
CHAPITRE  L XI. 

Comment  les  Franchois  ordonnèrent  leurs  batailles  pour  combattre 

le  roy  d’Angleterre. 

Or  faut  parler  des  Franchois  , quy,  le  jeudi  au 
soir  , comme  devant  est  dict  , se  logèrent  aulx 
champs  estoient  entre  Azincourt  et  Trame- 
court,  où  la  bataille  feut  lendemain.  En  ladicte 
place,  comme  dict  est,  se  tinrent  jusques  au  matin, 
espérant  de  jamais  en  partir  que  premiers  n’eussent 
combattu  le  roy  d’Angleterre.  Si  se  mirent  et  or- 
donnèrent tous  en  point;  mais,  pour  en  raconter 
à la  vérité , le  jeudi  aulx  vespres , quand  ils  euren  t 
ravisé  la  place  là  où  ils  s’arrestèrent  et  là  où  la 
bataille  feut  lendemain , les  princes  de  France  et 
les  officiers  royaux,  assavoir  le  connétable,  le  ma- 
réchal Boucicault , le  seigneur  de  Dampierre,et 
messire  Clignet  de  Brabant,  tous  deulx  eulx  nom- 
mants amiraux  ; le  seigneur  de  Rambures,  maistre 
des  arbalestriers  de  France,  et  pluiseurs  princes, 

barons  et  chevaliers  fichèrent  leurs  bannières, 
de  grand'  liesse  (joie),  avecque  la  bannière  royale 
du  connestable  de  France,  au  champ  par  eulx  avisé 
et  situé  en  la  comté  de  Saint-Pol  , ou  territoire 
d’Azincourt  , par  lequel  , lendemain  , debvoient 
passer  les  Anglois  pour  aller  à Calais;  et  firent, 
celle  nuit , moult  grands  feux  au  plus  près  de  la 
bannière  sous  laquelle  ils  dévoient  combattre.  Et, 
jà-soit-ce  que  les  Franchois  fussent  bien  cinquante 
mille  hommes,  et  grant  nombre  de  charriots  et 
charrettes , canons  et  serpentines , et  aultres  habil- 
lements de  guerre,  tel  qu’en  tel  casdebvoit  appar- 
tenir , néanmoins,  si  y avoit-il  peu  de  instruments 
de  musique  pour  eulx  resjouir , et  à peine  celle 
nuict,  de  tout  l’ost  des  Franchois,  on  n’eust  ouy 
un  cheval  hennir.  Je  le  sai,  pour  vérité,  par  messire 
Jean,  le  bâtard  de  Waurin  , seigneur  du  Forestei1 , 
car  en  celle  journée  estoitducosté  des  Franchois, 
çt  j’estois  de  i’aultre  costé  des  Anglois: de  laquelle 
chose  chacun  avoient  grants  merveilles,  et  n’y 
prendoient  pas  bon  pied  lesFranchois , et  aulcuns 
en  disoient  comme  lendemain  en  advint.  Puis  , 
quand  che  vint  lendemain  au  matin  , quy  feut  ven- 
dreçly  vingt-cinquième  jour  d’octobre  , l’an  i4i5  , 
les  Franchois,  assavoir  le  connestable  de  France  et 
tous  les  aultres  officiers  du  royaulme,  les  ducs 
d’Orléans , de  Bar , d’Alenchon  ; les  comtes  de  Ne- 
vers  , d’Eu  , de  Richemont , de  Vendosme  , de 


i.  Nous  ayons  de  lui  une  Chronique  manuscrite  dont  il 

Marie , de  Vauderaont , de  Blamont , de  Salmes  , 
de  Grampret , de  Ronsey , de  Dampmartin  , et 
généralement  tous  les  aultres  nobles  et  gens  de 
guerre  , s’armèrent  et  issirent  hors  de  leurs  logis. 
Et  lors,  par  le  conseil  du  connestable  et  aullres 
sages  du  conseil  du  roy , feut  ordonné  à faire  trois 
batailles,  c’est  assavoir,  avant-garde,  bataille  et 
arrière-garde  ; en  laquelle  avant-garde  furent  mis 
environ  huit  mille  bachinets, chevaliers  et  escuyers, 
et  peu  de  gens  de  Irait  : laquelle  avant- garde  con- 
duisoit  le  connestable;  avec  lui  les  ducs  d’Orléans 
et  de  Bourbon,  les  comtes  d’Eu  et  de  Richemont, 
le  maréchal  Boucicaut  , le  maistre  des  arbales- 
triers,  le  seigneur  de  Dampierre,  amiral  de  France, 
messire  Guichard  Dauphin , et  auleuns  aultres 
capitaines;  et  le  comte  deVendosme,  et  aultres 
officiers  du  roy,  atout  seize  cents  hommes  d’armes , 
feut  ordonné  à faire  une  aile,  pour  férir  sur  les 
Anglois  d’ung  costé  ; et  l’aultre  aile  conduisoit 
rnessire  Clignet  de  Brabant,  amiral,  et  messire 
Louis  de  Bourbon  , atout  huit  cents  hommes  d’ar- 
mes, à cheval , gens  élus,  comme  l’on  disoit,  et 
que  depuis  j’ai  ouy  dire. 

Avec  lesquels  conduiseurs  dessusdicts  estoient , 
pour  rompre  le  trait  des  Anglois , messire  Guil- 
laume de  Saveuse,  Hector  et  Philippe  ses  frères, 
Ferry  de  Mailly , Ailiaume  de  Gapaunes,  Alain 
de  Vendosrae,  Lamon  de  Launoy,  et  pluiseurs 
aultres  jusques  au  nombre  dessusdict.  Et,  en  la 
bataille  dessusdicte,  furent  ordonnés  ung  nombre 

de  chevaliers  et  escuyers  et  gens  de  trait,  desquels 
estoient  conduiseurs  les  ducs  de  Bar  et  d’Alenchon, 
les  comtes  de  Nevers  et  de  Vendosme  , et  de  Vau- 
demont,  de  Blâmant,  de  Salius,  de  Grauipret  et 
de  Roussy;  et,  en  l'arrière-garde , tout  le  sur- 
plus des  gens  de  guerre,  lesquels  conduisoient  les 
comtes  de  Marie, de  Dampmartin  et  de  Fauquen- 
bergue  > et  le  seigneur  de  Longroy  , capitaine 
d’Ardre,  qui  avoit  amené  ceulx  de  la  frontière  de 
Boulenois.  Et,  après  che  que  toutes  les  batailles 
dessusdictes  furent  mises  eu  ordonnance,  comme 
dict  est,  estoit  grand’  noblesse  de  les  voir;  et, 
comme  on  povoit  estimer  à la  vue  du  monde  , 
estoient  bien  trois  fois  en  nombre  autant  que  les 
Anglois  ; et , lorsque  che  feut  faict , les  Franchois 
séoient,  par  compaignies  divisées , chacun  auprès 
de  sa  bannière,  en  attendant  la  venue  des  Anglois  ; 
et , en  eux  repaisant , et  aussi  des  haines  que  les 
ungs  avoient  aulx  aultres,  se  pardonnèrent;  les 
aulcuns  s’entrebrassoient  et  accoloient,  par  paix 
faisant,  que  pitié  estoit  à les  voir.  Toutes  noises  et 
discordes  quy  avoient  esté  en  eulx , et  que  ilz 
avoient  eues  du  temps  passé  furent  là  transmuées 
en  grant  amour;  et  en  y eut  quy  burent  et  man- 
gèrent de  ce  que  ilz  avoient.  Et  feurent , ainsi  que 
il  me  feut  dict,  jusques  entre  neuf  et  dix  heures 
du  matin  , tenans  pour  certain , veu  la  grant  mul- 
titude que  ilz  estoient,  que  les  Anglois  ne  povoient 
eschapper  de  leurs  mains.  Toultefoisy  avoient  plui- 
seurs  des  sages  qui  doutoient  à les  combattre  en 
battaille  publique. 

CHAPITRE  LXII. 

« 

* 

De  l’emprinse  que  dix-huit  gentilshommes  Franchois  feirent  contre 
Ja  personne  du  roy  d’Angleterre;  et  du  parlement  qui  fut  tenu 
entre  les  deux  batailles  ; de  la  bataille  d'Azincourt , où  l’armée  des 
Franchois  feut  de  tous  points  défaite  par  le  roi  Henry  d’Angle- 
terre. 


En  ces  ordonnances  faisant,  du  costé  des  Fran- 
chois, ainsi  que  depuis  l’ouys  recorder  par  cheva- 
liers nottabjes  de  la  bannière  du  sfeigneur  de  Croy, 
s’eslirent  ensemble , et  jurèrent  dix-huit  gentils 
hommes  , de  toulte  leur  puissance  joindre  , si  près 
du  roy  d’Angleterre,  qu’ils  lui  abbatteroient  la 
couronne  sur  la  teste,  oùils  mourroient  tous, comme  ' 
ils  firent.  Mais , avant  ce  , se  trouvèrent  si  près  du 
roy  , que  l’un  d’eux,  d’une  hache  qu’il  tenoit,  le 
fërit , sur  son  bachinet , un  si  grant  coup,  qu’il 
lui  abbattit  un  des  fleurons  de  sa  couronne , comme 
l’on  disoit.  Mais  gaires  ne  demeura  que  tous  ces 
gentilshommes  fussent  morts  et  détrenchés,  que 
oncques  un  .seul  n’échappa,  dont  ce  fust  grant 
dommage  : car  si  chacun  se  fust  ainsi  employé  de 
la  partie  des  Franchois , il  est  à croire  que  les  An- 
glois  eussent  eu  mauvais  parti.  Et  estoit  chef  et 
conducteur  des  dessusdits  dix  huit  escuyers , 
Louvelet  de  Masinguehem  , et  Gaviot  de  Bournon- 
ville. 

Quant  les  gens  du  roy  d’Angleterre  le  eurent 
ainsi  ouy  parler  , comme  par  cy-devanl  avez  ouy  , 
et  faire  ses  remonstrances,  cœur  et  hardement  leur 
crût,  car  bien  savoient  qu’il  étoit  heure  de  eux 
deffendre,  qui  ne  voulloit  mourir.  Aucuns  de  la 
part  des  Franchois  voeullent  dire  que  le  roy  d’An- 
gleterre envoya  secrettement , devers  les  Fran- 
chois , par  derrière  son  ost , deux  cents  archers  , 
afin  qu’ils  ne  fussent  perce  us  vers  Tramecourt, 
par  dedans  un  prêt  assez  près,  et  à l'endroit  de 
l’avant-garde  des  Franchois  , afin  que , au  marcher 
que  feroient  les  Franchois  , lesdits  deux  cents 
Anglois  les  verséroient  de  ce  costé  ; mais  j’ai  ouy 
dire  et  certifier  pour  vérité,  par  homme  d’honneur, 
qui,  en  ce  jour,  estoit  avecque  et  en  la  compaigniedu 
royd’Anglelerre, comme j’estois, qu’il  n’en  fustrien. 
Or  donc, comme  dessus  touché,  les  Anglois  oyants  le 
roy  eulx  ainsi  admonester  , jettèrent  un  grant  cry, 
en  disant  : « Sire  , nous  prions  Dieu  qu’il  vous 
» donne  bonne  vie  et  la  victoire  sur  vos  ennemis.  » 
Alors,  après  ce  que  le  roy  d’Angleterre  eust  ainsi 
admonesté  ses  gens  , ainsi  comme  il  estoit  monté 
sur  un  petit  cheval  » se  mist  devant  la  bannière  , et 
lors  marcha  atout  sa  bataille  en  très  belle  ordon- 
nance, en  approchant  ses  ennemis;  puis  fist  une 
reposée  en  icelle  place,  où  il  s’arresta.  Il  députa 
gens  en  qui  il  avoit  grant  fiance,  et , par  lui,  fu- 
rent ordonnés  eux  assembler  et  communiquer  avec 
pluiseurs  notables  Franchois;  lesquels  Franchois 
et  Anglois,  s’assemblèrent  entre  les  deux  batailles, 

ne  sais  à quelle  requeste  : mais  vrai  est,  qu’il  y eust 
ouvertures  et  offres  faictes  d’un  costé  et  d’aultre, 
pour  venir  à paix  entre  les  deux  roys  et  royaulmes 
de  France  et  d’Angleterre.  Et  fust  offert  de  la  part 
des  Franchois,  comme  j’ai  ouy  dire,  si  il  vouloit 
renoncer  au  titre  que  il  prétendoit  avoir  à la  cou- 
ronne de  France , et  de  tout  le  quitter  et  délaisser, 
et  rendre  la  ville  de  Harfleur,  que  de  nouvel  il 
avoit  conquise,  le  roy  seroit  content  de  lui  laisser 
ce  qu’il  tenoit  en  Guyenne  , et  ce  qu’il  tenoit  d’an- 
cienne conqueste  en  Picardie.  Le  roy  d’Angleterre 
ou  ses  gens  , respondirent  que  si  le  roy  de  France 
lui  voulloit  laisser  la  duché  de  Guyenne,  et  cinq 
cités  que  lors  il  nomma , et  qui  appartenoient  et 
dévoient  être  à la  duché  de  Guyenne,  la  comté  de 
Ponthieu,  madame  Katerine,  fille  du  roy  de  France, 
pour  l’avoir  à mariage,  comme  il  l’eust  depuis  , et, 
pour  joyaux  et  vesture  de  ladite  dame,  huit  cent 
mille  escus,  il  seroit  content  de  renoncer  au  titre 
de  la  couronna  de  France,  et  rendre  la  ville  de 
Harfleur.  Lesquels  offres  et  demandes  , tant  d’un 
costé  comme  de  l’autre , ne  furent  point  acceptées; 
et  retournèrent  chacun  en  sa  bataille.  Ne  demoura 
gaire  depuis,  que,  sans  plus  espérance  de, paix, 
chacun  des  deux  parties  se  prépara  à combattre. 
Comme  devant  est  dit, chacun  archer  anglois  avoit 
•m  peuchon  ( pieu  ) aiguisé  à deux  bouts,  qu’ils 
inettoient  devant  eux  , et  dont  ils  se  fortifioient. 

Vérité  est , que  les  Franchois  a voient  ordonné 
les  batailles  entre  deux  petits  bois  , l’un  serrant  à 

Azincourt,  et  l’aultre  à Tramecourt.  La  place  estoit 
estroite  et  très  avantageuse  pour  les  Anglois,  et 
au  contraire  pour  les  Franchois;  car  les  Franchois 
avoient  esté  toutte  la  nuict  à cheval , et  si  pleu- 
voil.  Pages  et  varlets,  et  pluiseurs  , en  promenant 
leurs  chevaux,  avoient  tout  dérompu  la  place  qui 
estoit  molle  et  effondrée  des  chevaux , en  telle  ma- 
nière , que  h grant  peine  se  pouvoient  ravoir  hors 
de  la  terre,  tant  estoit  molle.  Or,  d’autre  part, 
les  Franchois  estoient  si  chargés  de  harnois,  qn’ils 
ne  pouvoient  aller  avant.  Premièrement,  estoient 
armés  de  cottes  d’acier , longues,  passants  les  ge- 
noux, et  moult  pesantes;  et  par-dessous  harnois  de 
jambe;  et  par-dessus  blancs  harnois,  et  de  plus, 
bachinets  de  caruail.  Et  tant  pesamment  estoient 
armés,  avec  la  terre  qui  estoit  molle,  comme  dit 
est , que  à grant  peine  povoienl  lever  leurs  bastons. 
A merveille  y avoit-il  de  bannières;  et  tant  qu’il 
fust  ordonné  que  pluiseurs  seroient  ostéeset  pliées; 
et  aussi  fust  ordonné,  entre  les  Franchois  , que 
chacun  racourcist  sa  lance  , afin  qu’elles  fussent 
plus  roides,  quand  ce  viendroit  à combattre.  Assez 
avoient  archers  et  arbalestriers  ; mais  point  ne  les 
voulurent  laisser  tirer;  et  la  cause  si  estoit  pour  la 
place  qui  estoit  si  estroite  , qu’il  n’y  avoit  place, 
fors  pour  les  hommes  d’armes. 

Après  ce  que  le  parlement  se  fust  tenu  entre  les 
deux  batailles , et  que  les  députés  furent  retournés 
chacun  avec  leur  gens,  le  roy  d’Angleterre , qui 
avoit  ordonné  un  chevalier  ancien,  nommé  messire 

Thomas  Herpinghen,  pour  ordonner  ses  archers, 
et  les  mettre  au  front  devant  en  deuxaisies  ; icelui 
messire  Thomas  enhorta  à tous  généralement,  de 
par  le  roy  d’Angleterre,  qu’ils  combatissent  vi- 
goureusement contre  les  Franchois.  Et  ainsi  che- 
vauchant, lui  troisième  , par-devant  la  bataille  des 
archers  , après  ce  que  il  etist  faict  les  ordonnances , 
jetta  un  baston  contre  mont,  qu’il  tenoit  en  sa 
main  ; et , en  après , descendit  à pied , et  se  mit  en 
la  bataille  du  roy  d’Angleterre , qui  estoit  pareille- 
ment descendis  à pied,  contre  ses  gens,  et  la  ban- 
nière devant  luy.  Lors  les  Anglois  commencèrent 
soudainement  à marcher  , en  jettant  un  cry  moult 
grant , dont  grandement  s’émerveillèrent  les  Fran- 
chois. Et  quand  les  Anglois  virent  que  les  Fran- 
chois point  ne  les  approchoient , ils  marchèrent 
vers  eux  tout  bellement,  en  belle  ordonnance;  et, 
derechef,  firent  un  très  grant  cry,  en  eux  arres- 
tant,  et  reprenant  leur  haleine.  Lors  les  archers 
d’Angleterre  , qui  es  toient , comme  j’ai  dit,  bien 
dix  mille  combattants,  commencèrent  à tirer  à la 
volée,  contre  iceulx  Franchois,  de  aussi  loing 
comme  ils  povoient  tirer  de  leur  puissance  ; les- 
quels archers  estoient,  la  plus  grant  partie,  sans 
armures*  à leur  pourpoint;  leurs  chausses  aval- 
lées,  ayant  haches  et  cognées  pendants  à leurs  cein- 
tures, ou  longhes  espées,  les  aulcuns  tout  nuds 
pieds,  et  les  aulcuns  portoienthamettesou  capelines 
de  cuir  bouilli , et  les  aulcuns  d’osier , sur  lesquels 
avoit  une  croisure  de  fer.  Alors  les  Franchois,  vers 


IO  MÉMOIRES  (i4i  5) 

eux  voyants  venir  les  Anglois  , se  mirent  en  ordon- 
nance, chacun  dessbussa  bannière,  ayant  le  bachinet 
en  sa  teste.  Leconneslable,  le  mareschal,  et  les  prin- 
ces, admonestoienl  moult  fort  leurs  gens  à bien 
combattre,  et  hardiment.  Les  Anglois  , quand  ce 
vint  à l’approcher  , leurs  trompettes  et  clairons 
démenèrent  grant  bruit.  Les  Franchois  commen- 
cèrent à encliner  le  chef,  en  espécial  ceulx  qui 
n’avoient  point  de  pavais,  pour  le  traict  des  An- 
glois; lesquels  tirèrent  si  hardiment , qu’il  n’étoit 
nul  qui  les  osast  approcher;  et  ne  s’osoient  les 
Franchois  descouvrir;  et  ainsi  allèrent allencontre 
d’eux,  et  les  firent  un  petit  reculer.  Mais  avant 
qu’ils  puissent  aborder  ensemble , il  y eut  moult 
de  Franchois  blessés  et  navrés  par  le  traict  des  An- 
glois; et,  quand  ils  furent  venus,  comme  dit *esl, 
jusques  à eux,  ils  estoient  si  pressés  l’un  de  l’autre, 
qu’ils  ne  pouvoient  lever  leurs  bras  pour  férir  sur 

leurs  ennemis,  sinon  aucuns  qui  estoient  au  front 

devant,  lesquels  les  boutoient  de  leurs  lances  qu’ils 
a voient  auprès  par  le  moilieu  , pour  être  plus 
forts  et  plus  roides,  afin  qu’ils  pussent  approcher 
de  plus  près  leurs  ennemis.  Et  avoient  fait  les 
Franchois  , le  connestableet  le  mareschal,  une  or- 
donnance de  mille  à douze  cents  hommes  d’armes, 
dont  la  moitié  d’eulx  dévoient  aller  par  le  cos  té 
d’Azincourt , et  l’aultre  par  devers  Tramecourt , 
afin  de  rompre  les  ailes  des  archers  Anglois;  mais, 
quand  ce  vint  à l’approcher , ils  n’y  trouvèrent  pas 
huit  vingts  hommes  d’armes.  Là  estoit  messire 

Clignet  de  Brabant , que  en  espécial  avoil  la  charge 
de  ce  faire.  Lors,  messire  Guillaume  deSaveuse  » 
un  très  vaillant  chevallier , lui  troisième,  s’avança 
devant  les  autres,  et  étoit  du  lez  d’Azincourt,  et 
bien  trois  cents  lances;  lesquels  se  férirent  de- 
dans les  archers  Anglois  qui  avoienl  leurs  penchons 
aiguisés , mis  et  affichés  devant  eux  ; mais  la  terre 
estoit  si  molle,  quelesdits  penchons  cliéoient;  et 
retournèrent  tous  , excepté  trois  hommes  d’armes, 
dont  messire  Guillaume  en  estoit  l’un.  Si  leurmé- 
sadvint  que  leurs  chevaux  chéirent  entre  les  pen- 
chons; si  tombèrent  par  terre  entre  les  archers  , 
lesquels  furent  lantost  occis.  Les  aullres,  ou  la  plus 
grant  partie  , atout  leurs  chevaux  , pour  la  force  et 
doute  du  traict , retournèrent  parmi  l’avant-garde 
des  Franchois  , auxquels  ils  firent  de  grans  em- 
pescheinens;  et  les  dérompirent  et  ouvrirent  en 
pluiseurs  lieulx  ; et  les  firent  reculer  en  terre  nou- 
velle semée;  car  leurs  chevaux  estoient  tellement 
navrés  du  traict , qu’ils  ne  les  povoienl  tenir  ni 
gouverner.  Et  ainsi , par  iceulx  fust  l’avant-garde 
désordonné,  et  commencèrent  à clieoir  hommes 
d’armes  sans  nombre;  et  leurs  chevaux  se  mirent 
a fuir  arrière  de  leurs  ennemis  , à l’exemple  des- 
quels se  partirent  et  mirent  en  fuite  grant  partie 
des  Franchois.  Et  lantost  après,  les  archers  An- 
glois,  voyant  cette  romplure  et  division  en  l’avant- 
garde  , tous  ensemble  issirent  hors  de  leurs  peu- 
chons,  et  jettèrent  jus  arcs  et  flesches,  en  pre- 
nant leurs  espées,  hâsches,  et  autres  armures  et 

bastons.  Sise  boutèrent  par  les  lieux  où  ils  voyoienl 
les  romptures.  Là  abbattoient  et  occisoient  Fran- 
chois,  et  tant,  que  finablemenl  ruèrent  jus  l’a- 
vant-garde, qui  peu  ou  néant  s’estoient  combat- 
tus. Et  tant  alloient  Anglois  , frappants  à dextre  et 
à sénestre,  qu’ils  vindrent  à la  seconde  bataille  , 
qui  estoit  derrière  l’avant-garde.  Lors  se  Périrent 
dedans,  et  le  roy  d’Angleterre  en  personne,  avec 
ses  gens  d’armes.  Alors  survint  le  duc  Anthoine  de 
Brabant,  qui  avoit  esté  mandé  de  par  le  roy  de 
France  ; lequel  y arriva  moult  hastivement,  et  à 
peu  de  compaignie , car  ses  gens  ne  le  purent  sui- 
vre , pour  le  désir  que  il  avoit  de  soi  y trouver.  Si 
ne  les  voullut  attendre , de  haste  que  il  avoit  ; et 
print  une  des  bannières  de  ses  trompettes,  et  y 
fist  un  pertuis  par  le  millieu  , dont  il  fist  cotte  d’ar- 
mes. Jà  si  tost  n’y  fust  descendu,  que  tantost  et 
incontinent  par  les  Anglois  fust  mis  à mort.  Lors 
commença  la  bataille  et  occision  moult  grande  sur 
les  Francliois  , qui  petitement  se  défendirent  ; car  , 
à la  cause  des  gens  de  cheval , la  bataille  des  Fran- 
chois  fut  rompue.  Lors  Anglois  envahirent  de 
plus  en  plus  les  Franchois , en  desrompant  les  deux 
premières  batailles;  et,  en  pluiseurs  lieulx,  abbat- 
tants  et  occisants cruellement  sans  mercy.  Et,  entre 
temps,  les  aulcuns  se  relevèrent  par  l’aide  des  var- 
lets  qui  les  menèrent  hors  de  la  bataille;  car  les 
Anglois  estoient  attentifs  et  occupés  à combattre, 
occire  et  prendre  prisonniers;  pourquoy  ils  ne 
chassoient  ne  poursuivoient  nully(personne).Et  lors 

luntte  l’arrière-garde  estant  encore  à cheval  , 
véants  les  deulx  batailles  premières  avoir  le  pieur, 
se  mirent  à fuir,  excepté  aulcuns  des  chefs  et  con- 
duiseurs  d’icelles.  Si  est  assavoir , que  entre  tant 
que  la  bataille  duroit , les  Anglois  , qui  estoient  au 
dessus  , avoient  prins  pluiseurs  prisonniers  Fran- 
chois; et  lors  vindrent  nouvelles  au  roy.  d’Angle- 
terre, que  les  Franchois assailloient par  derrière, 
et  qu’ils  avoient  desjà  prins  ses  prisonniers,  et  aul- 
tres  bagues  ; laquelle  chose  estoit  véritable  : car 
un  nommé  Robinet  de  Bournonville , Riflart  de 
Plamasce  , Ysambarl  d’Azincourt  , et  aucuns 
hommes  d’armes,  accompaignés  d’aulcuns  paysans, 
environ  six  cents  , allèrent  au  bagage  du  roy  d’An- 
gleterrre , et  prinrent  les  bagues  et  autres  choses, 
avec  grand  nombre  de  chevaux  Anglois,  en  tant 
que  les  gardes  d’iceulx  estoient  occupés  en  la  ba- 
taille; pour  laquelle  destrousse,  le  roy  d’Angleterre 
fust  moult  troublé.  Lors  derechef,  en  poursuivant 
sa  victoire,  et  voyant  ses  ennemis  déconfits,  et 
voyant  que  plus  ne  povoient résister  allencontre de 
luy  , encommencèrent  à prendre  prisonniers  à tous 
costés,  dont  ils  cuidèrent  estre  tous  riches;  et,  à 
la  vérité,  aussi  estoient-ils  ; car  tous  étoient  grands 
seigneurs,  qui  estoient  à ladite  bataille.  Et  quand 
iceulx  Franchois  furent  prins , ceux  qui  les  avoient 
prisonniers,  les  désarmoient  de  la  teste.  Lors  leur 
survint  une  moult  grant  fortune,  car  une  grant 
assemblée  de  l’arrière-garde , en  laquelle  il  y avoit 
plusieurs  François  , Bretons  , Gascons,  Poitevins, 

et  autres  , qui  s’estoient  mis  en  fuite  , avoient  avec 
eux  grant  foison  d’étendarts  et  d’enseignes,  eux 
montrant  signe  vouloir  combattre;  et,  de  faicl , 
marchèrent  en  ordonnance.  Quand  les  Anglois  per- 
çurent iceulx  ensemble  en  telle  manière,  il  fust 
ordonné  , de  par  le  roy  d’Angleterre  , que  chacun 
tuast  son  prisonnier,  mais  ceulx  qui  les  avoient 
prins  ne  les  voeulloient  tuer,  pour  ce  qu’il  n’y 
avoit  celui  qui  ne  s’attendist  d’en  avoir  grant  fi- 
nance. Lors , quant  le  roy  d’Angleterre  fut  adverti 
que  nul  ne  voeulloit  tuer  son  prisonnier,  ordonna 
un  gentilhomme  avecdeux  cents  archers  et  lui  com- 
manda que  tous  prisonnier  fussent  tués.  Si  accom- 
plit ledit  escuyer  , le  commandement  du  roy  , qui 
fust  moult  pitoyable  chose  ; car , de  froid  sang  , 
toutte  celle  noblesse  Franchoise,  furent  là  tués  et 
découpés,  testes  et  visages,  qui  estoit  une  mer- 
veilleuse chose  à voir.  Cette  maudite  compaignie 
de  Franchois  , qui  aussi  firent  meurir  celle  noble 
chevallerie,  quand  ils  virent  que  les  Angloisestoient 
presls  de  les  recevoir  et  combattre , tous  se  mirent 
à fuir  subit,  et  eux  sauver , qui  sauver  se  put  ; et  se 
sauvèrent  la  plupart  de  ceulx  qui  estoient  à cheval  ; 
mais  , de  ceulx  de  pied , en  y eust  pluiseurs  morts. 
Quand  le  roy  d’Angleterre  vit  et  apperçut  clai- 
rement avoir  obtenu  la  victoire  contre  ses  adver- 
saires, il  remercia  Nostre-Seigneur  de  bon  cœur; 
et  bien  y avoit  cause,  car  de  ses  gens  ne  furent 
morts  sur  la  place  que  environ  seize  cents  hommes 
de  tous  estats,  entre  lesquels  y mourut  le  duc 
f 

. 

i 


i 


Digjtized  by  Google 


(i4i5)  DU  Sr  DE  SAINT- REMY.  i5 

d’Yorck  , son  grant  onde  , et  le  comte  d’Oxenfort. 
Et,  pour  vérité,  la  journée  durant  qu’ils  s’assem- 
blassent en  bataille,  y eust  faict  cinq  cents  cheva- 
liers ou  plus. 


CHAPITRE  LXIII. 


Comment  le  roy  d’Angleterre  , après  la  bataille  d’Azincourt,  tint  son 
chemin  vers  Guisnes,  et  de  là  à Calais  et  àLondres,  avec  ses  prison- 
niers , entre  lesquels  estoit  le  duc  d’Orléans,  quy  feut  trouvé  entre 
les  morts;  et  comment  il  feut  reçu  en  son  royaume  d’Angleterre. 


En  après  , le  roy  d’Angleterre,  se  voyant  de- 
meuré victorieux  sur  le  champ,  comme  dit  est, 
tous  les  Franchois  départis  , sinon  ceux  qui  étoient 
demeurés  prisonniers  ou  morts  en  la  place,  Rap- 
pela avec  lui  aucuns  princes  au  champ  où  la  ba- 
taille avoit  été.  Quand  il  eut  regardé  la  place,  il 
demanda  comment  avoit  nom  le  chastel  qu’il  véoit 
assez  près  de  lui  ; on  lui  répondit  qu’il  avoit  nom 
Azincourt.  Lors  le  roy  d’Angleterre  dit  : «pourtant 
>*  que  toutes  batailles  doivent  porter  le  nom  de  la 
» prochaine  forteresse  où  elles  sont  faites  , cesle-ci 
» maintenant  et  pardurablement  aura  nom  la  ba- 
» taille d.  Azincourt.»  Puis,  quand  le  roy  et  ses  prin- 
ces eurent  esté  là  une  espasse,etque  nuis  Franchois 
ne  se  monstroient  pour  lui  porter  dommage  , et 
qu’il  veyt  que  sur  le  champ  il  y avoit  esté  bien 

quatre  heures,  et  aussi  véant  qu’il  plouvoit,  et  que 
le  vespre  approchoit  , se  tira  en  son  logis  de  Mai- 
soncelles  ; et  là  archiers  ne  firent  depuis  la  descon- 
fiture , que  deschausser  gens  morts  et  désarmer,  sous 
lesquels  trouvèrent  pluiseurs  prisonniers  en  vie  ; 
entre  lesquels  le  duc  d’Orléans  en  fut  un  , et  plui- 
seurs autres.  Iceulx  Ànglois  portèrent  les  harnois 
des  morts  en  leur  logis  par  chevalliers;  et  aussi 
emportèrent  les  Anglois  morts  en  la  bataille,  entre 
lesquelsyfutportéleducd’Lorkellecomted’Oxen- 
fort , qui  morts  avoient  esté  en  la  bataille  ; et  à la 
vérité  les  Anglois  n’y  firent  pas  grant  perte  , sinon 
de  ces  deux  là.  Quand  ce  vint  au  soir,  le  roy  d’An- 
gleterre fut  adverty  et  sceut  que  tant  de  harnois 
on  avoit  apporté  en  son  logis,  fit  crier  en  son  ost 
que  nul  ne  se  chargeast  néant  plus  qu’il  en  failloit 
pour  son  corps , et  qu’encore  n’estoit  pas  hors  des 
dangiers  du  roy  de  France.  On  fit  bouillir  le  corps 
du  duc  d’York  et  du  comte  d’Oxenfort , afin  d’em- 
porter leurs  os  au  roy  aulme  d’ A ngleterre.  Lors  le  roy 
d’Angleterre  commanda  que  toulle  harnois  qui  se* 
roit  outre  et  pardessus  cequesesgensimporteroient 
avecque  les  corps  d’aucuns  Anglois  qui  morts  es- 
toienten  la  bataille,  fussent  boutez  en  une  maison 
ou  grange,  où  là  on  fisl  tout  ardoir,  et  ainsi  en  fut 
fait.  Lendemain,  qui  fut  samedi,  les  Anglois  se 
deslogèrent  très  matin,  de  Maisoncelles  ; et,  atout 
leurs  prison  niers,  derechief  allèrent  sur  les  champs 
et  sur  le  champ  où  avoit  esté  la  bataille  ; et  che 
qu’ils  trouvèrent  de  Franchois  encore  en  vie,  les 

firent  prisonniers  ou  occire.  Le  roy  d’Angleterre 
s’arresta  sur  le  champ  en  regardant  les  morts  ; et 
là  estoit  pitoyable  chose  à voir  la  grant  noblesse 
qui  là  avoit  esté  occise  pour  leur  souverain  seigneur, 
lesquels  estoient  désja  tout  nuds  comme  ceulx  qui 
naissent.  > , . / 

Après  ces' choses  faites,  le  roy  d’Angleterre 
passa  outre  , et  print  chemin  vers  Calais.  Si  advint 
que  à une  reposée  qu’il  fil  en  son  chemin  , il  fist 
apporter  du  pain  et  du  vin,  et  l’envoya  au  duc 
d'Orléans , mais  il  ne  vollu  ne  boire  ne  mangier;' 
ce  qui  fut  rapporté  au  roy  d’Angleterre  ; et  le  roy 
cuidant  que  par  desplaisance  le  duc  d’Orléans  ne» 
voulsist  ne  boire  ne  mangier,  tira  devers  luy,  di- 
sant : « Beau  cousin,  comment  vous  va?  » Et  le  duc 

d’Orléans  respondit:  « Bien  monseigneur.  » Lors  le 
roy  lui  demanda  : « D’où  vient  ce  que  ne  voulez 
» ne  boire  ne  mangier  ? » Il  respondit  que  à la  vé- 
rité il  jusnoit.  Si  luy  dit  adonc  le  roy  d’Angleterre: 
« Beau  cousin , faites  bonne  chière  ; je  connois  que 
» Dieu  m’adonné  la  grâce  d’avoir  eu  la  victoire  sur 
» les  Franchois  , non  pas  que  je  le  vaille  ; mais  je 
» croi  certainement  que  Dieu  les  a voollu  pugnir. 
» Et  s’il  est  vray  ce  que  j’en  ay  ouydire,  ce  n’est  de 
« merveilles  ; car  on  dit  que  oncques  plus  grant 
« desroy  ne  désordonnance  de  voluptez,de  péchiés 
» et  de  mauvais  vices  , ne  fut  veu  , qui  reignent 
» en  France  aujourd’hui  et  est  pitié  de  l’ouyr  re- 
» corder,  et  horreur  aux  escoutants.  Et  se  Dieu  en 
» est  courrouchié,  ce  n’est  pas  de  merveilles,  et  nul 

» ne  s'en  doibt  esbahir.  » Pluiseurs  devises  et  en- 
tre valles  eurent  le  roy  d’Angleterre  et  le  duc  d’Or- 
léans, et  tousjours  exploitaient  chemin  dechevau- 
chier  en  très  belle  ordonnance  , ainsi  que  tousjours 
avoient  faict,excepléque  après  la  bataille,  ne  portè- 
rent plus  cottes  d’armes  en  chevauchant , comme 
par  avant  avoient  fait.  Tant  exploitèrent  qu’ils  ar- 
rivèrent à Guisnes , où  le  roi  fut  du  capitaine  de  la 
place  receu  en  grant  honneur  et  révérence. 

Si  sçachiez  que  tousjours  il  faisoit  chevauchier, 
et  mettre  les  prisonniers  Franchoi*  entre  l’avant- 
garde  et  bataille.  Le  roy  d’Angleterre  se  logea 
dedans  le  chastel  de  Guisnes  ; mais  la  grosse  flotte 
des  gens  d’armes  tirèrent  vers  Calais , moult  las  et 
travailliez  et  chargiez  de  prisonniers  et  de  proyes , 
excepté  les  ducs,  comtes  et  hauts  barons  de  France, 
que  le  roy  d’Angleterre  retint  avec  lui.  Mais  quant 
içeulx  gens  d’armes  arrivèrent  à Calais,  où  ils 
çuidèrent  bien  entrer  y pour  eux  refaire  , et  aisier 
comme  bien  mestieren  avoient,  caria  pluspartd’eux 
• tous  avoient  estés  par  l’espace  de  huict  jours  ou  dix 
sans  mangier  pain  , mais  d’autres  vivres  ; chairs, 
beurres , œufs , fromages  , tousjours  quelque  peu 
en  avoient  finé.  Si  eussent  alors  voulu  donner  pour 
en  avoir  , plus  que  on  ne  sauroit  vous  dire , car  si 
grand  disette  avoient  de  pain  qu’il  ne  leur  challoit 
qu’il  en  coustast,  mais  pourvu  qu’ils  en  eussent. 
Si  est  assez  à penser  que  les  povres  prison  niers  Fran- 
, chois , dont  le  plus  estoient  navrez  et  bieschiez,  es- 
toient  en  grant  destresse,  car  bien  Guidèrent  entrer 

Ions  dedans  Calais  ; mais  ceux  de  la  ville  ne  les  vonl- 

• « » * 

drent  laisser  entrer  , exceptez  aucuns  seigneurs 
d’Angleterre  ; et  le  faisoient  afin  que  vivres  ne  leur 
faillissent , et  que  la  ville,  qui  estoit  en  frontière, 
demourast  lousjours  bien  garnie.  Et  par  ainsi  gens 
d’armes  et  archiers  quiestoient  chargiez  de  bagues 
et  de  prisonniers,  la  pluspart  d’eux,  pour  avoir  ar- 
gent , vendoient  à ceulx  de  la  ville , de  leurs  bagues 
et  assez  de  leurs  prisonniers;  et  ne  leur  challoit , 
mais  qu’ils  eussent  argent  et  fussent  en  Angleterre. 
Et  d’autre  part , en  y ot  assez  qui  mirent  leurs 
prisonniers  à courtoise  rançon  , et  les  recepvoient 
sur  leur  foy,  et  donnoient  à ehe  jour  ce  qui  valloit 
dix  nobles  pour  quatre,  et  ne  leur  challoit  ; mais 
qu’ils  eussent  du  pain  pour  mangier,  ou  qu’ils  pus- 
sent estre  passez  en  Angleterre.  Le  roy  d’Angle- 
terre, qui  estoit  à Guisnes,  sceult  et  fut  adverty  en 
quelle  disette  ses  gens-  estaient,  et  il  y pourvey 
fantost,  car,  à grant  dilligence,  il  commanda  que 
pourvéance  de  batteaux  fust  faicte;  sur  lesquels 
gens  d’armes  , archiers  et  leurs  prisonniers  passè- 
rent en  Angleterre  , les  uns  à Douvres,  les  autres 
à Sandvich , où  moult  joyeux  furent  quand  là  se 
trouvèrent  et  aussi  pour  la  belle  victoire  qu’ils 
avoient  eu  contre  les  Franchois.  Si  se  partirent  et 
allèrent  chacun  en  son  lieu.  Après,  le  roy,  quant  il 
eut  séjourné  aucuns  jours  à Guisnes,  s’en  alla 
à Calais,  et  en  allant  se  print  à deviser  avec  les 
princes  Franchois,  en  les  réconfortant  aimable- 
ment, comme  celuiqui  bien  le  sçavoit  faire  ; et  tant 

. 2. 


Digitized  by  Google 


20  MÉMOIRES  («4> 5) 

chevauchèrent  qu’ils  vindrent  à Calais,  où  le  roy 
d’Angleterre  fut  reçu  du  capitaine  et  de  ceux  de 
la  ville,  lesquels  lui  vindrent  au-devant  jusques 
au  plus  près  deGuisnes  ; et  d’autre  part  les  prestres 
et  clercs  , tous  revestus  avec  les  croix  et  fanons  de 
louteslesesglises  delà  ville,  enchantant:  TeDeum 
laudamus . Hommes  et  femmes  s’esjouissoient , et 
petits  enfants,  àsa  venue,  disant:  « Bien  venu  soitle 
» roy  nostre  souverain  seigneur.  « Et  ainsi  en  grant 
gloire  et  triomphe  entra  dedans  la  ville  de  Calais, 
et  là  séjourna  le  roy  aucuns  jours.  Si  y tint  la  feste 
de  Tous-les-Saints  , et  tantost,  après , fist  apprester 
ses  navires  pour  passer  en  Angleterre  , qui  fureut 
prests  de  partir  le  onze  de  novembre  ; mais  avant 
son  département  vindrent  par-devers  lui  les  pri- 
sonniers de  Harfleur,  comme  ils  avoient  promis.  Le 
roy  d’Angleterre  fist  faire  voiles.  Tantost  qu’ils 
furent  eslongiez  de  terre  et  entrez  en  mer,  un 
moult  grant  vent  s’esleva;  et  fut  la  trier  très  fort 
troublée  , et  tant  que  deux  des  vaisseaux  du  sei- 
gneur de  Cornouailles  périrent  en  mer  et  tous  ceulx 
qui  dedans  esloient , que  oncques  un  seul  ne  s’en 
eschappa  , que  tous  ne  fussent  péris  et  noyez;  et 
mesmement  aucuns  povres  prisonniers  allèrent  ar- 
river en  Zélande,  au  port  de  Zerixée.  Toutefois  le 
roy  d’Angleterre  arriva  sain  et  sauf  en  Angleterre , 
et  pristterreà  Douvres.  Le  roy  d’Angleterre,  pour 
la  belle  victoire  de  sa  bataille  d’Azincourt , et  aussi 
pour  la  conqueste  d’un  si  noble  port,  comme  de 
Harfleur,  fut  très  grandement  loé  et  gracié  du 

clergié  et  peuple  de  son  royaulme  , comme  bien  y 
a voit  raison.  De  Douvres  alla  à Cantorbie.  Si  luy 
vint  au-devant  de  luy  l’archevesque , l’abbé  et  tous 
les  religieux  de  ses  églises,  comme  raison  estoit.  Puis 
pour  abrégier.  quant  eut  là  séjourné  uneespasse, 
il  se  misl  à chemin  pour  tirer  à Londres , où  il  fut 
honorablement  receu  ; et  vindren tau-devant  de  luy 
à croix  et  gonfanons  , avec  tontes  les  reliques  des 
corps  saints.  Quant  il  vint  vers  saint  Pol , il  des- 
cendit de  son  cheval  ; si  baisa  les  reliques  , et  fist 
son  offrande,  puis  se  départist  et  entra  en  un  ba- 
tel  sur  la  Thamise , et  vint  descendre  en  son  palais 
deWesraonster,  lequel  estoit  moult  richement  paré 
et  tendu  , comme  bien appartenoit  à sa  personne, 
et  aussi  pour  l’honneur  des  princes  de  France  ses 
prisonniers. 


= 


CHAPITRE  LXIY. 


Les  noms  des  princes,  grant  maîtres,  seigneurs  et  chevaliers  Franchois 
qui  moururent  à la  bataille  d’Azincourt. 


Ainsy  que  vous  avez  ouy  , le  roy  d’Angleterre 
vint  en  son  royaulme  en  grand  triomphe.  Un  petit 
vous  lairons  à parler  du  roy  d’Angleterre  , et  par- 
lerons de  ceulx  qui  morurentà  la  piteuse  bataille 
d’Azincourt,  et  aussy  des  prisonniers.  Premier, 

morut  en  la  bataille  messire  Charles  de  Labreth  , 

« 

contestable  de  France  ; le  mareschal  Bouchicault 
Peut  mené  prisonnier  en  Angleterre  où  il  mourut  ; 
messire  Jacques  de  Chastillon  , seigneur  de  Dain- 
pierre , admirai  de  France  ; le  seigneur  de  Ram- 
bures  , maistre  des  arbalestriers  ; messire  Guichart 
le  Daulphin,,  grant  maistre  d’hostel  de  France. 
Des  princes;  messire  Anlhoine  duc  de  Brabant , 
frère  au  duc  Jehan  deBourgongne;  le  duc  Edouard 
de  Bar  ; le  duc  d’Alenchon  ; le  comte  Philippe  de 
Nevers , frère  au  duc  de  Bourgongne  ; messire  Ro- 
bert de  Bar  , comte  de  Marie  ; le  comte  de  Vaude- 
mont  ; Jehan  frère  au  duc  de  Bar;  le  comte  de 
Biammont  ; le  comte  de  Grant-Pré  ; le  comte  de 
Roussy;  le  comte  de  Faukembergue;  messire  Loys 
de  Bourbon,  fils  du  seigneur  de  Préaulx  ; et  autres 
grands  seigneurs , tant  de  pays  du  Picardie  comme 
d’aultres  pays  : le  vidarne  d’Amiens  , le  seigneur 
de  Groy  et  son  fils  , messire  Jehan  de  Waurin  et 
son  fils  , le  seigneur  d’Auxy , le  seigneur  de  Bri- 
meu  , le  seigneur  de  Poix,  PEstendart  seigneur  de 
Crequy,  le  seigneur  de  Louroy,  messire  Wistasse 
de  Bours  , messire  Philippe  d’Auxy  et  son  fils  , le 
seigneur  de  Raineval  et  son  frère  s le  seigneur  de 
Longueval  et  messire  Alain  son  frère,  le  seigneur 
de  Mallyet  son  fils  aisné  , le  seigneur  d’Incliy  , 
messire  Guillaume  de  Saveuse,  le  seigneur  de 
Neufville,  le  chas  tell  ain  de  Lens,  tnessire  Jehan  de 
Marehl , messire  Jehan  de  Béthune , messire  Jehan 
de  Mareul  en  Brie , tnessire  Simon  de  Graon  , le 
seigneur  de  Clary  , le  seigneur  de  la  Roche , le 

seigneur  de  Aleigre  en  Auvergne  , le  seigneur  de 
Bauffremont  en  Ghampaigne  , messire  Jacques  de 
Hem  , le  seigneur  de  Sambry  , messire  Regnaut  de 
Créquy  seigneur  de  Conte  et  son  fils  , messire 
Oudart  de  Renty  et  deux  de  ses  frères  , le  seigneur 
de  Happelaincourt  , messire  Loys  de  Ghistelles  , 
messire  Jacques  de  Lichternelde , le  seigneur  de 
Harnes  , messire  Jehan  de  Bail leul , messire  Raoul 
de  Flandres,  messire  Collart.  de  Fosseux  , le  sei- 
gneur de  Rosimbos , et  son  frère  le  seigneur  de 
Thiennes,  le  seigneur  d’Azincourt  et  son  fils,  le 
seigneur  de  Warignies  , le  seigneur  d’Aufiemont , 
messire  Dreux  d’Ongnices  , le  seigneur  de  Belen- 
court  , le  séneschal  d’Eu  , le  seigneur  de  Coursy , le 
seigneur  de  Viel-port , le  seigneur  de  Moncaurel , 
le  seigneur  de  Fontaines  , messire  Anthoine  de 
Beauvergier,  le  seigneur  de  la  Tour,  le  seigneur 
delTlle-Gommor,  le  seigneurde  Sainct-Tron,  mes- 
sire Ferry  de  Sardonne  , messire  Pierre  d’Argies  , 
messire  Bertran  de  Montaben  , Bertrand  de  Sainct- 
Gil les  , messire  Jehan  de  Werchin  séneschal  de 
Haynault,  le  seigneur  de  Quiéurain,  le  seigneur  de 
Hamayde,  le  seigneur  de  Quesnoy  , le  seigneur 
de  Montigny  en  Haynault  , le  seigneur  de  Jeu- 
mont  , le  seigneur  deChim,  messire  Simon  de 
Haverech,  le  seigneur  de  Pottes,  messire  Jehan  de 
Grés  , messire  Michel  de  Chasteller  et  son  frère , 
le  seigneur  de  Solre  et  messire  Brifault  son  frère  , 
le  seigneurde  Moy  en  Beauvoisis  et  son  fils, 'mes- 
sire Collart  de  Fresnes  , messire  Collart  de  Sempy, 

le  seigneur  du  Bois-Dennequin  , messire  Rasse  de 
Moncaurel  , messire  Lancelot  de  Cléry  , inessire 
Gérart  de  Herbanmes  , Philippe  de  Poictiers  , 
inessire  Régnault  d’Azincourt,  le  seigneur  de  Chas- 
tel neuf , le  seigneur  de  Marquettes,  messire  Ré- 
gnault de  Corbie,  messire  Lancelot  de  Reubempré, 
messire  Hector  de  Chartres  et  ses  deux  frères  , le 
seigneur  deRegnault-VilIe,leseigneurde  Fiennes, 
le  seigneur  de  Tencques , le  seigneur  de  Herlin  , 
messire  Maillet  de  Gournay  , messire  Pierre  de 
Moyelle  , le  seigneur  deHoncourt , le  seigneur  de 
Rasse  , le  seigneur  d’Espagny  , messire  Loys  de 
Vertain,  Hectorin  d’Ongnies  et  son  frère,  messire 
Henry  de  Boissy  , messire  Àrlus  de  Moy,  messire 
FJoridasde  Morœul,  messire  Tristan  de  Moy  , le 
seigneur  de  Verneul , le  vicomte  de  Domrnart. 
Se  dire  et  raconter  vous  voulloye  par  noms  et  sur- 
noms , les  barons,  chevaliers,  escuyers  et  nobles, 
qui  à ceste  journée  moururent , trop  pourroye  es- 
longier  la  matière  ; mais,  pour  venir  au  faict,  ne 
vous  ai  nommé  que  ducs  , comtes  , chevalliers  et 
escuyers:  car  tant  de  nobles  escuyers  y morurenl, 
et  aultres  vaillants  hommes,  que  c’estoit  une  pi- 
tié à veoir  et  à ouyr  raconter  aux  officiers  d’armes 
qui  feurent  à ladite  journée  , tant  de  la  partie  des 
Franchois  que  des  Anglois.  Car  durant  la  bataille 
tous  officiers  d’armes  , tant  d’un  party  que 
d’autre  , se  tinrent  ensemble  ; et  après  la  ba- 
taille ceulx  de  France  s’en  allèrent  où  bon  leur 
sembla  , et  ceulx  d’Angleterre  demourèrent  avec 

leurs  maistres  qui  avoient  gaigné  la  bataille.  Mais 
quant  à moi  je  demeurai  avec  les  Ànglois  ; et  de- 
puis j’ai  ouy  parler  pluiseurs  notables  chevalliers 
de  la  partie  de  F rance  , et  par  espécial  à rnessire  Hue 
et  à rnessire  Guillebert  de  Lannoy,  frères,  qui 
feurent  à ladite  bataille  , qui  en  racomptoient  bien 
au  long.  Mais,  comme  dit  est,  tant  y moururent 
de  nobles,  que  on  les  extimoit  à dix  mille  hommes, 
dontilsestoient  de  sept  à huit  mille  nobles  hommes, 
et  le  surplus  archiers  etaultresgens.  Et  fetit  trouvé, 
à compter  les  princes  qu’il  y a voit  morts  , de  cent 
à six  vingts  bannières  ; et  se  la  journée  eust  esté  le 
samedy  après,  il  y eust  eu  plus  grand  nombre  qu’il 
n’y  eust , car  à tous  costés  gens  applouvoient , 
comme  se  che  fust  à aller  à une  feste  de  joustes  ou 
de  lournoy. 

CHAPITRE  LXV. 


5S 


Les  noms  des  prisonniers  Francliois  qui  feurent  prins  à ladite  journée 

d’Azincourt. 


Or  doneques,  puisque  je  vous  ay  nommé  partiede 
ceulx  qui  moururent  à la  dite  bataille,  je  vous  racon- 
terai les  noms  de  ceux  qui  feurent  prisonniers  à la- 
dite journée  , seize  cents  hommes  ou  environ  , tous 
chevaliers  ou  escuyers,  dont  le  premier  feut  Charles 
duc  d’Orléans,  le  ducdeBourbon  , les  comtes  d’Eu, 
de  Vendosme  et  de  Richemont,  rnessire  Jacques  de 
Harcourt,  rnessire  Jehan  de  Craon  seigneur  de 


26  MÉMOIRES 

Dommart , le  seigneur  de  Fosseux  , le  seigneur  de 
Humières,  le  seigneur  de  Roye , le  seigneur  de 
Chauny,  messire  BohortQuieret,  le  seigneur  de  Li- 
gne en  Haynault,  le  seigneur  de  Noyelle,  nommé  le 
Blanc  Chevalier,  et  messire  Baudot  son  fils,  le  sei- 
gneur d’Inchy,  messire  Jehan  de  Waucourt,  mes- 
sire Àthis  de  Brimeu  , messire  Jennet  de  Poix  , 
messire  Guillebert  de  Lannoy  , le  seigneur  d’An- 
gnois  en  Ternois , etpluiseurs  aultres  grands  sei- 
gneurs, chevalliers  et  escuyers , que  je  ne  sais  nom- 
mer , jusques  au  nombre  dessusdit.  Ainsy  comme 
vous  avez  ouy , advint  de  la  piteuse  journée  d’A- 
zincourt.  1 


CHAPITRE  LX VI. 

Comment  le  roi  de  France  feut  adverti  de  la  bataille  que  les  princes 
de  son  sang  avoient  perdue;  comme  aussi  feut  le  duc  de  Bourgon- 
gne  qui , à grand’  puissance  d’armes,  tira  vers  Paris  , où  il  ne  peut 
entrer  ; et  du  départ  du  duc  de  Guyenne;  et  comment  le  comte 

? * 

d’Erminacq  feut  faict  connestable. 


Assez  tost  après  que  le  roy  d’Angleterre  eut 
obtenu  la  victoire  sur  les  Franchois  , au  lieu  d’Azin- 
court,  les  nouvelles  feurent  portées  à Rouen  devers 
le  roy , de  la  douloureuse  adventure  et  perte  de 
ses  gens.  Sy  ne  faut  pas  doubter  que  le  roy  et  ses* 


i.  Voyez  à la  fin  de  ce  volume  un  Fragment  d’un  poème 
anglois  du  temps,  sur  le  même  sujet. 

gens  , princes  et  aultres , eurent  au  cœur  grand’ 
tristesse..  Néanmoins  , dedans  certains  jours  après, 
le  roy  retourna  à Paris,. et  en  la  présence  du  roy 
Loys,  des  ducs  de  Guyenne,  de  Berry , de  Bretagne 
et  de  pluiseurs  aultres  de  son  sang  et  conseil  , con- 
stitua et  établit  le  comte  d’Erminacq  connestable 
de  France , et  manda  iceluy  hastivement  au  pays 
de  Languedoc  où  il  estoit,  à venir  devers  lui.  Aussy 
feurent  portées  les  nouvelles  au  duc  de  Bour- 
gongne,  qui  lors  estoit  en  son  pays  de  Bourgongne  ; 
pourquoy , pareillement  comme  les  aultres  princes, 
il  feut  très  dolent  et  très  fort  desplaisant,  par  espé- 

cial  de  ses  deulx  frères , le  duc  de  Brabant  et  le 

' * 

comte  de  Nevers;  mais  che  nonobstant , se  prépara 
sans  délay  à toute  diligence  et  à grand’  puissance 
de  gens , pour  aller  à Paris  , en  sa  compaignie  le 
duc  de  Lorraine  et  bien  dix  mille  chevaux  ; pour- 
quoy les  Parisiens,  doubtants  le  ducde  Bourgongne, 
envoyèrent  à Melun  devers  la  rovne  de  France  , 
qui  là  estoit.  malade  , laquelle  de  là  se  feit  porter 
par  pluiseurs  hommes  de  pied  à Paris  , et  se  logea 
à l’hostel  d’Orléans  avec  la  duchesse  de  Guyenne, 
fille  au  duc  de  Bourgongne.  Or  est  vrai  que  .au- 
cuns Parisiens  et  aucuns  officiers  du  rôy  , qïti 
avoient  esté  favorables  à la  partie  d’Orléans  , se 
doubtoient  très  fort , pource  qu’il  avoit  en  sa  com- 
paignie pluiseurs  de  ceulx  qui  avoient  esté  bannis 
et  enchâssés  de  Paris  ; c’est  assavoir  messire  El- 
lyon  de  Jacqueville , messire  Robinet  de  Mailly  , 
maislre  Eustasce  de  Latre  , maislre  Jehan  de 

Troyes,  Caboche  et  Denisot  de  Chaumont,  Garnier 
de  Saincl-lon  , et  pluiseurs  aultres.  Et  pour  tant 
traitèrent  sy  bien  devant  le  roy  , que  messire  Cli- 
gnet  de  Brabant , le  seigneur  de  Barbasan  et  le  sei- 
gneur des  Bosqueaux  leurent  mandés  à venir  à Pa- 
ris avec  grand  nombre  de  gens  d’armes  , pour  la 
seureté  d’icelle,  etaussy  pour  accompagner  le  duc 
de  Guyenne.  Et  avec  che  , feut  mandé  derechef  le 
comte  d’Erminacq,  qu’il  venisl  atout  (avec)  la  plus 
grand’  puissance  qu’il  polroit  finer.  Le  duc  de 
Bourgongne  passa  par  Troyes  et  s’en  vint  à Pro- 
vins et  à Meaulx  en  Brie  ; auquel  lieu  on  lui  re- 
fusa l’entrée , par  le  commandement  du  duc  de 
Guyenne  , qui  leur  avoit  rescript , que  pas  ne  lais- 
sassent dedans  le  duc  de  Bourgongne  ; et  pourtant 
s’en  alla  à Lagny-sur-Marne  , et  se  logea  dedans  la 
ville.  D’autre  part  se  miren  t sus  pluiseurs  capitaines 
à grand’  puissance  , du  pays  de  Picardie  , c’est  as- 
savoir Martelet  du  Mesnil , Ferry  de  Mailly  , Hec- 
tor et  Philippe  de  Saveuse  , messire  Maury  de 
Sainct-Légier , messire  Payen  de  Beau  fort , Loys 
de  Warignies , et  plusieurs  autres  ; lesquels  , 
fort  dégastants  le  pays  , allèrent  par  le  Pont-au- 
Vaire  jusques  au  lieu  de  Lagny  , devers  le  duc  de 
Bourgongne,  quy  mandé  les  avoit.  Et  tant  multi- 
plia sa  compaignie  , qu’ils  fenrentbien  vingt  mille 
chevaux  ou  plus. 

Durant  lequel  temps, leroy  Loys,  sçachant  qu’il 
n’estoit  point  aymé  du  duc  de  Bourgongne  , pour 
la  cause  du  renvoy  de  sa  fille  , se  partit  de  Paris 

tout  malade  et  se  en  alla  à Angers  , mais  avant  son 
parlement , se  voeult  sousmettre  de  leurs  discords 
seur  le  roy  et  seur  son  grand  conseil , moyennant 
que  il  fust  ouy  en  ses  defïenses,  à quoy  le  duc  de 
Bourgongne  ne  voult  entendre,  mais  feit  response  à 
ceulx  quy  pour  celle  cause  estoient  venus  devers 
luy,  que  des  torts  et  blasme  que  le  roy  Loys  avoit 
faict  à luy  et  à sa  fille , il  l’amenderoil  en  temps  et 
en  lieu,  quand  il  polroit.  Le  duc  de  Bourgongne  , 
de  Lagny -sur-Marne  où  il  estoit , envoya  devers  le 
roy  à Paris  , messire  Jehan  de  Luxembourg , le 
seigneur  de  Sain  et- Georges  , et  pluiseurs  aullres, 
quy  exposèrent  pleinement  au  conseil  du  roy  la 
cause  de  sa  venue , en  faisant  leur  requeste  que  il 
pussit  eu  Paris  entrer  atout  sa  puissance  , pour  la 
seurelé  de  leur  corps  ; mais  seur  che  , ils  ne  eurent 
aulcune  response  , synon  que  le  roy  envoyeroit 
brief  response  devers  le  duc  de  Bourgongne;  lequel 
y envoya  maistre  Jehan  de  Wailly  , président  en 
parlement , et  pluiseurs  aultres  ambassadeurs  du 
conseil  du  roy.  (VI ais  à la  fin  il  ne  pust  finer  d'en- 
trer à Paris  à puissance  ; ains  luy  fut  dict  que  sy  il 
y voulloit  aller  à son  simple  estât  , le  roy  èt  son 
conseil  en  estoient  bien  contents  , et  non  autre- 
ment. Che  que  le  duc  de  Bourgongne  ne  voulut 
jamais,  car  bien  sçavoit  que  ceulx  quy  gouvernoient 
le  roy  estoient  ses  mortels  ennemis,  et  ne  se  y fust 
pour  rien  fié.  Or  , est  ainsy  que  les  Parysiens  et 
principalement  ceulx  de  t'université,  véyantde  jour 
en  jour  que  pluiseurs  inaulx  et  desrisions  se  mul- 

tiplioient  entre  les  seigneurs  du  sang  royal  et  ceulx 
de  leur  conseil  l’un  contre  l’aultre , à la  grant  des- 
truction du  royaulme  et  du  pauve  peuple,  allèrent 
un  certain  jour  , à grant  moultitude , devers  le  duc 
de  Guyenne  , où  estoit  son  frère  , nommé  le  duc 
de  Touraine  , le  duc  de  Berry  et  pluiseurs  aultres 
grans  seigneurs  et  gens  d’esglise  , demandant  au- 
dience de  parler.  Laquelle  obtenue  , le  premier 
président  en  parlement  commença  à parler  et  dict 
pour  son  tbesme  che  qui  se  ensuit:  Domine , salva 
nos  y périmas  , che  qui  veut  dire  : Seigneur  , sau- 
vez-nous,  car  nous  périssons.  Et  est  écrit  au  chapis- 
tre  de  sainct  Mathieu  : lequel  président  clairement 
l’exposa  , en  touchant  sagement  et  éloquemment 
pluiseurs  conclusions  en  desclaranl  les  principaux 
malfaicteurs  du  royaulme,  troublants  et  opprimants 
le  povre  peuple. 

Après  la  fin  de  laquelle  proposition  , le  duc  de 
Guyenne  promptement  respondit , et  prit  parole 
de  fils  de  roy  , que  doresnavant  les  malfaicteurs  du 
royaulme  , de  quelque  qualité  que  ils  fussent  , se- 
raient punis  selon  leur  desmérite , et  que  justyce 
serait  fayte , réparée  et  gardée  , et  que  le  clergié 
et  le  peuple  seraient  tenus  en  paix  ; mais  tantost 
après  , le  bon  duc  de  Guyenne  , qui , par  cours  de 
nature,  debvoit  estre  après  la  mort  du  roy  son  père, 
roy,  et  qui  a voit  gran  t désir,  comme  raison  estoit  de 
faire  bonne  justice  , et  de  tenir  le  peuple  en  paix  , 
accoucha  malade  des  fies v res  ; dont  il  alla  de  vie  à 
trespas  , le  huitiesme  jour  de  décembre,  en  l’hos* 

tel  de  Bourbon.  Pour  la  mort  duquel  furent  faicts 
grans  pleurs  etlamentations  de  plniseurs  seigneurs 
et  aullres  ses  serviteurs.  Si  fut  gardé  son  corps  au- 
dit hostel , en  un  cercueil  de  plomb  , par  l’espace 
de  trois  jours  ; et  là  vinrent  tous  les  colleges  de 
Paris  prier  pour  luy  , et  depuis  fut  porté  à Sainct- 
Denys,  où  les  roys  ont  leurs  sépultures. 

En  après  huit  jours  ensuivant,  le  comte  d’Ermi- 
nacq  entra  à Paris  , à recevoir  l’office  de  connesta- 
ble  et  l’espée , de  la  main  du  roy , en  faisant  serment 
solennel , comme  il  est  de  coutume  de  faire  ; et  là 
remercia  humblement  le  roy  de  l’honneur  qu’il  luy 
portoit  elfaisoit.  Quand  le  comte  d’Erminacq  eust 
fait  le  serment  de  con  nés  table  , il  assembla  gens 
d’armes  ; tant  qu’il  se  trouva  de  cinq  à six  mille 
combattants  pour  résister  allencontre  du  duc  de 
Bourgongne  ; et  fit  mettre  en  pluiseurs  lieux 
garnisons;  et  doubtantles  Bourguignons,  fitrompre 
pluiseurs  ponts  et  passages.  En  ce  temps  fut  mes- 
sire  Jehan  de  Torsay  , de  par  le  roy  , ordonné 
inaistre  des  arbalestriers  de  France,  messire  Tho- 
mas de  Largies,  bailli  de  Yerinandois,  le  seigneur 
de  Humbercourt,  bailli  d’Amiens  , et  messire  Bru- 
net de  Baines,  bailly  de  Tournay  ; et  pareillement 
furent  faits  parle  roy  pluiseurs  officiers  en  France. 

En  ycelle  saison  , le  duc  de  Bretagne  alla  à Paris 
pour  traiter  devers  le  roy  , que  le  duc  de  Bourgon- 
gne pust  aller  devers  luy  à toute  sa  puissance  ; la- 
quelle chose  il  ne  put  impétrer,  et  pourtant  re-> 
tourna  assez  tost  en  Bretagne  ; mais  avant  son  pai> 

tement,  se  courrouça  moult  forlà  niessireTanneguy 
du  Chastel,  prévos!  de  Paris,  et  Iuy  dit  pluiseurs 
injures  , pour  ce  qu’il  avoit  fait  mettre  en  prison 
au  Chastelet  le  ministre  des  Malhurins  , docteur  en 
théologie , lequel  avoit  (ait  devant  le  peuple  de 
Paris  , une  proposition  de  par  le  duc  de  Bourgou- 
gne  ; et  bief  en  suivant  le  prévost  le  deslivra  franc 
et  quitte.  ; 


\ CHAPITRE  LX Y II. 

* 

Du  retour  du  duc  de  Bourgongne  en  son  pays  de  Flandres,  et  com- 
ment il  alla  visiter  ses  deux  nepveux  , Jehan  et  Philippe  , fils  de 
son  frère  Anthoine,  duc  de  Brabant,  qui  mourut  en  la  bataille 
d’Azincouvt  ; et  des  gens  de  guerre  quy  gastoient  le  pays  de  Santers, 
quy  feurent  rués  jus  par  le  commandement  du  roi  de  France. 

■# 

r 

Après  que  le  duc  de  Bourgongne  eust  été  bien 
dix  semaines  à Lagny-sur-Marne  , voyant  que  par 
nuis  moyens  il  ne  pouvoit  impétrer  devers  le  roy 
. pour  entrer  dedans  Paris  , à simple  estât  se  partit 
de  là  , et  prit  son  chemin  à Dampmartin , à Reims 
en  Lannois  , Terrane  et  Carnbrésis  , à Douay  et  à 
Lille  ; et  toujours  avoit  grant  nombre  de  gens 
: ♦ d’armes  avec  luy , dont  le  pauvre  peuple  estoit  fort 

oppressé.  Toutefois  à son  partement  de  Lagny,  fut 
poursuivv  par  aucuns  de  soudoyers  du  roy  , les- 
quels, vers  le  Poqt-à-Vaire , férirenl  et  occirentdes 

gens  , dont  il  fnl  mal  content  ; et  pour  . sa  longue  de- 
meure dedans  la  ville  de  Lagny  , les  Parysiens  etaul- 
tres  le  nommoient  , en  commun  langage  , Jehan 
de  Lagnj . Et  après  , quand  il  fut  retourné  en  sa 
ville  de  Lille,  il  s’en  alla  en  Brabant  visiter  ses 
deux  nepveux,  c’est  à savoir  Jehan  et  Philippe,  fils 
au  duc  de  Brabant;  et  lors  prit  avecluy  le  mains-né 
fils  , auquel  avoit  esté  ordouné  pour  partage  la 
comté  de  Sainct-Pol  et  de Lygny  , et  toutes  les  ter- 
res qui  furent  au  comte  Waleran  de  Sainct-Pol  , 
père  de  madame  leur  mère  , et  de  Brabant.  Le  duc 
de  Bourgongne  retourna  en  son  pays  de  Flandres  , 
ou  il  ordonna  le  seigneur  deFosseux  , capitaine  de 
Pycardie , à faire  retraire  tous  ses  capitaines  et 
leurs  gens  d’armes,  hors  de  son  pays  d’Arthois  , et 
des  mettes  d’environ.  Et  pour  ce  que  les  aucuns 
travail loient  moult  fort  les  pays  du  roy  , le  vingt- 
quatriesme  jour  de  janvier,  par  nuict,  Bémonnet  de 
la  Guerre  , le  presvost  de  Compiengne,  le  seigneur 
des  Bosqueanx,  gouverneur  de  Valois,  par  le  com- 
mandement du  roy  et  de  son  conseil  , assemblèrent 
secrettement  grant  nombre  de  gens  d’armes  , et 
lurent  au  logis  de  messire  Martelet  du  Maisnil , et 
Ferry  de  Mail ly  , qui  estaient  logés  au  pays  de 
Santers  , en  aucuns  villages  , atout  bien  six  cents 
hommes,  faisans  grans  dérisions  sur  le  pays;  les- 
quels furent  tous  morts  , pris  ou  deslroussés , si- 
non ceux  qui  eschappèrent  par  fuite;  et  furent 
messire  Martelet  et  Ferry  de  Mailly  pris  prison- 
niers et  menés  à Compiengne.  Toutefois  le  jour  de 

la  Purification  de  Notre-Dame , messire  Marleletet 
quatre  aultres  gentilshommes,  après  ce  qu’ils  eu- 
rent esté  questionnés  des  officiers  du  roy  , furent 
pendus  au  gibet  de  Compiengne;  et  Ferry  de  Mailly, 
par  le  moyen  de  aucuns  ses  bons  amis  , fut  mis  à 
pleine  deslivrance. 


CHAPITRE  LXVIII. 


Comment  la  sentence  de  condamnation  , par  cy-devant  faicte  par  l'é- 
vesque  de  Paris , allcncontre  de  feu  maistre  Jehan  Petit,  (eut  it- 
clairée  de  nulle  valeur  au  conseil  de  Constance. 

Vous  avez  ouy  comment,  par  ci-devant,  maistre 
Jehan  Petit  avoit  este  condamné  par  l’évesque  de 
Paris , et  par  pluiseurs  de  l’Université , et  aussi  par 
l’inquisiteur  de  la  foi  ; toulesfois  , au  concile  de 
Constance , Martin  Porée  , docteur  en  théologie  et 

évesque d’ Arras,  avecques aultres  ambassadeurs  du 

duc  de  Rourgongne,  mirent  le  cas  en  termes,  et 
par  ces  clercs  notables , c’est  assavoir  cardinaulx  et 
aultres,  feut  dict  ce  qui  s’ensuit,  par  le  conseil  et 
clercs  de  droit  : « Par  icelle  notre  sentence  or- 
dinaire,  laquelle  nous  affermons  en  ces  escnpts  , 
» nous  prononçons  et  déclarons  les  sentences , 
>l;  procès  èt  condamnations  , arsins  , deffenses  et 
„ excusations  faicles  par  l’évesque  de  Paris , con- 
» tre  maistre  Jehan  Petit,  et  toutes  choses  qui  de 

» ce  se  sont  ensuivies,  estre  de  nulle  valeur,  et  les 
» annulions  et  cassons.  La  condamnation  des  dé* 
« pens  faicts  devant  nous  en  ceste  cause,  nous  les 
» laissons  à taxer,  pour  cause.  Ainsi,  moi , Jour- 
» dain  de  Albane;  ainsi , moi , Anthoine  d’Aquiia, 
» prononçons;  ainsi,  moi,  cardinal  de  Florence, 
» le  prononçons.»  Lequel  procès  feut  condamné  an 
concile  de  Constance , le  i5  jour  de  janvier.- 


— 

CHAPITRE  LXIX. 


Comment  l’empereur  Sigismond  arriva  à Paris , où  honorablement 
feut  reçu  du  roy,  et  de  là  passa  en  Angleterre,  où  aussi  feut  hono- 
rablement reçu  et  festoyé  du  roy  d’Angleterre  ; de  son  retour  en 

« 

France  sans  avoir  rien  besongné  touchant  la  paix  des  deux  roysj 
et  du  Irespas  du  duc  Jehan  de  Berry  , oncle  du  roy  de  France. 


En  icelui  temps,  i4i5,  vinrent  à Paris  deux 
chevaliers  des  gens  de  l’empereur  Sigismond  et  * 
roy  d’Allemagne,  pour  avoir  et  préparer  son  logis; 
auxquels  deux  chevaliers  feut  baillé  et  délivré  le 
chaste!  du  Louvre;  et  le  jour  du  Gras  dimanche 
ensuivant , arriva  l’empereur  , accompaigné  de 
huict  cent  chevaulx  environ.  Allencontre  duquel 
allèrent  le  duc  de  Berry,  le  cardinal  et  le  duc 
de  Bar,  le  comte  d’Erminacq  et  plusieurs  aultres, 
en  moult  noble  estât;  et  feut  logié  au  Louvre;  et  en 
aucuns  jours  après  fist  exposer  au  roy  et  à son 
conseil  la  cause  de  sa  venue,  c’est  assavoir,  pour 

l’union  de  noire  saincle  Eglise  El  après  il  se  offrit 
moult  au  roy  à faire  ce  qu’il  polroit  pour  luy  et 
pour  son  royaulme;  et  depuis  y eust  un  docteur  en 
théologie  , nommé  maistre  Ghérarl  Machet , qui 
proposa  devant  luy  moult  prndentement,  de  par 
le  roy,  dont  il  l’eut  très  content;  et  estoit  le  roy  en 
assez  bonne  santé.  Et  après  que  plusieurs  parle- 
ments eurent  par  luy  esté  laicts  , sur  l’estât  de 
l’universelle  église  et  aultres  besognes  , il  se  partit 
de  Paris  pour  aller  en  Angleterre  , où  il  s’acquitta 
d’appaiser  à son  pouvoir  les  deux  roy  s de  France 
et  d’Angleterre  , comme  cy-après  sera  dict.  Et  feut 
son  partement  le  mercredy  devant  les  Pasques;  et 
de  là  feut  convoyé  jusques  à Saincl-Denis,  par  le 
roy  Loys,  le  duc  de  Berry  et  le  cardinal  duc  de  Bar; 
et  estoit  en  la  compagnie  de  l’empereur,  le  duc 
de  Milan,  oncle  du  duc  d’Orléans;  et  estoit  l’empe- 
reur armé,  portant  à l’arçon  de  sa  selle  un  chapeau 
de  Monlauban.  Sur  son  harnois  portoit  une  heuque 
(robe)  noire,  en  laquelle  estoit  une  droicte croix, 
devant  et  derrière,  de  couleur  de  cendre  , sur  la- 
quelle a voit  escript  en  latin  : Dieu  tout  puissant 
et  miséricors.  Et  ainsi  estoient  habillés  la  plusgrant 
partie  de  ses  gens,  montés  sur  bons  chevaulx  ; et 
s’en  alla  à Boulongne,  mais  ceulx  de  la  ville  ne  les 
laissèrent  pas  entrer  dedans,  dont  il  eust  grand 
dépist;  et  pour  ce  ne  voulut  recevoir  les  présents 
à luy  envoyés  de  la  ville,  et  s’en  alla  à Calais;  et 
après  ce  qu’il  eust  sesjourné  deux  jours  , navires 
feurent  apprestés  , sur  lesquels  luy  et  ses  gens 

montèrent,  et  ils  eurent  vent  à plaisir,  qui  tost  les 
mistà  Douvres.  Après  prinrent  leur  chemin  à Lon- 
dres; si  leur  alla  au-devant  le  roy  d’Angleterre  et 
ses  frères,  accompaignés  de  pluiseurs  nobles  prin- 
ces de  son  sang;  et  en  brief  jours  après  y veint  le 
duc  Guillaume,  comte  de  Hainault,  pour  parler  de 
la  paix  des  deux  roys  et  de  leurs  royaulmes;  mais 
ni  Tempereur,  ni  le  roy  d’Angleterre,  ni  ceulx  du 
conseil  des  deux  parties  , ne  se  sçurent  accorder  ni 
trouver  manière  de  venir  à bien  de  paix.  Nonob- 
stant ce^  le  roy  d’Angleterre  festoya  moult  hono- 
rablement l’empereur,  et  le  duc  Guillaume  , son 
cousin  , et  les  aultres  ambassadeurs  qui  venus  es- 
toient  en  leur  compaignie  , de  par  le  roy.  Dont 
pour  festoyer  l’empereur  fist  faire  un  moult  bel  et 
somptueux  souper,  où  estoit  assis  l’empereur  au 
milieu  de  la  table,  et  à son  dextre  le  duc  d’Or- 
léans, et  au-dessus  du  duc  d’Orléans,  le  duc  de 
Bourbon,  le  comte  d’Eu  , le  seigneur  d’Estoute- 
ville  et  Je  seigneur  de  Gaucourt , tous  prisonniers 
au  roy  d’Angleterre  ; et  au  sénestre  costé  estoit 
assis  le  duc  Guillaume,  comte  de  Hainnault,  de 
Hollande  et  de  Zélande;  le  duc  de  Brick, allemand, 
et  trois  aultres  comtes  d’Allemagne,  que  je  ne  sais 
nommer.  Le  roy  d’Angleterre,  qui  bien  sçavoit  les 
honneurs  mondains  autantqueprince  de  son  temps, 
veint  devant  la  table  de  l’empereur  , pour  le  fes- 
toyer et  semondreà  faire  bonne  chière,  vestu  d’une 
moult  noble  robe  de  drap  noir,  et  au  tour  de  son  col, 
un  moult  riche  collier  garni  et  aourné  (orné)  de 

moult  riches  pierres  ; si  les  veint  par  deux  fois 
visiter.  L’empereur  séjourna  en  la  ville  de  Lon- 
dres,  avecques  le  roy  d’Angleterre,  par  l’espace 
d’un  mois  ou  cinq  semaines  ; mais  quand  ils  virent 
que  ils  ne  ponvoient  trouver  paix,  ni  moyen  de 
traicter  entre  les  deux  roys  de  France  et  d’Angle- 
terre, moult  desplaisant  l'empereur  s’en  départit, 
et  prist  congié  du  roy  d’Angleterre.  Et  quand  le 
roy  d’Angleterre  seul  son  parlement,  il  le  fist  des- 
frayer , et  tous  ses  gens  , hommes  et  chevaulx. 
L’empereur,  venu  à Douvres,  après  ce  que  les 
ducs  , comtes  et  barons  d’Angleterre  eurent  prins 
congié  de  luy,  il  trouva  son  navire  prest , et  monta 
dessus,  luy  et  ses  gens,  et  veinrent  au  soir  au 
giste  à Calais;  puis  l’empereur,  sans  gaires  ses- 
journer,  retourna  en  France,  là  où  il  raconta  au 
roy  ce  que  luy  et  le  duc  Guillaulme  avoient  peu 
faire,  touchant  les  matières,  pour  venir  au  bien  de 
paix , dont  le  roy  et  les  princes  furent  moult  cour- 
roucés , car  bien  sçavoient  et  espéroient  que  le  roy 
d’Angleterre  ne  seroit  assouffi  à tant , et  que  en 
brief  temps  il  repasseroit  en  France.  Et  quant  est 
à parler  du  duc  Guillaulme,  il  s’en  partist  de  Lon- 
dres environ  douze  jours  après  l’empereur,  et  s'en 
retourna  au  pays  de  Hollande.  En  ceste  année, 
mourut  le  duc  .Tehan  de  Berry,  oncle  du  roy,  et  se 
reinaria  la  duchesse  au  seigneur  deLa-Trimouille, 
dont  le  duc  de  Bourgongne  feut  mal  content,  car 
pour  ce  jour  il  n’aimoit  gaires  le  seigneur  de  La-Tri- 
mouille;  et  par  droit,  ladicte  dame  estoit  comtesse 

de  Boulogne.  Et  pource  que  le  duc  de  Bourgongne 
fust  adverti  du  mariage , liai ti veulent  envoya  le 
seigneur  de  Fosseux  , lors  gouverneur  d’Arthois  , 
en  la  ville  de  Boulogne , pour  icelle  saisir  et  mettre 
en  sa  main  ; mais  desjà  , de  par  le  roy,  estoit  com- 
mis le  seigneur  de  Moreul  pour  faire  frontière  al- 
leocontre  des  Anglois. 


mm—mm — — t u 

CHAPITRE  LXX. 


De  l’armée  de  mer  que  le  roy  de  France  mit  sus , laquelle  feut  défaite 
par  l'armée  des  Anglois , dont  le  duc  de  Clarcnce  estoit  chief. 


En  icelle  mesrne  année,  fut  par  le  roi  et  son  con- 
seil, ordonné  et  avisé  de  mettre  en  la  mer,  entre 
France  et  Angleterre,  une  grosse  armée,  et  si  puis- 
sante que  pour  combattre  l’armée  du  Toy  d’An- 
gleterre, et  mesrnemenl  pour  garder  la  mer  , que 
la  ville  de  Harfleur  fust  avitaillée  d’Angleterre,  ni 
d’ailleurs.  Et  pour  fournir  icelle  grosse  armée,  le 
roy  envoya  à Gennes,  où  il  recouvra  de  huit  grosses 
oarraques  , lesquelles  le  roy  fit  armer,  avec  plu- 
sieurs et  grand  nombre  de  navires  de  guerre  : et 
furent  d’icelle  armée,  chefs  et  capitaines,  le  bas- 
tard  de  Bourbon  et  mess  ire  Robinet  de  Bracque- 
niont , amiral  de  France.  Il  est  vrai  que  après  que 
ladite  armée  fut  preste,  ils  se  mirent  en  mer  , et 
tant  nagèrent  qu’ils  se  trouvèrent  sur  la  costed’An- 

gleterre,  si  puissants  , que  pas  ne  les  osoit  atten- 
dre. Quand  le  roy  d’Angleterre  sutqueicelle  armée 
estoit  sur  ia  mer  , pour  lui  deffendre  le  passage  , il 
assembla  les  princes  et  grands  seigneurs  de  son 
conseil,  et  leur  fit  remonstrer l’armee  que  lesFran- 
chois  avoient  mis  sur  iner  , par  laquelle,  se  provi- 
sion n’yesloit  mise,  il  y recevroit  honte  etdhom- 
inaiges,  en  leur  requérant  conseil.  Si  fut  conclu 
en  ce  conseil , de  assembler  une  grosse  armée  pour 
combattre  les  Francbois  sur  la  mer.  Quand  il  eut 
son  armée  presle  . il  manda  son  frère  le  duc  de 
Clarence,  et  lui  dit  : « Je  vous  ordonne  chef  de 
» mon  armée  , et  que  tous  de  madite  armée  vous 
« obéissent  comme  à moi  ; et,  au  surplus,  je  vous 
» commande  que  vous  alliez  combattre  l’armée  des 
» Franchois,  quide  présent  sont  sur  la  mer;  et  vous 
» gardez,  survolre  vie, de  jamais  retourneren  Angle- 
» terre,  s’ils  vous  attendent,  que  vous  les  ayez  coin  - 
» battus.  Et,  par  la  grâce  de  Dieu,  soyez  victorieux, 
« ou  que  vous  soyez  mort  ou  pris.  »>  L’ordonnance 
du  roi  d’Angleterre  faite,  et  son  armée  preste  , où 
pouvoit  avoir  de  trois  à quatre  cents  navires,  le 
duc  de  Clarence  se  partit  après  qu’il  eut  remercié 
le  roy  , sou  frère , de  l’honneur  qu’il  lui  faisoit , et 
de  lui  le  congé  prit;  et  tant  fit  qu’il  trouva  l’armée 
des  Franchois,  auxquels  il  aborda  et  assembla  à 
combattre  , et  là  y eut  dure  bataille  ; et  Franchois 
furent  enfin  déconfits;  et  là  y eut  maints  nobles 
hommes  morts  et  noyez , entre  lesquels  fut  mort  Je 
gentil  chevalier  messire  Jehan  de  Bracquemont , 

fils  de  l’amiral  ; le  baslard  de  Bourbon  fut  pris  et 
mené  en  Angleterre  ; et.  quant  aux  quatre  car- 
recques,  elles  s’enfuirent  sans  combattre,  et  les 
aultres  furent  prises  , avec  plusieurs  navires  de 
guerre.  Et  après  icelle  bataille,  le  duc  deClarence 
fit  ravitailler  et  rafraischir  de  vivres  la  ville  de 
Harfleur , puis  s’en  retournèrent  les  Anglois  en 
Angleterre,  fort  joyeux  de  leur  bonne  fortune  : 
de  ces  nouvelles  fut  moult  joyeux  le  roy  d’Angle- 
terre , et  bienviengna  son  frère  moult  grande- 
ment. 


CHAPITRE  LXXI. 


Comment  l’empereur  Sigismond  se  trouva  dereçhief  à Calais , vers  le 
roy  d’Angleterre,  comme  aussi  feit  le  duc  de  Bourgongne  j et  de  la 
rencontre  que  les  Anglois  de  Harfleur  eurent  aux  Franchois. 


Environ  la  Saint-Remy  i4i6,  l’empereur  re- 
tourna à Calais.  Si  vint  vers  lui  le  roy  d’Angleterre, 
moult  grandement  accompagné.  Eux  estants  au- 
dit lieu  de  Calais,  alla  par-devers  eux  le  duc  de 
Bourgongne,  où  il  fut  honorablement  receu.  Si 
vint  tenir  ostage,  pour  lui , le  duc  de  Glocestre, 
frère  du  roy  d’Angleterre,  en  la  ville  de  St. -Orner, 
et  par  le  comte  de  Cbarolois , fut  le  duc  de  Glo- 
cestre grandement  et'  honorablement  receu.  Si  le 
visitoit  et  compaignoil , le  plus  qu’il  pou  voit , le 

comte  de  Charroîois,  qui  alors  estoit  jeune,  et  qui, 
de  son  eage  , savoit  plus  que  prince  de  son  temps. 
Le  duc  de  Glocestre  , de  l’honneur  et  courtoisie 
que  le  comte  de  Charrolois  lui  faisoit „ le  mercioit 
très  honorablement.  Leduc  de  Bourgongne,  estant 
à Calais  , fut  à icelle  fois  moult  requis  et  pressé  du 
roi  d’Angleterre,  qu’il  se  voulsist  déporter  d’estre 
en  l’aide  du  roy  allencontre  de  lui  et  des  siens,  par 
condition  qu’il  partiroit  à aucuns  des  conquestes 
qu’il  feroit  en  France  ; et  avec  ce  , le  roi  d’Angle- 
terre lui  promettoil  de  rien  entreprendre  sur  nuis 
de  ses  terres  et  seigneuries , ni  de  ses  alliez  et  bien- 
veillants. Laquelle  requeste  ne  voult  pas  accorder 
le  duc  de  Bourgongne  ; mais  les  trêves  qui  par 
avant  avoient  esté  accordées  , touchant  le  fait  de 
marchandise  entre  Angleterre  et  France  , furent 
ralongiés  jusques  à la  Saint-Michel  1419.  Et, comme 
je.  fus  informé,  le  duc  de  Bourgongne  désiroit 
grandement  parlera  l’empereur,  car  autrement  ne 
pouvoit  parler  à lui,  s’il  ne  fût  venu  à Calais.  Et 
aussi , l’empereur  ne  fût  pas  venu  vers  lui  à cause 
des  desbals  , noises  et  guerres  que  avoit  le  duc  de 
Bourgongne  à ceulx  tenans  la  partie  du  duc  d’Or- 
léans et  de  ses  frères.  Et  après  ce  qu’il  eut  séjourné 
en  la  ville  de  Calais  , par  l’espace  de  huit  jours  , et 
besongné  de  ce  pourquoi  il  esloit  allé,  prit  congé 
et  retourna  à Saint-Omer,  et  pareillement  se  re- 
tourna le  duc  de  Glocestre  à Calais.  Pour  lequel 
voyage , ainsi  par  le  duc  de  Bourgogne  fait , 
fut  le  roi,  et  ceux  qui  gouvernoient , moult  mer- 

veillés  ; et  tenoienl  véritablement  qu’il  se  fût  du 
tout  allié  avec  Je  roy  d’Angleterre,  au  préjudice  du 
roy  et  de  sa  seigneurie.  De  laquelle  chose  oncque 
ne  fut  parlé,  excepté  ce  que  Je  roy  d’Angleterre  lui 
avoit  dit;  mais  tant  aimoit  le  roi,  que  jusques  à 
mourir  ne  l’eût  voulu  faire.  Mais  en  icelui  temps, 
tous  les  princes  de  France  avoient  conceu  une 
si  grand’  envie  sur  lui , à cause  de  la  mort  du 
duc  d’Orléans,  que  nul  bien  ne  pou  voient  dire; 
parquoigrands guerres  et  effusions  se  faisoienlalors 
en  France,  dont  le  roy  d’Angleterre  n’estoil  pas 
courroucé  ; et  ne  s’en  doit-on  pasesmerveiller , car 
pour  lors  , si  la  France  eût  esté  en  paix  et  union,  le 
roy  d’Angleterre  y eût  eu  moult  à faire,  avant 
qu’il  fût  venu  aussi  avant  comme  il  vint. 

En  ce  mesme  temps,  leducd’Exetre,qui  se  tenoit 
à Harfleur  , se  mitsur  un  certain  jour  aux  champs, 
atout  trois  mille  combattants  angîois;  et  allaeoufre 
devant  la  ville  de  Rouen,  et  de  là,  alla  atteindre  le 
pays  de  Caux,  où  il  fut  par  trois  jours  , et  y fit  de 
très  griefs  maux,  par  feux  et  espée  ; mais  à ce 
temps,  se  assemblèrent  les  garnisons,  tant  qu’ils 
se  trouvèrent  trois  mille,  comme  estoient  iceulx 
Anglois.  Si  les  rencontrèrent,  et  leur  coururent 
sus  vaillamment,  et  en  brief,  les  mirent  tous  en 
desroi  (désordre).  Si  en  demeura  sur  la  place  bien 
huit  cents,  que  morts  que  pris,  et  les  autres,  avec  le 
ducd’Exetre,  se  retrayrent  en  un  jardin  , qui  es- 
tait environné  de  fortes  haies  d’épine,  et  là  se  tin- 
rent le  surplus  du  jour.  Les  Franchois  ne  les  pou- 

voient  avoir,  jà- soit -ce  qu’ils  s’en  missent  en 
peine  ; et  quand  ce  vint  au  soir  , Franchois  se  re- 
trayrent , pour  eux  rafraischir , en  un  village  là  au 

plus  près;  mais  le  duc  d’Exelre  et  ses  gens, 
doutant  la  journée,  se  partit  environ  le  point  du 
jour,  et  tira  vers  Harfleur.  Laquelle  despartie  sçu- 
rent  assez  tost  après  les  Franchois,  qui  derechef 
les  poursuivirent  et  les  rateindirent  sur  les  marès, 
assez  près  de  Harfleur,  , environ  deux  lieues.  Si 
les  assaillirent  comme  devant,  mais  les  Anglois  , 
voyans  que  sans  mort  ou  prison  ne  pouvoientes- 
chapper,  ruèrent  pied  à terre.  Si  se  défendirent  en 
telle  manière,  qu’il  desrompirent  les  Franchois  , 
et  mirent  en  fuite.  Si  moururent  en  la  place , jus- 
ques  au  nombre  de  douze  cents  Franchois  , entre 
lesquels  fut  le  principal,  le  seigneur  de  \ illequier, 
qui  estoit  conducteur;  le  demeurant  se  sauva.  Ainsi 
advient-il  de  guerre,  une  fois  perdre  et  l’autre  ga- 
gner. 

CHAPITRE  LXXII. 


Du  monopole  que  les  Parisiens  feirent,  quy  feu t descouvert  d’une 
femme;  et  comment  ceux  qui  feurent  coupables  feurent  exécutés; 
et  comment  le  dauphin  de  Viennois  espousa  la  fille  au  comte  de 
Hainaut  ; et  des  trespas  desdits  dauphin  et  comte  de  Hainaut. 

Après  le  parlement  de  l’empereur  de  la  ville  de 
Paris, ceulx  quy  gouvernoient  le  roy,  c’est  assavoir 
leroy  Loys,  le  ducdeBerryetaulcunsaullres, tinrent 
conseil,  auquel  feut  ordonné  que  on  metlroit  une 
taille  sus  pour  les  affaires  du  roy  et  du  royaulme^ 
don  t le  peuple,  en  espécial  ceu  Ix  de  Paris,  tenan  ts  se- 
crettement  leparly  du  duc  deBourgongne,  feurent 
moult  troublés  , et  à la  couleur  d’icelle  taille  fei- 
rent une  assemblée secrette  , à laquelle  feirent  ung 
terrible  monopole  et  conspiration,  et  la  plus  cruelle 
eî  détestable  dont  on  polroit  parler.  Ne  sais  s’il  feut 
vray , mais  la  chose  n'advint  point,  comme  vous 
orrez  ( entendrez  ).  Iceulx  Parisiens  , pour  accom- 
plir leur  intention  , envoyèrent  devers  le  dué  de 
Bourgongne,afin  qu’il envoyast  secrettementde  ses 
gens  à Paris  , feignant  que  ce  fust  pour  ses  affaires  , 
aulxquels  iceulx  Parisiens  eussent  conseil  et  con- 
fort. S y leur  accorda  leducdeBourgongne  , et  leur 
envoya  messire  Jennet  de  Poix  , Jacques  de  Fos- 
seulx  , le  seigneur  de  Saint-Légier  et  Binet  Dauf- 


M Î-MOIIU-S 


04*6) 


fieu,  lesquels  portèrent  pluisetirs  lettres  de  créance 
signées  de  la  main  du  duc  de  Bourgongne  , adres- 
sants à Paris,  à ceulx  à qui  ils  avoient  fiance. 
En  conclusion,  au  contempt  de  ladite  taille, 
iceulx  Parisiens  jurèrent  et  feirent  serment  en- 
semble, que  le  jour  du  grand  vendredy  , après 
disner,  ils  se  meltroientsusen  armes,  pour  prendre 
tous  ceulx  quy  leur  estoient  contraires  ; et  premier, 
le  prévost  de  Paris  , lequel  ils  occiroient;  et  en 
après  metlroient  à mort  la  royne  de  Sicile  , et  sy 
prendroient  le  roy  de  Sicile  et  le  duc  de  Berry  , 
et  les  (croient  vestir  d’habits  honteux,  leur  feroient 
rère (raser)  la  tête  comme  fols,  et  les  feroient  mener 
sur  deux  beneaux  avant  la  ville  de  Paris;  après  les 
feroient  mourir,  qui  eust  esté  une  grantcruaulé,  s’il 
estoit  vrai.  Toutefois  la  voix  courut  que  pluiseurs, 
qui  à la  cause  l'eurent  exécutés  le  confessèrent. 
Iceluy  jour,  ils  ne  mirent  pointa  exécution  leur 
maulvaise  entreprinse,  mais  la  cuidèrent  exécuter 
le  jour  de  Pasques  ; mais  leur  maulvaiseté  feut 
seue  par  une  femme  quy  leur  conseil  révéla  à 
Michaut  Laillier  , qui  le  fist  savoir  à Bureau  de 
Dampmartin  , et  Bureau  le  fist  savoir  au  chancel- 
lier  , qui  promptement  s’en  alla  au  Louvre  , et  de 
là  envoya  secrettement  à la  royne  , aulx  princes  et 
au  prévost  de  Paris  , déclarer  la  fausse  et  maulvaise 
intention  d’iceulx  Parisiens.  Et  promptement  que 
le  prévost  le  sust,  secrettement  fist  armer  gens,  et 
assembla  de  cinquante  à soixante  hommes,  et  tira 
vers  les  quartiers  des  halles  où  aulcuns  des  capi- 

laines  de  ces  maulvais  demouroient,  qui  ne  se 
donbtoienten  rien  que  leur  entreprinse  feut  des- 
couverte. Sy  en  (eurent  pluiseurs  prins  et  menés 
en  Chaslelet,  entre  lesquels  (eurent  prins  messire 
Almericd’Orgemont, l’archidiacre  d’Amiens, doyen 
deTuurs  et  chanoine  de  Paris;  l’ungdes  présidents 
de  la  chambre  des  comptes  ; Robert  de  Belloy  , 
très  riche  drappier  ; le  sire  de  l’hostel  de  TOurs  , 
à la  porte  Baudet , et  pluiseurs  aultres.  Laquelle 
chose  , en  toutte  diligence  feut  rescriple  au  con- 
nestable  et  au  maréchal  de  France,  quilors  estoient 
en  la  frontière  de  Harfleur,allenconlre  des  Anglois; 
lesquelsy  envoyèrent  Remonnet  de  laGuerre, atout 
(avec)  huit  cents  hommes  de  guerre  ; et  le  cinquième 
jour  de  may  , feurent  menés  pluiseurs  des  maul- 
vaises  gens  dessus  nommés  ès  halles  , où  là  feurent 
comme  traie  très  exécutés  et  décollés.  Et  au  regard 
de  Almeric  d’Orgemont , il  feut  rendu  à Fevesque, 
par  lequel  il  feut  condamné  au  pain  et  à l’eau  en 
chartre  perpétuelle.  Et  tantost  après  , le  connes- 
table  vint  à Paris,  accompagné  de  gens  de  guerre; 
et  après  sa  venue,  fist , par  le  prévost  de  Paris  , os- 
ter  toultes  les  chaisnes  de  fer  par  les  rues  de  la- 
dite ville  , et  avec  che , les  armures  de  ceulx  de  la 
ville.  Ne  demoura  gaires  après  que  messire  Loys 
Bourdon  , messire  Clignet  de  Brabant , et  le  sei- 
gneur des  Bosqueaulx,  atout  (avec) grand  nombre 
de  gens  de  guerre,  arrivèrent  à Paris,  et.  ès  villages 

d’environ.  Sy  feurent  tous  les  favorables  du  duc 

^ • 

de  Bourgongne  , en  grand’  perplexité,  et  ceulx 

que  on  trouva  coupables  de  la  conspiration  feurent 
sans  miséricorde  punis  , les  ungs  décapités  , les 
aultres  pendus,  les  aultres  noyés,  et  peu  en  échappa. 
Toutefois  les  nobles  hommes  que  le  duc  de  Bour- 
gongne avoit  envoyés  , retournèrent  sans  quelque 
empeschement.  En  ce  temps,  estoient  gens  d’armes 
en  grand’  puissance,  en  l’Isle-de-France  et  ès 
marches  environ,  par  l’ordonnance  des  gouver- 
neurs quy  gouvernoient  le  roy.  Et  pareillement  se 
mirent  sus  les  gens  du  duc  de  Bourgongne  en 
grand  nombre  , parquoy  le  pauvre  peuple  du 
rovaulme  estoit  tout  détruit.  Vous  avez  ouy  pré- 
cédemment comment  le  duc  de  Guyenne  alla  de 
vie  à trépas*  après  lequel  trépas  , Jehan  de  Tour- 
raine,  son  secohd  frère,  feut  daulphin  de  Viennois, 
et  héritier  de  la  conronne  de  France  , lequel  avoit 
espousélafîlleet héritière  du  comte  deliaynault,  de 
HolIandeetdeZélande,  auquel  lecomtedeHaynault 
bailla  et  ordonna  ung grand  estât  pour  le  mener  en 
France;  maisavantle  partement  s’assemblèrent  en- 
semble le  daulphin  et  le  duc  de  Bourgongne  , et  le 
comte  de  Haynault,  lesquels  jurèrent  et  promirent 
de  tenir  de  point  en  pointlapaix  tantdefois  faieteen 
France.  Lesquels  serments  feurent  faicts,  en  la  pré- 
sence depluiseurs  grands  seigneurs  , en  la  ville  de 
Valencienne  ; et  puis  , après  ces  choses  faictes  , le 
daulphin  print  son  chemin  pouaallerà  Paris,  en  sa 
compaignie  madame  la  daulphine  sa  femme , et  son 
beau-père  le  comte  de  Haynault.  Il  ne  passa  point 
Compiengne . et  là  d’une  grosse  maladie , son  ame 

rendit  à Dieu.  Duquel  trespas  se  feit  grand* *  mur- 
muration  parrny  le  royaulme  ; et  disoient  les  au- 
cuns que  il  avoit  esté  empoisonné  , pour  cause  que 
il  estoit  trop  Bourgongnon  , et  trop  fort  allié  avec 
le  d uc  de  Bourgongne.  Après  son  trespas,  madame 
la  daulphine  retourna  au  pays  de  Haynault  en  la 
compagnie  de  son  frère , mais  ce  fust  à grand  deuil 
et  en  très  amère  déplaisance  ; et  ne  demouragaire 
après  , que  le  comte  de  Haynault  alla  de  vie  à Ires- 
pas  ; et  tréspassaau  chasleau  de  Bouchain , au  mois 
d’aoust  i4i7*  Si  feut  madame  la  daulphine  héri- 
tière des  comtés  de  Haynault,  de  Hollande,  de 
Zélande  et  seigneurie  de  Frise.  Toutefois,  Jehan 
de  Bavière  , évesque  de  Liège,  son  oncle  de  par 
son  frère  , lui  bailla  pluiseurs  empeschements , et 
par  espécial  ès  comtés  de  Hollande  et  de  Zélande. 

— . ■ — — ^ _ _ _ _ 

Comment  Jehan  de  Bavière,  esleu  de  Liège,  bailla  empeschement  à 
dame  Jacqueline  de  Bavière , en  la  comté  de  Hollande;  et  comment 
il  se  maria  à la  duchesse  de  Luxembourg,  laquelle  estoit  vefve 

de  feu  Anthoine  , duc  de  Brabant. 

• « 

• 

Après  le  trespas  du  daulphin  de  Viennois  et  du 
comte  de  Haynault,  son  beau-père  , Jehan  de  Ba- 
vière, évesque  de  Liège  , oncle  de  la  daulphine, 
lui  bailla  moult  d’empeschements  , comme  avez 

Mémoires  de  Saint-Remy.  — T.  VIII,  /, 

ouy,  en  disant  queà  icelles  siegneuries  ne  dévoient 
nu  lies  femmes  succéder  : et  de  faict , se  bouta  , par 
le  consentement  d’aulcnns  Hollandois , dedans 
la  ville  de  Dordrecht,  et  en  au  leu  nés  aul  très  places 
qui  le  tenoient  pour  seigneur.  Puis  commença  à 
faire  guerre  à ceuix  dn  pays  de  Hollande  et  Zélande 
qui  obéir  ne  voulloient,  et  délaissa  du  tout  l'é- 
glise , et  se  maria  à la  duchesse  de  Luxembourg, 
laquelle  auparavant  avoitesté  espouse  du  duc  An- 
tboine  de  Brabant. 


CHAPITRE  LXXIV. 


Comment  le  duc  de  Bourgongne  escripvit  lettres  à plusieurs  villes  du 
royaume,  pour  remettre  le  roy  en  liberté,  et  pour  le  bien  public 
du  royaume;  et  comment  la  royne  feut  envoyée  par  le  roy  à Tours, 
eu  Touraine,  avec  trois  gouverneurs , qui  la  tenoient  bien  court. 


Le  duc  de  Bourgongne,  quy  désiroit  avoir  le  gou- 
vernement du  roy  el  du  royaulme  , envoya  ses 
lettres  en  pluiseurs  bonnes  villes  du  royaulme,  par 
lesquelles  il  remontroit  comment  pluiseurs  et  di- 
verses fois  paixavoit  esléfaicteen  France,  laquelle 
de  son  pouvoir  avoit  toujours  tenu  et  vouloit  tenir, 
mais  de  l’aullre  partie  avoit  estéenfreinle  en  plui- 
seurs et  diverses  manières  , comme  par  avoir  mis 
gens  prisonniers,  décapités,  pendus,  noyés,  lesdeux 
enflants  de  France  empoisonnés  , c’est  assavoir  le 

duc  de  Guyenne  et  le  duc  de  Touraine  , daulphin 
de  Viennois;  et  de  jour  en  jour  destruisoient  le  roy 
tant  par  mangeries  de  gens  d’armes  , que  par  plui- 
seurs  grands  tailles  et  exactions.  Et  après  loutes 
ces  grands  remontrances  , requéroit  à ceulx  des 
bonnes  villes,  nobles  et  aullres,  qu’ils  le  voul- 
sissent  ayder  et  délivrer  , et  à mettre  en  franchise 
le  roy  , quy  esloit  détenu  par  ieeulx  robbeurs  et 
détruisants  du  royaulme,  estrangiers  et  non  du  sang 
royal  ; et  pluiseurs  aultres  remontrances  du  duc  de 
Bourgongne  qu’il  leur  faisoit , en  disant  qu’il  avoit 
ferme  espérance  en  Dieu  , qui  connoist  le  secret 
des  cœurs  des  hommes  , de  venir  à conclusion  de 
garder  et  conserver  la  noble  maison  de  France  , 
parles  moyens  des  bons  et  loy  aulx  subjectsdu  roy, 
lesquels  en  avoit-il  intention  de  secourir  et  ayder  en 
toute  maniéré,  de  noblesse,  franchises  et  libertés  , 
et  tant  faire,  que  plus  le  peuple  ne  payeroit  tailles, 
aydes  , impositions  , gabelles  et  autres  exactions  , 
comme  luy  requiert  le  noble  royaulme  de  France  ; 
et  contre  ceulx  quy  voudroient  aller  au  contraire, 
y procéderoitpar  voye  ennemie  contre  eulx  par  feu 
et  sang , soient  universités  , communautés,  cha- 
pitres , collèges  , nobles  et  tous  aultres  de  quelque 
estât  ou  condition  que  ils  soient.  En  ce  même 
temps,  la  royne  estant  au  bois  de  Vincennes  , où 
elle  avoit  son  noble  estai , le  roy  eslant  vers  elle  , 
ainsy  qu’il  retournoil  à Paris  envers  le  vespre  , 
rencontra  inessire  Loys  Bourdon  allant  deParisau 
bois  ; lequel  passant  assez  près  du  roy,  luy  feit  la 

4- 

révérence  et  passa  oultre  assez  légèrement.  Toute- 
fois le  roy  le  connut;  si  ordonna  au  prévost  de 
Paris  qu’il  allast  après  luy  , le  print  et  en  feit  bonne 
garde  , tant  que  aultremenl  y auroit  ordonné  : la- 
quelle chose  feut  ainsy  faicte  ; et  après , par  le  com- 
mandement du  roy  feut  questionné  , puis  feut  mis 
en  un  sacq  de  cuir  et  jetlé  en  Seine.  Sur  lequel  on 
a voit  escript  : Laissez  passer  la  justice  du  roy. 

En  briefs  jours  après,  feut  ordonné,  de  par  le  roy, 
que  la  royne  s’en  iroit  à Tours  en  Touraine,  en  sa 
compagnie  sa  belle-sœur  , duchesse  de  Bavière,  et 
atout  son  simple  et  petit  estât.  Et  luy  feurent  bail- 
dés  pour  la  conduire,  maistre  Jehan  Guillaume 
Thorel , maistre  Jehan  Picart  et  maistre  Laurent 
Dupuis  , sans  le  conseil  desquels  ne  povoit  rien 
besogner,  escripre,  ne  faire  quelque  chose;  de  la- 
quelle ordonnance  elle  fut  fort  déplaisante  ; et  avec 
ce,  ceulx  quy  la  gouvernoientluy  avoient  osté  tout 
son  argent,  joyaulx  et  richesses. 

CHAPITRE  LXXY. 

t 

Ceinmcnt  aucuns  rebelles  de  Rouen  occirentleur  baillif,  son  lieute- 
nant et  autres  ; et  comment  le  dauphin  y alla  à main  armée , et  feit 
punir  les  rebelles  ; de  la  mort  du  roy  Loys  de  Cécille,  et  quels  en- 
fans  il  délaissa;  et  des  pillerics  etmauvais  gouvernement  qui  estoit 
au  royaume  de  France. 

En  ce  temps  , par  l'exhortation  d’aulcuns  quy 
estoient  favorables  et  avoient  la  partie  du  duc  de 
Bourgongne,  se  mirent  sus,  par  manière  de  ré- 
bellion , pluiseurs  méchants  gens  de  petit  estât , 
en  la  ville  de  Rouen;  et,  de  fait,  allèrent  en  la 
maison  du  bailly  royal  de  Rouen  , nommé  tnessire 
Raoul  de  Gaucourt , tous  armés  et  embastonnés, 
heurtèrent  h son  huis  bien  fort,  disans  à ceuïx  de 
dedans  : « Nous  voulons  cy  entrer  et  parler  à tnon- 
» sieur  le  bailly , pour  luy  présenter  un  traislre 
» que  nous  avons  maintenant  prins  en  la  ville.  » 
Et  polvoit  estre  environ  dix  heures  en  la  nuict. 
v\uxquels  (eut  répondu  par  iceulx  serviteurs  , 
qu’ils  missent  leur  prisonnier  seurement  jusques 
à lendemain.  Néanmoins  , par  leurs  importunités, 
tant  de  force  comme  aultrement , ouverture  leur 
feut  faite;  et  tantost  le  bailly  se  leva  , et,  affublé 
d’unggrant  rnantel,  vint  parler  à eulx  ; et  lors  aul- 
cuns  de  la  compaigniequy  avoient  les  faces  inucées 
(cachées),  leoçci  reh  t cruel  le  ment.  Après  cefaict,de 

Jà  allèrent  à i’hostel  de  son  lieutenant,  nommé 
Jehan  Légier,  et  le  mirent  à mort;  et  de  là  en 
aultres  lieux  , jusques  au  nombre  de  dix.  Mais  aul- 
cuns  des  aultres  officiers  , comme  le  vicomte  et  le 
receveur,  de  clie  avertis  , s’enfuirent  au  chastel , 
où  ils  feurent  reçus  par  messire  Pierre  de  Bourbon 
quy  en  estôit  capitaine;  et,  lendemain  #au  matin, 
se  assembla  le  commun  eugrant  nombre,  et  allè- 
rent en  armes  devant  le  chastel  > en  intention  d’en- 
trer. Mais  le  capitaine,  quy  avoit  avec  luy  cent 
souldoyers  de  par  le  roy  , leur  refusa  l’entrée. 
Apprès  pluiseurs  paroles  feut  traité  entre  eulx  que 
il  entreroit  dedans  jusques  au  nombre  de  seize 
hommes  des  plus  notables  de  la  ville,  pour  parler 
au  capitaine  sur  les  affaires  quy  moult  leur  lou- 
choient,  comme  ils  disoient.  Lesquels  , après  ce 
qu’ils  furent  entrés,  s’excusèrent  de  la  mort  du 
bailly  et  des  aultres,  et  aussi  toute  la  communauté, 
disans  que  moult  seroient  joyeux  si  les  facteurs 
estoient  connus  et  prins  et  aussi  punis,  car  pour 
l’homicide  ils  craignoient  le  roy;  et,  pour  ce,  lui 
requéroient  qu’il  leur  baillast  le  chastel  à garder  : 
laquelle  requeste  leur  feut  refusée.  Secondement, 
requirent  que  la  porte  du  chastel  vers  les  champs 
feut  condamnée,  et  che  pareillement  leur  feut  re- 
fusé ; et , après  che , lui  prièrent  que  il  les  voulsist 
excuser  , eulx  et  le  commun  , devers  le  roy  et  le 
dauphin  son  filz;  auxquels  le  capitaine  respondit 
qu’il  le  feroit  en  temps  et  lieu.  Apprès  pluiseurs  pa- 
roles , le  capitaine  leur  conseilla  que  ils  feissenl 

ouverture  au  roy  et  à son  fiiz,  s’ils  venoient  en  leur 
ville,  comme  bons  subjects  sont  tenus  et  doivent 
Taire.  Il  est  vrai  que,  en  brief  temps  , che  qu’ils 
doubtoient  advint;  car  le  fiiz  du  rcy  , partant  de 
Paris  atout  trois  mille  combattants,  alla  au  Pont- 
de-PArche;  duquel  lieu  il  envoya  Parchevesque 
(aire  savoir  à ceulx  de  la  ville  sa  venue  , afin 
qu’ils  luy  feissent  ouverture  ou  obéissance  ; et. 
quand  Parchevesque  lé  ut  venu  à la  porte,  il  trouva  . 
aulcuns  chanoines  de  l’église  armés  avec  les  bour- 
geois de  la  ville , auxquels  il  exposa  le  mandement 
du  daulphin.  Et  ils  répondirent  qu’il  n’entreroit 
dans  la  ville  à toute  sa  puissance;  mais  s’il  y voul- 
loit  entrera  petite  compagnie,  ils  en  esloient 
contents,  et  non  autrement.  Adonc  (alors)  Par- 
ehevesque,  voyant  qu’il  ne  polvoit  rien  besogner, 
retourna  vers  le  dauphin,  et  luy  dit  ce  qu’il  avoit 
trouvé  et  ouy.  El  lors  le  dauphin  manda  Pierre  de 
Bourbon,  et  parla  à luy  en  luy  demandant  l’estât  de 
la  ville.  Apprès  pluiseurs  paroles,  le  daulphin  s’en 
alla  à loger  à Sainete-Calherine  du  Mont  de  Rouen. 
Apprès  ce,  dit  à Pierre  de  Bourbon,  capitaine  du 
cliaslel  de  la  ville  de  Tiouen  ; « Allez  en  votre  chas- 
» tel , et , par  la  porte  des  champs , recevez  deulx 
» cents  hommes  d’armes  et  autant  d’archers  que  je 
» vous  en  voyerai  ». Laquelle  chose  feu  t ainsi  laide  : 
pourquoi  ceulx  de  la  ville  feurent  en  grant  dou- 
tance.  Touttelbis  , en  dedans  trois  jours  ensuivant, 
le  dauphin  , par  traicté , entra  dans  la  ville  atout  sa 
puissance,  et  feul  logerai!  chaslel  de  Rouen  , puis 

traita  à eeulx  de  la  ville,  en  leur  pardonnant  tous 
leurs  méfaicts  , excepté  les  occiseurs  du  bailly. 

Tantost  après,  le  dauphin  retourna  à Paris,  et, 
avant  son  parlement,  ordonna  bailly  de  Rouen  lesei- 
gneur  de  Gamaches,  auquel  il  commanda  prendre 
punition  des  homicides,  trouvés  coupables  par 
bonne  information  de  la  mort  du  bail ly  : et  ainsi 
en  feut  faict  de  la  mort  des  aulcuns.  Mais  Allain 
Blanchard  se  absenta  certain  espace  de  temps,  et 
depuis  retourna  en  la  ville  de  Rouen  où  il  eut  grant 
autorité  et  gouvernement,  comme  cy  après  sera 
, déclaré. 


CHAPITRE  LXXVI. 


Le  trespas  du  roy  Loys  deCécille. 

# V 

En  cette  année  le  roy  Boys  mourut,  et  laissa 
trois  fils;  c’est  assavoir,  Loys,  l’aisné  , qui  feul  roy 
apprès  luy;  le  second  eut  nom  René,  et  feut  duc 
de  Bar;  et  le  tiers  eut  nom  Charles,  comte  du 
Maine  et  de  Guise.  Il  laissa  aussi  deulx  filles,  dont 
la  première  oit  le  dauphin , et  la  seconde,  nommée 
Yoiens,  n’avoit  que  deulx  ans.  Alors  estoit  en  France 
ung  moult  meschant  gouvernement,  car  justice  n’y 
estoit  en  rien  obéie;  et  les  estrangiers  qui  tenoient 
les  champs  du  parti  de  Bourgongne,  robboient  et 
pilloient  tout  che  qu’ils  trou  voient,  sans  nuis  espar- 

gner  ni  d’ung  parti  ni  d’aultre,  car  les  pays  du 
ducdeBourgongne  estoient  pillés  et  robbés  comme 
les  aultres  : et  de  faict , une  compaignie  d’icen Ix 
se  boutèrent  en  Picardie , vers  la  marche  de  Boul- 
lenois  ; mais  Butor,  bastard  de  Croy , mit  sus  les 
gens  du  pays;  et  s’en  alla  par  nuit  effondre  sur 
leurs  logis,  et  les  rua  jus;  et  y feut  tué  Laurens 
Roze,  sous-lieutenant  de  Jehan  de  Claux,  et  aul- 
cuns  aultres.  Mais,  pour  lui  venger  de  ce  bastard, 
ledit  Jehan  de  Claux  print  ung  gentilhomme  de 
Boullenois,  nommé  Gadifer  de  Collehaut,  et  le. 
fit  pendre  à ung  arbre.  Toultefois  ils  issirent  du 
pays  de  Boullenois,  et  s’en  allèrent  au  pays  de 
Santers,  où  iis  prirent  la  ville  et  forteresse  de  Da- 
venencourt , la  pillèrent,  et  puis  y boutèrent  le 
feu , et  de  là  s’en  allèrent  mettre  le  siège  devant  le 
Neufchaslel  sur  Aisne.  Et  pour  lever  le  siège  , 
Remonet  de  la  Guerre  et  le  bailly  de  Vermandois 
se  mirent  sus,  de  par  le  roi , et  allèrent  pour  cuider 
lever  Je  siège;  mais  iceulx  étrangers  se  levèrent 
de  leur  siège  elles  allèrent  combattre;  etlàfeurent 
déconfits  les  gens  du  roy , et  l'eurent  morts  en  la4 
place  plus  de  huit  vingts , et  les  autres  se  fuirent 
et  se  sauvèrent  au  mieux  qu’ils  peurent;  et,  par 
che  moyen  , se  rendirent  à eulx  ceulx  du  chastel , 
et  ils  entrèrent  dedans,  et  le  pillèrent  de  tout 
point,  et  y boutèrent  le  feu;  puis  se  retrahirent 
en  Cambrésis,  là  où  ils  firent  tous  les  maulx  du 
monde.  D’autre  part,  Jehan  de  Fosseux  , Daviot 
de  Poix  , Ferry  de  Mailly , et  aulcuns  aultres  Pi- 

cards,  jusquesà  douze  cents  combattants  passèrent 
ung  jour  la  rivière  de  somme  à la  Blanche-Tache  , 
et  s’en  allèrent  jusques  à Aumarle,  prinrent  la  ville 
et  assaillirent  le  chastel  durement.  Donc  quand  ils 
virent  que  ils  ne  le  polrent  avoir,  ils  pillèrent  la 
ville,  qui  pleine  estoit  de  tous  biens,  et  puis  y 
boutèrent  le  feu,  et  de  là  s’en  allèrent  à Ilornov 

J 

et  au  beau  pays  de  Vimeu  tenir  les  champs,  piller 
et  robber  che  qu’ils  y trouvèrent;  et  puis,  tous 
chargés  de  proyes  et  de  prisonniers , ils  repassè- 
rent l’eau  de  Somme  pour  retourner  au  pays;  et 
Dieu  sait  comment  le  pauvre  peuple  estoit  alors 
foullé  et  destruit  de  toutes  parts.  En  ce  mesme 
temps,  estoit  alors  à Péronne,  de  par  le  connes- 
table , messire  Robert  de  Loire,  à cent  hommes 
d’armes , cent  arbaleslriers  Jennevois  , et  cent 
aultres  combattants,  lesquels  couroient  souvent 
au  pays  d’Arthois  ; et  d’aullre  part , convinrent 
ceulx  d’Amiens  de  bouter  hors  leur  bailly  et  le 
procureur  du  roy , à l’instance  du  duc  de  Bourgori- 
gne , pour  ce  qu’ils  estoient  trop  rigoureux  à ses 
gens  , ou  aullrement  il  les  menaçoienl  de  leur  faire 
guerre;  et  s’en  allèrent  le  bailly  et  le  procureur 
faire  leur  complainte  au  roy,  pourquoi , en  persé- 
vérant de  mal  en  pis,  ne  lèut  pas  content  du  duc 
de  Bourgongne. 

CHAPITRE  LXXVII. 


Comment  le  duc  de  Bourgongne  envoya  ses  ambassadeurs  aux  villes 
d’Amiens , de  Dourlens,  Abbeville,  Saint-Biquier  et  Montreuil; 
et  de  la  promesse  que  lesdites  villes  luy  fcirent. 

Le  duc  de  Bourgongne  envoya  ses  ambassadeurs 
ès  villes  du  roy,  assavoir  à Amiens  , Dourlens , Ab- 
beville, Sainct-Riquier  et  Montreuil,  et  leur  fist 
remonstrer  que  son  intention  estoit  du  tout  à met- 
tre provision  au  gouvernement  du  royaulme  , pour 
le  bien  du  peuple,  priant  qu’ils  se  voulsissent 
joindre  avecques  luy;  et  si  bien  leur  fustremonslré 
qu’ils  luy  promeirent  aide  et  confort,  dont  ils  bail- 
lèrent lettres , contenans  en  effet  qu’ils  aideroienl 
le  duc  de  Bourgongne  à mettre  le  roy  en  sa  fran- 
chise, et  le  royaulme  en  justice,  afin  que  mar- 
chandise y pust  avoir  cours,  et  que  le  roy  et  le 
royaulme  soient  bien  gouvernés;  et  mecteront  le 
duc  de  Bourgongne  en  leur  ville  les  plus  fortes,  et 
ses  gens  aussi , pour  parler  et  venir  parmi  eulx  , 
par  payant  leurs  despens , et  sans  faire  injure  à per- 
sonne , sur  peine  d’estre  punis  selon  le  cas , et  que 
les  habitants  d’icelles  villes  polroient  aller  dehors  , 
ès  pays  du  duc  de  Bourgongne  sauvernent. 

Item , que  le  duc  de  Bourgongne  les  aidera  et 
supportera  contre  tous  ceulx  qui  nuire  les  voul- 
droient. 

Item,  que  ils  ne  mecteront  en  leurs  villes  garni- 
sons de  gens  d’armes,  ni  de  l’un  des  coslés  ni  de 
l’auhre. 

Item y si  aucuns  desdictes  villes  vouloient  faire 
contre  ledict  accord,  ils  en  seroient  punis  selon 
toute  rigueur  de  justice  : et  feut  en  substance  la 
forme  des  lettres  qui  furent  faictes  à Dourlens  , 
le  7e  jour  d’aoust,  l’an  i4i7* 

CHAPITRE  LXXVIII. 


Comment  le  duc  de  Bourgongnc  , avec  une  grande  armée,  s’en  alla 
à Corbieet  à Amiens,  où  le  seigneur  de  Chauny  vint  vers  lui  de  par 
le  roy;  de  ses  instructions , et  la  réponse  du  duc  de  Bourgongne;  et 
comment  ledit  seigneur  de  Chauny  feut  constitué  prisonnier  en  la 
bastille  à son  retour. 


En  ce  temps,  avoit  lors  le. duc  de  Bourgongne 
mis  sus  une  grande  armée,  atout  laquelle  il  se 
tira  devers  Corbie;  et  adveint  la  nuict  où  il  arriva 
à Corbie,  que  l’abbé  de  Corbie  mourut.  Puis  s’en 
alla  à Amiens,  où  ils  crièrent  Noël  ! à sa  bien  venue. 
Puis  fist  illec  nouveaulx  officiers  devant  son  parle- 
ment, car  il  fist  le  seigneur  de  Belloy  capitaine  de 
ladicte  ville  , et  le  seigneur  de  Humbercourl  fist-il 
bailly.  En  icelle  ville  d’Amiens  veint  à luy  le  sei- 
gneur de  Chauny,  qui  luy  apporta  lettres  du  roy, 
signées  de  sa  main,  et  luy  dict  qu’il  avoit  charge 

du  roy  de  luy  enjoindre  et  deffendre  qu’il  n’allasl 
plus  avant  el  qu’il  mist  son  armée  jus , et  relournast 
en  son  pays,  et  qu’il  rescripvist  au  roy  pourquoi 
il  avoit  faict  cette  armée  et  assemblée;  auquel  le 
duc  de  Bourgongne  respondit,  que  obstant  qu’il 
esloil  son  parent  du  coslé  de  Flandres,  ilnedebvoit 
point  prendre  telle  charge,  ains  s’excuser.  Lors  le 
seigneur  de  Chauny  se  jeta  à genoux  et  se  excusa 
le  mieux  qu’il  pust , et  ceulx  aussi  qui  estoient 
entour  le  duc  de  Bourgongne  le  aidèrent  à excuser. 
Si  se  appaisa  le  duc  de  Bourgongne;  et  jà-soit-ce 
que  le  cœur  courroucé  il  eust  dict  au  seigneur  de 
Chauny,  que  par  luy  il  ne  rescriproit  point  au  roy, 
néantmoins  avant  qu’il  se  partist,  le  duc  de  Bour- 
gongne fust  conseillé  de  luy  bailler  res  pou  se  par 
escript,  à toutes  les  articles  qui  luy  avoient  esté  ap- 
portées parle  seigneur  de  Chauny;  et  se  luy  fist 
jurer  qu’il  les  bailleroit  a la  personne  du  rov  et 
non  à au! très. 

Le  premier  article  de  rinstructiondudict  seigneur 
deChauny  estoit  etcontenoitque  leroyel  ledaulphin 
estoient  moult  esbahis  des  manières  que  tenoit  le 
duc  de  Bourgongne  devers  le  roy  et  sa  seigneurie. 

Item , pourquoi  ses  gens  faisoient  guerre  ouverte 
au  roy  et  à ses  subjects , et  font  pis  que  ne  (ont 
les  Anglois,  qui  sontennemis  mortels  du  royaulme; 
entendu  qu’il  estoit  cousin-germain  du  roy,  et  que 
toujours  dict  et  confesse  qu’il  veut  le  bien  du  roy; 
et  pourquoi  il  prend  les  serments  des  bonnes  villes 
du  roy,  et  les  contraint  à sa  seigneurie. 

Item , qu’il  a faict  accroire  qu’il  soit  allié  aux' 
Anglois  , et  qu’il  consent  à déposer  le  roy  de  sa 
couronne;  pour  lesquelles  causes  le  roy  luy  faict 
ces  choses  remonstrer,  afin  qu’il  voulust  faire  son 
armée  retourner;  car  il  soit  vraisemblable  qu’il  ne 
les  lient , sinon  pour  donner  laveur  , confort  et 
aide  aux  Anglois  , au  préjudice  du  roy  et  de  son 
royaulme. 

hem , que  s’il  ne  laisse  sa  manière  de  faire,  il 
retournera  reproche  à luy  et  à sa  génération , et  ne 
ressemblera  son  bon  père,  qui  luy  exhorta  à son 
derrain  et  luy  pria  moult  de  toujours  obéir  au 
roy  et  à ses  commandements. 

Item , seront  ces  choses  remonstrées  par  le  sei- 
gneur de  Chauny  aux  barons  , chevaliers  et  es- 
cuyers  estans  avec  le  duc  de  Bourgongne  ; et  seront 
instamment  requis  de  par  le  roy,  que  en  ensuivant 
les  traces  de  leurs  bons  et  loyaulx  prédécesseurs,  ils 
se  veullent  tenir  bons  et  loyaulx  devers  le  roy,  et 
que  par  mauvais  conseil,  ils  ne  fascent  chose  qui 
leur  tourne  à déshonneur  ou  reproche. 

Item,  que  si  le  duc  de  Bourgogne  dict  que  ceulx 
qui  gouvernent  le  roy  luy  font  souvent,  et  luy  ont 
faict  aucunes  duretés  et  choses  qu’il  ne  peut  ni 
doit  souffrir,  le  seigneur  de  Chauny  luy  respondra 
que  pourtant  ne  doit -il  point  porter  faveur  aux 
Anglois  , ni  faire  chose  qui  soit  contre  son  hon- 
neur; en  celte  manière  pourroit-il  bien  procéder 
par  manière  plus  honneste  ; et  aussi  que  le  roy  n’a 
pas  la  main  close,  qu’il  ne  soit  bien  enclin  à luy 

faire  grâces  et  courtoisies,  et  à ceulx  qui  sont  en 
son  service,  et  que  ils  lassent  envers  le  roy  ainsi 
comme  ils  sont  tenus.  Ces  choses  ainsi  , ou  en 
substance,  remonslrées  au  duc  de  Bourgongne 
parmessire  Aubert  de  Chauny,  il  Juy  fust  respondu 
par  ceulx  du  conseil  du  duc  de  Bourgongne.,  par 
escript,  ainsi,  ou  en  substance,  que  cy-après  s’en- 
suit. Premièrement,  au  premier  poinct  respond  : 
Que  voirement  est-il  parent  et  vassal  du  roy,  et 
pour  tant  obligé  au  roy  à le  servir  contre  tout 
homme,  et  à ce  a labouré  et  laboure  encore,  à 
celle  fin  que  le  roy  et  le  royaulme  soient  bien  gou- 
vernés , et  que  réparations  se  fassent  de  ses  mai- 
sons et  de  ses  places  , et  de  la  justice  de  son 
royaulme,  et  de  l’administration  de  ses  finances  ; 
de  toutes  lesquelles  besognes  ont  esté,  au  pourchas 
du  duc  de  Bourgongne,  faites  par  le  roy  lesçlictes 
' ordonnances.  De  la  rompturedesdiles  ordonnances, 
qui  gaires  ne  durèrent,  furent  cause  ceulx  qui 
cy  après  seront  nommés,  lesquels  sont  des  entours 
le  roy,  auxquels  n’a  pas  suffi  rompre  et  anéantir 
lesdicles  ordonnances , mais  sans  cesse  persécutent 
le  duc  de  Bourgongne,  et  ses  subjects,  amis  et 
surveillants  , en  les  destruisant  de  corps  et  de 
biens  , contre  l’honneur  de  luy  et  de  sa  postérité  ; 
jà-soil-eeque  au  saint  concile  deConslance  eust  ob- 
tenu une  sentence  poursoy,  par  laquelle  il  appert 
clairement  de  son  bon  droit  et  de  la  rnauvaiseté  de 

ses  haineux. 

/ • 

Item,  quant  au  poinct  touchant  que  les  gens  du 

duc  Je  Bourgongne  font  guerre  ouverte  aux  gens 
du  roy,  respond  : Que  quand  il  a veu  ceulx  qui 
sont  entour  le  roy  persévérer  en  leur  rigueur, 
et  qu’ils  n’ont  voulu  entendre  à nul  bon  régime, 
ni  a bien  de  paix  , il  fisl  ces  choses  sçavoir  en 
pluisçurs  lieux,  et  la  volonté  qu’il  avoit  au  bien 
du  royaulme,  et  la  manière  qu’il  entendoit  pour 
y remédier  ; et  pour  celle  cause  (ist-il  son  man- 
dement de  gens  d’armes,  et  que  grâces  à Dieu, 
il  avoit  avecques  luy  six  mille  chevaliers  et  es- 
cuyers  pour  servir  le  roy  pour  son  grand  bien , et 
trente  mille  combattants , tous  bien  veuillanls 
du  roy  et  de  son  royaulme  ; et  avoit  trouvé  ceulx 
dçs  bonnes  villes  bons  et  courtois,  connoissants 
sa  bonne  intention  ; avoit  aussi  trouvé  aucunes 
places  pleines  de  pillarts  et  de  larrons  , dont  il 
avoit  le  pays  délivré,  et  en  icelles  avoit  commis 
preud’hommes  , léaulx  gens  au  nom  du  roy  ; les- 
quels, pour  nulle  quelconque  chose  , ne  voulloient 
faire  fa  u te  «en  vers  le  roy.  Si  que  touttes  ces  choses 
ont  été  faictes  au  gré  des  bonnes  villes  qui  sont  au 
roy;  et  respond  qu’il  a ce  fait,  afin  que  les  subjects 
persévèrent  en  bonne  volonté  envers  le  roy  et  le 
royaulme  et  à la  confusion , reproche  des  empes^ 
cheurs  de  paix  et  destruiseurs  du  royaulme,  qui  se 
trouvent  entour  le  roy.  Et  ne  l’a  pasfaict  pour  tollir 
au  roy  sa  seigneurie  et  aide , comme  dient  lesdits 
haineux,  mais  trop  bien  que  ces  droits  ou  finances 
ne  soient  bail  liées  aux  faux  traislres  et  empesçheurs 
de  paix,  ains  soient  conferrnécs  et  gardées  pour 

employer  au  bien  du  roy  et  de  son  royaume,  en 
temps  et  en  lieu  ; et  entend  le  duc  avoir  bien  faict  ; 
car  tout  ce  qui  vient  es  mains  de  traistres^  a tou- 
jours mauvaisementet  desléalement  seté  emblé  (en- 
levé) au  roy,  et  départi  entre  eulx , à l’avantage  des 
ennemis  de  France,  comme  chacun  sait;  et  que 
son  intention  est  que,  lui  venu  devers  leroy , pro- 
curer que  tels  aides  n’aient  plus  cours. 

Item,  que  le  duc  soit  allié  aulx  Anglois  : respond 
que,  sauve  la  révérence  du  roy,  tous  ceux  qui 
dient  qu’il  est  sermenté  aux  Anglois  mentent.  Et 
quant  au  point  de  rompre  son  armée,  respond 
qu’il  n’en  fera  rien  , et  que,  en  ce  faisant , il  feroit 
mal,  attendu  qu’il  est  heure  de  assembler  gens 
pour  résister  contre  ses  ennemis  qui  sont  dedans 
le  roy  au!  me. 

Item , que  quant  à ce  qui  lui  a clé  remontré, 
que  il  regarde  à son  honneur , et  aulx  parolles  que 
lui  dit  son  père:  respond  que,  voirement,  son 
feu  père,  voyant  les  iniquités , manières  et  règne 
de  la  cour  de  France,  lui  commanda  servir  le 
roy  ; aussi  est  son  intention  d’entendre  à la  répara-  » 
tion  et  bonne  réformation  de  ce  royaulme.  Et  n’a 
pas  faict  ce  soudainement;  mais  toujours  par  très 
grant  et  mûre  délibération  de  conseil;  et  partant 
lui  semble  que,  s’il  s’en  déportoit,  qu’il  en  seroit 
blasmé  et  reproché,  et  ceulx  qui  de  lui  issiroienl. 

Item  , quant  est  du  remonstrer  touttes  ces  cho- 
ses aux  seigneurs  de  sa  compaignie,  respond  que  , 
par  leur  bon  conseil  et  pour  le  bien  du  royaulme, 

il  a faict  et  encore  faict  tout  ce  qu’il  a faict  ; et  par- 
tant est  bien  content  que  tous  le  sachent , afin 
qu’ils  commissent  mieux  les  iniquités  de  ceulx  qui 
destourbent  la  paix  etla  bonne  intention  du  duc  de 
Bourgongne. 

Item,  quant  au  point  touchant  que  ces  re- 
montrances et  defï'enses  soient  faictes  au  duc  de 
Bourgongne,  respond  que  il  sait  bien  que  telles  def- 
fenses  ne  viennent  pas  du  roy  ni  de  sa  volonté,  et 
que  le  roy  l’aime  et  le  désire  à voir,  et  les  faux 
traistres  (ont  faire  cou  vertement  ces  remonstrances 
et  deffenses.  Aussi , attendu  que  les  ennemis  sont 
en  Normandie,  il  n’est  pas  heure  de  rompre  les 
armes,  ains  au  contraire,  se  doivent  tous  bons 
et  loyaux  subjects  mettre  sus,  et  eulx  employer  à 
la  deffense  du  royaulme.  Et  quan  ores  ils  n’y  fus- 
sent pas  descendus,  si  ne  voudroit  pas  le  duc  de 
Bourgortgne  souffrir  les  faux  traistres  qu’ils  de- 
meurassent en  tel  gouvernement. 

Item y quant  à ce  que  le  duc  de  Bourgongne 
voulut  dire  que  ceulx  qui  gouvernent  le  roy , c’est 
assavoir  messire  Henry  de  Marie,  l’évesquede  Paris, 
messire  Tanneguy  du  Chastel , messire  Buredt  de 
Dapmartin,  maistre  Etienne  de  Beau regart,  maistre 
Philippe  de  Corbie,  et  pluiseurs  aultres , ont  esté 
principaux  promoteurs  et  conduiseurs  desdittes 
iniquités  , à la  perturbation  de  paix,  et  ont  faict 
pluiseurs  grands  excès  et  crimes  cy -après  déclarés  ; 
pour  lesquels  enchâsser  et  boutter  hors  du  gouver- 
nement, le  duc  de  Bourgogne  s’est  mis  en  armes  . 

et  11e  cessera,  tant  qu’il  ail  la  vie  au  corps,  de  pour- 
suivre sa  bonne  intention  , et  non  pas  pour  favo- 
riser les  Anglois  , ni  pour  détruire  le  royaume. 

Item , quant  aulx  grâces  que  le  roy  doilt  avoir 
faict  au  duc  de  Bourgongne  : respond  que  l’appoin- 


tement  que  fist  le  duc  Guillaume  de  Bavière  avec 
la  royne  et  le  conseil , du  vivant  du  daulphin  , fust 
voirement  assez  faict  à son  gré;  mais  silost  que  le 
daulphin  fust  mort , les  traistres  ostèrent  dudit  ap- 
pointement  ce  qui  n’esloit  pas  à leur  gré,  dont  ce 
ne  fust  pas  de  merveilles  si  le  duc  n’en  tint 
compte,  quand  mesmemenl  le  duc  Guillaume 
étant  au  lit  de  la  mort , quand  il  vit  celle  mutation 
ainsi  faicte  en  leur  appointement , à la  charge  et 
honneur  du  duc  de  Bourgongne , en  fust  si  mal 
content,  que  il  dit  tout  haut,  que  les  traistres  qui 
estoient  autour  du  roy  , estoient  pires  que  nul  ne 
polroil  dire  ni  penser;  et  promist  adonc , et  jura 
au  duc  de  Bourgongne  , si  Dieu  le  voulloit  aider  de 
celle  maladie  , qu’il  le  aideroit  de  son  corps  et  de 
ses  sujets  à prendre  punition  des  traistres  : lesquels 
il  réputoit  si  mauvais  et  si  obstinés  en  leurdamp- 
nable  affection  contre  le  duc  de  Bourgongne , en 
disant  qu’il  leur  avoitouy  dire  que  si  les  Anglois 
venoient  d’un  costéâ  Paris,  et  le  duc  de  Bour^on- 
gney  allast  de  l’aultre  costé,  que  ainschois  (plutôt) 
mettroient-ils  les  Anglois  dedans  Paris,  que  ne  fe- 
roient  le  duc  de  Bourgongne.  Ces  paroles  ici  dit  le 
duc  Guillaume,  au  lit  de  la  mort , présents  plui- 
seurs  notables  seigneurs.  v 

Item  , estoit  vrai,  que  puis  un  petit  de  temps  , 
iceulx  gouverneurs  du  rovavoient  faictardoir  pu*- 
blicquement  au  palais  de  Paris,  les  lettres-patentes 
du  duc  de  Bourgongne,  par  lescpielles  il  ofTroit  paix 
à tous  ceulx  qui  levoulloient  avoir  avec  lui.  Eina- 
blement , lesdittes  réponses  estoient  escriptes , que 
le  duc  de  Bourgongne  voulloit  que  chacun  sceult 
que  son  intention  estoit  de  persévérer  en  son  bon 
propos,  et  qu’il  ne  le  délaisseroit  jusquesà  ce  que 
il  auroit  eu  conseil  grant  avec  le  roy,  et  faict  re- 
monstrerau  roy  les  iniquités,  tyrannies,  cruautés 
et  inhumanités  cy-dessus  déclarés  , la  désolation  du 


royaume  et  les  manières  qu’il  convenoit  tenir  pour 
la  réparation  d’iceluy  , tellement  et  tant  que  le  roy 
et  tous  les  bons  subjecls  de  son  royaulme  en  del- 
vroient  estre  contents.  Et  combien  que  le  duc  de 
Bourgongne  ait  par  lettres-patentes  offert  paix, 
ainsi  comme  dit  est,  et  que  ceulx  d’entourleroy  ne 
l’eussent  pas  à ce  reçu,  ains  ayent contre  lui  per- 
sévéré en  leur  rigueur  et  toulte  vengeance,  pour 
le  bien  du  royaulme  , qui  tant  a besoin  de  paix  et 
concorde  , de  confort  et  aide  , il  se  offre  de  toujours 
estre  prest  et  appareillé  de  vouloir  paix  à tous, 
selon  la  teneur  de  ses  lettres.  Ces  réponses  du  duc 
de  Bourgongne  furent  rapportées  au  roy  et  au  con- 
seil par  le  seigneur  de  Chauny , et,  par  escript , sur 
chacun  point  des  remontrances.  Quand  le  seigneur 
de  Chauny  fust  retourné,  il  fust  accusé  en  plein 
conseil  , avant  qu’il  fist  son  rapport , d’avoir  baillé 
en  pluiseurs  lieux  , à Amiens  et  à Paris,  la  copie 

de  ses  instructions  et  des  réponses  faictes  par  le 
duc  de  Bourgongne  ; et  lui  en  fust  une  copie  leue 
et  montrée  contre  l’original , et  fust  trouvé  que 
c’es toit  tout  un;  dont  le  seigneur  de  Chauny  fust 
fortement  argué  et  reproché , attendu  qu’il  estoit 
du  conseil  du  roy;  mais  il  s’en  excusa  sur  son  clerc. 
Néanmoins  il  fust  prins  et  mené  en  labastilIeSainct- 
Anthoine  , où  il  fust  longuement  ; c’est  assavoir, 
jusques  à la  prinse  de  Paris;  car  les  gouverneurs  du 
roy  estoient  très  déplaisants  que  les  responses  du 
duc  de  Bourgongneestoient*sçues  par  tant  de  gens. 
Néanmoins,  en  persévérant  dans  leurs  obstina- 
tions, eulx  advertis  par  Iesdittes  responses  que  le 
duc  de  Bourgongne  ne  se  partiroit  de  son  entre- 
prinse, firent  rescripre  par  leroy  aulx  villesel  pas- 
sages entre  Amiens  et  Paris  , qu’il  ne  fust  receu  , 
lui  ni  ses  gens  ; et,  d’autre  part,  le  connestable 
manda  ses  gens  qui  se  lenoient  en  la  frontière  de 
Normandie,  qu’ils  venissent  hastivement  devers 
lui  entour  Paris , et  les  renvoya  ès  garnisons  sur  les 
frontières  de  Picardie , pour  résister  contre  le  duc 
de  Bourgongne  , qu’il  ne  venist  à Paris.  Ainsi 
donc  les  frontières  de  Normandie  furent  aban- 
données aulx  Anglois,  pour  contester  au  duc  de 
Bourgongne  ; qui  sembla  à pluiseurs  une  bien 
étrange  chose. 

CHAPITRE  LXXIX.  . 


Comment  le  due  de  Bourgongne,  en  tirant  à Paris , entra  en  plusieurs 
villes  du  royaume,  qui  se  rendirent  à luy;  comment  il  alla  loger 
sur  le  Mont-Rouge,  et  envoya  son  héraut  avec  lettres  , pour  pré- 
senter au  roy  et  au  dauphin;  de  la  réponse  du  dauphin  auxdites 
lettres  ; comment  Mont-le-Héry , Etampes , Chartres  et  pluiseurs 
autres  villes  se  meirenten  son  obéissance. 


Le  duc  de  Bourgongne,  à son  partemenld’Amiens 
pou  r al  lerdçvers  Paris , laissa  son  fils  le  comte  de  Cha- 
rolois  en  Artois  , accompagné  de  notable  conseil , 
et  s’en  alla  à Corbie  et  à Montdidier  ;etestoient 
avecque  luy  le  jeune  comte  de  Sainct-Pol , messire 
Jehan  de  Luxembourg,  et  pluiseurs  aultres  nota- 
bles et  grands  seigneurs  ; et  de  Montdidier  envoya 
à Beauvaisleseigneur  de  Fosseux  , accompaigné  de 
ses  trois  frères  et  de  pluiseurs  notables  seigneurs 
de  Picardie,  et  par  certains  moyens  la  ville  lui  fut 
ouverte  , et  lors  il  fit  assembler  les  gouverneurs 
et  les  plus  notables  de  la  ville , et  leur  fit  remontrer 
la  bonne  affection  qu’il  avoit  toujours  eue  au. bien 
du  royaulme,et  les  tribulations  que  il  souffroit  par 
le  gouvernement  d’aulcuns  gens  de  petit  estât  qui 
estaient  autour  du  roy.  De  laquelle  proposition 
ceux  de  Beauvais  furent  assez  contents  , et  tant 
qu’ils  conclurent  de  le  recevoir  dans  leur  ville 
atout  sa  puissance.  El  il  y alla  tantost  après;  et 

crièrent  Noël  ,àson  entrée.  IL  y séjourna  huit  jours, 
pendant  lequel  temps  , ceux  de  Gournay  en  Nor- 
mandie s’en  vinrent  offrir  à son  service  , et  ils  luy 
jurèrent  que  ils  luy  seroienl  bons  et  fidèles  au  roy 
et  à luy  , et  il  leur  quitta  toutes  gabelles  et  sub- 
sides,  ainsi  qu’il  feit  aux  aultres  villes  royales,  qui 
vouloient  tenir  son  parti.  Hector  et  Philippe  de 
Saveuse,  à grand  compaignie  de  gens  d’armes , al- 
lèrent à Beaumont-sur-Oise  , pour  gagner  le  pas- 
sage , mais  leur  fut  deffendu  par  les  gens  du 
connestable.  Si  retournèrent  à Chambetly  se  hau*  • 
bergier  ; et  pillèrent  le  village  et  l’Eglise  qui  estoit 
pleine  de  tous  biens.  Quand  le  duc  de  Bourgongne 
fut  averti  que  les  gens  du  connestable  gardoient  le 
passage  de  la  rivière  d’Oise  , il  se  partit  de  Beau- 
vais atout  sa  puissance  qui  estoit  grande  -,  car  il 
avoit,  comme  on  disoit,  soixante  mille  hommes. 

Et  lors,  par  le  moyen  de  Charles  de  Moy  , le  sei- 
gneur de  l’Ile-Adam  se  tourna  de  son  parti  et  lui 
bailla  son  passage  par  la  ville  de  l’IIe-Adam.  Mais 
entre  ces  choses  , messire  Jehan  de  Luxembourg  , 
à grand  route  de  gens,  trouva  manière  de  passer 
la  rivière  à batteaulx,  et  s’en  alla  lendemain  courre 
^devant  Senlis  , dont  messire  Robert  d’Esne  estoit 
capitaine  et  bailly  , lequel  saillit  sur  les  Bourgui- 
gnons , dont  le  commun  de  la  ville  fut  si  mal 
content  que  la  nuit  ensuivant,  le  prinrenl  et  mi- 
rent en  prison  , après  qu’ils  eurent  tué  huit  ou  dix 
de  ses  soudoyers  ; et  tantost  après  le  boutèrent 
hors  de  la  ville  et  tous  ses  gens  ; et  puis  mandèrent 

ledit  de  Luxembourg’,  et  le  mirent  dedans  leur 
ville  , et  jurèrent  foi  et  loyauté  au  roy  et  au  duc  de 
Bourgongne;  et  fut  Troullartde  Maucreux  constitué 
bailli  de Senlis,  par  messire  Jehan  de  Luxembourg. 

Quand  leducde  Bourgongne  eut  le  passage  de  la 
rivière  d’Oise , et  que  il  feula  Pile-Adam  ,il  se  en 
alla  mettre  le  siège  devant  Beaumont  ; lesquels 
enfin  se  rendirent  à sa  volonté;  et  fut  sa  vulenté 
telle  que  il  yen  eut  neuf  qui  eurent  les  testes  cop- 
iées , et  les  aultres  payèrent  par  finance.  Puis  , 

• après  ce  faict , laissa  au  chaste!  bonne  garnison  , et 
envoya  son  avant-garde  logier  à Mal-Buisson  , au- 
près de  Pontoise  , du  costé  devers  Paris  ; et  s’en 
alla  atout  son  ost , de  l’aul Ire  costé  devers  Beau- 
vais , et  fit  les  engins  dresser  devant  les  portes  de 
Pontoise.  Mais  ceux  de  la  garnison  se  rendirent  , 
saufs  corps  et  biens  , et  lui  promirent  qu’ils  ne 
s’armeroient  contre  lui  devant  le  jour  de  Noël  ; 
dont  ils  ne  tinrent  rien  ; car  silost  qu’ils  furent  à 
Paris,  ils  se  mirent  à la  guerre.  Le  duc  de  Bour- 
gongne entra  à Pontoise , et  en  fil  capitaine  le  sei- 
gneur de  l’Ile-Adam.  Tantost  apres  , le  duc  de 
Bourgongne  prit  son  chemin  à Meulan  , et  quand  il 
eut  passé  Seine  au  pont  de  Meulan  ; il  s’en  alla  lo-^ 
gier  outre  deux  lieues  en  plein  champ.  Après  fit 
mettre  le  Siège  devant  la  tour  de  Sainct-Cloud  ; 
puis  s’en  alla  logier  sur  une  belle  montagne,  qui 
s’appelle  Morit-Rouge;  et  de  là,  alloient  tous  les 
jours  jusques  devant  Paris  , et  ceux  de  Paris  sail- 
Joienl  souvent  sur  eux.  Mais  les  Bourguignons 

couroient  le  plat  pays  à sept  ou  huit  lieues  arrière 
de  leur  ost,  et  ramenoient  tant  de  vaches, brebis  et 
bestes  , que  c’estoit  pitié  à regarder  , avec  aultres 
biens  portatifs.  Et  le  duc  de  Bourgongne  estant 
logé  sur  le  Mont-Rouge  devant  Paris  , envoya  un 
hérault , nommé  Palis  , qui  depuis  fut  roy  d’armes 
de  Flandres  , porter  lettres  missives  au  roy  et  au 
daulphin.  Lequel  hérault  fut  mené  par  le  jointe 
d’Erminacq  au  daulphin,  car  au  roy  r.epeult  parler, 
et  lui  bailla  les  lettres  du  duc  de  Bourgongne , en  . 
lui  disant  en  bref  la  charge  que  il  avoit  de  lui.  Et 
le  daulphin  lui  dit,  instruit  par  ceux  de  son  conseil  : 

« Hérault  , cfict-il,  ton  seigneur  de  Bourgongne, 

» contre  la  vullenlé  de  monseigneur  le  roy  et  de 
» nous,  a piéçà  gasté  leroyaulme  en  pluiseurs  lieux, 

» en  continuant , jusques  à maintenant,  de  mal  en 
» pis.  Il  montre  mal  qu’il  soitnostre  bienveuillant, 

» comme  il  nousescript.  Et  s’il  veut  que  monsei- 
« gneurle  roy  et  nous  le  tenons  pour  nostre  parent, 

» et  léaî  vassal  et  subjecl , qu’il  voise  (aille)  à dé- 
» bouter  le  roy  d’Angletterre,  ancien  ennemi  dece 
» royaulme  , et  après  vienne  devers  monseigneur  le 
" roy,  et  il  sera  reçu.  Et  ne  die  plus  que  monsei- 
» gneurle  roy  et  moi  soyons  en  servage  de  personne 
» nulle  , car  nous  sommes  en  nos  libertés  et  fran-  v 
» cliises;  et  gardes  que  tu  lui  dies  ce  que  te  disons 
» publiquement  devant  ses  gens.  » A près  ces  paroles 
le  hérault  retourna  etdilà  son  seigneur  tout  ce  qu’il 
avoi  t ouy,  dont  le  duc  de  Bourgongne  ne  fit  gaire  de 
semblant  , considérant  que  telles  paroles  venoient 

des  gouverneurs  du  roy  et  dudaulphin.  Quand  le 
duc  de  Bourgongne  vit  qu’il  n’entreroit  point  de- 
dans Paris  , et  que  ses  favorables  qui  l’avoient 
mandé  pouvoient  faire  ce  qu’ils  désiroient , il  s’en 
allaasségier  Mont-le-IIéry  ; mais  ceux  de  dedans  se 
composèrent  à lui , de  rendre  la  place  s’ils  n’es- 
toienl  secourus  dedans  huit  jours.  Et  pour  ce  qu’ils 
n’eurent  point  de  secours  , ils  rendirent  la  place. 
Et  tantost  après  se  rendirent  à lui  les  cliasteaux  de 
Marcoussy  , Dourdan  , de  Pilscan  et  autres  du  pays 
d’environ.  Or  advint  que  aucuns  seigneurs  deBour- 
gongne  s’en  allèrent  devant  le  chastel  d’Oursay, 
et  alFustèrent  canons  et  engins  , pour  rompre  la 
place;  mais  le  connestable  leur  vint  courre  sus, à un 
point  du  jour  qu’ils  de  rien  ne  sedoubtoient  ; et  les 
rua  jus,  si  qu’il  print  bien  à cinquante  gentils- 
hommes, et  les  aultres  se  retrayrent  en  leur  ost. 
Entre  ces  choses,  le  duc  de  Bourgongne  envoya 
seize  mille  combattants  jusques  à Chartres,  la- 
quelle ville  se  mit  en  l’obéissance  du  duc  de  Bour- 
gongne ; et  aussi  firent  Gallardon  , Estampes,  et 
aultres  pluiseurs.  Une  autre  compaignie  lust  en- 
voyée à Anneau  ; et  la  dame  de  la  Rivière,  qui 
estoit  layens  ( dedans),  leur  promistque,  en  ses 
places,  riemettroit  homme  en  la  nuysance  du  ducde 
Bourffonjnie.  Ainsi  donc,  se  mirent  pluiseurs  bonnes 
villes  et  chasteaux , en  l’obéissance  du  duc  de 
Bourgongne,  tout  volontiers,  pour  ce  qu’il  ne 
leur  souffroit  payer  tailles  ni  imposition  , sinon 
celle  du  sel;  par  quoy  il  acquit  la  grâce  de  plui- 

sieurs  bonnes  villes,  si  que  tous  désiroient  qu’il 
eust  le  gouvernement  du  royaulme/ 

CHAPITRE  LXXX. 

V 

Comment  le  duc  de  Bourgongne  escripvit  derechief  lettres  à plusieurs 
bonnes  villes,  et  envoya  une  cédule  quy  contenoit  la  substance  de 
la  proposition  que  ceulx  du  concilie  luy  avoient  faict  faire  par  un 
docteur;  comment  il  s’en  alla  devers  Tours,  au  mandement  de  la 
royne , laqnelle  il  ramena  à Chartres. 

' . * - 

• * 

Le  duc  de  Bourgongne  envoya  pluiseurs  lettres 
à pluiseurs  bonnes  villes  pour  les  attraire  à son 
amour.  Par  lesquelles  ses  lettres  iUleur  remons- 
troit  le  mauvais  gouvernement  du  royaulme  par 
la  coulpe  de  ceulx  qui  sont  entour  le  roy  et  le  daul- 
phin  , et  comment,  pour  remédier  à tant  de  incon- 
vénients qui  en  viennent,  il  s’est  mis  sus  en  armes; 
et  jà-soit-ce  que  il  ait  faict  par  pluiseurs  fois  som- 
mer et  advertir  les  gouverneurs  pour  mettre  re- 
mède et  réparation  au  royaulme,  néantmoins  ils 
n’y  ont  oncques  voulu  entendre  ; mesmement,  puis 
un  peu  de  temps,  luy  estant  logé  près  de  Paris, 
avoit  envoyé  à Paris  pour  avoir  accès  et  audience 
devers  le  roy,  en  luy  offrant  service  de  corps  et  de 
biens,  et  de  toute  sa  puissance,  mais  son  hérault 
ne  pust  parler  au  roy;  et  luy  feurent  ses  lettres 
rendues;  et  luy  fut  dict  qu’il  n’y  retournast  plus. 
Pourquoi  son  intention  est  de  poursuivir  son  en- 

treprise  , quelque  chose  qui  luy  en  puisse  adve- 
nir, jusques  à ce  qu’il  y ait  bonne  réformation  au 
royaulme  , et  que  lesdicts  inconvénients  cesse- 
ront, et  que  la  marchandise  puisse  avoir  cours  au 
royaulme,  et  que  justice  soit  maintenue;  et,  mes- 
mement , attendu  qu’il  est  déclaré  par  le  saint 
concilie  de  Rome , que  à luy  appartient  avoir  re- 
cours ès  besognes  du  royaulme.  Et  finablement  les 
sonimoit  par  ces  lettres,  au  nom  du  roy,  et  leur  * 
* prioit  et  requéroit  que  ils  voulsissent  avoir  advis 
sur  les  choses  dictes,  et  prendre  avec  luy  une  con- 
clusion honorable  pour  le  roy,  si  que  ses  subjects 
puissent  de  lors  en  avant  vivre  en  paix  et  en  jus- 
tice. La  substance  de  la  cédule  enclose  ès  lettres 
estoit  telle  que  un  docteur  nommé  maistre  Lievin 
Nevelin,  veint  devers  luy  et  luy  présenta  lettres 
de  crédence  que  luy  envoyèrent  les  doyens  des 
évesques  , le  doyen  des  prestres , le  doyen  des  dia- 

cres-cardinaulx  estans  audict  concilie.  Lequel  doc- 

* 

teur,  venu  vers  luy,  commença  sa  proposition  : 
Domine  refugium  factus  es  nobis,  c’est  à dire:  En 
ce  temps  de  déluge  tu  es  noslre  refuge.  Et  puis, 
en  déduisant  la  matière,  compara  le  saint  collège 
au  roi  David;  et  luy  dict  la  manière  qu’ils  tenoient 
au  concilie,  pour  venir  à l’union  de  l’Esglise , et 
què  toute  la  chrestienté  estoit  unie,  excepté  un 
grain  de  bled  en  un  boissel,  et  nomma  pour  ce 
grain  le  comte  d’Erminacq , qui  tenoit  encore  la 
partie  de  Pierre  de  La  Lune,  lequel  néantmoins 
estoit  déclaré  chismalique  et  hérétique , et  tous 

ses  adhérants  et  favorisants  suspects  de  chisme  et 
d’hérésie.  Dit  outre,  qu’il  estoit  envoyé,  non  pas 
à luy  comme  au  duc  de  Bourgongne,  mais  à luy 
comme  à celui  qui  représente  le  royaulme  de 
France,  et  à qui  en  appartient  le  gouvernement, 
et  non  pas  au  roy,  attendu  son  empeschement  de 
maladie,  ni  à son  fils,  attendu  son  jeune  asge,  ni 
au  comte  d’Erminacq  , pource  qu’il  est  réputé 
chismatique.  Puis  fist,  ledict  docteur,  trois  reques- 
tes  au  duc  de  Bourgongne.  La  première  fust,  qu’il 
voulsist  avoir  le  sainct  concilie  et  le  pappe  pour  re- 
commandés ; la  seconde,  que  si  aucuns  avoient 
escript  contre  le  sainct  concilie  et  collège  , qu’il 
n’y  voulsist  ajouter  foi;  et  la  tierce,  qu’il  voulsist 
avoir  et  tenir  pour  agréable  , tout  ce  qui  seroit 
faict  au  concile,  tant  sur  élection  de  pappe  comme 
sur  la  réformation  de  l’Esglise.  Après  ce  que  le  duc 
de  Bourgongne  eut  esté  un  espace  de  temps  à 
Mont-Ie-Héry , il  s’en  alla  devant  Corbeil , et  le 
asségia  de  l’un  des  coslés , qui  fust  une  grande 
folie  , car  toujours  alloient  gens  de  Paris  en  la  ville 
de  Corbeil , sans  danger.  Et  s’il  y eust  esté  cent 
ans,  ainsi  qu^il  y estoit,  il  ne  l’eust  point  eu.  Si 
leva  son  siège  et  s’en  alla  à Chartres.  La  cause 
pourquoi  il  leva  son  siège  si  soudainement,  fust 
principalement  pour  tant  que  la  royne  estant  à 
Tours  , si  court  tenue  comme  devant  est  dict,  luy 
envoya  prier,  par  un  sien  secrétaire , qu’il  la  voul- 
sist deslivrer  du  danger  où  elle  estoit,  en  luy  pro- 
mettant qu  elle  s’en  iroit  avec  luy.  Pour  laquelle 

cause  le  duc  de  Bourgongne  s’en  alla  si  hastivement 
à Chartres,  à Bonneval , à Vendosme  et  à Tours  ; 
mais  quand  il  se  trouva  à deux  lieues  près,  il  en- 
voya les  seigneurs  de  Fosseux  et  de  Vergy,  à huict 
centcombaltanls,  mettre  embuschesà  demi-lieue  de 
Tours.  Lesquels  illec  venus,  envoyèrent  un  certain 
message  devers  la  royne  , pour  noncer  leur  venue  ; 
et  tantost  elle  dict  à ses  trois  gouverneurs  qu’elle 
vouloit  ouyr  la  messe  en  l’abbaye  de  Marmoutier, 
qui  est  dehors  la  ville  de  Tours.  Ceulx  luy  descon- 
seillèrent; néantmoins  elle  les  pria  tant  qu’ils  la 
menèrent;  et  alors,  ainsi  qu’elle  oyoit  la  messe, 
veint  Hector  de  Saveuse , à soixante  combattants  , 
pour  entrer  en  icelle  abbaye.  Lors  les  gouverneurs 
luy  dirent  : « Dame , départons  d’ici,  voici  Bour- 
» guignons  ou  Anglois  qui  sont  ici  venus.  » Et  elle 
leur  dict  qu’ils  se  tenissent  près  d’elle;  et  entre 
tant,  Hector  entra  dedans  l’Esglise  et  alla  saluer 
la  royne,  de  par  son  maistre  le  duc  de  Bourgongne. 
Elle  luy  demanda  où  estoit  son  seigneur,  il  luy 
dict  qu’il  viendroit  en  brief  devers  elle.  Adonc, 
luy  dit-elle,  qu’il  prenist  ces  trois  qui  auprès 
d’elle  estoient,  et  qu’il  s’en  tenist  seur.  Et  tantost 
l’un  de  trois,  nommé  maistre  Laurent  du  Puich, 
s’enfuit  par  derrière  , et  entra  en  un  vaissel  pour 
passer  la  rivière,  mais  il  eust  si  grant  haste  qu’il 
se  noya;  et  les  deux  aultres  feurent  prins,  c’est 
assavoir  maistre  Jehan  Pichard  et  maistre  Guil- 
laume Thorel.  Il  estoit  environ  neuf  heures  au  ma- 
tin , et  le  duc  y veint  environ  à onze  heures  ; et  y 

fist  à la  reine  grand’  revérence , et  elle  à luy,  en  luy 
disant  : « Beau-cousin  , entre  tous  les  hommes  de 
» ce  royaulme,  je  vous  dois  aimer , quand  à mon 
» mandement,  vous  avez  tout  laissé  , et  m’estes 
» venu  délivrer  de  prison.  Pourquoi,  beau-cousin  , 
» jamais  ne  vous  fauldrai,  car  bien  vois  que  toujours 
» avez  aimé  monseigneur , sa  génération  , son 
» royaulme  et  la  chose  publique.  » Ils  disnèrent  en- 
semble enicelle  abbaye.  La  royne  mandaenla  ville, 
que  elle  et  son  cousin  de  Bourgongne  y vouloienl 
entrer.  Le  capitaine  y différa  un  petit,  mais  néant- 
moins  il  se  retrait  dedans  le  chaslel , et  ils  entrèrent 
dans  la  ville  atout  leurs  gens  : et  tantost  après  , au 
mandementde lareine,  le capitaineouvrit  lechaslel. 
Et  puis,  quand  le  duc  de  Bourgongne  y eust  sé- 
journé trois  jours,  il  commit  à la  garde  du  chastel 
Charles  Labbe , à deux  cents  combattants,  lequel 
jura  et  promit  au  duc  de  Bourgongne  sa  foi  de  bien 


garder  la  ville , pour  luy  et  son  nom,  dont  il  luy 
faillit,-  car,  (avant)  ainçois  que  l’an  fust passe  , il  la 
rendit  au  daulphin  , et  luy  fist  serment  contre  son 
seigneur  le  duc  de  Bourgongne.  La  royne  et  le 
veinrent  à Chartres,  le  neuviesmejour  du  mois  duc 
novembre. 

Comment  la  royne  envoya  lettres  aux  bonnes  villes  de  France  estants 

en  1’obéissance  du  duc  de  Bourgongnc  ; comment  le  duc  de  Bour- 

gongne  feut  dercchicf  frustré  de  l’entrée  de  Paris;  et  comment  la 

royne  et  luy  se  tinrent  la  plus  grant  part  de  l’hiver  à Troycs. 

» • 

• t 

\ 

La  royne  venue  à Chartres  , eseripvist  aux  bon- 
nes villes  de  France  , estans  en  l’obéissance  du  duc 
de  üpurgongne  , sans  plus  obtempérer  à quelques 
lettres  ou  mandements  du  roy  son  seigneur,  ni  du 
daulphin , son  fils,  etparlantau  contraire  desdictes 
lettres  ; et  elle  leur  promettoit  confort  et  aide  con- 
tre tous  ceulx  qui  les  vouldroient  en  ceste  cause 
nuire.  Ces  lettres  feurent  escriptes  à Chartres,  le 
deux  de  novembre  an  dessusdict.  Encore  fust  or- 
donné audict  lieu  de  Chartres,  que  messire  Jehan 
de  Morvilliers  s’en  iroit  à Amiens  , etavecque  luy 
un  greffier;  et  auroit  illec  le  scel  de  la  royne , pour 
sceller  tous  mandemenls  dont  on  auroit  mestier  et 
besoin,  ès*baillages  d’Amiens,  de  Tournay,  de 
Yermandois  et  de  Senlis  , sans  plus  aller  en  parle- 
menta Paris.  Et  estoit  le  titre  des  mandements  , tel 
que  cy-après  s’ensuit  : « Isabel,  par  la  grâce  de 
» Dieu,  royne  de  France,  ayant,  pour  l’occupation 
» de  monseigneur  leroy,  le  gouvernement  et  l’ad- 
» ministration  de  ce  royaulme,  parl’octroy  irrévo- 
» cable  à nous  sur  ce  fait,  par  mondict seigneur  et 

son  grand  conseil , elc.  » Par  le  moyen  desquels 
mandements  de  la  royne,  ledict  maistre  Jehan  as- 
sembla une  très  grande  somme  de  pécune  ; et  pa- 
reillement pour  les  pays  outre  la  Seine,  obéissants 
au  duc  de  Bourgongne  , fust  ordonné  un  aultre 
chancelier.  Le  duc  de  Bourgongne , atoute  sa  puis- 
sance, se  parlist  de  Chartres  pour  aller  à Paris, 
espérant  entrer  dedans  par  le  moyen  d’aucuns  ses 
amis.  Et  quand  il  approcha  Paris  , il  envoya  bien 
six  mille  combattants  à la  porte  de  Louvel  de  Chas- 
tillon,  de  coslé  Sainct-Marcel  ; mais,  aincois  qu’ils 

y venissent,  le  conneslable  en  fust  adverti.  Si  en- 
« 

voya  de  ses  gens  à icelle  porte  pour  la  garder,  et 
parce  moyen  fust  leur  entreprise  rompue;  et  s’en 
allèrent  logicr  à Sainct-Marcel , attendant  la  venue 
du  duc  de  Bourgongne,  qui  bien  cuidoit  entrer 
dedans  la  ville  de  Paris,  mais  son  entreprinse  fust 
découverte.  Que  vous  dirai-je?  le  duc  de  Bourgon- 
gne s’en  retourna  de  devant  Paris,  et  veint  logier 
soubs  le  Mont-le-Héry,  et  là  donna  congié  à ses  Pi- 
cards, pour  eulx  aller  hiverner  en  leur  pays.  Puis 
retourna  le  duc  de  Bourgongne  à Chartres,  devers 
la  royne  , atout  le  demeurant  de  ses  gens  ; et  puis 
prinrent  leur  chemin  , la  royne  et  luy , pour  aller  à 
Troyes,  et  là  feurent  honnorablement  receus.  Le 
duc  de  Bourgongne  s’y  tint  la  plus  grand’  partie 
de  l’hiver,  mais  il  envoya  sur  les  frontières  de 
Chain paigne Jehan d’Aneguiet  Jehan  deClau,  atout 
leurs  gens,  lesquels  feirent  forte  guerre. 

CHAPITRE  LXXXII. 


Comment  Jehan  de  Bavière  print  la  ville  de  Gorcum  sur  la  comtesse 
de  Hollande  ; comment  ses  gens  feurent  desconfits;  comment  le  roy 
d’Angleterre  conquestoit  villes  et  chasteaux  en  Normandie,  et  le 
duc  de  Glocestre , sou  frère. 

En  ce  temps,  Jehan  de  Bavière  , frère  du  duc 
Guillaume  , faisoit  forte  guerre  en  Hollande,  con- 
tre sa  niepee  Jacqueline,  duchesse  en  Bavière  ; et 
prit  sur  elle  Gorcum , *en  Hollande.  Mais  le  chastel 
ne  purent-ils  avoir , où  ceux  de  la  ville  se  retray- 
rent,  et  le  tinrent  vaillamment.  Et  entre  temps  , 
icplle  duchesse,  avec  la  comtesse  de  Hainault  sa 
n>ère  , passèrent  par  navire  en  Hollande  , à grosse 
compaignie  de  gens  d’armes  , et  entrèrent  dedans 
Je  chastel , qui  tenoit  pour  elles  ; et  quand  les  gens 
furent  prests  pour  assaillir  leurs  ennemis  , Ma- 
dame Jacqueline,  héritière  du  pays,  prit  la  bannière 
de  ses  armes,  et  la  laissa  à Waleran  de  Brederode, 
en  lui  disant  : « Je  veux  qu’aujourd’hui  vous  re- 
» présentiez  ma  personne;  et  vous  fais  chef  de  mes 
>»  gens.  » Lors,  les  gens  d’armes  se  mirent  en  belle 
ordonnance  , et  issirent  du  chastel  en  la  ville  ; et 
combattirent  les  gens  de  Jehan  de  Bavière , les- 
quels furent  déconfits.  Et  là  mourut  le  damoiseau 
d’Erkles,  et  bien  de  cinq  à six  cents  de  son  parti;  et, 
du  parti  des  dames  , ledit  Walleran  de  Brederode, 

qui  lut  fort  plaint  des  dames,  et  non  sans  cause. 
Le  comte  de  Charollois  alla  en  Hollande  pour  ap- 
paiser  son  oncle  et  sa  cousine,  mais  rien  n’en  put 
faire , et  retourna  en  Flandres.  Alors,  le  roi  d’An- 
g’ie  terre  es  loi  t en  Normandie , et  conques  toit  villes 
et  chasleaux  , car  nui  ne  lui  conlesloit  ; et  tant 
qu’il  assiégea  la  ville  de  Caen  , grand’  ville  et, 
forte  , là  où  il  perdit  beaucoup  de  ses  gens  à plu i- 
teurs  assaulls  qu  il  y fil  ; mais  il  le  prit  enfin  par 
force;  et  y furent  tués  plus  de  cinq  cents  hommes 
de  ceulx  de  dedans.  Le  duc  de  Glocestre,  frère  au 
roi  d’Angleterre,  assiégea  Cherbourg,  qui  esloil 
la  plus  forte  place  de  Normandie  ; et  y fut  le  siège 
dix  mois.  Puis  lui  fut  rendue  par  le  capitaine  , qui 
en  eut  une  somme  d’argent  ; et  s’en  alla  relraire  à 
Rouen  , là  où  il  se  tint  jusques  à ce  qu  elle  fût  con- 
quise et  depuis  lui  fit , le  roy  d’Angleterre;  tran- 
cher la  tête , dont  pluiseurs  seigneurs  de  France  ne 
furent  guaire courroucez. 

CHAPITRE  L XXXI II. 


Comment  !e  roi  feit  asségicr  Senlis  ; comment  les  Franchois  en  parti- 
rent; du  secours  que  le  comte  de  Charollois  leur  envoya  en  l’ab- 
sence du  duc  de  Bourgongne , son  père;  et  comment  ambassades 
feurent  envoyées  d’un  costë  et  d’autre , pour  union  du  royaume. 


Environ  la  fesle  Nostre-Dame  Chandelier  1^17, 
le  roy  se  parût  de  Paris  pour  aller  mettre  le  siège 
devant  Senlis , que  les  Bourguignons  tenoient  ; et 
estoit  dedans  messire  Mauroy  de  Sainct-Légicr , 
le  bastard  de  Thian  , capitaine  de  la  ville  , Troul- 
larldeMaucreux,  etaultres.  Le  roy,  durant  le  siège, 
se  tenoit  au  chastel  de  Creil.  La  ville  fut  fort  appro- 
chée, et  battue  decanonselautresengins,  tellement 
qu’ils  eurent  conseil  de  prendre  Iraicté.  Si  fut  la 
chose  appointée,  que  les  Bourguignons  rendroient 
au  roy  sa  cité,  au  cas  qu’ils  né  seroient  secourus  en 
dedans  le  dix  neuvième  jour  d’avril;  et  de  ce  bail- 
lèrent otages.  Après  ' icelui  traicté,  envoyèrent 
iceulx Bourguignons  devers  îecomte  deCharoIlois, 
en  Flandres  , pour  cause  que  le  duc  de  Bourgon- 
gne  , son  père  , estoit  en  Bourgongne.  Quand  le 
comte  de  Charollois  ouyt  les  nouvelles,  il  se  tira 
dedans  la  ville  d’Arras  , et  là  assembla  tous  les  sei- 
gneurs du  pays  , pour  sçavoir  comment  la  ville  de 
Senlis  seroit  secourue.  Si  fuladvisé  de  faire  mande- 
ment , au  nom  du  duc  de  Bourgongne,  son  père  et 

lui  , par  tout  le  pays  de  Picardie  ; et  fut  ainsi  fait. 
Et  se  trouvèrent  les  Picards  d’un  seul  pays,  une 
très  belle  compaignie,  c’est  à scavoir  de  huit  à 
neuf  cents  hommes  d’armes,  deux  mille  arehiers  et 
aullres  compagnons  de  guerre.  Le  comte  de  Cha- 
rollois , qui  grand  désir  avoit  de  secourir  la  ville 
de  Senlis  et  ceulx  qui  dedans  estoient  , se  tira 
jusques  à Corbie  (Corbeil) , en  personne  , à inten- 
tion d’estre  au  jour  que  la  ville  se  devoit  rendre  ou 
combattre,  mais  à toute  force  lui  fut  défendu; 
mais  à grand’  peine  le  peut-on  retenir.  De  l’armée 
des  Picards  furent  chefs  messire  Jehan  de  Luxem- 
bourg et  le  seigneur  de  Fosseux  , lors  capitaines- 
généraux  de  Picardie,  en  leur  compaignie  pluiseurs 
chevaliers,  escùyers  et  autres  du  pays  de  Picardie; 
et  prirent  leur  chemin  droit  à Ponthoise,  qui  se 
tenoit  pour  le  duc  de  Bourgongne.  Quand  lecon- 
nestable  sçut  que  Picards  estoient  à Ponthoise 
pour  combattre  et  secourir  ceulx  de  Senlis,  ils  en- 
voyèrent quérir  le  roy,  qui  estoit  à Creil  ; et  le 
jour  que  les  Picards  passèrent  la  rivière  d’Oise  , 
firent  les  Franchois  monter  le  roy  à cheval  ; et  si 
firent  sommer  ceux  de  Senlis  qu’ils  se  rendissent 
au  roy,  ou  qu’ils  lèroient  trancher  les  testes  à leurs 
ostages.  Les  Bourguignons  et  gens  de  gruerre respon- 
dirent  que  on  leur  feroit  tort,  et  que  le  journ’es- 
toit  point  passé.  Toutefois,  ce  nonobstant,  les  osta- 
ges eurent  les  testes  coupées  , dont  il  y avoit  deux 
gentilshommes  de  Picardie,  un  nomméGuillaume 
Mauchevalier , et  l’autre  nommé  Baudarl  de  Win- 

gles  , deux  bourgeois  de  Senlis  et  deux  hommes 
d’ Eglise  de  ladite  ville.  Quand  ceux  de  la  ville  sçu- 
rent  que  leurs  ostages  avoient  les  testes  coppées,  ils 
furent  moult  desplaisants,  et  en  dépit  de  ce,  firent 
trancher  les  testes  à quarante -six  des  gens  du 
comte  d’Erminacq,  qu’ils  tenoient  prisonniers. 
Après  ces  choses  laides,  le  roy  se  lira  aux  champs, 
et  de  tous  points  leva  son  siège.  Quand  il  fut  aux 
champs,  ordonna  la  bataille  moult  honorablement. 
Après,  ils  envoyèrent  coureurs,  pour  sçavoir  et  voir 
l’état  des  Piccards.  Lesquels  coureurs  trouvèrent 
Hector  et  Philippe  de  Saveuse  ; et  là  y eut  maintes 
lances  rompues,  et  gens  morts  et  prins  , d’uncosté 
et  d’autre.  Toutefois,  le  roy  sceut  que  les  Piccards 
marchoient  en  belle  ordonnance,  en  intention  de 
combattre  ; pour  laquelle  cause , il  envoya  deux 
officiers  d’armes  devers  eux  , pour  demander  quels 
gens  ils  esloient,  qui  voulloient  combattre  le  roy. 
Auxquels  lut  respondu  que  c’esloit  ifiessire  Jehan 
de  Luxembourg,  et  le  seigneur  de  Fosseux,  ser- 
viteur du  duc  de  Bourgongne  , presls  de  faire  ser- 
vice au  roy , et  aussi  de  leurs  secours  à la  bonne 
ville  de  Senlis,  ou  combattre  lecomte  d’Erminacq, 
qui  naguaire  lenoit  le  siège  devant  la  bonne  ville 
de  Senlis.  Ces  choses  faites,  le  roy  prit  son  chemin 
droit  à Paris,  et  le  connestableetles  gens  deguerre, 
voyant  la  bataille  des  Piccards,  qui  bien  leur  sem- 
bloit  qu’ils  fussent  deux  fois  autant  qu’ils  estoient, 
et  aussi  pour  la  personne  du  roy,  se  partirent  en 
belle  ordonnance  , et  sans  combattre,  etaccompai- 

gnèrent  le  ro y,  et  le  remenèrent  dedans  Paris; 
qui  fut  à la  maladventure  du  comte  d’Erminacq  , 
et  de  la  plus  grand’  partie  de  ceux  qui  estoient  en 
sa  compaignie,  car  guaire  ne  demeura  après  que 
les  Bourguignons  entrèrent  dedans  Paris,  où  il  lût 
piteusemeut  tué,  avec  plus  de  trois  mille  , qui  te- 
noienl  son  parti,  comme  cy-aprcs  sera  dit.  Et  quant 
aux  Picards,  ils  retournèrent  joyeusement  en  Picar- 
die , et  ceulx  de  Senlis  réparèrent  les  murs  en  ce 
qui  faisoit  à resparer  la  ville , au  mieux  qu’ils  pu- 
rent , laquelle  avoitesté  fort  battue  de  bombardes  • 
et  de  canons,  et  d’autres  engins  et  habillements  de 
guerre.  En  ce  temps,  la  royne  esloit  avec  le  duc  de 
Bourgongne  , à Troyes  ; pour  laquelle  cause  fut 
advisé  que  on  enverroit  ambassades  d’un  costé  et 
d’autre,  afin  de  tout  remettre  en  bonne  paix  et 
union.  Pour  laquelle  cause,  la  royne  et  le  duc 
de  Bourgongne  envoyèrent  pareillement  gens  de 
pareil  état,  à Bray-sur-Seine , pour  convenir  en- 
semble sur  un  sauf-conduit  pour  chacune  partie  ; et 
de  commun  accord , convinrent  ensemble  par  plu i- 
seurs  jours  en  un.  village  nmnmé  la  Tombe , qui 
est  au  milieu  de  Monstreau  et  deBray  : et  dura  le 
parlement  de  ces  deux  ambassades,  bien  deux 
mois.  Entre  ces  choses,  l’union  fut  mise  en  l’E- 
glise universelle;  et  fil  le  pape  Martin,  mettre 
hors  de  prison  le  pape  Jehan,  lequel  se  mit  du  tout 
en  sa  mercy  et  obéissance;  et  le  receut  bénigne- 
ment , et  le  fit  cardinal , mais  mourut  tantost  après. 
En  ce  temps  aussi,  ceulx  de  Rouen,  qui  estoient 


MEMOIRES 


88 


(* *4*7) 


favorisables  au  duc  de  Bourgongne,  mandèrent  se- 
crettement  venir  en  leur  ville  aucuns  de  ses  capi- 
taines, lesquels;  à grand  nombre  de  ses  gens,  al- 
lèrent à Rouen  ; et  à Laide  de  ceux  de  la  ville, 
allèrent  assaillir  le  chastel,  que  tenoient  les  gens 
du  roy  contre  la  ville;  et  tant  continuèrent 
qu’ils  se  rendirent , saufs  corps  et  biens. 

En  ce  temps,  tout  le  royaulme  estoit  en  division, 
et  par  conséquent  en  grand’  désolation  , et  n’y  ré- 
gnoit  j uslice  ni  raison,  et  le  peuple  estoit  dérobé  de 
tous  costez. 

CHAPITRE  LXXXIV. 


Comment  deux  cardinaux  feurent  envoyés  én  France,  pour  la  paix 

qui  feut  conclue,  et  empcschée  du  parfait,  par  le  comte  d’Ermi- 

* 

nacq  et  pluiscurs  aultres. 


En  ce  temps,  vinrent  en  France  , de  par  le 
Sainct-Eère  de  Rome,  deux  cardinaulx  pour  mettre 
paix  entre  la  royne  et  le  duc  de  Bourgongne  d’une 
part , et  le  roy  et  son  fils  d’aultre  part  ; et  vinrent 
lesdits  cardinaulx  à Bray  où  les  ambassades  d’une 
partie  et  d’aultre  estoient , quy  y avoient  longue- 
ment esté  , et  ne  se  povoient  trouver  d’accord.  Le 
cardinal  de  Saincl-Marc  lantost  après  s’en  alla  à 
Paris , remonstrer  au  roy  le  bien  que  povoit  venir 
de  paix,  et  aultres  pluiseurs  choses  touchant  cette 
matière  ; puis  s’en  retourna  avec  les  aultres  à 

Monstreau.  Et  convenoient  ensemble,  comme  tous 
les  jours  , en  l’église  de  la  Tombe  entre  Bray  et 
Monstreau  ; et  tant  y besongnèrent  que  la  paix  y 
feut  faicte  et  jurée  par  lesdits  ambassadeurs  , et 
mise  par  escript  pour  rapporter  chacun  à sa  partie, 
assavoir  s’ils  le  vouldroient  tenir.  Donc  , quand  le 
roy  et  le  daulphin  virent  le  traiclé  , il  leur  sembla 
bon  , mais  le  comte  d’Ermiuacq  , le  chancellier  de 
France  , le  prévost  de  Paris  et  Reinonnet  de  la 
Guerre,  dirent  qu’ils  ne  conseilleroient  jâ  de  le 
passer  , et  que  ce  n’estoit  pas  bon  pour  le  roy;  et 
dit  le  chancellier  au  roy  , que  jà  ne  le  scelleroit, 
et  qu’il  le  scellast  s’il  vouloit.  Desquelles  paroles, 
l’évesque  de  Paris  et  pluiseurs  aul  très  notables  gens 
l’eurent  moult  déplaisants,  et  conseillèrent  au  daul- 
phinqu’il  assemblast  le  conseil  à son  hostel  au  Lou- 
vre pour  ouyr  l’opinion  de  pluiseurs.  Leconseil  feut 
assemblé  ,*  mais  le  connestable  n’y  voult  oncques 
aller,  disant  que  tous  ceulx  estoient  traistres  qui 
conseilloient  au  roy  de  passer  un  tel  traiclé.  Si  que 
par  ces  moyens  tout  feut  rompu  ; et  demeurèrent 
les  choses  en  tel  estât  où  elles  estoient  par  avant, 
sans  paix  et  sans  trêves.  Pourquoy  pluiseurs  no- 
tables gens  conçurent  grand’  haisne  contre  le  con- 
nestable. Néanmoins,  il  envoya  ses  gens  d’armes 
devant  le  Mont-le-Héry  et  devant  Marcoussy  ; et 
lui  f’eurent  ces  places  rendues,  par  ceulx  qui  les 
tenoient  au  nom  du  duc  de  Bourgongne. 


9° 


MÉMOIRES 


(*4'7) 


CHAPITRE  LXXXV. 


Comment  le  seigneur  de  l’Isle-Adam,  à l’aide  de  aucuns  Parisiens, 
entra  avec  scs  gens  tenants  la  partie  du  duc  de  Bourgongne  , dedans 
Paris;  des  désordres  et  occisions  y perpétrés;  comment  la  bastille 
feut  rendue,  et  le  seigneur  de  Chauny,  qui  estoit  prisonnier,  commis 
à la  garde  d’icelle. 


Les  Parisiens,  mal  contents  du  connestable  et 
de  ceux  quy  gouvernoient  le  roy  , pource  qu’ils 
avoient  rompu  le  Iraicté  de  la  paix,  doubtoient 
estre  longuement  en  grand’  tribulation.  Toutefois 
ils  ne  se  osoient  assembler  ny  découvrir  à per- 
sonne , tant  estoierit  guettés  de  près;  sinon  que 
une  fois  , six  ou  huit  compaignons  de  petit  estât, 
lesquels  s’en  allèrent  à Ponthoisé  secrètement  de- 
vers le  seigneur  de  l’Lsle-Adam  , et  conclurent  avec 
luy,  que  le  dix-neuvième  jour  de  may  il  viendroit 
avec  plus  de  gens  qu’il  polroità  la  porte  de  Sainct- 
Germain  , et  ils  lui  ouvriroient  sans  nulle  faute. 
Il  assembla  gens  de  toutes  parts  , et  fit  tant  qu’ils 
feurent  bien  huit  cents  combattants , entre  lesquels 
estoienl  les  plus  principaulx,  le  Veau  de  Bar,  le  sei- 
gneur deChatellus,  le  seigneur  de  Ch  ev  reuse,  Ferry 
de  Mailly,  Loys  de  Wargnies,  Lionnet  deBournon- 
ville,Daviot  deGouyetpluiseursaullres;  lesquelspar 
nuicl,  àl’heure  et  jour  dessusdit,  allèrent  à la  porte 
Sainct-Germain;  et  là  trouvèrent  Périnet  Ferron,  un 

deshuit  dessusdits,  quy  celle  nuictavoit  emblé  sous 
le  chevet  du  lit  de  son  père  les  ciels  de  cette  porte, 
que  son  père  gardoit.  Et  estoienl  avec  luv  ses  com- 
plices, lesquels  ouvrirent  cette  porte,  parquoi  les 
gens  d’armes  entrèrent  dedans.  Donc,  quand  ils 
(eurent  tous  dedans , ledit  Périnet  referma  la  porte 
et  jet  ta  les  clefs  par-dessus  les  murs  , puis  allèrent 
toutcoyement  jusqu’assez  près  du  Chastellet,  où  ils 
trouvèrent  bien  douze  cents  combattants  des  Pari- 
siens pour  aller  avec  eux  ; puis  s’en  allèrent  par  di- 
verses rues,  crians  que  quiconque  vouloit  avoir  la 
paix  allassent  en  armes  avec  eux.  Auquel  crise 
mirent  en  armes  avec  eulx  grand  nombre  de  peuple  ; 
et  puis  les  uns  s’en  allèrent  à l’hostel  du  roy,  où  ils 
rompirent  les  huis  , et  Firent  tant  qu’ils  parlèrent 
au  roy,  lequel  feut  content  d’accorder  tout  ce  qu’ils 
demandèrent.  El  tan tost  le  firent  monter  à cheval; 
avec  Juy  le  Frère  du  roy  deChyppre  ; et  le  firent 
chevaucher  avec  eux  parmi  la  ville.  Aucuns  al- 
lèrent à l’hostel  du  conneslable,  mais  il  en  feut 
averti  etse  sauva  en  habit  dissimulé  et  desguisé,  en. 
la  maison  d’un  pauvre  homme  auprès  de  son  hos- 
tel.  Aucuns  aullres  s’en  allèrent  à l’hoslel  du chan- 
cellier  et  de  Remonnet  de  la  Guerre,  lesquels 
{‘eurent  trouvés  et  saisis.  Adonc  s’avisa  Tanneguy 
du  Chaslel  , prévost  de  Paris,  quand  il  ouytl’efFroy, 
d’aller  à l’hoslel  du  daulphin  , et  l’enveloppa  en 
un  linceul  haslivement , et  en  ce  point  l’emporta 
en  la  bastille  Sainct-Antoine  , là  où  secretlement 
pluiseurs  notables  gens  se  retirèrent.  Ainsi  donc 

cette  nuictjle  premier  et  le  second  jour  ensuivant, 

iceulx  gens  de  guerre  et  le  peuple  ne  cessèrent  de 
f uster  les  maisons  des  gouverneurs  du  roy  et  de 
leurs  favorisants  , prinrent  tous  leurs  biens  et  plui- 
seurs  prisonniers  et  les  mirent  au  Palais,  au  Louvre 
et  au  Chastelet,  et  en  pluiseurs  aultres  lieux. 
Entre  lesquels  feurenl  les  évesques  de  Senlis,  de 
Bayeuxet  deGoutance;  messire  Hector deChartres, 
messire  Enguerrand  de  Marcongnet,  et  autres  sans 
nombre.  Le  seigneur  de  l’Isle-Àdam  , après  ces 
choses  l'aides  , fit  établir  le  Veau  de  Bar  prévost  de 
Paris,  au  lieu  deTanneguy  du  Chastel.  Et  à briel 
dire,  tous  les  conseillers  du  roy  , et  aultres  te- 
nants la  partie  du  comte  d’Erminaeq  feurenl  pillés, 
prins  ou  occis  cruellement.  Et  avec  ce  l'eut  crié  de 
par  le  roy,  à son  de  trompe,  que  tout  homme  ou 
femme  quy  sçavoient  aucuns  tenants  la  partyedu 
comte  d’Erminacq  , respons  (éloignés  ou  muehiés) 
cachés  , le  nonçassent  au  prévost , sous  peine 
de  confiscation  de  corps  et  de  biens,  lit  tanlost 
après  le  pauvre  homme  où  esloit  muchié  ( caché  ) 
le  comte  d’Erminacq  , le  alla  noncer  au  prévost; 
lequel  le  alla  prendre  en  ladite  maison  et  le  mena 
prisonnier  au  palais.  Entre  ces  choses  , Tanneguy 
du  Chastel  trouva  manière  de  envoyer  le  daulphin 
par  Charenion,  à Melun,  àCorbcil,  età  Montargis. 
Et  si  manda  gens  de  son  party  de  toutes  parts,  pour 
venir  devers  luy  à la  bastille  de  Sainct-Anthoine. 
Et  d’aultre  part  , le  seigneur  de  PIsle-Adam  en- 
voya haslivement  en  Picardie  et  ailleurs  pour  tirer 

gens  d armes  à Paris  ; et  en  briefs  jours  après  , y 
vint  grand  nombre  de  gens  de  Picardie  et  ailleurs. 
Le  matin  , après  la  prise  de  Paris  , le  maréchal  de 
Rieux  , le  seigneur  de  Barbazan  et  Tanneguy  du 
Chastel  , accompagnés  de  quinze  cents  combat- 
tants, entrèrent  dedans  Paris  à étendard  déployé  , 
parla  porte  Sainct-Anthoine  , et  s’en  allèrent  par 
derrière  à fhostel  de  Sainct-Pol  , cuidans  trouver 
le  rov  pour  l’emmener  avec  eux  ; mais  ne  le  trou- 
vèrent pas  , caron  Pavoitmis  au  Louvre  atout  son 
estât.  Si  chevauchèrent  en  icelle  grand  rue,  criant: 
Vive  le  roy  et  le  connestable  comte  d’Erminacq  î 
Mais  ceux  de  Paris,  tout  incontinent , avec  leur 
nouveau  prévost  et  le  seigneur  de  FJsle-Adam,  s’en- 
coururent celle  part  à si  grand  effort,  qu’il  convint 
les  Erininacqs  retraire  en  la  bastille  ; et  y perdirent 
jusques  au  nombre  de  trois  ou  quatre  cents  des 
plus  aventureux  de  leurs  gens  ; et  des  Parisiens 
feurent  occis  environ  quarante  hommes.  Et  tantost 
après  iceux  , le  maréchal  de  Rieux  , le  seigneur  de 
Barbasan  et  Tanneguy,  laissèrent  bonne  garnison 
dedans  la  bastille  , et  s’en  allèrent  à Corbeil  , à Me- 
lun et  à Meaux.  Et  d’autre  part,  le  jeudy  ensuivant, 
vinrent  à Paris  Hector  et  Philippe  de  Saveuse  à 
deux  cents  combattants  , et  se  logèrent  du  costé  de 
la  bastille,  aux  Tournelles  et  là  entour;  et  puis  le 
vendredy , le  samedy  et  les  jours  ensuivants  , vin- 
rent à Paris  messire  Jehan  de  Luxembourg  , le 
seigneur  de  Fosseux  et  aultres  , à grand’  com- 
paignie.  Ceulx  quy  feurent  occis  du  party  du  comte 

d’Errninacq  , l'eurent  par  le  bourel  de  Paris  portés 
aux  champs  et  là  enfouis  ; les  au! très  de  Paris 
(eurent  enterrés  honorablement  en  terre  saincte. 
Après  ces  choses  faictes , ceulx  quy  feurent  de- 
mourés  en  ladite  bastille,  traitèrent  avec  lesei<rneur 
de  l’Isle-Adam  ; et  s’en  allèrent  saufs  leurs  corps 
et  leurs  biens  ; et  feut  commis  à ladite  bastille  le 
seigneur  de  Chauny,  quy  grand  temps  avoit  esté 
prisonnier  là  dedans,  et  depuis  qu’il  retourna 
d’Amiens  faire  Tarvibassade  au  duc  deBourgongne, 
dont  cy-dessusest  touché. 


CHAPITRE  LXXXVI. 


Comment  les  Parisiens,  gens  de  petit  estât , au  nombre  de  quarante 
mille  hommes,  allèrent  eu  diverses  prisons , et  tuèrent  bien  trois 
mille  hommes  , entre  lesquels  feut  occis  le  comte  d’Erminacq , con- 
nectable de  France,  plusieurs  èvesqueset  seigneurs;  comment  la 
roy  ne  et  le  duc  de  Bourgongne  entrèrent  dedans  Paris  ; de  pluiseurs 

aultres  choses  advenues;  et  comment  la  ville  de  Compiengne  feut 
prinse  des  Dauphinois. 


Le  douzième  jour  ensuivant,  ceulx  de  Paris  de 
petit  estât  s’assemblèrent  bien  quarante  mille  hom- 
mes; et  doublant  (craignant)  que  les  prisonniers 
ne  feussent  mis  à délivrance,  s’en  allèrent,  comme 
bestes  enragées, con Ire  le  gré  de  leur  prévost  et  des 
seigneurs  estans  adonc  à Paris,  crians  : Vivent  le 
roy  et  le  duc  de  Bourgongne  ! à grant  bruit  à toutes 

les  prisons , et  luèrenl  cepiers  et  cepières  (geô- 
liers) et  tout  ce  qu’ils  trouvèrent  de  prisonniers  , 
indifféremment , sans  nul  épargner,  jusques  au 
nombre  de  trois  mille  hommes;desquels  et  les  plus 
principaux  feut  le  comte  d’Erminacq,  conneslable 
de  France  , le  chancellier  de  France  , les  évesques 
de  Coutance,  de  Bayeux,  d’Evreux  et  de  Senlis 
et  de  Saintes,  le  comte  de  Grampret  , Remonnet 
de  la  Guerre  , l’abbé  de  Sainct-Cornille  de  Com- 
piégne,  Hector  de  Chartres , Chariot  Poupart,  ar- 
gentier du  roy , et  généralement  tous  ceulx  quy 
estoient  èsdites  prisons,  jà-soit  que  pluiseurs  y 
feussent  pour  débats  ou  pour  debles,  mesinement 
tenant  la  partie  de  Bourgongne.  El  outre  feurent 
occises  plusieurs  femmes  parmi  la  ville,  inhumai- 
nement,, et  laissées  es  places  où  elles  estoient 
occises.  Celte  occision  commença  à quatre  heures 
après  minuit  , et  dura  jusques  à dix  heures  du 
matin  du  jour  ensuivant.  Icelles  occisions  et  ineur- 
d res  se  firent,  présents  messire  Jehan  de  Luxem- 
bourg, le  prévost  de  Paris,  le  seigneur  de  Fosseux, 
le  seigneur  de  l’Isle-Àdarn  , et  pluiseurs  au  lires , 
jusques  au  nombre  de  mille  combattants,  tous  en 
armes  et  sur  leurs  chevaux;  et  n’y  avoit  si  hardi 
quy  osast  dire  d’entre  eulx  , sinon  : « Mes  enfants  , 
» vous  faictes  bien.  » Le  corps  du  conneslable,  du 
chance!  1 ier et  de  Reinon net  delà  G uerre,  feu ren tdé- 
n udés  (mis  nus)  en  la  courdu  Palais,  et  liés  ensemble; 
et  là  demeurèrent  trois  jours  en  ce  point;  et  les  mau- 
vais enfants  se  jouoient  aies  traîner  avant  la  cour  du 

Palais.  Et  avoit  le  eonnestable  osté  de  son  corps  une 
bande  de  son  cuir,  de  deulxdoigts  de  large,  quy 
estoit  une  grant  dérision.  Et , au  quatrième  jour , 
fcurent  mis  sur  beneaulx  (charrettes  ) basses,  et 
menés  dehors  Paris , et  feurent  enfouis  avecque  les 
aultres  en  une  fosse  nommée  la  Louvière,  auprès 
du  marché  aulx  pourceaulx.  Iceulx  communs  de 
Paris,  non  assouffis  de  cette  occision,  ne  cessèrent, 
par  plusieurs  jours  après,  d’aller  ès  maisons  de 
eeulx  qui  esloient  notés  avoir  tenu  le  parti  du 
comte  d’Erminacq;  et  prenoient  leurs  biens,  et 
les  occioient  sans  merci  ; et,  s’ils  hayoient  un  hom- 
me , luy  faisoient  entendre  qu’il  estoit  Enriinacq, 
et  le  luoient.  Et,  si  aulcun  hayoit  un  aultre,  et  il 
leur  dict  : Voilà  un  Erminacq  ! il  estoit  occis  incon- 
tinent, sans  que  nul  en  osast  parler.  Le  duc  de 
Bourgongne,  ouyes  les  nouvelles  de  la  prise  de 
Paris , assembla  hastivement  ce  qu’il  peut  avoir  de 
gens,  et  s’en  alla  à Troyes  devers  la  royne,  et 
manda  messire  Jehan  de  Luxembourg  et  le  sei- 
gneur de  Fosseux  , lesquels  y allèrent  à mille  com- 
battants. Puis  se  partirent  de  Troyes  en  grant arroy, 
la  royne  et  le  duc  de  Bourgongne,  et  s’en  allèrent 
à Paris;  et  y vinrent  le  quatorzième  jour  de  juil- 
let; et  issirent  de  Paris  plus  de  six  cents  hommes  à 
cheval  allencontre  d’eulx,  portant (robes)heucques 
bleues , et , par-dessus , la  croix  Saint-Andrieu  , en 
lieu  de  la  bande  qu’ils  a voient  long-temps  portée; 
et  offrirent  au  duc  de  Bourgongne  et  à son  nepveu  , 
le  jeune  comte  de  Sainet-Pol , deulx  bleues  heuc- 

ques  (robes)  de  velours,  à croix  Sainct-Andrieu, 
comme ilsportoient.  A entrer  en  Paris,  ilss’en  allè- 
rent descendre  à l’hoslel  de  Saincl-Pol , où  esloit  le 
roy,  qui  les  reçut  à grant  joie.  Aulcuns  joursaprès,  ' 
se  tinrent  à Paris  pluiseurs  consaux  sur  le  faict  du 
gouvernement  du  royaulme.  Le  seigneur  de  L’isle- 
Adam  et  le  seigneur  deChastellus  feurent  faicls 
maréchaux,  et  messire  Robinet  de  Mailly  feut  faict 
grant  panetier  de  France  ; messire  Charles  de  Lens 
feut  faict  amiral  ; maistre  Eustache  de  Lattre  feut 
faict  chancellier;  maistre  Philippe  de  Morvilliers 
feut  faict  premier  président  en  parlement,  et  le 
duc  de  Bourgongne  feut  faict  capitaine  de  Paris,  et 
messire  Charles  de  Lens , son  lieutenant  ; et  accor- 
doit  le  roy  tout  che  qu’on  luy  demandoit.  Entre  ces 
choses , un  nommée  Jehan  de  Yertaing,  capitaine 
de  Sainct  Denis , feut  occis  par  douze  compagnons , 
à la  Chapelle,  entre  Paris  et  Sainct-Denis;  et  en 
feut  accusé  messire  Jehan  de  Luxembourg,  pour 
che  que  aulcuns  de  ses  gens  le  tuèrent,  c’est  assa- 
voir Lionnel  de  Wandonne,  le  bastard  de  Roubaix, 
et  aulcuns  aullres  ; et  en  feurent  ceulx  de  Paris  si 
mal  contents,  qu’ils  saillirent  aux  champs,  pour 
prendre  et  mettre  à mort  les  facteurs,  mais  ne  les 
trouvèrent  point;  et  convint  ledit  Luxembourg 
désavouer  le  faict , pour  contenter  ceulx  de  Paris. 
Le  duc  de  Touraine,  daulphin  de  Yienne,  feut  in- 
duit par  Tanneguy  du  Chastel,  le  vicomte  de  Nar- 
bonne , le  président  de  Péronne , et  aulcuns  aultres 
ses  gouverneurs,  de  faire  guerre  au  duc  de  Bour- 

gongne,  et  se  leit  nommer  régent  de  France,  non- 
obstant qu’il  feut  pluiseurs  Fois  sommé  par  le  roy, 
la  royne  et  le  duc  de  Bourgongne,  de  retourner 
avecque  eulx , et  on  lui  feroit  tout  honneur.  Mais 
il  ne  voult  rien  faire,  ains  au  contraire  se  disposa 
à Faire  la  guerre;  et  tant  que  une  Fois  huit  compa- 
gnons armés  à la  couverte,  s’en  allèrent  à la  porte 
de  Compiengne  , quy  va  à Pierrefons , et  ad  visèrent 
leur  point  d’entrer  avecque  une  charrette  de  bois  ; 
si  tuèrent  sur  le  pont  ung  des  chevaux  de  la  char- 
rette; par  quoy  la  charrette  demoura  sur  le  pont,  et 
ne  put  estre  levée;  puis  tuèrent  aulcuns  des  por- 
tiers. Et,  à ung  signe  qu’ils  firent,  saillit  de  la 
forest  le  seigneur  des  Bosqueaux,  à (avec)  cinq  cents 
combattants,  et  entrèrent  en  la  ville,  et  crièrent 
« Vive  le  roy  et  monseigneur  le  dauphin  ! » et 
tuèrent  pluiseurs  gens  en  leur  venir.  La  ville  feut 
fustée;  et  feurent  pris  et  pillés  tous  ceulx  quy 
tenoient  la  partie  de  Bourgongne  ; le  seigneur  de 
Crèvecœuretle  seigneur  de  Ghevreuses  furent  me- 
nés à Pierrefons,  et  eschappèrent  par  finance. 
Ainsi  feut  Compiengne  prinse  et  conquise  par  les 
Daulphinois,  lesquels  se  prirent  à faire  dure  guerre 
ès  pays  du  duc  de  Bourgongne. 

CHAPITRE  LXXXYII. 


Comment  Jehan,  duc  de  Brabant , épousa  dame  Jacques  de  Bavière , 
comtesse  de  Haynault,  de  Hollande,  sa  cousine-germaine. 


En  ce  temps  , et  durant  ces  choses,  Jehan  , duc 
de  Brabant,  espousa  Jacques  de  Bavière,  sa  cou- 
sine-germaine, comtesse  de  Haynault,  de  Hol- 
lande, de  Zélande  et  d’Ostrevant,  et  si  esloit  sa 
maraine  ; mais  ce  mariage  se  fît  pour  cause  de  en- 
tretenir la  paix  et  amour  ensemble,  pour  le  bien 
de  leurs  subjects , pour  ce  que  leurs  seigneuries 
tiennent  l’un  l’autre.  Et  lantost  après, la  paixfeut 
faicte  entre  Jehan  de  Bavière  et  sa  niepee  ; et  de- 
puis , comme  le  duc  de  Brabant  et  la  comtesse  sa 
femme , résidoient  à Mons , en  Haynault,  il  feut  un 
jour  qu'il  alla  chasser  ; et  vint  à son  hostel  messire 
Evrard,  bastard  dè  Haynault , frère  à la  duchesse, 
et  aucuns aul très  àveelui  ; et  de  fait  appensé  , tuè- 
rent le  gouverneur  du  duc  de  Brabant,  nommé 
Guillaume  de  Berghe,  qui  lors  estoit  couché  ma- 
lade sur  un  lit;  dont  le  duc  fut  moult  courroucé, 
mais  enfin  sa  femme  le  rappaisa  ; et  feut  adonc 
commune  renommée  qu’elle  en  estoit  bien  consen- 
tante. 

CHAPITRE  LXXXVIII. 


Comment  les  vicaires  de  l’évesque  de  Paris  révoquèrent  en  plein  ser- 
mon la  condamnation  qui  autrefois  avoit  esté  faicte  contre  maistre 
Jehan  Petit,  en  réparant  l'honneur  du  duc  de  Bourgongne;  com- 
ment Lagny-sur-Marne  feut  prinsc  et  reprinsej  et  de  la  grand* 
peste  qui  régna  dans  Paris. 

0» 

* 

En  ce  temps  Peut  faicte  à Paris  une  procession 
générale,  où  estoient  ceulx  de  l’université,  et 
principalement  les  vicaires  del’évesque  de  Paris, 
lors  malade  à Sainct-Omer.  Lesquels  vicaires  res- 
voquèrentlà,  en  plein  sermon  , présents  ceulx  qui 
làestoienl,  la  condamnation  que  ledit  évesqueavoit 
faicte  autrefois  contre  la  proposition  de  maistre  Jean 
Petit,  contre  l’honneur  du  duc  deBourgongne,  en 
réparant,  quant  à ce,  son  honneur  et  loyauté, 
comme  vrai  champion  de  la  couronne  de  France  ; 
et  firent  apparoir  du  pouvoir  qu’ils  avoienl  de  l’é- 
vesque en  cette  partie  ; et  tant  que  le  duc  de  Bour- 
gongne  feut  content.  En  ce  temps,  prinrentles 
Daulphinois,  qui  se  tenoient  à Meaux  , Lagny-sur- 
Marne,  par  faute  de  guette,  et  y firent  beaucoup 
de  maux;  mais  ceulx  de  la  garnison  se  sauvèrent 
en  une  tour,  et  envoyèrent  prier  au  duc  deBour- 
gongne qu’il  leur  envoyast  secours.  Si  y envoya  le 
seigneur  de  l’Isle-Adam,  lequel,  par  le  moyen 
d’icelle  tour,  entra  dedans  la  ville  , et  mit  à l’es- 

pée  la  plus  grand’  partie  des  Daulphinois;  puis  laissa 
bonne  garnison  en  la  ville , et  s’en  retourna  à 
Paris. 

Ta n tost  après  ^ vint  à Charenton  le  duc  de  Breta- 
gne , pour  (aire  la  paix  entre  le  daulphin  et  le  duc 
de  Bourgongne,  mais  ils  ne  se  purent  accorder  ; si 
s’en  retourna  le  duc  en  Bretagne.  Ils  s’assemblè- 
rent à Charenton,  comme  dit  est,  pour  cause  de 
l’épidémie  , qui  régnoit  adonc  à Paris  , si  grand’, 
que,  parle  rapport  des  curés,  il  mourut  cette  an- 
née , dedans  Paris  , plus  de  quarante  mille  person- 
nes. Et  moururent  de  cette  pestilence,  le  prince 
d’Orange  , le  seigneur  de  Fosseux,  messire  Jehan- 
net  de  Poix  , le  seigneur  d’Auxy  et  autres  gentils- 
hommes , serviteurs  du  duc  de  Bourgongne. 


*.*  . * « v .9t ? > ’ r 

CHAPITRE  LXXXIX. 

Comment  les  Parisiens  occirent  derechief  pluiscurs  prisonniers;  et 
comment  le  daulphin  reprint  la  ville  de  Tours. 

Les  communs  de  Paris  s’assemblèrent  encore 
une  fois  , en  grand  nombre  , et  s’en  allèrent  dere- 
chef à touttes  les  prisons , et  y tuèrent  plus  de  trois 
cents  prisonniers  qui  y avoient  esté  mis  depuis  la 
première  tuyson  ; et  puis  s’en  allèrent  à la  bastille 
Sainct-Antoine , pour  avoir  sept  prisonniers  qui  y 
estoienl , et  jurèrent  qu’ils abaltroientla  place,  ou 

qu’ils  les  auroienl.  Et  de  fait,  commencèrent  à des- 
inaçonner  ; dont  le  duc  de  Bourgongne,  fortement 
courroucé,  vint  à eulx,  et  leur  remontra  tant  d'unes 
et  d’autres  , que  les  chefs  lui  promirent  que  les  pri- 
sonniers seroienl  menés  en  Chastelet;  mais  enfin  , 
ils  les  tuèrent  tous  inhumainement  sur  le  cau- 
chie  (chaussée) , et  là  les  desvestirent  : et  esloit,  le 
plus  principal  d’iceulx  tyrans,  nommé  Capelu che  , 
lequel  estoit  bourei  de  Paris.  Lors  , le  duc  deBour- 
gongne  voyant  les  dérisions  et  inhumanités  d’i- 
ceulx  meschants  gens  , fit  crier  qu’ils  se  cessassent 
de  plus  piller  ni  tuer,  sur  peine  de  perdre  la  vie,  et 
qu’ils  se  préparassent  à aller  asségier  Mont-le-Héry, 
où  estoient  leurs  ennemis.  Ils  respondirent  que  ce 
ièroient-ils  volontiers  , mais  qu’il  eussent  capi- 
taines pour  eulx  conduire. Et  lors  leur  fut  ordonné 
le  seigneur  de  Cohem  , et  aucuns  autres , lesquels 
emmenèrent  bien  six  mille  hors  de  la  ville,  jusques 
à Mont-le-Héry.  Mais  entre  tan Iqu’ils estoient  là , le 
duc  de  Bourgongne  fit  prendre  aucuns  de  leurs 
complices  qui  estoient  demeurez,  et  leur  fit  les 
testes  copper,  et  aulcuns  noyer.  Capeluche  , en- 
tre les  autres  , eut  la  teste  tranchée  dont  aussi  lost 
que  ceulx  du  siège  eurent  nouvelles,  ils  s’en  re- 
tournèrent vers  Paris,  pour  faire  pis  que  devant  ; 
mais  on  leur  ferma  les  portes  , et  les  fit-on  retour- 
ner à leur  siège.  Assez  lost  après,  ils  furent  reman- 
dés , pource  qu’il  y avoil  aucuns  ambassadeurs  qui 
traitoientleurappointement.  Madame  la  daûlphine, 
du  gré  et  consentement  du  roy  , de  la  royne  et  du 

duc  de  Bourgongne  , fut  renvoyée  honorablement 
de  Paris  à Anjou,  afin  que  ledaulphin,  pour  cette 
courtoisie,  s’inclinast  plutost  à la  paix  ; mais  ceulx 
qui  gouvernoient  ne  lui  eussent  jamais  conseillé. 
Aussi  vint  devers  le  dolphin,  le  jeune  comte  d’Er- 
minacq,  grandement  accompagné,  qui  se  eomplaint 
de  la  cruelle  mort  de  son  père,  elle  dauphin  lui 
répondit,  que  dedans  briefs  jours  il  lui  en  feroit 
bonne  justice.  Et  tantost  après  , alla  mettre 
le  siesge  devant  Tours  , laquelle  ville  lui  fut  assez 
tost  rendue.  D’autre  part , le  duc  de  Bourgongne, 
qui  faisoit  ce  qu’il  voulloit  ès  pays  du  roy , jà-soit-ce 
qu’il  eut  mis  jus  et  laict  cesser  les  aides  , néan- 
moins il  les  fit  remettre  sus  , sous  ombre  de  lever 
le  siéffe  de  Bouen.  Et  si  furent  les  Parisiens  re- 
quis  de  prester  aucune  somme  d’argent  : et  près- 
tèrent  cent  mille  francs,  par  condition  qu’ils  au- 
roient , de  chacune  queue  de  vin  qu’on  vendroit  à 
Paris,  douze  deniers;  et  les  recevroient  par  leurs 
mains  , jusques  à ce  qu’ils  seroient  remboursés  de 
leur  prest.  Ainsi  doncque  revinrent  les  aides  en 
feste. 

CHAPITRE  XC. 


Comment  le  roy  d’Angleterre  descendit  avec  son  armée  en  Normandie, 
accompagné  de  deulx  de  ses  frères  et  aultres  gros  seigneurs  d’An- 
gleterre } comment  pluiseurs  villes  et  forteresses  se  rendirent  à luy; 
comment  la  ville  de  Caen  feut  prinse  par  assault;  et  comment  le 
duc  de  Glocestre  asségiala  ville  etchasteau  de  Cherbourg. 

* . y 

+ * 

En  icelle  année  j4i8,  le  roi  Henry  d’Angle- 
terre voyant  que  temps  et  heure  estoit  de  pour- 
suivre sa  eoftqueste , après  ce  qu’il  eut  tenu  un 
grand  parlement  en  son  palais  de  Vesmontier 
(Westminster) , et  conclu  sur  ces  affaires  , tant  sur 
le  parlement  du  gouvernement  de  son  royaulme 
comme  de  l’armée  qu’il  avoit  intention  de  mener 
en  France,  fît  un  mandement  partout  son  royaulme, 
à tous  les  princes  , barons,  chevaliers  et  gens  ac- 
coutumés d’eux  armer,  et  leur  mist  un  jour  à estre 
prests  au  port  de  Hanlonne,  où  ils  se  trouveroient  ; 
auquel  jour  vinrent  ceux  qui  y furent  mandés.  Si 
estoient  avec  lui  deux  de  ses  frères,  les  ducs  de 
Clarenceetde  Glocestre,  les  comtes  de  Hostidonne, 
de  Warwick  et  Salisbury  , de  Sufolk*,  de  Kine  ; le 
grand  seigneur  de  Roos , le  seigneur  de  Cor- 
nouailles, les  seigneurs  de  Wileby  , d’Escalles  et 
pluiseurs  autres  barons , chevaliers  et  escuyers , et 
avec  eux  grand  nombre  de  gens  d’armes  et  de  trait. 
Le  roy  voyant  son  armée  preste,  se  tourna  à Han- 

tonne,  où  son  navire  estoit  appresté  ; et  si  monta 
dessus  , avec  toute  son  année  ; et  tant  nagèrent , 
qu’ils  prirent  port  à Toucques,  en  Normandie, 
sur  l’intention  de  mettre  en  son  obéissance  toulte  la 
duché  de  Normandie.  Auquel  lieu  de  Toucques,  y 
avoit  un  fortchaslel  royal,  qui  tantost  fut  asségié. 
Le  roy  fit  dresser  ses  engins  et  habillements  de 
guerre.  Finalement,  inessire  Jehan  d’Angiennes, 
capitaine  dudit  chastel  , sçachant  qu’il  n’auroit 
point  de  secours  , rendit  la  place,  et  se  mit  en  l’o- 
béissance du  roy  d’Angleterre,  moyennant  les  vies 
sauves  , corps  et  biens , de  lui  et  de  tous  ses  gens  ; 
et  eut  trois  jours  d’induices  pour  les  vuider;  (trêves) 
aussi,  le  roy  leur  tint  sa  promesse.  Après  celle 
rendition  , et  qu’il  y eust  mis  de  ses  gens  pour  le 
garder,  se  partit  dudit  chastel  en  belle  ordonnance. 
Premièrement  fit  partir  son  avant-garde,  puis  sa 
bataille,  après  son  arrière-garde;  et  entre  la  ba- 
taille et  son  arrière-garde  ; estoient  les  charriots  , 
charrettes , ses  vivres  et  artillerie  de  guerre.  Le  roy 
d’Angleterre  chevaucha , et  tellement  exploita,  que 
en  peu  de  temps  et  espace  se  rendirent  à lui  les 
villes  et  forteresses  de  Harcourt , du  Bec,  Helluyo, 
Vèrneuil,  Evreux,  et  pluiseurs  autres  places, sans 
faire  grands  deffenses.  Pour  lesquelles  rendrions, 
les  autres  bonnes  villes  et  forteresses  d’icelui  pays 
de  Normandie  se  commencèrent  moult  fort  à es- 
merveiller,  car  ils  avoient  peu  de  gens  pour  eulx 
defïendre.  Ainsi  que  vous  avez  ouy , estoit  toutte 
France  en  desrision  et  division  , qui  estoit  chose 

bien  propice  pour  le  roi  d’Angleterre.  Et  en  ice- 
lui  temps,  fut  eslu  pape  le  cardinal  de  la  Colonne  ; 
et  lut  nommé  pape  Martin  ; qui,  par  l’approbation 
du  saint  concile  de  Constance,  ordonna  ledit  con- 
cile estre  convoqué  au  cinquième  an  ensuivant , 
l’an  i423.  Le  roy  d’Angleterre , quiestoit  à grand’ 
puissance  au  pays  de  Normandie,  conquéroit  vil- 
les et  chasteaux  , comme  dit  est  Et  durant  ces 
grands  divisions  qui  estoienl  en  France  , entre  les 
Franchois  et  les  Bourguignons,  et  après  qu’il  eut 
pris  plusieurs  villes  et  chasteaux  , il  alla  mettre 
son  siège  devant  la  bonne  ville  de  Caen  , qui  es- 
toit  moult  puissante  en  bon  peuple;  et  les  fit  assail- 
lir par  divers  assauts,  où  moult  perdit  de  gens; 
mais  enfin  tant  continua,  que  ladite  ville,  par 
force  etd’assault  , fut  prinse  ; et  fut  bien  mort  six 
cents  des  deffendants.  Et  depuis  se  tint  lechastel 
environ  trois  semaines  : mais  enfin  se  sendit  moyen- 
nant quele  capitaine  et  ses  gens  eurent  seureté  du 
roi  d’Angleterre,  d’eulx  partir,  saufs  leurscorps  et 
biens.  Après  laquelle  conqueste,  le  roy  d’Angle- 
terre fit  asségier  par  son  frère,  le  duc  de  Glocestre, 
la  forte  ville  et  chastel  de  Cherbourg,  qui  estoit  la 
plus  forte  place  de  toutte  la  duché  de  Normandie  , 

etdes  mieux  pourvues  de  vivres  et  de  habillements 

de  guerre  ; et  y fut  le  siège  environ  dix  mois  , 
que  oncque  ne  furent  secourus.  En  la  fin  , messire 
Jehan  d’Angennes , qui  en  estoit  capitaine , le 
* rendit  au  duc  de  Glocestre , pour  et  au  nom  du  roy 
d’Anglelerre  , moyennant  qu’il  en  eut  certaine 

somme  d’argent , et  sauf-conduil  pour  aller  où  bon 
lui  sembla.  Et  s’en  alla  depuis  en  la  cité  de  Rouen, 
après  ce  qu’elle  fut  conquise  du  roy  d’Angleterre. 
Là  séjourna  tant  que sondit sauf-conduit  fust  passé, 
sur  la  fiance  d’aucuns  seigneurs  Anglois  qui  lui 
donnoient  à entendre  qu’ils  lui  feroient  rallonger. 
Mais  il  fut  trompé  ; et  lui  fil,  le  roy  d’Angleterre, 
trancher  la  teste , pour  ce  qu’il  avoit  pris  argent  de 
la  rendition  de  la  place,  laquelle  estoit  encore  as- 
sez bien  garnie  de  vivres  et  artillerie  ; dont  aucuns 
Franchois  feurent  bien  joyeux,  pource  qu’il  avoit 
rendu  la  place  par  convoitise  d’argent,  au  préju- 
dice du  roy.  > * : 


— 

CHAPITRE  XCI. 

Comment.  le  roy  d’Angleterre  asségia  la  ville  «le  Rouen,  et  comment 
il  fortifia  son  sidgejde  pluiseurs  choses  quy  advinrent  pendant  ledit 
sitfge;  des  ambassades  des  deulx'  roys , qui  ne  se  peurent  accorder , 
et  partirent  sans  traictier  la  paix. 

m ■ , 

. 

En  ce  temps  feut  envoyé  en  la  cité  de  Rouen  , 
cle  par  le  roy  et  le  duc  de  Bourgongne  , pluiseurs 
capitaines  pour  aidier  les  habitants  d’icelle  à dé- 
fendre ladite  ville  et  garder  contre  le  roy  d’Angle- 
terre, duquel  ils  attendoient  de  jour  en  jour  à avoir 
Je  siège  ; c’est  assavoir  messire  Jehan  de  Neuf- 
chastel , seigneur  de  Monlagu  , messire  Anthoine 

de  Toulonjon,  le  bastardde  Thian  et  pluiseurs  aul- 
tres.  Avec  ce  y estoit  auparavant , messire  Guy  le 
Bouteillier,  natif  du  pays  de  Normandie,  capitaine- 
général  de  la  ville  , et  le  bastard  d’Ally  ; lesquels 
capitaines  , tous  ensemble , povoient  avoir  quatre  * 
mille  combattants  ou  environ,  tous  gens  à l’élite.  Et 
siestoient  les  citoyens  bien  seize  mille  hommes  , 
bien  armés  et  habillés  selon  leur  estât,  prests  et  dé- 
sirants deeulx  défendre  contre  ceulxquy  mal  leur 
voldroient.  Après  la  prise  de  la  bonne  ville  de 
Caen  , et  que  le  roy  d’Angleterre  eut  faict  fournir 
et  réparer  la  ville  de  gens  et  artillerie  , et  commis 
capitaine  de  par  lui,  print  son  chemin  devers  le 
Pont-de-P Arche  ; et  pour  l’asségier  de  tous  costés  , 
trouva  manière  de  conquester  la  rivière  de  Seine. 
Là  feut  faict  chevalier  le  fils  du  seigneur  de  Cor- 
nouaille , quy  ce  jour  acquit  grand  honneur.  Et  de 
faict  conquirent  les  Anglois  ladite  rivière  de  Seine, 
et  par  conséquent  en  briefs  après,  la  ville  et  chas- 
tel  de  Pont-de-1’ Arche.  Quand  le  roy  d’Angleterre 
eut  prins  la  plupart  des  bonne  villes  et  forts  chas- 
teaux  de  la  duché  de  Normandie  , et  que  à chacune 
des  places  il  eut  laissé  des  garnisons  , se  partit  et  ' 
print  son  chemin  vers  la  bonne  cité  de  Rouen  ; 
mais  au  chemin  ne  demoura  place  ni  fort  chastel , 
que  tout  ne  misl  à son  obéissance.  Tant  exploita  , 
qu’il  asségia  la  bonne  ville  de  Rouen  , au  mois  de 
juin  , avant  qu’iceulx  assiégés  pussent  avoir  nou- 
veaux grains.  Son  avant-garde  se  logea  devant  la 
ville,  à minuit , afin  que  eeulx  de  dedans  ne  fissent 

aucune  envahie  sur  eulx  ; et  se  logea  le  roy  d’An- 
gleterre à la  maison  des  Chartreux  ; le  duc  de  Glo- 
cestre  feut  logé  à la  porte  de  Martin  vil  le  , le  comte 
de  Warvickà  la  porte  de  Beauvais , le  duc  d’Exes- 
tre  et  le  comte  Dorset  devant  la  porte  du  chas- 
tel , le  comte  Mareschal  et  le  seigneur  de  Cor- 
nouailles à la  porte  du  Pont.  De  l’aultre  costé  de 
Seine  feurent  mis  les  comtes  de  Hantonne  , deSa- 
îébry  , de  Kine  et  le  seigneur  de  Neufville;  et. 
devant  Saincte-Catherine-sur-le-Mont  feurent  mis 
aulcuns  aultres  barons  d’Angleterre.  Toutefois  , 
devant  que  lesdits  asségiants  pussent  estre  forti- 
fiés, feurent  par  pluiseurs  fois  envahis  des  assiégés; 
et  y eut  de  grosses  escarmouches , tant  d’ung  costé 
comme  d’au  Itre.  Mais  leroy  d’Angleterre  ordonna, 
au  plutost  qu’il  pust  faire  , grands  fossés  entre  la 
ville  et  son  logis,  sur  lesquels  fossés  fit  faire 
grosses  hayes  d’espine  , pourquoy  les  Anglois  ne 
povoient  estre  surpris  ni  travaillés  , sinon  par  ca- 
nons et  par  trait.  Et  en  après,  fist  leroy  d’Angle- 
terre , en  l’eau  de  Seine , à ung  costé  et  à Pau  Itre , 
au  jet  d’un  canon  ou  environ  , près  de  la  ville  , 
tendre  chaînes  de  fer , dont  l’une  estoit  d’un  pied 
et  demi  dans  l’eau  , la  seconde  en  la  galite  (surface) 
de  l’eau  , et  la  tierce  estoit  à deulx  pieds  dessus  > 
afin  que  par-dessus  batteaux  les  assiégés  ne  pussent 
avoir  secours,  et  aussy  qu’ils  ne  pussent  vuider 
par  le  courant  de  l’eau.  Et  avec  ce  feurent  faicts  en 
pluiseurs  lieux  moult  de  fossés  profonds  en  terre  , 
pour  aller  de  logis  à Paul  Ire,  sans  estre  atteint  du 

traict  des  canons  ou  des  aultres  engins  d’iceulx  as- 
siégés. D’aultre  part,  ceulx  quy  dedans  Saincte- 
Catherine  estoient , rendirent  le  fort  au  roy  d’An- 
gleterre par  faute  de  vivres  , et  s’en  allèrent , tant 
seulement  sauves  leurs  vie,  sans  emporter  rien  de 
leurs  biens.  Si  avoit  en  sa  cotnpaignie  le  roy  d’An- 
gleterre, bien  huit  mille  Irlandois  dont  la  plus 
grand’  partie  alloità  pied  , l’ung  estoit  chaussé  et 
l’aultre  nud;  et  pauvrementestoient  habillés, ayant 
chacun  une  targette  et  gantelets  , avec  gros  cou- 
teaux d’étrange  façon. Et  ceulx  quyalloient  surche- , 
veaux,  n’avoient  nulles  selles;  et  chevauchoient  sur 
bon  petits  chevaulx  de  montaigne,  et  estoient  leurs 
peneauxassezde  pareille  façon  que  portent  les  blat- 
liers  (marchands  de  blé)  du  pays  de  France.  Toute- 
fois ils  esloientde  petite  défense  au  regard  des  natifs 
du  pays  d’Angleterre.  Lesquels  Irlandois  , souvent 
durant  le  siège,  avecles Angloiscouroient la  Nor- 
mandie, et  faisoient  maulx  innumérables,  ramenans 
en  leur  ost  grands  proyes;  et  mesmement , lesdits 
Irlandois  de  pied  prendoient  petits  enfants  ès  bers 
(berceau  ) et  autres  , et  montoient  sur  vaches  por- 
tans  lesdits  petits  enfants  et  bagues  devant  eulx  ; 
et  feurent  pluiseurs  fois  trouvés  des  Franchois  en 
tel  estât.  Pour  lesquels  courses  , tant  d’Anglois  , 
Bourgongnons , comme  Daulphinois , le  pays  de 
Normandie  feut  fort  oppressé  et  le  peuple  des- 
truit.  En  oultre  , le  roy  d’Angleterre  estant  dans 
son  siège,  fit  dresser  devant  la  ville  pluiseurs 
grosses  bombardes  et  aultres  engins  pour  icelle 

confondre  et  abattre;  et  pareillement  les  assiégés, 
par  toutes  voies  et  manières  qu’ils  povoient  adviser, 
prévoient  ennemis  et  faisoient  aussy  pluiseurs  sail- 
liesjesquelles  seroient  trop  longues  à raeontercha- 
cune  à plein  ; mais  pour  vray  iceulx  asségiés  se 
gouvernèrent  très  vaillamment.  Durant  lequel 
siège  , Laghen  , bastard  d’Ally,  qui  estoit  l’ung  des 
capitaines  deceulx  de  dedans  en  quy  ceulx  de  la 
ville  avoient  plus  grand’  fiance  , et  avoit  la  charge 
et  garde  de  la  porte  de  Caux  , devant  laquelle 
vint  un  jour  messire  Jehan  le  Blancq  , lors  capi- 
taine de  Harfleur  de  par  le  roy  d’Angleterre  , qui 
pour  lors  estoit  le  fils  du  comte  Dorset  ; lequel  re- 
quit audit  bastard  de  rompre  trois  lances  contre 
luy  , lequel  bastard  luy  accorda  libéralement  et 
prestement.  Après  qu’il  feutarmé,  saillithors  atout 
trente  compaignons  de  pied  ; et  là,  devant  la  bar- 
rière , coururent  de  grand’  volonté  l’ung  contre 
l’aultre.  Mais  ainsy  advint  que  du  premier  coup  le 
chevalier  anglois  feut  traversé  parmy  le  corps  et 
porté  jus  de  son  cheval  ; et  avec  ce  feut  tiré  dedans 
la  ville  par  force  , où  il  mourut  tantost  après  ; dont 
feut  dommage  ; car  il  estoit  chevalier  de  bonne  re- 
nommée ; et  feut  le  bastard  courroucé  de  sa  mort. 
Toutefois  iceluy  bastard  eut  quatre  cents  nobles 
des  amis  du  mort  pour  rendre  son  corps.  Pour  la- 
quelle chose  , ledit  bastard  généralement  de  ceulx 
de  la  ville  feut  fort  prisé  et  honoré;  et  pour  les  biens 
et  vaillances  quy  estoient  en  lui , car  c’estoit  celuy 
que  on  disoit  quy  faisoit  les  plus  belles  saillies  sur 

les  Anglois,  el  quy  plus  leur  portoit  de  dommages. 

Ceulx  de  la  ville  avoientesléasségiés  une  longue 
espace  , si  se  voyoient  fort  oppressés  et  leurs  vivres 
amoindrir;  si  trouvèrent  manière  de  iaire  une  sor- 
tie,  comme  sur  le  soir,  et  boutèrent  dehors  un 
prestre  asgé  ; lequel  très  subtilement  et  en  grand 
advenlure  se  partit,  bien  adverti  de  ce  qu’il  devoit 
dire  au  roy,  de  par  les  asségiés  en  Rouen.  Le  prestre 
moult  subtil,  eschappale  mieux  qu’il  pust;  et  telle 
diligence  fist  , que  sans  nul  empeschement  il  vint 
à Paris.  Lequel  fit  proposer  sa  légation  devant  le 
roy  par  ung  docteur  Augustin  : et  priticeluy  pro- 
posant son  thesme  , en  disant  : Quid  faciemus , le- 
quel il  exposa  moult  sagement  etauthentiquement. 
Et  après  qu’il  eut  proposé  la  charge  à luy  baillée  , 
iceluy  prestre  dit  au  roy  : « Princes  et  seigneurs  , 
» il  m’est  enjoint  par  les  habitants  de  la  ville  de 
» Rouen  à crier  contre  vous  , et  contre  vous  , sei- 


» gneur  de  Bourgongne,  quy  avez  le  gouverne- 
» ment  du  roy  et  de  son  royaulme  le  grand  haro  ; , 
u lequel  cri  signifie  l’oppression  qu’ils  ont  des 
» Anglois  : et  vous  mandent  et  font  sçavoir  de  par 
» moy,que  si  par  faute  de  volresecours,ilcon vient 
» qu’ils  soient  subjects  an  roy  d’Angleterre,  vous  ne 
» aurez  au  monde  pires  ennemis;  et  s’ils  peuvent, 

» ils  détruiront  vous  et  votre  génération.  » Telles 
et  semblables  paroles  remontra  ledit  prestre  au 
roy  et  à son  conseil  ; et  après  qu’on  luy  eut  promis 
de  y pourvoir  au  plus  briefque  on  polroit , il  s’en 
retourna  le  mieux  qu’il  put , portant  les  nouvelles 

àiceulxassiégés.Etbriefensuivant,leroyelleducde 
Bourgongne  envoyèrent  leurs  ambassades  au  Ponl- 
de-l- Arche  vers  leroy  d’Angleterre  pour  traietier  de 
la  paix;  et  alla  avec  lesdits  ambassadeurs  le  cardinal 
des  Ursins.  Àllencontre  desquels  vinrent,  de  par  le 
roy  d’Angleterre  , au  lieu  du  Ponl-de-l’Arche , le 
comte  de  Warvick,  le  chancelier  d’Angleterre, 
l’archevesque  de  Cantorbie  , et  auîtres  du  conseil 
du  roy.  Et  dura  cette  ambassade  environ  quinze 
jours  , durant  lequel  temps  allèrent  ambassadeurs 
devers  le  roy  d'Angleterre  à son  siège  devant 
Rouen.  Si  feurent  du  roy  et  des  princes  honora- 
blement reçus;  et  avoient  portés  lesdits  ambassa- 
deurs la  figure  de  madame  Katherine  , fille  du  roy 
de  France  , laquelle  feut  présentée  au  roy  , et  luy 
plust  très  bien.  Toutefois,  pource  qu’il  fit  demande, 
cornmeil  sembla  aux  Franchois,  c’est  assavoir  que 
on  luy  don nast  la  fille  du  roy  , dix  cent  mille  escus 
d’or,  la  duché  de  Normandie,  dont  déjà  il  avoit 
conquesté  la  plus  grand’  partie,  la  duché  d’Aqui- 
taine , et  la  comté  de  Poitou  avec  aultres  seismeu* 
ries,  sans  tenir  en  ressort  du  roy,  rien  ne  se  put  ac- 
corder. Et  aussi  les  ambassadeurs  du  roy  d’Angle- 
terre firent  réponse  que  le  roy  n’estoit  point  en 
estât;  pourquoy  ils  ne  purent  traiter  avec  eulx  ; et 
dirent  que  le  daulphin  , son  fils,  n’estoit  point 
emprès  du  roy;  et  que  au  duc  de  Bourgongne  n’ap- 
partenoit  point  traietier  de  l’héritage  du  roy. 
Après  lesquelles  choses,  le  cardinal  et  les  ambassa- 
deurss’en  retournèrent  devers  leroy,  qui  nouvelle- 

ment  estoit  à Ponthoise  , avec  la  royne  el  le  duc  de 
Bourgongne  ; et  racontèrent  l’estatde  leur  ambas- 
sade; et  en  brief  temps  s’en  retourna  le  cardinal  en 
Avignon  , devers  le  pape  Martin , pource  qu’il  sen- 
toil  assez  que  rien  ne  polroit  accorder  entre  les  par- 
ties. Etadoncques  ceulx  de  Rouen  sçachant  assez 
de  la  roruplure  de  l’ambassade  d’entre  les  deux 
rois»  voyans  que  leur  secours  meltoit  longuement 
à venir , prinrent  ensemble  conclusion  de  saillir 
hors  de  leur  ville  à puissance  , et  combattre  ung 
des  sièges  du  roy  d’Angleterre;  mais  avant  che  , 
boutèrent  hors  de  leur  ville  plus  de  vingt  mille 
poures  gens  , hommes  , femmes  et  enfants  quy  n’a- 
voient  que  vivre , dames,  damoiselles  et  hommes 
vieil»,,  dont  il  ne  se  povoient  ayder. 

Quand  ils  les  eurent  mis  hors  des  portes,  le  roy 
d’Angleterre  , qui  de  che  l'eut  tost  adverti , y en- 
voya °gens  d’armes  et  archers,  quy  par  force  de 
traicts  que  lentement  tiroient  sur  icelles  gens,  force 
leur  feut  de  eulx  retraire  dedans  les  fossés  de  la 
ville  , où  ils  feurent  l’espace  de  trois  jours  ; el  tel- 
lement se  demenoient  de  pleurer  et  crier , et  aussy 
que  pluiseurs  femmes  accouchèrent  d’enfant  de- 
dans les  fossés,  que  c’estoit  piteuse  chose  à le  voir  ; 
tant  que  en  la  fin,  ceux  de  la  garnison  el  les  bour- 
geois de  la  ville  feurent  contraints,  par  pitié  et  com- 
passion qu’ilseurentd’eulx  , de  les  remettre  dedans 
la  ville.  Par  quoy  mortalité  et  famine  s’y  bouta,  si 
■grandequebien  trente  mille  personnes, que  hommes 
que  femmes,  que  enfants,  y moururent. Ceulx  de 

la  garnison  appercevant  que  leurs  vivres  amoin- 
drissoient,  et  aussi  que  leur  secours  esloit  lointain, 
comme  dessus  est  dict , se  mirent  dehors  la  ville 
dix  mille  bons  combattants  , et  la  ville  gardée  ; et 
quand  tout  feut  prest  pour  accomplir  leur  entre 
prinse  , et  que  déjà  en  avoit  sailly  bien  deux  mille  , 
euidans  que  les  aullres  les  debvoient  suivre  par  la 
porte  devers  le  chas  tel  , où  ils  commencèrent  à is- 
sir, il  advint  que  aulcuns  Ànglois  feurfcnt  advertis 
de  leur  saillie;  tant  que  par  nuict  firent  soier  (scier) 
atout  soieries  (scies)  sourdes  , les  estaches  (pieux) 
quy  soutenoient  le  pont;  parquoy,  tantosl  qu’ils 
commencèrent  à marcher  sur  ledit  pont,  ceulx  quy 
estoient  de  cette  heure  dessus  cheurentès  fossés  ; 
une  partie  feurent  morts  et  les  aultres  blessés , et 
de  che  feurent  esmerveillés,  non  sans  cause.  Lors, 
iceulx  voyans  cette  adventure  , se  rctrairent  tan- 
tostà  une  aul  I re  porte , pour  secourir  et  ayder  leurs 
gens  qu’ils  sçavoient  en  danger;  et  les  firent  re- 
traire et  rentrer  dedans  la  ville.  Mais  avant  qu’ils 
les  pussent  ravoir  , perdirent  beaucoup  des  leurs. 
Toutefois  ce  ne  feut  pas  sans  porter  grantdommaige 
aux  Anglois  ; et  estoient  en  adventure,  si  ledit 
pont  n’eust  esté  soié  (scié)  , de  leur  faire  beaucoup 
de  mal.  Après  laquelle  besongne  , on  commença  à 
murmurer  fort  contre  l’honneur  de  messire  Guy 
le  Bouleiîler,  qui  feut  mescreu  d’avoir  faict  soier 
ledit  pont  , et  d’en  avoir  adverli  les  Anglois;  et  tost 
après  celte  besongne,  trespassa  par  maladie,  le  bon 
Laghen  , bastard  d’Ally  ; pour  la  mort  duquel  ceulx 

de  la  communauté  feurentfort  déconfortés , car , 
comme  dict  est , ils  se  Soient  plus  en  luy  que  en 
nul  desaultres  capitaines,  pour  la  vaillance  quy 
estoiten  luy.  Or  lairons  à parler  de  ceulx  de  Rouen, 
et  retournerons  à parler  ung  peu  du  roy  et  de  ceulx 
de  sa  partie. 


CHAPITRE  XCII. 


Comment  ceulx  tic  Rouen  envoyèrent  devers  le  roy  et  le  duc  de  Bour- 
gongne , pour  avoir  secours  , et  leur  remontrer  la  nécessité  et  misère 
et  poureté  qu’ils  souffroient  par  famine  et  peste;  d’une  embûche 
que  les  Franchois  feirent  sur  les  Angloi$ , qui  ne  leur  porta  que 
dommaiges. 

«S 

Ou,  pour  parler  de  Testât  et  gouvernement  du 
roy  et  du  duc  de  Bourgongne  , vérité  est , que 
pour  pourvoir  à la  délivrance  de  ceulx  de  Rouen  , 
mandèrent  gens  d’armes  en  pluiseurs  lieux  du 
royaulme,  lesquels  y veinrent  en  grand  nombre. 
Et  adonc  le  roy,  la  roy  ne  et  le  duc  de  Bourgongne 
vinrent  de  Ponthoise  à Beauvais,  afin  d’avoir  vivres 
plus  abondamment.  Auquel  lieu  feurenl  tenus  plui- 
seurs estroits  consaulx,  pour  sçavoir  comment  on 
secourroit  ceulx  de  Rouen  , mais  on  ne  pouvoit 
trouver  manière  raisonnable  que  faire  se  pust, 
pour  la  division  qui  estoit  entre  le  daulphin  et  le 
duc  de  Bourgongne  ; et  avec  ce  , le  roy  d’Angle- 
terre estoit  trop  puissamment  fortifié.  Le  temps 

durant  que  le  roy  estoit  à Beauvais,  vinrent  de- 
vers luy,  comme  j’ai  ouy  dire  , quatre  gentilshom- 
mes et  quatre  bourgeois  de  Rouen  , ne  sçais  com- 
ment ils  en  issirent,  pour  signifier  au  roy  et  à son 
conseil  le  misérable  estât  que  c’estoit  de  venir  la 
cité;  lesquels,  en  la  présence  du  roy  et  du  duc 
de  Bourgongne  . et  du  grand  conseil  du  roy,  dirent 
comment  pluiseurs  milliers  de  gens  de  ladicte 
ville  estoient  jà  morts  de  faim  dedans  ladicte  ville; 
et  que,  dès  l’entrée  du  mois  d’octobre , ils  estoient 
contraints  de  manger  chevaulx,  chiens,  chats, 
rats  et  souris,  choses  non  appartenais  à créature 
humaine  : et  avec  ce  avoient  bien  jà  bouté  hors  de 
la  ville  douze  mille  poures  gens,  desquels  la  plus 
grant  partie  estoient  morts  çledans  les  fossés,  pi- 
teusement; et  souvent  falloit  que  les  bonnes  gens 
tirassent  amont,  par  pitié , les  petits  enfants  nou- 
veaux nés,  pour  les  faire  baptiser;  et  après  les 
rendoient  aux  mères,  et  moult  en  moururent  sans 
estre  baptisés  ; lesquelles  choses  estoient  moult 
griesves  et  piteuses  , tant  seulement  à ouyr  racon- 
ter. Et  alors  dirent  au  roy  : « Sire,  et  vous,  noble 
» duc  de  Bourgongne,  les  bonnes  gens  vous  ont  jà 
» pluiseurs  fois  signifié  et  faict  sçavoir  lagrantné- 
» cessité  et  détresse  qu’ils  souffrent;  àquoy  n’avez 
» encore  pourvu,  comme  promis  avez.  Et  pour  tant 
» à cet  te  dernière  fois  sommes  envoyés  devers  vous, 
» noncer,  de  par  lesdicts  asségiés,  que  si  en  dedans 
» briefs  jours  ils  ne  sont  secourus,  ils  se  rendront  au 
)>  roy  d’ Angleterre;  et  dès  maintenant,  si  ce  ne  fai- 


Digitized  by  Google 


Ij8  MÉMOIRES  (iji#) 

» tes,  ils  vous  rendent  la  foi,  serment  et  loyaulté, 

» et  obéissance  qu’ils  ont  à vous.  » Auxquels,  par  le 
roy  et  le  duc  de  Bourgongne , bénignement  fust 
respondu  , que  encore  n’estoit  pas  la  puissance  du 
roy  si  grande  que  pour  lever  le  siège  de  Rouen, 
dont  moult  leur  en  desplaisoit;  mais  au  plaisir  de 
Dieu  , briesvement  seroient  secourus.  Et  iceulx 
demandèrent  dedans  quel  temps  ; à quoi  le  duc 
Jehan  fîst  response  en  dedans  tle  Noël.  Et  sur  ce 
retournèrent  en  la  ville  de  Rouen  , au  mieux  qu’ils 
peurent,  mais  ce  ne  fust  pas  sans  grant  doute 
(crainte)  et  peur,  et  non  sans  cause.  Nonobstant 
ce,  ils  rentrèrent  dedans  la  ville,  très  joyeux  de 
ce  qu’ils  estoient  ainsi  eschappés  sans  péril  et  for- 
tune. Quand  là  feurpnl  revenus,  ils  racontèrent 
mol  à mot  ce  qu’ils  avoient  besogné.  Oz  , pour 
parler  «de  l’estât  de  ceulx  de  Rouen  , n’est  nul 
qui  sceut  raconter  la  poureté  et  misère  que  le 
poure  peuple  y souffroit  de  famine;  car,  comme 
il  fust  sçeu  véritablement,  là  moururent  dedans 
ledict  siège  plus  de  cinquante  mille  personnes  de 
famine;  et  qu’il  soit  vrai,  en  un  seul  cimetière, 
nommé  la  Magdeleine  , y feurent  enterrés  , de 
compte  fait,  plus  de  trente-deux  mille  personnes. 
La  famine  y esloit  si  grande  , que  les  aucuns  , 
quand  ils  voyoient  porter  viandes  par  les  rues, 
comme  tous  désespérés  y accouroient  pour  le  toi- 
lir;  et  souvenL  soulfroient,  en  ce  faisant,  que  on 
les  batlist  et  bourrast  très  cruellement;  car,  par 
l’espace  de  trois  mois,  ne  feurent  vendus  quelques. 

vivres  sur  le  marché.  Ce  qui  par  avant  le  siège 
esloit  vendu  un  denier,  on  le  vendoit  lors  vingt, 
trente  ou  quarante  deniers  , et  encore  par  nulle 
finance  ne  pou  voit-on  recouvrer.  Pourquoi,  connue 
dict  est , il  eusl  le  siège  durant , dedans  icelle  ville , 
moult  de  tribulations  piteuses  à raconter,*  car, 
qu’il  soit  vrai , ladicte  lamine  fust  si  grande  que , 
pour  une  pièce  de  pain  , belles  jeunes  pucelles  se 
abandonnoient.  Les  males  fortunes  et  adventures 
seroienl  fortes  à recorder,  et  trop  longues  à escrire. 
Durant  ce  temps  , messire  Jacques  de  Harcourt  et 
le  seigneur  de  Moreul  assemblèrent  deux  mille 
combattants  ou  environ,  qu’ils  menèrent  à deux 
Jieues  ou  environ  près  du  siège,  en  intention  de 
faire  sur  les  Anglois  aucuns  destrousses  ; et  de  fait, 
se  mirent  en  embusche  en  deux  lieues  du  siège, 
assez  près  l’un  de  l’aultre  pour  voir  les  ennemis 
venir.  Et  après  envoyèrent  bien  six  virtgt  hommes 
d’armes,  lesquels  allèrent  férir  en  un  village 
assez  près  du  siège , où  il  y a voit  aucuns  Anglois  , 
qui  tantost  feurenl  morts  ou  prins^  sinon  aucuns 
qui  par  bons  chevaulx  se  sauvèrent  et  fuirent  en 
l’ost,  très  fort  crians  allarine,  disans  qu’ils  avoient 
veu  les  Franchois#en  grant  nombre.  Si  ordonna  le 
seigneur  de  Cornouailles  , à six  cents  combattants  , 
pour  sçavoir  que  c’esloit;  et  sans  s’arrester,  s’en  alla 
roidement;  et  brieftrouva  lescourreurs  Franchois, 
lesquels  , voyans  les  Anglois  trop  grand  nombre  , 
retournèrent  par-devers  leurs  embusches  , aux- 
quels ils  dirent  la  venue  des  Anglois.  Les  Anglois, 

chevauchèrent  très  hastivement  après  eulx  ; et  lors 
lesFranchois  estant  en  embusches,  se  mcirent  les 
aucuns  en  ordonnance  pour  al  1èr  par-devers  leurs 
ennemis  , et  les  aultres  tournèrent'le  dos  et  se 
meirenten  fuite.  Pourquoi,  ce  vpyans,  les  Angîois 
frappèrent  dedans,  et  les  meirent  en  desroy;  et 
feurent  ce  jour,  que  morts  que  ppins  , douze  vingt 
hommes  d'armes  franchois,  et  les  aultres  se  sauvé- 
rent/Æ^près  ce,  tourna  le  seigneur  de  Cornouaille 
au  siège,  très  joyeux  de  sa  bonne  fortune,  de  la- 
quelle le  royd’Angleterre  et  tous  ses  princes  feu- 
rent moult  joyeux.  Si  laisse  à parler  des  Anglois, 
et  retourne  à parler  du  roy . 


• CHAPITRE  XCIII. 

* v 

' 

Du  traictié  que  le  roy  d’Angleterre  et  ceux  de  Rouen feirent,  moyen- 
nant lequel  ils  rendirent  la  ville  audit  roy,  quy  avoit  esté  eu 
l’obéissance  des  Ainchois  deux  cent  et  quinze  ans. 


Le  roy,  la  royne,  et  le  duc  de  Bourgongne 
étans  ù Beauvais , comme  dit  est,  tinrent  conseil 
pour  sçavoir  quand  ceulx  de  Rouen  seroient  se- 
courus; mais,  en  la  conclusion  , fust  avisé  qu'ils 
n’esloient  pas  assez  puissants  pour  le  présent,  pour 
combattre  le  roy  d’Angleterre , ni  lever  le  siège. 
Et  pour  tarit  on  donna  congiéà  la  plus  grande  partie 
des  gens  d’armes  qui  estoient  assemblés;  et  les 

aulcuns  furent  mis  en  garnison  sur  les  frontières  , 
tant  sur  les  Anglois,  comme  contre  les Daul plii nois. 
Après  lesquelles  conclusions,  le  roy,  la  royne  et 
le  duc  de  Bourgongne  se  partirent  de  Beauvais, 
et  s’en  allèrent  à Provins  ; pour  quoy  moult  de 
gens  furent  émerveillés.  Si  furent  tantost  icelles 
nouvelles  noue  êtes  à ceulx  de  Rouen;  et  leur  fust 
mandé  secretlement  parle  duc  de  Bourgongne, 
que  ils  traictassent  pour  leur  salvation  avec  le 
roy  d’Angleterre,  au  nlieulx  qu’ils  porroient,  et 
que  aultrement  n’y  pouvaient  remédier.  Etadonc, 
quand  les  nouvelles  furent  espandues  en  public 
en  icelle  ville , iceulx  assiégés  furent  moult  dolents. 
Si  s’assemblèrent  en  la  maison  de  la  ville  les  plus 
nottables  , pour  sçavoir  comment  ils  se  auroient  à 
conduire  devers  le  roy  d’Angleterre.  Et  fust  conclu, 
puisqu’ils  avoienl  perdu  l’espérance  d’eslre  secou- 
rus, et  qu’ilsn’avoient  nuis  vivres,  convenoil  par  né- 
cessité qu’ils  traictassent  avec  leurs  ennemis.  El  en- 
voyèrent un  héraultdeversle  royd’Angleterre,  pour 
avoir  un  sauf-conduit  pour  six  hommes  aller  de- 
vers luy,  lequel  leur  fust  envoyé.  Si  ordonnèrent 
à faire  cette  ambassade,  deux  hommes  d’église, 
deux  gentilshommes  et  deux  bourgeois  ; et  allè- 
rent tout  droit  devers  la  tente  du  rov,maisils  lurent 

y 

conduits  par  ses  gens  au  logis  de  l’archevesque  de 
Cantorbie,  qui  avoit  la  charge,  avec  le  comte  de 
W arwick,  de  par  le  roy , de  traictier  avec  eulx.  Et 
après  qu’ils  furent  assemblés  , il  y eust  plusieurs 
matières  ouvertes,  assavoir  à quelle  lin  ils  por- 

roient  venir.  Mais,  pour  cette-fois,  ne  purent  onc- 
ques  obtenir  quelque  traiclé  , sinon  que  tous  les 
hommes  de  la  ville  se  missent  en  la  franche  vo- 
lonté du  roy  d’Angleterre  ; et , sur  ce , retournè- 
rent dedans  la  ville,  et  firent  leur  rapport  : IçjU, 
quel  leur  sembla  moult  étrange.  Etfust  dit  par  tous  * 
ceulx  là  étans  , que  mieulx  aimeroient  vivre  et 
mourir  tous  ensemble  combattans  leurs  ennemis, 
que  e$|Jx  mettre  en  la  subjection  du  roy  d’Angle- 
terre. Si  se  départirent  pour  ce  jour  sans  rien  con- 
clure; et  lendemain  revinrent  ensemble  en  moult 
grande  multitude;  et  après  plusieurs  parlements  , 
finalement  furent  lous  d’opinion  de  mettre  sur 
estaches  de  bois,  un  pan  de  mur  par  dedans  la 
ville  ; après,  eulx  tous  ensemble,  hommes,  femmes 
et  enfants  armer.  Quand  ils  auroient  premiers 
boutté  le  feu  en  pluiseurs  lieulx  parmi  la  ville,  ils 
abbatter.oient  ledit  pan  de  muraille  ès  fossés  , et 
s’en  i roient  où  Dieu  les  vouldroit  conduire.  Si  se 
partirent  à intention,  le  lendemain,  par  nuict, mettre 
à exécution  leurentrenprise.  Mais  il  advint  que  le 
roy  d’Angleterre  fust  de  ce  adverty;  et  pour  tant 
que  son  désir  esloit  d’avoir  la  ville  entière  à son 
obéissance , fist  fainctement  remander  les  ambas- 
sadeurs par  l’évesque  de  Cantorbie , avec  lequel,  et 
aultres  à ce  commis  , fust  tant  traiclé  que  les  par- 
ties furent  d’accord  , par  la  manière  cy -après  dé- 
clarée. Premièrement  fust  ordonné  que  le  roy 
d’Angleterre  auroit  de  tous  les  bourgeois  et  habi- 
tants de  laditte  ville  de  Rouen  , la  somme  de  trois 

cents  quarante-cinq  mille  écus  d’or  du  coin  de  . 
France,  et  trois  hommes  à sa  volonté,  lesquels 
furent  dénoncés  ; c’est  assavoir  maislre  Robert  de 
Luy,  vicaire-général  de  l’archevesque  de  Rouen, 
lequel,  durant  le  siège,  s’estoit  gouverné  moult 
prndentement;  le  second  fust  un  bourgeois  nommé 
Jehan  Jourdin  , qui  avoit  eu  le  gouvernement  des 
canonniers;  Je  tiers  fust  nommé  Allain  Blanchard, 
qui  esloit  capitaine  du  inesme  commun.  Et  avec  ce, 
tous  universellement  jurèrent  au  ro y d’Angle- 
terre et  à ses  successeurs , de  tenir  foy  et  loyauté 
avec  toutte  obéissance,  moyennant  qu’il  leur  pro- 
mettroit  de  les  defïendre  allencontre  de  tous  ceulx 
qui  force  ou  violence  leur  vouldroient  faire;  et 
avec  ce,  leur  tiendroit  on  leurs  privilèges,  fran- 
chises et  libertés  , desquels  ils  possédoient  du 
temps  du  roy  sainet  Loys.  En  outre  , fust  ordonné 
que  tous  ceulx  qui  se  vouldroient  partir,  s’en 
iroienl  franchement,  tant  seulement  vestus  d’aul- 
cuns  de  leurs  babils,  et  le  surplus  demourroit 
confisqué  au  roy  d’Angleterre.  En  après , fust  or- 
donné que  tous  les  gens  d’armes  meltroienl  géné- 
ralement tous  leurs  biens  en  certains  lieux  décla- 
rés; et  après  qu’ils  auroient  fait  serment  au  roy 
d’Angleterre,  d’eux  point  armer,  un  an  durant, 
allencontre  de  lui  , il  leur  feroit  bailler  sauf-con- 
duit; et  les  feroit  conduire  outre  des  détroits, 
vestus  chacun  de  ses  habits  accoutumés,  tout  à 
pied  , le  baslou  au  poing.  Après  lesquels  traie  liés 
accordés  et  paraccomplis,  et  que  le  roy  d’An- 

gleterre  eust  pleines  d’entretenir  les  choses  des- 
susdittes,  ceulx  de  la  ville , en  nombre  compé- 
tent, allèrent  quérir  vivres  à leur  plaisir,  en  l’ost 
du  roy  d’Angleterre.  Lequel  traictié  fust  du  tout 
parfourni,  le  i6°  jour  de  janvier,  l’an  i4i8,  par  un 
lundy  ; et  le  jeudy  ensuivant , entra  le  roy  d’An- 
gleterre dedans  la  ville  de  Rouen  , en  grant  triom- 
phe , accompaignié  des  seigneurs  de  son  sang  et 
autres.  Et  avoit  un  page  derrière  lui,  sur  un 
moult  beau  coursier  , portant  une  lance  à laquelle 
d’emprès  le  fer,  avoit  attaché  une  queue  de  re- 
nard , en  manière  de  penoncel  ; puis  alla  logier 
dedans  le  chastel.  Ainsi  fust  la  ville  et  cité  de 
Rouen  conquise  par  les  Anglois.  laquelle  avoit 
esté  en  l’obéissance  des  rois  Franchois , depuis 
l’espace  de  deux  cent  quinze  ans  , que  le  roy  Phi- 
lippe  , père  ( ayeul  ) de  sainct  Loys,  Favoit  con- 
quise sur  le  roy  Jehan  d’Angleterre,  comme  con- 
fisquée  , pour  faute  de  relief,  par  le  jugement  des 
pairs  de  France.  Puis,  quand  vint  le  lendemain , 
le  roy  fist  copper  la  teste  à Alain  Blanchart , ca- 
pitaine du  commun;  elles  deux  au  lires  qui  estoient 
en  sa  volonté,  lurent  depuis  sauvés,  en  payant 
certaine  somme  de  pécune.  Et  après  , fist  issir  la 
garnison  tout  à pied,  comme  dit  est. 

En  icelle  mesme  saison,  le  roy  fist  envoyer  grand’ 
garnison  ès  frontières  contre  les  Anglois;  d’autre 
part,  les  Anglois  gastoient  tout  le  pays  par  feu  et  par 
espée;  et  d’aultre  part,  les  Daulphinois  faisoient  le 
cas  pareil.  Et  quant  aux  gens  du  roy  et  du  duc  de 

Bourgongne  ne  se  feignoicnt  pas;  et  par  ainsi,  ce 
très  noble  royaulme  estoit  en  •divers  lieulx  tra- 
vaillé et  molesté,  et  merveilleusenient  oppressé  par 
les  trois  parties  dessusdites  ; et  n’avoit  le  poure 
peuple  comme  nuis  défenseurs,  ni  aultres  re- 
cours que  de  eulx  plaindre  lamentablement  à Dieu 
leur  créateur  , en  attendant  sa  grâce. 


CHAPITRE  XCIV, 


Comment  l’ambassade  du  roy  d’Angleterre , en  allant  vers  le  roy  de 
France,  fput  assaillie  par  les  Daulphinois,  qui  feurent  déconfits 
. par  les  Anglois  j et  du  parc  qui  feut  faict  versMeullant,  où  convin- 
rent ensemble  le  roy  d’Angleterre  et  ses  deux  frères,  la  reine  de 
France,  dame  Catherine,  Sa  fille,  le  duc  de  Bourgongne  et  leurs 
consaulx,  et  retournèrent  sansbesongner. 


En  icelui  temps , le  roy  d’Angleterre  envoya  à 
Provins  , devers  le  roy  , son  ambassade  , c’est  as- 
savoir, les  comtes  de  Warwick  et  de  Kime;  et  es- 
toient  conduits  par  aucuns  gens  du  duc  de  Bour- 
gongne.  Et  en  leur  chemin  furent  assaillis  par 
messire  Tanneguy  du  Chastel,*  et  aultres  Daulphi- 
nois , qui  au  commencement  prinrent  et  gagnèrent 
une  partie  des  chevaux  et  bagages  desdits  Anglois  ; 
mais,  en  conclusion,  les  dessusdits  Daulphinois  fu- 
rent déconfits.  Après,  iceux  ambassadeurs  s’en  al- 
lèrent à Provins,  où  ils  besognèrent  avec  le  duc  de 
Bourgongne  et  le  conseil  du  roy  ; et  de  là  retour- 

nèrent  à Rouen  , devers  le  roy  d’Angleterre , où 
ils  firent  leur  relation  de  ce  qu’ils  avoient  besogné, 
dont  le  roy  lut  moult  joyeux.  Et  de  rechief,  environ 
la  my avril,  le  roy  d’Angleterre  renvoya  lesdits  am- 
bassadeurs deversle  roy  et  le  duc  de  Bourgongne  à 
Troye  , en  Champagne  ; auquel  lieu  fut  tant  traicté 
entre  les  parties , que  tresves  furent  faites  entre  les 
deux  roys  , certaine  espace  de  temps  , sur  espé- 
rance de  plus  avant  besogner  au  faictde  la  paix.  Et 
fut  assigné  jour  pour  convenir  ensemble,  assez  près 
de  Meulant.  Et  assez  tost  après,  le  roy,  la  roy  ne  , 
et  dame  Katherinede  France  leur  fille,  et  le  duc  de 
Bourgogne , à grant  puissance  , allèrent  à -Pontoise; 
et  eux  là  venus  , firent  préparer  assez  prètfde  Meu- 
lan  , un  grant  parcage  où  se  devoit  tenir  ladicte 
convention  ; lequel  esloit  très  bien  clos  de  bonnes 
bailles  (portes) etarchers en  aucuns  costés,  et  aussi 
environnédegrands  fossés;  et  aussiy  avoit  pluiseurs 
entrées  fermans  à trois  barrières;  et  par  dedans  fu- 
rent tendues  pluiseurs  tentes  et  pavillons,  pour  re- 
poser les  seigneurs  ; et  estoient  ordonnez  aucuns 
villages , pour  loger  les  gens  et  chevaux  , tant  d’un 
coslé  comme  d’aultre.  Et  quand  la  journée  fut  ve- 
nue que  icelles  parties  debvoieni  assembler  en  con- 
seil , pour  tant  que  le  roy  estoit  mal  disposé  en 
santé,  se  partirent  de  Pontoise  , la  royne  , dame 
Katherine  sa  fille,  le  duc  de  Bourgongne  et  le  comte 
de  Sainct-Pol  , avec  eux  tout  le  conseil,  et  bien 
mille  combattans;  et  allèrent  audit  lieu  ordonné 
emprès  Meulan  ; et  assez  tôt  après  arriva  le  roy 

d'Angleterre  , accompagné  des  ducs  de  Clarenee 
et  de  Gloceslpe,  ses  frères  et  son  conseil.  La  royne, 
dextrée  du  duc  de  Bourgongne , et  dame  Catherine 
du  comte  de  Sainct-Pol  , atout  leur  conseil  , el 
aucunes  dames  et  damoiselles  , entrèrent  dedans  le 
dit  parc.  Et  pareillement  le  roy  d’Angleterre  , ac- 
compagné de  ses  deux  frères  et  son  conseil  , par 
une  autre  entrée  vinrent  dedans  le  parc  ; auquel 
lieu  , en  lui  inclinant  révéremment  , salua  la  royne 
et  puis  la  baisa , et  aussi  fit-il  dame  Catherine.  Et 
après  le  duc  de  Bourgongne  salua  le  roy  d’Angle- 
terre en  fléchissant  un  petit  le  genouil , en  incli- 
nant son  chef.  Le  ^oi  d’Angleterre  le  prit  par  la 
main  ; et  d’un  commun  consentement  entrèrent 
adonc  (alors)  dedans  la  tente  du  conseil.  Et  estoient 
leurs  gens  d’armes,  chacun  par  ordonnance , au 
loin  du  parc.  Après  ce  qu’ils  eurent  esté  en  conseil 
grant  espace  , prinrent  congé  l’un  de  l’aultre  , 
moult  honorablement  et  humblement , el  s’en  re- 
tournèrent  les  uns  à Pontoise  et  les  au  1 très  à Mantes. 
Lendemain  se  rassemblèrent  au  lieu  et  place  des- 
sus-dite. Et  dura  le  parlement  bien  trois  semaines , 
en  pareil  estât  qu'il  avoit  esté  la  première  fois  , sauf 
que  madame  Catherine  de  France  , qui  y avoit  esté 
là  menée,  afin  que  le  roy  d’Angleterre  la  vist,  qui 
fort  estoil  désirant  d’avoir  icelle  à mariage , n’y  re- 
tourna point  depuis  la  première  fois.  Et  là  , eux 
ensemble  , sans  espérance  défaire  aucun  bon  traité 
et  paix  finale  entre  les  deux  parties  et  roy  s,  furent 
pluiseurs  matières  ouvertes;  et  souvent  venoit 

l’nne  des  parlies  plus  puissamment  accompagnée 
que  l’au lire  ; et  une  aultre  fois  celle  qui  esloit  ve- 
nue à plus  grand  compagnie  , verioit  à moindre. 
Et  jà-soit-ce  que  Francliois  et  Anglois  là  estans 
lussent  toujours  , ce  lemps  durant  , logiés  l’un 
auprès  de  l’aultre,  toutefois  n’y  eut  rumeurs  ni 
débats  entre  lesdiles  parties  ; et  vendaient  l’un  à 
l’aultre  pluiseurs  denrées.  Mais  en  la  fin  ne  poeu- 
rent  lesdiles  parties  rien  concorder  ni  pacifier,  pour- 
tant que  leroy  d’Angleterre  faisoit  demandes  moult 
grandes  et  extraordinaires  , avec  madame  Cathe- 
rine de  France, comme  aultres  lois  avoit  faict.  Et 
aussi,  durant  le  parlement,  pour  iceluy  corrompre, 
ledaulphin  envoya  avecque  son  conseil,  devers  le 
duc  de  Bourgongne,  messire  Taneguy  du  Chaslel, 
pour  lui  signifier  qu’il  estoit  prest  pour  traiter 
avecque  lui  , combien  que  par  avant  le  duc  de 
Bourgongne  l’eust  pluiseurs  lois  de  ce  faict  re- 
querre.  Finablement  , comme  dit  est  , après  que 
ledit  parlement  fus t desparti,  et  du  tout  mis  au 
néant , durant  les  tresves  , les  tentes  furent  ostécs, 
et  le  parc  défaict  de  l’accord  des  deux  parties  ; et  se 
retrairent  les  Francliois  à Pontoise,  et  les  Anglois 
à Mantes.  Pour  lequel  parlement  ainsi  estre  dé- 
failli, leroy  d’Angleterre  fut  très  courroucé  et 
déplaisant  , pour  ce  que  il  ne  ponvoit  venir  à 
son  intention  ; et  prit , pour  cette  caulse  , le  duc 
de  Bourgongne  en  grand’  indignation  , car  il 
scavoit  que  , pour  lors  , il  esloit  le  principal  par 
qui  les  besognes  de  France  estoient  conduites 

et  gouvernées.  S y dict  au  duc  de  Bourgongne; 
comme  aulcuns  disoient  : « Beau  cousin  , je 
>;  veux  que  vous  sçachiez  que  une  fois  j’aurai  , 
» et  tout  ce  que  j’ai  demandé  avec  elle  , ou  je  le 
» débouterai,  et  vous  aussi,  hors  de  son  royaulme.  » 
Auxquelles  paroles  leduc  respondil  : « Sire  , vous 
» dictes  vostre  plaisir  ; mais  devant  que  vous  ayez 
»>  débouté  monseigneur  le  roy  et  moy  hors  de  son 
» royaulme , vous  serez  bien  lassé.  » En  telles  pa- 
rolesetaultres,  qui  seroient  trop  longues  à escripre, 
se  départirent  en  prendantcongié  l’ung  del’aultre, 
et  retournèrent  ès  lieux  dont  ils  estoient  partis. 

Comment  le  duc  de  Bourgongne  se  trouva  vers  monseigneur  le  daul- 

phin,  où  la  paix  feut  entre  eulx  jurée  solcmnellement,  entre  les 
mains  du  légat  envoyé  par  le  Saint-Père  ; et  comment  le  roy  d’An- 
gleterre feit  escheler  la  ville  de  Ponthoise  , où  les  Anglois  trouvè- 
rent et  gagnèrent  grant  finance. 

‘ N 4.  ■ >•  iiUgjgh. 

Vous  avez  ouy  comment  messine  Taneguy  du 
Chaste!  feut  à Ponthoise  devers  le  duc  de  Bourgon- 
gne , de  par  le  daulphin , pour  l’appaisement  d eulx 
deux  , dont  le  duc  de  Bourgongne  feut  moult 
joyeux;  et,  pour  icelle  nouvelle , donna  à messire 
Taneguy  duChastel  un  moult  beau  coursier,  et  cinq 
cents  moutons  d’or;  et  par  luy  feit  savoir  au  daul- 
phin que  il  estoit  prest  d’aller  devers  luy , quelque 

part  qu’il  luy  plairoit;  et  manda  messire  Jehan  de 
Luxembourg,  quy  lors  estoit  en  Picardie,  afin  qu  il 
assemblaslgens  pour  le  accompagner.  MessireTane- 
guy  retourna  devers  le  daulphin  , auquel  il  feit  rap- 
port de  che  que  il  avoit  besogné , dont  le  daulphin 
l'eut  bien  content.  Apprès,  assignale  daulphin  jour 
pour  convenir  ensemble , et  le  manda  au  duc  de 
Bourgongne,  lequel  en  toute  diligence  se  mit  sus , 
et  partit  de  Ponthoise,  et  s’en  alla  à Corbetl,  la 
dame  de  Giacu  en  sa  compagnie  , qui  avoit  esté 
partie  traictresse  de  cette  assemblée;  et  lendemain  , 
quy  feut  dixième  jour  de  juin,  assemblèrent  en- 
semble , environ  à une  lieue  de  Melun , assez  près 
de  Poilly-le-Fort , auquel  lieu  avoit  un  petit  poncel 
de  pierre  ; et , quand  ils  vinrent  à deulx  traits 
d’arc  , ou  environ  , firent  arranger  leur  bataille , 
et  partirent  chacun  atout  dix  hommes  de  sa  com- 
pagnie , tels  qu’ils  les  voulurent  prendre,  dallè- 
rent au  milieu  des  deulx  batailles  , 1 un  contre 
l’autre.  Si  descendirent  à pied  ; lors  le  duc  de 
Bourgongne  , en  approchant  le  daulphin  , s’inclina 
moult  humblement  pluiseurs  lois;  et  le  daulphin, 
en  ce  faisant , le  prit  par  la  main  , où  il  estoit  à 
genoux  , le  baisa , et  puis  le  voult  faire  lever;  mais 
il  ne  voult,  et  luy  dict  : «Monseigneur,  je  sais 
,,  bien  comment  je  dois  parler  k vous.  » En  icelle 
assemblée  estoit  ung  légat  de  notre  Saint-lere, 

afin  de  plus  solennellement  faire  ledict  traietie,  et 

pour  recevoir  le  serment  des  deulx  parties  et  sei- 
gneurs qny  là  estoient  assemblés  pour  ladicte  paix, 

laquelle  y feut  bien  et  doucement  conclue  entre  les 

deux  parties;  car  auparavant  avoit  esté  ladite  paix 
pourparlée  tout  au  long.  Or  est  vrai  que,  enlre  les 
aullres  choses  et  articles  dudit  traictié,  avoit  bien 
fort  lien  ; car  les  deulx  prinches  , daulphin  et  duc 
de  Bourgongne,  accordèrent,  jurèrent  et  promirent 
ès  mains  dudit  légat , en  parolles  de  prinches,  sur 
les  saints  évangiles  et  sur  la  vraie  croix  , de  tenir 
de  point  en  point  ladite  paix  et  traictié;  et,  avec 
che,  accordèrent,  dès  lors  et  pour  le  temps  à venir, 
que  si  l’ung  d’eulx  rompoit  ou  alloit  allencontre 
d’icelle  paix  et  traictié , que  tous  ses  hommes,  vas- 
saux et  subjects  et  serviteurs  , se  armassent  allen- 
contre de  luy;  et  de  tous  serments  de  fidélité  et 
aultres  les  quittoient;  et  voulloient  de  faict  que 
ainsi  se  fist,  en  montrant  tous  grans  signes  d’estre 
joyeux,  et  en  maudissant  tous  ceulx  qny  jamais 
porteroient  armes  pour  si  damnable  querelle.  Et 
apprès  qu’ils  eussent  esté  un  espacede  temps  en- 
semble en  cet  estât , en  grant  signe  de  liesse  et 
d’amour  l’ung  à l’aultre  , le  daulphin  monta  à 
cheval;  et  luy  tintl’estrier  le  duc  de  Bourgongne, 
nonobstant  que  moult  de  fois  le  daulphin  lui  pria 
que  de  le  faire  ils  se  déporlast.  Apprès  monta  à 
cheval  le  duc  de  Bourgongne;  et  chevauchèrent 
un  petit  ensemble  ; et  puis  prirent  révéremment 
congié  l’ung  de  l’aultre;et  s’en  alla  le  daulphin  à 
Melun , et  le  duc  de  Bourgongne  à Corbeil.  Et  lors 
apprès  cette  départie,  le  daulphin  et  le  duc  de 
Bourgongne  feirent  faire  et  ordonner,  par  leurs 

conseillers,  lettres  et  chartes,  des  serments  faits 
ensemble  pour  la  paix  et  union  entretenir  entre 
les  parties.  Lesquelles  promesses  et  jurements  ne 
féürent  en  rien  nullement  tenus,  dont  peu  s’en 
faillit  que  tout  le  royaulme  n’en  feut  perdu  et  des- 
truict;  et  de  faict , en  advinrent  tant  de  maulx, 
que  plus  ne  si  grants  ne  adveinrent  oneque  en 
France,  comme  cy  apprès  polrez  ouyr.  Toultefois 
je  m’en  passe  en  brief,  car  au  long  se  pourra 
montrer  par  les  chroniques , qui  de  che  font  men- 
tion ; et  (eurent  icelle  paix  et  traiclié,  publiés  en 
pluiseurs  lieux , en  France  et  Picardie.  Or  convient 
retourner  à parler  du  roy  d’Angleterre , lequel , 
quand  il  ouyt  nouvelles  de  la  paix  et  alliance  que 
avoient  faictes  ensemble  le  daulphin  et  le  duc  de 
Bourgongne  , ne  feut  pas  joyeux  ; car  bien  luy 
sembla  que  plus  forts  seroient  les  deulx  princes 
ensemble  que  divisés.  Néanmoins,  il  se  délibéra 
et  conclut  de  poursuivre  et  mener  à fin  sa  que- 
relle et  entreprinse , allencontre  de  tous  ceulx  quy 
nuire  le  voudroienl.  Et  jeta  son  imagination  et 
avis  , que  bonne  et  profitable  luy  seroit  la  ville  de 
Ponthoise,  si  il  la  povoit  avoir.  Et,  sur  che , manda 
aulcuns  de  ses  plus  féables  capitaines,  et  aussi  de 
ceulx  quy  avoient  esté  dedans  icelle  ville  durant 
les  ambassades  dont  dessus  est  faicle  mention.  Si 
leur  déclara  sa  volonté  ; et  iceux  luy  respondirent 
qu’en  che  et  en  toutes  autres  choses  qu’il  luy  plai- 
roit  commander,  estaient  près ts  de  eulx  y em- 
ployer, sans  espargner  leurs  corps,  quelque  peine 

un  travail  qu’ils  y dussent  avoir.  Et  sur  che,  lent 
ordonné,  de  par  le  roy  d’Angleterre  , ceulx  quy  de 
celte  besogne  auroient  la  charge;  c’est  assavoir  le 
capital  de  Bœuf  (Bucli)  vaillant  chevalier,  frère  du 
comte  deFoix,  quy  avoit  avecque  luy  ung  des  bons 
eschelleurs  du  inonde,  lequel  pourjecta  la  ville.  Et 
qu’il  soit  vrai,  ung  peu  devant  le  soleil  levant, 
ayant  tout  son  eschellement  prest,  à l’heure  que  le 
guet  feut  descendu  pour  aller  à la  première  messe , 
pour  boire  au  matin,  l’eschelleur  feit  la  diligence 
de  dresser  eschelles,  par  lesquelles  les  Anglois  mon- 
tèrent si  diligemment,  que  oncques  ne  l'eurent 
perchus  qu’ils  ne  fussent  les  plus  forts  dedans  la 
ville;  et  feut  unglundy,  dernier  jour  de  juillet. 
Quand  les  Anglois  se  virent  les  plus  forts,  ils  com- 
mencèrent à crier  : Sainct  George  ! Duquel  cri  feut 
la  ville  toute  émue;  et  le  seigneur  de  l’Isle-Adam 
toutesmerveillé  ; lequel,  sans  délai,  avecque  aul- 
cuns  de  ses  gens,  monta  à cheval,  et  alla  voir  où 
estoit  l’elïroy  ; mais  , quand  il  perchut  les  Anglois 
dans  la  ville  en  si  grant  nombre , il  s’en  retourna  , 
et  feit  la  plus  grant  diligence  qu’il  peut  de  sauver 
ceulx  de  la  ville  de  Ponlhoise,  dont  pluiseurs 
l’eurent  sauvés  , et  feit  ouvrir  vers  la  porte  pour 
aller  vers  Paris.  Puis  de  la  ville  issirent  bien  en  sa 
eompaignie  six  mille  personnes  , tant  hommes  que 
femmes  comme  enfants,  tous  désolés.  Ainsi  feut 
la  ville  de  Ponlhoise  prise  par  les  Anglois,  en  la- 
quelle ils  feirent  maulx  innumérables,  comme  par 
coutume  se  fait  en  ville  ainsi  conquise;  et  gagné- 

rent  si  grant  finance,  que  il  n’est  à croire;  car  le 
rOy  , la  royne  et  le  duc  de  Bourgongne  , pluiseurs 
grants  seigneurs  et  ambassades  , y avoient  esté 
grant  espace  de  temps,  et  estoit  la  ville  remplie 
de  tous  biens.  Pour  laquelle  prise  , le  pays  de 
PIsle-de-France,  et,  par  espécial , vers  Paris  , feti- 
rent  déconfortés.  Et,  quand  les  nouvelles  vinrent 
en  ce  mesme  jour  à Sainct-Denis , où  estoient  le 
roy , le  duc  de  Bourgongne  et  leurs  estats,  assez 
tost  se  départirent  et  s’en  allèrent  à Troyes , en- 
semble la  royne,  madame  Katherine,  et  pluiseurs 
aullres.  Le  seigneur  de  PIsle-Adam  assembla  gens 
pour  mettre  en  garnison  , et  se  mit  en  la  ville  de 
Beauvais,-  pour  tenir  frontière,  et  pour  résister 
aulx  entreprinses  que  chacun  jour  les  Anglois  fai- 
soienl.  Touttefois,  iceluy  seigneur  de  l’Isle-Adani 
feut  moult  blasmé , pource  que  ainsi  négligem- 
ment, par  faute  de  guet,  avoil  laissé  prendre  la 
ville  de  Ponthoise,  et,  par  espécial  , les  gouver- 
neurs du  da  ulphin  en  feurenl  très  mal  contents  ; * 
mais  aullre  chose  ne  olrent. 

CHAPITRE  XCVI. 


Comment  la  ville  <le  Gisors  se  rendit  aux  Anglois,  comme  aussi  feit 
le  Cliasteau- Gaillard  , après  avoir  soutenu  et  enduré  le  siège  par 
l’espace  de  seize  mois  , et  par  faute  de  cordes  pour  tirer  eau. 


Après  ce  que  le  roy  d’Angleterre,  qui  jour  et 
nuit  ne  pensoità  aultre  chose  , fors  à venir  au-des- 
sus de  son  entreprise,  sceut  la  prise  de  Ponthoise  , 
dont  il  fut  moult  joyeux  , assez  tost  après  manda 
son  frère  , le  duc  de  Clarence , auquel  il  bailla  la 
charge  de  foison  de  gens  d’armes  et  de  traits,  pour 
aller  asségier  la  ville  de  Gisors,  dedans  laquelle 
ville  estoient  capitaines  Lionnel  de  Bournonville  , 
et  dedans  le  chastel , David  de  Goy  ; lesquels , par- 
ies Anglois  , en  la  fin  de  trois  semaines  après  le 
siège  mis , rendirent  la  ville  et  forteresse  au  duc  de 
Clarence,  par  defiautde  vivres,  moyennant  qu’ils 
s’en  iroient  avec  leurs  gens  , saufs  leurs  corps  et 
leurs  biens,  etleshabitantsdela  ville  demeureroient 
obéissants  au  roi  d’Angleterre,  en  faisant  le  ser- 
ment. Et  ainsi  se  despartirent  les  dessusdits 
Lionnel  de  Bournonville;  et  eeulx  qui  aller  s’en 
voulurent.. En  ce  temps,  le  roy  d’Angleterre  en- 
voya assiesger  le  chastel  Gaillard  , qui  esloit  une 
des  plus  fortes  places  du  pays  de  Normandie  , et  le 
tenoient  les  gens  du  daulphin,  cl  y fut  le  siège  seize 

mois,  au  bout  duquel  temps  se  rendit,  par  faute 
que  les  cordes  dont  ils  tiroient  l’eau  estoient  failr 
lies.  Eten  estoit  capitaine  messire  Louis  de  Mauny, 
qui  avoit  avec  lui  six-vingt  gentilshommes  ou  plus; 
et  tenoient  le  siège  , les  comtes  de  Hantonne  et  de 
Kent.  Et  durant  les  choses  dessusdites,  avoient 
plusieurs  Daulphinois  et  Bourguignons,  grand’  com- 
munications les  uns  avec  les  aultres,  espérants  que 
le  traicté  fait  dust  estre  pardurable;  mais  dame 
fortune  y pouveu  par  telle  manière  , que  dedans 
briefs  jours  ensuivant,  furent  en  plus  grand’  tri- 
bulation et  peine  l’un  contre  l’autre,  que  par  avant 
n’a  voient  esté  , comme  cy-après  sera  desclaré.  Or, 
vous  lairai  un  peu  à parler  des  Anglois,  et  de  leurs 
conquestes , et  parlerai  des  faicts  de  France. 

• . f 

, CHAPITRE  XCVII. 

Comment  le  ituc  Jehan  de  Bourgongne  fçul  occis  à Montereauoù  faut 
Yonne,  par  le  commandement  et  en  la  présence  du  daulphin,  seul  • 
fils  du  roy  de  France;  des  mandcinens  que  le  roy  feit  publier  à 
icelle  cause  dedans  son  royaulme;  et  comment  le  daulphin  assem- 
bloitde  tous  costés  gens  d’armes. 


Assez  avez  ouy  comment  le  daulphin  , seul  fils 
du  roy  , fist  paix  au  duc  de  Bourgongne.  Après  la- 
quelle faicte  et  publiée  par  le  royaulme  , le  daul- 
phin se  partit  pour  aller  vers  le  pays  de  Touraine  , 
avec  plusieurs  de  son  conseil  , depuis  qu’il  fut 

averti  et  conseillé  de  trouver  la  manière  comment 
il  pourroit  decepvoiret  faire  mourir  le  duc  de  Bour- 
gungne;  laquelle  chose  il  avoil  intention  de  faire 
au  parlement  de  la  paix  , comme  l’on  disoit.  La- 
quelle paix  fut  faicteau  lieu  dessusdit;  maispource 
qu’ils  virent  le  duc  de  Bourgongne  avoir  grand’ 
puissance  , ne  l’osèrent  Jors  entreprendre.  Si  s’en 
retourna  pour  l’accomplir;  et  vint  atout  dix  mille 
combattants  ou  environ  , à Montereau  , où  fault 
l’Yonne.  Et  tost  après  sa  venue  , envoya  à Troyes 
en  Champagne  , messire  Tanneguy  du  Chas  tel,  et 
aultres  de  ses  gens  , atout  certaines  lettres  signées 
de  sa  main  , par  lesquelles  il  rescripvoit  très  affec- 
tueusement au  duc  de  Bourgongne,  que,  pour  con- 
clure et  adviser  à la  réparation  et  affaires  du 
royaulme  , et  aussi  pour  aultres  choses  qui  gran- 
dement lui  touchoient  , il  voulsist  aller  devers  lui 
audit  lieu  de  Montereau.  Lequel  duc  de  Bourgon- 
gne, oyant  ces  requesteset  nouvelles  , différa  plu- 
sieurs jours  de  y aller,  et  contenditque  le  daul- 
phin  allast  devers  leroy,  son  père;  et  remontra 
plusieurs  fois  à Tanneguy  , que  plus  convenable  et 
expédient  seroit  qu’il  y allast  que  autrement,  afin 
de  tenir  leur  conseil  ensemble.  Et  sur  ce  retourna 
Tanneguy  devers  le  daulphin  ; mais  finablement 
conclut  le  daulphin  et  ceulx  de  son  conseil,  de  de- 
meurer à Montereau,  et  non  aller  ailleurs.  Et  de- 
rechief,  retourna  messire  Tanneguy  à Troyes  . 
devers  le  duc  de  Bourgongne  , avec  lequel  il 
traicta  tant,  que  il  vint  à Bray-sur-Seine  ; et  de  là 

feurent  envoyés  plusieurs  messages  de  l’une  partie 
à l’autre.  Entre  lesquels  enfin  , y envoya  le  daul- 
phin,  l’évesque  de  Valence,  qui  estoit  frère  à 
l’évesque  de  La n grès , lequel  de  Langres  estoit 
avec  le  duc  de  Bourgongne,  et  un  de  ses  principaux 
conseillers , nommé  messire  Charles  de  Poitiers. 
Et  quand  ycelui  évesque  feut  venu  audit  lieu  de 
Bray,  si  parla  plusieurs  fois  au  duc  de  Bourgon- 
gne , et  l’admonesta  et  l’induit  à certes  qu’il  voul- 
sist  aller  vers  le  daulphin  , disant  qu’il  ne  fit  nul 
doute  ou  soupçon  de  quelque  mauvaiselé;  et  pa- 
reillement en  parla  féablement  à son  frère,  en  lui 
montrant  que  féablement  il  y pouvoit  aller  . et  fe- 
roit  mal  de  le  refuser.  Touttefois  , icelui  évesque 
ne  savoit  pour  vrai  rien  de  ce  qui  advint  depuis, 
et  traictoit  de  bonne  foi.  Finablement,  tant  parles 
remontrances  qu’il  fit,  comme  sur  les  paroles  de 
messire  Tanneguy,  le  duc  de  Bourgongne  con- 
clut , et  se  disposa  avec  son  conseil,  d’aller  vers  le 
daulphin,  en  la  compaignie  d’icelui  évesque;  et  se 
partit  dudit  lieu  de  Bray  , le  dixième  jour  de  sep- 
tembre 1 4 1 9*  Etavoiten  sa  compaignie  cinq  cents 
hommes  d’armes  , deux  cents  archiers  et  pluisenrs 
seigneurs;  c’est  assavoir , Charles,  filsains-né  du 
duc  de  Bourbon  , le  seigneur  de  Navaille  , frère 
au  comte  de  Foix , Jehan,  fils  au  comte  de  Fri- 
bourg, le  seigneur  de  Sainct-Georges  , messire  An- 
toine de  Vergy , le  seigneur  de  Jonvelle  , le  sei- 
gneur d’Autrec  , le  seigneur  de  Montage  , messire 
Guy  de  Pontaillier,  messire  Charles  de  Lens,  et  plu- 

sieurs  auitres  , avec  lesquels  il  chevaucha  assez 
joyeusement  jusques  à peu  près  de  Monlereau  ; et 
estoit  environ  trois  heures  après-midi.  Et  lors  vin- 
rent allencontre  de  lui  trois  de  ses  gens,  Jehan 
d’Ournay  , Sanherlier  , et  un  aultre  que  je  ne  sçai 
nommer  ; lesquels  lui  dirent  que  ils  venoient  de  la 
ville,  où  ilsavoient  vu  sur  le  pont,  an  lieu  mesme 
où  ils  se  dévoient  assembler  , plusieurs  fortes  bar- 
rières faites  de  nouvel , très  avantageuses  pour  le 
parti  du  daulphin  , disans  qu’il  pensast  à son  faict, 
etques’il  se  boutoit  dedans, il  seroit  en  danger  du 
daulphin.  Sur  lesquels  paroles,  le  duc  , tout  à che- 
val , assembla  son  conseil  , pour  sçavoir  qu’il  estoit 
sur  ce  de  faire  ; et  y eut  de  diverses  opinions  ; car 
les  aucuns  doutoient  moult  la  journée,  attendu  les 
nouvelles  que  d’heure  en  heure  à autres  ils  oyoient. 
Les  autres,  qui  ne  pensoient  qu’à  bien  , conseil- 
lent pour  mieux  faire,  que  laissier  qu’il  allast 
vers  le  daulphin  ; et  disoient  que  ils  n’oseroient 
penser  que  un  tel  prince  , fils  du  roy  et  successeur 
de  la  couronne,  voulsist  faire  aultre  chose  que 
loyaulté.  Et  lors  le  duc  de  Bourgongne  , voyant 
et  oyant  les  diverses  opinions  de  son  conseil  , dit 
haut  et  clair,  en  la  présence  de  tous  ceulx  qui  là 
estoient,  qu’il  iroit,  sur  intention  d’attendre  telle 
adventure  qu’il  plairoit  àDieu  de  lui  donner  et  en- 
voyer ; disant  oultre , que  pour  le  péril  de  sa  per- 
sonne, ne  lui  seroit  resprouvé  jà  , que  la  paix  et 
réparation  du  royaulme  fust  atlargiée  ; et  que  bien 
sçavoit  que  si  il  failioitde  y aller,  que  par  adven- 

ture  , guerre  ou  division  se  pourrait  esmouvoir  en- 
tre eulx , et  que  la  charge  et  déshonneur  en  retour- 
neroit  sur  lui.  Et  adonc , s’en  alla  descendre  au 
chastel  de  Montereau,  parla  porte  vers  leschamps. 
Ledit  chastel  lui  avoit  esté  deslivré  pour  lui  logier, 
par  les  conseillers  du  dolphin,  afin  qu’il  Peut  moins 
en  soupçon  que  on  lui  voulsistmal.  Et  fit  descen- 
dre avec  lui  tous  les  seigneurs  et  deux  cents  hom- 
mes d’armes,  et  cent  archiers  , pour  luy  accom- * 
pagner.  Si  estoit  avec  lui  la  dame  de  Giac,  qui 
par  avant , comme  dit  est,  avoit  esté  plusieurs  fois 
devers  ledaulphin  durant  le  traicté  cy-dessus  dit , 
et  moult  induisoil  le  duc  d’y  aller , en  lui  admones- 
lant  qu’il  ne  fusl  point  en  doute  de  nulle  trahison. 
Leduc  de  Bourgongne,  comme  il  monstroit  sem- 
Blant  y amoit  moult  eL  croyoil  de  pluiseurs  choses 
icelle  dame  , laquelle  il  avoit  baillée  en  garde  avec 
partie  de  ses  joyaux  , à Philippe  Josqnin  , comme 
au  plus  féable  de  tous  ses  serviteurs.  Et  tost  après 
qu’il  feutdescendu,  ordonna  à Jacques  de  JaBalme, 
qu’il  se  mist,  avec  ses  gens  d’armes,  à l’entrée  de  la 
porte  de  la  ville  , pour  la  seureté  de  sa  personne  , 
et  aussi  à garder  la  convention.  Et  entre  temps  , 
messire  Tanneguy  vint  devers  le  duc  de  Bourgon- 
gne, et  lui  dit  que  le  daulphin  étoil  tout  presl , et 
qu’il  attendoit  après  lui.  Il  respondit  qu’il  s’en  al- 
loit.  Et  lors  appela  ceulx  qui  estoient  commis  d’al- 
ler avec  lui  ; et  deffendit  que  nul  n’y  allast,  sinon 
ceulx  qui  à ce  estoient  ordonnés,  lesquelsesloient 
dix,  dont  les  noms  s’ensuivent:  c’est  assavoir 

Charles  de  Bourbon  , le  seigneur  de  Navaille,  Jean 
de  Fribourg  , le  seigneur  de  Sain  et- Georges  , le 
seigneur  de  Montagu  , messire  Antoine  de  Vergy  , 
le  seigneur  d’Autrec,  messire  Guy  de  Ponl-Aillier, 
messire  Charles  deLens,  messire  Pierre  de  Giac  , 
et  un  secrétaire  nommé  maislre  Jehan  Seguinart. 
Derecliief,  allèrent  allencontre  de  lui  les  gens  du 
daulphin , qui  renouvelèrent  les  serments  et  pro- 
messes par  avant  laicts  et  jurés  entre  lesdicts 
princes  ; et  ce  faict,  lui  dirent  : V enez  devers  Mon- 
seigneur, il  vous  attend  cy  , devant , sur  le  pont. 
Après  lesquelles  paroles  , seretrayrent  devers  leur 
seigneur,  et  adonc  le  duc  de  Bourgongne  de- 
manda à ses  conseillers  si  il  leur  sembloit  qu’il  peut 
aller  seurement  devers  le  daulphin,  sur  les  seuretez 
que  sçavoient  estre  entre  eulx  deux.  Lesquels  , 
ayant  bonne  intention,  lui  feirent  responce  que 
seurement  il  pouvoit  aller , attendu  les  promesses 
faictes  par  tant  de  notables  personnes  d’une  partie 
et  d’aultre;  et  dirent  que  bien  oseroient  prendre 
l’adventure  d’aller  avec  luy.  Sur  laquelle  responce, 
se  mil  à chemin  , faisant  aller  devant  lui  une  partie 
de  ses  gens  ; et  entra  en  la  première  barrière  , où 
il  trouva  les  gens  du  daulphin  , qui  encore  lui  di- 
rent : Venez  devers  Monseigneur , il  vous  attend. 
Et  il  dit  : Je  vais  devers  luy . Et  passa  la  seconde 
barrière , qui  tantost  fut  fermée  à la  clef,  après  que 
luy  et  ses  gens  furent  dedans  entrés , par  ceulx  qui 
à ce  estoient  commis.  Et  en  marchant  avant , ren- 
contra messire  Tanneguy  du  Chaslel,  auquel  en 

grand  amour  il  férit  de  la  main  sur  l’espaule  , di- 
sant au  seigneur  de  Sainct-Georges  et  aux  aul- 

tres  de  ses  gens  : V eez-cy  en  qui  je  me  confie . Et 
ainsi  passa  outre  , jusaues  assez  près  du  daulphin  , 
qui  estoit  tout  armé,  l’espée  ceinte  , appuyé  sur 
une  barrière.  Devant  lequel,  pour  lui  faire  réves- 
rence,  se  mita  un  genou,  en  le  saluant  t rès  honora- 
blement , à quoi  le  daulphin  respondit , sans  lui 
inonstrer  aucun  signe  d’amour,  en  lui  remonstrent 
qu’il  lui  avoit  mal  tenu  sa  promesse,  de  ce  qu'il 
n’avoit  pas  fait  guerre  aux  Anglois  , ni  fait  vider  ses 
gens  hors  des  garnisons,  ainsique  promit l’avoit. 
Et  adonc,  inessire  Robert  de  Loire  le  prit  parle  bras 
dextre,  et  lui  dit  : Levez-vous } vous  n'estes  que  trop 
honorable . Le  duc  de  Bourgongne  , qui  estoit  à un 
genou,  commedit  est  selon  laquelle  estoit  avoit  son 
espée  cévite  son  vouloir,  trop  demeurée  derrière 
quand  il  se  agenouilla.  Il  y mit  sa  main,  pour  le  re- 
mettre plus  devant.  Et  lors  ledit  inessire Robert  de 
Loire  lui  dit  : Mettez- vous  la  main  a votre  espée  en 
la  présence  de  Monseigneur  le  daulphin  P En  ces  pa- 
roles s’approcha  messire  Tanneguy,  qui,  comme  on 
dit , fit  un  signe,  et  en  disant  : Il  est  temps  , férit. 
le  duc  de  Bourgongne  d’une  hache  qu’il  tenoit  en 
sa  main,  si  rudement , qu’il  le  fit  cheoir  à genoulx; 
Et  quand  le  duc  de  Bourgongne  se  sentit  frappé  , 
mit  la  main  à son  espée  pour  la  tirer,  soicuidant 
lever  pour  soi  defFendre  , mais  incontinent  d’au- 
cuns aultres  feut  féru  et  abattu  parterre,  comme 
mort;  et  prestement  un  nommé  Olivier  Laylet, 

. à l’aide  de  Pierre  Frottier , lui  bouta  une  espée  par- 
dessous  son  aubergeon  , par  dedans  le  ventre.  Et 
aucuns  dient  que  le  frère  du  comte  deFoix,  quand 
il  vit  le  duc  de  Bourgongne  abattu  par  terre,  lui 
cuidant  sauver  la  vie,  se  mit  sus  son  corps  ; mais  le 
vicomte  de  Narbonne  lenoit  une  dague  en  sa  main, 
dont  il  le  férit  et  le  perça  tout  oultre  le  corps. 
Aultres  ont  dit  que  c’estoit  d’une  espée  , et  aultres 
d’une  hache;  touttefois  il  fut  mort  avec  son  maistre 
le  duc  de  Bourgongne.  Le  daulphin^qui  estoit  ap- 
puyé sur  la  barrière , comme  vous  avez  ouy , 
voyant  cette  merveille,  se  tira  arrière , comme  tout 
effrayé,  puis  tantôt,  par  ses  gens  fut  emmené  à 
son  hostel.  Les  aulcuns  des  seigneurs  du  duc  de 
Bourgongne  se  voulurent  mettre  endeffense,  et 
en  y eut  d’aucuns  blessés  ; mais  ce  leur  valut 
moult  peu;  car  tous  furent  pris  et  menés  prison- 
niers , excepté  le  seigneur  de  Montagu  , qui  estoit 
moult  appert  et  vite;  etl’espéeau  poing,  toute  nue, 
saillit  dehors  des  barrières  , et  se  tira  devers  le 
chastel,  où  estoieni  les  gens  du  duc  de  Bourgongne, 
dont  aucuns  montèrent  à cheval , et  en  très  grand’ 
haste  se  départirent,  démenant  grand  deuil.  Le  sei- 
gneur de  Jonvelle  et  aultres,  qui  estoient  dedans 
le  chastel  de  Montereau , et  auxquels  le  duc  de 
Bourgongne  l’avoit  baillé  en  garde  à son  parle- 
ment, furent  moult  esmerveilles,  eux  voyants  que 
nulles  provisions  de  vivres  n’y  avoiten  ladite  place, 
ni  aultres  habillements  de  guerre,  fors  queceulx 
qu’ils  y avoient  apportés  ; car  on  en  avoit  osté  tonte 

rarlillerie.  Finablement , au  mieux  qu’ils  peurenl , * 
Irouvèrentleur  traité  par  deversle  daulphin,  ets’en 
départirent  leur  eorpset  biens  saufs;  et  tirèrent  vers 
Troyes, où  ils  trouvèrent  le  roy  ,1a  royneetpluiseurs 
grands  seigneurs, anxqnelsils  racontèrent  la  piteuse 
mort  du  duc  de  Bourgongne.  Si  en  feut  le  roy  , la 
royne  et  toute  la  cour  troublée  ; et  eurent  conseil 
d’envoyer  par  les  bonnes  villes  mandements 
royaulx,  par  lesquels  remontroient  la  mort  et  la  dé- 
loyauté des  facteurs;  mandants  et  défendants  aux 
officiers  , que  au  daulphin  ne  à ceulx  de  son  party 
ils  ne  baillassent  aide  ne  secours  , mais  se  prépa- 
rassent à toute  diligence  de  résistercontre  eulx,  et 
que  à cbe  faire  ils  auroient  brief  bonne  aide.  Tan- 
tost  après  le  faict  advenu  , les  gens  du  daulphiri 
prirent  le  corps  du  duc  de  Bourgongne;  si  le  déves- 
tirentet  neluylaissèrentqueson  pourpoint,  lesho us- 
seaux  et  la  barrette  en  son  chef,  et  le  mirent  en  un 
moulin  quy  là  au  plus  prèsestoit  , où  il  feut  toute 
lanuict;et  lendemain  matin  feut  mis  en  terre,  en  l’é- 
glise Notre-Dame,  devant  l’autel  Sainct-Loys,  erice 
mesme  estât  où  il  estoit;  et  feirent  dire aulcu nés 
messe. Charles,  fils  du  duc  de  Bourbon , demouraavec 
le  daulphin,  et  aussy  feit  messire  Pierre  deGiac , la 
damedeGiac,  et  Philippe  Josequin,  et  luy  feirent  le 
serment  ; mais  les  autres  ne  le  voulurent  oncques 
faire,  pourbienny  pour  promesses  que  on  leur  feit, 
disans  toujours,  que  mieux  aimeroient  mourir  que 
faire  chose  qui  tournast  à reproche  à eux  et  à leurs 
hoirs;  et  finablement  ils  feurent  tous  mis  à finance, 


(i4»9)  DU  Sr  DE  SAINT-REMY.  l45 

sinon  messire  Charles  de  Lens  , amiral  de  France  , 
qu’ils  firent  mourir.  Et,  à ceste  heure,  pluiseurs 
hommes  noltables  estoientavec  le  daulphin,  qui  • 
rien  ne  scavoient  du  secret  de  ceste  matière;  et  en 
y eust  d’aulcuns  auxquels  il  desplust  grandement, 
eonsidérans  les  tribulations,  ou  reproches,  ou 
meschefs  qui  en  polroient  sourdre  au  temps  ad- 
venir, tant  au  royaulme  de  France , comme  à la 
personne  de  leur  seigneur  et  maistre,  le  daulphin. 
Après  ce  que  le  daulphin  eust  tenu  pluiseurs  con- 
saulx  sur  ses  affaires,  soi  excusant  de  non  avoir 
rompu  la  paix,  fist  reseripre  pluiseurs  lettres  à 
ceulx  des  bonnes  villes  tenants  son  party , et  en 
pluiseurs  aultres  lieulx  : mais  quelque  rescription 
que  il  fist,  ne  fusl  pas  cru  ; car  tous  ceulx  qui  en 
oyoient  parler,  et  que  sous  ombre  de  bonne  paix 
avoit  esté  faict  tel  murdre  ( meurtre  ),  en  estoient 
desplaisants,  car  il  estoit  moult  aymé  en  France. 
Le  dauphin  se  partist  de  Montereau  , et  s’en  alla  à 
Bourges,  et  manda  gens  d’armes  de  touttes  parts  ; 
et  de  là  s’en  alla  en  Anjou  , où  il  eust  parlement 
avec  le  duc  de  Bretaigne.  Et  lui  accorda  le  duc  une 
partie  des  nobles  hommes  de  son  pays  pour  lui 
servir  : et  adonc  lui  vindrent  une  moult  grand’  corn- 
paignie  d’Escochois  qu’il  envoya  sur  la  rivière  de 
Loire  ; puis  s’en  alla  en  Poitou  , en  Auvergne  et  en 
Languedoc  , pour  y lever  gens  d’armes , et  y avoir 
leur  aide.  Et  par  touttes  les  bonnes  «villes  où  il  pas- 
soit,  il  faisoit  prononcer  que  ce  qu’il  avoit  faict 
contre  le  duc  de  Bourgongne,  avoit  esté  faict  sur 

bonne  et  suite  querelle  , en  soy  justifiant  le  plus 
qu’il  polvoit.  Quand  la  chose  vint  à la  congnois- 
sance  des  Parisiens,  ils  en  furent  moult  dollens 
( chagrins)  ; et  pour  tant,  lendemain,  au  plus  matin 
qu’ils  peurent , assemblèrent  le  comte  de  Sainct- 
Pol,  nepveu  du  duc,  lieutenant  du  roy  à Paris, 
le  chancellier  de  France,  les  prévosts  de  Paris 
et  des  marchands,  et  généralement  tous  les  officiers 
du  rov.  En  laquelle  assemblée  fust  remontré  la 
mort  du  duc,  et  la  manière  comment  icelle  avoit 
esté  faicte.  Pour  laquelle  cause , les  dessus  nom- 
més firent  serment  au  comte  de  Sainct-Pol  de  le 
servir,  obéir,  et,  de  toulte  leur  puissance,  en- 
tendre à la  garde  et  défense  de  la  bonne  ville  de 
Paris , et  de  résister  de  corps  et  de  biens  à la  damp- 
nable  intention  des  crimineux  , séditieux  , rom- 
peurs  de  paix  et  union  du  royaulme , et  de  pour- 
suivre , de  tout  leur  povoir , vengeance  des  cou- 
pables et  consentants  delà  mort  et  homicide  du 
duc  de  Bourgongne  ; et  firent  serment  d’entretenir 
leurs  promesses  ; et,  de  ce  , baillèrent  lettres  scel- 
lées du  scel  de  Paris  ; et  pareillement  firent  les 
aultres  bonnes  villes  de  France  qui  alors  tenoient 
le  parti  du  roy  et  du  duc  de  Bourgongne. 

Comment  la  mort  du  duc  Jehan  de  Bourgougne  feut  annoncée  à son 
fils  unique,  Philippe  , comte  de  Charrolois,  qui  gn  feut  moult  des- 
jdaisant,  et  tout  le  pays  du  roy  de  France;  de  l’allience  qu’il  feit, 
par  conseil  et  licence  dudit  roy , avecques  le  roy  d’Angleterre;  et 
du  traictié  faict  à Troyes  entre  les  deux  roys , par  lequel  le  roy 
de  France  donna  sa  fille  à femme  au  roy  d’Angleterre  , et  le  feit 
héritier  du  royaume.  ■*  * 

0 

t 

La  piteuse  mort  du  duc  de  Bourgougne  feut 
dicte  à Philippe  , comte  de  Charolois  , son  seul  fils 
et  héritier;  luy  estant  à Gand  , dont  il  eust  si  grant 
tristesse  et  desplaisir,  que  à peine  par  aucuns  jours 
ne  pouvoient  ses  conseils  et  ses  gouverneurs  le 
conforter,  ni  faire  boire  ni  manger.  Et  quand  ma- 
dame Michelle  de  France,  sa  femme  et  sœur  du 
daulphin  , sceut  ces  nouvelles  , elle  fust  moult 
troublée  et  en  grant  esmoy,  doutant,  entre  les  aul- 
tres  choses,  que  son  seigneur  et  mari  ne  l’euist 
pour  ce  moins  agréable , et  qu’elle  n’en  fust  élon- 
giée  de  son  amour;  ce  que  pas  n’adveint,  car  en 
brief  terme  ensuivant , par  les  exhortations  et 
amiables  remonstrances  que  luy  feirent  ses  gens  , 
il  feut  très  content  d’elle  , et  luy  montra  aussi 
grant  signe  d’amour  que  par1  avant  avoit  faict. 
Après  ce  faict,  tint  son  conseil  avec  ceulx  de  Flan- 
dres et  d’Arthois  , et  fist  serment  partout , comme 

il'  est  de  coutume  aux  nouveaulx  seigneurs;  puis 
après  s’en  alla  à Malines  , où  il  eut  parlement  avec 
le  duc  de  Brabant , son  cpusin  , Jehan  de  Bavière  , 
son  oncle  et  sa  tante,  la  comtesse  de  Hainault. 
Duquel  lieu  s’en  retourna  à Lille  ; et  de  ce  jour  en 
avant  se  nomma  duc  de  Bourgongne  en  ses  lettres  , 
et  print  tous  les  titres  de  son  père.  Maintenant 
ne  sera  plus  nommé  en  mon  livre , le  nouveau  duc 
deBourgongne  , lors  tant  seulement  le  duc,  ainsi 
que  je  vous  ai  dict  au  commencement  du  livre.  A 
Lille,  veinrent  pluiseurs  seigneurs  pour  luy  offrir 
service  ; si  en  retint  une  partie  ; aux  aultres  promit 
grands  biens  à faire.  D’aultre  part,  veinrent  aussi 
de  Paris  vers  luy,  Philippe  de  Morvilliers , premier 
président  en  parlement,  et  au^li  pluiseurs  aultres 
notables  gens  , avec  lesquels  conclud  d’escripre 
aux  bonnes  villes  qui  tenoienl  le  parti  du  roy  et  le 
sien  , certaines  lettres  contenants  que  , comme  ils 
avoient  tenu  le  parti  de  son  père,  ils  voulsissent 
tenir  le  sien  , mandant  à iceulx  qu’il  leur  feroit 
impétrer  trêve  aux  Anglois  bien  brief;  et  leur  fist 
sçavoir  qu’ils  envoyassent  de  leurs  gens  vers  luy, 
à Arras,  le  17e  jour  d’octobre;  et  que  ceulx  qui 
y seroient  envoyés  , eussent  toute  puissance  de 
besogner.  Alors  le  duc  , par  grand  délibération  de 
conseil , pour  soi  fortifier  allencontre  de  ses  ad- 
versaires, envoya  de  ses  ambassades  à Rouen  , de- 
vers le  roy  d’Angleterre,  afin  de  impétrer  unes 
trêves  , certaine  espace  de  temps  , pour  tous  les 
paysestautsen  l’obéissance  du  roy  et  de  luy.  Quand 

Peurent  venus  à Rouen  , trouvèrent  Jes  ambassa- 
deurs du  daulphin  qui  desjà  estoien*  venus  pour 
avoir  traictié  et  alliance  au  roy  d’Angleterre,  en 
luy  offrant  les  pays  du  duc,  et  les  luy  aidier  à con- 
quester,  et  avec  ce^  le  duché  de  Normandie.  Mais 
quand  le  roy  sceut  les  ambassadeurs  du  duc  estre 
venus  par-devers  luy,  l'eut  moult  joyeux  , et  laissa 
les  Dauphinois  , qui  moult  dollens  se  desparlirent, 
de  ce  que  ainsi  avoient  failli  de  parvenir  à leur  en- 
tente. Les  ambassadeurs  du  duc  besognèrent  tel- 
lement qu’ilsobtindregt  unes  trêves,  en  l’espérance 
de  plus  ou  Ire  procéder  avec  luy.  Durant  lequel 
temps,  les  Dauphinois  estans  à Compiengne  et  sur 
les  marches,  et  ceulx  tenans  la  partie  du  duc,  re- 
commencèrent comme  devant  à mener  très  Porte 
guerre  les  uns  contre  les  aultres.  Après  une  espace 
de  temps  , le  duc  tint  conseil  ; auquel  conseil  fina- 
lement Peut  conclu  que , pour  le  mieux , par  la 
licence  et  congié  du  roy,  il  s’alliast  au  roy  d’Angle- 
terre le  mieux  qu’il  pourroit.  Et  sur  ce,  envoya 
derechief  ambassadeurs  à Rouen  , devers  le  roy 
d’Angleterre  ; car  moult  désiroit  d’avoir  alliance 
avec  le  duc , pource  que  il  sçavoit  que  par  son 
moyen  il  pourroit  avoir  madame  Catherine  de 
France,  mieux  que  par  nuis  aultres.  Quand  les 
ambassadeurs  du  duc  eurent  monstré  les  causes  et 
articles  pourquoi  ils  esloienl  venus  , le  roy  feit 
response  que,  dedans  briels  jours  , il  enverroit  de- 
vers le  duc,  de  ses  gens,  qui  seroient  chargés  de 
l’intention  qu’il  avoit  de  Paire.  Après  lesquelles 

responses  , retournèrent  lesdicts  ambassadeurs  à 
Arras  , devers  le  duc  ; lequel  feit  là  faire  le  service 
de  son  père,  en  l'église  de  Sainct-Vaast , moult 
solemnellement.  Et  brief  ensuivant  veinrent  de- 
vers le  duc,  les  ambassadeurs  du  roy  d’Angleterre; 
et  montrèrent  au  duc  aucuns  articles  contenant  le 
traictié  tel  que  le  roy  le  vouloit  avoir  avec  le  duc  ; 
sur  lequel  feurent  baillés  pareillement , auxdicts 
ambassadeurs  , certains  aultres  articles  de  par  le 
duc.  Finablement,  tant  envoyèrent  le  roy  d’Angle- 
terre et  le  duc  l’un  devers  l’aultre,  qu’ils  veinrent 
à conclusion  d’avoir  bon  appointement,  au  cas  que 
le  roy  et  son  conseil  en  seroient  bien  contents. 
Pour  iceluy  temps,  le  roy,  la  royne  et  dame  Ka- 
therine estoient  à Troyes  en  Champagne.  Sur  les- 
quels traictiés  dessusdits,  et  appointement  ainsi  en- 
commencé  , feut  ordonné  que  leurs  gens  ne  fe- 
roient  point  guerre  l’un  à l’aultre;  et  feurent  les 
trêves  derechief  confirmées.  Et  si  feut  appointé 
que  le  roy  d’Angleterreenverroitses  ambassadeurs, 
en  la  compaignie  du  duc,  audict  lieu  deTroyes, 
pour  au  surplus  conclure  des  appointements  et 
conventions,  et  pour  venir  à toute  bonne  conclu- 
sion. Et  avoit  le  duc  intention  de  y aller  brief 
ensuivant. 

Le  duc  se  partist  de  la  ville  d’Arras  environ  le 
mois  de  mars,  où  il  laissa  la  duchesse  sa  femme  , 
et  print  son  chemin  à Sainct-Quenlin  ; et  là  sé- 
journa certaine  espace  de  temps  , en  attendant  son 
armée.  Et  là  veinrent  devers  luy  les  ambassadeurs 

du  roy  d’Angleterre,  tous  en  armes,  jusques  au 
nombre  de  cinq  cents  combattans;  desquels  es- 
toient  les  principaulx  , les  comtes  de  Warwick  et 
de  Kine,et  pluiseurs  aultres,  qui  tous  ensemble 
s’en  allèrent  avec  le  duc  jusques  à Troyes  en  Cham- 
paigne.  Siluy  veinrent  au-devant  pluiseurs  grands 
seigneurs  de  Bourgongne,  etaultres  notables  bour- 
geois de  la  ville  de  Troyes,  qui  luy  feirent  grarit 
honneur  et  réverence  ; et  feut  convoyé  d’iceulx 
jusques  à son  bostel  ; et  estoit  le  peuple  en  grant 
multitude  par  où  il  passoit,  criant  Noël  à haute 
voix.  En  aucuns  briefs  jours  ensuivant,  feurent 
assemblés  pluiseurs  consaulx  en  la  présence  du 
roy,  de  la  royne  et  du  duc,  pour  avoir  advis  sur 
la  paix  finale  que  vouloit  avoir  le  roy  d’Angleterre 
avecque  leroy.  Finalement,  après  pluiseurs  parle- 
ments tenus  avecque  les  ambassadeurs  d’Angle- 
terre, feut  conclu  et  accordé  en  la  faveur  du  duc  , 
que  le  roy  donneroit  à Henry  , roy  d’Angleterre, 
madame  Catherine,  sa  fille,  en  mariage , et  après 
ce,  le  feroit  vrai  héritier  après  sa  mort,  et  suc- 
cesseur de  tout  son  royaulme,  luy  et  ses  hoirs,  en 
déboutant  son  propre  filz  et  héritier  le  daulphin, 
et  aussi  en.  annulant  la  constitution  jadis  faicte  par 
les  roys  de  France  et  les  pairs , en  grant  déli- 
bération ; c’est  assavoir  que  le  noble  royaulme  de 
France  ne  devoit  succéder  à femme  et  appartenir; 
et  mesme,  s’il  advenoit  que  iceluy  roy  Henry, 
ne  eust  hoirs  venant  d’iceluy  mariage,  par  le  moyen 
d’iceluy  traiclé  et  accord  , si  demeureroit-il  héritier 


l52  MÉMOIRES  (*4ao) 

de  la  couronne  de  France , au  préjudice  de  lous  les 
royaulx  qui  en  temps  à venir  y pourroient  et  de- 
vroient  succéder  de  droite  ligne.  El  feut  tout  ce 
l'aict  et  accordé  par  le  roy,  en  la  présence  du  duc. 
Et  avec  ce,  le  roy  d’Angleterre  se  devoit  nommer 
régent  et  héritier  de  France,  comme  il  feit.  Ce 
traité  faict  en  la  forme  dicte  , s’en  retournèrent  les 
ambassadeurs  d’Angleterre  à Rouen  , portants  avec 
eulx  la  copie  dudict  traité , qui  moult  feut  agréable 
au  roy  d’Angleterre.  Et  pour  ce , au  plus  brief  qu’il 
peut , prépara  ses  besognes  en  Normandie , et  as- 
sembla ses  gens  pour  aller  à Troyes  , pour  confir- 
mer iceluy  traité.  A Troyes  estoit  demeuré,  de  par 
le  roy  d’Angleterre , messire  Loys  de  Robersart , 
pour  accompaigner  et  visiter  madame  Catherine  de 
France.  Je  lairai  à parler  du  roy , et  parlerai  du 
daulphin. 


CHAPITRE  XCIX. 

Comment  Je  daulphin  se  fortifia  contre  ses  ennemis  ; et  comment  Je 
comte  de  Conversan , messire  Jehan  de  Luxembourg , son  frère , 
et  autres  , asségièrent  Ja  forteresse  de  Alibaudière,  qui  leur  feut 
rendue;  et  de  pluiseurs  places  au  pays  de  l’Auxerrois  , qui  se  ren- 
dirent au  roy. 

Durant  les  traictiés,  le  daulphin  et  ceulx  de  son 
conseil , qui  estoit  à Bourges , ouyrent  certaines 
nouvelles  des  alliances  qui  se  faisoient  contre  luy, 

dont  il  feut  en  grant  souci,  comment  il  pourroit 
résister  contre , et  aux  emprises  du  roy  d’Angle- 
terre et  du  duc,  sçachantque  par  le  moyen  des- 
dictes alliances,  ilestoiten  péril  de  perdre  la  sei- 
gneurie et  attente  qu’il  a voit  à Ja  couronne  de 
France.  Néanlmoins  il  eut  conseil  de  pourvoir  à 
son  faict;  et  feit  garnir  pluiseurs  villes  sur  les  fron- 
tières de  ses  adversaires,  et  y constitua  capitaines 
des  plus  féables  à ceulx  de  son  parti;  entre  les- 
quels meit  à Melun  le  seigneur  de  Barbasan;  à 
Monlereau  , le  seigneur  de  Guitry;  à Montargis, 
messire  Robert  de  Loire;  à Meaux-en-Brie , le  sei- 
gneur de  Gainaches;  à Compiengne  et  à pluiseurs 
aul très  villes  et  forteresses,  feit  pareillement.  Avec 
ce , se  pourvist  de  grands  nombres  de  gens  pour 
estre  toujours  auprès  de  sa  personne  , en  attendant 
les  adventures  qui  de  jour  en  jour  pouvoient  luy 
advenir.  En  ce  temps,  1/^20  , le  duc  envoya  le 
comte  de  Conversan  , messire  Jehan  de  Luxem- 
bourg son  frère , le  seigneur  de  Croy  et  pluiseurs 
aul  1res  , mettre  le  siège  devant  une  forteresse  nom- 
mée Alibaudière , séant  à trois  lieues  de  Troyes. 
Or  adveint  que  le  vaillant  chevalier  messire  Jehan 
de  Luxembourg,  au  mettre  le  siège  à une  saillie 
que  ceulx  de  la  place  a voient  faicte,  combattirent 
main  à main  , tellement  que  ledict  de  Luxembourg 
feut  féru  au-dessus  de  l’œil,  d’un  coup  de  lance, 
si  grand  que  on  cuidoit  qu’il  en  dust  mourir;  et  de 
ce  coup  en  perdit  l’œil,  et  demeura  borgne  ; et 
tinrent  le  siège  , le  comte  de  Conversan  , le  vidame 

d’Amiens,  le  seigneur  de  Croy  et  pluiseurs  aul- 
tres;  et  feut  la  place  merveilleusement  battue  de 
canons.  Et  qu’il  soit  vrai,  adveint  une  fois,  durant 
ledict  siège,  que  aucuns  compaignons  deceulx  du 
siège , à une  heure  après  disner  et  avoir  bien  bu , 
commencèrent  une  escarmouche,  par  telle  façon 
qu’ils  saillirent  dedans  les  fossés,  en  criant  : A l’as- 
sault!  Lors  incontinent,  sans  ordonnance  nulle, 
toute  la  pluspart  de  ceulx  du  siège  coururent  atout 
fers  de  charriots  en  lieu  d’eschelles.  Là  vissiez 
étendarts  apporter;  et  ceulx  qui  les  portoient  met- 
toient  grant  peine  de  les  porter  sur  les  tours  qui 
abattues  estoient.  Or  est  vrai  que  ceulx  de  dedans 
feurent  surpris  , et  ne  se  doutoient  de  l’assault. 
Or,  pour  cette  cause,  n’eurent  loisir  d’eulx  armer; 
pourquoi  grant  partie  d’eulx  feurent  morts  et  na- 
vrés ; et  n’eust  esté  dix  ou  douze  charriots  de  bar- 
des de  fer  que  ils  avoient  en  leur  place,  dont  ils 
grevoient  fort  les  assaillants  , ils  eussent  esté  prins 
d’assault.  Lequel  assault  dura  jusques  à la  minuit; 
toutesfois  la  place , pour  cette  fois  , ne  feut  prinse  ; 
mais  lendemain,  sans  plus  attendre,  se  rendirent 
et  s’en  allèrent  en  pourpoints  , sans  rien  aultre 
chose  emporter.  Toutesfois  y eust  des  gentilshom- 
mes navrés,  à qui  on  donna  de  petits  chevaulx 
pour  eulx  en  aller.  Icelle  place  rendue,  les  biens 
feurent  habandonnés  à ceulx  du  siège.  Après  la 
place  rendue  , retournèrent  les  gens  du  duc  à 
Troyes  , excepté  le  vidame  d’Amiens  et  aucuns 
aultres  qui  retournèrent  en  Picardie;  et  estoient 

bien  six  cents  chevaulx  ; lesquels  feurenl  chassés 
de  quatorze  mille  Daulphinois , dont  Barbazan  et 
Taneguy  estoient  chefs,  lesquels  estoient  assem- 
ble^ pour  lever  le  siège  de  Àlibaudière;  mais  le 
vidame  et  ses  gens  se  gouvernèrent  si  bien  qu’ils 
ne  perdirent  rien  , et  s’en  retournèrent  les  Daul- 
phinois sans  rien  faire.  En  ce  mes  me  temps  le  duc 
envoya  aucuns  de  ses  gens  au  pays  d’Auxerrois , 
pour  mettre  en  l’obéissance  du  roy  et  de  luy  au- 
cunes forteresses  que  tenoient  les  gens  du  daul- 
phin,  lesquelles,  ou  la  pluspart,  feurenl  rendues, 
et  pluiseurs  abattues  et  démolies  à la  granl  déplai- 
sance du  daulphin. 


CHAPITRE  C. 

- n , ■ * . • 

• • "s.  •*  1 • ’ - V • 

Comment  le  roy  Henry  d’Angleterre  espousa  madame  Katherine  de 

France,  en  la  ville  de  Troyes,  en  Ckampaigne, 

» 

En  l’an  1420,  se  partit  de  Rouen  le  roy  Henry 
d’Angleterre  , pour  aller  à Troyes  , et  alla  au-de- 
vant de  luy,  pour  luy  faire  honneur  et  révérence , 
le  duc  et  pluiseurs  aultres  grands  seigneurs,  les- 
quels le  convoyèrent  jusques  en  son  hostel  où  il  se 
logea  ; et  tantost  après  sa  venue , alla  veoir  le  roy, 
la  royne,  etrflame  Catherine  leur  fille,  qui  feirent 
très  grant  honneur  l’un  à l’aultre  ; et  après  ce  faict, 
s’assemblèrent  et  tinrent  de  grands  consaulx  pour 

conclure  la  paix  finale  et  alliance,  dont  devant  est 
iaict  mention.  Et  enfin  (eurent  d’accord  , et  ce  qui 
par  avant  n’esloit  agréable  au  roy  d’Angleterre  feut 
lors  corrigé,  la  pluspart  à sa  volonté.  Finalement, 
après  l’avoir  faict,  il  fiança,  selon  la  coutume  de 
France;  et  lendemain,  jour  de  la  Trinité,  i4-2o, 
le  trentième  jour  de  mai,  l’épousa  en  l’esglise  pa- 
roichiale.  Si  feurent  faicts  ce  jour,  par  luy  et 
ceulx  de  son  sang , grands  estats  et  boeubans  , et 
tant  richement  vestus  et  parés  de  drap  d’or  et 
de  soie  de  riche  couleur,  et  chargés  de  pierres, 
que  Franchois  et  Bourguignons  s’esmerveilloient 
où  telle  richesse  pouvoit  avoir  esté  prinse.  Et  là 
estoit  du  parti  du  roy,  le  duc  , par  le  moyen  duquel 
les  traités  et  alliances  se  faisoient.  Si  estoient  avec 
le  duc  pour  le  accompagner,  le  prince  d’Orange, 
le  seigneur  de  Joinvelle  , le  Veau-de-Bar , le  sei- 
gneur deMontagu,  messire  Jehan  de  Cotte-Brune, 
mareschal  de  Bourgongne  et  de  Picardie,  le  comte 
de  Conversan,  messire  Jehan  de  Luxembourg,  le 
seigneur  de  Croy,  le  seigneur  de  Haubercourt,  le 
seigneur  de  Longueval , le  seigneur  de  Roubaix , 
messire  Huë de Lannoy,  et  pluiseurs  aultres,  qui 
ensemble , ou  la  pluspart , procurèrent,  avecque  le 
duc,  d’entretenir  pardurablement  iceluy  traité, 
duquel  la  copie  s’ensuit  : 

CHAPITRE  CI. 


Le  traictié  faict  entre  les  roys  de  France  et  d’Angleterre. 

* ‘ ** 

» 

« Charles  , parla  grâce  de  Dieu , roy  de  France,  ' 
à tous  nos  nos  fcaillifs  , séneschaux,  prévosts  ou 
aultres  chefs  de  nos  justices,  ou  à leurs  lieutenanls, 
salut  : 

« Comme  par  accordance  finale,  et  paix  perpé- 
tuelle, soient  huy  faictes  et  jurées,  en  cette  nostre 
ville  de  Troyes,  par  nous  et  nostre  très  cher  et  amé 
fils,  Henry,  roy  d’Angleterre,  .héritier  et  régent  de 
France  , pour  nous  et  luy  , les  royalletés  de  France 
et  d’Angleterre  , tant  par  le  moyen  du  mariage  de 
luy  et  de  nostre  très  chère  et  très  amée  fille  Cathe- 
rine , comme  dç  pluiseurs  points  et  articles,  faicts, 
passés  et  accordés  par  chacune  , pour  le  bien  et  uti- 
lité de  nous  et  nos  subjects,  et  ceulxde  nostredit 
fils , et  pour  la  seureté  d’iceulx  pays  : par  le  moyen 
de  laquelle  paix,chacun  de  nosditssubjectsetceulx 
de  nostredit  fils,  désormais  en  avant,  pourront  con- 
verser , marchander  et  besongner  les  ungs  avec 
les  aultres  , tant  delà  la  mer  comme  deçà. 

7 t A 

» Item  , est  accordé  que  nostredit  fils  Henry  , 
roy  d’Angleterre  , nous  honorera  dorénavant 
comme  son  père  , et  nostre  compaigne  la  royne 
comme  sa  mère , et  avec  che,  ne  nous  empeschers, 

noslre  vfe  durant,  que  nous  jouissions  et  possédions 
paisiblement  de  notredit  royaulme  et  de  la  cou- 
ronne , dignité  et  royaleté  de  France  , et  les  reve- 
nus et  profits  , à la  soutenance  de  nous  , de  nostre 
estai  et  des  charges  du  royaulme  , avec  partie  des- 
diles  rentes  et  revenus  à elle  convenables. 

» Item,  est  accordé,  que  nostredite  fille  Cathe- 
•rine  aura  et  prendra  au  royaulme  d’Angleterre 
douaire  , ainsy  que  les  roynes  ont  au  temps  passé 
accoutumée  d’avoir,  c’est  assavoir  pour  chacun  an  , 
quarante  mille  escus,  les  deux  vallant  toujours  ung 
noble  d’Angleterre. 

» Item,  est  ordonné,  que  s’il  arrivoit  que  nostre- 
dite survéquît  nostredit  fils  le  roy  Henry,  elle 
prendra  et  aura  au  royaulme  de  France , tantost 
après  le  très  pas  de  notredit  fils,  douairede  la  somme 
de  vingt  mille  francs  par  an  , dessus  les  terres  et 
seigneuries  que  tint  et  eut  en  douaire  nostre  très 
chère  dame  de  bonne  mémoire  , Blanche , jadis 
femme  de  Philippe , en  son  temps  roy  de  France  , 
nostre  très  redoubté  seigneur  et  grand  ayeul. 

» Item y est  ordonné,  que  tantost  après  notre  très- 
pas  , et  dès  lors  en  avant  , la  couronne  et  royaulme 
de  France  , avec  tous  les  droits  et  appartenances  , 
demoureront  et  seront  perpétuellement  à nostredit 
fils  le  roy  Henry  d’Angleterre  et  à ses  hoirs. 

»>  Item , que  nostredit  fils  le  roi  Henry  la- 
bourera de  son  pouvoir,  et  leplutostque  faire  se 
polraà  mettre  en  notre  obéissance  toutes  villes  et 
cités  , chasteaux  , lieux  , pays  et  personnes  dedans 

nostre  royaulme  désobéissants  à nous,  et  tenants  la 
partie  vulgairement  appelée  du  daulphin  et  Er- 
minacq. 

» Item,  que  toutes  choses  quy  sont  et  seront 
appoinctées  et  accordées  entre  nous  et  nostre  com- 
paignela  royne  , et  notredit  fils  leroy  Henry,  avec 
nostre  conseil  à che  commis,  les  grands  seigneurs , 
barons  et  estât  de  notredit  royaulme,  tant  spiri- 
tuels comme  temporels  , et  aussy  les  cités , com* 
munautés  , citoyens  et  bourgeois  des  villes  dudit 
royaulme,  en  tant  que  à eulx  et  à chacun  d’eulx 
polra  toucher,  en  tout  bien  et  léalement , garde* 
ront  et  feront  leur  povoir  de  bien  garder  contre 
tous  aultres. 

» Item,  quecontinuellementetincontinentaprès 
nostre  trépas  advenu,  ils  seront  féaulx  homme  et 
lieges  de  nostredit  fils  le  roy  Henry  et  de  ses  hoirs, 
et  iceluy  notredit  fils  Henry  tiendront  pour  leur 
seigneur  souverain,  liege,  et  vray  roy  de  France  , 
sans  aulcune  opposition , contradiction  , ou  ;diffi- 
culté  , le  recevront , et  comme  à tel  obéiront  ; et 
après  ces  choses  , jamais  ne  obéiront  à aultre  que 
à nous  , comme  à roy  ou  à régent  du  royaulme  de 
France. 

» 

» Item  y est  accordé  , que  nous  , durant  notre 
vie,  nommerons  et  appellerons  iceluy  nostre  fils  le 
roy  Henry,  en  langue  franchoise,  en  cette  manière: 
Nostre  très  cher  fils  roy  d’ Angleterre  , héritier  de 
France;  et  en  langaige  latin  , en  cette  manière  : 
N osier  prœclarissimus  filins  Henricus  y rex  An  glus , 
hceres  Franciœ. 

>».  Ttem , est  ordonné  . que  nous  , sur  les  choses 
déclarées  et  chacune  d’icelle,  outre  nos  lettres 
scellées  de  nostre  grand  scel,  donnerons  et  ferons 
donner  et  faire  à nostredit  fils  Henry  , lettres  pa- 
tentes , approbatoires  et  confirmatoires  de  nostre 
compaigne  laroyne,  de  nostre  cousin  le  duc  de  Bour- 
gongne  et  des  .aultres  de  nostre  sang  royal,  des 
grands  seigneurs,  barons  et  cités  à nous  obéissants, 
desquels  en  celte  partie,  nostredit  fils  le  roy  Henry, 
vouldra  avoir  lettres  de  nous. 

» Item , que  semblablement  nostredit  fils  le  roy 
Henry,  pour  sa  partie,  oultre  ses  lettres  patentes, 
pour  ces  mesmes  choses  scellées  de  son  grand  scel, 
nous  fera  donner  et  faire  lettres  patentes  , appro- 
batoires et  confirmatoires  de  ses  très  chers  frères  et 
des  aultres  de  son  sang  royal  „ des  grands  sei- 
gneurs , barons  et  cités  à iuy  obéissants,  desquelles 
en  cette  pdrlie  , nous  vouldrons  avoir  lettre  de 
notredit  fils  le  roy  Henry.  Toutes  lesquelles  choses 
dessus  escriptes  , nous  Charles  , roy  de  France  ; 
pour  nous  et  nos  hoirs  , en  tant  que  polra  toucher, 
sans  deuil , fraude  et  mal  engin  , avons  promis  et 
promettons,  juré  et  jurons,  en  parole  de  roy,  aulx 
sainctes  évangiles  de  Dieu  par  nous  corporelle- 
ment touchées,  faire,  accomplir  et  observer,  et 
que  iceluy  ferons  par  nos  subjects  observer  et  ac- 
complir , et  aussy  que  nous  ou  nos  héritiers  ne 
viendront  jamais  au  contraire  des  choses  dessus- 
dites, en  quelque  manière  ou  jugement,  au  de- 
hors , directement  ou  par  oblique , ou  par  quel- 

conque  couleur  exquise.  Et  afin  que  ces  choses 
soient  fermes  et  stables  , perpétuellement  et  à tou- 
jours, nous  avons  faict  mettre  notre  scelà  ces  pré- 
sentes lettres , données  à Troyes  , le  vingt-tin  jour 
de  may  Tan  i/|20,  et  de  nostre  règne  le  quaran- 
tième ; scellées  à Paris  , sous  notre  scel  ordonné, 
en  l'absence  du  grand.  Amsy  signées  , par  le  roy 

et  son  grand  conseil.  J.  Millet.  » 

* 

CHAPITRE  CIL 


Comment  les  roys  de  France  et  d’Angleterre  asségièrent  Setas,  en 
Bourgongne,  qui  leur  feut  rendue , et  la  ville  de  Montereau  où  faut 
Yonne,  prinse  d’assault,  et  le  chasteau  rendu  par  composition  ; 
comment  le  corps  de  feu  le  duc  Jehan  feut  porté  et  enterré  aux 
Chartreux,  à Dijon,  en  Bourgongne;  et  comment  ledaulphin  piint 
la  ville  de  Saint-Esprit , sur  le  Rhône,  et  pluiseurs  autres  forte- 
resses, en  Languedoc. 


Vousavez  ouy  comment  le  roy  de  France  efrd’An- 
gleterre,etle  duc  deBourgongne,  avoient  juré  paix 
finale,  et  aussy  Tavoient  juré  les  princes,  gens  d’é- 

glise,chevaliersetescuyers,etaultresquylàestoient; 

etavecche  feut  ordonné  d’envoyer  gens  notables 
par  les  bonnes  villes  , pour  faire  jurer  icelle  paix, 
dont  pluiseurs  des  terres  et  seigneuries  du  duc 
feurent  moult  déplaisants.  Et  de  faict , fallust  que 
le  duc  le  commandast  à pluiseurs  de  ses  subjects 

et  amis  , quy  le  serment  ne  vouloient  faire.  Entre 

lesquels  Loys  de  Luxembourg*,  quy  depuis  feut 
cardinal  de  Rouen  , et  messire  Jehan  de  Luxem- 
bourg son  frère  , ne  le  vouloient  faire;  mais  le  duc 
leur  commanda  qu’ils  le  fissent  ; auquel  ils  répon- 
dirent que,  puisque  c’estoit  son  plaisir,  ils  le  fe- 
roient , mais  ils  le  tenroient  jusques  à la  mort  ; 
etaussy  firent-ils  , comme  cy-aprèssera  dit.  Après 
tous  les  traictiés  dessus  déclarés  et  accomplis  , 
aussy  la  solemnité  des  nopces  parfaicte,  comme 
dict  est , se  partirent  les  roys  , les  roynes  et  le  duc, 
avec  toute  leur  puissance  , de  Troyes.  Si  tirèrent 
vers  Sens  en  Bourgongne,  que  occupoien  l les  gens  du 
daulpliin;  et  là  eulx  venus,  feut  icelle  ville asségiée, 
où  ils  feurent  environ  douze  jours.  Mais  ceulx  de 
la  ville,  quy  n’avoient  espérance  nulle  de  secours, 
se  rendirent  en  l’obéissance  du  roy  , par  condition  • 
que  les  gens  d’armes  s’en  iroient  saufs  corps  et 
biens  , réservés  ceulx  quy  seroient  coupables  de 
la  mort  du  duc  Jehan  de  Bourgongne,  sy  aulcuns 
en  y avoit.  Après  icelle  ville  rendue  , prise  et  mise 
en  l’obéissance  du  roy  , se  partirent  les  roys  et  duc 
pour  aller  vers  Montereau  , et  à l’entrée  du  mois 
de  juin  mirent  le  siège  tout  à l’environ  de  la  ville 
et  chasteau  de  Montereau,  où  il  feurent  bonne  es- 
pace de  temps.  Dedans  laquelle  estoit  capitaine, 
pour  le  daulpliin,  le  seigneur  de  Guitry  , accom- 
pagné de  quatre  à cinq  cents  de  ses  habitants  , les- 
quels bien  et  vaillamment  se  défendirent,  mais 
peu  leur  profita  ; car  le  jour  sainct  Jehnn-Bap- 

liste  ensuivant , aulcuns  A nglois  et  Bourbon  gnons 
sans  ordonnance  ny  commandement , s’esmurent 
soudainement;  et  tous  ensemble  allèrent  assaillir 
icelle  ville;  et  tant  continuèrent  que  ils  entrèrent 
dedans  ; et  eulx  venus  dedans  allèrent  devers  le 
chastel,  où  se  re  traire  nt  lapins  grand’  partie  des 
Daulpliinois , quy  moult  vigoureusement  feurent 
poursuivis  et  reboutés  dedans  le  chastel , dont  les 
aulcuns  feurent  sy  prèshastés,  qu’ils  cheurent  en 
l’eau,  et  là  feurent  noyés.  Après,  se  logèrent 
Anglois  et  Bourgongnons  dedans  la  ville  , devant 
le  pont  du  chastel  ; et  allèrent  les  gens  du  duc  , 
par  1 avertissement  d’aulcunes  femmes,  au  lieu  où 
esloit  enterré  le  duc  Jehan  de  Bourgongne  ; et 
présentement  mirent  sur  la  tombe  un  drap  d’église, 
et  allumèrent  à chacun  bout  de  ladite  tombe  un 
cierge  ; et  lendemain  par  le  duc  , fils  d’iceluy  tré- 
passé , feurent  envoyés  pluiseurs  notables  cheva- 
liers et  escuyers  de  son  hostel , pour  le  faire  dé- 
terrer ; lesquels  lefirent  mettre  hors  de  terre.  Mais 
a la  vérité , c’esîoit  piteuse  chose  à le  voir , et  avoit 
encore  son  pourpoint,  ses  housseaux  , la  barette 
en  son  chef  ; etainsy  avoit  esté  mis  en  terre  ; et  en 
vérité  là  n’a  voit  homme  qui  se  pust  tenir  de  pleu- 
rer. Ll  en  tel  estai  feut  mis  en  un  cercueil  de 
plomb  , garny  de  sel  et  épices , et  de  là  porté  en 
Bourgongne  enterrer  en  l’église  des  Chartreux  de 
Dijon  , laquelle  avoit  faiet  fonder  le  duc  Philippe 
son  père:  et  là  feut  auprès  de  lui  en  terré  , par  l’or- 
donnance du  duc  son  fils.  En  icelle  lusse,  dont  il 

feut  tiré  , feu t mis  dedans  messire  Butord  , bas- 
tard  de  Croy , qny  à l’assaut  et  prise  de  la  ville  feut 
tué.  Après  la  prise  de  Montereau  , le  roy  d’Angle- 
terre et  le  duc  deslogèrent  d’où  ils  estoient  , et  par 
un  pont  que  ils  avoient  faict  faire  nouvellement 
sur  la  rivière  de  Seine  , allèrent  loger  entre  deux 
rivières  , c’est  assavoir  entre  Seine  et  Yonne  ; et 
de  tous  costés  approchèrent  ladite  forteresse  ; et 
firent  dresser  pluiseurs  engins  , pour  icelle  ab- 
battre.  Or  est  vray  que  le  roy  d’Angleterre  avoit 
pluiseurs  prisonniers,  lesquels  avoient  esté  prins 
à l’assaut  de  ladite  ville  , aulxquels  il  fit  dire  que 
il  les  feroit  tous  pendre  sy  ils  ne  trou  voient  la  ma- 
nière que  le  cliaslel  se  rendît  à luy.  Sy  feut  ad  visé 
que  iceulx  prisonniers,  à seurelé,on  les  feroit  par- 
ler à leur  capitaine  et  à leurs  amis  quy  dedans  le 
chastel  estoient , pour  sçavoir  sy  ils  le  rendroient 
au  roy  d’Angleterre  , disans  que  ils  estoient  tous 
morts  sy  ils  ne  rendoient  la  place:  mais,  pour 
prières  ou  remontrances  qu’ils  sçussent  faire , le 
capitaine  ne  le  voult  faire.  Alors  iceulx  prisonniers 
semirentàgenouxen  priants leurcapilninequ’ileût 
pitié  d’eulx  , ou  ils  estoient  morts  , ou  en  rendant 
la  place  , il  leur  sauveroit  leur  vie.  Aulxquels  il  ré- 
pondit qu’ils  fissent  le  mieulx  qu’ils  polroient,  et 
qu’il  ne  le  rendroit  pas;  et  lors  feurent  remenés 
lesdits  prisonniers  en  l’ost , auquel  lieu  le  roy 
d’Angleterre  fit  dresser  un  gibet , où  lesdits  pri- 
sonniers feurent  tous  pendus,  véants  ceulx  du 
chastel.  El  après  ces  choses  faic tes  , ceulx  du  chas- 

tel  se  tinrent  environ  huit  jours  ; et  puis  firent  . 
traiclié  avec  le  roy  d’Angleterre  de  rendre  le  chas- 
te! , pour  sy  qu’ils  s’en  iroient  saufs  corps  et  vies, 
réservés  ceulx  quy  seroient  coupables  de  la  mort 
du  duc  Jehan  de  Bourgongne,  lesquels  demoure- 
roient  en  la  volonté  du  roy  d’Angleterre  et  du  duc; 
etainsy  s’en  allèrent  lesDaulphinois.  Pour  laquelle 
rendilion  le  seigneur  de  Guitry  feu t J‘ort  blasmé, 
pour  tant  qu’il  avoit  ainsy  laissé  mourir  ses  gens  , 
pour  si  peu  après  tenir  ; et  avec  ce  1 11  y feut  im- 
posé que  il  esloit  coupable  de  la  mort  du  duc 
Jehan  ; et  sur  che  offrit  combattre  un  gentilhomme 
de  l’hostel  du  duc,  nommé  Guillaume  de  Brie; 
mais  en  conclusion  , le  seigneur  de  Guitry  se  ex- 
cusa, et  plus  n’y  feut  plus  avant  procédé.  Tantost 
après,  le  roy  d’Angleterre  mil  bonne  garnison  de- 
dans la  ville  et  chasteau  de  Montereau  ; et  fit  pré- 
parer son  ost , pour  brief ensuivant  mettre  le  siège 
devant  la  ville  de  Melun.  Et  entre  tant  que  ces 
choses  se  faisoient , leroy,  la  roy  ne  et  le  roy  d’An- 
gleterre se  tenoientà  Bray-sur-Seine,  avec  tout  leur 
estât.  Alors  vint  devers  le  roy  d’Angleterre,  le  duc 
deBelhfort,  son  frère,  atout  huit  cents  hommes 
d’armes  , et  deux  mille  archers.  Sy  feut  receu  en 
grand’  liesse.  Pour  la  venue  duquel  la  puissance 
du  roy  d’Angleterre  feut  grandement  efforcée.  Le 
daulphin  et  sa  puissance  estoient  lors  ès  parties  de 
J^anguedoc.  Et  alla  mettre  le  siège  devant  la  ville 
du  Saint-Esprit  sur  le  Rhône  , dedans  laquelle  es- 
toient les  gens  du  prince  d’Orange,  tenant  le  parti 

X l 


Digitized  by  Google 


MÉMOIRES. 


i66 


042<>) 


Bourgongne,  laquelle  luy  feut  rendue , et  plui- 
seurs  anltres  forteresses  au  pays  de  Languedoc, 
lesquelles  avoient  tenu  le  parly  du  duc  par  le  moyen 
du  prince  d’Orange;  etclie  faicl , s’en  retourna  le 
daulphin  à Bourges,  en  Berry,  et  assembla  de  toutes 
parts  grand’  puissance  de  gens,  pour  résister  allen- 
contre  des  puissances  du  roy  d’Angleterre  et  du 
duc  , lesquelles  il  sçavoit  estre  prests  pour  con- 
querre  et  subjuguer  les  villes  et  pays  quy  se  te- 
noient  à luy. 


- ' — 

CH  A.PITRE  CIII. 


Delacroisie  contre  les  Bohéinois  etPragois,  laquelle  ne  profita  gaires 

ou  rien. 


En  che  temps , noslre  Sainct-Père  le  pape  or- 
donna unecroisie  pour  aller  sur  les  Pragois,  duquel 
estoient  conducteur  , avec  grant  foison  princes 
d’Allemaigne  , Lévesque  de  Coulongne  ( Cologne) , 
l’évesque  de  Liège,  Larchevesque  de  ’JVèves,  l’é- 
sque  de  Mayence , le  duc  Loys  en  Bavière , le 
marquis  de  Misse  ( Misnie  ) , et  pluiseurs  aullres 
princes  ; lesquels  tous  ensemble  estoient  quarante- 
deux  , que  ducs  , que  comtes  , que  marquis  , sans 
les  Savoyens,  dont  estoient  chefs  le  seigneur  d’Ais, 
le  seigneur  de  Varembon  , et  le  seigneur  de  Gro- 
lée,  avec  pluiseurs  aultres,  qui  estoient  sous  eulx. 

et  en  la  compaignie  du  duc  de  Heidelberch,  qui 
print  son  chemin  par  Neurembourg , au  pays  et 
royaulmc  de  Behaigne , qui  est  moult  bel  et  plan- 
tureux de  tous  biens , plein  de  villes , villages  et 
chasteaux,  lesquels  on  mettoit  en  destruction,  par 
feux  et  espées , hommes  , femmes  et  enfants.  El , 
à la  vérité,  ainsi  que  pluiseurs  hommes  racontoient 
dignes  de  foy , quand  les  puissances  se  trouvèrent 
en  la  plaine , assez  près  de  Souch , devant  laquelle 
on  meist  le  siège , ceulx  qui  estoienl  de  cheval , lu- 
rent estimés  cent  cinquante  mille  personnes; 
cette  armée,  sans  les  gens  de  pied,  chartons  et 
marchands  menants  vivres,  que  on  disoit  estre 
plus  de  soixante  mille.  Laquelle  armée  dessusdite 
fust  devant  icelle  ville  environ  un  mois.  Mais  une 
envie  et  convoitise  se  mist  entre  les  princes,  par- 
quoy  l’armée,  qui  tant  estoit grande,  profita  bien 
peu;  et  s’eri  partirent  subitement  sans  rien  faire; 
et , à la  vérité  , à les  voir  partir  de  leur  siège,  il 
sembloit  qu’ils  fussent  chassés  de  leurs  ennemis. 
Et  en  icelle  armée  estoit  le  cardinal  d’Exeslre , 
qui  estoit  d’Angleterre,  lequel  disoit,  par  grande 
desplaisance,  voyant  le  desroy,  que  si  y eust  eu  ce 
jour,  dix  mille  archers  d’Angleterre,  il  eust  rué 
jus  touttes  les  compaignies  qui  là  estoient,  la- 
quelle chose  est  véritable  ; car  l’un  n’attendoit 
l’aultre  ; et  ainsi  se  despartit  l’armée  sans  rien  pro- 
filer. Atant  vous  layerai  à parler  de  telle  matière, 
car  le  peu  parler  en  est  bon  , et  parleray  du  roy 
d’Angleterre  et  du  duc. 

CHAPITRE  CIV, 

Du  siège  de  Melun , quy  fcut  environnée  de  tous  costés  ; comment  le 
roy  d’Angleterre  y amena  la  royne  sa  femme;  et  comment,  par 
traictié,  elle  feut  rendue,  et  de  plusieurs  iucidens;  et  comment 
les  roys  et  roynes  entrèrent  à Paris , et  à grant  joie  feurent  reçus. 


Or  nous  convient  parler  du  roy  d’Angleterre  et 
du  duc,  lesquels,  après  qu’ils  eurent  conquis 
Montereau,  si  partirent  pour  aller  à Melun,  que 
tenoient  lesgensdu  daulphin,  laquelle  fust  asségiée 
tout  à l’environ.  Et  le  roy  avec  les  roynes  allèrent 
tenir  leur  estât  à Corbeil.  En  la  compaignie  du  roy 
d’Angleterre  , avoit  un  duc  en  Bavière , lequel 
avoitespousésa  sœurr.  Iceulx  Bourguignons  et  An- 
glois  mirent  leur  intention  de  vouloir  approcher 
leurs  adversaires,  et  firent  dresser  leurs  engins, 
pour  desrompre  les  murs  de  la  ville,  dedans  laquelle 
estoit  capitaine-général  et  principal , le  seigneur 
de  Barbasan  , avec  de  six  à sept  cents  combattants  , 
lesquels  vaillamment  se  deffendirent.  Toutlefois, 
nonobstant  leurs  deffenses,  furent  approchés  en 
pluiseurs  lieulx  jusques  à leurs  fossés,  tant  par 
mines  que  par  bolvers.  En  outre,  fust  faict  sur  la 
rivière  de  Seine  , un  pont  sur  bateaux  , par  lequel 
les  assiégeants  pouvoient  tout  autour  de  la  ville 


i Blanche  sa  sœur  avait  épousé  Louis  de  Bavière,  comte 
palatin  du  Rhin. 

secourir  l’ung  l’a u lire  pleinement.  Et  dura  le  siège 
dix -huit  sepmaines.  La  ville  fust  fort  battue  ; 
mais  tantost  que  les  murs  estoient  rompus  par  les 
engins  , iceulx  asségiés  les  refaisoient  soigneuse- 
ment de  queues  (tonneaux)  pleines  de  terre/et 
d’aultres  besognes  à ce  compétentes. 

Après  certaine  espace  de  temps  que  le  siège  de 
Melun  fust  fermé,  comme  dit  est , y fust  mené  le 
roy,  afin  que  plus  seurement  on  peuist  sommer 
ceulx  de  la  ville  qu’ils  se  rendissent  au  roy  leur 
souverain  seigneur;  mais  à ce  firent  response,  que 
à son  état  privé  très  volontiers  lui  feroient  ouver- 
ture, disants  que  au  roy  d’Angleterre,  ancien  en- 
nemi du  royaulme,  point  ne obéiroient.  Néanmoins, 
le  roy  fust  grande  espace  au  siège , sous  le  gouver- 
nement du  roy  d’Angleterre,  son  beau-filz;  et, 
en  ce  inesme  siège  , fist , le  roy  d’Angleterre  , ame- 
ner sa  femme , la  royne,  grandement  accompai- 
gniée  de  dames  et  damoiselles  ; et  y séjourna  envi- 
ron un  mois,  estant  logée  en  une  maison  que  le 
roy  son  mari  avoit  faict  faire  emprès  ses  tentes, 
qui  estoient  loin  de  la  ville,  afin  que  de  canons 
ne  pussent  eslre  travaillées.  En  ce  temps,  la  royne 
de  Sezille  (Sicile  ),  veuve  du  roy  Loys  de  bonne 
mémoire,  donnacongiéà  son  filz  aisné  pour  aller 
à Rome  , afin  que  de  la  main  de  nostre  Sainct-Père 
le  pappe  il  fust  couronné  roy  de  Naples  ; et  le 
bailla  aulx  Florentins  et  Genevois  ( Génois  ) , sur* 
leur  loyauté  ; lesquels  estoient  ancrés  atout  (avec)  ' 
quinze  galées  d’armes  au  port  de  Marseille,  qui  es- 

toit  de  la  terre  de  ladite  royne  ; mais  elle  retint 

en  ostage  pour  son  fils  , liuict  des  plus  nottables 
barons  du  royaulme  de  Naples  et  de  ses  pays  envi- 
ron , qui  leesloient  venu  quérir  de  par  les  cités 
et  bonnes  villes  du  royaulme.de  Naples;  et  ce  fi- 
rent, par  la  liayne  qu’ils  avoient  à* leur  royne, 
femme  de  messire  Jacques  de  Bourbon  , comte  de 
La  Marche  , laquelle  tenoit  pour  lors  son  mari  pri- 
sonnier, par  discorde  qu’elle  avoit  eu  à lui  et  à ses 
gouverneurs.  Or  s’en  va  le  josne  prince  Loys  , na- 
geant par  mer,  es  galées  dessusdites;  et  entra  à 
Rome;  et  là  receu  t solemnellement  sondit  royaulme, 
par  la  main  du  pappe , jà-soit-ce  que  lors  ne  fust 
pas  couronné , et  fust,  de  ce  jour  en  avant , nommé 
roy  Loys,  comme  avoit  esté  par  avant  son  père. 
Or  retournerons  à noslre  matière. 

Durant  le  siège  de  Melun  , comme  dessus  est 
dit,  furent  mises  en  la  main  du  roy  d’Angleterre  , 
par  le  commandement  du  roy  et  consentement  du 
duc  et  des  Parisiens,  les  forteresses  cy-après  dé- 
clarées ; c’est  assavoir , la  bastille  Sainct-Anthoine, 
le  Louvre , la  maison  de  Nelle  et  le  bois  de  Vin- 
cennes.  Pour  lesquelles  recevoir  fust  envoyé  le 
duc  de  Clarence  y lequel  fust  constitué  capitaine  de 
Paris.  En  cette  mesme  année,  et  durant  le  siège 
de  Melun  , pluiseurs  courses  se  faisoient,  tant  d’un 
costé  comme  d’aultre , qui  trop  longues  seroient 
à racompter,  car  tant  de  tribulations  estoient  lors 
par  le  royaulme  de  France,  que  piteuse  chose  es- 
loil  à voir  et  ouyr  racompter.  En  icelle  année,  1res- 

passa  en  la  ville  de  Blois,  Philippe,  comle  de 
Vertus,  frère  de  Charles,  duc  d’Orléans,  prison- 
nier pour  lors  en  Angleterre;  lequel  comte  de 
Vertus  gouvernoit  en  France  toutes  les  terres  de 
ses  frères  dessusdits.  Pour  lequel  trespas,  le  daul- 
phin  fust  fort  afîoibli  d’aide  et  de  conseil  ; et  aussi 
ses  deux  frères,  qui  estoient  prisonniers  en  An- 
gleterre , eurent  au  cœur  grant  tristesse  , comme 
raison  estoil;car,  en  leur  absence  , eulx  estants 
prisonniers,  tant  qu’il  vesquy  gourverna-  léalment 
et  sagement  leurs  dominations  et  seignouries.  Or 
convient  retourner  à l’estât  du  siège  de  Melun , 
durant  lequel  se  férit  en  l’ost  du  roy  d’Angleterre , 
grant  mortalité  de  épidémie  ; pour  quoy  il  perdit 
grant  nombre  de  ses  gens.  Et,  de  l’autre  eoslé, 
se  partit  de l’ost  du  duc,  le  prince  d’Orange  et  pl ui- 
seurs  antres.  Pour  lequel  parlement,  le  duc  envoya 
hastivement  devers  messire  Jehan  de  Luxembourg, 
lors  capitaine  de  Picardie , et  lui  manda  qu’il  as- 
semblast  le  plus  de  gens  et  grant  nombre  qu’ils 
polroit,  et  le  inenast  devers  lui  au  siège  de  Melun. 
Lequel  y vint  tost  après.  Et  quand  il  vint  au-dessus 
de  Melun  , ayant  ses  gens  en  bataille,  ceulx  de  la 
ville,  ce  voyanls  cuidèrent  avoir  secours,  et  firent 
sonner  les  cloches,  et  monter  sur  les  tours,  criants 
hautement  à ceulx  de  l’ost,  que  ils  missent  leurs 
selles,  et  que  ils  seroient  deslogiés.  Mais  lantost 
perçurent  que  c’estoient  leurs  ennemis  : pour  quoy 
testes  baissées,  loutles  joies  cessants,  descendirent 
de  leurs  murs,  sans  espérance  de  ce  jour  en  avant 

de  plusavoirsecours  du  daulphin;  car  ils  lui  avaient 
pluiseurs  fois  noncé  la  pestilence  où  ils  estoient 
contraints  : car , par  famine,  mangèrent  chevaux 
et  aultres  vivres  non  appartenants  à créature  hu- 
maine; et,  finalement,  commencèrent  à parle- 
menter aux  Anglois  ; et  tellement  fust  appointé 
que  ils  rendroienl  la  ville  et  le  chasteau  de  Melun 
au  roy  d’Angleterre  , et  se  meltroient  tous  gé- 
néralement, tant  hommes  d’armes,  bourgeois  et 
habitants,  comme  louttes  aultres  personnes,  en  la 
grâce  des  deux  roy  s , lesquels  les  recevroient  par 
telle  manière,  que  s’il  y en  avoit  aulcuns  qui  fus- 
sent trouvés  coupables  ou  consentants  de  la  mort 
du  duc  Jehan  de  Bourgongne,  on  leur  feroit  jus- 
tice et  raison  , et  ceulx  qui  ne  seroient  trouvés  cou- 
pables, n’auront  garde  de  mort , mais  demeureront 
prisonniers  jusques  à tant  qu’ils  auront  baillé 
bo  nne  caution  , de  jamais  eulx  armer  avec  les 
ennemis  desdils  roys. 

Item , que  tous  les  dessusdits  , tant  bourgeois 
comme  gens  d’armes,  metlroient  tous  leurs  biens 
et  armures  dedans  le  chaslel  , et  se  rendroient 
tous  prisonniers  à cause  de  la  guerre  , et  leur  quit- 
teront leur  foi  et  rançon  ; et , pour  seureté  de  ce  , 
bailleront  douze  des  plus  notables  en  hostaiges,  de 
ceux  de  la  ville.  Ghe  traictiélors  accordé  et  par- 
fourni,  fut  tanlost  la  ville  et  chastel  mis  en  l’obéis- 
sance des  roys.  Et  après  l’accomplissement  d’icelles 
besognes,  tous  les  gens  d’armes  Daulphinois,  des- 
quels estoient  principaux  111  essire  Pierre  de  Bour- 

bon,  seigneur  de  Préaux,  le  seigneur  de  Barbazan, 
et  cinq  ou  six  notables  hommes  et  aulcunes  gen  til- 
les-femmes,et  granl  partie  des  bourgeois  de  la  ville, 
furent  menez  par  les  commans  des  deux  roys  , à 
force  de  gens  d’armes,  à Paris  » et  là  emprisonnés 
au  Chastelet  , en  la  maison  du  Temple  , et  en  la 
Bastille,  et  aultres  places. 

■Item  , fut  défendu  , par  les  deux  roys  , que  nul 
n’entrast  dedans  la  ville  et  chaslel  capital  , sinon 
ceux  qui  à ce  commis  seroient. 

Or,  est  vrai  quependanl  le'temps  que  traictésdes- 
susdicls  se  laisoient,  un  gentilhomme  de  Phosteldu 
roy  d’Angleterre, nommé  Bertrand  de  Gaumont, qui, 
à laba taille  d’Aziricourt,  le  propre  jour,  eslantFran- 
choisse  rendit  Anglois , pour  causequeen  Guyenne 
il  tenoitdu  roy  d’Angleterre  , pour  sa  vaillance  es- 
toilde  lui  moult  aimé  ; mais,  comme  dit  esl,icelui 
Bertrand  , comme  mal  conseillé  , par  convoitise  de 
pécune  qu’il  en  eut  , aida  à sauver  et  mettre  hors 
de  la  ville  Aymerion  du  Lan  , qui  avoit  esté  , comme 
l’on  disoit  , coupable  de  la  mort  du  duc  Jehan  de 
Bourgongne.  Laquelle  chose  alors  vint  àlaconriois- 
sanceduroy  d’Angleterre.  Donc  pour  ce  méfaict,  lui 
Uct  copper  la  leste,  jà-soil-cequeleduc  deClarence, 
son  frère , le  duc  et  aultres  , lui  priassent  que  il  lui 
voulsist  pardonner  : auxquels  il  respondit  que  plus 
n’en  parlassent,  et  qu’il  ne  voulloit  avoir  nul  trais- 
tre  en  son  osl  ; et  en  fict  faire  justice  pour  mons- 
trer  exemple  aux  aultres.  Toutefois  , aulcnns  di- 
soicnl  qu’il  eust  bien  voulu  racheter  ledit  Bertrand 

de  dix  mille  nobles.  Icelles  besognes  accomplies  , 
le  roy  d’Angleterre  et  le  duc  donnèrent  congé  à 

aulcuns  de  leurs  gens  , et  se  partirent  de  devant 
Melun  pour  aller  à Corbeil  , où  estoient  le  roy  et 
les  deux  roynes  de  France  et  d’Anglelerre  ; et  puis 
tous  ensemble  se  partirent  de  Corbeil  pour  aller  à 
Paris.  Et  allèrent  les  bourgeois  de  Paris  au-devant 
desdits  roys,  en  belle  ordonnance  ; h l’entrée  des- 
quels fut  par  le  peuple  crié  Noël  ! partout  où  ils 
passoient.  Et  chevaulcboienl  les  deux  roys  , moult 
richement  vestus  , de  front,  Pung  d’emprès  l’aul- 
tre,  le  roy  à dextre  et  le  roy  d’Angleterre  à se- 
nestre.  Après  eux  estoient  les  ducs  deClarence  et 
de  Bethfort,  frères  du  roy  d’Angleterre.  Et,  comme 
j’ai  entendu;  le  duc  tint  son  rang  à part  , c’est  as- 
savoir au  senestre  du  roy  d’Angleterre  , sans  soi 
mettre  avecque  les  ducs  deClarence  et  de  Bethfort; 
et  estoit  vestu  de  noir.  Après  lui  estoient  les  che- 
valiers de  son  hostel  ; et  lesaullres  princes  et  che- 
valiers suivoient  les  deux  roys  d’assez  près.  En 
pluiseurs  lieux  encontrèrent  les  gens  d’église  , à 
pied  , en  procession  , arreslés  par  les  carrefours , 
011  ils  présentoient  aux  roys  à baiser  lessainctes  re- 
liques ; et  chevaulchèrent  ensemble  jusques  à l’é- 
glise Notre-Dame  , où  ils  feirent  leurs  oraisons. 
Après  , remontèrent  à cheval  , et  s’en  alla  chacun 
en  son  logis  ; c’est  assavoir , le  roy  en  son  hostel 
de  Sainot-Pol  , et  le  duc  avec  lui  ; puis  après  que  le 
duc  eut  convoyé  le  roy  , il  s’en  alla  logier  en  son 
hostel  d’ Arthois  , et  le  roy  d’Angleterre  et  ses  deux 

frères  , au  chastel  du  Louvre  ; et  le  lendemain  en- 
trèrent dedans  Paris , les  deux  roynes  de  France  et 
d’Angleterre.  Allenconlre  desquelles  allèrent  le 
duc  et  pluiseurs  seigneurs  d’Angleterre  , et  aussi 
les  bourgeois  de  Paris  , en  pareille  ordonnance 
qu’ils  avoient  été  le  jour  devant;  et  fut  de  rechief 
faict  toute  joie  à la  venue  des  deux  roys  et 
roynes.  Quant  est  à parler  des  dons  et  présens  qui 
feurent  faicts dedans  Paris,  au  roy  d’Angleterre  et 
à la  roy  ne  sa  femme  , il  seroit  trop  long  à réciter. 
Tout  ce  jour  et  la  nuit,  couroit  vin  par  les  carre- 
fours abondamment,  par  robinets  d’airain  etaultres 
conduits  faicts  par  artifice.  Par  toute  la  ville  fut 
faicte  grand  liesse  pour  la  paix  finale  des  deux 
roys,  plus  qu’on  ne  vous  sçauroit  dire. 


CHAPITRE  CV. 

Comment  le  duc  de  Bourgongne  feit  faire  sa  complainte  au  roy  séant 
en  justice , pour  la  mort  du  duc  Jehan,  son  père  , et  demanda  répa- 
ration; delà  response  du  roy;  et  comment  René  d’Anjou  , frcre  du 
roy  de  Cécillc  , épousa  la  fille  héritière  du  duc  de  Lorraine. 

/ 

En  briefs  jours  après  la  venue  des  roys  et  princes 
à Paris  , fut  faicte  grand  complainte  par  le  duc  et 
le  procureur  de  la  duchesse  de  Bourgongne.  Et 
pour  icelle  complainte  , séy  le  roy  , comme  juge  , 
en  l’hostel  Sainct-Pol , en  la  basse  salle.  Et  là 
estoit  assis  sur  le  mesme  banc  ou  séoit  le  roy  , le 

roy  d’Angleterre  auprès  du  roy  ; ès  lieux  ordonnés 
pour  eux.  Esloient  assis  le  chanceilier  de  France  , 
et  maistre  Philippe  de  Morvilliers,  premier  prési- 
dent en  parlement,  et  pluiseurs  aultres  notables 
hommes  du  conseil  du  roy  ; et  d’aultre  costé  , vers 
le  milieu  de  la  salle , séoit  sur  un  banc  , le  duc  ; avec 
lui,  pour  l’accompagner,  les  ducs  de  Clarence  et  de 
Bethford  , les  évesques  de  Terrouanne  , de  Tour- 
nay  , de  Beauvais  et  d’Amiens  , messire  Jehan  de 
Luxembourg  , et  pluiseurs  aultres  chevaliers  et 
escuyers  du  conseil  du  duc.  Maistre  Nicolas  Rollin  , 
lors  avocat  en  parlement , pour  le  duc  et  la  duchesse 
sa  mère,  demanda  audience  aux  deux  roys  de  par- 
ler, comme  il  est  de  coutume  de  faire.  Puis  après 
proposa  le  félon  et  détestable  hommicide  fait  en  la 
personne  du  duc  Jehan  de  Bourgongne  , dont  il  ac- 
cusoit  Charles  soy  disant  daulphin  de  Vienne,  le 
vicomte  de  Narbonne  , le  seigneur  de  Barbazan  , 
Tanneguy  du  Chastel  , Guillaume  Battilier  , Je- 
han Louvet  , président  de  Provence  , messire  Ro- 
bert de  Loire,  Olivier  Layet , Frotlier,et  tous  les 
coupables  dudit  homicide  ; contre  lesquels  et  cha- 
cun d’eux,  lediçt  avocat  conclut,  afin  que  ils  fussent 
mis  en  tombereaux  , et  menés  par  tous  les  carre- 
fours de  Paris,  nues  têtes  , par  trois  jours  de  sa- 
medy  ou  de  fesle  , et  tenir  chacun  un  cierge  en  sa 
main  , en  disant  à haute  voix  qu’ils  a voient  occis 
mauvaisement , faussement,  damnablement  et  par 
envie  , le  duc  de  Bourgongne  , sans  cause  raison- 
nable quelconque  ; et  ce  fait , ils  fussent  menés  là 


C* 4 20)  DU  Sr  DE  SAINT-ItEMY. 

où  ils  perpétrèrent  ledict  homicide  ; c’est  assavoir 
Montereau;  et  là  dissent  et  répétassent  les  paroles. 
En  oultre  , où  ils  occirent  fust  faictc  et  édifiée  une 
église;  et  feurent  ordonnés  douze  chanoines  , six 
chapelains  et  six  clercs,  pour  y perdurablement 
faire  le  divin  service  ; et  feussent  pourvus  de  tous 
vestemens  de  table,  de  livres  , de  calices , de  nap- 
pes, et  de  toutes  aultres  choses  nécessaires  ; et  feus- 
sent les  chanoines  fondés  chacun  de  deux  cents 
livres  parisis  , et  les  chapelains*  de  cent  , et  les 
clercs  de  cinquante,  monnoje dicte , au  dépens  du 
daulphin  et  de  ses  complices  ; et  aussi  que  la  causé 
pourquoi  seroit  faicte  ladicte  eglise  , feut  escrile 
de  grosses  lettres  entaillées  en  pierre , au  portail 
d’icelle;  et  pareillement  en  chacune  des  villes  qui 
s ensuivent , fust  faicte  une  pareille  église  ; c’est 
assavoir  à Rome,  à Paris , à Gand , à Dijon  , à Saincl- 

Jacques-de-Compostelle  et  en  Jérusalem  où  Nostre- 

Seigneur  souffrit  mort.  Après  laquelle  proposition 
feut  proposé  de  rechief , par  maistre  Pierre  de  Ma- 
rignj  , avocat  du  roy  en  parlement,  en  prenant 
conclusion  criminelle , contre  les  dess usdicts  homi- 
cides. En  oultre,  Jehan  Larchier,  docteur  en  théo- 
logie dénommé  , par  le  recteur  de  l’université  de 
Paris,  proposa  aussi  moult  bien  authentiquement , 
devant  les  deux  roys  , en  eux  enhortant  par  moult 
de  manières,  qu’ils  feissent  justice,  et  punissent 
les  coupables  des  crimes.  Et  là  déclara  moult  de 
termes  et  de  dignités  de  justice  , et  que  iis  enten- 
dissent et  écoutassent  bénignement  aux  requestes 

et  prières  du  duc  , afin  que  icelles  requesles  voul- 
sissent  mettre  à effet.  Après  lesquelles  proposition  s 
fut  respondu  de  par  le  roy  , par  la  bouche  de  son 
chancellier,  que  de  la  mort  du  duc  de  Bourgongne, 
de  ceux  qui  si  cruellement  l’avoient  occis,  et  desre- 
questes  contre  eux  présentement  fa ic tes  de  par  le 
duc  , il  leur  feroit , par  la  grâce  de  Dieu  , et  bon 
advis  et  aide  de  son  fils  Henry , roy  d’Angleterre, 
régent  , héritier  de  France  , là  estant , bon  accom- 
plissement de  justice  de  toutes  les  choses  dictes  et 
proposées,  sans  faillir.  Et  ce  faict , les  deux  rois  et 
tous  les  aultres  retournèrent  chacun  en  son  hosteL 
En  ce  temps,  après  les  besongnesdessusdictes,  fut 
faict  le  mariage  de  René  d’Anjou  , frère  au  roy  de 
Sécile  , marquis  du  Pont , par  le  don  du  cardinal 
de  Barre , son  oncle  , et  la  fille  héritière  du  duc  de 
Lorraine  ; et  d’autre  part , durant  ces  choses , mes- 
sire  Jacques  de  Harcourt  > qui  encore  feignoit  tenir 
la  partie  du  duc , et  tenoit  grosse  garnison  au  Cro- 
toy  , faisoit  guerre  moult  forte  par  terre  et  par 
mer  allencontre  des  Anglois  , dont  le  roy  d’Angle- 
terre de  ce  averty  n’estoit  pas  bien  content.  En 
ces  mesmes  jours  vinrent  pluiseurs  ambassadeurs 
et  commis  de  par  les  trois  estats  du  royaulme  de 
France,  par  avant  mandés,  avec  lesquels  furent  te- 
nus pluiseurs  consaux  ; en  la  fin  desquels  feurent 
les  gabelles  et  impositions,  quatriesmes  et  aultres 
subsides,  remises  sus  , réservé  les  grains. 


( * 4 ao) 


DU  Sr  DH  SÀÏNT-IllîM Y. 


'79 


CHAPITRE  CVI. 


Comment  les  roys  de  France  et  d’Angleterre  tinrent  leurs  estats  à 
Paris,  le  jour  de  Noël  ; et  comment  le  roy  d’ Angleterre  commença 
de  régner  en  France. 


Le  jour  de  Noël  tinrent  les  deux  roys  leurs  es- 
tats dedans  Paris  ; assavoir  , le  roy  à son  hostel  de 
Sainct-Pol,  et  le  roy  d’Angleterre  au  Louvre,  les- 
quels estats  feurent  bien  différents  les  uns  aux 
aultres  ; car  le  roy  estoit  petitement  et  pauvre- 
ment servi , dont  il  desplaisoit  moult  à aulcuns 
Franchois  qui  le  servoient.  Et'  quant  est  à parler 
de  l’estât  du  roy  d’Angleterre  , et  de  la  roy  ne  sa 
femme  , et  des  grants  estats  et  habillements,  dont 
luy,  sa  femme  la  royne,  et  les  princes  de  son 
. sang  estoient  adornés  ce  jour,  seroit  trop  fort  à 
raconter.  Et  de  touttes  parts  venoient  les  subjecls 
eu  humilité  grande,  pour  luy  faire  révérence  et 
honneur  ; et  dès  lors  commença  le  roy  d’Angle- 
terre du  tout  à gouverner  et  administrer  les  be- 
songnes  du  royaulme  , et  faire  officiers  à son  plai- 
sir , en  démettant  ceux  qui  par  le  roy  et  le  duc 
de  Bourgnogne  mort,  et  celuy  lors  présent , y 
avoientesté  long-temps.  Il  constitua  le  comte  de 
Kint , capitaine  de  Melun  , à toute  garnison  de 
gens  d’armes,  et  le  comte  de  Hostidonne,  son 
cousin  , capitaine  du  bois  de  Vincennes.  Et  à 

Paris  fust  ordonné  à demeurer  avec  le  roy  le  duc 
d’Exestre , atout  cinq  cents  combattants.  Après 
lesquelles  ordonnances  , et  que  la  Teste  de  la  Nali- 
vité  de  Nostre-Seigneur  fust  passée,  le  roy  d’Angle- 
terre partitde Paris , etlaroynesafemme,  les  dues 
de  Glarence  et  de  Bethford , et  aultres  de  ses 
princes  et  granls  seigneurs  , et  s en  alla  a Rouen  , 
où  il  séjourna  longue  espace  devant  qu’il  relour- 
nast  en  Angleterre.  Et  pareillement  le  duc  partant 
de  Paris , s’en  alla  à Beauvais  , à la  Teste  et  entrée 
de  maistre  Pierre  Cauchon  , docteur  en  théologie , 
nouvel  évesque  de  cette  ville  de  Beauvais  : puis  , 

delà,  s’en  alla  à Lille,  à Bruges  et  à Gand , où 
estoit  sa  femme,  la  duchesse  Michelle*  où  il  sé- 
journa environ  trois  semaines.  Le  rouge  duc  en 
Bavière , lequel  estoit  venu  servir  le  roy  d’Angle- 
terre  , son  beau-frère , s’en  retourna  en  son  pays 
d’Allemagne , pource  que  il  avoit  eu  nouvelles 
que  les  Bohémiens  , instruits  et  ensaigniés  par  un 
clerc  de  leur  pays , quy  estoit  hérétique  , sy  es- 
taient dressés  et  confusément  esinues  du  venin 
d’hérésie , non  pas  seulement  contre  nostre  foy 
catholique , mais  avec  ce  contre  le  roy  d’Alle- 
magne , de  Hongrie , de  Bohesme  ; et  en  grant 
multitude  luy  faisoient  guerre  mortelle. 

CHAPITRE  CVII. 

Comment  le  roy  d’Angleterre  retourna  en  Angleterre  avec  sa  femme, 
qu’il  feit  couronner  royne  en  la  ville  de  Londres  , en  Angleterre  , 
où  il  tint  moult  grant  feste  j de  l’aide  qu’il  requit  à ses  subjects  , 
qui  libéralement  luy  accordèrent. 


Après  ce  que  le  roy  d’Angleterre  eust  ordonné 
ses  besognes  à Rouen  , et  commis  capitaine-géné- 
ral de  toute  Normandie  son  frère  le  duc  de  Cia- 
rence , quy  estoit  moult  renommé  en  armes,  il 
se  partit  de  là  pour  aller  en  Angleterre  ; avec  lui  la 
la  royne  sa  femme , son  frère  le  duc  de  Bethfort, 
et  bien  six  mille  combattants,  prit  son  chemin  à 
Amiens.  Si  feust  honorablement  receu  ; et  luy  fit- 
on,  et  à la  royne  sa  femme,  plusieurs  présents.  Et 
de  là  par  Sainct-Pol,  Dourlans  et  Thérouanne,  alla 
à Calais,  où  il  séjourna  aulcuns  jours  ; et  puis  passa 
la  mer,  et  alla  en  Angleterre,  où  il  feu t reçu  comme 
à luy  appartenoit.  Et  luy  venu  en  Angleterre  fist  or- 
donner qu’il  appartenoit  à couronner  la  royne  sa 
femme;  laquelle  couronnalion  feut  faite  en  la  cité 
royale  de  Londres,  chef-ville  du  royaulme;  et  là  feut 
faite  telle  et  sygrantfesle,que  depuis  le  du  très  noble 
roy  Arthur,  ne  feut  vue  la  pareille  en  Angleterre. 
Après  laquelle  feste,le  roy  s’en  alla  en  personne  par 
les  cités  et  bonnes  villes  de  son  royaulme,  et  leur  fit 
exposer  et  déclarer  toutes  les  bonnes  adventures  , . 

qui , par  son  grand  labeur  et  peine , luy  estoient 
advenues  en  France,  et  les  besognes  quy  luy 
resloient  et  demeuroient  encore  à faire  audict 
royaulme,  et  à subjuguer  son  adversaire,  le  Dau- 
phin de  Vienne,  quy  se  disoit  régent  et  héritier 
/ de  France  , et  qui  tenoit  etoccupoit  Ja  plus  grant 
partie  de  France;  et  que  pour  ce  faire,  et  conquerre' 
ledict  royaulme  , deux  choses  luy  estoient  né- 
cessaires , c’est  assavoir,  finances  et  gens  d’armes  ; 
pourlaquelle  cause  requéroit  tous  ses  subjecls  qu’ils 
lui  fissent ayde.  Lesquelles  requestes  feurent accor- 
dées libéralement  de  tout  son  peuple  et  cités  du 
royaulme  d’Angleterre.  Et  pour  vray  , il  assembla 
tantost  si  grant  finance  en  or,  argent  et  joyaux  , 
qu’à  peine  le  pouvoit-on  nombrer.  Et,  de  fait, 
il  eslut  en  son  royaulme  une  grant  compaignie 
de  la  josnesse  du  pays , les  plus  forts  et  habiles 
à la  guerre  ; et  en  brief,  rassembla  bien  trente 
mille  combattants  pour  retourner  en  France.  Et 
luy  estant  en  Angleterre  , pour  tenir  le  royaulme 
plus  seur,  prit  trêves  à ses  ennemis  de  Galles  et 
d’Ecosse , quy  par  long-temps  avoient  esté  pri- 
sonniers en  son  royaulme  , moyennant  que  le  roy 
d’Ecosse  prist  à femme  sa  cousine  germaine,  sœur 
du  comte  de  Somberset,  et  nièce  du  cardinal  de 
Wincestre  , lequel  feut  le  principal  de  traictier 
icelui  mariage. 

CHAPITRE  CVIII. 


Comment  la  duchesse  de  Brabant  se  partit  du  duc  son  mari,  par  ja- 
lousie, et  s’en  alla  avec  le  seigneur  de  Robersart,  en  Angleterre, 
où  elle  se  maria  avec  le  duc  de  Glocestre. 

En  ce  mesme  temps,  madame  Jacques  de  Ba- 
vière , duchesse  de  Brabant,  laquelle,  outre  sa 
volonté,  avoit  esté  mariée  au  duc  de  Brabant,  par 
la  douairière  de  Haynault  sa  mère , pource  que  on 
disoit  que  le  duc  de  Brabant , son  mary,  tenoit  une 
gentille  femme,  fille  d’ung  chevalier  brabanchon, 
de  fait , se  partit  la  duchesse  de  l’hostel  de  son 
mary,  et  s’en  alla  loger  en  une  hostellerie,  en  la 
ville  nommée  le  Miroir;  et  là  feit  tant , qu’elle  feut 
envoyée  devers  la  duchesse  mère,  la  comtesse  douai- 
gière  deHaynault,  laquelle  l’envoya  quérir,  et  s’en 
alla  en  Haynault  devers  sa  mère.  Quand  le  duc  de 
Bourgongne  sceut  le  partement  de  la  duchesse  de 
Brabant , sa  cousine  germaine,  il  en  feut  moult  dé- 
plaisant, et  envoya  devers  elle;  et  luy  il  s’en  alla 
à Bruxelles  devers  le  duc  de  Brabant , et  besogna 
tellement,  que  jour  feut  pris  que  la  duchesse  de 
Brabant  retourneroit  à Bruxelles  devers  son  mary. 
Auquel  jour  feurent  criées  unes  joutes,  pour  à 
icelle  rassemblée  du  duc  de  Brabant  et  de  la  du- 
chesse sa  femme,  faire  une  grant  et  noble  feste;  mais 
le  diable,  empescheur  de  tous  biens , ne  le  poeult 


MÉMOIRES 


(1420) 


184 

souffrir,  comme  vousoyrez  cy  après.  Vray  est  que, 
durant  le  temps  que  le  duc  de  Bourgongne  et  ses 
gens  pratiquoient  icelle  réconciliation  , le  seigneur 
de  Robertsart,  Haynuyer,  de  tous  temps  tenant 
le  parti  des  Anglois  , et  aussy  faisoient  deulx  de 
ses  frères,  ses  enfants,  et  la  plupart  de  son  lignage, 
s’estoit  party  d’Angleterre , et  se  trouva  en  la  ville 
de  Valenciennes , où  lesdites  dames  estoient  ; et  là 
feu!  pratiqué  le  mariage  du  duc  de  Gloceslre  et  de 
la  duchesse  de  Brabant,  nonobstant  qu’elle  feut 
mariée  au  duc  de  Brabant , comme  dict  est.  Et  tant 
y feut  besogné,  que  la  duchesse  de  Brabant  laissa 
icelle  belle  assemblée  quy  se  faisoit  à Bruxelle ; et, 
de  fait,  s’accorda,  du  consentement  de  sa  mère, 
de  s’en  aller,  avec  le  seigneur  de  Robertsart,  en 
Angleterre , feignant  que  elle  vouloit  aller  en  Pon- 
thieu,  dont  elle  estoit  dame  douairière,  à cause 
du  daulphin  que  elle  avoit  espousé.  Si  se  partit  la 
duchesse  de  Brabant  de  Valenciennes  , prenant 
congé  de  sa  mère;  et  s’en  alla  au  giste  deBouchain, 
où,  icelle  nuict,  elle  ordonna  ceulx  et  celles  que 
elle  vouloit  avoir  pour  mener  avecque  elle.  Et 
n’est  mie  à doubter  que  elle  et  le  seigneur  de  Ro- 
bertsart avoient  ordonné  l’heure  que  elle  devoit 
partir  de  ladite  ville  de  Bouchain,  Comme  vous 
avez  ouy,  la  duchesse  coucha  une  nuict  à Bouchain, 
et,  lendemain  devant  le  jour,  elle  feut  à cheval , 
elle  cinquième  de  femme,  et  ung  petit  nombre  de 
gens;  mais  elle  ne  feut  gaire  éloignée  de  Bouchain, 
que  elle  trouva  le  seigneur  de  Robertsart,  en  sa 

compaignie  environ  quarante  ehevaulx , dont  la 
plupart  estoient  archiers.  En  che  point  alla  la  du- 
chesse de  Brabant  en  Angleterre  ; dont  en  advint 
depuis  de  grants  guerres  et  aultres  maulx  ès  pays 
deHaynault,  de  Hollande  et  Zélande,  dont  elle 
estoit  héritière  , comme  cy  après  sera  dict. 


CHAPITRE  CIX. 

Comment  le  daulphinfeut  b&nni  du  royaume  et  jugé  indigne  de  la 
&uccession  du  royaume  de  France  jet  comment  Je  seigneur  del’Isle- 
Àdam  feut  fait  prisonnier  du  ducd’Exester,  capitaine  de  Paris. 

Devajnt  que  le  roy  d’Angleterre  se  partist  de 
Paris  pour  passer  la  mer,  feut  appelé  le  daulphin  à 
la  table  de  marbre  ; et  là  feurent  faictes  en  ce  cas 
toutes  les  sollemnités  accoutumées  contre  luy  et 
ses  complices,  pour  le  crime  faict  en  la  personne 
de  Jehan,  duc  de  Bourgongne.  Et  pourtant  que 
aulxdicts  appeaulx  ne  alla  ni  envoya ^ feut  par 
le  conseil  royal  et  par  le  parlement  banni  du 
royaulme,  et  jugé  indigne  de  succéder  à toutes 
seigneuries  venues  ou  à venir,  mesmeinentde  la 
succession  et  attente  qu’il  aVbit  à la  couronne  de 
France,  nonobstant  que  de  icelle  fust  vray  héritier 
apprès  le  trépas  du  roy  son  père , selon  les  cous- 
lurnes  anciennes  de  che  noble  royaulme.  En  ap- 
près, le  duc  d’Exestre , qui  estoit  capitaine  de 


l8(j  M ÉMOI  U ES  (1421) 

Paris , pour  certaines  causes  quy  à che  le  murent , 
feit  prendre  le  seigneur  de  l’Isle-Adatn  par  aulcuns 
de  ses  Anglois;  pour  laquelle  cause  s’assemblèrent 
jusques  à deulx  mille  hommes  du  commun  de 
Paris,  pour  le  rescourre  de  ceulx  quy  le  menoient 
à la  bastille  Sainct- Anthoine;  mais  tantost  le  duc 
d’Exestre , à cinq  cents  combattants  ou  environ,  la 
plus  grant  partie  archiers,  se  férirent  dedans  eulx; 
et  feit  tirer  les  archiers  au  travers  des  communes  ; 
pourquoi , tant  pour  la  paourdti  trait  comme  par  le 
commandement  qu’il  leur  feit  de  par  le  roy , se 
retrayrent  assez  brief  en  leurs  maisons  ; et  le  sei- 
gneur de  rile-Adam  feut  mis  prisonnier,  et  y dé- 
molira durant  la  vie  du  roy  d’Angleterre,  lequel 
l’eust  faict  mourir , si  n’eust  esté  la  requeste  que  le 
«lue  luv  en  feit. 

J 

• - ■ ■■■  ■ ■ ■■  — ■ 


CHAPITRE  CX. 


Comment  le  duc  de  Clarence  feut  occis  desDaulphinois , avec  la  fleur 
de  la  cavalerie  d’Angleterre , à la  bataille  de  Baugé , au  pays  d’An- 
jou ; et  du  mariage  du  duc  d’Alenchon  à la  seule  fille  du  duc  d’Or- 
léans. 


Le  jour  de  Pasques  1 42  a , le  duc  de  Clarence  , 
capitaine  général  de  toute  Normandie , apprès  le 
partement  du  roy  d’Angleterre  son  frère,  avoit 
mené  son  osl  devers  le  pays  d’Anjou  , où  estoient 

assemblés  en  très  grant  nombre  les  Daulphinois; 
c’est  assavoir  Je  comte  de  Boken  , connestable  des 
Daulphinois,  et  le  seigneur  de  la  Fayette,  capi- 
taine,avec  pluiseurs  aultres  capitaines,  pour  iceulx 
combattre  et  subjuguer.  Advint  que  che  jour,  le 
duc  de  Clarence  ouyt  certaines  nouvelles  , que  ses 
ennemis  estoient  assez  près,  en  une  ville  nommée 
Baugé,  en  Anjou.  Et  pour  tant  ledict  duc  de  Cla- 
rence, quy  moult  esloit  renommé  en  armes , print 
sans  délay  une  partie  de  ses  gens,  et  à peu  près  tous 
les  capitaines  ; et  moult  aspreinent  alla  envahir  ses 
ennemis , et  commencèrent  aspre  et  dure  bataille , 
où  moult  y eut  de  gens  morts  et  navrés.  Et  entre 
tant,  la  grant  troupe  de  son  ostsuivoit  de  loin  à 
très  grant  peine  et  danger,  pour  le  mauvais  pas 
d’une  rivière  qu’ils  avoient,  à passer.  Les  Daulphi- 
nois , quy  estoient  avertis  de  la  venue  de  leurs 
ennemis,  commencèrent  à combattre  moult  aspre- 
ment  ; et  d’aultre  part , les  Anglois  , quy  pas  n’es- 
toient  si  grant  nombre,  se  défendirent  vigoureuse- 
ment , espérans  estre  secourus  par  leurs  gens  quy  à 
force  venoient  ; mais  le  pas  qu’ils  avoient  à passer 
estoil  moult  difficile , quy  le  retarda  ; et  ne  purent 
venir  à temps;  car  les  Daulphinois  sachants  leur 
venue , pour  secourir  les  Anglois , se  hastèrent  de 
combattre  le  duc  de  Clarence  ; et  commença  la  ba- 
taille  des  deulx  parties  moult  aspre  et  dure;  mais 
les  Daulphinois  estoient  deux  contre  ung  Anglois  ; 
et  eurent  les  Daulphinois  la  victoire.  Et  feurent 
morts  sur  la  place  le  duc  de  Clarence,  le  duc  de 

Kint,  le  seigneur  de  Roos,  maréchal  d'Angleterre, 
et  généralement  la  fleur  de  la  chevalerie  d’Angle- 
terre, et  de  deux  à trois  mille  combattants,  que 
morts  que  prins,  et  pluiseurs  aultres  ; et  Peut 
nommée  icelle  bataille  de  Baugé.  Pour  la  moit  el 
déconfiture  desquels  Anglois  , les  aultres  Anglois 
quy  estoient  en  France  feurent  moult  desplaisants, 
et , par  espécial  de  la  mort  du  duc  de  Clarence  ; car 
moult  estoit  aimé  pour  sa  prudence  et  vaillance. Et 
inesmement,aulcuns  Daulphinois,  ses  ennemis, feu- 
rent courroucés  de  sa  mort  ; car  la  bonté  et  humi- 
lité de  luy  contraignoient  ceulx  quy  l’avoient  vu  à 
iceiuy  aimer.  Et,  pour  parler  de  ceulx  quy  sui- 
voientle  duc  de  Clarence  à grant  force,  eu idants 
venir  à temps  , dont  estoit  chef  le  comte  de  Salle- 
bry , lequel  feit  tant  par  sa  vaillance,  qu’il  demoura 
le  maistre  sur  la  place';  et  prit  le  corps  du  duc  de 
Clarence  et  de  pluiseurs  aultres  quy  là  estoient, 
et  aussy  rescoult-il  pluiseurs  prisonniers.  Et  qu’il 
soit  vrai,  l’on  diroit  que  si  le  duc  de  Clarence  eust 
attendu  ses  gens,  que  il  n’avoit  garde  des  Daul- 
phinois  ; mais  désiroil  la  bataille  , pource  qu’il  n’a- 
voit point  esté  à celle  d’Azincourt,  que  jamais  n’y 
cuidoit  venir  à temps.  Son  corps  Peut  très  noble- 
ment porté  en  Angleterre;  et  n’est  point  à croire 
les  regrets  que,  pour  sa  mort,  le  roy  d’Angleterre 
et  les  princes  du  pays  feirent  pour  luy,  e.t  aussy  le 
commun  de  Londres  et  aultres  quy  le  connois- 
soient.  Pour  laquelle  mort,  le  roy  d’Angleterre 
hasta  son  armée  pour  aller  en  Franee.  En  ce  temps 

feut  traictié  et  parfait  le  mariage  du  ducd’Alen- 
chon  et  de  la  seule  fille  de  Charles , duc  d’Orléans , 
lors  prisonnier  en  Angleterre  ; et  se  feirent  les 
nopces  moult  grants  et  solennelles  en  la  ville  de 
Blois;  duquel  mariage,  faire  et  traie  ter,  feu  rent 
les  principaulx , le  daulphin  , à quy  elle  estoit 
niepee,  et  le  duc  de  Bretagne,  oncle  du  duc  d’Alen- 
chon. 


CHAPITRE  CXI. 

Comment  le  roy  d'Angleterre  descendit  à Calais  à grosse  armée  , et 
tira  vers  Chartres,  euidant  combattre  le  daulphin , qui  Pavoit  as- 
ségiée;  et  de  la  grant  famine  quy  estoit  à Paris  , et  entre  Seine  et 
Loire,  Brie  etChampaigne. 


Le  roy  d’Angleterre  , qui  en  ce  temps  estoit  en 
Angleterre,  et  quy  avoit  ouy  les  nouvelles  de  la 
mort  de  son  frère,  et  de  la  grande  perte  que  il  avoit 
faicle,feut  grandement  troublé  ; et  pourtant  que 
déjà  avoit  faictces  préparations  pour  retourner  en 
France , quand  son  armée  feut  preste  et  payée  pour 
huict  mois  , luy  et  tous  ses  gens  entrèrent  sur  mer, 
et  arrivèrent  à Calais  le  jour  Sainct-Barnabé.  Et 
tantost  après  les  vaisseaux  deschargés  feurent  en- 
voyés en  Angleterre  ; et  comme  l’on  disoit , es- 
taient descendus  trois  à quatre  mille  hommes 
d’armes , et  bien  vingt-quatre  mille  archiers  ; et 
lendemain  envoya  le  comte  Dorset  et  le  seigneur 

de  Cliffort , pour  aller  à Paris  devers  son  oncle,  le 
duc  d’Exestre  , quy  pour  lors  estoit  moult  court 
tenu  de  vivres  par  les  Daulphinois  quy  tenoient 
garniso^  en  pluiseurs  lieux  autour  de  Paris.  Les 
deux  seigneurs  estoient  accompaignés  de  douze 
cents  combattants  , quy  grand’  diligence  firent  de 
chevaucher  jusques  à Paris  où  ils  feurent  joyeu- 
sement reçus , tant  pour  leur  vivres  que  pour  la 
descente  du  roy  d’Angleterre , auquel  les  Parisiens 
avoient  grand’  fiance.  Or  advint  que  le  roy , après 
qu’il  eut  ordonné  ses  besongnes  à Calais  , se  partit 
à grand’  diligence  , et  tira  vers  la  ville  de  Chartres  , 
laquelle  estoit  asségiée  de  Daulphinois,  et  print  son 
chemin  par  Monstrœul  ; et  trouva  le  duc  quy  es- 
toit allé  allencontre  de  luy;  puis  partirent  ensemble 
en  tirant  leur  droit  chemin  à Abbeville,  où  ils  se 
logèrent.  Et  lendemain  print  congé  le  duc  de  luy, 
et  retourna  en  son  pays  d’Artois  ; et  le  roy  d’An- 
gleterre tira  son  chemin  à Beauvais  , à Gisors  ; et 
là  luy  feut  dicl  que  le  daulphin  tenoit  son  siège 
devant  la  ville  de  Chartres , à grand*  puissance,  et 
avoit  volonté  de  luy  livrer  bataille  , et  que  devant 
la  ville  de  Chartres  il  l’attendroit.  Quand  le  roy 
d’Angleterre  sceutces  nouvelles,  il enivoya  en  très 
grand’  diligence  quérir  le  duc  * afin  que  il  feut  à 
la  bataille  avec  luy.  Le  duc  , quy  moult  désiroît  à 
estre  à la  bataille  contre  celuy  quy  avoit  faict  occire 
son  père  , comme  l’on  disoit,  se  partit  diligem- 
ment de  la  ville  d’Arras  ; et  manda  gens  de  toutes 
parts  pour  aller  après  le  roy  d’Angleterre  mais 

sans  attendre  ses  gens  , continua  toujours  son  che- 
min envers  Gisors.  Le  roy  d’Angleterre  estoit  passé 
oultre  et  estoit  logé  à Melun  , et  là  attendoit  le 
duc.  Or  est  vray  que  le  roy  d’Angleterre  et  le  duc 
feurent  conclus  et  délibérés  d’aller  combattre  le 
daulphin  , et  de  aller  lever  le  siège  de  Chartres  ; 
nais  ils  ouyrent  dire  que  le  daulphin  avoit  levé  son 
siésre,  et  s’en  tiroit  vers  la  cité  d’Orléans.  Les  vraies 

O 7 

nouvelles  sçues  , le  duc  print  congé  du  roy  d’An- 
gleterre et  retourna  en  Picardie,  et  le  roy  d’Angle- 
terre passa  oultre  en  tirant  après  le  daulphin.  En  ce 
voyage  que  le  roy  d’Angleterre  feit , il  eut , luy  et 
ses  gens,  sy  grand’  faute  de  vivres  , que  la  famine 
totale  se  inist  en  son  ost , et  avec  che  une  grand’ 
maladie,  dontil  perdit  beaucoup  de  ses  gens.  Après 
que  le  roy  d’Angleterre  eut  poursuivi  le  daulphin, 
il  s’en  retourna  à Paris , où  il  feut  grandement  re- 
ceu  ; mais  à la  vérité  , la  famine  estoit  si  grande  ès 
pays  entre  Seine  et  Loire,  Champaigne  et  Brie  , et 
mesmement  dedans  Paris , qu’il  feut  trouvé  femme 
morte  de  faim  , son  enfant  vif,  tenant  encore  la 
mamelle  de  sa  mère  , y cuidant  trouver  substance  ; 
et  autres  poures  sy  très  oppressés  de  faim,  que 
quand  aulcun  leur  donnoit  quelque  peu  à manger, 
ils  disoient:  Donnez  à un  autre,  car  je  n’en  man- 
gerai jamais.  Et  grand’  pitié  estoit  d’icelle  famine. 

CHAPITRE  CXII. 


Comment  le  duc  Philippe  de  Bourgongne  combattit  les  Daulphinois, 
etgaigna  la  bataille  qui  feut  nommée  la  bataille  de  Mons  en  Vimeux. 


Or  faut  parler  du  duc.  Vrai  est,  que  luy  estant  en 
la  ville  de  Mante  et  Gisors,  le  seigneur  d’Offemont 
etPoton  de  Saincte-T railles,  assemblèrent  de  mille 
à douze  cents  chevaux  ; et  par  le  moyen  de  sire 
Jacques  de  Harcourt,  capitaine  de  la  ville  etchas- 
teau  du  Crotoy,  entrèrent  dedans  la  ville  de  Sainct- 
Ricquier.  Et  lors  commencèrent  courre  le  pays 
et  faire  maulx  innumérables  , et  prirent  la  forte- 
resse de  Douvrières  , par  laquelle  ils  couroient  de- 
vant Monstroeul  et  par  tout  le  pays.  Quand  le  duc 
sceut  ces  nouvelles,  il  feut  délibéré  d’aller  mettre 
le  siège  devant  Sainct-Ricquier  , laquelle  chose  il 
feit.  Leduc  polvoit  avoir  en  sa  compaignie  de  cinq 
à six  mille  combattants  , lesquels  faisoient  maintes 
belles  escarmouches  devant  la  ville.  Le  seigneur 
d’OfFemont , qui  dedans  ladite  ville  estoit  asségié  , 
avoit  un  frère  nommé  Loys  de  Neelle , lequel  sça- 
chant  son  frère  estre  asségié  du  duc,  feit  une 
grand’  assemblée  pour  secourir  et  ayder  son  frère 
quy  asségié  estoit.  Le  duc  sçachant  que  les  Daul- 
phinois le  venoient  combattre  , eut  conseil  de  le- 
ver son  siège  et  aller  au-devant  d’eulx  , et  se  par- 


(>421)  ' DU  sr  DE  SAITST-REMY.  ig5 

tit  de  devant  Saincl-Ricquier  le  pénultième  jour 
d’aoust,  et  print  son  chemin  droit  à Abbeville;  et 
là  burent  et  mangèrent  aulcuns  de  ses  gens  tout  à 
cheval  , afin  d’estre  plustost  prests  , sy  aulcunes 
nouvelles  leur  venoient  de  ses  gens  qu’il  avoit  en- 
voyés chevauchants  le  pays  de  Yimeu,  en  tirantde- 
vers  Oisemont.  Or  est  vray  que  entre  le  point  du 
jour  et  le  soleil  levant  , virent  et  aperçurent  les 
Daulphinois , qui  en  belle  ordonnance  s’en  alloient 
moult  rudemenls  en  tirant  vers  le  passage  de  la 
Blanche-Tache,  où  passe  la  rivière  de  Somme. 
Aulcuns  de  leurs  gens  l’eurent  prins,  par  lesquels 
la  vérité  de  leur  intention  l'eut  sçue  et  tanlost 
signifiée  au  duc,  quy  de  nouvel  estoit  arrivé  à Ab- 
beville. Ces  nouvelles  ouyes , le  duc  partit  en 
grand’  haste  , afin  qu’il  pust  trouver  ses  ennemis 
avant  qu’ils  feussent  passés  la  Blanche- lâche  à 
la  rivière  de  Somme.  Les  Daulpliinois  , quy  bien 
avoient  perçu  les  Bourgongnons  quy  les  pour- 
suivoient,  feirent  grand’  diligence  d’estre  devant 
audit  passage  de  la  Blanche-Tache,  pour  la  passer 
et  eulx  joindre  avec  messire  Jacques  de  Harcourt, 
quy  de  l’autre  cosléde  la  rivière  estoit  atout  une 
belle  compaignie  , tant  de  ses  gens  que  de  ceulx 
quy  dedans  Sainct-Ricquier  estoient,  quand  avoit 
esté  asségié.  Mais  quand  les  Daulphinois  vinrent 
au  passage  , la  mer  venoit  et  estoit  déjà  sy  hante 
que  ils  ne  purent  passer  oullre  ladite  rivière,  ex- 
cepté le  vaillant  escuyer  Poton  de  Sainct-Trailles  , 
quy  depuis  feut  maréchal  de  France,  quy  print 

i’adventure  de  passer  ladite  rivière  de  Somme  , et 
se  joignit  avec  la  puissance  quydu  costé  de  Vimeu 
esloit. Quand  les  Daulphinois  veirent  que  impossible 
esloitde  passer  la  rivière  , ils  se  tindrent  arrière  et 
sy  conclurent  de  combattre  le  duc.  Leur  bataille 
feut  ordonnée  par  telle  façon , qu’ils  mirent  tous 
les  mieux  armés  et  montés  au  milieu  de  la  bataille; 
et  se  pol voient  trouver  de  quinze  à seize  cents 
lances.  Après  leurs  ordonnances  faictes,  et  qu’ils 
perchurent  le  duc  et  ses  enseignes  , ils  feirent  des 
chevaliers  nouveaux.  Or  faut  parler  du  duc,  lequel, 
quand  vist  ses  ennemis  en  ordonnance,  il  ordonna 
sa  bataille;  en  laquelle  bataille  estoit  le  vaillant 
chevalier  messire  Jehan  -de  Luxembourg , les  sei- 
gneursd’Anlhoing,  deCroy,  etgrand’  noblesse  des 
pays  de  Flandres  , d’Arthois  , Picardie  et  Haynault. 
Il  feit  deux  ailes  de  environ  six  vingt  lances  , dont 
de  l’une  estoit  cdnducteur  le  seigneur  de  Saveuse, 
et  de  l’autre  le  bastard  de  Coussy.  Icelles  ordon- 
nances faictes,  et  véant  ses  ennemis  approchieret 
prests  pour  combattre,  requist  à messire  Jehan  de 
Luxembourg  ordre  de  la  chevalerie  :et  après  qu’il 
feut  faictchevalier,  il  en  feit  plusieurs  de  sa  main.  Ne 
demoura  gaires  que  lesDaulpkinois  etDourgongnons 
assemblèrent  et  abordèrent  ensemble.  Les  Daulphi- 
nois, comme  dictest,  avoient  mis  les  mieux  montés 
et  armés  au  milieu  de  leur  bataille  et  en  poincte.  Si 
se  frappèrent  en  la  bataille  du  duc  , et  rompirent 
sa  bataille  en  passant  oultre  ; mais  les  deux  ailes 
que  gouvernoient  les  seigneurs  de  Saveuse  et  le 

bastard  deCoussy  , se  rejongnèrent  avec  la  bataille 
du  duc,  et  depuis  la  bataille  et  les  ailes  se  gouver- 
nèrent si  sagement  et  vaillamment,  que  de  tous 
poincts  ils  défirent  les  Daulpliinois  ; et  prompte- 
ment que  les  aulcuns  des  Daulpliinois  tomboient  à 
terre  , les  arcliiers  les  tuoient.  Lors  se  prinrent  les 
Daulpliinois  à fuir,  et  les  Bourgongnogs  très  vail- 
lamment les  chassoient  et  prenoient  prisonniers  ; 
et  mesmement  le  duc  très  ehevaleureusement  se 
gouverna  ; et  de  faict  print  de  sa  main  deux  nobles 
hommes;  et  messire  Jehan  de  Luxembourg  chassa 
lant  et  si  longuement  ses  ennemis  , qu’il  feut  prins 
et  dëcruppé  de  ses  ennemis;  mais  enfin  il  feut 
rescous.  Que  tant  dirois-je?La  bataille  l’eut  bien 
combattue,  mais  l’honneur  et  victoire  en  démolira 
au  duc  ; et  là  feurent  prins  des  Daulpliinois  plui- 
seurs  nobles  hommes  ; assavoir  Loys  d’Offemont  , 
le  seigneur  de  Conflans , messire  Gilles  de  Ga- 
mâches  et  son  frère  , Pothon  de  Sainct-T railles , le 
marquis  de  Sève  et  son  frère,  le  seigneur  de  Thiem- 
bronne  et  pluiseurs  autres  gentilshommes  , jus- 
qu1  au  nombre  de  six  vingt.  Et  si  l’eurent  morts  sur 
la  place  de  six  à sept  cents  hommes,  lant  d’un  costé 
que  d’autre  , dont  on  disoit  que  de  la  partie  de 
Bourgongne  n’estoient  morts  que  vingt  à trente 
hommes  , entre  lesquels  estoit  le  seigneur  de  la 
Viefvilke.  Après  ces  choses  achevées  par  le  duc  , il 
s’en  rallaau  gisteà  Abbeville  , où  il  feut  très  ho- 
norablement receu  , et  toute  sa  compaignie,  après 
qu’il  oit  séjourné  cinq  ou  six  jours  à Abbeville. 

i3.  • 

Après  icelle  bataille  , qui  feut  nommée  la  bataille 
de  Mons,  pour  ce  que  icelle  avoit  esté  faicte  assez 
près  d’un  village  nommé  Mons  en  Vimeu,  le  duc 
délivra  les  deux  nobles  hommes  que  il  avoit  prins 
de  sa  main , et  leur  quitta  leur  foi , et  leur  donna 
.cheval  et  harnas  : et  avec  che  leur  donna  à chacun 
cinq  cents  pdèces  d’or  que  à ce  temps  on  nommoit 
Montonceaulx.  Et  au  regard  des  autres  nobles  , 
seigneurs  etcapitaines  daulphinois  qui  avoienteslé 
prins  à ladite  bataille  , se  fist  un  traictiétel,  que 
moyennant  larendition  de  la  ville  de  Sainct-Ric- 
quiqr  , quy  léallement  fut  remise  en  la  main  du 
duc  , iceulx  nobles  hommes  et  capitaines  furent 
tous  délivrés  sans  payer  finance.  Et  en  fut  ordonné 
capitaine , messire  Philippe  de  Fosseux  , dict  le 
Borgne  ; et  le  seigneur  d’Offemont  s’en  alla  de  la- 
dite ville,  luy  et  tous  ses  gens,  ainsy  que  ledit  traic- 
tié  le  portoit. 

rïï  ’:j;  ' . v 


DU  Sr  DE  SAINT-REMY. 


l97 


CHAPITRE  CXIII. 


Comment  le  roy  d’Angleterre  asségia  la  ville  de  Meaux  , en  Brie;  de* 
saillies  que  les  asségiés  feirent;  de  la  monnoye  quy  feut  abbaissée, 
et  les  salus  forgiés  pour  a5  sols. 

Assez  avez  oy  comment  par  cy-devant  le  roy 
d’Angleterre  et  le  duc  de  leur  puissance  se  tin- 
drent  vers  Chartres,  cuidants  y trouver  le  daulphin, 
et  comment  leroy  d’Angleterre  donna  congié  au 
duc  de  retourner  en  ses  pays  de  Flandres  et  Pi- 
cardie , aussi,  comment  le  roy  d’Angleterre  re- 
tourna à Paris,  où  il  trouva  le  roy  et  la  royne  au 
bois  de  Vincennes,  où  il  fust  d’eulx  receu  à grand’ 
joie.  Et  là,  avant  qu’il  partist  de  Paris,  fist  plui- 
seurs  ordonnnances  , tant  sur  les  monnoyes 
comme  autrement.  Et  qu’il  soit  vrai,  ccjKoitune 
monnoye  , nommée  flourettes  , qui  ^^Hlouoit 
pour  seize  deniers , que  le  roy  d’Angl^l|§  fist 
mettre  à quatre  deniers,  pource  qu’ils  estoient  de 
mauvais  alloy.  Ces  choses  faictes  , le  roy  d’An- 
gleterre assembla  gran t puissance  de  gens,  pour 
aller  mettre  le  siège  devant  la  ville  de  Meaux  en 
Brie,  assise  sur  la  rivière  de  Marne  , et  ordonna  le 
duc  d’Exestre  , son  oncle,  atout  quatre  mille  com- 
battants , et  l’envoya  prendre  les  faubourgs  de  la- 
dicte  ville  de  Meaux  en  Brie,  afin  que  ceulx  qui 

dedans  la  ville  estoient,n’y  bon  (tassent  le  feu.  Et 
tantost  après  que  le  roy  eust  appresté  touttes  ses 
besognes  , il  se  parlisl  «à  toutte  sa  puissance  , nom- 
brée  à vingt  mille  combattants  ; et , le  sixième  jour 
d’octobre  , se  logea  tout  à ('environ  de  la  ville  et 
marché  de  Meaux  ; et , en  briefs  jours  , fist  fermer 
son  ost  de  hayes  et  de  fossés,  afin  que  de  ses  en- 
nemis ne  fust  surpris , ne  aussi  que  ceulx  de  de- 
dans la  ville  ne  pussent  issir.  Le  roy  d’Angleterre 
fist  d resser  canons  et  engins  pour  battre  portes  et 
murailles,  et,  avec  ce,  fist  faire  de  belles  appro- 
ches; et  belle  chose  estoit  à voir  le  siège.  De  par  le 
da  ulphin  estoient  dedans  la  ville,  le  bastard  de 
Vaurus  , son  frère  , Pierron  de  Luppesé  , messire 
Philippe  Mallet,  messire  Loys  Gast  , et  le  Borgne 
de  Coussy  , jusquesà  millç  combattants,  vaillants 
hommes  et  esprouvés  en  armes , sans  les  bourgeois 
et  communauté  de  la  ville.  Maintes  belles  saillies 
lurent  faicles  devant  le  siège  , qui  assez  longue- 
ment d^a  , comme  vous  orrez.  Pendant  iceluy 
siège ,lftiiét  ordonné,  à Paris,  par  le  conseil  du 
roy  la  monnoye,  nommée  flou ret tes  , qui , 

de  seize  deniers,  avoit  esté  mise  à.  quatre  de- 
niers, seroil  derechief  diminuée  et  mise  à deux 
deniers,  et  Pescu  d’or  qui  avoit  couru  à neuf 
francs?  fusl  mis  à dix-huit  sols  parisis.  Pour  les- 
quelles mutations  de  monnoyes  furent  pluiseurs 
gens  fort  troublés;  et,  pour  avoir  provision  d’au- 
tres innnnoyes  nouvelles  qui  fust  de  valeurs,  fu- 
rent forgiés  salus  d’or,  qui  eurent  cours  pour 

vingt-cinq  sols  tournois  la  pièce  En  icelles  monnoie, 
avoit  deulx  escns  de  France  et  un  d’Angleterre. 
*Et?  ail  regard  de  la  blanche  monnoye,  on  forgea 
doubles,  qui  eurent  cours  pour  deux  deniers  tour- 
nois ; et  depuis  frirent.  nommés  nicques  ; et  ré- 
gnèrent environ  trois  ans  seulement.  Je  iairai  à 
parler  des  choses  dessusdictes  , et  parlerai  d’une 
rencontre  qui  fust  faicte  entre  messire  Jacques  de 
Harcourt,  et  aulcuns  Anglois.  En  ce  rnesme  temps, 
mes, sire  Jacques  de  Harcourt , capitaine  du  Crotoy, 
chevauchoit  parmi  le  pays  de  Vimeu  , eu  la  com- 
paignie  de  six  à sept  cents  combattants.  Il  fust 
rencontré  d’Anglois  qui  d’aventure  s’estoienl  ras- 
semblés des  villes  de  Neufchas  tel.d’Argies  etd’aul- 
tres  lieulx,  pour  aller  querre  leurs  adventures  sur 
leurs  ennemis  ; auxquels  il  eust  très  aspre  ren- 
contre; et  vaillamment  se  combattoient  ces  deulx 
parties.  Mais , en  conclusion  , les  Anglois  obtin- 
rent la  victoire  ; et  perdist  ledict  messire  Jacques 
de  Harcourt,  de  trois  à quatre  cents  de  ses  hommes, 
tant  morts  que  prins.  Après  cette  besogne  , les 
Anglois*  très  joyeux  de  leur  bonne  fortune,  re- 
tournèrent en  leurs  propres  lieulx  , et  si  emmenè- 
rent avec  eulx  grand’  planté  de  prisonniers,  qui 
depuis  furent  délivrés  par  grands  raenchon^  et  fi- 
nances , comme  en  tel  casil  est  accoutumé  à faire. 

CHAPITRE  CXIV. 


Comment  le  duc  partist  de  Flandres  pour  aller  en  son  pays  de  Bour- 
gotigue,  en  passant  par  Paris  au  bois  de  Vincesnes  , où  estoient  le 
roy  et  la  roync , et  de  là  au  siège  de  Meaux  ; et  comment  il  alla  vi- 
siter le  duc  et  la  duchesse  de  Savoyc , son  bel  oncle  et  sa  tante  ; et 
comment  le  comte  de  Conversan  fut  délivré  de  prison  ; et  aussi 
fut  Arthus , comte  de  Richemont , frère  au  duc  de  Bretaigne. 


En  ce  temps  mesrne , après  la  feste  de  la  Nativité 
de  Nostre-Seigneur , le  duc  se  partist  de  la  ville 
d’Arras  , où  il  laissa  la  duchesse,  sa  femme,  fille 
du  roy.  Là,  prindrent  congié  l’ung  de  l’aultre  , 
mais  oneques  depuis  ne  se  virent  , car  elle  mou- 
rut en  brief  temps,  après  le  parlement  de  son  mari, 
et  s’en  partist  le  duc,  en  sa  compaignie  le  comte 
de  Sainct-Pol  et  pluiseurs  aultres.  Il  chevaucha, 
et  tant  exploita , qu’il  se  trouva  en  la  ville  de  Paris; 
puis  alla  vers  le  roy  et  la  royne , qui  au  bois  de 
Vincennes  estoient.  Le  duc  ne  séjourna  gaires 
à Paris,  et  s’en  alla  devers  leroy  d’Angleterre, 
qui  lenoit  le  siège  devant  Meaux  , ainsi  que  devant 
est  di<ÿ.  Le  roy  d’Angleterre  le  receut  moult  ho- 
norablement, et  moult  joyeux  fust  de  sa  venue; 
et  là  tindrent  grands  consaulx  ensemble,  pour  les 
affaires  du  royaulme.  Le  duc  ne  séjourna  gaires 
avec  le  roy  d’Angleterre,  et  s’en  alla  en  son  pays 
de  Bourgongne,  où  il  n’avoit  point  esté  depuis  la 

mort  de  son  feu  père,  voir  la  duchesse  sa  mère  et 
ses  s<?urs  , desquelles  il  fust  receu  à grand*  liesse. 
Ses  hommes  et  vassaux  lui  firent  les  serments  ac- 
coutumés de  faire.  Le  duc  fust  fort  festoyé  de  ses 
subjects , de  joustes  et  esbaltemenls  pluiseurs  à 
«a  venue.  Après  s’en  alla  le  duc  en  pays  de  Savoye, 
voi#son  bel  oncle  et  sa  tante,  les  duc  et  duchesse 
de  Savoye,  et  ce  fait  retourna  en  Bourgongne.  Or 
est  vray , que  durant  le  temps  que  le  roy  d’Angle- 
terre tenoit  son  siège  devant  la  ville  de  Meaux,  vinsl 
devers  lui,  à privée  maisgnie  (suite),  messire  Jehan 
de  Luxembourg,  pour  traictier  de  la  délivrance 
du  comte  de  Conversan  , son  frèr£,  lequel,  jà  par 
long-temps,  avoit  esté  prisonnier,  t?t  Aicoreesloit 
dedans  icelle  ville  de  Luppes  ; et , lui  venu  là  , fist 
et  traicta  tant,  par  l’aide  et  moyen  du  roy  d’An- 
gleterre , que^son  frère  fust  délivré  de  prison , 
moyennant  certaine  grant  somme  de  pécune  qui 
fust  promise  à payer  et  délivrer  à Pierron  de  Lup- 
pes, à jour  assigné.  Et,  depuis  sa  délivrance, 
démolira  iceluy  comte  au  .service  du  roy  d’Angle- 
terre durant  le  siège  de  Meaux  , et  messire  Jehan 
de  Luxembourg  retourna  en  Picardie,  dont  il  es- 
toit  capitaine  général , et,  en  sa  compaignie  mes- 
sire Hue  de  Lannoy,  qui  nouvellement  avoit  esté 
constitué  maistre  des  arbalestriers  de  France,  de 
par  les  deulx  roys  de  France  et  d’Angleterre.  Au- 
quel an  , la  royne  d’Angleterre  accoucha  en  An- 
gleterre d’un  filz,  qui,  par  l’ordonnance  de  son 
père,  fust  nommé  Henry  sur  les  fonts,  et  avec  les 

aultres  qui  à ce  commis  estoient,  le  leva  la  du- 
chesse de  Brabant,  qui  alors  estoit  en  Angleferre. 
Pour  laquelle  nativité  duquel  filz , fust  menée 
très  grand'  liesse  en  Angleterre. 

En  cette  mesme  année  etsaison,  parcertain  traic- 
tié,  Fust  délivré  des  prisons  du  roy  d'Angleterre  * 
Arlhus,  comte  de  Richemont,  Frère  au  du*  de 
Bretaigne  ; et , après  sa  délivrance  , alla  atout  gens 
d'armes  au  siège  de  Meaux  , servir  le  roy  d’Angle- 
terre ; auquel  service  il  demoura  la  vie  d’iceluy 
roy  d’Angleterre. 


CHAPITRE  CXV. 


. De  Pemprinse  du  seigneur  d’Offemont  pour  entrer  en  la  ville  de  Meaux, 
en  laquelle  feutprins  ; et  comment  cculx  de  la  ville  se  retirèrent 
au  marché  , en  abandonnant  la  ville  qui  des  Anglois  feut  prinse. 


Devant  iceluy  siège,  le  seigneur  d’Offemont 
assembla  environ  quarante  combattants  des  plus 
renommés  et  experts  en  Faict  de  guerre  que  il 
pust  finer , et  les  mena  devers  Meaux,  sur  inten- 
tion de  les  mener  audict  Meaux  , et  d’entrer  secret- 
tement  dedans  icelle  ville  , pour  aider  et  conforter 
les  assiégés,  qui  pluiseurs  Fois  l’avoient  mandé 
pour  estre  capitaine  de  la  ville.  Lesquels,  sçachants 
sa  venue,  estoient  préparés  à le  recevoir;  etavoierit 
sur  un  soir  mis  une  eschelle  sur  leurs  murs,  par 

dehors,  par  où  il  devoit  monter  : et  lors  , au  jour 
assigné,  vinst  ledict  seigneur  d’Offemont  pour  ac- 
complir son  entreprise  ; et , de  faict,  vinst  jusques 
aulx  fossés  de  ladicte  ville;  et  commencèrent  ses 
gens  à monter  à mont  dedans  la  ville,  par  l’es- 
chelle  dessusdicte.  Mais  lui  alloit  tout  derrière 
pourles  boutter  avant  ; et  en  passant  sur  une  vieille 
planche , cheyt , armé  de  plein  harnas , ès  fossés, 
et  ne  pust.  de  là  estre  tiré  de  ses  gens , nonobstant 
que  ils  lui  baillèrent  deux  lances,  lesquelles  lui  de- 
mourèrent  ès  mains.  Et,  entre  temps,  ceulx  de 
l’ost  qui  ouyrent  murmures  , vindrent  sùr.eulx  à 
grant  puissance , et  le  prindrent.  S y fust  ledict  sei- 
gneur d’Offemont,  mené  devers  le  roy  d’Angle- 
terre; et  l’examina  sur  pluiseurs  propos,  et  le  list 
mettre  en  bonne  garde.  De  cette  ad venture , fu- 
rent ceulx  de  la  ville  moult  troublés  ; et  doublants 
que  au  loin  aller  ne  peussent  garder  la  ville  et  le 
marché  , firent  retraire  aulcuns  des  biens  de  la- 
dicte ville  au  marché.  Laquelle  chose  apperçue 
par  ceulx  de  siège  , se  esmurent  soudainement , et 
allèrent  assaillir  ladicte  ville;  et,  de  tous  costés, com- 
mença l'assaut  si  dur  et  si  estoré (combattu),  que,  en 
brief , fust  la  ville  gaignée , sans  ce  que  lesdicts  as- 
saillants y fissent  grant  perte.  Et  se  retrairent  les 
assiégés  atout  partie  de  leurs  biens,  dedans  le 
marché.  Dedans  la  ville,  se  logea  le  roy  d’Angle- 
terre ; et,  brief  ensuivant , gaigna  une  petite  isle 
d’emprès  le  marché,  en  laquelle  il  fist  asseoir  plui- 
seurs gros  engins,  qui  moult  terrible  nient  bat- 

toient  les  maisons  et  murs  du  marché.  El , par  ces 
moyens , furent  les  asségiés  contraints  et  mis  en 
fuite  ; et  si  n’avoient  nulles  espérances  d’estre 
secourus  du  daulphin  leur  seigneur,  à cause  que 
les  jours  estoient  passés  que  ils  dévoient  avoir  se- 
cours. Et,  dereehief,  en  continuant  de  mal  en  pis, 
furent  prins  par  les  Anglois , les  moulins  dudit 
marché  : pourquoy  ils  furent  en  grant  nécessité  de 
avoir  leurs  blés  moulus. 


CHAPITRE  CXVI. 


Comment  le  roy  d’Angleterre  feit  sommer  ceux  quy  estoient  à Meaux, 
lesquels  se  rendirent  audit  roy  par  traictié;  et  comment  plusieurs 
villes  et  forteresses  feurent  rendues  par  les  Daulphinois  au  roy 
d’Angleterre. 


En  ce  temps  se  faisoient  plusieurs  maux  au 
royaulme  de  France , tant  de  la  partie  des  Daulphi- 
nois comme  des  Anglois  , qui  ne  cessoient  de 
prendre  villes  et  forteresses , et  icelles  démollir  et 
abattre.  Que  vous  dirois-je?  Pluiseurs  villes  et  for- 
teresses, durant  le  siège  de  Meaux  , en  brief  furent 
prinses  et  abattues  d’un  costé  et  d’autreau  royaulme 
de  France.  Et  qui  tout  voudroit  et  sauroit  bien 
mettre  au  long  par  écrit , il  auroit  trop  à faire  ; et 
pourtant  je  me  passe , et  retournerai  à parler  du 
siège  de  Meaux.  Vous  avez  ouy  comment  le  roy 
d’Angleterre  avoit  mis  son  siège  devant  le  marché 

de  Meaux,  et  les  constraint,  par  telle  manière, 
que  grand’  partie  de  leurs  murs  estoient  abattus  et 
desrompus  en  divers  lieux.  Si  les  fil  un  jour  som- 
mer que  ils  se  rendissent,  à quoi  ils  ne  voulurent 
obéir  ; et  dirent  qu’il  n’estoit  pas  encore  heure  de 
eux  rendre.  Et  quand  le  roy  d’Angleterre  entouy 
leur  response  , sans  à eux  plus  parler , fit  commen- 
cèr  l’assaut  très  puissamment , lequel  dura  de  sept 
à huit  heures;  et  se  deffendirent  les  asségiés  moult 
vaillament , et  combattirent  tant  qu’ils  n’a  voient 
plus  nulles  lances,  qui  toutes  ne  fussent  rompues  à 
eux  deffendre;  mais  au  lieu  de  lances,  combattirent 
longue  espace  de  hastier  (manches)  de  fer;  et  tant 
continuèrent , que  pour  cette  fois  , ils  rebouttèrent 
les  Anglois  hors  de  leurs  fossés.  Pluiseurs  injures  , 
tant  de  nuict  comme  de  jour,  durant  ledit  siège, 
dirent  ceulx  de  dedans,  et  paroles  vilaines  aux  An- 
glois. Entre  aultres  choses,  mirent  sur  les  murs 
un  asne,  lequel  ils  couronnèrent,  en  eux  moquants 
des  Anglois,  en  disant  que  c’estoit  leur  roi , et  que 
ils  le  allassent  rescourre;  pourquoi  le  roy  d’Angle- 
terre , et  pluiseurs  aultres  choses  , fut  moult  indi- 
gné sur  eulx.  Et  aussi  devant  icelle  ville  fut  tué 
d’un  canon,  ung  josne  chevalier  , fils  du  seigneur 
de  Cornouaille  , qui  estoit  cousin  prochain  du  roy 
d’Angleterre  ; laquelle  mort  lui  vint  à grand  des- 
plaisir. 

En  la  fin  d’avril,  ceulx  de  Meaux  commencè- 
rent à parlementer,  et  pour  avoir  traictié;  et  fu- 
rent, de  par  le  roy  d’Angleterre,  commis  son  on- 

cle  le  duc  d’Exestre , les  comtes  de  Warwicket 
de  Con  versa n , et  messire  Gauthier  de  Hongref- 
fault;  et  de  par  les  asségiés,  messire  Philippe 
Mallet,  Pierron  de  Luppes,  Jehan  d’Aunay , Sina- 
dor  de  Jerames  , le  Borgne  de  Coussy  et  pluiseurs 
aultres;  lesquelles  parties  convinrent  ensemble  , 
par  pluiseurs  fois  ; et  enfin  vinrent  en  conclusion 
en  la  manière  cy-après  déclarée. 

« Premièrement,  fut  ordonné  que  le  marché  de 
Meaux  seroit,  le  dixième  jour  de  may  , rendu  et 
délivré  ès  mains  des  rois  de  France  et  d’Anjrle- 
terre. 

» Iteniy  seroient  rendus  en  leurs  voulontés,  mes- 
sire Loys  Gast , le  bas  tard  de  Yanrus  , Denys  de 
Vaurus , Jehan  de  Rambarcs,  Tromègon  , Bernard 
de  Meureville-,  et  un  qui  avoit  bucciné  d'un  cor- 
net durant  le  siège,  nommé  Orasses  ; et  seroient 
mis  en  justice,  laquelle  leur  seroit  faicte  et  admi- 
nistrée. 

» Item  , Guérart  de  Cissé,  Pierron  de  Luppes  , 
Philippe  de  Gamaches,  Jehan  d’Aunoy,  demoure- 
ront  en  la  voulonté  des  deux  rois , jusques  à tant 
qu’ils  auront  rendus  ou  faict  rendre  touttes  les 
forteresses  que  eux  et  leurs  commis  tenoient  au 
royaulme;  et  après  ce  que  ilslesaveront  rendues,  ils 
auront  les  vies  sauves. 

» Item  , tous  les  aultres , tant  gens  d’armes 
comme  habitants  et  bourgeois  , de mo tireront,  en  la 
voulonté  des  deux  rois  , sauves  leur  vie. 

» Item , que  le  comte  de  Conversan  demourera 

quille  envers  Pierron  de  Luppes  , ou  ^utre,  à qui 
il  peut  toucher,  de  sa  finance;  et  lui  promettront 
de  l’en  tenir  quitte  toujours  , sans  fraude  ni  mal- 
engin. 

>»  Item y en  dedans  les  huit  jours  que  larendition 
se  doit  faire,  ceulx  de  dedans  la  ville  mettront 
tous  leurs  biens  généralement , en  certain  lieu  où 
ils  puissent  venir  à plein  à la  connoissaneedes  com- 
mis des  dessusdils  rois. 

» Item  , rendront  quittes  tous  les  prisonniers 
qu’ils  tiennent , tant  audit  marché  comme  es  forte- 
resseset  lieuxàeulx  obéissants,  et  les  quitteront 
de  leur  foy. 

» Item , après  tous  les  articles  dessusdits  accor- 
dés et  accomplis , et  pluiseurs  aultres , par  les  deux 
parties  , demoureront  en  estât  jusqu’au  dixième  de 
may,  que  les  Daulphinois  feront  ouverture  aux 
commis  des  rois  de  France  et  d’Angleterre  , et  leur 
délivreront,  par  la  manière  qui  a esté  traictié.  » 

Lesquels  commis  envoyèrent  tantost  tous  les  pri- 
sonniers sous  bonne  garde  où  ordonné  leur  es- 
toit  ; dont  les  plus  principaux  furent  menés  pareau 
à Rouen  , et  de  là  en  Angleterre.  Et  si  en  y eut  une 
partie  menée  à Paris,  emprisonnés  en  pluiseurs 
lieux  ; et  polvoient  les  gens  de  guerre  estrede  sept 
à huit  cents.  Le  bastard  de  Vaurus , leur  capitaine- 
général  , fut  décollé  par  le  commandement  du  roy 
d’Angleterre , et  son  corps  pendu  à un  arbre , au 
dehors,  que  on  nommoit  l’orme  Yaurus  , pource 
que  le  bastard  y avoil  en  son  temps  fait  pendre 

pluiseurs  Afiglois  et  Bourguignons , quand  il  les 
* pou  voit  tenir  , en  disant  : Menez-les  à mon  arbre\ 
Et  pour  ce  estoit  ledit  arbre  ainsi  nommé.  Et  avec 
ce  , fut  sa  teste  mise  sur  le  bout  de  son  étendard  , 
et  attachée  à l’arbre  dessusdit.  Messire  Loys  Gast, 
Denys  de  Yaurus  , maistre  Jean  de  Rombères , et 
celui  qui  avoit  sonné  le  cornet,  en  soi  truffant  des 
Anglois  , furent  décapittés  à Paris,  leurs  testes 
mises  sur  lances  , et  leurs  corps  pendus  au  gibet. 
Et  tous  les  biens  qui  estoient  audit  marché  de  Meaux 
furent  distribués  du  tout  au  plaisir  du  roy  d’Angle- 
terre; puis  en  noble  arroy  entra  audit  marché , et 
y séjourna  aulcuns  jours;  et  là  ordonna  de  réédifier 
les  portes  , tours  et  murailles  de  ladite  ville  de 
Meaux. 

Après  la  rendilion  de  Meaux,  furent  mises  en 
l’obéissance  du  roy  d’Angleterre,  pluiseurs  villes 
et  forteresses  , tant  en  la  comté  de  Valois  comme 
ès  pays  à l’environ,  par  le  moyen  du  seigneur  d’Of- 
femont,  dessous  lequel  elles  estoient  obéissants  ; 
et  avec  ce  , fut  son  corps  mis  à délivrance , par  con- 
dition qu’il  jureroit  la  paix  finale  dernièrement 
faicte  à Troyes  entre  les  deux  rois.  Et  pour  ce 
entretenir  , bailla  pleiges  suffisants  , ç’est  assavoir 
l’évesque  de  Noyon  et  le  seigneur  de  Chauny,  les- 
quels , pour  seureté,  obligèrent  corps  et  biens. 
Quand  les  capitaines  tenants  le  parti  du  daulphin 
ès  marches  de  Beauvoisis,  virent  et  ouyrent  com- 
ment le  roy  d’Angleterre  prenoit  et  gagnoit  villes 
et  forteresses  imprenables,  eurent  si  grand  double, 

que  brief  ensuivant  envoyèrent  devers  leroy  d’An- 
gleterre leurs  ambassades,  pour  traictier  avec  lui 
en  dedans  certain  temps  et  jour , au  cas  que  le 
daulphin  ne  les  secourroit  au  jour  que  dit  seroit. 
Entre  lesquels  traicta  le  seigneur  de  Gamaches, 
pour  la  ville  de  Compiengne,  dont  il  estoit  capi- 
taine; et  bailla  oslages  à le  rendre,  le  dix-huitième 
jour  de  juin,  en  la  main  du  roy.  Et  en  ce  cas  pa- 
reil , traictèrent  messire  Loys  de  Thienbronne  , 
pour  la  ville  de  Gamaches  et  pluiseurs  aullres  vil- 
les et  forteresses.  Avec  ce,  par  le  pourchas  de  Pier- 
ron  de  Luppes  , fut  rendue  la  forteresse  de  Mon- 
tagu , laquelle  lenoit  grant  pays  en  subjection 
par  sa  force , et  a voit  fait  grans  maux  et  dommages 
aux  villes  de  Reims  et  Laon , et  ès  pays  environ.  ' 
D’autre  part,  ceulxqui tenoient lechastel de  Moy, 
en  Laonois,  cloutant  que  messire  Jehan  de  Luxem- 
bourg et  les  Anglois  ne  les  allassent  asségier  sou- 
dainement , boutèrent  le  feu  dedans  lechastel,  et 
s’en  allèrent  à Guise;  et  pareillement  ardirent,  et 
brûlèrent , et  détruisirent  les  chasteaux  de  Mon- 
tescourt  et  de  Brassy. 

CHAPITRE  CXYII. 


Comment  la  royne  d’Angleterre  arriva  à Harfleur,  et  de  là  s’en  alla 
au  bois  de  Yincennes , vers  le  roy  et  royne , ses  père  et  mère , où 
le  roy  d’Angleterre  vint  vers  elle;  comment  lesdits  roy  et  royne  ti- 
rèrent à Paris  et  à Sentis;  delà  femme  de  l’armoyeur  du  roy  quy 
fut  exécutée  avec  aucuns  de  ses  complices. 

En  l’an  1422  , le  jour  de  may  , la  royne  d’An- 
gleterre arriva  à Harfleur  en  noble  appareil  et  grant 
compaignie  de  gens  d’armes , et  avec  elle  le  duc 
de  Belhfort,  son  beau-frère,  quy  estoit  chef  de 
l’armée.  Et,  après  qu’ils  eurent  pris  terre , allèrent 
à Rouen  , et  de  là  au  bois  de  Yincennes  devers  le 
roy  son  père  et  la  royne  sa  mère.  Le  roy  d’Angle- 
terre , son  mary , qui  estoit  à Meaux  avecques  ses 
princes,  adverti  de  sa  venue  , se  partit  et  alla  au 
bois  de  Vincennes  devers  le  roy  et  la  royne  sa 
femme , où  il  fust  moult  honorablement  receu  ; et 
le  pénultième  jour  de  may  , les  deux  roys  de 
France  et  d’Angleterre,  et  les  roynes,  se  partirent 
de  là  , et  entrèrent  à Paris  en  moult  noble  estât. 
El  feurent  logés  le  roy  et  la  royne  en  leur  hostel 
de  Sainct-Pol,  et  le  roy  d’Angleterre  et  sa  compai- 
gnie  feurent  logés  au  chastei  du  Louvre  ; et  là  cé- 
lébrèrent , chascun  en  son  hostel,  la  feste  de  Pente- 
coste.  Après  les  festes  passées, le  roy  d’Angleterre  fist 
en  icelle  ville  de  Paris  cueillir  et  lever  la  taille  de 

marcs  d’argent  pour  forger  la  nouvelle  monnoye, 
ainsyetpar  la  manière  que  on  l’avoit  cueillie  ailleurs. 
Si  s’en  esmurent  pluiseurs  rumeurs  ; mais  finale- 
ment les  Parisiens,  pour  la  crémeur  du  roy  d’An- 
gleterre, ne  osoient  montrer  semblant  de  nulle 
désobéissance  ou  rébellion.  Après  un  petit  de 
temps,  les  deux  roys  et  les  roynes  allèrent  à 
Senlis , où  ils  séjournèrent  aulcuns  jours.  Ne  de- 
moura  gaires  après*  que  le  roy  d’Angleterre  envoya 
son  frère  le  duc  de  Bethfort  àCompiengne , pour 
icelle  recevoir  du  seigneur  de  Gamaches  ; lequel , 
comme  paravant  est  dict,  avoit  promis  le  rendre 
en  la  main  du  duc  de  Bethfort  ; et  se  départirent 
environ  douze  chevaulx  , eulx  ayant  bons  saufs- 
conduits  du  roy  d’Angleterre;  et  feurent  menés  et 
convoyés  jusqu’à  ce  qu’ils  feussent  passés  outre 

la  rivière  de  Seine , et  de  là  s’en  allèrent  devers  le 

* * 

Daulphin.  Et  en  pareil  cas , rendit  le  seigneur  de 
Gamaches  les  forteresses  que  ses  gens  tenoient, 
comme  dessus  est  faite  mention1,  et  parainsy  toutes 
les  places  que  les  Daulphinois  tenoient,  de  Paris  jus- 
ques  à Boulogne  sur  la  mer,  feurent  mises  en  Po- 
béissancedes  deux  roys  de  France  et  d’Angleterre, 
excepté  le  Croloy.  En  ce  mesme  temps,  feurent 
envoyés  de  par  les  deux  roys  ambassades  au  Crotoy, 
devers  messire  Jaeques  de  Harcourt  ; mais  fina- 
blement  pour  diligence  qu’ils  sçussent  faire,  ne 
purent  venir  à quelque  tractié  ; et  pour  ce,  s’en  re- 
tournèrent arrière. 

En  ce  mesme  temps  , alla  le  roy  d’Angleterre  à 

Compiengne,  pourvoir  la  ville.  Auquel  lieu  lui  (eu- 
rent apportées  nouvelles  que  on  avoit  voulu  prendre 
la  ville  de  Paris  par  aulcuns  moyens  de  lettres 
apportées  dans  ladicte  ville  par  la  femme  de  l’ar- 
moyeur  du  roy  ; laquelle  , par  un  certain  jour  bien 
matin  , fut  apperçue  d’un  prestre  qui  estoit  allé  en 
un  sien  jardin  ; et  sur  ce  tout  effrayé  , retourna 
dedans  la  ville  , et  dit  aux  gardes  qu’ils  advisassent 
ce  qu’ils  avoient  à|  faire  , et  qu’il  avoit  vu  gens 
armés  , et  une  femme  parler  à eulx.  Et  adonc 
les  gardes  de  ce  avertis  , prinrent  la  femme 
et  la  menèrent  en  prison,  laquelle  tantost  après 
congnutson  fait*  Pour  lesquelles  nouvelles,  le  roy 
d’Angleterre  retourna  avec  tous  ses  gens  à Paris  , 
et  fil  noyer  la  femme  pour  ses  démérites,  etavecques 
ce  aulcuns  de  ses  complices , et  puis  retourna  à 
Senlis  devers  leroy.  Auquel  temps,  messire  Jehan 
deVergy  prit  la  ville  de  Sainct-Dizier;  mais  les 
Daulphinois  qui  estoient  dedans  se  retrayrent  au 
chaslel,  auquel  ils  feurent  bientost  asségiés  ; et 
enlretemps  La  Hire  et  aulcuns  capitaines  s’assem- 
blèrent pour  aller  secourir  ceux  dudict  chaslel.  De 
laquelle  assemblée  feurent  advertis  les  deux  sei- 
gneurs dessusdicts.  Et , pour  y résister  , se  mirent 
ensemble  le  plus  grant  nombre  que  ils  purent , et 
allèrent  au-devant  de  leurs  adversaires  , lesquels 
ils  assaillirent  vigoureusement , et  enfin  les  décon- 
firent. Si  en  y eut  de  morts  environ  quarante  , et 
les  aultres  se  sauvèrent  par  fuite.  Après  laquelle 
besogne,  retournèrent  audict  lieu  de  Sainct-Dizier, 

et  brief ensuivant,  se  rendit  à eulx  Je  chastei , le- 
quel ils  garnirent  de  leurs  gens.  Je  laisrai  à parler 
des  Anglois  et  des  Bourguignons  , et  vous  parlerai 
du  Dauipbin. 


CHAPITRE  CXYIII. 

» 


De  la  puissance  que  le  duc  de  Bourgongne  mena  devant  la  ville  de 
Cosne-sur-Loire,  pouj  combattre  le  daplphin  qui  l’a  voit  faict  assé- 
gier,  lequel  n'y  comparut  pas;  du  trespas  du  roy  Henry  d’Angle- 
terre, çt  des  remontrances  qu’il  feitaux  princes  d’Angleterre. 


En  ce  temps  , le  Daulphin  assembla  environ 
vingt  mille  combattants,  et  se  tira  atout  iceulx 
vers  Auxerre  ; et  là  se  tinst  assez  longue  espace  , 
durant  lequel  temps  fist  assiéger  la  ville  de 
Cosne-sur-Loire,  qui, enfin,  feul contrainte  de  traic- 
tier,  par  condition  qu’ils  lui  rendroientau  casque 
le  duc  ne  les  secourust  en  dans  le  quinzième  d’aoust 
ensuivant;  et,  pour  ce  entretenir,  baillèrent  hosta- 
giers.  Et  disoient  les  aulcuns  que  audict  jour  que 
la  ville  se  debvoit  rendre  ou  combattre  , le  Daul- 
phin y seroit  en  personne.  Pour  laquelle  cause  le 
duc  fit  ungtrès  grant  mandement  par  tous  ses  pays 
de  Bourgongne , de  Picardie,  de  Flandres  et  d’Ar- 
thois  ; et  sy  envoya  devers  le  roy  d’Angleterre,  luy 
requérant  qu’il  luy  envoyast  certain  nombre  de 
ses  gens.  Le  roy- d’Angleterre  moult  désirau  l de 

complaire  au  duc,  respondit  que  ce  ne  feroit-il  pas, 
mais  qu’il  iroit  en  propre  personne , avecques  toute 
sa  puissance.  Le  roy  d’Angleterre,  quy  estoit  en  la 
cité  de  Senlis  , non  pas  bien  disposé  de  sa  per- 
sonne, fist  partir  son  ost  sous  la  conduite  du  duc 
de  Bethfbrt,  pour  eslre  en  la  compagnie  du  duc 
en  cette  journée;  et  lui-inesme,  assez  aggrévé  de 
maladie  , partist  de  Senlis  , après  ce  que  il  eut  pris 
congé  au  roy,  à la  roy  ne,  et  aussy  à la  royne  sa 
femme  , qui  oncques  puis  ne  le  vit  ; et  alla  à 
Melun  , où  il  se  fit  mettre  en  une  litière  , en  in- 
tention de  aller  à la  journée  dont  dessus  est  faict 
mention.  Mais  pourtant  que  il  se  sentit  trop  affoi- 
bli , et  que  il  empiroit  de  jour  en  jour  , retourna 
et  se  fit  amener  au  bois  de  Vincennes  , où  il  finit 
sa  vie,  comme  cy-après  sera  dict.  Et  le  duc  de 
Belhfort , atout  son  ost,  se  tirèrent  par  pluiseurs 
journées  au  pays  de  Bourgongne  ; et  aussy  firent 
tous  les  seigneurs  de  Picardie  , lesquels  le  duc  avoit 
mandés.  El  tantcheminèrentqu’ils  se  trouvèrenten 
la  ville  de  Vezelay,  où  ils  trouvèrent  le  duc  quy  les 
attendoit  atout  (avec)  grant  puissance  de  gens  d’ar- 
mes. En  après  , tous  les  princes  et  capitaines  joints 
ensemble  , chevauchèrent  tant,  qu’ils  se  trouvèrent 
devant  la  ville  de  Cosne  , devant  laquelle  ils  se  lo- 
gèrent la  nuict  dont  lendemain  ils  dévoient  eslre 
combattus,  comme  l’on  disoit.  Mais  le  Daulphin 
sachant  la  puissance  des  princes  dessus  nommés , 
se  retrayt  devers  Bourges  en  Berry  > atout  son  ar- 
mée , et  de  par  luy , ne  comparut  homme  à ladicte 

journée;  et  ainsy  demoura  à la  ville  de  Cosne  en 

l’obéissance  du  duc.  Et  après  celte  journée  passée, 
le  duc  remercia  les  princes  et  aultres  quy  ainsy 
l’avoient  accompagné  ; et  bien  y estoit  tenu  ; car  , 
de  mémoire  d’homme,  ne  feut  vu  une  telle  puis- 
sance, ni  plus  à redouter,  pour  combattre  à pied 
que  estoit  celle-là.  Le  duc  fît  de  grants  dons  , puis 
se  relira  en  Bourgongne  , les  Anglois  en  France,  et 
les  Picards  en  Picardie.  Auquel  retour,  vinrent 
certaines  nouvelles  au  duc  de  Belbfort  sur  le  che- 
min, que  le  roy  d’Angleterre  estoit  moult  oppressé 
de  maladie  , et  en  grant  péril  de  sa  vie.  Et  pour 
ce  incontinent,  avecques  lui  aulcuns  de  ses  plus 
féables  et  privés,  à privée  maisgnie  (suite),  chevau- 
cha en  haste  jusques  au  bois  de  Vincennes  , où  ils 
trouvèrent  le  roy  d’Angleterreinoult  grief  de  sa  per- 
sonne. Et  vintaussy  à laconnoissancedu  duc;  pour- 
quoy  il  y envoya  messire  Huë  de  Lannoy  , pour  le 
visiter  et  pour  sçavoir  en  quel  point  il  estoit.  Au- 
cuns disoient  que  le  roy  d’Angleterre  , sentant  soy 
estre  moult  oppressé  de  maladie,  fist  venir  devant 
luy  son  frère  le  duc  de  Belbfort , son  oncle  le  duc 
d’Exestre , le  comte  deWarvick,  messire  Loys 
deBobersart,  et  aulcunsaullres,  jusques  au  nombre 
de  sept  ou  huit,  où  il  avoit  la  plus  grant  fiance. 
Si  leur  remontra  el  leur  dit  assez  piteusement 
les  paroles  cy-dessous  escrittes , disant  comment 
il  voyoit  bien  que  c’estoit  le  plaisir  de  son  créa- 
teur qu’il  finast  sa  vie,  et  qu’il  délaissast  le 
monde.  Et  après  dit  au  duc  de  Bethford  : « Beau- 

» frère,  je  vous  prie  que  surtoutelaloyautéetamour 
» que  vous  avez  eus  à moi,  que  soyez  tousjours  bon 
» et  Jéal  à mon  fils  votre  nepveu  ; et  au  cas  que 
» beau-frère  de  Bourgongne  voudroit  emprendre  le 
» régime  du  royaulme  de  France,  je  vous  conseille 
>>  que  luy  bailliez;  maissy  il  le  refuse,  vous  le  pren- 
» derez.  Et  à vous  beaux-oncle  d’Exestre  je  vous 
» laisse  seul  et  pour  le  tout  le  régime  d’Angleterre; 
» car  je  sçais  bien  que  moult  bien  îesçaurez  gou- 
« verner.  Et  vous  prie  que  pour  quelque  affaire 
» que  vous  ayiez , ne  retournez  plus  en  France.  Et 
» avec  ce  , vous  ordonne  à estre  du  tout  gouver- 
» neur  de  beau-fils  votre  nepveu  , et  vous  requiers 
» que  sur  tant  que  vous  me  aimez,  que  le  véez  et 
» visitez  très-souvent  en  votre  personne.  Et  vous  , 
«beau  cousin  de*Warviek,  je  veux  que  soyez 
» son  maistre,et  que  demourez  du  tout avecques luy 
»>  pour  le  conduire  et  apprendre  selon  l’estât  que  il 
» appartient;  car  jen’y  sçaurois  mieux  parvenir.  Et 
» derecbief  vous  prie  à tous,  que  gardez  sur  tant  que 
m pouvez  mesprendre,  que  n’ayez  aulcune  dissen- 
» sion  avec  beau-frère  de  Bourgongne;  car  si  il  ad- 
» venoit,  que  Dieu  ne  veuille!  que  il  y euistenlreluy 
» et  vous  aulcune  malivolence,  les  besongnes  de  ce 
» royaulme , quy  sont  moult  avancées  pour  notre 
» party,  en  pourroient  grandement  empirer.  Si  ne 
» délivrez  pas  de  prison  beau-cousin  d’Orléans,  les 
» comtes  d’Eu  et  d’Angoulesme,  jusquesà  tant  que 
» beau-fils  Henry  aura  son  asge  compétent  ; et  des 
» aullres,  faites  comme  bon  vous  semblera.  » 

Après  lesquelles  paroles  ou  semblables  , les  sei- 
gneurs là  estants  lui  respondirent  moult  humble- 
ment, chacun  en  droit  soi,  ayant  au  cœur  grant 
tristesse  , que  tout  ce  qu’il  leur  ordonrieroit  et 
sçauroient  son  plaisir  eslre  faict , ils  le  accompli- 
roient  à leur  pouvoir,  sans  en  rien  aller  au  con- 
traire. Après  ces  choses,  se  partirent  de  la  cham- 
bre aucuns  d’eulx.  Messire  Huë  de  Lannoy , qui 
avoit  esté  envoyé  devers  luy  de  par  le  duc,  après 
qu’il  eust  allégué  et  accompli  sa  légation  , et  eu 
aucunes  paroles  avec  le  roy  d’Angleterre  , s’en 
retourna  en  Bourgongne,  devers  le  duc  son  mais-  • 
tre.  Le  roy  d’Angleterre  , tant  oppressé  «le  maladie 
que  plus  ne  pouvoit,  feit  venir  devant  luy  ses  mé- 
decins , et  leur  requit  bien  instamment  qu’ils  voul- 
sissent  dire,  selon  ce  qu’ils  pouvoient  voir  de  luy, 
quel  terme  de  vie  il  pourroit  encore  bien  avoir.  A 
laquelle  chose  feurent  gLanl  espace  sans  luy  faire 
response , sinon  de  luy  bailler  espérance  , en  disant 
que  il  esloit  bien  en  Dieu  de  le  faire  retourner  en  ’ 
santé.  Si  ne  fusl  pas  de  ce  content,  et  les  requist, 
comme  dessus,  qu’ils  luy  dissent  la  vérité.  Et  adonc 
parlèrent  ensemble,  et  par  la  bouche  de  l’un  d’i- 
ceulx,  qui  se  mit  à genoux  devant  luy,  luy  feu t dit: 
«Sire,  pensez  à votre  faict,  car  il  nous  semble,  si 
>»  n’est  la  grâce  de  Dieu, que  il  est  impossible  que  vi- 
» viez  plusdequalrc  heures.  »El  lors  manda  son  con- 
fesseur, et  aucuns  gens  d’esglise  de  sa  famille,  et  or- 
donna à dire  les  sept  psalmes;  et  quand  ce  vint  à bé- 
nigne fac  Domine,  où  il  y aeniceluy  vers:  muriJeru - 

salem , il  les  feit  arrester  et  dict  tout  hault  que, 
sur  la  mort  qu’il  attendoit;  il  avoit  intention  , après 
ce  que  il  anroit  mis  le  royaulme  de  France  en  paix, 
de  aller  conquerre  Jérusalem  , si  ce  eust  esté  le 
plaisir  de  Dieu,  son  créateur,  de  le  laisser  vivre 
son  asge;  et  après  qu’il  eust  ce  dict,  il  les  feit  parr 
faire;  et  assez  brief  ensuivant,  selon  le  terme  que 
avoient  dict  iceulx  médecins,  alla  de  vie  à très  pas 
le  derrain  jour  d’aoust.  Pour  la  mort  duquel  , son 
frère,  le  duc  de  Belhfort,  et  tous  les  aullres  prin- 
ces , et  généralement  ceulx  de  son  royaulme  d’An- 
gleterre firent  grants  lamentations,  et  demeurè- 
rent en  grant  tristesse;  et  lantost  après  feurcnt 
enterrées  ses  entrailles  en  l’église  et  monastère  de 
Saincl-Maur-des-Fossés , et  son  corps  mirent  en  un 
cercueil  de  plomb.  Le  duc  de  Bourgongne  se  partit 
de  son  pays  de  Bourgongne,  et  exploita  tant  que  il 
se  trouva  au  bois  de  Vîhcennes,  et  alla  voir  et 
visiter  le  duc  de  Belhfort  et  les  aullres  princes  là 
estant , puis  se  partit  de  là  et  alla  à Paris.  Le  corps 
du  rov  d’Angleterre  fut  mené  en  grant  triomphe 
de  gens  à Paris,  et  mis  dedans  l’église  Nostre- 
Dame;  et  luy  fut  faict  service  solennel;  et  de  là 
fut  mené  en  la  cité  de  Bouen  ; et  là  demeura  assez 
longue  espace  de  temps. 

Pour  la  mort  du  roy  d’Angleterre , et  pour  avoir 
advis  au  gouvernement  du  royaulme,  s’assemblè- 
rent pluiseurs  princes  en  conseil , en  la  ville  de 
Paris;  et  là  fust  conclu  et  promis  par  eulx  de  re- 
chief,  en  la  forme  et  manière  qu’il  avoit  esté  traicté 

autrefois,  entre  les  deux  roys , à Troyes,  que  ils 
entretiendroient  la  paix  finable  que  promise  et  ju- 
rée avoient.  Après  que  les  princes  , assavoir  les 
ducs  de  Bethfort,  de  Bourgogne  et  d’Exeslre,  avec 
pluiseurs  grants  seigneurs  , eurent  prins  leurs  con- 
clusions sur  le  régime  du  royaulme,  se  partit  de 
Paris  brief  ensuivant  le  duc,  et  retourna  en  Àrthois 
et  en  Flandres;  et  le  duc  de  Bellifort , avec  les 
princes  anglois , s’en  alla  à Rouen  pour  gouverner, 
appointer  et  ordonner  des  affaires  de  la  duché  de 
Normandie.  Et  là  feul  menée,  en  noble  appareil, 
la  reine  d’Ànglelerre , qui  de  la  mort  de  son  feu 
mari  rien  ne  scavoit. 

«il 

CHAPITRE  CXIX. 


Comment  le  corps  du  roy  Henry  d’Angleterre,  dict  le  conquérant, 
fut  porté  en  Angleterre  et  enterré  à Westmonticr,  auprès  de  ses 
prédécesseurs  j de  la  pompe  funèbre  quy  fut  faictc,  tant  en  che- 
min qu’en  Angleterre. 


En  la  ville  de  Rouen  fut  ordonné  comment  on 
mèneroit  le  corps  du  roy  d’Ànglelerre  en  son  pays. 
Si  ordonnèrent  un  charriot  que  menoient  quatre 
grands  chevaulx  ; et  avoient  sa  sembla nce  en  pré- 
sentation , et  en  le  représentant  de  cuir  bouilli, 
peint  moult  richement,  portant  en  son  chef  com 
ronne  d’or  moult  précieuse;  et  tenoit  en  sa  main 

dextre  le  sceptre  royal , et  en  sa  senestre  avoit  une 
pomme  d’or,  comme  l’empereur;  et  gisoit  en  un 
lit  dedans  le  charriof,  le  visage  vers  le  ciel.  Duquel 
lit  la  couverture  estoit  de  drap  d’or  de  cramoisi  ; 
et  avec  ce  on  portoit,  à passer  parmi  les  bonnes 
vil!  es,  par-dessus  lecharriot,  un  moult  riche  drap 
desoie  à quatre  bastons,  en  la  manière  que  on  l’a 
accoutumé  h porter  sur  le  corps  de  Jésus-Christ, 
au  jourt  du  Saincl-Sacrement.  Et  ainsi  allant,  ac- 
compaigné  de  ses  princes  et  de  la  chevalerie  de  son 
hostel , fut  mené  le  droit  chemin  de  Rouen  à Ab- 
beville, et  mis  en  l’église  Saincl-Wulfran  ; et  si 
avoit  moult  de  gens  d’église  à la  dextre  et  senestre 
partie  du  trespassé , quinuict  et  jour,  les  uns  à 
pied  les  aultres  chevauchants,  cheminants  ou  es- 
tants , chantoient  sans  cesse  l’office  des  morts,  et 
célcbroient  tous  les  jours  messes  pour  luy,  depuis 
le  poinct  du  jour,  ès  églises  où  ils  se  logeoient, 
jusques  à tant  que  il  estoit  l’heure  de  partir,  Et 
d’Abbeville  s’en  alla  à Hesdin , à Monstroeul  , à 
Boulogne,  à Calais.  Et  toujours  sur  le  chemin  y 
avoit  autour  du  charriot  pluiseurs  hommes  vestus 
de  blanc,  qui  portoient  en  leurs  mains  torches 
allumées  ; et  derrière  , csloient  vestus  de  noir, 
ceulx  de  la  famille  du  roy  d’Angleterre;  et  après 
suivoientceulx  de  la  lignée,  vestus  de  vestenïents 
de  pleurs  et  de  deuil  ; et  en  ensuivant  tout  alloit  la 
royne  en  grant  compaignie,  environ  de  une  lieue 
loin.  De  Calais  passèrent  par  mer  à Douvres  en 
Angleterre,  *et  puis  par  Cantorbie  a Rocestre  et  à 

Londres,  où  ils  arrivèrent  la  nuict  Sainct -Martin 
d’hiver.  Àllencontre  duquel  issirenl  de  Londres 
quinze  évesques,  vestus  de  chasubles  pontificaulx, 
et  pluiseurs  abbés  mitres,  et  les  aultres  hommes 
d’église  , etgrant  multitude  de  bourgeois  et  aultres 
du  commun  , les  gens  d’église  , tous  ensemble 
chantants  l’office  des  morts;  et  le  menèrent  par  le 
pont  de  Londres  et  par  la  rue  des  Lombards,  jus- 
ques  à l’église  Sainct-Pol  ; et  au  plus  près  du  char*- 
riot  estoient  pleurants  les  princes  de  son  sang;  et 
avec  ce,  le  premier  cheval  des  quatre  qui  menoit 
ledict  charriot,  avoit  un  collier  qui  estoit  peint 
des  anciennes  armes  d’Angleterre.  Au  collier  du 
second  cheval  estoient  peintes  les  armes  de  France 
et  d’Angleterre  écartelées,  lesquelles  luy-mesme 
portoit  en  son  vivant.  Au  collier  du  tiers  cheval 
estoit  peint  pleinement,  sans  différence , les  armes 
de  France;  et  au  collier  du  quart  estoient  peintes 
les  armes  que  portoit,  quand  il  vivoit,  le  roy  Ar- 
thus.  Et  après  que  le  service  du  roy  eust  esté  faict 
royalement,  ils  le  portèrent  en  terre , en  l’église  de 
Westmoustier , auprès  de  ses  prédécesseurs  roys 
d’Angleterre.  Auquel  enterrement  fust  faict  en 
toutes  choses  généralement , plus  grant  estât  et 
bobant  que  depuis  deux  cents  ans  par  avant  n’a  voit 
esté  faict  de  nuis  roys  d’Angleterre.  Ainsi  et  par 
cette  manière  fina  le  roy  Henry,  en  la  fleur  d’eage, 
car  quand  il  alla  de  vie  à très  pas , il  ne.pouvoit 
avoir  que  environ  de  quarante  ans.  Il  estoit  moult 
sage  et  expert  en  toute  besogne  dont  il  se  vouloit 

entremettre,  et  de  très  hault  vouloir  ; etavoit,  en 
sept  ou  huict  ans  que  son  règne  dura  au  royauime 
de  France,  faict  en  iceluy  de  très  grands  con- 
quests , plus  que  nuis  de  ses  prédécesseurs  roys 
d’Angleterre  ne  avoient  Faict  long-temps  par  avant; 
et  pour  vrai,  il  estoit  si  cremu  et  douté  de  ses 
princes  et  capitaines  , qu’il  n’y  en  avoit  nui , tant 
luy  fust  prochain  , qui  osast  trarigresser  ses  or- 
donnances , par  espécial  ceulx  d’Angleterre.  Et 
pareillement  estoient  à ce  réduits  tous  ceulx  du 
royauime  de  France,  de  quelque  estât  qu’ils  fus- 
sent, estants  en  son  obéissance  et  domination;  et 
la  cause  principale  si  estoit,  pource  que  ceulx  qui 
faisoient  le  contraire  en  enfreignant  ses  comman- 
dements et  ordonnances  , faisoit  punir  très  cruelle- 
ment, sans  en  avoir  [miséricorde  ; et  bien  entre- 
tenoit  la  discipline  de  chevalerie  , comme  jadis 
faisoient  les  Romains.  Et  après  toutes  besognes 
accomplies , s’assemblèrent  les  trois  estats  d’Angle- 
terre , pour  avoir  advis  sur  le  régime  d’Angleterre, 
et  pour  bailler  gouverneur  à leur  pelit  roy  Henry, 
qui  pour  lors  n’avoit  que  dix-huit  mois  d’eage  ou 
environ.  Les  trois  estats  d’Angleterre  ordonnèrent 
premièrement  au  gouvernement  de  la  personne  de 
leur  roy,  un  sage  et  vaillant  comte,  nommé  Richart 
de  Beaucamp,  comte  de  Warwick  , dont  devant 
est  pluiseurs  fois  parlé;  puis  luy  baillèrent  estât 
bel  et  suffisant,  et  après  aux  affaires  du  royauime 
eurent  advis,  selon  leur  sage  et  pourveue  discré- 
tion. Cy  laisse  à parler  de  la  mort  du  roy  d’An- 

gleterre , et  parlerai  de  la  mort  de  la  duchesse  de 
Bourgogne , et  de  celle  du  roy  son  père. 


CHAPITRE  CXX. 

/ 


Du  très  pas  de  Ja  duchesse  de  Bourgongne  , madame  Michelle  de 
Franct,  en  la  ville  deGand  ; et  du  trespas  du  roy  Charles  de  France , 
VIe  de  ce  nom  , nommé  le  Bien-Aimé  , en  la  ville  de  Paris. 


En  ce  lemps  que  les  assemblées  se  feirent  pour 
le  voyage  de  Cosne  , mourut  en  la  ville  de  Gand  , 
madame  Michelle , fille  du  roy  et  femme  du  duc, 
et  sœur  au  daulphin.  Pour  laquelle  mort  feurent 
troublés  tous  ses  serviteurs , et  généralement  ceulx 
de  Gand  , et  tous  ceulx  du  pays  du  duc.  Et  assez! 
tost  après  s’accoucha  en  son  hostel  de  Sainct-Pol  , 
à Paris  , Je  roy  ; et  le  vingt  et  uniesme  jour  d’oc- 
tobre, rendit  son  esprit  à Dieu  ; et  feurent  à son 
trespas  , tant  seulement  son  chancellier,  son  pre- 
mier chambellan  , son  confesseur  et  aumosnier , 
avecaulcuns  de  ses  officiers  et  serviteurs  , en  petit 
nombre.  Puis  fut  son  corps  apporté  à Sainct-De- 
nys.  Et  n’y  avoit  lors  nul  des  princes  de  son  sang, 
ex  cep!  é le  duc  de  Belhford , frère  au  roy  d’Angle- 
terre défunct  ; et  mis  en  sépulture  avec  les  aultres 
roy  s ses  prédécesseurs.  Après  lequel  enterrement 
et  service  accomplis  , s’en  retournèrent  à Paris 
tous  ceulx  qui  accompagné  l’avoient. 

CHAPITRE  CXXI. 

✓ 

Comment  le  duc  de  Bethfort  fut  régent  du  royaume  de  France pour 
son  nepveu,  le  roy  Henry  d’Angleterre,  "VIe  de  ce  nom. 

En  oultre,le  duc  de  Bethford  , seul  et  pour  le 
tout , demoura  régent  et  gouverneur  du  royaulme 
de  France , et  au  nom  de  son  neveu  le  roy  Henry 
le  Josne,  quant  à ce  quiestoiten  son  obéissance. 
Ainsi  comme  vous  avez  otiy  , fina  ses  jours  ie  très 
noble  roy  Charles  , le  quaranle-deuxiesme  an  de 
son  règne  ; lequel  la  plus  grant  partie  de  son  temps 
eut  de  rnonlt  grandes  tribulations  à cause  des  tri- 
bulations et  divisions  qui  lors  estoient  et  avoient 
esléen  son  royaulme  , par  les  prochains  de  son  sang, 
et  par  espéciai,  par  une  maladie  que  on  dict  qu’il 
print  en  la  ville  du  Mans  , laquelle  lui  dura  la  plus 
part  de  son  vivant  ; dont  ce  fut  dommage  , car  il 
estoit  si  bon  prince  , que  à toujours  sera  nommé 
Charles-le-Bien-Aimé,  et  plus  de  lui  en  ce  livre  ne 
sera  parlé  : Dieu  en  ait  Tarne  , amen.  Et  pareille- 
ment en  cestui  livre  finent  les  grands  faits  et  con- 
questes  que  fist  en  son  temps  le  roy  Henry  d’An- 
gleterre , cinquiesme  de  ce  nom  , depuis  le  trespas 
du  rov  Henry  son  père  , qui  piteusement  fist  mou- 
rir le  roy  Richard  son  cousin  ; et  prist  et  usurpa 
son  royaulme  d’Angleterre,  et  se  fist  couronner 

roy,  avant  la  mort  d’iceluy  roy  Richard  , nonobs- 
tant qu’il  eust  esté  roy  vingt-deux  ans.  Le  jour  de 
sainct  Martin  d’hiver , l’an  dessusdict , iceulx  de  la 
ville  et  chastel  de  Ruë  se  rendirent  à messire  Jac- 
ques de  Harcourt,  lequel  y fist  venir  un  nombre 
de  gens  d’armes  de  la  garnison  de  Guise  ; et  se 
continrent  illec  sans  piller  ni  rober,  à cause  des 
trêves  qui  estoient  lors  entre  les  deu£  parties,  jus- 
tj lies  à lendemain  de  la  Teste  saint  Àndrieu.  Les- 
quelles trêves  passées  , la  guerre  se  renouvellà  si 
cruelle  et  si  terrible,  que  nul  ne  sçauroit  dire  les 
maux  et  dommages  qui  en  advinrent  par  tout  le 
pays.  Pourquoi  ceux  du  grand  conseil  de  France 
et  ceux  de  Paris  envoyèrent  ambassades  notables 
dévers  la  royne  d’Angleterre,  pour  avoir  ayde  et 
secours  pour  résister  aux  entreprises  desDaulphi- 
nois  ; et  lors  leur  fut  promy  d’envoyer  secours 
d’Angleterre. 


CHAPITRE  CXXIL 


Comment  ceulx  de  Meullent  se  rendirent  aux  Daulphinois  , mais  in- 
continent furent  contraints  de  eulx  rendre  au  ducdeBethfort,  ré- 
gent de  France,  à leurs  grans  perte  et  dhommaige. 


Le  quatorsiesme  jour  de  février,  audit  an  , ceux 
de  Meullent,  désirants  eslre  Daulphinois,  se  rendi- 
rent au  seigneur  de  Granville  , lequel  y mena  has- 

tivemenl  cinq  cents  combattants  pourylenirlaplace 
pourle  daulphin  ; mais  si  tost  que  le  régent  en  fut 
adverly  , il  y alla  hastivement,  atout  grant-planté 
(quantité)d’Anglois  et  des  communes  deParis,  et  les 
asségia.  Lesquels,  non  garnis  de  vivres  ni  de  artil- 
lerie pour  tenir  la  place  contre  les  Anglois  , se  mi- 
rent en  composition  ; c’est  assavoir  qu’ils  rendroient 
ledit  pont  et  chastel , ainsi  garni  comme  il  estoil  , 
sans  y riens  démolir. 

Item  , que  tous  ceulx  de  là  dedans  se  rendroient 
de  la  pure  voulonté  du  régent , sauf  leur  vie  seu- 
lement , excepté  ceulx , si  au  leu  ns  y avoit , qui  au- 
trefois eussent  faict  serment  au  roy  d’Angleterre , 
ou  qui  eussent  esté  consentants  de  la  mort  de  feu 
le  duc  Jehan  de  Bourgongne  , excepté  aussi  ceulx 
d’Irlande  , de  Galles  ou  d’Ecosse  , si  aulcuns  en  y 
avoit , et  ceulx  aussi  qui  furent  à la  première  em- 
busche  pour  prendre  le  pont  et  la  forteresse , et  les 
canons  delavens. 

9/ 

Item , tous  les  biens  de  layens  lairont  à la  vo- 
lonté et  connoissance  du  régent. 

Et  se  fist  la  reddition  de  ladite  place,  le  samedy 
premier  jour  de  mars  , an  dessusdit. 


e 

CHAPITRE  CXXIII. 


Comment  les  Daulphinois  prinrentle  chasteau  de  Dommart. 


Le  dimanche  vingtiesme  jour  de  mars  ensuivant, 
prinrent  d’eschelle  et  de  nuict,.les  Daulphinois 
de  Rue  , lechastel  de  Dommart,  en  Ponthieu , et 
prinrènt  layens  messire  Simon  de  Boullenvillier  ; 
le  chevallier  Jehan  de  Doncquerre  , et  pluiseurs 
aultres  gentilshommes  estants  layens*  Le  Borgne 
de  Fosseux  , seigneur  dudit  lieu  , de  par  sa  femme, 
se  eschappa,  et  Jacques  de  Craon,  son  beau-fils, 
avec  lui , et  pluiseurs  aultres  hommes  et  femmes 
estants  tant  audit  chastel  comme  en  la  ville.  Et  là 
trouvèrent  tant  de  biens  les  Daulphinois  , assavoir 
d’or  et  d’argent , de  vaisselle  et  d’aultres  biens  , 
que eux-mesmes en  eurent grant  merveille.  Sy  que, 
depuis  lors  jusques  à ce  qu’ils  abandonnèrent  la- 
dite place , iis  ne  cessèrent  de  mener  et  transporter 
à Rue  tant  de  biens  que  sans  nombre  ; et  si  en  lais- 
sèrent assez  des  mendres  biens  ; puis  abandonnè- 
rent ladicle  place,  doutants  que  là  ne  feussent 
asségiés  ; et  s’en  retournèrent  à Rue.  Et  lors  , in- 
continent que  ils  furent  issus,  le  seigneur  de  Croy 
s’en  alla  bouter  dedans  ; et  si  ramena  lesdits  de 
Fosseux  et  de  Craon  ; mais  ne  la  trouva  point  si 
bien  garnie  comme  estoit  devant  ladicte  prise. 

CHAPITRE  CXXIV. 

De»  alliances  que  le  régent  de  France , les  ducs  de  Bourgongne  et  de 
Bretaigne  feirent  ensemble;  et  des  mariages  de  deux  sœurs  du  duc 
de  Bourgongne, Anne  elMavgueritte,  quifeurent  traictiés  avccques 
le  régent  et  duc  de  Bretaigne  ; et  de  pluiseurs  places  prinses  par 
ledit  régent. 

» > 

Environ  Quasîmodo,  l’an  1435,  s’assemblèrent , 
en  la  ville  d’Amiens , le  régent  de  France , les  ducs 
de  Bourgongne  et  de  Bretaigne , et  feirent  alliances 
ensemble , dont  lettres  feurent  faictes  et  scellées 
de  leurs  seaulx  et  signées  de  leurs  mains.  En  outre, 
furent  traictiés  les  mariages  d’icelluy  régent  et 
de  madame  Anne  de  Bourgongne , seur  du  duc,  et 
de  Artus  de  Bretaigne  et  de  madame  Marguerite 
de  Bourgongne,  seur  du  duc.  Lesdites  lettres  con- 
tenoientque,  pour  le  bien  du  royaulme  de  France 
et  d’Angleterre  , de  leurs  pays  etsubjects,  ils  ont 
promis  et  juré  l’ung  à l’aullre  de  vivre  en  bonne 
amour,  comme  frères,  parents  et  bons  amis,  et 
de  garder  et  défendre  l’honneur  d’eulx  deux, 
chacun  l’ung  pour  l’aultre , sans  fiction  ne  couver- 
ture , et  de  advenir  l’ung  l’aultre  de  che  quy  leur 
viendra  à congnoissance  contre  l’honneur  ou  le 
dhommaige  l’ung  de  l’aultre.  Et  contre  ceulx  quy 
vouldroient  l’ung  d’eulx  nuyre  ou  grever,  faire 
ayde  hommes  d’armes  de  chascun  d’eulx,  ou  de 

gens  de  traict  à l’ad venant,  et  par  telle  manière, 
que  celuy  qui  fera  ladite  ayde  de  gens  d'armes  sera 
tenu  de  paÿer  ses  gens  pour  le  premier  mois  et 
non  plus.  Puis  promirent  tous  ensamble  d’eulx 
employer  au  reliefvement  du  povre  peuple  par 
toutes  les  meilleures  voyes  que  on  polra  regarder, 
et  de  boutter  la  guerre  hors  du  royaulme,  et  le 
mettre  en  bonne  paix.  Ces  choses  furent  promises 
et  jurées  par  eulx  à tenir  et  maintenir  sans  en- 
fraindre  tout  le  cours  de  leurs  vies  et  de  chas- 
cun  d’eulx  ; et  lesdites  lettres  sur  che  faictes  le 
dix-septiesme  jo®r  d’apvril,  l'an  1420,  scellées  et 
signées  dudict  régent,  ducs  de  Bourgongne  et 
de  Bretaigne.  Ledict  duc  de  Bretaigue  receut  à 
Amiens  ce  que  le  régent  luy  fist  délivrer  pour  ses 
dépens,  six  mille  écus  pour  s’en  retourner  en  son 
pays  de  Bretaigne,  et  le  duc  avec  luy.  Artus,  comte 
de  Richemont,  s’en  alla  en  son  pays , et  le  régent 
s’en  alla  à Troyes,  où  luy  feut  amené  Anne  de 
Bourgongne;  et  là  luy  amena  la  duchesse  sa  mère 
et  le  seigneur  de  Sainct  Georges,  et  aullres  plui- 
seurs  grants  seigneurs  de  Bourgongne;  et  y feurent 
faictes  moult  solempnelles  nopces  et  moult  riches 
et  plantureuses.  Quand  le  régent  oit  achevé  sa 
solempnité  de  ses  nopces,  et  qu’il  feut  retourné  à, 
Paris,  il  assembla  ses  gens  d’armes  hastivemcnl, 
et  s’en  alla  asségier  la  ville  de  Pont-sur-Seine , et 
la  print  d’assault , et  aullres  trois  ou  quatre  forte- 
resses d’iilec  entour  ; et  puis  s’en  alla  à Coursy,  et 
Ja  print  anssy  d’assault  ; et  là  feil  mener  à Paris 

quelques  hommes  d’armes,  en  leurs  pourpoints, 
testes  nues , dont  les  aulcuns  a voient  cordes  noées 
au  tour  leurs  cols,  traisnantes  j usques  enferré,  et  des 
cordes  noées  entour  leurs  corps.  Àultres  tenoient 
espées  nues  parle  milieu,  les  pointes  contre  leurs 
ventre,  et  chevauchoient  ainssy  pariny  Paris  jus- 
ques  à Phostel  de  Tournelles.  En  ce  point  furent 
présentés  au  régent  , quy  estoit  léans  avec  sa 
Femme;  laquelle,  ayant  pitié  des  malheureux,  fist 
tant  devers  son  mary,  que  ils  eurent  rémission  ; 
car  aullrement  ils  euissent  estez  tous  morts.  Entre 
ces  choses,  une  compagnie  d’A*gïois  , yssant  de 
Normandie,  prinrent  le  chastel  de  Noielle  sur  la 
mer.  Adonc  manda  messire  Jacques  de  Harcourt 
eeulx  quy  tenoient  le  chastel  de  lïuë,  pour  aydier 
à deffendre  le  Croîoy , lesquels  habandonnèrent 
Ruë.  Et  les  Anglois  tantost  après  entrèrent  de- 
dans, dont  furent  ceulx  du  Crotoy  fîerment  Ira- 
veilliez  des  Anglois  quy  se  tenoient  à Sainct-Val- 
lery,  à Noielle  et  à Ruë.  Et  oullrepius,  les  Anglois, 
en  grant  puissance,  vindrent  par  mer,  la  veille 
Sainct-Jean-Bapliste,  et  par  terre;  et  puis  assé- 
gièrent  le  chastel  du  Crotoy  , où  estoient  messire 
Jacques  de  Harcourt  et  ses  gens,  quy  se  defFen- 
dirent  moult  vaillamment. 

CHAPITRE  CXXY. 

« 


Comment  les  daulphinois  perdirent  la  bataille  contre  les  Bourgui- 
gnons et  Auglois,  devanl  la  ville  de  Crevant,  qu’ils  avoient  asségiéc. 


En  ce  temps , le  daulphin , xjuy  avoit  assemblé 
ung  grant  osi  de  touttes  gens  privés  et  estranges  , 
car  en  son  ost  estoient  Franchois  , Lombards  , 
Arragonnois  , Escochois  et  Espaignols  , envoya 
partie  de  ses  gens  asségier  la  ville  de  Crevant , 
séante  sur  la  rivière  de  Cure  auprès  la  rivière 
d’Yonne.  Quand  la  dame  douagère  , en  Bour- 
gongne  , en  feut  avertie  , elle  le  signifia  au  régent 
el  au  mareschal  de  Bourgongne , quy  se  mist  sus 
baslivement  y et  à grant  dilligenee  feit  tant  que, 
à Auxerre  s’assemblèrent  grant  nombre  de  Bour- 
guignons et  Anglois  pour  lever  le  siège  et  com- 
battre les  Daulphinois.  Tous  lesquels  , ainsy  as- 
semblés, conclurent  que  ils  yroient  combattre 
leurs  ennemis.  Et  si  firent  publier  que  Bourgui- 
gnons el  Anglois  fuissent  en  armes,  en  union  et 
sans  noize,  sur  peine  de  mort. 

Item , fut  ordonné  que  s y tost  que  ils  vien- 
droient  au  lieu  de  la  bataille,  que  chacun  des- 
eendist  à pied  et  que  les  chevaulx  fussent  menez 
deray-lieue  loing  arrière  de  la  bataille. 

Item,  que  chacun  euist  ung  peuchon  de  huit 

pieds  de. long,  pour  ficher  devant  eulx  en  terre, 
contre  l’effort  des  chevaulx  de  leurs  ennemis. 

Item  y que  nul  ne  prist  prisonniers  jusques  à 
che  que  la  bataille  seroitgaigniée. 

Item , que  chacun  se  pourveist  de  vivres  pour 
deulx  jours;  et  si  ordonnèrent  à ceulx  d’Auxerre 
de  pourveoir  leur  ost  de  vivres  à toute  diligence. 

Item  , que  tous  se  meissent  cette  nuyct  en  oroi- 
son  et  prières,  le  plus  dévotement  que  ils  pour- 
raient, attendants  lendemain  la  grasce  de  Dieu  de 
vie  ou  de  mort. 

Quand  che  vint  lendemain , environ  deulx  heures 
après  midy , Anglois  et  Bourguignons  se  partirent 
d’Auxerre,  en  grant  fraternité  et unyon , et  se 
logèrent  celle  nuyct  à une  lieue  près  de  leurs  en- 
nemis ; et  lendemain  se  mirent  à chemin  tons 
ensamble  pour  trouver  leurs  ennemis  , lesquels 
s’estoient  tenus  trois  jours  et  trois  nuycts  sur  une 
montaigne , en  bonne  ordonnance  et  en  grant  nom- 
bre, et  avoient  laissé  partie  de  leurs  gens  en  leur 
siège  devant  Crevant.  Anglois  et  Bourguignons 
s’en  allèrent  mettre  en  ordonnance  devant  eulx, 
sj  que  entre  ces  deulx  ostz  n’y  avoit  que  la  rivière 
d’Yonne.  Les  Daulphinois  descendirent  de  leur 
montaigne  en  ordonnance  de  bataille,  et  furent 
en  che  point  les  ungs  devant  les  aultres  bien  trois 
heures , sans  aultre  chose  faire,  la  rivière  entre  les 
deulx  ostz.  Et  entre  tant  aulcuns  Anglois  gaingnè- 
rent  le  pont  de  Crevant,  et  s’en  allèrent  envahir 
leur  ennemis  sans  barguigner,  et  les  aultres  pas- 


(i4*5)  DU  s'  DR  SAINT-IlRMy.  . 2ü3 

sèrent  la  rivière  le  rnieulx  qu’ils  peurent  ; et  ceulx 
de  dedans  saillirent  aussy  sur  les  Daulphinois , sy 
que  ilsfeurent  envahisde  toutes  parts;  et  tellement 
feurent  combattus  que  ils  perdirent  la  bataille , 
et  se  meirenten  fuite  et  en  déconfiture.  En  celle 
bataille  feurent  occis  plus  de  trois  mille  Escochois, 
quyestoient  au  front  devant;  et  se  rendit  prison- 
nier leur  connestable  au  seigneur  de  Chastellus. 
Lebastard  de  laBaulue,  et  aultres  pluiseurs  Daul- 
phinois feurent  occhis  en  cette  bataille.  Les  Espai- 
gnols  , . Lombards  et  Gascons  ‘ s’enfuyrent  ; et 
furent  occhis  en  célle  bataille  plus  de  quatre  mille 
Daulphinois , et  de  prins  environ  deux  mille.  Et 
lors  tantost  apprès  feut  faict  un  mectre  quy  s’ens- 
sieult  : 

Fine  Julii  cecidit  Delphini  tanna  Crevank. 

Apprès  celle  bataille  de  Crevant , les  comtes  de 
Salbry  et  de  Suffortz  , avecque  leurs  Anglois, 

se  tindrent  au  siège  de  Mont-Aguillon  , en  Cham- 
paigne  , que  tenoient  aucuns  aultres  Anglois  ; 
mais  les  Daulphinois  ne  tindrent  guaires  la  place 
depuis  la  venue  des  comtes  dessusdits,  et  se  ren- 
dirent. 


234. 

CHAPITRE  CXXVI. 


Comment  le  Crotoy  f ut  rendu  au  régent  de  France  ; et  de  la  mort  de 

messire  Jacques  de  Harcourt. 


Or  convient  parler  du  siège  de  Crotoy  , où  mes- 
sire  Jacques  de  Harcourt  estoit  asségié.  Vray  est , 
que  les  Anglois  de  la  frontière  de  Calais  tenoient 
siège  devant  le  Crotoy;  c’est  assavoir  messire  Raoul 
le  Bouteillier  et  aultres  , de  l’ordonnance  du  ré- 
gent. Durant  lequel  siège , ils  firent  fossés  en  terre 
pour  leur  seurté,  contre  le  traictiéel  contre  la  tem- 
peste  du  temps,  qui  moult  estoit  divers.  Durant 
lesdicts  sièges,  ceulx  de  dedans  firent  pluiseurs 
saillies  et  escarmouches;  mais  lorsque  ils  virent 
que  leurs  vivres  pourrissoient , et  que  n’avoient 
plus  de  bois  à faire  feu,  ils  se  prindrent  à parle- 
menter pour  venir  à aulcun  bon  traictié  ; à quoy 
ceulx  de  dehors  entendirent légièrement  et  vollen- 
tiers  , pour  cause  des  grants  pluies  qui  necessoient 
cette  saison  , depuis  la  fin  d’aoust,  qui  leur  fai- 
soit  tropgrant  destourbier  (mal);  et  finablement, 
traictié  y fust  trouvé  parla  manière  qu  il  s ensuit  ; 
c’est  assavoir  que  s’il  n’estoient  secourus  du  daul- 
phin , et  dedans  le  premier  jour , ils  rendroient 
ladicte  place  au  régent  ou  à ses  commis. 

Jtem  , que  messire  Jacques  de  Harcourt  et 

les  aultres  hommes  de  guerre,  s’en  polroient  aller 
où  ils  vouldroient  saufs  et  réservez  ceulx  qui  au- 
roient  esté  coupables  de  la  mort  du  duc  Jehan  de 
Bourgongne. 

Item , qu’ils  laisseront  leurs  prisonniers  bre- 
tons. 

Item  , que  ceulx  de  Crotoy  pourront  aller  le- 
cliet  temps  durant  en  marchandises  à Saincl-Wal- 
Jery,àRuë  et  à Abbeville,  par  mer,  acheter  vi- 
vres et  aultres  denrées  , par  si  qu’ils  ayent  congié 
de  leurs  capitaines  ; et  pareillement  ceulx  du  parti 
des  Anglois  pourront  .aller  au  Crotoy,  si  qu’ils 
ayent  congié  du  capitaine. 

Item y que  ceulx  du  Crotoy  ne  mettront  en 
leur  ville  et  forteresse  aultres  gens  de  guerre  que 
ceulx  qui  y sont  durant  lesdits  traictiés. 

Pour  toultes  les  présentes  conditions,  tenir  et  as- 
surer, ledictmessire  Jacques  bailla  certains  plesges. 
Après  lequel  traiclié  ainsi  faict  et  accordé  par  les 
parties  dessusdictes,  ledict  messire  Jacques  de  Har- 
court, envoya  ses  deux  frères , c’est  assavoir  l’éves- 
que  d’Amiens,  et  messire  Christophe  de  Harcourt , 
quérir  ses  enfants  à Havereeh,.  en  Haynault,  les- 
quels il  eust  de  la  seule  fille  et  héritière  du  comte 
de  Tancarville,  vicomte  de  Melun,  et  seigneur  de 
Montreuil  Bellay;  et,  parsesdicts  deulx  frères,  les 
envoya  audict  Monstroeul-Bellay.  Et  puis,  quand  il 
eust  touttes  ces  choses  achevées,  il  recommanda 
la  ville  et  le  chastel  du  Crotoy  , à messire  Cocquarl 
de  Cambronne,  chevallier,  et  à aulcuns  aultres 

gens,  et  entra  en  mer  garni  de  infinies  pécunes  et 
joyaulx,  et  aultres  rapines  que  il  eust  acquises  du- 
rant cette  guerre  ; et  mena  avec  lui  le  seigneur  de 
Herselaer,  et  aulcuns  aultres  gentilshommes  ses 
plus  privés  , et  s’en  alla  armer  au  Mont-Sainct-Mi- 
chel;  et  de  là  s’en  alla  par  les’rivages,  tant  que  fina- 
lement il  arriva  à Monslroeul-Bellay,  là  où  il  trouva 
ses  enfants;  et  de  la  s’en  alla  devers  le  daulphin; 
puis  alla  à Pertenay  , voir  le  seigneur  de  Pertenay, 
prochain  parent  de  ses  enfants,  lequel  seigneur 
néantmoins  tenoit  le  party  de  Bourgongne;  et 
le  voulloit,  ledict  messire  Jacques,  tourner  Daul- 
phinois,  ou  par  amour  ou  par  force.  Et  advint,  eulx 
estants  audict  chastel  de  Pertenay,  que  ledict  mes- 
sire Jacques  lui  entama  la  matière  pour  le  faire 
iourner  Daulphinois.  Âdonc,  quand  il  veil  qu’il 
ne  le  polvoit  muer,  il  le  fist  prisonnier  du  daul- 
phin y en  mettant  main  sur  lui;  et  entre  tant  ceux 
qui  furent  entrés  dedans  le  chastel  avec  luy  , se 
prindrent  à tuer  les  portiers  et  aulcuns  aultres  de 
léans,  elcloyrent  les  portes;  mais  ne  les  cloyrent 
pas  bien  , car  ceulx  de  la  ville,  si  lost  qu’il  surent 
celle  besongne  , se  armèrent , et  s’en  coururent  au 
chastel,  et  entrèrent  dedans.  En  leur  venir, 
tuèreut  Jehan  de  Franchières  et  Gillot  Cornet,  et 
mesmement  ledit  messire  Jacques  de  Harcourt, 
et  aulcuns  aultres,  jusques  au  nombre  de  vingt- 
sept  personnes.  Quant  ceulx  que  messire  Jacques 
oit  mis  en  embusche  auprès  du  chastel,  sceurent 
le  meschief  à eulx  advenu  , ils  se  sauvèrent  le 

mieulx  qu’ils  purent.  Ainsi  fina  messire  Jacques 
de  Harcourt,  chevallier,  seigneur  de  Mont-Go- 
mey , et  de  Noyelle  sur  la  mer;  et  perdit  sa  vie 
meschamment , cuidant  decepvoir  le  seigneur  de 
Pertenay,  dont  ses  enfants  dévoient  estre  héritiers. 

Le  régent  de  France  alla  à Amiens  à grant  com- 
paignie  de  ses  gens  d’armes  et  de  traict , tant  pour 
tenir  les  journées  devant  le  Croloy,  qui  estoit  traie- 
tié,  comme  pour  avoir  parlement  avec  le  duc  de 
Bourgongne  et  le  duc  de  Glocestre  , qui  lors  avoit 
espousée  Jacques  de  Bavière  , comtesse  de  Hay- 
nault,  laquelle  avoit  laissé  son  mary,  le  duc  de 
Brabant  et  d’Amiens.  S’en  alla  le  régent  à Abbe- 
ville , et  envoya  tenir  les  journées  au  Crotoy , par 
messire  Baoul  Bouleillier,  chevallier  anglois,  au- 
quel il  bailla  touttes  ses  gens  d’armes  pour  com- 
battre ses  ennemis , se  ils  y venoient;  et  pourche 
que  nul  n’y  comparust,  fust  la  place  rendue  aulx 
Anglois.  Ces  choses  ainsi  faictes  , le  régent  s’en 
retourna  de  Abbeville  à Amiens , où  estoient  venus 
les  ambassadeurs  du  duc  de  Brabant  ; et,  tantost 
après  , y vint  le  duc  , et  furent  en  conseil  par  plui- 
seurs  journées;  mais  ils  ne  purent  ceste  fois  rien 
conclure;  et,  pour  ceste  cause , assignèrent  aultre 
jour  à iceulx  ambassadeurs,  pour  estre  à Paris  à 
la  feste  de  la  Trinité;  puis  se  partirent  d’Amiens. 

CHAPITRE  CXXVII. 


Comment  messire  Jehan  de  Luxembourg  asségia  la  ville  de  Guyse; 
et  comment  la  ville  de  Yvrcy-la-Cauchie  feut  rendue  aux.  Anglois 
par  faute  de  secours. 


Messire  Jehan  de  Luxembourg , capitaine  de 
Picardie  et  gouverneur  d’Arthois,  se  mist  en  peine 
de  conquerre  la  comté  de  Guyse,  qui  lui  ot  esté 
donnée  par  le  roy  d’Angleterre  et  le  régent  de 
France  ; et,  par  le  congié  du  duc,  assembla  grand 
nombre  de  gens  de  guerre;  et  eulx  en  ladicte 
comté  entrée,  et  y print  pluiseurs  forteresses; 
puis  s’en  alla,  par  l’ordonnance  du  duc,  asségier 
puissamment  la  ville  de  Guyse.  Donc  quant  ceulx 
de  dedans  sceurent  sa  venue,  ils  ardirent  leurs 
faubourgs,  et  bien  quatre  cents  maisons,  et  puis 
ils  mirent  leurs  murs  à deffense  ; et , en  estoit  capi- 
taine , Jehan  , seigneur  de  Proissy.  Lesquels  en- 
voyèrent signifier  leur  estât  au  duc  de  Bar,  leur 
seigneur , et  au  duc  de  Lorraine  son  beau-père , 
pour  avoir  secours.  En  ce  mesme  temps , fust  Yv- 
rey-la-Cauchye  , asségiée  par  les  Anglois;  devant 
laquelle  fust  prins  jour  à rendre  ou  de  combattre; 
et  jour  assigné  à la  veille  de  l’Assomption  Noslre- 
Darne  , l’an  mil  quatre  cent  vingt-quatre.  Auquel 
jour  le  régent  comparut  accompaignié  des  comtes 

de  Salbry  et  de  Sufforth  , des  barons  de  Willeby 
et  Deséalles,  et  bien  deuîx  mille  huit  cents  hommes 
d’armes , et  huit  mille  archers  bien  habillés  et 
estoffés.  Et  si  y estoient  du  parly  de  Bourgongne,  le 
seigneur  de  l’Isle-Adam  , et  le  baron  de  Moy , aux- 
quels le  régent  bailla  pour  le  jour  à porter  la  ban- 
nière de  France;  et  il  leur  bailla  cent  chevalliers 
et  escuyers , tant  de  l’hostel  du  duc , comme  d’aul- 
tres  , pour  les  accompaigner.  Le  régent  se  tinst  en 
la  place  ordonnée  tout  le  jour,  jusques  à lende- 
main à onze  heures , attendant  illec  ses  ennemis, 
qui  estoient  à trois  lieues  près  de  lui,  en  nombre, 
comme  l’on  disoit,  de  vingt-quatre  mille  combat- 
tants; desquels estoit  capitaine,  leduc  d’Allenchon, 
messire  Jehan  de  Harcourt,  Cousin  d’Au marie  , le 
viscomte  de  Nerbonne,  le  comte  de  Douglas  et 
le  comte  de  Boguehen  ( Buchard  ) Escochois , et 
moult  d’aultres  grant  seigneurs  ; lesquels  n’ap- 
prochèrent point  plus  près  pour  combattre.  Ceulx 
d’Yvrey , véants  le  jour  passé  de  rendre  ou  com- 
battre, se  partirent  à touttes  leurs  bagues,  et  ren- 
dirent la  ville  et  chastel  et  tous  leurs  prisonniers , 
ainsi  que  traictié  estoit.  La  reddition  faicte , le  ré- 
gent y mist  un  vaillant  chevallier  de  Galles,  pour 
garder  ladicte  ville  et  chastel.  Ce  mesrae  jour  de 
l’Assomption  de  Nostre-Dame , se  partist  le  régent 
pour  trouver  ses  ennemis  , lesquels  s’estoient  par- 
tits  et  retraits  en  la  comté  de  Perche.  Et  trouva 
manière  d’entrer  par  fraude  en  la  ville  et  chas- 
tel de  Verneul  avec  ses  Anglois  : car  les  Bour- 

guignons  l’avoient  laissé  par  son  congié  , et  es- 
taient retournés  devers  le  duc. 

CHAPITRE  CXXVIII. 

4.  « 

Comment  les  Daulphinois  feurent  descoufits  en  bataille  par  le  régent 
de  France  , près  de  Yerneuil.où  le  duc  d’AUenchon  feut  prison- 
nier , et  pluiseurs  aultres. f . 

« 

1 ‘ » . * 

Il  est  vray  que  le  régent,  assez  près  de  Ver- 
neuii , trouva  ses  ennemis  rengiés  en  une  bataille 
seulement  ; et  lors  qui  les  veil  en  che  point , fistde 
ses  gens  une  bataille,  et  puis  les  fistlous  descendre 
à pied  , ét  loyer  (lier)  partie  de  leurs  chevaulx,  et 
attachier  ensemble  derrière  la  bataille,  en  manière 
de  baie  , par  celle  manière  qu’ils  ne  se  po voient 
aller  avant;  et  furent  ordonnez  cinq  cents  arcbiers  , 
armez  légièrement,  pour  garder  les  chevaux  et  ba- 
gaiges.,.Ces  choses  ainsy  faictes,  les  Anglois  ap- 
prochèrent leurs  ennemis  pour  combattre;  et  à l’ap. 
prochier,  jectèrent  archiers  uncry,  commenchants 
à tirer  sur  les  Daulphinois.  Si  commencba  la  ba- 
taille dure  et  cruelle,  d’une  partie  et  d’aullre,  mais 
trop  plus  les  Daulphinois  que  les  Anglois;  car 
comme  une  graod’  route  de  Daulphinois  entendi- 
rent à gagner  les  chevaulx  et  bagages  des  Anglois, 
et  les  archiers  ordonnez  pour  garder  iceulx  che- 
vaulx et  bagages,  se  prindrent  à tirer  contre eulx. 

par  telle  vertu  , qu’ils  les  mirent  en  desroy  , par 
l’effroy  de  leurs  chevaux  qui  craignoient  le  traict 
des  Anglois  ..Entre  temps,  se  combatloient  à la  ba- 
taille , Daulphinois  et  Anglois , par  si  grand  vertu, 
que  la  chose  fut  en  bransle  ; mais  finablement , les 
Anglois  obtinrent  la  victoire.  El  là  furent  les  Esco- 
choisloezdebien  combattre;  mais  enfin  furent  des- 
confiz  ^ néantmoins  ne  fut  point  sans  grand’  perle 
pour  les  Anglois.  Et  en  icelle  bataille,  furent  morts 
les  comtes  de  Douglas  et  de  Bosqnehen  (Buchan) , 
Escochois  , et  messire  Jacques  de  Bosqu elle n,  fils 
dudit  comte,  le  comte  d’Aumarle,  le  comte  de 
Mari;  Lombard,  le  comte  de  Tonnoire.,  le  visconte 
de  Nerbonne  et  le  comte  de  Vantadour  , l’ancien 
seigneur  de  Granville,  messire  Jehan  de  Montenay. 
leseigneurde  Bellay,  messire  Gilles  de  Gamacheset 
le  seigneur  de  Tionville  ; le  seigneur  de  la  Fayette 
fut  trouvé  vif  entre  les  morts  et  fut  détenu  prison- 
nier; le  seigneur  de  Crenville,  messire  A nthoine  de 
Beauseault , et  pluiseurs  aullres,  jusques  au  nom- 
bre de  cinq  mille  hommes,  mais  plus  d’Escochois 
que  d’aullres  gens  ; et  sy  furent  prins  le  duc  d’Al- 
lenchon  , le  seigneur  de  Honmet , messire  Loys 
de  Moyecourt,  et  pluiseurs  aullres.  Après  celle 
desconfiture,  le  régent  se  logea  auprès  des  murs 
de  la  ville  de  Yerneul,  jusques  ès  lendemain  que 
la  ville  et  chastel  se  rendirent  à luy.  Cette  bataille 
fut  en  ung  jeudy  vingt-cinquiesme  jour  d’avril , 
l’an  mil  quatre  cent  vingt-quatre,  t 

CHAPITRE  CXXIX. 


Comment  la  ville  de  Guyse  se  rendit  à messire  Jehan  de  Luxembourg 
quy  de  là  en  avant  se  nomma  comte  de  Guyse. 


Or  faut  revenir  à parler  de  messire  Jehan  de 
Luxembourg  , qui  tenoit  siège  devant  la  ville  de 
Guise.Ceulxde  layens,  véanls  queils  n’avoientplus 
d’espérance  d’avoir  secours  ? et  que  le  siège  avoit 
longuement  duré , ils  eulrent  advis  de  prendre 
appoinctementavecmessire  Jehan  de  Luxembourg: 
c’est  assavoir  que  ils  rendroient  la  ville  au  pre- 
mier jour  de  mars  prochain  en  suivant  au  cas  qu’ils 
n’auroient  secours  en  ce  jour  sy  puissant  que  pour 
combattre;  et  se  partiraient,  saufsleurs  corps  èt 
leurs  biens  ; et  auroient  un  moisdeinduces  (trêves) 
à vuidier  leurs  biens  apprès  le  jour  de  ladite  rendi- 
tion;  et  se  aulcuns  voulloient  demourer  et  faire  ser- 
ment à messire  Jehan  de  Luxembourg , ils  demou- 
reroient  paisibles.  Ces  choses  ainsi  traictées,  ledit 
messire  Jehan  retourna  atout  ses  gens  de  guerre , 
chascun  en  leurs  places  ; et  fut  iceluy  traicté  faict  en 
octobre.  Et  pour  abrégier  , quand  ce  vint  le  pre- 
mier jour  de  mars  en  suivant  ceulx  de  Guise  n’eu- 
rent point  de  secours,  et  se  rendirent  à messire 
Jehan  de  Luxembourg,  quy  de  là  en  avant  se 
nomma  comte  de  Guyse. 

CHAPITRE  CXXX. 

Comment  les  ducs  de  Brabant  et  de  Glocestre  se  submirent  touchant 
leur  procès  à l'occasion  de  dame  Jacques  de  Bavière,  que  chacun 
disoit  estre  sa  femme,  sur  les  ducs  de  Bcthfort  et  dcBourgongne  ; 
et  comment  le  duc  de  Glocestre  refusa  l’appoinctcment  par  iceulx 
faict. 


Vous  avez  ouy  comment  la  duchesse  de  Brabant 
laissa  le  duc  de  Brabant , son  mary  , et  s’en  alla  en 
Angleterre  avec  le  seigneur  de  Robersart.  Or  est 
vray  que  jà-soil-ce  qu’elle  fust  mariée  au  duc  de 
Brabant,  si  fut  le  mariage  faict  d’elle  et  du  duc  de  * 
Glocestre  , oncle  du  josne  roy  d’Angleterre  et  frère 
du  duc  de  Bethfort , lors  régent  de  France.  Au- 
quel mariage  sourdirent  pluiseurs  procès  , divi- 
sions et  guerres,  car  le  duc  de  Brabant  maintenoit 
qu’elle  estoil  sa  femme,  et  il  cette  cause  se  disoit 
seigneur  de  Hainault,  de  Hollande,  de  Zélande 
et  de  Frise;  et  pareillement  se  disoit  le  due  de 
Glocestre  ; dont  de  prime  face  s'esmeult  procès  en 
cour  de  Rome.  Et  disoit,  le  duc  de  Glocestre,  que 
le  mariage  du  duc  de  Brabant  et  de  la  dame  ne 
pourroilriens  valioir  pour  pluiseurs  raisons;  et  pre- 
mière, quelamèrede  ladite  duchesse  avoit  tenu  sur 
les  saints  fonts  de  baplesme  le  duc  de  Brabant , et 
avec  che  , ladictedame  estoil  sa  cousine-germaine. 

Le  duc  de  Brabant,  jà-soit-ce  qu’il  fut°ainsy,  sy 

l’avoit-il , par  dispensacion , espousée  en.  face  de 
saincte  Église.  Aulcuns  de  leurs  amis  , véantsque 
le  procès  estoit  taillié  de  longuement  durer  en 
cour  de  Rome , trouvèrent  manière , et  firent  tant, 
que  les  deulx  ducs  de  Glocestre  et  de  Brabant  se 
submirent  sur  les  deulx  ducs  de  Belhfort  et  de 
Bourgongne,  et  jour  fut  prins  dedéclarerl  appoinc- 
tement  quy  faict  en  seroit  par  les  princes  dessus- 

dicls.  - 

Or  est  vray  que  pour  avoir  advis  et  besognier  en 

ladicte  matière , le  duc  se  trouva  à Paris , devers  le 
duc  de  Belhfort;  et  furent  assemblés  leurs  conseil- 
lers en  grand  nombre  ; et  par  grand’  et  meure  dé- 
libération fut  l’appoinclement  faict  et  mis  par  es- 
cript,  et  envoyé  aux  ducs  de  Glocestre  et  de 
Brabant,  qui  tous  deulx  se  disoient  marys  de  la- 
dite dame.  Or  est  vray  que  le  duc  de  Brabant  fut 
très  content  dudit  appoinctement  ; mais  le  duc  de 
Glocestre  le  refusa  du  tout,  et  dit  que  son  intention 
estoit  d’avoir  les  pays  de  sa  femme , et  que  brief  il 
se  y trouveroit  bien  accompaigné.  Quand  le  duc 
fut  adverty  de  la  response  du  duc  de  Glocestre,  il 
dist  au  régént , que  il  ayderoit  son.cousin  , le  duc 
de  Brabant,  à garder  son  droit,  à l’encontre  du  duc 
de  Glocestre. 

CHAPITRE  CXXXI. 

r 

Comment  le  duc  de  Bourgongne  espousa.  madame  Bonne  d’Arthois, 
sœur  du  comte  d’Eu,  sa  belle  tante;  du  mariage  de  monseigneur 
Charles  de  Bourbon  à la  sœur  dudict  duc  de  Bourgongne  , nommée 
Agnes;  du  trespas  de  Jehan  de  Bavière,  oncle  du  duc  et  duchesse 
de  Brabant,  qui  délaissa  le  duc  de  Bourgongne  son  héritier. 


Après  que  le  duc  eult  besongnié  à Paris  pour  le 
faict  du  duc  de  Glocestre  , il  se  party  pour  aller  en 
Bourgongne,  où  il  espousa  madame  Bonne  d’Ar- 
thois , sœur  du  comte  d’Eu  , vefve  de  feu  le  comte 
de  Nevers,  son  oncle  , par  dispensacion  du  pappe  ; 
laquelle  dame  n’estoit  pas  nommée*  Bonne  sans 
cause  , car  de  mieulx  renommée  de  bonté  n’avoifr 
point  ou  royaulme. 

Après  que  le  duc  eult  espousé  ladicte  dame  , et 
besongné  en  ses  affaires  en  Bourgongne,  il  s’en  alla 
en  la  ville  de  Mascon,  où  il  trouva  le  duc  de  Savoye 
son  cousin-germain  , et  les  ambassadeurs  du  duc 
deBrelaigne.  Et  là  vindrent  aussy  devers  luy  les 
ambassadeurs  du  Daulpliin  , dont  estoitle  princi- 
pal monseigneur  Charles  de  Bourbon;  après,  l’ar- 
chevesque  de  Rheims  , Tévesque  du  Puy  , et 
pluiseurs  aultres.  Et  là  fust  faict  le  mariage  de 
monseigneur  Charles  de  Bourbon  , et  d’une  des 
sœurs  du  duc , qui  furent  fianchés  et  les  pro- 
messes faictesès  mains  de  l’archevesque  de  Rheims, 

quy  là  estoit,  comme  dicl  est.  En  ce  temps  , tres- 
passa  Jehan  de  Bavière , oncle  dn  duc  et  de  la  du- 
chesse qui  lors  avoit  espousé  le  duc  de  Glocestre  ; 
et  pour  ce  qu’il  n'avoit  nuiz  enfants  , ordonna  le 
duc  son  héritier  , et  délaissa  du  tout  sa  niepce,  que 
on  nomma  duchesse  de  Glocestre.  En  ce  rnesme 
temps,  Arthur  de  Bretaigne , comte  deRichemont, 
quy  avoit  espousé  la  sœur  du  duc  , comme  devant 
est  dict , s’en  alla  devers  le  daulphin , et  demoura 
de  son  party  ; et  le  fisl  le  daulphin  connestable  de 
France. 

CHAPITRE  CXXXII. 


Comment  le  duc  de  Glocestre  et  la  duchesse  descendirent  à Calais  et 
tirèrent  à Valenciennes , où  ilz  ne  petirent  entrer , et  de  là  à Mons, 

* où  elle  feit  ses  remontrances,  etfeut  le  duc  de  Glocestre  receu  pour 
¥ seigneur. 


Le  duc  de  Glocestre  et  la  duchesse  descendirent 
à Calais  atout  grant  armée,  et  prindrent  le  che- 
min pour  aiier^en  Haynault;  et  tant  exploitèrent 
chemin,  que  ils  se  trouvèrent  auprès  de  Valen- 
ciennes, espérants  entrer  dedans  ; mais  ceulx  de 
la  ville  ne  les  vonldrent  laisser  entrer  dedans  : 
pourquoy  se  party  et  tiradroict  en  la  ville  de  Mons, 
où  il  fut  receu  moult  honorablement.  EtJà  estoit 
la  contesse  douagièrede  Haynault  , inère  de  la  du- 

chesse  de  Glocestre.  En  cet  le  ville  furent  mandez 
les  trois  eslats,  pers  et  hommes  de  la  comté  de  Hay- 
nault,  où  la  pluspart  de  ceulx  du  pays  y furent, 
et  non  pas  tous;  et  là  leur  fist  remonstrer  la  du- 
chesse comment  elle  avoit  eu  espousé  le  duc  de 
Brabant  contre  sa  volonté , entendu  qu’il  avoit  esté 
tenu  sur  fonts  depar  madame  sa  mère,  et  aussy  qu’il 
esloit  son  cousin-germain  ; et  comme  bonne  calho- 
licque , pensant  aux  choses  dessusdictes  touttes  et 
quantefois  qu’elle  alloit  coucher  avec  luy,  trem- 
bloit  comme  la  feuille  en  l’arbre,  sçachanti  le 
grant  péché  qu’elle  commettait.  Ces  choses  consi- 
dérées, du  consentement  de  la  comtesse  sa  mère, 
s’en  estait  allée  en  Angleterre,  où  elle  s’estoit  ma- 
riée à très  hault  et  très  puissant  prince  Honfroy, 
fils,  frère  et  oncle  du  roy  d’Angleterre,  lequel 
elle  avoit  espousé  en  face  de  saincte  Église,  re- 
quéant  à ceulx  du  pays  de  Haynauk  qu’fis  le 
receussent  à seigneur  , et  lui  feissent  le  serment 
de  fidélité  , laquelle  chose  fut  faicte. 

CHAPITRE  CXXXI1I. 

« » » 

Comment  la  ville  de  Brayne,  en  Haynault,  fut  rendue  au  duc  de 

Brabant}  et  comment  les  Brabanchons  retournèrent  en  leur  pays. 

» 

, ' . * „ % . 

.Quant  le  duc  ouyt  dire  que  le  duc  de  Glocestre 
estoit  ^ntré  dedans  le  pays  pour  icelluy  pays  con- 
quester , il  se  prépara  en  tou  le  diligence  pour  re- 
tourner en  son  pays  d’Arthois  , pour  conforter  et 
ayder  le  duc  de  Brabant , son  cousin.  Or,  est  vray 
que  la  pluspart  des  gens  de  guerre  du  pays  de  Pi- 
cardie se  mirent  sus  pour  aller  au  duc  de  Brabant. 
Quant  le  duc  de  Brabant  sceult  la  venue  du  duc  de 
Glocestre  en  Haynault,  il  assembla  grant  nombre 
de  gens  de  guerre  , et  tant  que  son  armée  fust  es- 
timée à plus  de  vingt  mille  combattants,  sans  les 
aultres  du  pays  du  duc.  De  l’armée  du  duc  de  Bra- 
bant estoit  chief  le  comte  deSainct-Pol , frère  du 
duc  de  Brabant.  Des  aultres  pays  avoit  pluiseurs 
capitaines  ; c’est  assavoir  le  comte  de  Conversan  , 
frère  de  monseigneur  Jehan  de  Luxembourg , le 
seigneur  de  Croy,  monseigneur  Englebert  d’En- 
ghien , le  bastard  de  Sainct-Pol  seigneur  d’Hau- 
bourdin,  le  seigneur  de  l’Isle-Adam,  le  seigneur  de 
Humières  , Potton  de  Sainct-Trailles , et  plusieurs 
aultres.  Quant  icelle  armée  fust  mise  ensemble , ils 
entrèrent  au  pays  de  Haynault , et  mirent  le  siège 

devant  la  ville  de  Brayne,  dedans  laquelle  avoit 
pluiseurs  Anglois.  Quant  le  duc  de  Glocestre  sceult* 
que  ses  gens  estoient  asségiés,  il  assembla  le  plus 
grant  nombre  de  gens  que  il  put  fîner,  tant  An- 
glois comme  Kainuyers,  et  s’en  alla  logier  en  la 
ville  de  Soingnies  , à une  lieue  près  du  siège  des 
Brabanchons  ; mais  tontlefois  il  ne  fust  point  con- 

seillié  de  les  combattre.  Et  se  tinst  en  icelle 

* * * 

ville  durant  le  siège  qui  gaires  ne  dura  ; car 
ceulx  de  la  ville  priridrent  traiclié  , qui  fut  tel, 
que  les  Anglois  s’en  iroient  en  Angleterre  , ‘sans 
retourner  devers  le  duc  de  Glocestre,  ung  baston 
en  leur  main,  et  ceulx  de  la  ville  prisonniers,  leurs 
vies  saulves.  Après  la  reddition  delà  ville^fut. 
conclue,  par  le  comte  de  Sainct-Pol  et  les  nobles, 
de  sa  compaignie,  de  aller  mettre  le  siège' devant 
Soingnies,  et  de  fait  fust  tout  ledit  appareil  pour 
y aller  à lendemain  matin.  Toultefois  il  ne  fut 
rien  faict , pour  che  que,  devant  le  jour,  les  Bra- 
banchons, assistés  des  gens  et  communaultés  du 
Brabant,  quy  là  estoient  en  la  compaignie  dudict 
comte  de  Sainct-Pol,  se  deslogèrent  et  chargèrent 
tentes  et  pavillons,  et  s’en  retournèrent  en  leur 
pays  de  Brabant,  après  ce  qu’ils  eurent  arse  et 
destruicte  la  ville  de  Brayne;  dont  le* comte  de 
Sainct-Pol  et  ses  nobles  furent  moult  desplai- 
sants ; et. furent  contraincts  de  laisser  leur  entre- 
prise, et  prendre  chemin  avec  les  aullres.  Quant 
le  ducde  Glocestre  sceult  le  parlement  des  Braban- 
chons , il  issit  hors  de  la  ville  de  Soingnies  , en 

sa  compaignie  environ  six  mille  combattants,  et 
se  trouva  aux  champs  ung  peu  oultrela  ville  de 
Brayne  , assez  près  de  une  petite  vallée  où  passe 
un  petit  ruissel  d’eau  , là  où  estoit  le  comte  de 
Sainct-Pol  et  les  capitaines  et  nobles  dont  dessus  est 
faict  mention,  lesquels  estoient  en  belle  ordon: 
nance  , attendants  la  bataille  du  duc  de  Glocestre; 
et  ceulx  du  Brabant  s’en  alloient  le  grant  chemin 
à Bruxelles.  Et  quant  le  duc  de  Glocestre  veit  ses 
adversaires  presls  pour  combattre  , il  s’arresta 
en  la  plache  où  il  estoit,  et  se  mit  en  battaille;  et  là 
furent  ces  deulx  battailles  l’une  devant  l’autre, 
la  petite  eaue  entre  eulx  deulx  , depuis  le  matin 
jusques  à vespres  , sans  combattre,  synon  plui- 
seurs  escarmouches  quy  se  firent  entre  deulx  bat- 
tailles. Et  quant  vinst  sur  les  vespres  , le  duc  de 
Glocestre  retourna  à Soingnies  , et  le  comte  de 
Sainct-Pol  et  ses  gens  vers  Bruxelles.  Vous  avez 
ouy  comment  le  duc,  luy  estant  en  Bourgogne, 
manda  à ses  gens  de  Picardie  et  d’Àrthois  qu’ils  se 
armassent  pour  aller  au  service  de  son  cousin  le  duc 
de  Brabant,  comme  ils  firent.  Or  , est  vray  que 
icelles  choses  faictes , le  duc  se  partit  de  son  pays 
de  Bourgongne,  et  retourna  en  son  pays  d’Ar- 
thois  pour  faire  toute  assistance  à son  cousin  de 
Brabant,  à l’encontre  du  duc  de  Glocestre.  Quant 
le  duc  de  Glocestre  sceult  que  le  duc  estoit  arrivé 
en  Arthois  , et  qu’il  assembloit  gens  , et  avecques 
elle,  que  ilavoit  veu  la  copie  des  mandements  que 
le  duc  avoit  envoyés  en  son  pays  de  Picardie  , et 


(»4a4)  DU  s'  DE  SAI1NT-REMY.  2$l 

• » 

ailleurs,  par  lesquels  il  mandoit  à tous  ses  sub* * 
jects  qu’ils  allassent  ayder  et  conforter  son  cousin 
de  Brabant , le  duc  de  Glôtestre  en  prit  sy  grant 
despit , qu’il  en  rescripvit  au  duc  bien  merveil- 
leuses et  poignantes  imaginatives  lettres  , telles  et 
dont  la  teneur  s’eusuit. 


CHAPITRE  CXXXIV: 


Des  lettres  poignantes  que  le  duc  de  Glocestre  envoya  au  duc  de 

Bourgongne.  , 

* 

Le  duc  de  Glocestre  adverty  que  le  duc  avoit  es- 
criptses  lettres  à ses  subjects  et  vassaulx,  qu’ils  se 
missent  sus  en  armes  , pour  aidier  le  duc  de  Bra- 
bant contre  luy  , lui  escripvist  unes  lettres  dures 
et  poignants  , dont  la  teneur  s’ensieult  : 

« Hault  et  puissant  prince  , ^rès  chier  et  très 
amé  cousin  , nouvelles  me  sont  venuej^  que  en 
vos  terres  et  seigneuries  on  a crié  et  faict  cris  , de 
par  vous,  que  toutes  gens  disposés  aux  armes  soient 
prests  pour  aller  en  la  compaignie  demessire  Jehan 
de  Luxembourg  et  d’aultres,au  service  de  mon  cou- 
sin le  duc  de  Brabant,  allencontre  de  moy,  mes 
gens  et  subjects,  en  donnant  contre  vérité  pluiseurs 
choses  à entendre.  Et  autant  ou  plus  en  ai  apper- 
clui  par  une  coppie  de  certaines  lettres  qui  se  dient 
de  voire  part  escriptes , en  votre  ville  de  Dijon  , le 

vingt-deuxième  jour  de  décembre.  lesquelles  pu- 

* > « • _ 

blications  et  lettres  viennent  de  votre  sceu  et  or- 

l * A#  0 

donnance.  Et  pour  tant  que  assez  que  le  temps  passé 
a y faict  à votre  prière,  contemplation  et  requesle, 
et  aultrefois  sur  mon  biau-frèrele  régent  et  vous 
me  suis  submis  pour  aidier  à appaiser  le  différent  et 
discord  dont  en  icelles  est  faicte  mencion  , d’estre 
mondit  cousin  de  Brabant  et  moy  , cjuantes  jour- 
nées en  ay  acceptées  , et  quelles  offres  à mon  pré- 
judice y ay  faict  faire  , auxquelles  choses  vous  sça- 
vez  que  ceulx  du  duc  de  Brabant  ne  vouldrent 
oneqnes  entendre  ne  prendre  aulcun  traictié  ne 
appoinctement  , supposé  que  icelles  lettres  soient 
contournées  en  contraire,  ainsy  que  par  la  coppie 
d'icelles,  se  le  voliez  visiter,  apparoir  vous  polra,  car 
je  scay  aussy  que  ce  que  faict  en  ay  n’est  eslongné  de 
voslre  bonne  mémoire.  Et  se  prochainneté  de  li- 
gnaige  vous  voulloit  mouvoir  d’aucune  chose  faire, 
plutosl  debveriez  estre  enclin  de  aidier  à ma  partie 
que  à l’autre  , car  ma  eompaigne  et  espouse  est 
deulx  foisn  otre  cousine  germaine  , et  mondit  cou- 
sin de  Brabant  de  tant  ne  vous  approche  ; et  enco- 
res  plus  y estes  obligé  parle  traictié  de  la  paix  , 
par  vous  et  moy  sy  solempnellement  jurée  , ce  que 
jura  oneques  le  duc  de  Brabant;  mais,  comme  vous 
sçavez,  a faictalliance  contraire,  quy  vousdebveroit 
molester.  Lequel  Iràiclié  n’a  de  par  moy  esté  en- 
frainct  , ne  jà  ne  sera  ; ains  de  l’avoir  pensé  me  se- 
roit  moult  grief,  car  il  me  semble,  se  faict  l’avoys, 
que  depuis  ne  me  polroit  bien  venir,  ainsy  qu’il  ne 

feroit.  Aussy  tiens-je  de  certain  que  de  vostre  vie  ne 
ferez  le  contraire.  Et  d’aultre  part , n’avez  encore 
peu  apperclievoir  que,  avant  ne  depuis  que  je  suis 
par-deça,  n’ai-je  toujours  esté  désirant  à vous  et  aux 
voslres  complaire  , ne  oncques  aye  faicty  procuré  , 
ne  porté , ne  souffert  procurer  ou  faire  à vous  ne  à 
vos  subjecls  aulcuns  griefs  ou  dommages.1  Mais 
vos  subjects  ay  traicliés  eulx  aussy  pour  recom- 
mandez comme  les  miens  propres , comme  de  che 
vosdits  subjects  peulvent  donner  congnoissance. 
Avec  che  sçavez  comment  piéça  vous  ay  escript , 
que  vray  est  que  par-deça  ne  suis  venu  pour 
aulcune  chose  d’aultruy  quérir  on  demander. 
Ainçois  suis  con  t<?#t  d’avoir  ce  qui  m’appartient,  * 
à cause  demadite  compaigne  voslrecoqsine,  etque 
à l’aide  de  Dieu  je  garderai  tant  qu’elle  vivra,  que 
bien  me  souffist.  Et  se  aulcune  chose  m’a  convenu 
ou  convient  faire  à mondil  cousin  de  Brabant  , 
comme  avez  scèu,  ne  suis  en  coulpe.  Mais,  parcon? 
traincte  de  ses  entreprinses , pour  mon  honneur 
garder  et  mon  pays  deffendre , Je  m’a  convenu 
faire,  selon  que  sçavoir  le  polrez  tout  en  la  vérité  ; 
laquelle  chose,  comme  je  tiens  , desjà  en  sçavez 
quy  sont  assez  notifs  , pour  lesquelles  je  ne  puis 
croire  que  oncques  lesdictes  publications  et  lettres 
procédants  de  che,  soient  venues  de  vous  ne  à 
vostre  congnoissance.  Et  pour  che,  hault  et  puissant 
prince  , très  chier  et  très  amé  cousin  , je  vous  prie 
très  à certes  que  ce  que  dessus  est  dict  veulliez 
bien  considérer,  et  je  crois  que,  supposé  que  ainsy 

soit  que  on  m’a  donné  a entendre  , que  je  ne  puis 
encore  croire;  se  bien  y pensez  , prendrez  aultre 
conseil  et  serez  d’oppinion  contraire.  Quant  aullre- 
ment  le  vouldriez  faire.  Dieu  à quy  on  ne  peu  II  rien 
celer  , mon  bon  droit  et  le  serment  que  avez  faict, 
hault  et  puissant  prince  , très  cliier  et  très  amé 
cousin,  pourche  que  me  laie  tes  sça  voir  vostreinten- 
tion  , avec  que  s’il  est  chose  que  pour  vous  faire 
puisse  , et  je  m’y  employerai  de  bon  cœur  ; Noslre- 
Seigneur  le  scet , quy  soit  gardien  de  vous.  Escript 
en  ma  villedeMonsen  Haynault,sous  mon  signet,  le 
vingt-deuxième  jour  de  janvier.  Hault  et  puissant 
prince,  je  vous  envoyé  en  reste  enclose  la  pareille 
coppieque  dessus  est  dict.»  Dessous  estoil  escript  : 
ff  Votre  cousin  le  duc  deGlocestre,  comte  de  Hay- 
nault,  de  Hollande,  de  Zélande  et  de  Pennebroke  , 
et  seigneur  de  Frize.  » 

CHAPITRE  CXXXV. 


De  la  rcsponsc  du  duc  de  Bourgonçnc  aux  lettres  envoyées  par  le  duc 
de  Gloccstrc  , par  laquelle  il  luy  présente  de  le  combattre  corps  à 
corps. 

Quant  le  duc  de  Bourgongne  ot  veu  les  let- 
tres du  duc  de  Glocestre  , il  ne  fut  pas  content  ; 
et  brief  après  luy  escripvit  unes  respondanles 
lettres  dont  la  teneur  s’ensuilt  : 

« Hault  et  puissant  prince  HonfFroy  , duc  de 

Glocestre,  je,  Philippe,  ducdeBourgongne,ay  reçeu 
vos  lettres  à moy  adressants  , escriples  à Mons  en 
Haynault,  sous  votre  signet,  le  vingt-deuxième  jour 
de  janvier  dernier  passé  , contenants  pluiseurs 
choses,  en  oultre  les  au  11  res , que  advez  eu  nou- 
velles que  en  mes  terres  et  seigneuries , par  deçà 
on  avoit  publié  et  faict  crier,  de  par  moy  que 
toutes  gens  d’armes  et  ceulx  quy  estoient  disposés 
aulx  armes  fussent  prests  pour  aller,  en  la  com- 
paignié  de  mon  très  chier  et  très  amé  cousin  le  duc 
de  Brabant,  allencontre  de  vous  et  vos  veullants 
et  alliés,  en  donnant  pluiseurs  choses  à entendre 
contre  vérité , sy  comme  portoient  vosdits  lettres  ; 
et  que  tant  ou  plus  en  avez  percheus  par  une  cop- 
pie  que  envoyée  m’avez,  de  certaines  lettres  quy  se 
dienldemaparten  la  ville  de  Dijon.  Surqnoy,  hault 
et  puissant  prince,  delà  greigneur  (majeure)  partie 
d’icelles  de  vos  lettres,  je  me  passe  faire  récitation 
et  response,  car  gaire  ou  rien  ne  me  est,  fors  de  ce 
quy  me  touche  à mon  honneur,  que  je  ne  voeul 
ne  do^  souffrir  blasmer  ou  chargier  contre  droicl 
ou  raisons.  Et  pour  tant  vous  escripts  et  signifie  que 
les  lettres  et  publications  d’icelles  , semblables  à la 
substance  de  ladite  coppie  que  envoyé  m’avez, 
procèdent  de  mon  sceu , et  les  ay  donné,  mandé 
et  commandé  estre  faicles;  à quoy  ay  esté  meu  de 
faire  pour  le  reffus  par  vous  faict  de  obtempérer  aux 
articles  et  points  derrenièrement  par  beau-frère  le 
régent  et  par  moy,  à grant  délibération  de  con- 
seil , ad  visées  à Paris,  et  depuis  à vous  présentées 

pour  Pappaisement  cîu  discorc!  et  content  de  mou 
très  chier  et  très  amé  cousin  le  duc  de  Brabant  et 
de  vous.  Mais,  nonobstantche,  après  voslredit refus, 
estes  entré  à puissance  de  gens  de  guerre  au  pays 
de  Haynauît , ivous  efforçant  de  débouter  mondit 
■ cousin  de  Brabant  et  luy  oster  sa  possession  ; et  de 
ces  choses ;sont,  mes  lettres  causées  qui  sont  cer- 
taines et  véritables  , sv  comme  vous  debvez  sca- 

, * ♦ * , * * ' **  v*  6 

voir , et  ignorer  ne  le  polvez  Sy  n’ay  en  rien  donné 
à entendre  contre  la  vérité,  comme  mensongère- 

ment  etatort  me  meclez  sus  et  voilez  chargier , 
cotnmeil  inesembleparvosditesleltres,quejegarde 
devers  moy  pour  esaignier  quant  le  temps  sera 
venu.  Assez  voire  > tropestoit  du  déshonneur  que 
faict  avez  et  vous  elïbrchiez  défaire  à mondit  cou- 
sin de  Brabant,  sans  oultre  voulloir  che  charnier 
mon  honneur  et  renommée  ; que  endurer  ne  voul- 
droye,  ne  veul,  de  vous  ne  d’aultre.  Et  pour  che 
est-il  que  je  vous  somme  et  requiers  par  ces  lettres 
que  vous  rappeliez  f et  desdites  che  que  m’a- 
vez escripls  , que  j’av  donné  chose  à entendre 
contre  vérité , comme  dict  est , et  selon  que  con- 
tiennent vos  lettres-patentes;  et  se  faire  ne  le  voul- 
iez , se  vouliez  maintenir  la  devant  dite  parole  ou 
chose  quy  puisse  chargier  mon  honneur  ou  re- 
nommée , je  suis  prest  et  seray  de  me  deffendre  de 
mon  corps  contre  le  vostre,  et  de  vous  combattre, 
en  l’aydede  Dieu  et  de  Nostre-Dame  , en  prenant 
jour  compétent  et  raisonnable  tel  que  bon  vous 
semblera,  et  devant  très  hault  et  très  excel- 

lent,  et  très  puissant  prince  l’empereur , montrés 
chier  sire  et  cousin  , afin  que  vous  et  tout  le  monde 
vqye  que  je  voeul  abrégierceste  matière,  et  garder 
mon  honneur  estroictement.Se  mieulx  vousplaist, 
je  suis  content  que  prenez  à juge  mon  très  chier  et 
très  amé  frère  le  duc  de  Bethfort  dessusdit , le- 
quel, par  raison  , ne  debvez  refuser  , car  il  est  tel 


prince  que  je  sçay  que  à vous  et  à moy  y et  à tout 
aultre  , il  vouldroit  eslre  droicturier  juge.  Et  pour 
honneur  et  révérence  de  Dieu,  et  eschiever  ( éviter) 
effusion  de  sangchrétienet  la  destruction  du  peuple, 
dont  en  mon  cœur  ay  grant  compassion  , il  '‘doit  à 
vous  et  à moy,  quy  sommes  josnes  chevaliers,  estre 
plus  convenable,  ou  casque  les  paroles  dessusdites 
vouldriez  maintenir,  que  par  nos  corps,  sans  plus, 
ceste  querelle  soit  menée  , afin  que  d’y  aller  par 
voie  de  guerre , dont  il  convenroit  maint  vaillant 
homme,  gentil  et  aultre,  tant  de  votre  costé  comme 
du  mien  , finer  leurs  jours  piteusement  ; laquelle 
•chose  me  desplairoit , se  ainsy  le  me  falloit  faire;  et 
aussy  debveroit-il  à vous,  veu  que  la  guerre  des 
chrestiensl’un  àl’aultre  doibt  desplaire  à tous  bons 
catholiques;  et  à moy  a-t-elle  despieu  etdesplaist, 
se  aultrement  se  polvoit  faire.  Hault  et  puissant 
prince,  sur  le  contenu  d’icelles  veuillez  faire  res- 
ponse  par  vos  lettres  patentes  , et  par  le  porteur  de 
ceste  ou  aultre,  le  plus  bcief  que  faire  se  pourra  , 
sans  prolongier  ces  choses  par  escriptures  ou  aul- 
trement, car  j’ai  désir  que  ceste  chose  prendebrief- 
ment  conclusion  ; pour  mon  honneur  ne  doy  lais- 

sier  ne  laissera^  que  elle  demoure  en  che  point  et 
sur  cette  matière.  Après  la  description  de  vosdites 
lettres,  vous  eusse  plu  tost  rescript  et  faictresponse, 
se  n’eussent  esté  pluiseurs  grandes  occupations  , 
quy  depuis  me  sont  survenues  et  me  ont  retardé. 
Et  afin  que  vousapperre  que  ce  vient  de  mon  sceu  et 
propre  mouvement , j’ay  escript  mon  nom  à ces 
présentes  , et  à icelles  ay  faict  mettre  mon  signet. 
Escript  le  douzième  jour  de  mars,  l’an  mil  quatre 
cent  vingt-quatre.  » Dessous  estoit  escript  : de  parle 
duc  de  Bourgongne , comte  de  Flandres  , d’Arthois 
et  de  Bourgongne. 


. . CHAPITRE  CXXXVI. 


De  la  response  du  duc  de  Glocestre  aux  lettres  du  duc  de  Bourgon- 
gne , par  laquelle  il  lui  accepta  le  combat  et  assigna  jour. 

1 

Quand  le  duc  de  Glocestre  ot  veu  les  lettres  du 

* duc  de  Bourgongne  , il  n’en  feut  pas  content  ; et, 
incontinent  après  , lui  en  rescripvist  unes  respon- 
dants  , dont  la  teneur  s’enssieult  : 

« Hault  et  puissant  prince,  Philippe,  duc  de 
Bourgongne  , je , Honfroy , par  la  grâce  de  Dieu , 
filz  , frère  et  oncle  de  roy,  duc  de  Glocestre , comte 
de  Hainnault,  de  Hollande  et  de  Zélande,  povre 
seigneur  de  Frize,  et  grand  chambellan  d’Angle- 
terre , j’ai  receu  vos  lettres  en  forme  de  placquart. 

à moi  adressants;  desquelles,  afin  qu’ils  me  apperre 
que  le  contenu  vient  de  votre  sceu  et  propre  mou- 
vement , avez  signé  et  y escript  vostre  nom , et  à 
icelles  faict  mettre  voslre  signet.  Desquelles,  pour 
lagreigneur  partie  réciter  m’est  aussi  pou  ou  moins 
comme  il  es  toit  à vous  des  miennes  à vous  adres- 
sées, escriptes  à Mons  en  Hainnault,  sinon  en  tant 
qu’elles  font  mencion  du  refus  par  moi  estre  faict, 
pour  non  vouloir  ce  discord  appaisier,  qui  est  entre 
mon  cousin  de  Brabant  et  moi;  qui  est  meindre  que 
vérité  ; car  mon  très  chier  et  très  amé  frère  le  ré- 
gent, duc  de  Bethfort,  et  tout  le  conseil  de  France , 
sçavent  bien  ce  que  j’en  ai  faict;  et  aussi  faictes- 
vous,  si  ignorer  ne  le  voulez;  et  encore  si  le  voulez, 
ne  le  pouvez.  Ce  que  dictes  que  mensongièrement, 
par  mesdictes  lettres  , vous  ai  mis  sus  aulcunes 
choses,  pourquoi  me  sommez  et  requérez  par  vos- 
dictes  lettres  de  rappeler  et  de  dire  ce  que  par 
les  miennes  dessusdictes  escript  vous  ai,  si  vous 
laisse  sçavoir  que  le  contenu  de  mesdictes  lettres 
je  dis  et  tiens  estre  vrav  , et  d’encoste  icelles  voeul 
demeurer,  et  desja  est  approuvé  par  ce  que  vos 
gens, et  à vostre  mandement,  ont  perpétré  en  ma- 
dicte  comté  ; ni  pour  vous  ni  pour  aultre , ne  sera 
par  moi  rappelé;  ains , à l’aide  de  Dieu  , Nostre- 
Dame  et  monseigneur  Sainct-Georges,  le  contenu 
de  mesdictes  lettres, vous  ferai  de  mon  corps  contre 
le  voslre,  connoistreet  gehir  (avouer)  estre  vérité, 
par-devant  quelque  des  juges  que  vous  eslirez  , car 
tou  s deux  me  sofil  indifférents.  Et  pour  tant  que 

desirez  la  chose  estre  briefve,  comme  je  fais  pa- 
reillement, et  que  mondict  frère  est  le  plus  près , 
je  suis  content  de  faire  la  chose  par-devant  luy,  et 
le  accepte  pour  juge.  Et  du  jour  que  mettez  en 
mon  élection,  je  vous  assigne  ce  jour  sainct  Georges 
prochain  venant  ou  aultre,  à la  discrétion  de  mon- 
dict  frère,  auquel,  au  plaisir  de  Dieu,  je  serai 
prest  et  n’y  fauldrai.  Et  au  casque  mondict  frère 
ne  voulsist  sur  luy  emprendre  la  chose , je  suis 
content  qu’elle  soit  devant  très  hault  et  très  puis- 
sant prince  l’empereur  ; et  pareillement  , si  l’em- 
pereur ne  le  veult  prendre,  par -devant  beau- 
frère,  Hondfroy  ou  aultre  juge  indifférent.  Mais 
pource  que  je  ne  sçai  si  vous  voulez  demeurer  de 
près  votre  signet , je  vous  somme  et  requiers  que  , 
par  le  porteur  de  eestes,  m’envoyez  vos  lettres  telles 
que  par  icelle  m’avez  envoyé,  qui  soient  scellées 
sous  votre  scel,  pareillement  que  du  mien  par  ces 
présentes.  Et  quant  au  die  t duc  de  Brabant,  se  vou- 
lez ou  osez  dire  qu’il  ait  meilleur  droit  que  moi  en 
nostre  présente  querelle  , je  suis  prest  de  vous  faire 
jehir(avouer)  démon  corps  , au  jour  et  devant  ceulx 
que  dessus,  que  j’ai  le  meilleur  droit,  par  la  grâce  de 
Dieu.  Escript  en  ma  ville  de  Soingnies,  le  seizième 
jour  de  mars,  l’an  mil  quatre  cent  vingt-quatre.  » 
Quand  le  duc  de  Bourgongne  ot  receu  les 
deuxièmes  lettres  du  duc  de  Glocestre,  par  les- 
quelles donnoit  à cognoislre  qu’il  ne  demandoit 
aultre  chose  que  la  bataille  estre  faicte  de  corps  à 
corps,  et  de  eulx  deux  ensemble,  il  en  fut  moult 


(«4 a4)  DU  Sr  DE  SAINT-REMY.  2 6 JL 

joyeux,  car  aussi  il  ne  demandoit  aullre  chose.  Et 

de  faict  accepta  et  accorda  le  jour  et  le  juge  tel  que 

le  duc  de  Glocestre  désiroit  et  vouloit,  et  adfin 

qu’il  apparust  de  son  vouloir , tous  tels  scellés 

que  le  duc  de  Glocestre  demandoit  touchant  Ia- 

dicte  matière  le  duc  lui  accorda  et  envoya. 

*  *  * % 

♦ 

« 

CHAPITRE  CXXXV1I. 


. « 


Comment  îe  duc  de  Glocestre  se  partit,  et  comment  le  duc  deBrabant 
asségia  la  ville  de  Mons,  en  HaynauJtjdu  traictié  faict  audictsiége, 
par  lequel  dame  Jeanne  de  Bavière  fut  baillée  en  garde  an  duc  de 
Bourgongne. 

* 

Or  est  vrai  que  le  duc  de  Glocestre,  véant  qu’il 
estoit  venu  à gaige  de  bataille,  il  tint  un  grand 
conseil  en  la  ville  de  Mons  , auquel  estoit  la  com- 
tesse de  Haynault,  mère  de  la  duchesse  sa  femme, 
et  pluiseurs  gentilshommes  et  seigneurs  du  pays  , 
auxquels  il  recommanda  la  duchesse  sa  femme, 
et  leur  pria  qu’ils  en  feissent  bonne  garde  ; et 
aucun  pou  d’Anglois  laissa  avec  elle.  Et  depuis, 
par  le  moyen  des  scellés  et  promesses  qui  estoient 
entre  le  duc  etluy,  touchant  le  gaige  de  la  bataille , 
il  se  partit  de  Mons  ; et  franchement  s’en  alla , îuy 
et  les  Anglois  qui  avec  luy  estoient,  et  print  son 
chemin  droit  à Calais,  et  là  monta  en  mer  pour 
aller  en  Angleterre.  Après  qu’il  fut  arrivé  en  la 

cour  du  roy  d’Angleterre  , il  fîst  requeste  , par 
laquelle  il  reinonstra  comment  il  estoit  obligé  par 
son  scellé  d’estre  à droit  devant  le  duc  de  Beth- 
fort  , régent  de  France  à rencontre  du  duc  de 
Bourgongne,  pour  combattre  de  sa  personne  con- 
tre la  sienne.  De  laquelle  chose  le  roy  d’Angleterre 
et  ceulx  de  son  conseil  furent  fort  desplaisants  ; et 
fut  grandement  blasmé  , par  le  conseil,  du  voyage 
qu’il  avoit  entreprins  , et  des  termes  et  débats  qu’il 
a voit  prins  avec  le  duc  de  Bourgongne  ; et  au  sur- 
plus luy  fut  dict  que  touchant  son  faict , le  roy 
d’Angleterre  et  son  conseil  y auroient  advis.  Or, 
faut  parler  du  duc  de  Bourgongne,  qui  grant  désir 
avoit  de  essayer  son  corps  allencontre  du  duc  de 
Glocestre  ; et  à la  vérité  c’esloit  le  plus  grand  désir 
que  il  eust  en  ce  monde.  Et  adfin  d’estre  prest  au 
jour  sainct  Georges,  il  se  tira  en  la  ville  de  Hes- 
din  où  là  fîst  venir  pluiseurs  armoiers,pour  forgier 
le  harnas  et  habillement  qui  pour  son  corps  lui 
estoient  nécessaires  ; et  en  ce  beau  parc  de  Hesdin, 
qui  est  l’un  des  beaux  du  royaulme,  se  trouvoient 
tous  les  matins  pour  prendre  alaine;  et,  avecche, 
avoit  pluiseurs  certains  lieux  et  places  secrettes  où 
il  exercitoit  son  corps  à combattre  et  faire  ses 
essais.  Et  là  avoit  pluiseurs  nobles  hommes  qui  luy 
monstroient  la  science  de  combattre  et  scavoir  def- 
fendre , et  si  y avoit  aucuns  nobles  hommes  aussi 
qui  journellement  faisoient  leurs  essais  , qui  de 
tout  leur  cœur  désiroient  estre  avec  le  duc  , ou  cas 
que  le  duc  de  Glocestre  voudroit  avoir  compagnie 

d’un  ou  de  deux  à combattre  le  duc  ; et  quant  aux 
habillements  que  le  duc  fit  faire  pour  estre  paré  ail 
jour  de  la  bataille , je  crois  que  il  ne  sera  point 
trouvé  que  oncques  prince  eust  tel  ne  si  riches. 
C’est  assavoir  en  pavillon  couvert  de  bannières  de 
chevaux  , et  cottes  d’armes.  Et  qu’il  soit  vrai , 
je  appelle  à témoignaige  ceulx  qui  les  véirent  au 
chastelde  Lille-en-Flandre,  où  ils  estoient  encore 
l’an  i46o.  Que  vous  dirai- je  ? Oncques  prince 
n’eust  plus  grand  désir  de  soi  trouver  en  champ 
clos  et  gaige  de  bataille,  que  avoit  le  duc.  Pendant 
lequel  temps  que  icelles  choses  se  faisoient , et 
tantost  après  que  le  duc  de  Glocestre  se  fust  parti 
du  pays  de  Haynault  pour  aller  en  Angleterre,  le 
duc  de  Brabant  assembla  grand’  armée , et  entra  au 
pays  de  Haynault  ; et  tant  fist  qu’il  assiégada  ville 
de  Mons , où  la  duchesse  estoit.  Icelle  -ville  fut 
fort  oppressée  de  toutes  parts  ; et  de  faict,  une  belle 
fontaine,  qui  sert  la  ville,  venant  de  bien  loing, 
fut  rompue  , et  le  cours  de  l’eau  du  tout  osté.  Ne 
demoura  gaires  de  temps  après  que  le  siège  avoit  " 
esté  mis,  que  une  journée  se  tint  en  la  ville  de 
Douay,  où  le  duc  estoit.  Et  là  veinrent  devers  luy 
le  duc  de  Brabant  son  frère , le  comte  de  Sainct-Pol 
et  la  comtesse  de  Haynault,  douaigière,  mère  de 
la  duchesse  de  Glocestre  ; et  aussi  y furent  des 
eschevins  et  depputés  de  la  ville  de  Mons  ; et  là 
fut,  par  grande  et  meure  délibération,  faict  un 
appointement  : c’est  assavoir  que  ceulx  de  la  ville 
de  Mons  bailleroient  la  duchesse  de  Glocestre  en  la 

main  du  duc,  qui  la  devoit  garder  et  faire  garder 
en  son  pays  de  Flandres,  moyennant  une  somme 
d’argent  que  elle  devoit  avoir  de  son  pays  de  Hay- 
nault,  de  Hollande  et  Zellande , pour  son  estât 
tenir.  Et  devoit  ladicte  dame  estre  et  demourer 
audict  pays  de  Flandres , tant  que  le  procès  d’entre 
Jes  deux  ducs  de  Glocestre  et  de  Brabant  estant  à 
court  de  Romme  avoir  prins  fin  ; et,  moyennant 
icelluy  traictié,  le  duc  de  Brabant  renvoyeroit  ses 
gens  , qui  devant  Mons  estaient , en  son  pays  de 
Brabant , par  si  que  il  joyroit  des  terres  et  sei- 
gneuries de  Haynault,  Hollande  et  Zellande. 
Quant  la  duchesse  de  Glocestre  sceut  l’appointe- 
ment,  bien  cuida  mourir  de  doeul,  requérant  à 
ceulx  de  Mons,  qu’ils  la  voulsissent  garder  , ainsi 
que  promis  l’avoient  ; à quoi  ceulx  de  Mons  res- 
pondirent  qu’ils  n’estoient  point  assez  forts  ; et 
finalement  luy  dirent  qu’il  convenoit  qu’elle  fut 
menée  en  la  ville  de  Gand,  comme  elle  fut;  et 
par  tant  feut  paix  pour  ceste  heure  au  pays  de 
Haynault, 

CHAPITRE  CXXXVIII. 


Des  remonstrances  que  le  tluc  de  Bethfort,  frcre  du  duc  de  Glocestre, 
feit  faire  au  duc  de  Bourgongnc,  pour  empeschcr  le  combat,  à quoi 
ledit  duc  ne  se  volt  consentir;  touttefois  rien  ne  ensuivit,  et  ne  re- 
tourna oncques  puis  en  France  le  duc  de  Glocestre,  fors  que  autour 
de  Calais.. 


Après  ce  que  le  duc  de  Bethfort  eust  esté  tien 
au  long  adverty  des  escriptures  et  débats  d’entre 
le  duc  et  le  duc  de  Glocestre , et  du  jour  que  ils 
a voient  prins  pour  combattre,  envoya  notlable  am- 
bassade de  ses  gens  devers  le  duc  , pour  le  remer- 
cier de  l’honneur  qu’il  lui  avoit  faict  de  le  prendre 
son  juge  à l’encontre  de  son  propre  frère,  le  duc  de 
Glocestre;  et  avec  ce,  lesdits  ambassadeurs  fei- 
rent  de  grandes  et  honnorables  remonstrances  au 
duc,  affin  de  l’esmouvoir , et  qu’il  fust  content 
d’appoinctier  avec  le  d uc  de  Glocestre  sans  combat- 
tre ; de  laquelle  chose,  le  duc  ne  voulut  rien  faire. 
Et  bien  s’attendoit  que  le  duc  de  Glocestre  se  trou- 
vasse devant  le  duc  de  Bethfort , au  jour  que  pro- 
mis estoit.  Mais  il  en  fut  autrement , car  oncques 
puis  en  France  n’entra , au  moins  plus  avant  que  en- 
viron la  ville  de  Calais.  Et,  pour  appaisier  et  mettre 
au  néant  icelui  débat,  et  affin  que  le  jour  ne  fust 
entretenu  , et  aussi  pour  garder  l’honneur  des  par- 
ties , aussi  avant  que  faire  se  povoit,  le  duc  de 

Bethfort , alors  régent  de  France , assembla  le  con- 
seil de  Paris , et  des  plus  nottables  , et  qui  mieulx 
se  debvoient  congnoistre  en  telles  matières.  Auquel 
conseil  furent  leues  lettres  que  les  deulx  ducs 
avoient  escriptes  l’un  à l’autre.  Et  icelles  veues  , 
bien  digérées  et  esbattues,  et  le  tout  veu,  furent  de 
advis , tous  ensemble , que  pour  telles  et  sembla- 
bles paroîles , n’y  chéoit  gaige  de  bataille.  Et  là  es- 
toient  les  ambassadeurs  des  deulx  ducs  de  Bour- 
gogne et  de  Glocestre  , présents  ; mais  les  ambas- 
sadeurs du  duc,  en  rien  ne  se  voulloient conten- 
ter , ne  eulx  chargier  de  rien  reporter  au  duc  leur 
maistre  de  chose  qui  là  euist  esté  faicte  , touchant 
ladicte  matière.  Et  ceux  du  duc  de  Glocestre  fu- 
rent contents  , et  leur  sembloit  que  le  duc  de  Glo- 
cestre, leur  maistre,  estoit  bien  déchargiez.  Et 
depuis  icelle  journée  , n’ai  point  sceu  que  aultre 
chose  en  ait  esté  ; mais  on  disoit,  bien  que  en  ter- 
mes généraulx,  que  oncques  puis  ne  amèrent 
i’ung  l’aultre. 


\ 

CHAPITRE  CXXXJX. 


Comment  le  souldan  d’Egypte  et  de  Syrie  envahist  ie  royaulme  de 
Cyppre , où  il  feist  de  gros  dommaiges. 


Il  est  vrai  que , combien  que  paix  eusl  esté,  par 
l’espace  de  treize  ans^,  entre  le  Soudan,  roy  de 
Syrie  et  d’Egypte  , et  le  roy  de  Cippre,  advint  que 
aulcuns  maulvais  félons  et  envieulx  firent  enten- 
dre au  Soudan  que  le  roy  de  Cippre  n’avoit  pas 
bien  entretenu  le  traictié  de  la  paix  ; dont  le  sou- 
dan  s’esmeult  en  yre,  sy  fort  et  sy  iégièrement , 
sans  soy  plus  informer,  que  il  manda  six  gallées 
armées,  et,  sans  tarder,  les  envoya  en  Cippre  ; et 
vinrent  arriver  et  descendre  au  port  de  Lirnesson, 
laquelle  ville,  par  les  guerres  précédentes,  eust 
esté  détruite;  et  se  prirent  les  Sarrazins  à entrer 
au  pays,  et  faire  grosse  guerre  de  feu  et  de  sang.  ' 
Ils  prirent  gens  et  ardirent  ladite  ville  de  Limes- 
son  ; mais  la  tour  se  tint  tant  que  le  roi  Janus , de 
Cippre,  l’eut  faict  faire  bonne  et  forte;  et  se  retray- 
rent  layans  (dedans)  les  chrestiens  de  ladite  ville. 
Quand  le  roy  de  Cippre  fut  adverty  de  ces  choses , 
il  mist  sus  ung  chevalier  de  Cippre  , nommé  mes- 
sire  Philippe  Prévost,  et  lances,  et  aulcuns  archiers; 
lesquels  se  allèrent  à Lirnesson  (Limisol);et  fist  une 
escarmouche  aux  Sarrazins.  Or  es  toit  au  mois  de 

juillet , que  l’air  estoit  tant  chault  que  merveilles  ; 
dont  advint  que  durant  ceste  escarmouche  , rnes- 
sire  Philippe  leva  sa  visière  pour  soi  ung  peu  es- 
venter  ; et  lors  soudainement  il  fut  féru  d’une  fles- 
che  en  i’œul  % qui  lui  monta  au  cherveau  , et  chut 
là  roide  mort;  et  les  Sarrazins  , tout  incontinent , 
lui  coppèrent  la  teste  , et  prindrent  les  espérons  ; 
puis  se  retrayrent  en  leurs  gallées  , pour  le  chault, 
et  se  retournèrent  en  Syrie  , à peu  de  perte  , et  fi- 
rent présent  au  Soudan  de  la  teste  et  des  espérons 
du  capitaine  de  Cippre  , sur  une  lance,  criant 
parmi  la  ville  du  Caire,  que  ils  avoient  occis  le 
frère  du  roy  de  Cippre  , que  l’on  nommoit  Henry, 
prince  de  Galilée,  dont  néanmoins  ils  mentoient. 
Pour  celte  petite  victoire , le  Soudan  et  les  siens, 
en  grand  orgoeul , se  délibérèrent  de  faire  si  grosse 
armée  en  la  saison  prochaine , que  pour  destruire 
le  royaulme  de  Cippre.  Or  estoit , en  ce  temps  , en 
la  ville  de  Damas  ung  homme  moult  renommé 
en  prud’hommie  et  de  saincteté;  que  le  soubdan  te- 
noit  en  grant  révérence  ; et  estoit  cet  homme  bon 
amy  au  roy  de  Cippre,  secretlement , comme  il  le 
montra  depuis  ; car  il  s’en  alla  devers  le  Soudan , 
et  le  blasma  de  ce  qu’il  eust  les  gallées  envoyées 
en  Cippre  ; et  tant , que  le  soubdan  se  repentist , 
et  eust  bien  voullu  que  bonne  paix  y eust  esté  trou- 
vée. Mais  , doubtant  que  le  roy  de  Cippre  ne  s’y 
voulsist  point  incliner,  il  n’envoya  point  devers 
lui  pour  cette  cause.  Dont  print  le  sainct  homme 
sur  luy  , -de  envoyer  ambassade  de  son  fils  mesme 

en  Cyppre  , pour  traictier  icelle  paix  ; et  arriva  à 
Famagoste,  que  les  Genevois  (Génois)  tenoient.  Le 
roy  de  Cippre,  adverty  de cétle  ambassade,  ne  voult 

souffrir  que  il  venissent  devers  luy , niaisy  en  vova  de 

ses  gens  pour  scavoir  quel  chose  ils  voulloient  dire. 
Auxquels  les  ambassadeurs  ne  vouldrent  rien  dire, 
disant  que  se  icellui  fils  du  sainct  homme  povoit 
parler  au  roy  de  Cippre,  que  bonne  paix  seroit 
trouvée  au  profit  du  roy,  grandement.  Lors  lui 
dirent  les  députés  du  roy,  que  le  Soudan  avoit 
faict  grant  fol  1 ie  de  commenchier  la  guerre  contre 
le  roy  de  Cippre,  et  non-seulement  contre  le  roy 
de  Cippre,  mais  contre  toulte  la  chrestienlé.  Et  il 
respondist  que  le  soubdan  esloit  bien  adverty  du 
gouvernement  de  la  chrestienlé,  et  que  le  roy  de 
France  , qui  tousjours  avoit  esté  le  chien  au  grant 
collier,  dormoit  pour  le  temps,  et  que  peu  ou  néant 
doubtoit  les  chrestiens.  Ainsi  donc  se  retourna  à 
Damas  le  fils  du  sainct  homme,  et  récita  à son 
père  comment  le  roy  de  Cippre  ne  le  voullut  ouyr  ; 
dont  le  bon  homme  devint  si  mal  content,  qu’il  de- 
vint mortel  ennemy  du  roy  de  Cippre , et  conforta  ' 
tousjours  le  soubdan  , en  lui  affermant  qu’il  auroit 
victoire  du  roy  de  Cippre. 

Au  moisd’aoust  142  5,  le  Soudan  fist  son  amas  de 
Sarrazins,  et  à grand  planté  (quantité)  de  galliotles, 
de  gallées  et  de  navires  , toultes  chargiés  de  gens  et 
d’artillerie,  se  party  de  Syrie,  et  vint  arriver  dalez 
(près)Famagoste.  Et  lorsestoit  grielinent  malade  le 
roy  de  Cippre;lequel  néantmoins  ordonna  son  frère, 

messire Henry  de  Luisegnem  (Luzignan),  prince  de 
Galilée,  capitaine  général  du  roy de  Cippre,  lequel 
se  mist  en  ordonnance  en  approchant  ses  ennemis, 
lesquels  couroient  loutle  la  rivière  de  Cippre,  à 
l’endroit  de  Syrie  , en  mettant  en  feu  et  en  ruynes 
tout  le  pays  où  ils  passèrent.  Messire  Henry,  qui 
les  poursuivoit  toujours,  les  rataint  ung  jour  en 
ung  lieu  nommé  Salines;  et  lorsque  il  se  lut  disposé 
de  leur  livrer  bataille  par  terre  et  par  mer  , il  se 
trouva habandonné  deses  gens,  tellement  queà  peu 
lui  demoura  le  quart  deses  hommes.  Pourquoi  le 
convint , par  nécessité  , retourner  en  la  cité  de  Ni- 
cosie ; dont  se  les  Sarrazins  en  eussent  esté  ad- 
vertis,  ils  eussent  pu  aller  seurement  jusquesà  la- 
dite cité;  mais  ils  poursuivirent  tousjours  la  rivière 
jusquesà  Limesson,  là  où  ils  prinrenl  le  capitaine  et 
pluiseurs  aultres  hommes  et  femmes,  et  menèrent 
tout  en  Syrie.  Et  eulx  venus  devers  le  soubdan,  lui 
présentèrent  le  capitaine,  nommé  Ragonnet  de 
Flioul , duquel  le  Soudan  pria  moult  que  il  voul- 
sist  laissier  sa  chrestienté , et  soi  tourner  Sarrazin, 
lui  promettant  que  il  le  feroitgrant  seigneur,  riche 
et  puissant  ; et  il  lui  répondit  que  la  loy  des  Sarra- 
zins estoit  faulse  , et  que  il  esloil  content  de  morir 
en  la  loy  chrestienne.  El  lors  , le  Soudan  inconti- 
nent le  fit  scier  par  le  milieu , dont  il  xnorut  à grief 
martyre;  et  fut  depuis  commune  renommée,  que 
pluiseurs  eulrent  vu  une  couronne  de  feu  descen- 
dre du  ciel,  en  lieu  où  le  corps  du  capitaine  avoit 
esté  martyrisié  et  ars  après  sa  mort. 

CHAPITRE  CXL. 

Des  ambassadeurs  par  lesquels  le  daulphin  envoya  faire  obéissance 
aupappe  Martin  ; et  des  lettres  du  pappe,  publiées  au  pays  de  Bra- 
bant, pour  le  faict  de  la  duchesse  dame  Jacques. 

Aux  Pasques,  l’an  i&5  , entrèrent  à Rome  les 
ambassadeurs  du  daulphin  , à onze  cents  chevaulx, 
pour  rendre  au  pape  Martin  toutte  son  obéissance, 
car  par  avant  ils  s’estoient  tenus  à Benedic,  avec  les 
Espaignols , les  Arragonnois  et  les  aultres.  En  ce 
temps  aussi , de  la  partie  du  duc  de  Brabant,  fu- 
rent publyés  par  le  pays  les  lettres  du  pape  , conte- 
nants que  comme  le  pape  eust  estéadverty  , que  , • 

en  Brabant  et  en  l’éveschiéd’Utrecht,  eussent  esté 
publiées  certaines  lettres,  au  nom  du  pape,  à l’es- 
clandre et  contre  l’honneur  du  duc  de  Brabant, 
comme  si  le  pape  approuvast  le  mariage  du  duc  de 
Glocestre  et  de  dame  Jacques  de  Bavière , et  que 
aulcuns  maulvais  et  félons  eussent  faint  ces  choses 
estre  vraies , le  pape , par  ses  dernières  lettres , 
donnoit  à entendre  que  oneques  les  aultres  lettres 
ne  procédèrent  de  luy  ni  de  son  sceu  , ains  procé- 
doient  de  hommes  pleins  d’esclandre,  non  ayants 
Dieu  devant  leurs  yeulx , quiquièrent  nouvelletez, 
et  esmeuvent  discussions  et  esclandres  , voeullants 
quelescoulpables  trouvez  de  telles  faulsetez  fussent 

pu  gnisetexcommuniés  ; et  pour  icelle  cause  en 
escripvoit-il  aux  évesques  (TUtrecht , de  Liège  et 
de  Cambray , pour  donner  à entendre  que  telles 
nouvelles  ne  venoient  de  luy  , comme  dict  est. 


CHAPITRE  CXLI. 


Comment  le  duc  de  Bethfort,  régent  de  France,  gaigna  la  cité  et 

comté  du  Mans  par  traictié. 


Le  régent,  luy  estant  à Rouen  , list  ung  grand 
mandement d’Anglois,  etles  bailla  au  comtedeSal- 
lebry,  lequel  tout  incontinent  s’en  alla  à Raiinboil- 
let , une  forte  place  oiiestoit  une  forte  garnison  de 
Daulphinois,  quy  gastoient  tout  le  pays  d’environ, 
mesmement  jusques  à Paris.  Néantmoins  ils  se  ren- 
dirent en  habandon,  etles  Angloisy  mirentgrosse 
garnison  , puis  le  comte  de  Sallebry  s’en  alla  assé- 
gier  la  cité  du  Mans.  Et  n'y  eurent  gaires  sis, 
quant  en  la  cité  eurent  grand’  disette  de  vi- 
vres; et  s’en  issy  l’évesque  pour  trouver  aulcun 
traiétié  avec  le  comte  de  Sallebry  , et  que  la  cité 
ne  fust  poinct  destruite.  Lors  le  comte  se  prist  à 
traictier.  Ce  traictié  fut  faict  en  la  maison  des 
frères  prescheurs  d’emprès  la  cité  du  Mans , le 
second  jour  d’aoust , l’an  mil  quatre  cent  vingt- 
cinq.  Ainsy  doneques  le  roy  Loys,  duc  d’Anjou,  es- 
tant à Naples , perdit  la  comté  du  Mans , quy  tourna 

à grand  déplaisir  au  duc  de  Bretaigne  , père  de 
la  femme  du  roy  Loys;  et  lors  que  ce  vint  à la  con- 
gnoissance  du  régent , il  envoya  no t tables  ambas- 
sadeurs devers  le  duc  de  Bretaigne , afin  que  par 
yre  ne  se  tournast  Daulphinois; 


CHAPITRE  CLXII. 


Corament  la  duchesse  Jacques  de  Bavière  trouva  façon  d’esebapper  de 
Gand,  et  s’en  allacnZellandeet  Hollande, où  elle  feut  receuecomnte 
dame  j du  secours  que  le  duc  dcGlocestre  luy  envoya  d’Angleterre; 
et  coriiment  le  duc  de  Bourgongne  les  combattist  et  gaigna  la  ba- 
taille; ctd’aultres  emprinses  faictes  audict  pays;  et  le  treSpas  de 
la  duchesse  de  Bourgongne , madame  Bonne  d’Àrthois. 


Bien  advez  ouv  comment  la  duchesse  de  Gloces- 

y 

tre  fut  menée  de  la  ville  de  Mons  à Gand , où  elle 
estoit  gardée  de  parle  duc,  et  peu  de  ses  gens  a voit 
avec  elle.  Toutefois  elle  trouva  manière  de  soi  ein- 
bler  et  issir  de  la  ville  de  Gand  , sans  le  sceu  de 
ceulx  qui  la  gardoient  de  par  le  duc  ; et  s’en  alla 
enZellande  , en  la  compaignie  de  deux  hommes  ; 
et  la  receurent  les  Hollandois  comme  leur  dame  , 
dont  les  ungs  se  joingnirent  avec  elle  tout  apperte- 
ment  , et  lesaultres  n’ozoient  faire  semblant  pour 
cryme  ( crainte)  du  duc  , lequel  la  feit  quérir  en 
maint  lieu-  El  en  ce  temps , assavoir  en  septem- 
bre , furent  les  nopces  et  sollempnitez  faictes  en  la 
ville  d’Athun,  de  monseigneur  Charles  de  Bourbon, 

fils  et  héritier  du  duc  de  Bourbon  , lors  prisonnier 
en  Angleterre,  et  de  madame  Agnès,  sœur  du  duc  ; 
et  v fut  la  duchesse  de  Bourgongne  en  personne  , 
laquelle,  sitost  qu’elle  fut  retournée  à Dijon  tres- 
passa  de  flux  de  ventre  , et  fut  moult  plainte  des 
Bourgongnons  , car  moult  l’aimoienl.  En  ce  temps, 
furent  envoyés  devers  le  Sainct-Père  à Rome,  no- 
tables ambassadeurs  de  France  et  d’Angleterre  , 
pour  lui  sommer  et  convocquier  concilie  général  , 
ainsi  que  promis  avoit  esté  ou  dernier  concilie  de 
Constance,  pour  achever  les  besongnesqni  démon- 
rèrentà  achever  audit  concilie.  Etd’aultre  part,  le 
régent  envoya  nouvelles  ambassades  en  Brelaigne  , 
devers  le  duc  de  Brelaigne , pour  tenir  et  entretenir 
le  serment  qu’il  avoit  faict  à Amiens  ; car  on  se 
doubloit  de  lui  , et  il  respondit  que  voirement  il 
avoit  envoiez  devers  le  roy  Charles  , mais  ce  avoit 
esté  pour  trouver  paix  finale  s’il  eult  pu.  Et  comme 
il  fut  argué  que  ses  gens  portoient  la  croix  droicle 
blance,  comme  les  Daulphinois,  il  diet  que  il  n’es- 
toit  pas  si  grant  seigneur  , ni  tel  que  il  peust  à ses 
gens  défendre  ni  constraindre  qu’ils  ne  suivissent 
la  guerre  là-où  bon  leur  sembloit  hors  de  son  pays. 

/ Pour  lesquelles  responses  rapportées  au  régent  et 
au  conseil  du  roy  Henry  d’Angleterre,  ils  délibé- 
rèrent de  faire  guerre  au  duc  de  Bretaigne;  mais 
il  convenoit,  premièrement,  le  régent  aller  en  An- 
gleterre pour  appaiser  le  discort  qui  estoit  entre  le 
duc  de  Glocestre  son  frère  , et  le  cardinal  de  Yin- 
cestre  leur  onde,  et  frère  au  duc  d’ Excès  tre.  Et 

estoitleur  débat  pour  ce  que  le  duc  de  Glocestre 
voulloit  avoir  le  gouvernement  du  roy  Henry  , et 
aussi  fist  le  cardinal  ; et  pour  ceste  matière  se 
tindrent  pluiseurs  consaux  ; et  feut  iceluiroy  Hen- 
ry, josne  enfant  , apporté. pluiseurs  fois  en  plein 
conseil , assiz  ail  siège  royal  ; et  ordonna  illec , en- 
tre aultres  choses  le  comte  Mareschal , estre  duc. 
Le  parlement  se  tint  à Londres.  Le  régent  avoit 
avec  lui  entre  aultres  conseillers  , maislre  Philippe 
de  Morvilliers  , premier  président  en  parlementa 
Paris. 

Comme  devant  est  dit , la  duchesse  de  Glocestre 
trouva  manière  d’eschapper  de  la  ville  de  Gand  , 
elle  troisième , et  s’en  alla  en  Zellande  ; et  n’est  pas 
à doubter  que  en  grand  diligence  elle  le  fïst  sca- 
voir  au  duc  de  Glocestre  qui  lors  estoit  en  Angle- 
terre , qui  moult  en  fut  joyeulx;  et  pour  la  con- 
forter et  aidier , mist  sus  une  armée  de  mille  cinq 
cents  combattants  ou  plus  ; et  estoient  la  plus  part  ar- 
chiers;  et  en  estoit  capitaine  ung  chevalier  d’Angle- 
terre ; lesquels  promptement  que  ils  fuereiit  prests 
et  adoubés  ( armés  ) , se  mirent  en  mer  pour  descen- 
dre en  Zellande , où  il  y avoit  pluiseurs  chevalliers , 
escuyers  et  aultres  gens  du  pays,  tenants  le  party  de 
la  duchesse.  Or  esl  vrai  quelesdits  Anglois  mon- 
tèrent en  mer  et  vindrent  descendre  en  Zellande. 
Pour  laquelle  cause  le  duc,  atout  quatre  mille  com- 
battants environ  , monta  sur  mer  , cuidant  trouver 
ses  ennemis  ; mais  ils  avoient  déjià  pris  terre  en 
Zellande  , où  ils  trouvèrent  de  trois  à quatre  mille 

Zellandois  qui  se  joingnèrent  avec  eulx  , dont  le 
seigneur  de  Hamestede  , son  frère  et  aultres,  es- 
taient chiefs.  Quand  le  duc  sceust  de  vrai  que  les 
Anglois  estaient  descendus  , et  les  Zellandois  joints 
avec  eulx  , il  se  conclud  de  descendre  de  son  na- 
vire pour  les  combattre,  comme  il  feit.  Mais  sa  des- 
cente estait  moult  périlleuse  , car  la  mer  se  com- 
mençoit  à retraire. 

Parquoy  les  gros  navires  ne  polvoient  approcher 
de  la  terre  ; et  falloit  descendre  dedans  les  batlele- 
rins;etlesaultress’alloient  en  l’eau  jusquesau  col  , 
laquelle  chose  estoitmoult  dangereuse,  attendu  que 
les  Anglois  et  Hollandois  véoient  icelle  descente 
près  de  combattre  et  rangiés  en  belle  ordonnance 
etbaltaille,  au  long  d’une  dicque  , laquelle  ils  cui- 
doient  bien  garder  contre  le  duc  ; et  se  fortune  ne 
leur  eust  esté  contraire,  ils  avoient  grand  avantage, 

attendu  qu’ils  estaient  hault,. et  le  duc  et  ses  gens 

estaient  sur  la  grève  de  la  mer.  Touttefois,  par 
la  grâce.de  Dieu  et  la  vaillance  du  duc , ladicte  dic- 
que fust  conqueslée.  A icelle  entrée,  y ot  pluiseurs 
hommes  morts  et  navrés , tant  d’ung  costé  que 
d’aultre.  Anglois  et  Zélandois  furent  de  tous  points 
saillis  et  tant  que  la  déconfiture  tourna  de  tous 
points  sur  eulx,  etcommencherentaiuir;  mais  la 
plupart  d’eulx  furent  morts  ou  prins,  tant  sur  la 
place  comme  en  fuyant.  De  la  part  des  Bourgui- 
gnons , n’eult  pas  grant  perte,  sinon  du  seigneur 
de  Vallins  , Robert  de  Brimeu  , et  cinq  ou  six  aul- 
tres  hommes  nobles.  Après  icelle  bataille  , le  duc 

mist  ses  garnisons  en  pluiseurs  places , tant  de  Hol- 
lande que  de  Zélande  , et  s’en  retourna  en  son  pays 
de  Flandres  , pour  assembler  gens  pour  retourner 
es  dessusdit  pays  de  Hollande  et  de  Zélande, 
comme  il  fist.  Après  le  parlement  que  le  duc 
fist  de  Zélande , la  duchesse  de  Glocestre , atout 
grosse  puissance  , assiégea  le  chastel  de  Hiellant , 
auquel  estoit,  de  par  le  duc,  le  damoisel  de  Ilal- 
zembergue,  messire  Rollant  Dutquerque,  et  aul- 
cuns  aultres  gentilhommes  et  archers.  Quant  mes- 
sire Philippe  Dutquerque,  fils  de  messire  Rollant, 
en  fust  adverti , doubtant  que  son  père  n’eust  di- 
sette en  ceste  place , il  assembla  de  ses  amis  en 
Flandres,  tant  que  il  eust  bien  six  cents  combat- 
tants; et  les  mena  en  Hollande  pour  lever  le 
siégé  ou  entrer  en  ladicte  place;  et,  de  ce  avoit 
adverti  son  père,  et  de  l’heure  qu’il  y viendroit , 
afin  que  ceulx  de  dedans  saillissent  sur  leurs  enne- 
mis , et  que  ils  combattissent  tous  ensemble.  Mais 
la  duchesse,  qui  Fust  advertie  de  leur  venue,  et  en- 
voya partie  de  ses  gens  ailencontre  d’eulx  les 
trouvèrent  en  un  destroit  près  delà  mer,  et  les 
ruèrent  jus  et  en  occirenl  pluiseurs.  Mais  messire 
Jehan  , et  aulcuns  de  ses  amis,  qui  estoient  der- 
rière , se  sauvèrent  par  fuite.  Quant  les  Hollandois 
lurent  retournés  devers  leur  dame,  elle  fist  occire 
tous  les  Flamands,  puis  leva  son  siège,  donna  con- 
gié  a ses  gens,  et  se  retraict  en  la  cité  d’Ulraichl. 
Entre  ces  choses,  le  duc  eust  grants  consaulx  en 
Flandres  avec  le  duc  de  Brabant  sur  celle  guerre , 

puis  s’en  alla  à Boullongne  , en  pèlerinage  , et  re- 
tourna en  Arthois,  là  où  il  leva  grant  aide  d’argent, 
puis  retourna  en  Flandre.  Lors  vindrent  à lui  plui- 
seurs  capitaines  de  Bourgongne  que  il  avoit  man- 
dés; entre  lesquels  estoit  le  prince  d’Orange,  Si 
s’en  alla  en  Hollande  à peu  de  chevaux,  et  com- 
mencha  à mener  dure  guerfe  contre  ceulx  qui  es- 
taient tournés  du  parti  de  la  duchesse;  et  mist 
grant  partie  du  pays  en  son  obéissance.  Je  layray 
à parler  ici  de  cette  matière , et  parleray  de  la 
prise  du  roy  de  Cippre . 


CHAPITRE  CXLIII. 


Comment  le  roy  de  Cippre  fut  prins  à la  bataille  des  Sarrazins,  et 
mené  prisonnier  au  souldan  Baldador;  et  comment,  par  finance, 
il  fut  cslargi  de  prison  et  s’en  retourna  en  Cippre. 


En  Tan  1426,  Janus,  roy  de  Cippre,  sen- 
tant son  royaulme  durement  dommagiez  du  sou- 
dan,  manda  trois  gentilshommes,  leur  bailla  sa 
couronne  et  aultres  pluiseurs  joyaux  vaillissanls 
cent  mille  ducats,  pour  vendre  ou  emprunter  pour 
soudoyer  gens  d’armes;  et  si  envoya  devers  le  grant 
maistre  de  Roddes  pour  avoir  son  aide  ; puis , en 
après,  envoya  aulx  Vénissiens  pour  requ erre  leur 
aide  : lesquels  lui  refusèrent,  disants  qu’ilsavoient 
en  Suric  leurs  frères,  leurs  parents , leurs  amis  et 

finances  infinies  qu’ils  polroienl  perdre.  Rl  nom* 
lant  qijérist  aide  autre  part;  et,  qui  plus  est,  fi- 
rent  crier  en  toutles  leurs  seigneuries,  que  nul  ne 
allast  en  l’aide  du  roy  de  Cippre , sur  peine  de 
mort.  Il  envoya  aussi  à Rome.  Le  pappe  Martin 
i ni  fist  délivrer  dix  mille  ducats  : puis  allèrent  par- 
tie des  ambassadeurs  devers  le  roy  d’Arragon  , qui 
tenait  lors  près  de  Pise  vingt -cinq  galléesjet 
fu. st  près  d’aller  en  l’aide  du  roy  de  Cippre,  se  les 
messagers  eussent  esté  en  finances  pour  payer  les 
gens  d’armes.  Mais  , à leur  requeste,  il  leur  bailla 
partie  de  ses  gens,  environ  cinq  cents  combattants, 
lant  Castillans  comme  Espagnols  ; lesquels  fu- 
rent menés  en  Cippre , sur  la  navire.  An I hoirie  En- 
garin  ; Vénizien  , banni  de  Venise  , et  aullres  plui- 
seurs  gentilshommes  allèrent  en  l’aide  du  roy  de 
Cippre,  à leurs  dépéris , audict  an  G.  Quant 
les  aides  du  roy  de  Cippre  lui  furent  venues,  il  en 
Inst  moult  joyeux  ; et  lors  ordonna  par  bonne  ma- 
nière, attendant  tous  les  jours  ses  ennemis.  Il  mist 
d’une  partie  les  Lombards  , les  Italiens  et  les  Fran- 
chois  , et  les  Allemands  d’autre  part , et  puis  les 
Espagnols  et  les  Castillans  d une  aultre  part  : mais 
ne  se  vouldrent-ils  oncques  tenir  en  paix  ; et  estoit 
le  roy  bien  embesognié  d’appaiser  les  noizes  et 
débats.  Durant  lesquels  débats , les  Sarrazins  vin— 
drent  arriver  à grosse  puissance  à Limesson  , et  as- 
saillirent la  tour,  et  le  prindrent  par  une  fausse 
poterne  que  leur  enseigna  un  faux  cbrestien  bap- 
tisé , qui  eust  esté  Sarrazin  , et  estoit  canonnier  de 

celle  tour;  mais  il  fust  occis,  et  furent  prins  le  et 
capitaine  de  léans,  tous  ceulx  qui  y furent  trouvés. 
Quant  fe  roy  de  Cippre  en  fust  adverti , il  eust 
conseil  avec  ses  gens;  et  lui  fust  dict , par  la 
plus  saine  partie,  que  mieulx  valloil  pays  gasté 
que  pays  perdu  , et  qu’il  sc  tenist  clos  en  sa  ville 
sans  se  mectre  aulx  champs.  Mais  les  estrangiers 
furent  d’opinion  contraire  , et  conseillèrent  d’aller 
combattre  lesennemis,  qui  si  cruellement  occioient 
le  peuple  chrestien.  Ceulx-ci  obtinrent  leur  opi- 
nion, si  que  lendemain,  le  roy  se  mist  à cheval 
pour  aller  sur  ses  ennemis.  Mais  au  premier  pas 
que  son  cheval  se  prist  à aller,  il  se  agenouilla  jus- 
ques  en  terre.  Et  lors  encore  quand  son  frère,  le 
prince  de  Galilée,  monta  à cheval,  son  espéeluichut 
hors  du  fourel,  dont  pluiseurs  conchurent  grand 
mal  advenir  , le  tinrent  pour  prodige.  Et  nonobs- 
tant le  roy,  s’en  alla  de  Nicosie  le  jourà  Beaulieu 
qui  est  beau  lieu  et  déliclable  , à quatre  lieues  près 
de  Nicosie.  Le  dimenche,  sixième  jour  de  juillet, 
par  le  roy  de  Cippre,  furent  veus  les  feux  et  feu- 
mées  que  les  Sarrazins  faisoient  au  pays,  dont  re- 
quirent les  seigneurs  Franchois , Allemands  et  Sa- 
voyens,  le  congier  pour  aller  découvrir  leurs  enne- 
mis ; et  y allèrent  si  avant  que  ils  trouvèrent  les 
Sarrazins  , et  les  escarmouchèrent  durement.  Mais 
touttefois  retraire  leur  convint;  ety  laissèrent  vingt- 
neuf  de  leurs  hommes  morts  ; car  les  Sarrazins  es- 
toient  en  trop  grand  nombre.  Donc,  quant  le  roy  les 
vist  retourner,  il  se  prist  à chevaucher  hastive- 

ment,  sans  ordonnance , accompaignié  du  prince  de 
Galilée,  son  frère  , le  connesiable  de  Jérusalem  , 
son  cousin  germain , et  de  tous  les  barons  de  son 
royaulme  ; et , tantost  après  , encontra  ses  enne- 
mis sur  ung*  tertre  prés  d’Ournay,  et  les  assaillit 
si  vigoureusement,  que,  en  peu  d’heures,  il  rua 
jus  leur  avant-garde  ; mais  il  advint  que  le  coursier 
chut  acoup  si  rudement,  que  les  chaingles  de  sa 
selle  rompirent  ; et,  comme  il  cuida  remonter  pour 
combattre  comme  dessus , la  selle  tourna  telle- 
ment que  le  roy  chut  à terre  tout  plat,  et  s’enfuit 
son  coursier  ; si  que  par  nécessité  convint  le  roy 
monter  sur  ung  petit  cheval , car  tous  ses  pages  se 
estoient  fis  atout  ses  aullres  coursiers  à icelle 
choipte  (chute)  du  roy.  Ses  gens  cuidant  qu’ils  fus- 
sent morts , se  commenchèrent  à esbahir  ; et  lors  les 
Sarrazins  reprindrent  cœur , et  rechargèrent  sur 
eulx;  et  si  s’avanchèrent  ceux  de  la  seconde  ba- 
taille, tellement  que  il  convint  le  roy  relraire  sur 
une  petite  inontaigne  assez  avantageuse,  et  son 
frère  de  costé  lui,  et  tous  ses  gens  se  prinrent 
à fuir  pour  lui  sauver.  Dont  lui  conseilla  son  frère 
qu’il  regardast  à lui  sauver  , afin  que  son  royaulme 
ne  fust  perdu,  et  il  demourroitillec  atout  leurs  ban- 
nières , attendant  la  fortune  telle  comme  Dieu  la  lui 
voulxlroit  envoyer.  Le  roy  lui  dict  que  ce  ne  leroit- 
il  pas  , mais  plutost  allast  rassembler  leurs  gens  le 
mieuxqueilpolroitetle  plus  tost.  Etson  frèreyalla. 
Mais,  tout  incontinent,  il  fust  si  oppressé  de  Sar- 
razins , que  nonobstant  sa  vaillance  et  delFense  , il 
fust  occis.  Dont  quant  leroy  vist  qu’il  estoitdu  touL 

abandonné  de  ses  gens  , il  descemlist  de  la  mon- 
laigne  pour  soi  sauver  en  une  vallée  là  près  ; mais 
ne  fust  gaires  esllohgié,  quant  il  fust  tout  avironné 
de  Sarrazins.  Et  fust  abbattu  de  son  cheval,  et 
l’eussent  occis  sans  remède,  se  n’eust  esté  ung 
chevallier  de  Chastelongne , nommé  messire  (Pas- 
sera (Gasselle)  de  Sonnaris,  qui  se  jecta  sur  lui , 
criant  en  langage  sirois  : c’est  le  roy  ! c’est  le  roy  ! 
Dont  s’avança  le  capitaine  des  Sarrazins  ; et,  au 
signe  de  la  main  , fist  à tous  ses  gens  mectre  leurs 
cspées  sur  la  terre  : puis  print  le  roy  par  la  main , 
et  lui  dit  en  grec  qu’il  avoit  pleust  à Dieu  qu’il  fust 
venu  en  la  puissance  du  souldan  ; qu’il  sereconfor- 
tast,  et  qu’il  le  menoit  devers  lui , espérant  qu’il 
lui  feroit  bonne  compaignie.  Ledict  messire  Cas- 
sera esloit  forment  navré  en  la  leste,  et  fust  prins 
avec  le  roy;  et  lui  respitèrent  la  vie  pour  ce  qu’il 
s’estoit  chevalleureusement  combattu.  Le  roy  ainsi 
prins,  ils  lui  mirent  une  chaisne  au  col,  et  le 
menèrent  en  ce  poinct,  là  où  estoient  leurs  gens 
de  pré,  qui  le  voeulloient  tuer  sans  merchi.  Quant 
les  nouvelles  vindrent  à Nicosie,  environ  mi- 
nuict  après  la  bataille,  messire  llue  de  Rosghon 
( Lusignan  ) , frère  du  roy , esleu  archevesque 
de  Nicosie , et,  avec  lui , messire  Jacques  de  T ras- 
sain  (Caffrano  ),  mareschal  de  Cippre  , se  parti- 
rent incontinent  de  la  cité,  et  emmenèrent  avec 
eulx  dame  Agnès , fille  du  roy , et  se  allèrent 
boulier  en  la  forteresse  de  Chermes,  séant  sur  la 
mer , à cinq  lieues  près  de  Nicosie.  Quant  ceulx  de 
Nicosie  sceurent  lendemain  ces  nouvelles,  ilsaban- 

donnèrent  la  cité  , et  s’en  allèrent  hommes  et  fem~ 
mes  et  enfants;  et  ne  demourèrent  en  la  cité  que 
poivres  gens  et  impotents.  Entre  ces  choses,  le  roy 
fust  mené  à Salines , au  navire  des  Sarrazins.  Et 
estoit  adonc  au  pays  de  Baffle  , en  ung  portancré  , 
le  navire  du  roy  de  Cippre  , dont  estoit  capitaine 
messire  Jehan  , bastard  de  Lusignan  , et  le  navire 
du  grand  maistre  de  Roddes,  où  estoient  grand 
planté  de  bonnes  gens  d’armes;  mais  ne  polvoient 
avoir  vent  pour  approchier  Sarrazins  , qui  fust  ung 
meschief;  car  s’ils  fussent  venus  avant,  jamais  les 
Sarrazins  ne  fussent  descendus  à terre.  Mesmement 
estoit  venu  et  arrivé  à Baffle  , le  bastard  de  Bour- 
gongne  , le  seigneur  de  Roubaix,  le  Barbe  de 
Nedoncel,  à grant  compaignie  de  gentilshommes 
pèlerins  , lesquels  estoient  tous  désirants  d’estre  à 
ladicte  bataille  ; et  leur  avoit  le  roy  envoyé  des  che- 
vaux. Mais  tout  estoit  faict  avant  que  ils  partissent 
de  Baffle  ; et  fust  une  grant  faute  au  roy  , de  soi 
tant  haster  qu’il  ne  les  attendist  point.  Quant 
monseigneur  le  bastard  de  Bourgongne  fust  ad- 
verti  de  la  desconfît ure , il  s’avancha  de  soi  remec- 
tre  en  la  mer,  pour  rencontrer  l’armée  des  Sarrazins 
à Salines  Le  capitaine  des  Sarrazins  , par  terre  s’en 
alla  à Nicosie,  trouva  la  ville  abandonnée,  entra 
dedans  , sans  contredit , et  se  logea  an  palais  du  roi, 
puis  fist  crier  que  tout  homme  revenist  sur  le  sien 
paisiblement.  Si  revindrent  là  test  en  cette  cité 
plus  de  douze  mille  personnes.  En  ce  points  revint 
lèvent  bon  pour  les  Franchois  ebrestiens , à aller 

}>ar  111er  sur  les  Sarrazins;  et  se  avancèrent  telle- 
ment^ que  ils  virent  l'un  l’aultre.  Mais  le  capitaine 
par  mer  des  Sarrazins , a voit  jà  mandé  au  capitaine 
par  terre,  à Nicosie,  qu’il  le  venist  secourir  sur 
peine  de  trahison  , incontinent  sans  tarder;  et  si 
a voit  contraint  le  roy  escripre  au  capitaine-général 
de  son  rayaulme  , et  porta  les  lettres  inessire  Cas- 
sera dessus  nommé,  contenants  qu’il  ne  fist  quel- 
que entreprise  sur  les  Sarrazins , si  chier  comme 
il  avoit  la  vie  du  roy  ; car  voirement,  les  Sarrazins 
eussent  le  roy  tué,  se  ceulx  de  Cippre  les  eussent 
envahis;  et  pour  tant  le  capitaine  ne  se  mut,  dont 
néantmoins  pluiseurs  furent  mal  contents.  Or  es- 
toit  en  celle  armée  des  chrestiens , une  nove  de  pè- 
lerins , lesquels,  désirants  acquerre  los  et  honneur, 
entendants  aussi  que  l’armée  des  chrestiens  assaul- 
droit  celle  des  Sarrazins , se  avancèrent  si  lost  et  si 
avant , qu’ils  ne  peulrent retourner,  et  furent  prins 
en  la  présence  du  roy  de  Cippre,  et  furent  près  tous 
decoppez  par  pièces,  comme  l’on  décoppe  chair  à la 
boucherie,  car  l’armée  se  fut  retournée  à Cher  mes, 
d’aultre  part , le  capitaine  des  Sarrazins  par  terre  , 
ouy  le  mandement  de  ses  compagnons,  pilla  loutte 
la  cité  de  Nicosie,  et  y prist  et  emmena  en  capti- 
vité , jusqu’à  huit  mille  personnes  ; et  fit  bouter  le 
feu  dedans  le  palais  royal,  puis  se  alla  à Salines , 
prenant  les  petits  enfants  des  mamelles  des  mères  ; 
et  les  gectoient  par  les  champs  sur  les  espées  moult 
inhumainement;  et  quand  leurs  prisonniers  ne 
pouvoienl  aller,  ils  leur  coppoient  les  testes.  Quant 

tons  furent  rassemblez  à Salines  , ils  montèrent  en 
leurs  vaissaulx  , et  remontèrent  en  Syrie  et  en 
Égypte,  et  estoient  les  povres  prisonniers  liez 
deulx  ensemble,  et  faisoient  traisner  la  bannière 
Nostre-Dame,  le  chief  contre  terre  ; et  le  roy  mesme 
estoit  sur  ung  petit  mulet,  sans  selle,  loyé  de 
chaisnes  de  fer,  et  aux  jambes  grands  fers  el  pe- 
sants ; et  en  tel  point  le  menèrent  devant  le  soub- 
dan  Baldador,  et  le  firent  agenonillier  devant  lui 
plus  bas  , par  neuf  fois,  et  baiser  la  terre  à chaque 
fois.  Lequel  soubdan  estoit  moult  pompeusement 
habillé  sur  une  hault,  le  feist  estre  plus  d’une  heure 
en  sa  présence  , en  ce  point  ; puis  le  feist  mener  en 
une  tour,  où  il  le  feist  tenir,  et  lui  fist  adminis- 
trer tous  vivres  , excepté  vin  ; mais  les  marchands 
chrestiens  lui  envoyèrent  du  vin  secrettement.  En 
ce  mesme  temps , un  marchand  génevois  (génois)  , 
meu  de  pitié,  requist  àceulx  deCippre  qu’ils  voul- 
sissent  envoyer  au  Kaire,  et  que  il  avoit espérance 
que  leroy  retourneroitbrief , par  finances  , à deulx 
cent  mille  ducats  , par  telle  condition  qu’il  paieroit 
les  ans  pour  tribu  , à perpétuité,  au  soubdan,  cinq 
tous  mille  ducats.  En  icellui  temps,  envoya  legrand 
maistre  de  Roddes  , devers  le  soubdan  , pour  faire 
mettre  le  roy  a finances  ; mais  c’estoit  jà  fait . Ainssi 
donques  fut  mis  hors  de  fers  le  roy  de  Cippre  ; et 
le  mandoit  souvent  le  soubdan  , pour  deviser  avec 
lui,  et  moult  lui  exhortoit  à laissier  la  foi  chres- 
tienne.  Mais  le  roy  lui  fist  tousjours  si  convenable 
response  , que  le  soubdan  fut  si  content  de  lui,  que 

souvent  lui  fesoit  prendre  collation  avec  lui.  Final- 
lemenl , le  jour  de  la  conversion  saint  Pol , Janus, 
roy  deCyppre  , fut  mis  hors  de  prison  , et  le  fîst 
le  soubdan  logier  en  la  ville,  et  lui  en voyoit  sou- 
vent des  beaulx  chevaulx  , pour  aller  en  esbat  hors 
de  la  ville  , où  il  alloit  souvent  bien  accompaignié 
de  Sarrazins.  Et  puis  quant  la  finance  fut  payée,  il 
fut  du  tout  délivré  , et  le  jour  dePasques  fleurie, 
ce  seigneur  monta  sur  une  gallée  au  port  d’AJexan- 
dre , que  son  frère  Ésleu  de  Nicosie  lui  eult  envoyée 
avec  la  finance,  en  la  compaignie  de  la  gallée  de 
Roddes  , sur  laquelle  estoit  l’admirai  de  Roddes  ; 
et  s’en  allèrent  tout  droict  descendre  àChermes, 
là  où  leroy  trouva  tous  les  seigneurs  et  dames  de 
son  sang,  avec  la  baronnie  et  noblesse  de  son 
royaulme;  lesquels  les  receurent  moult  révérem- 
ment , en  louant  Dieu  de  ce  que  il  estoit  retourné 
de  si  grant  péril;  et  puis  s’en  alla  à Nicosie.  Et 
après  qu’il  eust  esté  à l’église  Nostre-Dame  rendre 
grâce  à Dieu,  il  s’en  alla  logier  àj’hoslel  du  con- 
n es  table  de  Jherusalem  , auquel  il  demoura  toutte 
sa  vie  ; et  depuis  le  trespas  de  la  royne  Charlotte 
ne  congnust  femme.  Je  layray  à parler  du  roy  de 
Cippre , et  parleray  de  la  duchesse  de  Glocestre. 

/ • 


Digitized  by 


(i4a6) 


DU  s'  DE  SAIKT-AEÜfY. 


287 


CHAPITRE  CLXIV. 

Comment  les  Ilollandois  furent  desconfits  des  Bourguignons  , quy 
tenoient  garnison  à Horncs;  et  comment  pluiseurs  villes  quy  tc- 
noientde  la  partie  de  la  duchesse  se  rendirent.  ' 

En  ce  temps  mesme  , les  gens  de  la  duchesse  de 
Glocestre  s’en  allèrent  à Hornes  , à l’entrée  de 
Frize,  où  estoient  en  garnison  le  seigneur  de  l’Isle- 
Adam,  le  bastard  de  Sainct-Pol , le  seigneur  de 
Kumières  et  aultres,  jusqu’à  sept  cents  combat- 
tants; et  bien  les  cuidoient  mectre  à déconfiture; 
mais  les  Bourgongnons  saillirent  sur  eulx  si  vail- 
lamment, qu’ils  les  meirent  en  teldesroy,  qu’il  y 
en  eut,  que  morts  que  prins,  bien  cinq  cents,  et  les 
aultres  fuirent;  et,  du  costé  des  Bourgongnons , 
n’y  feurent  morts  que  le  batard  de  la  Viefville  et 
dix  archiers.  Le  seigneur  de  lTsle-Adam  fut  navré 
au  visaige , et  si  oit  la  jambe  perchiée  d’une  hache. 
Et,  pour  celle  adventure  fut  i’effroy  si  grant  du 
pays,  que  touttes  les  villes  d’illec entour,  du  party 
de  la  duchesse  , se  rendirent  en  l’obéissance  du 
duc;  et , pource  que  celles  quy  se  furent  rebellées 
apprès  le  serment  faict  au  duc,  et  qu’ils  eurent  esté 
au  siège  de  Herle  avecque  la  duchesse  , icelles 
feurent  constraintes  de  bailiier  plesges  des  plus 
souffissants  du  pays  , pour  tenir  tout  che  en  quoy 
par  le  duc  ils  seroient  condempnés  pour  leurs 
four  fait:*. 

CHAPITRE  CLXV. 


Comment  Anglois  fuient  desconfits  au  siège  de  Montargis. 


Le  régent  de  France  fist  par  les  Anglois  asségier 
la  ville  et  (forteresse  de  Montargis , séant  sur  la 
rivière  de  Loing;  et  furent  à ce  siège  pluiseurs 
granls  seigneurs.  Si  se  mis  sus  le  comte  de  Riche- 
mont,  connestable  deFrance  , et  chevaucha  toulte 
une  nuicl  bien  vingt  lieues  ; avecque  luy  messei- 
gneursCharles  de  Bourbon,  le  bastard  d’Àlenchon, 
et  pluiseurs  aultres;  et  vindrent  soubdaincment 
envahir  le  moindre  siège,  et  le  desconlîrent  in- 
continent, et  puis  l’aultre  siège  ; et  furent  occhis 
desdits  deulx  sièges  plus  de  sept  mille  hommes. 
Le  comte  de  Warwick  et  de  SufForcq  et  pluiseurs 
aultres  se  saulvèrent. 

Comment  la  ville  de  Zenenbcrghe  et  le  seigneur  quy  tenoit  le  party 
de  la  duchesse  Jacques  de  Bavière,  se  rendirent  au  duc  de  Bour- 
gôngne;et  du  trespas  du  duc  Jehan  de  Brabant,  fils  d’Anthoine, 
duquel  Philippe,  son  frère,  fut  héritier,  quy  estoit  comte  de 
Saint-Pol  et  de  Ligny , seigneur  de  Fiennes  et  chastelain  de  Lille. 

é 

En  ce  temps,  furent  les  ennemis  au  duc  de  Bour- 
gongne,quise  tenoientà  la  Goude,  en  Hollande, 
des  troussés  et  rués  jus  en  trois  lieux  ; c’est  assavoir  • 
à la  Brille,  à Délit,  et  en  ung  aultre  lieu  ; et  puis  y 
mist  le  duc  garnison  de  ses  gens  , et  s’en  retourna 
en  Flandres,  où  il  assembla  plus  grant  ost  que  de- 
vant , et  les  mena  devant  Zenenbergbe,  forte  ville 
à merveilles  , et  l’assiégea  puissamment.  Et  estoit 
léans  le  seigneur  du  lieu. à grant  nombre  de  gens 
du  parti  de  la  duchesse  Jacquelinne.  Cette  ville, 
pour  sa  force , tenoit  en  subjection  tous  les  auîlres 
ports  de  mer  de  Hollande , de  Zélande  et  de  Flan- 
dres ; car  icelle  avoit  grant  deffense  par  mer;  et 
souffrirent  les  gens  du  duc  maintes  peines  durant 
le  sié^e  par  les  tempestes  de  la  mer  et  aultrement. 
Mais  ^finallemenfc , quand  ils  eurent  sis  tout  l’hi- 
ver , et  que  la  famine  vint  en  la  ville , ils  se  ren- 
dirent par  le  traictic  que  cy-apprès  s ensuit  ; c est 
assavoir  que  le  seigneur  de  Zenenbergbe , luy , ses 
subjects  , sa  ville  et  forteresse  , et  toultes  ses  terres 

et  seigneuries , inist  toutles  ès  mains  du  duc  en  sa 
propre  voullenté , leur  vie  saulve  ; et  lenroient 
prison  à Lille  tous  les  gentils  hommes  de  léans,  là 
où  le  duc  leur  ordonna. 

Item  , qu’ils  rendroient  tous  les  prisonniers  , en 
quelque  place  qu’ils  aient , quictes  et  délivrés. 

Item,  que  les  bourgeois  et  habitants  de  Zenen- 
berghe  feront  serment  au  duc  comme  à leur  droic- 
lurier  seigneur  ; et  le  duc  leur  pardonnera  tout  che 
qu’ils  ont  meffaict  contre  luy  et  ès  pays  de  Hol- 
lande et  de  Zélande.  Ces  choses  ainssy  traictiées , 
seigneur  de  Zenenberghe  le  et  tous  les  gentils- 
hommes de  léans  s’en  issirent,  en  leurs  pourpoints, 
sans  rien  emporter  , une  corde  au  col  ; et  les  bour- 
geois et  les  habitants  demourèrent  en  l’obéissance 
du  duc;  puis  retourna  le  duc  en  Flandres,  pour 
l’impédimie  quy  couroit  au  pays , et  mesmement 
en  son  ost,  dont  estoient  jà  morts  le  seigneur  de 
Humbercourt,  son  maistre  d’hostel,  messire  Mau- 
roi  de  Saint-Légier , et  aulcuns  aultres. 

En  ce  temps  trespassa  le  duc  Jehan  de  Brabant , 
en  son  chastel  de  Lierre  , le  jeudy  absolut  , en 
disant  Miserere  met,  Dens;  etc.,  et  fut  enterré  en 
sa  chapelle  delaVence,  où  il  eult  fondé  trois  messes 
par  sepmaine.  Son  père  aussy  y estoit  enterré. 
Philippe  son  frère , quy  se  feist  surnommer  de  Val- 
lois  , comte  de  Saint-Pol  et  de  Ligny , seigneur  de 
Frenne  et  chastelain  de  Lille , fut  son  hoir.  Par  le 
moyen  du  duc  de  Bourgongne  , son  cousin  , fut  or- 
donné duc  deCrabant  et  constitué. 

CHAPITRE  CLXYII. 


Comment  le  régent  de  France  vint  vers  le  duc  de  Bourgongne  à Lille  , 
pour  Tappoincter  avecques  le  duc  de  Glocestre. 


Environ  Pasques,  l’an  1427,  vindrent  nouvelles 
au  duc,  estant  en  Flandres  , que  les  Hollandois  se 
rebelloient.  Si  se  prépara  tout  incontinent  pour  re- 
tourner au  pays  à puissance.  Mesmement  disoit-on 
communément  que  le  duc  de  Glocestre  debvoit 
venir  en  Hollande  à dix  mille  combattants.  Dont 
quant  le  régent  fut  adverti  de  touttes  ces  choses, 
ils  s’en  allèrent  luy  et  sa  femme  pour  trou  ver  le  duc 
de  Bourgongne,  et  pour  trouver  en  celle  guerre 
aulcun  bon  appointement.  Quant  le  duc  sceut  qu’ils 
venoient,  il  les  alla  attendre  à Lille,  et  là  lesreceut 
honorablement.  Ils  tindrent  aulcuns  parlements 
ensemble  sans  rien  conclure.  Mais  quand  ils  furent 
retournés  à Paris , le  régent  et  le  conseil  de  France 
envoyèrent  nottables  ambassadeurs  devers  le  duc 
et  devers  le  duc  de  Glocestre,  pour  trouver  moyen 
de  appaiser  leurs  discors.  Et  advint  que  le  duc  de 
Glocestre  se  déporta  de  venir  en  Hollande,  et  de 
tous  points  laissa  la  duchesse  en  Bavière,  dame  de 
Hollande,  de  Zélande  et  de  Frize,  et  print  à femme 
une  très  belle  damoiselle  angloise,  fille  du  seigneur 
de  Cobam.  Ainssi  fut  laissiée  la  duchesse,  quy, 

en  son  temps  , avoit  eu  espousé  le  daulphin  , fils  et 
héritier  de  la  couronne  de  France,  et  depuis,  le  duc 
de  Brabant  et  le  duc  de  Glocestre,  et  apprès  eut 
espousé  messire  Franck  de  Borsel , Zélandois,  au- 
quel le  duc  donna,  pour  l’honneur  d’elle,  titre  de 
comte  ; et  feut  nommé  comte  d’Ostrevant , comme 
il  sera  dict  cy- apprès.  Or  furent  unes  courtes 
trêves  tenues  entre  eulx,  pour  veoir  che  temps 
pendant  se  on  ne  les  pourroit  mettre  d’accord. 
Mais  comme  les  Iiollandois  se  entrelenissent  en 
leur  voullenté  de  rebeller,  le  duc  passa  en  Hol- 
lande atout  son  armée. 


CHAPITRE  CXLYIII. 

• . 

Du  débat  pour  Péveschié  d’Utrecht;  et  de  la  paix  finalle  quy  feut 
faicte  entre  le  duc  de  Bourgongne  et  dame  Jacques  de  Bavière , 
quy  se  maria  à messire  Frank  de  Borsel , comte  de  Ostrcvant. 


En  ce  temps  esloienl  deulx  clercqs  au  pays  , quy 
se  débattoient  pour  l eveschié  d’Utrecht,  desquels 
l’ung  estoit  de  la  partie  de  la  duchesse,  et  estoit  au 
gré  de  ceulx  de  la  cité,  et  l’aultre  estoit  du  parti 
de  Bourgongne,  et  se  tenoit  avecque  le  duc.  Le  duc 
et  son  évesque  s’en  allèrent  au  pays  de  Gueldres , 
contre  la  duchesse  et  son  évesque.  En  ce  voyage, 
le  duc  fist  assaillir  la  ville  de  Amersfort , laquelle 
est  de  la  seigneurie  d’Utrecht;  mais  ceulx  de 

dedans  se  deffendirent  bien  et  vaillamment,  et 
occirent  le  seigneur  de  Ros  ; et  aultres  pluiseurs  y 
Turent  bleschiés.  Et  convint  le  duc  laissier  l’as- 
sault.  Et  mist  entour  , es  villes  de  son  parti  garni- 
son de  ses  gens , et  commist  illec  Lionnel  de  Bour- 
nonville  , et  s’en  retourna  en  Flandres.  Mais  , 
peu  de  temps  apprès,  il  s’en  ralla  en  Hollande, 
pource  que  la  duchesse  et  ses  gens  ne  cessoient 
de  traveillier  les  gens  de  son  parti;  et,  finable- 
ment,  lui  venu  par  de  là,  se  trouvèrent  moyens 
entre  luy  et  la  duchesse,  tellement  que  la  paix 
Tut  faicte;  et  Tut  la  duchesse  menée  honorable- 
ment et  paisiblement  devers  sa  mère,  en  Haynault, 
pour  demourer  avecque  elle  ; et  l’accompaigna  le 
duc  mesme.  Et  Tut  leur  traictié  Taict  par  l’advis 
des  trois  estats  du  pays  deHaynault,  Hollande, 
Zélande  et  Frize;  c’est  assavoir  que  le  duc  tien- 
droit  et  congnoistroit  la  duchesse,  en  Bavière, 
comtesse  de  Haynault,  Hollande,  Zélande,  et  dame 
de  Frize  ; et  elle,  de  sa  part , véant  que  elle  n’estoit 
point  femme  pour  garder  et  deffendre  de  touttes 
oppressions,  envers  et  contre  tous,  les  dessusdils 
pays,  veu  les  partialités  quy  grants  estoient  ès 
dessusdits  pays  de  Haynault,  Hollande,  Zélande 
et  Frize,  congnut  le  duc  son  cousin  pour  son  vrai 
héritier , gouverneur  de  touttes  ses  terres  et  sei- 
gneuries; et,  de  faict,  l’en  mist  en  possession. 
Duquel  traictié  pluiseurs  gens  des  dessusdits  pays 
furent  moult  joieulx  ; et  Dieu  sait  la  joie  que 
iceulx  duc  et  duchesse  faisoient  ensemble;  et  ne 

sembloit  pas  que  oncque  eussent  eu  guerre  ensem- 
ble. Icelle  dame  , au  voulloir  du  duc,  fut  mariée 
à messire  Frank  Borsel , duquel  ne  d’aultres  elle 
n’eust  nuis  enlfants.  Et  tantost  apprès  alla  de  vie  à 
très  pas  ; et,  par  ainssi , le  duc  fut  seigneur  de 
louttes  les  terres  dessusdites. 


CHAPITRE  CLXIX. 

r 

De  pluiseurs  crolleraents  de  terre  que  advinrenten  Castelogne,  Es- 
paigne  et  Languedoc,  et  coppie  de  la  lettre  que  le  souldan  de  Baby- 
loue  envoya  aux  seigneurs  de  la  chrcstienté. 


L’an  1427,  par  tout  le  pays  de  Castelogne  feut 
^rant  tremblement  de  terre  : et  commença  deulx 

jours  devant  le  quaresme  ; et  dura  jusques  au  mer- 
quedi  après  Pasques.  Emprès  la  ville  de  Gironde , 
devers  les  monts,  en  une  ville  nommée  Amer, 
jadis  fondée  de  par  le  roy  Charles  le  Grant,  advint 
que  un  homme  vint  au  curé,  et  luy  dict  que  un 
homme  estoit  là  près  au  bois  gisant , qui  se  vouloit 
confesser.  Dont  quand  le  curé  vint  près  du  bois , 
il  véit  grant  plenté  de  noirs  moines  qui  lui  sem- 
bloient  maulvais  esprits.  Si  regarda  derrière  luy 
pour  demander  à Fhomme  qui  le  menoit  qui  es- 
loient  ces  moines , mais  rie  le  véit  oncques  depuis. 
Si  retourna  le  curé  tout  paoureux  en  la  ville,  et 
dict  à l’abbé,  qui  estoit  seigneur  de  la  ville,  ce  qq  ’il 

avoit  veu.  Lequel  abbé  ordonna  tout  incontinent 
faire  une  noble  procession  au  dehors  de  la  ville;  et' 
y allèrent  hommes  et  femmes  et  enfants  deschaulx, 
et  les  chefs  nuds  moult  dévoiement  ; et  ne  démon- 
rèrent  en  la  ville  , sinon  un  boullenghier  et  son 
varlet.  Mais  tandis  que  la  procession  se  faisoit 
autour  de  la  ville  , ad  vinrent  en  la  ville  si  grands 
crollements  de  terres  , que  quant  la  procession 
retourna,  ils  trouvèrent  l’abbaye  et  tous  les  édi- 
fices de  la  ville  trebuchiés  par  terre.  Aucuns 
jours  après,  entre  ladicte  ville  de  GirondeetBrachi- 
monne,  trebu chièrent  de  dix-huict  à vingt  villages 
que  villes  et  pluiseurs  chasteaulx.  En  une  ville 
nommée  Besodo  , à deux  lieues  près  de  celle  ville 
d’Amer , la  terre  fondit  en  pluiseurs  lieux  , et  y ef- 
fonssèrentquarante-neufgrosses  maisons, si  parfond 
que  l’on  n’y  sçavoit  trouver  fond.  Encoires  d’em- 
près  celle  ville  fendist  un  grant  camp  semé  de 
froument,  qui  est  devenu  un  grant  lac  d’eaue,  et 
une  partie  de  celle  eaue  est  chaude.  En  celle  eaue 
avallèrent  les  voisins  une  corde , et  au  bout  d’icelle 
une  pierre  de  ploneq;  mais  ils  n’y  trouvèrent  ni 
polrent  trouver  fonds.  En  la  sepmaine  penense,  en- 
tre la  ville  d’Amer  et  le  bois,  fondist  la  terre 
si  parfond  que  on  n’y  vcoit  point  de  fond;  et  y 
lurent  péries  maintes  bestes  saulvaiges.  En  une 
grande  abbaye,  à sept  lieues  près  de  Brachimonne, 
feut  amené  ung  démoniaque  pour  estre  conjuré  se- 
lon la  coutume  du  lieu;  lequel,  contraint  par 
les  conjuracions  congnut  qu’il  eust  esté  avec  les 

mauvais  esprits  qui  eurent  destruit  la  ville  d’Amer 
dist  oultre  qu’ils  eurent  en  octroy  de  Nostre- 
Seigneur , de  faire  pluiseurs  maulx  au  monde , si 
aucuns  chrestiens  ne  les  eussent  empéschés  par 
leurs  pénitences  et  oraisons  , et  par  leurs  proces- 
sions. En  ce  mesine  temps,  en  Espaigne,  advinrent 
grands  crollements  de  terre , si  que  pluiseurs  vil- 
les tresbuchèrent.  En  Gai  lice , issirent  d’un  bois 
grands  serpents  , lesquels  , par.  le  conduit  d’un 
loup , entrèrent  en  une  ville  de  six  cents  maisons , 
et  y engloutirent  moult  cruellement,  hommes, 
femmes  et  enfants,  et  aultres  bestes  semblables. 
Crollements  adveinrent  en  Languedocq,  en  plui- 
seurs lieux;  etencoires  plus  grand  advint  ès  pays 
d’outre  mer. 

S’ensuit  la  copie  d’unes  lettres  que  le  Soudan  de 
Babylone  envoya  audict  an  aux  seigneurs  de  la 
clirestienté.  «Baldadori,  fîlz  d’Aire,connestable  de 
Jérico , prévost  de  Paradis  terrestre,  nepveux  des 
dieux , roy  des  roys , prince  des  princes , Soudan  de 
Babylone , de  Baldarch  (Bagdad),  de  Perse  , de  Jé- 
rusalem, deCaldée,  de  Barbarie , prince  d’ A Afrique 
et  d’Ircanie,  seigneur  desScy  thés,  Anucs,  des  Payens 
et  des  Martains , maistre  Anlipolet , advouéd’Amo- 
zone,  gardien  des  isles, doyen  desabbayes,  comman- 
deur des  temples,  frisseur  de  Heaulmes , perseur 
des  haulbers,  rompeur  desharnois,  fendeur  d’es- 
eus  , briseur  de  lances  , lanceur  de  glaives  , efFon- 
dreur  de  destriers,  trespercheur  de  presses,  des- 
truiseur  de  chasleaulx  et  de  forteresses,  fleur  de 

chevalerie  , sengler  de  hardiesse , ange  de  lar- 
gesse, cremeur  des  ennemis,  espérance  d’amis, 
recouvreur  des  desconfiz , conserveur  des  Juifs, 
occiseur  des  chresliens , gardien  des  Sarrazins  , 
estendart  de  Mahomet,  seigneur  de  tout  le  monde: 
aux  roys  d’Allemaigne , de  France  et  d’Angle- 
terre , à tous  ducs , comtes , et  généralement  à tous 
ceulx  auxquels  nostre  débonnairetéest  advenir,  sa- 
lut en  notre  grâce.  Comme  il  soit  loisible  de  re- 
lenquir  erreur  par  saigesse  qui  veoult , vous  man- 
dons que  ne  tardez  de  venir  vers  nous,  et  relever 
vos  fiefs  et  terres,  en  reniant  vostre  Dieu  et  la  foi 
chrestienne,  délaissant  vos  erreurs,  en  quoi  vous  et 
vos  devanchiers  avez  estés  enveloppés  trop  longue- 
ment; ou  aullrement  notre  indignation  et  puis- 
sance tournera  sur  vous  briefvement  vos  lestes 
à renchon  , sans  espargnier  homme.  Donné  la 
vegile  des  bassady , par  la  main  Ebas  Baptites,  léal 
barbarin,  l’an  dix  de  nostre  couronnement,  en  la 
seconde  année  de  la  victoire  de  Cippre.  » 

Atant  je  metais  de  parler  du  Soudan  , et  parlerai 
du  siège  des  Anglois  devant  Orléans. 

CHAPITRE  CL. 

Comment  les  Anglois  asségicrent  la  ville  d’Orléans,  où  le  comte  de. 
Salbery  fut  occis  d’un  coup  de  canon. 


Au  mois  de  juin  1428,  se  partirent  d’Angleterre 
et  descendirent  à Calais  une  grande  armée,  nom- 
brée  de  six  mille  combattants,  dont  le  comie  de 
Salbery  estoit  chief  ; et  tant  exploita  qu’il  se  trouva 
à Paris.  Là  fut  grandement  receu  et  n’y  demoura 
gaires  ; il  fut  par  le  régent  ordonné  d’aller  mettre 
le  siège  devant  Orléans , laquelle  chose  fut  faicte. 
Mais  auparavant  qu’il  y misl  le  siège,  i!  conquesta 
villes  et  chasteaulx  pluiseurs.  Ces  choses  faictes, 
il  mist  le  siège  devant  Orléans  , du  costé  devers  la 
Solongne  ; et  en  venue  prisl  la  tour  du  bout  du 
pont;  et  trois  ou  quatre  jours  après  ce  qu'il  eust 
prins  ladicte  tour,  il  s’assist  hault  aux  fenestres  , 
par  lesquelles  il  véoit  bien  à plain  en  ladicte  ville  ; 
et  belle  et  puissante  luy  sembloit,  espérant  la  met- 
tre en  l’obéissance  du  roy  et  régent  d’Angleterre. 
Or  advint  que  en  soy  devisant  à ses  gens  d’icelle 
ville  d’Orléans,  un  homme,  comme  l’on  disoil,  qui 
pas  n’estoit  canonnier,  se  trouva  auprès  d’un  canon 
chargié  de  poudre  et  de  pierre , auquel  canon  il 
bouta  le  feu.  Or  est  ainsi  que  la  pierre  férit  contre 
la  fenestre  où  le  vaillant  comte  de  Salbery  estoit 
appuyé;  duquel  cop  il  fut  si  grevé,  que  en  moins 

t e huict  jours  après,  alla  de  vie  à trépas  ; qui  fut 
grand  perte  pour  les  Anglois , car  plus  vaillant  de 
Juj  ne  fut  en  Angleterre , ne  poeult  eslre  sous  le 
soleil.  Quand  le  regent  sceut  celle  mort,  il  ordonna 
estre  en  son  heu  le  comte  de  Sulïbrt  et  le  seigneur 
de  Tallebot.  Or  est  vrai  que  dedans  la  ville  d’Or- 
leans  esloient  de  quinze  à seize  cents  combattants 
gens  de  guerre,  sans  ceulx  de  la  ville,  dont  estoit 

j ï.  .,  , ns,  qui  puis  fut  comte 

de  üunois,  le  seigneur  de  Gaucourt , Polon  de 

îwintrailles  , La  Ilire,  le  seigneur  deVillars,et 
pluiseurs  aultres , lesquels  faisoient  pluiseurs  belles 
saillies  sur  les  Anglois.  Les  Anglois  firent  pont 
sur  la  nviere  de  Loire;  et  avec  ce  feirent  pluiseurs 
boulverts  pour  clore  la  ville  de  toutes  parts.  Tou- 
tefois je  n’ai  point  sceu  que  la  ville  fust  si  assénée 
que  ceulx  de  dedans  n’en  ississent  tellement  quel- 
lement.  Icellui  siège  dura  très  longuement;  et  pour 
la  puissance  des  Daulphinois,  lailloit  que  les  vi- 
vres, pour  avitailler  ceulx  du  siège,  fussent  con- 
duits à puissance  de  gens  de  guerre.  Or  est  ainsi, 
que  le  régent,  qui  lors  estoit  à Paris,  ordonna 
grant  foison  de  charriots  et  charrettes  chargiés 
de  vivres,  et,  pour  les  mener seurement,  fbrent 
ordonnes  pluiseurs  capitaines,  accompagnés  de 
quinze  à seize  cents  hommes  de  guerre,  et  deux- 
mille  communes  ; lesquels  exploitèrent  chemin 
tant,  qu’ilsse  trouvèrent  emprès  dTIenville  , en 
Ceauce;  et  là,  en  plain  champ,  furent  assaillis 
des  Daulphinois,  qui  pouvoientbien  estre  six  mille 

combattants,  dont  estoit  chief  messire  Charles  de 
Bourbon  , le  baslard  d’Orléans  , messire  Jehan 

Stuart,  connestabled’Escoche,  son  fllz  et  son  frère, 

% , ^ ^ ■ 

Poton  , La  Hire  et  pluiseurs  aulires.  Quant  les 
Anglois  véirent  si  grand’  compaignie  de  gens  de 
guerre  devant  eulx,  ils  se  mirent  tous  à pied  et 
se  fermèrent  de  leur  charroi;  et  en  belle  ordon- 
nance  attendirent  leurs  ennemis.  Là  commencha 
la  bataille  dure  et  aspre  en  venue,  mais  enfin  les 
Daulphinois  se  mirent  en  romplure  et  en  fuicte; 
c’est  assavoir  ceulx  de  cheval  ; ceulx  de  pied  y 
moururent  la  pluspart.  Là  furent  tués  le  connesta- 
blc  d’Escoche,  son  frère , son  filz,  et  près  tous  les 
Escochois,  et  pluiseurs  aulires  chevaliers  et  es- 
cuyers  ; et  se  appela  celle  bataille  la  bataille  des 
herens.  Après  celle  déconfiture,  les  Anglois menè- 
rent leurs  charriots  et  charrettes  au  siège  que 
leurs  gens  tenoient  devant  ladicte  ville  d’Orléans  , 
et  y feurent  à grant  chière  recheus. 

Comment  la  Pucelle  Jehanne  vint  en  bruit,  et  fcut  amenée  au  siège 
d’Orléans;  comment  elle  saillist  avec  les  Franchois  sur  les  Anglois, 

et  le  siège  abandoé. 

\ * * 

* i 

Oit,  convient-il  parler  de  une  adventure  qui  ad- 
vint en  France,  la  nompareille  que  comme  je  crois 
y advint  oncques.  Vrai  est  qu’en  un  villaige  sur  les 
marches  de  Lorraine  , avoit  un  homme  et  une 
femme,  mariés  ensemble,  qui  eurent  pluiseurs 
enfants,  entre  lesquels  eurent  une  fille  qui,  de 
l’eage  de  sept  à huict  ans,  fut  mise  à garder  les 
brebis  aux  champs , et  long- temps  fit  ce  mestier. 
Or  est  vray  qu’elle  peut  dire  , du  temps  qu’elle 
avoit  ou  pouvoit  avoir  dix -huict  ou  vingt  ans, 
qu’elle  avoit  souvent  révélation  de  Dieu , et  que 
devers  elle  venoit  la  glorieuse  vierge  Marie,  ac- 
compaignée  de  pluiseurs  anges , saincts  et  sainctes  , 
entre  lesquels  elle  nommoit  madame  saincte  Kathe- 
rine et  David  le  prophète,  atout  sa  harpe , laquelle 
il  sonnoit mélodieusement;  et  enfin  elle  disoit  que 
entre  les  aultres  choses  elle  eut  révélation  de 
Dieu  , par  la  bouche  de  la  vierge  Marie  y qu’elle  se 
mist  sus  en  armes,  et  que  par  elle  , Charles,  daul- 
phin  de  Vienne,  seroit  remis  en  sa  terre  et  sei- 
gneurie , et  qu’elle  le  meneroit  sacrer  et  couronner 

à Reims  *.  Icelles  nouvelles  advinrentà  un  gentil- 
homme de  la  marche  , lequel  la  arma  et  monta,  et’ 
la  mena  au  siège  d’Orléans , allencontre  des  Anglois 
qui  tenoient  le  siège. 

Si  fist  assembler  le  bastard  d’Orléans  et  aultres 
pluiseurs  capitaines,  auxquels  il  conta  ce  que  icelle 
fille,  nommée  Jehanne  la  Pucelle,  disoit.  Et  de 
faict  fut  interrogiée  de  pluiseurs  sages  et  vaillants 
hommes , lesquels  se  boutèrent  en  foi  de  le  croire  , 
et  ad  joutèrent  en  icelle  si  grand’  foi , qu’ils  haban- 
donnèrent  et  mirent  leurs  corps  en  toute  adventure 
avec  elle.  Et  est  vray  que  un  jour  elle  leur  dict 
qu’elle  vouloit  combattre  les  Anglois  ; et  assembla 
ses  gens  , et  se  print  de  assaillir  les  Anglois  par  la 
plus  forte  bastille  qu’ils  tenoient,  que  gardoit  un 
chevalier  d’Angleterre  nommé  Cassedag.  Icelle 
bastille  fut,  par  ladicte  Pucelle  et  les  vaillants 
hommes,  assaillie  et  prinse  de  bel  assault,  et  là  feut 
Cassedag  mort , qui  sembla  chose  miraculeuse , 
veue  la  force  de  la  bastille  et  les  gens  qui  le  gar- 
doient.  Le  bruit  courut  parl’ost  des  Anglois  de  la 
prinse  de  ladicte  bastille  ; et  finablemenl,  quant  ils 
ouyrent  dire  que  ladicte  Pucelle  avoit  faict  cette 

. emprinse , ils  en  furent  moult  espouventés  ; et 
disoient  entre  eulx  qu’ils  a voient  une  prophétie 
qui  contenoit  que  une  pucelle  les  devoit  débouter 
hors  de  France  , et  de  tous  points  les  deffaire.  Si 

i.  Le  volume  IX  contiendra  l’histoire  détaillée  de 

% 

cette  héroïne  d'après  un  manuscrit  du  temps. 

levèrent  leur  siège  et  se  retrayrent  en  aucunes 
places  de  leur  obéissance  , environ  ladicte  ville 
d’Orléans.  Entre  lesquels  Ànglois  le  comte  de  Suf- 
fort  et  le  seigneur  de  la  Poulie,  son  frère,  se  tin- 
rent à Gergeau  , mais  gaires  ne  y feurent  que 
icelle  ville  fust  prinse  d’assault,  et  là  fut  Jedict 
seigneur  delà  Poulie morlet pluiseurs  Ànglois.  La 
puissance  des  dessusdicts  Ànglois  s’assemblèrent 
pour  retourner  à Paris  devers  le  régent  ; mais  ils 
furent  de  si  près  suivis  des  Daulphinois,  qu’ils  se 
trouvèrent  en  bataille  l’un  devant  l’aultre,  auprès 
d’un  village  en  Beauce,  qui  se  nomme  Patte.  Or 
advint  qu’ils  cuidèrent  prendre  placé  plus  advanta- 
geuse  que  celle  où  ils  estoient,  et  partirent  de  leur 
place.  Mais  les  Daulphinois  frappèrent  dedans  telle- 
ment, qu’ils  les  deffirent,  et  de  tous  points  les  dé- 
confirent. Là  furent  prins  le  comte  de  SufTort , le 
seigneur  de  Tallebot  et  tous  les  capi  taines , excepté 
messire  Jehan  Bastol,  lequel  s’en  alla,  dont  il  eut 
depuis  grands  reproches , pource  qu’il  estoit  cheva- 
lier de  la  jarretière.  Toutefois  il  s’excusa  fort,  di- 
sant que  si  on  l’eust  voulu  croire  , la  chose  ne  fut 
pas  ainsi  advenue  de  leur  part.  Ainsi  furent  An- 
glois  desconfits , et  se  nomma  icelle  bataille  la  ba- 
taille de  Patte. 

CHAPITRE  CL II. 


Comment  le  daulphin  fut  couronné  roy  de  France  à Rains;  de  plui- 
seurs  villes  quy  se  rendirent  à luy;  comment  le  duc  deBcthfort  luy 
alla  allencontre,  et  présenta  la  bataille;  des  faicts  de  la  Pucelle, 
quy  mena  le  roy  devant  Paris. 


Vous  advez  ouy  comment  Jehanne  la  Pucelle 
fut  tellement  en  bruit  entre  les  gens  de  guerre  , 
que  réalement’ils  créoient  que  c’estoit  une  femme 
. envoyée  de  par  Dieu  , par  laquelle  les  Anglois  se- 
roient  reboutez  hors  du  royaulme.  Icelle  Pucelle 
fut  menée  vers  le  daulphin  , qui  vollentiers  la 
véit , et  qui , comme  les  aultres , ajousta  en  elle 
grant  foi , et  feist  unggrant  mandement  où  furent 
grant  nombre  des  princes  de  son  sang  ; c’est  assa- 
voir les  ducs  de  Bourbon  , d’Alençon  et  de  Bar , Ar- 
tus , connestable  de  France,  les  comtes  d’Erminacq 
( Armagnac  , ) de  Patriac  et  de  Venosme  , le  sei- 
gneur de  Labret  ( Albret  , ) le  baslard  d’Or- 
léans , le  seigneur  de  laTrimoulle,  et  pluiseurs 
grans  seigneurs  de  France  et  d’Escoche.  Et  fut 
moult  grande  la  puissance  du  daulphin  , atout  la- 
quelle s’en  tira  droit  à Troyes  en  Champaigne,  et 
lui  feul  promptement  la  ville  rendue,  et  lui  firent 
obéissance  ; aussi  firent  ceulx  de  Chaslons  et  de 
Rains.  En  laquelle  ville  deRains  il  fut  sacré  , oingt, 

et  couronné  roy  de  France.  Ainsi  fui  Charles  Vile, 
de  ce  nom  , sacré  à Rains,  comme  vous  avez  ouy. 
Après  que  le  roy  eust  séjourne  ung  petit  de  temps 
en  la  ville  de  Rains  , il  s’en  alla  en  une  abbaye  où  on 
aoure  (adore)  sainct  Marcoul,  Nostre-Corps-Bény.Là 
on  dis  t qu’il  printla  dignité  et  privilesgc  de  garir  les 
escroelles.  Ces  choses  faicles  , il  passa  la  rivière  de 
Marne,  et  se  trouva  à Crespy  en  Vallois.  Quand  le 
régent  sceut  que  le  roy  avoit  esté  sacré  à Rains, 
et  qu’il  marchoit  en  pays  pour  tirer  droit  à Paris, 
il  assembla  une  grande  compaignie  d’Anglois  et 
de  Picards , entre  lesquels  estoient  messeigueurs 
Jehan  de  Crequi  , messeigneurs  Jehan  de  Croï  , 
le  bastard  de  Sainct-Pol  , messire  Ilue  de  Lan- 
noy  , saigeet  vaillant  chevallier,  Jehan  de  Brimeu 
et  aultres  , lesquels  se  trouvèrent  en  grant  puis- 
sance en  un  village  nommé  Mitlri  en  France,  et 
les  Franchois  et  leur  puissance  estoient  en  ung 

au  lire  village  nommé 1 * * à deux  lieues  près 

de  Crespi  en  Vallois,  et  là  estoit  le  duc  d’Alen- 
chon  , ladicle  Pucelle,  et  pluiseurs  aultres  capi- 
taines. Le  régent,  qui  désiroitla  bataille  contre  les 
Franchois,  approcha  d’eulx  jusques  à une  abbaye 
qui  s’appelle  la  Victoire , laquelle  n’est  point  loing 
d’une  tour  qui  s’appelle  Mont  Espilloy;  et  là 
arriva  environ  my-aoust  , l’an  mil  quatre  cent 
vingt-neuf,  ouyt  messe  à Crespy , puis  monta  à che- 


1 . Le  nom  de  ce  village  manque  dans  le  manuscrit  du  roi 

val  , armé  d’une  brigandine,  et  se  lira  aux  champs, 
là  où  il  trouva  une  belle  compaignie  et  grande  qui 
l’attendoit.  Toutefois  le  duc  d’Alenchon  et  la  Pu- 
celle  estoient  désà  devant  ; et  se  trouvèrent  bien 
près  des  Anglois  avant  que  le  roy  veriisl.  Et  quand 
le  roy  fut  arrivé , lui  et  ses  gens  ordonnèrent  une 
belle  grande  battaille  5 cheval  , et  avec  che  deulx 
aullres  compaignies  à manière  de  deux  ailles  ; et 
avec  che  avoit  ung  grand  nombre  de  gens  de  pied. 
Et  quant  aux  Ànglois  , ils  ne  firent  qu’une  bataille, 
et  tout  à pied  , excepté  le  baslard  de  Saincl-Poi  , 
messire  Jehan  de  Croy  et  aulcuns  aullres  en  pe- 
tit nombre,  lesquels,  quant  ils  veirent  les  Fran- 
chois  , quant  aux  hommes  d’armes  , ne  descen- 
doient  point  à pied  , montèrent  à cheval,  comme 
dit  est.  Ce  jour,  faisoi t grand  chaleur  et  merveil- 
leusement grant  poussière.  Or  advint  qu’à  l’ung 
des  bouts  de  la  battaille  des  Anglois  , les  Fran- 
chois  firent  tirer  la  pluspart  de  leurs  gens  de  traits, 
avec  une  compaignie  de  gens  de  cheval , et  assail- 
lirent les  Anglois  ; et  là  y eust  maintes  fîesches 
tirées  , tant  d’un  coslé  comme  d’aultre.  Et  pour 
renforchier  les  gens  où  la  bataille  s’estoit  commen- 
chiée  , le  régent  y envoya  une  compaignie  , sans 
ce  que  les  battailles  laissassent  oncques  leur  ordon- 
nance, ne  Franchois  ne  Anglois  ; et  quand  les  Fran- 
chois  véirent  que  Anglois  et  Piccards  tindrentpied 
et  vaillamment  combattirent , ils  se  retrayrent , et 
oncques  puis  n’abordèrent  ensemble  l’ung  contre 
l’aultre,  sinon  par  escarmouches.  Et,  comme  je  oys 

dire , celui  de  tous  qui  mieulx  se  monstra  ce  jour 
là  plus  homme  d’armes  , et  qui  plus  y rompit  de 
lances , ce  fut  le  bastard  de  Sainct-Pol.  Messire 
Jehan  de  Croy  y fut  alfolé  d’un  pied  , tellement  que 
toute  sa  vie  demeura  alFolé.  Icelle  journée  se  passa 
ainsi  comme  vous  avez  ouï  ,sans  aultre  chose  faire; 
et  quant  ce  vind  vers  soleil  couchant,  le  roy  se 
tira  en  la  ville  de  Crespy , et  les  aultres  se  tirèrent 
ès  villaiges  là  entour.  Or,  faut  parler  des  Anglois. 
Vrai  est  que  aulcuns  véirent  bien  la  retraicte  des 
Franchois  ; si  les  volloienl  aulcuns  poursuivir  , 
mais  le  régent  ne  le  voll  pas  souffrir,  pour  le  doubte 
des  embusches;  car,  comme  oy  nombrer  lesFran- 
chois  , ils  estoient  de  cinq  à six  mille  harnois  de 
jambes.  Quand  les  Franchois  furent  ainsi  partis  , 
les  Ànglois  logèrent  en  une  abbaye  , et  envoyèrent 
quérir  des  vivres  à Senlis.  Le  lendemain,  le  roy  et 
tonte  sa  puissance  se  mirent  en  belle  ordonnance 
auprès  de  la  ville  de  Crespy  , avec  eux  tous  char- 
riotset  bagaiges  ; et  ces  choses  faictes  , tourna  le 
dos  aux  Anglois  et  s’en  alla  en  la  ville  de  Compien- 
gne  , laquelle  lors  tenoit  le  parti  des  Anglois.  Mais 
sans  conlredict , nuis  firent  ouverture  au  roy  , et 
le  receurent  à grant  joie  ; et  là  séjourna  le  roy  cinq 
jours,  et  y tint  conseil^ de  ce  qu’il  avoit  affaire. 
Et  quant  le  régent  sceutque  le  roy  estoit  entré  à 
Compiengne  sans  contredict , il  se  doubta  fort  que 
pluiseurs  villes, qui  lors  esloienten  leurobéissance, 
ne  se  tournassent  du  parti  du  roy.  Pour  laquelle 
cause , avec  sa  puissance  , retourna  à Paris  ; et  là 

laissa  Louis  de  Luxembourg  , évesque  de  Thé- 
rouene  et  chancellier  de  France  pour  les  Anglois, 
le  seigneur  de  File  - Adam  , lors  mareschal  de 
France,  et  aussi  pluiseurs  seigneurs  d’Angleterre, 
aulxquels  il  bailla  en  garde  ladite  ville  de  Paris; 
et  s’en  alla  en  Normandie  pour  pourvoiraux  gardes 
des  bonnes  villes  et  forteresses.  Quand  le  roy  eult 
séjourné  à Coiripiengne  , comme  dict  est  , il  pris! 
son  chemin  avec  toute  sa  puissance  pour  venir  droit 
à Paris  ; car  la  Pucelle  lui  avoil  promis  de  le  m Ret- 
ire dedans  , et  que  de  ce  ne  se  debvoit  poinct  doub- 
ler. Toutefois  , elle  y failli  comme  vous  orrez.  Au 
partir  de  Compiengne  , le  roy  tira  droict  à Senlis , 
laquelle  ville  luy  fit  obéissance,  puis  à Sainct- 
Denis , et  entra  dedans.  Et  apprès  fut  ordonné  par 
les  remonstrances  que  la  Pucelle  faisoit  , que  la 
ville  de  Paris  fust  assaillie.  Quand  ce  vint  au 
tour  de  l’assaut,  la  Pucelle,  armée  et  habillée, 
avec  son  estendart,  fut  des  premiers  assaillants  , 
et  alla  si  près  qu’elle  fut  navrée  du  traict.  Mais 
les  Angloiè  deffendirent  si  bien  la  ville  que  les 
Franchois  n’y  purent  rien  faire,  et  se  retrayrenl 
en  la  ville  de  Sainct-Denis.  Après  que  leroy  eut  esté 
en  la  ville  de  Saint-Denis  pluiseurs  jours  , véants 
que  la  ville  de  Paris  estoit  trop  fort  gardée  , se  re- 
tira oultre  la  rivière  de  Saine  , et  donna  congié  à 
la  pluspart  de  ses  gens  , lesquels  se  mirent  en  gar- 
nison dans  pluiseurs  villes,  tant  à Beauvais,  Senlis . 
Compiengne  , Soissons  , Crespy  , et  en  pluiseurs 
aultres  villes  deçà  Saine  ; lesquels  firent  forte 

guerre,  tant  surles  Anglois  que  surles  gens  du  duc. 
Et  ainsi  se  passa  icelle  ad  venture,  comme  vous  avez 
ouï,  avec  pluiseurs  autres  choses,  qui  trop  longues 
seroient  à raconter. 


CHAPITRE  CLIII. 


De  l'ambassade  que  le  duc  de  Bourgongne  envoya  en  Portingal , pour 
avoir  madame  Ysabel , fille  du  roy , en  mariage. 


En  l’an  14^8  , dont  devant  est  faicte  mention  , 
le  duc  envoya  son  ambassade  devers  le  roy  de  Por- 
tingal, pour  avoir  en  mariage  madame  Isabelle , sa 
fille , dont  cy-après  sera  parlé  en  maintes  manières, 
car  en  son  temps  elle  lut  comme  saige  et  pleine  de 
belles  vertus.  Iceulx  ambassadeurs  furent  les  sei- 
gneurs de  Roubaix  , Andrieu  de  Toulonjon  , Raul- 
duin  d’Oignies  et  aultres.  Or  est  vray  que  quant 
iceulx  ambassadeurs  furent  arrivés  devers  le  roy 
de  Portingal,  pour  aulcunes  difficultés  quy  se  trou- 
vèrent touchant  le  mariage  du  duc  , il  leur  failly 
retourner  en  Flandres  devers  le  duc  où  il  esloit , 
et  où  il  y a bien  grand  voyage  , soit  par  mer  ou  par 
terre.  El  pendant  le  temps  que  iceulx  ambassa- 
deurs renvoyèrent  devers  le  duc,  le  roy  de  Portin- 
gal maria  son  aisné  filz , nommé  Edouard  , à la 
sœur  du  roÿ  Alphonse  d’Arragon  , duquel  mariage 
se  fist  une  grand’  feste  et  solempnité,  dont  u ng  peu 
sera  faicte  mention. 

CHAPITRE  CLIV.  . 

Du  mariage  de  l’Infant  don  Edouard,  fils  duroy  de  Portingal,  aisné, 
à la  sœur  du  roy  Alphonse  d’Arragon;  de  leurs  accoustremens  et 
pompe  nuptiale , et  nopccs  célébrées  dans  la  ville  d’Estremoux  (Es- 
treraoz). 


La  nuict  de  Noël , le  roy  de  Portingal  envoya 
son  second  fils  l’infant  don  Piettre,  duc  de  Cuim- 
bre,  l’archevesque  de  Lisbonne  , et  pluiseursautres 
chevaliers  et  escuyers,  au-devant  de  l’infante,  sœur 
du  roy  d’À-rragon,  laquelle  estoit  en  une  ville  nom- 
mée Euvre  (Evora).Et  de  là  se  party  pour  venir  en  îa 
villed’Estremoux(Estremoz),oùleroyde  Portingal 
l’attendoit  pourestreépousede  son  filzaisné,  nommé 
l’infant  Edouard,  qui  depuis  fut  roy  de  Portingal,  et 
icelle  royne  , laquelle  estoit  grandement  accom- 
paignée  de  dames  etdamoiselles,  habillées  à la  mode 
d’Àrragon.  Or  fa ult  parler  des  habillements  que 
avoient  l’infant  don  Piettre  et  l’évesque  de  Lis- 
bonne. Vray  est  que  l’infant  don  Piettre  avoit 
six  coursiers  richement  habillés  , et  dessus  six 
gentilshommes  paiges  , lesquels  estoient  chargiés 
d’or phaivre rie  , robbes  , chapperons  et  chausses. 
Et,  avec che,  avoit  trois  coursiers  , et  jennetz  en 
main,  couvert  des  velous  cramoisi  brandé  de  sa  de- 
vise de  la  balance.  L’archevesque  de  Lisbonne  es- 
toit accompaignié  du  clergié  , et  devant,  lui  quatre 
paiges  montés  sur  quatre  coursiers  richement  ha- 

billiés,  et  les  paiges  vestus  de  robbes  moitié  de  velous 
noir  et  de  bevres  (castor)  le  poil  dehors  , et  sur  les 
bevresavoil  brodures  d’orphaiv rerie  de  sa  devise. 
Deaultres  grands  seigneurs, y avoit  bien  habilliés  de 
riches  tissus  de  drap  d’or  et  d’orphaivrerie  ; et  pol- 
voient  eslre  mil  chevaulx  ou  environ.  Le  roy  de 
Portingal  ordonna  aussyson  rnaisnéfîls  pour  aller  au 
devant  de  ladite  dame,  pourlarechepvoir,  à un  pont 
où  passoit  une  petite  rivière;  et  là  iceluy  infant  don 
Fernand  estoit  accompaignié  des  comtes  d’Orin  , 
Courem  et  de  Roiolles  (Acrayollos) , et  avoit  iceluy 
infant  trois  chevaulx  couverts  dedrapdamasde  trois 
couleurs,  vermeil,  blanc  et  bleu;  et  après  avoit  sept 
jennelz  de  main  habillés  à la  moresque  et  puis  riche- 
ment habillés  d’orphaivreries,et  les  paiges  des  com- 
tes d’Orin  etdeRoiolIes  richemenlhabillésd’orphai- 
vreries,  etpoivoient  estre  mil  chevaulx  ou  environ. 
La  troisième  compaignie,  quy  alla  au-devant  de  la- 
dite infante  d’Arragon  , lut  l’infante  de  Portingal  , 
quy  depuis  fut  duchesse  de  Bourgongne  , accom- 
paignée  de  son  frère  l’infant  Henry  , et  pluiseurs 
dames  et  damoiselles  ; louttes  icelles  compaignies 
richement  habillées  , tant  hommes  que  femmes. 
Ladite  infante  de  Portingal  avoit  par-dessus  sa  ves- 
lure  un  riche  manteau  fendu  à deulx  costés  , uns* 
chapperon  en  gorge  de  velous  bleu  , et  dessus  ung 
chappel  de  Brabant  broché  d’or  ; etcuidoient  aul- 
cuns  que  ce  fut  ung  chevalier.  El  quant  à l’infant 
don  Henry,  quy  accornpaignoit  sa  sœur  , ce  jour  se 
trouva  habillé  en  fils  de  roy  ; et  avoit  après  luy 

trente-ung  paiges  montés  sur  chevaulx  richement 
couverts  et  vestus  d’orphaivrerie,  de  drap  d’or  et 
de  soie  ; et  polvoient  estre  environ  sept.  Or  est 
vray  , que  environ  demie  lieue  de  ladite  ville 
d’Estremoux  , ladite  infante  de  Portugal  rencontra 
l’infante  d’Àrragon  ; et  là  se  feirent  de  grands 
honneurs  à rechepvoir  ladite  infante  d’Àrragon. 
La  quarte  compaignie  quy  alla  au-devant  de  ladite 
in  fanle  d’Àrragon , fu  l le  roy  de  Port  ingai  ,accompai- 
gné  de  l’nng  deses  fils,  nommé  l’infant  don  Jehan, 
du  comte  de  Varcelles(Barcellos),  de  pluiseurs  ar- 
chevesques  et  évesques , prélatz  , gens  de  conseil 
et  de  noble  chevalerie.  Le  roy  estoit  monté  sur  ung 
moult  beau  coursier  gris  ; après  lu  y quatre  com- 
pagnons , montés  sur  chevaulx  royaulx,  vestus  de 
drap  damas,  vermeil  et  blanc  ; et  pol  voit  bien  avoir 
en  sa  compaignie  mil  chevaulx  ; et  très  gracieu- 
sement receut  sa  belle-fille,  ladite  infante,  laquelle 
luy  voull  baiser  la  main  , mais  le  roy  de  Portingal 
ne  le  volt  point  souffrir.  Là  a voit  un  chevalier  quy 
fisl  attacher  ung  cordon  d’orphaivrerie  etde  soie  au 
fraing  de  la  monture  de  ladite  infante;  et,  ce  faiet, 
le  roy  de  Portingal  prist  le  cordon  ; mais  tantost 
saillirent  à terre  dix  , que  barrons  que  grands  sei- 
gneurs 9 pour  tenir  iceluy  cordon  et  pour  accom- 
paigner  ladite  dame.  Et  auprès  de  ladite  ville  d’Es- 
Iremouxjes  seigneurs  du  sang  royal  de  Portingal 
descendirent  de  leurs  chevaulx,  et  tout  à pied  ac- 
compaignèrenl  ladite  infante.  A l’entrée  delà  porle 
de  ladite  ville,  se  firent  pluiseurs  esbattements 

de  mistères.  Ladite  ville  estoit  tendue  de  draps  des 
couleurs  du  roy  de  Porlingal  ; c’esl  assavoir  , ciel 
en  haut,  les  parois  (murs),  la  cauchie  (chaussée),  tel- 
lement que  toutesloit  couvert, hautetbas.  Après  les 
oraisons faictes  en  l’église,  le  roy  de  Porlingal  mena 
ladite  infante  en  son  hostel , quy  moult  richement 
estoit  aournée  de  loutles  choses.  Làavoit  ung  riche 
dressoir , en  la  salle  où  le  souper  se  fist  , chargié 
de  vaisselle  dorée  et  blanche;  et  au  regard  des 
mets  et  entremets  , que  belle  chose  estoit  à le 
veoir  et  regarder!  Et  le  jour  de  Noël  l’infante  fut 
menée  en  la  grande  église  : et  la  menoit  le  roy  de 
Porlingal  ; et  là  avoit  grand’  seigneurie  de  ducs, 
de  comtes  , et  de  barons  , gens  d’église  , dames  et 
damoiselles.  Et  là  estoienl  officiers  d’armes  , trom- 
pettes et  clarons,  etaullres  ménestreulx;  et  après 
le  divin  service  faict,  fut  ramenée  en  sa  chambre  ; 
et  tost  après  le  roy  l’alla  querrir,  et  l’amena  en  la 
salle  moult  richement  parée.  Leroy  s’ assista  table, 
et  au-dessous  de  lu  y ladite  infante,  et  à sa  sénestre, 
sa  fille,  infante  de  Porlingal.  Le  roy  fut  servy  de 
ses  quatre  enfants  ; c’est  as.savoir  l’infant  don 
Piettre , l’infant  don  Henry  , l’infant  don  Jehan  et 
l’infant  don  Ferrand  , quy  moult  humblement  ser- 
virent. Et  quant  au  regard  des  mets  et  entremets  , 
pavons  et  aultres  oiseaulx  revestus  et  armoiez  , 
entre  lesquels  y eu lt  cinq  banières  de  cinq  royaul- 
mes  , premier  d’Angleterre  , de  Castille  , de  Por- 
tugal, d’Arragon  et  de  Navarre  ; puis  sonnèrent 
pluiseurs  trompettes  et  ménestreulx  ; et  che  làicl, 

fut  amené  ung  coursier  couvert  des  devises  du  ro y 
de  Portingal , et  dessus  icelui  coursier  avoit  ung 
sacq  , et  dedans  ce  sacq  quarante  mille  royaulx  ; et 
avec  che  avoit  ungcheval  houchié(houssé)  de  velous 
bleu  , sur  quoy  le  roy  d’armes  de  Portingal  monta 
et  alla  devant  la  grand’  table  ; et  là  descendit  et 
rnerehia  le  roy  de  Portingal  bien  honnourablenient 
des  quarante  mille  royaulx  qu’il  avoit  donnés  aulx 
officiers  d’armes,  trompettes  et  méneslreulx;  puis 
remonta  sur  son  cheval  eteria  largesse  par  trois  fois 
au  roy  de  Portingal.  En  ce  mesme  jour,  le  roy  de 
Portingal  mena  sa  belle-fille  , infante  d’Arragon  , 
au  lo<ris  de  Sainct-Francois  , où  esloil  son  aisné  fils 
Edouard  , dont  encore  cy  n’a  esté  faicle  menciun. 
Clievaulx  feurent  amenés.  Pour  ladite  infante  , 
estoit  ordonnée  une  blanche  haquenée  moult 
richement  garnie  de  riche  tissu  d’or  cramoisi; 
et  avec  elle  , drechié  brod tires  de  perles  pour 
le  monter  à cheval.  El  feurent  auprès  d’elle  les  in- 
fan Ts  Piettre,ducdeCuimbre,et  l’infant  don  Henry, 

«/ 

duc  de  Vislu,  quy  lenoientune  tablette  d’argent , 
bien  dorée  et  richement  ouvrée  , sur  laquelle  la- 
dite infante  monta  sursa  haquenée  ; et  elle  montée, 
les  dessusdits  infants  don  Piettre  et  don  Henry  , 
prindrent  au  destre  et  senestre  la  bride  de  ladite 
haquenée  ; et  ainsy  à pied  la  menèrent.  Et  derrière 
iceulx  deux  estoient,  tant  à destre  comme  à se- 
nestre, les  infants  don  Jehari  et  don  Fernand  , les 
comtes  d’Orin  , et  de  Reolles  , et  de  Vasconselles  , 
don  Allephons,  don  Sanche,don  Henry  de  Castille, 

et  pluisenrs  aultres  grands  seigneurs , chevaliers 
et  escuyers.  Après  estoient  les  dames  et  damoi- 
selles  , et  tout  à pied,  excepté  le  roy  et  ladite  in- 
fante. Et  pourche  que  il  estoit  nuict , y avoit  de 
cent  à six  vingts  torches.  Et  est  vray  que  dame  Isa- 
bel , fille  du  roy  de  Portingal , estoit  devant  au  lieu 
des  Cordeliers  , accompaignié  du  comte  de  Bar- 
selles,  et  de  pluiseurs  prélats  et  seigneurs,  pourre- 
chepvoir  sa  belle-sœur  l’infante  d’Àrragon.  À ren- 
trée du  monastère,  leroy  descendit  de  son  cheval, 
et  l’infante  fut  descendue  par  les  quatre  infants 
donPiettre,  don  Henry,  don  Jehan  et  don  Fer- 
nand, par  eulx  mesmes,  en  sa  chambre  quy  moult 
richement  estoit  parée;  et  le  roy  de  Portingal  et 
ses  enfants  se  retirèrent  en  une  salle  ; et  fust  là  ap- 
porté le  vin  par  manière  de  collacion  ; et  fut  le 
roy  servy  par  son  maisné  fils  l’infant  don  Fernand; 
après  fut  servy  l’infant  don  Piettre  , après,  l’infant 
don  Henry  et  l’infant  don  Jehan  par  grands  sei- 
gneurs de  leur  lignaige,  tant  de  dragioire,  devin 
que  de  la  serviette. 

Etchefaict,  le  roy  retourna  en  son  chastel,  ac- 
compaignié de  ses  enfants  et  seigneurs  de  son  sang; 
et  après  que  le  roy  fut  en  sa  chambre  , les  enfants 
du  roy  et  tous  les  chevaliers  et  escuyers  du  sang 
royal  retournèrent  devers  ladite  infan  te  d’Arragon. 
Et  en  une  belle  grand’  salle  s’assemblèrent,  où 
là  furent  dansses  de  pluiseurs  instrumens,  et  aussy 
de  chansons , et  après  les  dansses  s'apportèren  t vin 
et  espices  , et  les  enfants  don  Piettre,  don  Henry  , 

don  Jehan  et  don  Fernand  servirent  leur  aisné 
frère  don  Edouard  , et  leur  belle  sœur  l’infante 
d’Arragon  ; et  che  faict  se  retourna  honourable- 
ment  en  son  logis.  À lendemain  se  fist  grand  dis- 
ner, que  l’infant  don  Edouard seigneurdenopces fist, 
où  le  roy  de  Portingal  son  père  fut,  moult  bel  et 
sollempnel  de  tous  services  , tel  et  sy  grand  que 
chacun  peut  pensier  ; et  ainsy  se  passa  la  noble  feste 
du  dessusdit  infant  Edouard  et  de  ladite  infante 
d’Àrragon  ; lequel  infant  Edouard  fut  depuis  roy 
de  Porl ingai  ; et  de  celle  dame  eust  de  beaulx  en- 
fants , dont  l’aisné  fui  roy  de  Portingal  , quy  en 
l’an  mil  quatre  cent  soixante  cinq,  estoit  tenu  l’ung 
des  vaillants  princes  de  la  chrétienté,  et  quy  fist  de 
belles  conquesles  sur  les  Sarrazins,  ès  pays  d’Af- 
frique  , comme  icelles  sont  bien  ad  plain  déclarées 
ès  cronicques  quy  en  font  mencion.  Atant  en  lai- 
ray  à parler,  et  parleray  du  duc  et  de  madame  Isabel 
de  Portingal. 

CHAPITRE  CLY. 

Comment  madame  Ysabel  de  Portingal  arriva  à l’Escluse , en  Flandres, 
où  elle  fut  honorablement  receuej  de  la  solemnité  et  feste  des 
nopces  du  duc  et  d’elle  ,quy  se  tint  à Bruges  ; et  des  joustes  et  es- 
battemens  quy  se  y feirent  ÿ et  des  seigneurs  et  dames  quy  se  trou- 
vèrent à ladite  feste. 


Après  icelle  belle  feste  accomplie,  et  la  responce 
faicte  aux  ambassadeurs  du  duc  , le  roy  Jehan  de 
Portingal  fut  content  du  mariage,  et  envoya  sadite 
fille , dame  Isabel  , grandement  et  honourable- 
rnent  accompaigniéede  l’infant  don  Ferrand,  frère 
de  ladite  dame  , le  comte  d’Orin  et  pluiseurs 
aultres  grands  seigneurs , dames  et  damoiselles  , 
devers  le  duc.  Laquelle  dame  arriva  au  port  de 
l’Escluse,  en  décembre  mil  quatre  cents  vingt-neuf, 
où  elle  fut  bien  et  honourablement  receue  ; et  là 
elle  fut  environ  huict  jours  pour  elle  et  ses  gens 
ung  peu  refaire  de  la  mer,  car  ils  y eulrent  tourment 
merveilleuîx,  et  tant  que  pluiseurs  des  navires  lais- 
sèrent l’ung  l’aultre,  dont  les  ungs  arrivèrent  en  An- 
gleterre, les  aultres  en  Bretagne;  mais,  parla  grâce 
de  Dieu,  tost  retourna  à l’Escluse.  Après  que  ladite 
dame  eut  séjourné  à i’Escluse , elle  entra  à Bruges, 
le  huitième  jour  du  mois  de  janvier , Tan  mil 
quatre  cents  vingt-neuf  ; mais  avant  son  entrée  , il 
fault  parler  de  l’hoslel  du  duc  à Bruges , où  les 
nopces  se  feirent. 

Il  estoit  ordonné,  il  est  vrai,  que  pluiseurs  et  no- 
tables édifices  audit  hostel  , dont  les  aulcuns  es- 
taient à estre  mis  sur  les  au] très  à durer.  Et  pour 
engrandir  ledit  hostel , y fut  appliquée  une  rue  te- 
nantaudit hostel  poury  applicquieretordonner  plu- 
sieurs esdifiees;  laquelle  rue  fut  murée  aulx  deulx 
bouts.  Orfault  parler  dudit  hostel.  Il  est  vrai  que 
dedans  la  machonnerie  dudit  hostel,  sur  la  grant rue 
fut  ung  moult  bel  et  grau  t lyon  de  fust  (bois),  très 
richement  peint,  et  ordonnez  pour  toujours  durer 
accroupi;  et  tenoit  en  l’une  de  ses  pattes  de  devant 
ung fusil,  et  en  l’autre  une  pierre,  et  de  celle 
pierre sourdoit  vin  blanc  et  vermeil,  par  certain  ar- 
tifice , et  chéoit  devant  lui  en  ung  grant  bachin 
assez  hault,  habandonnez  à prendre  à tous  ceulxet 
celles  qui  y vouhlroient  venir;  et  y fut  celle  course 
de  vin  durant  jour  et  nuiet  de  la  feste.  Dedans  le- 
dict  hostel  , emmi  la  cour,  y avoit  faict  ung  cerf 
pareillement  encaissé  en  ung  mur,  pour  y laissier 
tousjours,  lequel  tenoit  une  fiolledanssa  patte,  et 
rendoitson  ypocras  à tous  venanz,  qui  chéoit  devant 
lui  en  unggranlbassin;  etestoit  richement  ordonné 
dedans  une  grant  salle  laide  de  fust  (bois)  toute 
neufve,  dont  on  parlera  ci-après.  Il  y avoit  pareil- 
lement faicte  une  iicorne  bien  grande  et  richement 
aournrée,  qui  portoiten  son  front  devant  une  licorne 
fine  toute  entière  d’une  pièce  , laquelle  avoit  de 
longueur  entre  sept  et  huitpeiz,qui  par  une  petite 
ampoullette,  qu’elle  tenoit  en  sa  patte  devant  elle, 
rendoitson  eau  rose  chéanl  devant  lui,  comme  dict 

est,  en  ungbachin,  là  où  se  povoient  tous  ceulx 
et  celles  rafraîchir, qui  là  dansèrent  ou  sévirent. De- 
dans l’hostel  furent  faicts  pluiseurs  beaux  édifices, 
lesquels  ont  esté  abattus  ; c’est  à savoir,  trois  gran- 
des cuisines , trois  rôtisseries  , grandes  et  plantu- 
reuses, six  drescheoirs  pour  les  viandes  rechepvoir, 
les  uns  pourpotaiges,  lesautres  pour  boni  lis , autres 
pour  gellées  , autres  pour  rostz,  autres  pour  pâli- 
cheries  , autres  pour  fruis  et  entremetz  ; et  sur- 
tout ung  grant  et  principal , auquel  tous  les  autres 
rendoient.  Et  avec  ce  fut  faicle  neupve,  pour  abattre 
une  grande  salle  de  fust,  qui  avoit  cent  et  quarante- 
six  pieds  de  long,  et  de  largeur  soixante-treize  ; 
et  à l’un  des  bouts  y avoit  une  belle  et  grande 
cheminée,  et  à l’autre  desbouts  estoienl  les  portes 
et  entrées;  laquelle  salle  estoit  moult  bien  et  ri- 
chement parée  ; et  à chascun  costé  de  la  salle  ung 
drescheoir.  dont  chascun  portoit  vingt  pieds  de 
long;  et  si  estoit  sur  deulx  pas  de  hault,  et  au 
costé  ung  petit  huis  pour  y entrer  et  yssir,  et  por- 
toit chascun  drescheoir,  estages  de  ha u lteur  chascun 
de  deulx  pieds  et  demi  de  hault.  Dedans  ladicte 
salle  avoit  dessure  unechambrede  parement,  laicte 
pareillement  pour  abattre;  dedans  laquelle  chambre 
avoit  ung  lit  qui  portoit  dix-huit  pieds  de  long  et 
douze  de  lées.  Par  icelle  chambre  entroit-on  dedans 
le  grand  hostel  anchien . Dedans  ladicte  salle  y avoit 
faict  un  moult  bel  hourdis(échafiaud)et  hault,  sur  un 
des  costés,làoù  les héraultsse  tenoient  pour  regar- 
der les  estats,  et  pour  crier  les  lestes  ; et  là  sonnoient 

les  trompettes  et  ménestreulx  pour  danser.  En  icelui 
eschauffault,po  voient  bien  entrer  soixante  hommes. 
Le  comble  tout  de  la  salle  estoit  tendu  par  dedans, 
depuis  lespens  jusqu’à  la  festissure,  de  drap  neuf 
de  trois  coul leurs,  c’est  asçavoir  vermeil,  bleu 
et  blancq  , et  tous  semés  de  la  devise  du  duc  ; c* es- 
toit ung  fusil  à pierres  enflambées;  et  au  montant 
de  la  salle,  au  milieu,  y avoit  attachié  ung  arbre  bien 
branchu,  doré  moult  richement,  en  ung  moult  bel 
et  riche  préau  ; auquel  arbre  doré  pendoient  grans 
escus  annoyez  des  armes  des  seigneurs  et  pays  du 
duc  ; et  sur  le  comble  de  ladicle  salle,  par  dehors,  y 
avoit  assises  grandes  banières  des  armes  des  pays 
du  duc.  Sur  les  dresclieoirs  , les  trois  estages  es- 
taient couvers  et  chargiez  de  vaisselles  fines  d’or, 
et  les  deux  estages  d’en  bas  de  moult  riche  vaisselle 
d’argent  doré,  par  grans  vaisseaulx;  et  au  milieu  de 
la  salle  y avoit  chandeliers  croisiez  de  fust  pendanz, 
emplis  de  torchins  de  chire,  que  fesoit  moult  bel 
veoir  ardeoir  par  nuict.La  chapelle,  la  grant  salle 
anchienne,  et  toutes  les  chambres,  celle  de  madame 
de  Bethfort,  et  toutes  les  autres,  connues  et  non 
connues,  furent  tant  richement  tenduesde  tapisse- 
ries quec’estoit  une  grant  merveille  à penser;  et  en 
aulcunes  chambres  et  salles,  là  où  il  appartenoit, 
grans  dresclieoirs  chargiez  de  vaisselle  d’or  et  d’ar- 
gent, par  grant  habondance,  et  partout  l’hostel  servis 
à toutes  les  heures  disners  et  souppers  tous  en  vais- 
selle d’argent;  et  tousjours  demouroienl  les  susdits 
dresclieoirs  fournis,  tant  que c’esloit  grant  noblesse. 

Or,  fault  parler  de  ceulx  qui  vindrent  en  ladicte 
ville  de  Bruges  pour  estre  à celle  noble  feste.  Vray 

est  que  il  y vint  pluiseurs  grans  seigneurs  et  ba- 
rons , nobles  chevaliers  et  escuyers , dames  et  da- 
moiselles dont  je  me  passe  en  brief,  car  on  peult 
assez  sçavoir  leur  grant  puissance  et  estât  , telz 
que  le  comte  de  Conversan  , qui  depuis  fut  comte 
de  Sainct-Pol,  et  ses  deulx  enffans  ) Lévesque 
de  Liège,  le  comte  de  Blanquenehem^  messire 
Jehan  de  Luxembourg,  qui  depuis  fut  comte  de 
Ligny  et  de  Guise  ; le  seigneur  d’Anthoing,  le  sei- 
gneur de  Préaulx,  le  vidame  d’Amiens,  le  sei- 
gneur de  Mo.ntagu  , et  pluiseurs  autres,  tant  de 
Bourgongne,  de  Picardie  , de  Flandres , de  Hol- 
lande , de  Zellande  , que  de  ailleurs. 

Après,  fault  parler  des  dames  ; et  première,  ma- 
dame Anne  de  Bourgongne,  duchesse  de  Belhfort , 
femme  et  espouse  du  régent  de  France;  pour  lors 
laquelle  dameestoit  tenue  l’une  des  gracieuses  du 
monde.  Si  fault  croire  que  en  grant  estât  de  che- 
valiers et  escuyers,  dames  et  damoiselles  , et  tous 
habillements  , tels  que  à princesses  appartenoient , 
elleestoit  aournée  (ornée)  et  furnie.  La  comtesse  de 
Namur,  douagière,  y vinstà  moult  bel  estât,  gran- 
dement accompaignée  de  chevaliers  et  escuyers , 
tous  veslus  de  sa  livrée  de  drap  de  sathin  noir , ou- 
vrée d’orphaivrerie,  ou  nombre  de  cent  chevaulxou 
plus,  moult  bien  aceompaignicz  aussy  de  dames  et 
damoiselles  , vestues  pareillement,  chascune selon 
son  estât  ; et  l’accompagnoit  la  damedeSantes,  atout 

ung  chariot  et  seize  chevaulx,  ses  gens  parés  de  la  li- 
vréedu  seigneur  de  Santés. La  dame  de  Beaurevoir, 
femme  de  messire  Jehan  de  Luxembourg,  y entra 
le  vendredy  sixiesme  jour  de  janvier,  moult  no- 
blement accompaigniée  de  chevaliers  et  escuyers, 
au  nombre  de  six  vingls  chevaulx.  Elle  esloit  en 
ung  chariot  moull  riche  , tout  garny  et  couvert  de 
drap  d’or, et  ensuivant  après,  six  gentilz  hommes 
sur  haquenées  moult  bien  parées,  etdeulx  varletz 
sur  deulx  chevaulx,  menants  deulx  haquenées  en 
main.  La  dame  d’Àntoing  vinst  grandement  ac- 
compaigniée a quatre  cents  chevaux,  menant  deulx 
haquenées  en  main  par  deulx  varletz.  Si  esloit  en  sa 
compaignie  la  dame  de  Croisilles,  sa  niepee;  elestoit 
ladicte  dame  de  Croisilles  à cheval,  accotupaignié 
de  cinq  dames  et  damoiselles  moult  richement 
habillées,  et  grant  foison  de  chevaliers,  escuyers 
et  aullres  portants  la  livrée  du  seigneur  d’Antoing, 
robbes  vermeilles  bien  brodées.  La  séneschale  de 
Hainault  vinst  ledict  jour  , bien  accompaigniée  de 
quatre-vingts  chevaulx  ou  environ,  où  il  y avoit 
pluiseurs  nottables  chevaliers,  escuyers  , dames 
et  damoiselles , parés  de  sa  livrée  moult  honoura- 
blement.  Après,  vindrent  pluiseurs  dames  et  da- 
moiselles du  pays  de  Flandres  , en  grants  estats  , 
dont  je  ne  ferai  icy  mémoire  ; car  de  tout  leur 
estât  racompler  la  matière  seroifc  trop  longue.  Le 
samedi  septiesme  jour  de  janvier,  le  duc  espousa 
en  la  ville  de  l’Escluze  madame  Elisabeth  de  Por- 
tingal  5 et  n’y  eull  pas  grants  estats  ne  serimonies 

faictes  aux'espousages  , fors  que  il  y eult  aulcuns 
de  ses  princes , seigneurs  et  barons  ; et  de  par  la 
dame  pareillement  y cstoient  son  frère  l’infant  don 
Ferrand  , le  comte  d’Orin  ( Ourem  ) , nepveu  de 
ladicte  dame,  l’évesque  d’Euvre  ( Evora)en  Por- 
tingal.  Si  y avoit  dames  , seigneurs  et  barons  : 
assavoir , don  Sansse  , don  Ferrand  de  Menesse , 
don  Ferrand  de  Castro  , don  Jean  de  Castro,  et 
pluiseurs  aullres  nobles  et  grants  seigneurs  et  es- 
cuyers.  Si  y avoit  pluiseurs  dames  et  damoiselles 
venants  du  pays  de  Portingal,  au  nombre  de  vingt 
ou  vingt-quatre;  somme  toutte,  tant  seigneurs 
qu’aultresgens  , deux  mille  ou  environ  , et  la  plus 
grande  partie  veslus  de  la  livrée  de  ladicte  dame  , 
robbes  bleues,  brodées  bien  richement  de  sa  devise. 
Le  dimanche  au  matin  ensuivant,  huiliesme  jour  du- 
dictmois,  ledictduc  se  mitsur  l’eaue,  accompaignié 
de  ses  gens,  et  six  vaisseaulx  bien  ordonnés  et  ha- 
billés, et  armoyés  dudict  pays  de  Portingal  ; et  ar- 
riva au  dehors  de  Bruges,  joindant  la  porte , à dix 
heures  du  matin.  Si  allèrent  au-devant  les  col- 
lèges par  processions  ; peuple  y estoit  grand.  Ceulx 
de  Bruges  , de  Gand  et  d’aultres  bonnes  villes  de 

O 7 

Flandres  y estoient  en  moult  grant  estât  et  magni- 
ficence ; et  allèrent  au-devant  de  ladicte  dame  tous 
les  nobles  seigneurs  du  pays  de  dehors  , qui  es- 
toient venus  à ladicte  leste.  Mais  ce  ne  povoit  durer 
longuement  en  ordonnance  qu’il  les  con vendit  re- 
trayre , pour  la  grant  presse  qui  y estoit.  Là  il  y 
avoit  u ng  chariot  pendant,  moult  richement  doré  , 

21. 

couvert  de  drap  d’or,  que  la  régente  de  France 
soeur  du  duc  avoit  envoyé  et  fait  présent  à madicte 
dame  ; dont  on  disoit  pour  vray  que  es  pommeaulx 
dudict  cliariot  avoit  plus  de  six  marcs  d’argent 
doré  et  esmaillé  moult  richement.  11  y avoit  aussy 
une  moult  riche  littière  faicte  neuve  , tant  riche- 
ment que  il  n’estoit  point  à penser;  sur  quoy  ladicte 
dame  monta  seule,  adonrnée  à l’usaige  de  France  , 
accompaignée  de  toute  gentillesse  , allant  a pied 
d’un  costé  et  d’aultre  , tenant  ladicte  dame  , et  les 
deulx  destriers  qui  porloient  la  liticre  , sans  nul 
gentde  cheval , sinon  deulx  , dont  l’ung  fut  don 
Ferrant  son  frère  , et  le  seigneur  de  Roubaix  , 
pour  ce  qu’il  ne  povoit  aller  à pied;  car  autre- 
ment ne  fut-il  pas  de  cheval;  et  puis  derrière 
grand  foison  chevaliers  et  escuyers.  Et  tous  les 
barons,  chevaliers  et  escuyers  de  Portingal , al- 
loient  a pied;  pareillement  roy  d armes , trom- 
pettes , héraulx  et  manestreulx  , qui  aussy  la  con- 
duirent  jusques  à l’hostel  du  duc.  Et  lut  sur  le 
chemin  parmi  la  ville  près  de  deulx  heures  avant 
quelle  fust  descendue  dedans  l’hostel  du  duc  , 
pour  cause  de  la  grant  presse  de  peuple  qui 
lors  estoit  dedans  la  ville.  Tout  au  long  de  la 
ville  , les  rues  esloient  parées  de  drap  vermeil , 
sans  nulles  aullres  couleurs , et  tons  les  mestiers 
mis  en  ordonnance  de  degré  en  degré  , moult  not- 
tablement , et  à grant  nombre  de  gens  ; et  avoient 
leurs  trompettes  d’argent , comme  il  est  accoutumé 
de  carrefour  en  carrefour.  Et  à chascune  compai- 

gnie  , les  grans  pots  d’argent  emplis  de  vin  pour 
eulxraffraischir  , qui  sont  trois  mesliers,  auxquels 
y avoit  par  nombre  cent  et  cinquante  trompettes 
d’argent,  sans  les  aullres  instruments,  qui  faisoient 
moult  grantesbaudissemenls  par  la  ville.  Et  par  de- 
dans le marchié, depuis  ting  bout  jusques  à l’aultre, 
y avoit  faicte  une  nœufveruedehaut  hou rdis  (échu f- 
faud),  tout  chargié  de  peuple  ; et  tout  au  long  d’i- 
celle rue,  et  de  là,  jusques  à l’hoslel  du  duc,es- 
toient  en  ordonnance  arcbiers  et  arbalestriers  ; et, 
auprès  de  la  porte  , y avoit , tout  en  une  compagnie 
soixante-seize  trompettes,  qui  toulles  bondissoient 
en  une  fois.  Et  ainsi  entra  madicte  dame  en  l’hos- 
tel  du  duc,  son  seigneur  et  mari.  Ladicte  dame 
entra  dedans  la  cour,  et  alla  jusques  an  pied  des 
degrés,  en  l’anchienne  salle  , et  là-  descendit,  là 
où  la  vinst  bienvegnier  la  duchesse  de  Bethfort, 
régente  de  France  , accompaigniée  moult  grande- 
ment des  nobles  dames  et  damoiselles,  tant  de 
celles  de  son  hostel  comme  de  celles  qui  estoient 
venues  à ladicte  feste.  Si  entrèrent  en  lachappelle, 


où  le  service  divin  fus t nottablement  et  révérem- 
ment  faict.  Apprès,  les  dames  se  rafraischirent , et 
prindrent  nouveaux  habits  et  ahornementsdeplus 
nobles  en  plus  nobles;  et  puis,  par  ladicte  grant 
chambre  nœufve,  la  dame  entra  dedans  ladicte  salle. 
Si  l’admenoient  son  frère  et  son  nepveu  dessusdit  ; 
et  puis  la  suivoient  touttes  les  dames  amenées  de 
son  pays.  Et  fust  ainsi  une  espace  dedans  ladicte 
salle;  et  puis  y vinst  un  petit  de  temps  la  duchesse 

de  Belhfort,accompaigniée  moullgrandement.  Une 
petite  espace  apprès,  vinst  le  duc  accompaignié 
des  seigneurs,  barons  et  chevalliers  moult  riche- 
ment aornés  et  liabilliés  de  tant  riches  habits  et 
joyaux,  que  merveilles  seroit  à racconter;  et  n’y 
arresta  gaires,  depuis  qu’il  eust  les  dames  bienvei- 
gnées,  qu’il  ne  se  partist,  et  mangea  en  sa  chambre 
privément.  Apprès  que  le  duc  fust  parti,  s’assirent 
les  dames  par  la  manière  qu’il  s’ensuit  : première 
s’assis t ladicte  dame;  et  auprès  de  lui  au-dessous,  la 
duchesse  de  Bethfort;  au  dextre  de  ladicte  dame,  son 
frère;  et  puis,  tout  au-dessus,  deulx  évesques,  celui 
d’Evre  (Evora) , en  Portingal , et  celui  de  Tournay; 
au-dessous  , la  douagière  de  Namur  ; et  puis  , tout 
au-dessous,  la  dame  de  Beaurevoir.  Et  sur  ladicte 
table  ,?voit  trois  riches  nefs  d’or  et  d’argent , pour 
mectre  aumosne.  L’une  servoit  devant  ladicte 
dame,  l’autre  devant  la  régente,  et  la  tierce  devant 
l’infant  don  Ferrand.  Quant  à la  seconde  table  où 
séoient  les  dames,  il  n’y  eust  point  parfaicte  or- 
donnance, pourla  presse  de  la  gent  qui  y vindrent 
trop  abondamment  ; et  se  y remurent  pluiseurs 
dames  que  on  sist  où  on  poeult  trouver  place.  Si 
séoient,  première,  madame  deBauseguy,  puis  la  sé- 
neschale  de  iïainault,  puis  la  dame  d’Ànloing,  la 
dame  de  Beauvergier,  la  dame  femme  de  monsei- 
gneur Philippe  de  Montmorenci,  la  dame  de  San- 
tés ; et  touttes  celles  venants  de  Portingal , furent 
tou  lies  à une  table  ensemble.  Au  service,  devant  les 
mets  de  la  grant  table,  alloieni  pluiseurs  grants 


(i439)  DU  Sr  DE  SAINT- REMY.  Ô27 

seigneurs,  tels  que  Lévesque  de  Licge  , le  seigneur 
d’Enghien  , messire  Jehan  de  Luxembourg,  le 
seigneur  d’Antoing,  le  comte  de  Bosquenehen, 
et  bien  vingt  chevalliers  de  l’hostel  du  duc.  Et 
créez  que  c’estoit  bel  à veoir  celle  noble  compai- 
gnie  et  ordonnance.  A chacun  mests,  avoit  entre- 
mests  , et  à chacun  plat  ung  ; dont  le  premier 
fust  une  dame  et  ung  préau  large,  plus  que  n’est 
ung  grant  plat , en  tenoit  icelle  dame,  une  ban- 
nière en  sa  main  , armoyée  des  armes  du  duc  ; et, 
à l’aullre  main  , menoit  une  licorne  vestue  d’un 
raanlel  ainsi  armoyé.  A chacun  plat  du  second 
mests,  y avoient  dames  qui  tenoienten  l’une  des 
mains,  petits  penoncheaux,  armoyés  des  armes  des- 
susdictes;  et,  à l’aultre  main,  menoient  chièvres 
enman télés  desdicles  armes  ; pareillement  au  tiers 
mests,  y avoit  hommes  saulvaiges  à cheval  sur 
pourchelels  rostis  , aussi  armoyés  des  armes  des- 
susdictes.  Au  quart  mests,  haults  ehasteaux  quar- 
rés  à quatre  tours,  et  au  milieu  une  grosse  tour, 
là  où  il  avoit  sur  la  lerraisse  un  homme  saulvaige  , 
tenant  une  banière  des  armes  du  duc:  et  à chascune 
des  quatre  tours  sur  la  terraisse,  une  dame  tenant 
ung  penon  armoyé  des  armes  de  ses  pays.  En  la 
fin  y eust  ung  grant  entremests  d’ung  grant  pasté, 
où  il  y avoit  ung  mouton  tout  vif,  teint  en  bleu, 
et  les  cornes  dorées  de  fin  or.  En  icelle  pasté,  avoit 
ung  homme  nommé  Ilansse  , le  plus  appert  que  on 
sceut,  vestu  en  habit  de  beste  saulvaige;  et  quant 
Je  pasté  fust  ouvert,  le  mouton  saillit  en  bas,  et. 

l’homme,  sur  le  bout  de  la  table , et  alla  au  long  de 
üappuye  dubanc,  lutter  et  riber (folâtrer)  à madame 
d’Or,  uue  moult  gracieuse  folle,  et  qui  bien  sçavoit 
estre  , qui  estoit  assise  au  milieu  des  deulx  grants 
dames,  aussi  haut  que  l’appuye  du  banc.  Et  en  lutter 
et  en  riber,  firent  moult  d’esbattements;  et  d’aultre 
part  poussez  que  assezyeust  d’esbatlemenlsaultres, 
tant  de  trompettes  , menestreux  et  de  moult  divers 
instruments;  et  estoit  près  de  vespre,  avant  que 
on  eust  disné.  Apprès  le  disner  et  les  grâces  dictes, 
les  dames  se  retrayrent  et  prindrent  nou  veaux  ha- 
bits. Aussi  se  mirent  tous  les  seigneurs  et  cheval- 
liers, d’abils  pareillement,  deulx  ou  trois  fois.  Sy 
y eust  vingt-un  chevalliers  qui  esloient  de  la  com- 
paignie  du  duc,  vestus  paraux  de  robbes  et  heuc- 
ques  (robes)  chargiées  d’orphaivreries  riches  et  pe- 
santes; et  danssèrent  jusques  apprès  mie  nuict,que 
on  fist  crier,  qui  estoit  près  du  jour,  unes  jousles 
pour  lendemain  ; puis  se  fist  le  banquet. 

Le  lendemain,  joustèrent  moult  radement  sur 
le  marchié  de  Bruges  , où  on  joustoit  à trois  rangs; 
et  durèrent  les  joustes,  lelundy,  mardy,  mercredv 
et  jeudy;  sy  se  reposèrent  le  vendredy  ; et  toujours 
y eust  prix  d’armes  pour  la  jouste  aulx  chevalliers 
et  escuyers  du  dehors  et  du  dedans.  Sy  y eust  de 
moult  grants  dansseries  et  de  moult  grants  estais 
faicls,  tant  d’habits  changiés  comme  autrement. 
Mesmement  paiges  et  officiers  du  duc , tous  iceulx 
jours,  muèrent  d’habits,  louschargiés  d’orphaivre- 
rie  , cors  et  manches  de  drap  de  soie  et  de  fourrures, 

tant  richement  que  on  ne  polvoit  penser.  Pour  le 

premier  jour  à la  jouste , le  comte  de  Bosquenehem 
forjousta  de  dehors  ; et  eust  pour  le  prix  un  frémaii 
d’or;  comme  chevallier,  et  comme  escuyer  du  de- 
hors, f us t Vaincquede  Mol  ; sy  eust  pour  son  prix 
nng  rubis.  Le  chevallier  qui  forjousta  dedans, 
fust  monseigneur  de  Créquy.  Sy  eust  une  chaisne 
d’or;  et  Pescuyer  de  dedans  fust  Andrieu  de  Tou- 
Jonjon  ; si  eust  ung  diamant.  Au  second  jour, 
pour  le  chevallier  de  dehors  , le  duc  eust  ung  riche 
diamant  ; et  l’escuyer  de  dehors  fust  Pierre  de 
Vendre,  et  eust  ung  frémaii  d’or  ; et , pour  le  che- 
vallier de  dedans,  le  comte  de  Blanquenehem , et 
eust  ung  diamant;  et  Pescuyer  parlant,  un  g7  fré- 
maii d’or.  Le  tiers  jours,  pour  le  chevallier  de 
dehors,  monseigneur  de  Créquy , ung  rubis  ; Pes- 
cuyer  , Henry  d’Oxen  ,•  nng  frémaii  d’or  ; le  che- 
vallier de  dedans,  le  seigneur  de  Croy , ung  ru- 
bis ; Pescuyer , Anthoine  de  Yillcrs,  ung  frémaii 
d’or.  Le  quatrième  jour  n’y  eust  que  deulx  prix  , 
dont  le  mieulx  faisant  de  dehors,  fust  messire 
Jehan  Vasques,  chevallier  de  Portingal;  sy  eust 
ung  rubis';  et  dedans,  le  seigneur  de  Bussy , sy 
eust  ung  diamant.  Le  sabmedy  se  fist  unes  jousles  à 
l’usaige  de  Portingal , que  les  Portingallois  firent 
sans  donner  prix;  et  furent  abbattues  toultesles 
lislhes  qui  estoient  sur  la  place.  Sy  firent  une 
seule  listhe  à travers  de  fort  merrien,  haute  jus- 
quesauxespaules  des  chevaux;  etfurent  tenduesde 
drap  bleu  tout  au  long:  et,  en  la  fin  de  la  jouste^de- 


I 


33o  MÉMOIRES  (l4*9> 

mouraiceluy  drap  aulx  cocquins, par  pièchesel  ban- 
deaux. Et  joustoient  aussi  au  loing  de  la  listhe,  l’un  . 
d’ung  costé  , et  l’aultre  de  l’aullre  , à escus  comme 
de  fin  acier,  et  les  heaulmes  à la  fachon  , en  selles 
de  guerre  ; et  n’y  eust  que  deulx  ou  trois  eslran- 
giers  contre  eulx  ; et  dura  la  jousle  assez  longue- 
ment, à peu  rompre  de  bois;  car  les  roches  ne 
polvoient  prendre  sur  les  escus  et  harnois , non- 
obstant qu’ils  y melloient  grant  peine.  Et  lurent 
assez  richement  habilliés  à l’usage  de  leur  pays.  Le 
merquedy,  troisième  jour  des  espousailles , au 
vespre,'que  encoires  joustoit-on,  vinstla  duchesse 
de  Clèves  ; et  ainenoit  avec  elle  deulx  de  ses  filz. 

Le  damoiseau  de  Clèves,  son  filz , estoil  avec  le 
duc,  lequel  alla  au-devant  de  ladicte  dame  , en  la 
compaignie  du  due,  lequel  y alla  au-devant  à 
grant  foison  de  baronnie.  Sy  entra  aussi  noblement 
accompaigniée,  sur  le  vespre,  à cheval,  moult  ho-  • 
norablement  et  à gran  t foison  de  torches.  Le  diman- 
che, seiziesme  jour  du  mois  , se  firent  joustes  pa- 
reilles à celles  du  sabmedy,  et  y eust  six  jousteurs, 
des  pays  du  duc  , avec  ceulx  de  Portingal.  Et  ainsi 
se  conclud  ladicte  feste  et  solempnité  , qui  fust  tant 
riche  et  honorable,  que  mémoire  en  doit  estre  à 
toujours;  car  je  crois  que  oncques  ne  furent  veues 
tant  de  riches  robbes  de  drap  d’or  et  orphaiv  rerie, 
que  en  icelle  feste.  Et  qu’il  soit  vray,  il  y eust  tant 
de  seigneurs  que  dames  qui  firent  faire  tant  de 
robbes  de  riches  draps  d’or  tissus,  sans  celles  d’or- 
phaivreries,  que  les  ungs  en  avoientpourleurcorps. 

vingt,  les  aultres  seize,  douze,  dix,  et  le  moyen 

estoit  de  cinq  et  de  six  , voire  si  riches  que  nul  ne 
le  polroit  croire,  qui  ne  l’auroit  veu.  Et  quant  au 
duc,  sans  les  draps  d’or,  il  y alloua,  tant  pour  son 
corps  que  pour  ceulx  qu’il  vestist  pareil  de  lui, 
pour  les  paiges  et  ceulx  de  l’escuyrie  , qui  tous 
les  jours  eurent  nouveaux  marcs  d’argent;  et  lu- 
rent, tous  ses  serviteurs , vestus  de  drap  de  damas 
et  de  satin.  Et,  comme  je  ouy  dire  , que  icelle  an- 
née que  le  duc  espousa  ladicte  darne  Elisabeth  , 
fille  du  roy  de  Portingal , il  despcndil  plus  de  six 
cent  mille  salus. 


CHAPITRE  CLVI. 


Comment  le  duc  de  Bourgongne,  durant  la  festc  de  sesnopces,  insti 
tua  etmcitsus  la  noble  ordre  de  la  Toison  d’or. 


Et  pour  venir  à parler  de  l’ordre  de  la  To^on 
d’or  , vray  est  que  le  duc  , par  grant  magnificence , 
fist,  durant  celte  noble  Teste  assemblée,  publier  la 
prise  de  ladicte  noble  ordre  de  la  Toison  d’or,  par 
son  roy  d’armes  de  Flandres,  accompagnié  moult 
honorablement  de  pluiseurs  officiers  d’armes,  et 
de  l’un  de  ses  secrétaires , prononehant  les  paroles 
par  la  manière  que  s’ensuit  : 

« Or,  oyez , princes  et  princesses  , seigneurs  , 
dames  et  damoiselles  , chevaliers  et  escuyers.  Très 
hault,  très  excellent  et  très  puissant  prince,  mon- 

seigneur  le  duc  de  Bourgongne,  comte  de  Flan- 
dres , d’Àrthois  et  de  Bourgongne , palatin  de  Na- 
mnr,  ce  faict  scavoir  à tous,  que  pour  la  révérence 
de  Dieu  et  soutènement  de  notre  foi  chrestienne, 
et  pour  honorer  et  exaucer  la  noble  ordre  de  che- 
valerie , et  aussi  pour  trois  causes  cj-après  décla- 
rées : la  première,  pour  faire  honneur  aux  anchiens 
chevaliers,  qui  par  leurs  nobles  et  haults  faicts  sont 
dignes  d’estre  recommandés  ; la  seconde,  afin  que 
ceulx  qui  de  présent  sont  puissants  et  de  force  de 
corps,  et  exercent  tous  les  jours  les  faicts  appar- 
tenants à chevalerie,  aient  cause  de  les  continuer 
de  bien  en  mieulx;  et  la  tierce,  afin  que  les  che- 
valiers et  gentilshommes  qui  verront  porter  l’ordre, 
dont  cy-après  sera  toulle  honneur  ceulx  qui  le  por- 
teront , soient  meus  de  eulx  employer  en  nobles 
faicts,  et  eulx  nourrir  en  telles  mœurs,  que  par 
leurs  vaillances  ils  puissent  acquérir  bonne  renom- 
mée et  desservir  en  leur  temps  d’estre  esleus  à 
porter  ladicle  ordre  : mondict  seigneur  le  duc  a 
empreint  et  mis  sus  une  ordre  qui  est  appelée  la 
Toison -d’Or.  Auquel,  avec  et  en  oultre  la  personne 
d’icelui  monseigneur  le  duc,  a vingt-quatre  cheva- 
liers, gentilshommes  de  nom  et  d’armes,  et  sans 
reproches,  nés  et  procréés  en  léal  mariage;  des- 
quels la  déclaration  des  noms  et  surnoms  se  ensui- 
vent : c’est  assavoir  nos  très  chiers  et  féaulx,  mes- 
sire  Guille  de  Vienne  , seigneur  de  Sainct-Georges 
et  de  Saincte-Croix  ; nostre  cousin  , messire  Renier 
Pot,  seigneur  de  la  Prugne  et  de  la  Roche  de  Nou- 

lay;  messire  Jehan  , seigneur  de  Roubaix  et  de 
Herzeilles  ; messire  Rollant  d’Utequerque , sei- 
gneur de  Hemsfrode  et  de  Henstruut;  messire  An- 
thoine  de  Yergy,  comte  de  Dampmartin  , seigneur 
de  Champlite  et  Rigney  , nostre  cousin  ; messire 
David  deBrimeu,  seigneur  de  Ligny;  messire 
Hues  de  Lannoy,  seigneur  de  Sanies;  messire 
Jehan  deCommines;  messire  Jehan  de  Toulon  jon, 
seigneur  de  Traves  et  de  la  Bastie,  mareschal  de 
Bourgongne  ; messire  Pierre  de  Luxembourg  , 
comte  de  Sainct-Pol,  de  Conversan  etBrienne,  sei- 
gneur d’Enghien,  nostre  cousin;  messire  Jehan  de 
La  Trimouille,  seigneur  de  Jonvelle,  aussi  nostre 
cousin;  messire  Guilbert  de  Lannoy,  seigneur  de 
Viilerval  et  Tronchiennes  ; messire  Jehan  de 
Luxembourg , comte  de  Ligny,  seigneur  de  Beau- 
revoir  et  de  Bohain  , nostre  cousin  ; messire  Jehan 
deVillers,  seigneur  de  PIsle-Adam  ; messire  An- 
thoine,  seigneur  de  Croy  et  de  Renty,  nostre  cou- 
sin; messire  Florimont  de  Brimeu  ; messire  Robert, 
seigneur  de  Mamisnes;  messire  Jacques  deBrimen; 
messire  Baulduin  de  Lannoy,  dit  le  Beghue,  sei- 
gneur de  Molembaix  ; messire  Pierre  de  Beffre- 
mont,  seigneur  de  Charni  ; messire  Philippe,  sei- 
gneur de  Ternant  et  de  La  Motte;  messire  Jehan 
de  Croy,  seigneur  de  Tours-su  r*Mar  ne,  nostre  cou- 
sin ; et  messire  Jehan  , seigneur  de  Créqui  et  de 
Canaples.  Auxquelz  chevaliers  dessus  nommés, 
mondict  seigneur  donne  à chacun  d’eulx  ung  col- 
lierfaict  de  fusilz,  auquel  pend  la  Thoison-d’Or;  et 

est  l’intention  de  mondict  seigneur  le  duc  de  faire 
briefvernent  les  ordonnances  appartenants  à ladicte 
ordre.  » 


CHAPITRE  CL VII. 

Des  armes  quy  se  firent  en  la  ville  d’Arras , entre  Franchois  et  Bour- 
guignons , dont  le  duc  estoit  j uge. 

Ici  laisse  à parler  des  nopces  du  duc,  et  parlerai 
que  auparavant  dudict  mariage  ; et  aussi  devant 
. que  l’ordre  de  laTlioison  fut  mise  sus  , ainssi  que 
le  duc  alloit  à Paris  à grant  armée  pour  ses  affaires  , 
en  passant  devant  la  cité  de  Senlis,  pour  lors  te- 
nant le  parti  contraire  du  duc,  en  laquelle  cité 
avoit  grant  foison  de  ses  ennemis,  furent  certaines 
armes  emprinses  à cheval,  de  fiust  (bois)  et  de  fer  de 
lances,  de  trois  chevaliers  et  ungescu yer  des  pays  du 
duc , allencontre  de  trois  chevaliers  et  ung  escuyer 
de  la  partie  adverse,  desquelz  les  noms  s’enssui- 
vent  : Premiers , le  seigneur  de  Charny,  messire 
Simon  de  Lalaing,  messire  Nicolle  de  Menton  et 
Jehan  de  Baudrey  ; et  ceulx  de  la  partie  adverse 
estoient  «îessire  Théaude  de  Wallepercque , mes- 
sire Philibert  de  Bresy , messire  Guillaulme  de 
Bès , et  Poton  de  Saintrailles  , lesquelz  estoient 
pour  lors  en  ladicte  cité  de  Senlis.  Et  mirent  les 
dessus  nomméz  si  longuement  à faire  leurs  armes , 

que  les  espousailles  et  nopces  furent  faictes , et 
ladicle  ordre  de  la  Thoison  d’or  ordonnée,  comme 
dessusdiet  est;  et  lurent  les  susdictes  armes  faictes 
en  la  ville  d’Arras,  au  mois  de  mars  enssuivant, 
devant  le  duc^,  qui  estoit  juge  des  dessusdictes  ar- 
mes. Et  comme  dict  est,  le  premier  fut  messire 
Pierre,  seigneur  de  Charny,  allenconlre  de  messire 
Philibert  de  Bresy;  lequel  de  Charny  lisl  ses  armes 
bien  et  vaillamment  ; et  fut  ledict  Philibert  navré 
au  visaige  très  durement,  et  en  grant  dangier  de 
mort;  et  les aul très  six  firent  très  bien  , sans  y avoir 
nul  ny  navré  ne  bleschié.  Toutteffois  ledict  mes- 
sire Théode  fut  porté  par  terre  , luy  et  son  cheval , 
par  messire  Simon  de  Lalaing,  qui  depuis  fut  faict 
chevallier  dudict  ordre  de  la  Thoison  d’or.  En  après 
icelles  armes , s’en  firent  unes  aultres  en  ladicte 
ville  d’Arras,  de  rencontres  de  lances,  d’ung  gen- 
tilhomme de  Savoye  tenant  la  partie  au  duc,  al- 
iencontre  de  l’Eslendart  de  Milly , bien  vaillant 
escuyer,  qui  fut  fort  bleschié  au  visaige,  pareil- 
lement que  ledict  messire  Philibert  de  Bresy. 

CHAPITRE  CLVIII. 


Comment  le  duc  deBourgongne  asségia  la  ville  de  Compicngne  , où 
la  Pucellc  Jehanne  fut  prinse  par  une  saillie  qu’elle  fit  j et  de 
pluiseurs  aultres  faits  de  guerre. 


En  l’an  i43o,  fut  le  seigneur  de  llsle-Adam, 
chevalier  de  ladite  ordre  de  la  Thoison-d’Or  , or- 
donné mareschal  de  France  et  capitaine  de  Paris,  là 
où  ils’estgrandementet  notablementgouvernéenla 
gardede  ladicle  ville  de  Paris,  eten  sondict  office  de 
mareschal.  Environ  le  vingt-deuxième  jour  d’avril, 
an  dessusdict , fut  envoyé  de  par  Je  duc  une  très 
belle  compaignie  de  chevaliers  , eseuyers  et  gens 
de  guerre  , de  Picardie  à Paris  ; et  estoient  cinq 
cents  chevaulx  ou  environ;  et  estoit  leur  capitaine 
le  seigneur  de  Ternant , chevalier  dudict  ordre  de 
la  Thoisen-d’Or  ; et  avoit  l’estandart  les  devises 
du  duc  ; et  prinrent  Sainct-Mor-des-Fossez  ^ for- 
teresse pour  lors  adverse  , et  aultres  menues 
places  entour  Paris.  Et  avec  ce  estoit  Iedict  sei- 
gneur de. Ternant  capitaine-général  du  pays  de 
Brie;  et  prinrent  ses  gens  la  ville  de  Coulleuvres- 
en-Brie  , d’eschielles  ; et  fist  le  seigneur  de  Ter- 
nant de  belles  besongnes  audict  pays  de  France  et 
de  Brie  en  fait  de  guerre.  Ou  mois  de  may  ensui- 
vant , fist  le  duc  une  très  belle  et  grande  armée 

pour  aller  au  siège  de  Compiengne  où  esloient  ses 
ennemis.  En  laquelle  compagnie  estoient  de  la- 
dicle  ordre  baulx  et  puissants  seigneurs;  c’est 
assavoir  messire  Philippe  de  Luxembourg,  comte 
de  Ligny,  le  seigneur  de  Créquy  , inessire  Hue 
de  Lannoy,  le  seigneur  de  Commines  , messire 
Jacques , messire  David  , messire  Florimond  de 
Brimeu , et  le  Bègue  de  Lannoy,  tous  chevaliers 
dudict  ordre  de  la  Thoison-d’Or , accompaigniés 
grandement  et  notablement;  et  y eull  pluiseurs 
places  et  forteresses  qui  se  rendirent  en  allant  au- 
dict  siège.  Au  mois  de  may  , an  dessusdict,  le 
duc  mist  le  siège  devant  une  lorteresse  séant  sur 
la  rivière  d’Enne,  près  de  la  ville  de  Compiengne  , 
nommée  le  Pont-à-Choisy  ; et  falloit  passer  une 
grosse  rivière,  nommée  Oize;  et  la  passoit-oft  à 
ung  villaige  nommé  le  Pont-l’Evesque*,  assez  près 
de  la  cité  de  Noyon  ; et  estoit  ledict  passage  gardé 
de  deulx  vaillants  chevalliers  d’Angleterre,  et  en 
iceluy  s’estoient  les  adversaires  du  duc  assemblés 
en  grant  nombre  pour  combattre  le  duc.  Et  là  es- 
toit Jehanne  la  Pucelle,  laquelle  estoit  comme 
chief  de  la  guerre  du  roy , adversaire  pour  lors  du 
duc  ; et  créoient  les  adversaires  qu’elle  mettroit 
les  guerres  à fin,  car  elle  disoit  qu’il  luy  estoit 
révélé  par  la  bouche  de  Dieu  et  d’aulcuns  saincts. 
Si  conclurent  lesdicts  adversaires  d’aller  ruer  jus 
oeulx  qui  gardoient  ledict  pont  ; et  de  faict  les  al- 
lèrent assaillir  très  rudement  ; mais  les  chevalliers 
dessusdicts  se  défendirent  si  vaillamment  , que  les 

ennemis  ne  les  peulrent  grever;  et  aussy  le  sei- 
gneur de  Savenses,  et  aultres  des  gens  du  duc, 
les  vindrent  aydier  et  secourir  en  toute  diligence  ; 
et  y eull  grant  foison  de  navrés  d’ung  costé  et 
d’aullre;  et  ne  firent  lesdicts  adversaires  aultre 
chose  pour  l’eure,  ains  retournèrent  chascun  en 
leurs  villes  et  forteresses,  et  les  chevalliers  demou- 
rèrent, gardants  le  pont  tant  que  le  duc  fust  devant 
ledict  Ponl-à-Choisy,  où  il  fust  dix  jours  ; et  s’en- 
fuirent ceuîx  de  ladicte  place.  Et  tantost  après 
que  le  duc  eust  prins  ledict  Pont-à-Choisy  , re- 
passa ledict  pont  et  rivière  , et  se  logea  à une 
lieue  près  de  Compiengne  , et  son  ost  es  vil  - 
laiges  près  de  ladicte  ville.  Et  ainsi  le  duc 
ordonnoit  ses  gens  pour  mettre  son  siège  devant 
ladicte  ville  de  Compiengne,  qui  est  grosse  et 
grande  ville,  de  grant  tour,  et  enclose  en  par- 
tie de  deulx  rivières  d’Oize  et  d’Enne , qui  as- 
semblent devant  ladicte  ville,  ou  assez  près;  et 
estoil  capitaine  de  ladicte  ville  de  Compiengne 
un  escuyer  nommé  Guille  de  Flain  , lequel  faisoit 
de  granls  maulx  ès  pays  du  duc.  Àdont  vinst  en 
la  ville  de  Compiengne  la  Puceiie  par  nuit,  et  y 
fust  deulx  nuits  et  ung  jour  ; et  au  deuxiesine 
jour  dist  qu’elle  avoit  eu  révélation  de  Dieu  qu’elle 
mettroit  à desconfiture  les  Bourgongnons.  Si  fist 
fermer  les  portes  de  ladicte  ville,  et  assembla  ses 
gens  et  ceuix  de  la  ville  , et  leur  dit  la  révélation, 
laquelle  luy  estoit  faicte  comme  elle  disoit;  c’est  as- 
savoir que  Dieu  lui  avoit  faict  dire  par  saincte  Ca- 

therine  qu’elle  issist  ce  jour  allenconlre  de  ses 
ennemis  , et  qu’elle  desconfiroit  le  duc  , et  seroit 
prins  de  sa  personne  , et  tous  ses  gens  prins  * 
morts  et  mis  en  fuite,  et  que  de  ce  ne  faisoit  nul 
doubte.  Or  est  vray  que  par  la  créance  que  les 
gens  de  son  party  avoient  en  elle  , la  crurent.  Et 
furent  ce  jour  les  portes  fermées  jusques  environ 
deulx  heures  après  midy  , que  la  Pucelle  issit , 
montée  sur  ung  moult  bel  coursier,  très  bien  ar- 
mée de  plain  harnois,  et  par-dessus  une  riche 
heucque  (robe)  de  drap  d’or  vermeil;  et  après  elle  son 
estendart , et  tous  les  gens  de  guerre  estant  en  la 
ville  de  Compiengne;  et  s’en  allèrent  en  très  belle 
ordonnance  assaillir  les  gens  des  premiers  logis  du 
duc.  Là  estoit  un  vaillant  chevallier  nommé Bauldot 

de  Noj  elle, qui  depuis  fust  chevalier  de  l’ordre  de  la 
Toison-d’Or,  lequel,  luy  et  ses  gens,  se  deffendirent 
moult  vaillamment,  nonobstant  qu’ils  furent 

sous-prins;etpendantrassault,lecomtedeLignyen 

sa  compaignie  le  seigneur  de  Gréquy , tous  deulx 
chevaliers  de  l’ordre  de  la  Thoison-d’Or,  à bien 
petit  nombre  de  gens  se  mirent  à approchier  la  Pu  - 
celle  et  ses  gens  ; laquelle  pour  la  résistance  qu’elle 
avoit  trouvée  au  logis  dudict  Bauldot  de  Noyeîle, 
et  aussy  pour  le  grant  nombre  des  gens  du  duc  , 
qui , de  toutes  parts  , arrivoient  où  la  noise  estoit , 
si  comrnenchèrent  à retrayre.  Si  se  frappèrent  les 
Bourguignons  dedans  si  très  rudement , que  plui- 
seurs  en  furent  prins , morts  et  noyés.  Et  la  Pu- 
celle  si  soustenoit  toute  la  dernière  le  faiz  de 

ses  adversaires;  et  y fut  prinse  par  l’un  des  gens  du 
comte  de  Ligny  , et  le  frère  de  la  Pucelle  et  son 
maistre  d’hostel.  Laquelle  Pucelle  fut  menée  à 
grant  joie  devers  le  duc,  lequel  venoit  en  toute 
diligence  en  l’ayde  et  secours  de  ses  gens  ; lequel 
fut  moult  joyeulx  de  la  prinse  d'icelle,  pour  le 
grant  nom  qu’elle  avoit  ; car  ii  ne  sembloit  point 
à pluiseurs  de  son  party  que  ses  œuvres  ne  fussent 
miraculeuses.  Et  tantost  après  ladicte  prinse,  le 
duc  se  logea  assez  près  de  la  ville  de  Compiengne. 
Auprès  du  logis  du  duc  furent  faictes  mines  et 
approces  allendroit  de  ung  fort  bolvercq  qui  es- 
toit  au  pont  de  la  ville  , où  avoit  forte  garde  ; et  là 
y eult  maintes  belles  escarmouches  tant  d'ung 
costé  que  d’aultre  ; et  si  fust  le  bolvercq  tant  ap- 
prochié  que,  par  force  d’armes  et  de  bel  assault, 
fut  prins  ; et  peu  y eult  de  ceulx  qui  le  gar- 
doient  qui  ne  fussent  tous  noyés , morts  ou  prins. 


CHAPITRE  CLIX. 

j 

Comment  les  Liégeois  commenchèrent  la  guerre  contre  les  Namurois, 
boutants  feu  en  pluiseurs  endroits. 

En  iceluy  temps  , le  duc  estant  devant  Compien- 
gne, firent  les  Liégeois,  quy  avoienl  abstinence 
de  guerre  du  duc,  à certain  temps  dict , pluiseurs 
assemblés  ensemble  ; et  finablement  conclurent  de 

eulx  meclre  en  armes  à puissance,  et  aller  des- 
truire  sa  comté  de  Namur,  sans  luy  demander  le 
dédit  de  guerre.  Et  se  mirent  sus,  et  commen- 
cèrent à boulter  feux  en  pluiseurs  lieux  ; et  prirent 
le  chastel  de  Beaufort , qui  par  ung  nommé  Henri 
de  Genne  avoit  esté  abandonné.  Ces  choses  venues 
à la  connoissance  du  duc , luy  estant  devant  Com- 
piengne , par  bonne  discrétion  et  délibéracion  du 
conseil,  fut  ordonné  que  le  seigneur  de  Croy  iroit 
àNamur  pour  résister  allencontre  desdits  Liégeois, 
en  nombre  de  sept  à huit  cents;  et  arriva  en  la  ville 
deNamurleseizième  jour  de  juing;  et  trouva  ceulx 
de  la  ville  et  du  pays  entour  moult  desconfortés 
combien  que  iceulx  Liégeois  ne  tenoient  encoires 
les  champs  à puissance. 


CHAPITRE  CLX. 

# 


Comment  le  comte  de  Ligny  mist  le  siège  devant  Crespy,  en  Lannois, 
qui  luy  feu  t rendue,  et  la  cité  de  Soissons  luy  fist  obéissance  au 
nom  du  duc  de  Bourgongne. 


Audict  mois  de  juing,  arrivèrent  devers  le  duc, 
devant  Compiengne , deulx  comtes  d’Angleterre , 
assavoir  le  comte  de  Hontiton  et  le  comte  d’Aron- 
del;  et  amenèrent  avecque  eulx  environ  deulx 
mille  combattants.  Et  adont  les  deulx  chevalliers 
d’Angleterre,  quy  gardèrent  le  pont  dont  dessus 
est  parlé,  s’en  allèrent  à Paris;  et,  durant  iceluy 

siège  de  Compiengne,  fut  le  siège  mis  devant  la 
ville  de  Vittry,  des  adversaires  du  duc.  Che  venu 
à sa  connoissance , par  délibéracion  du  conseil,  y 
envoya  le  comte  deLignyparmyle  pays  deLannois, 
pour  lors  adversaire  du  duc,  et  y fist  de  grands 
gasts  ; et  mist  le  siège  devant  la  ville  de  Crespy  en 
Lannois,  et  luy  fut  rendue;  et  de  là,  en  retour- 
nant audict  siège  de  Compiengne  fut  devant  la 
cité  de  Soissons;  et  fist  tant  que  la  dicte  cité  luy 
fist  obéissance  pour  et  au  nom  du  duc,  et  luy  fut 
rendue. 


CHAPITRE  CL  XL 

Du  trespas  du  duc  Philippe  de  Brabant  ; et  comment  le  duc  de  Bour- 
gongne  print  possession  de  la  duché;  do  pluiseurs  faicts  d’armes 
quy  se  firent  durant  le  siège  de  Compiengne;  et.  comment  il  fut 
délaissé. 

^ ; «Uj-#  ;/v.  r. 

Or  est  vray  que,  le  quinzième  jour  du  mois 
d’aoust,  vindrent  nouvelles  au  duc,  que  Philippes, 
duc  de  Brabant,  son  cousin  germain,  estoit  allé 
de  vie  à trespas;  et,  pour  icelle  cause,  se  partist  le 
duc  de  son  logis,  pour  aller  audict  pays  de  Brabant, 
lequel  pays,  par  le  trespas  de  sondict  cousin,  luy 
estoit  escheu  ; pourquoy  il  alla  prendre  la  posses- 
sion dudict  pays,  et  ordonna  le  comte  de  Ligny 
comme  ebief  dudit  logis  de  Compiengne;  et  si  de- 

mourèrent  les  deulx  comtes*  d’Angleterre  dessus 
nommés,  et  estoient  de  trois  «à  quatre  mille^combat- 
lants.  Au  mois  de  septembre  ensuivant,  après  le 
parlement  du  due,  le  comte  de  Ligny , messire 
HuedeLannoy,  le  seignenr  de  Créquy , et  plui- 
seurs  aultres,  passèrent  la  rivière  d’Oise,  assez 
près  de  Compiengne , à ung  pont  faict  de  bateaulx  , 
pour  asségier  la  dicte  ville  ; car  encore  n’esloit-elle 
point  asségiée , ne  n’y  avoit  siège  que  d’ung  costé , 
et  par  bastilles,  assez  près  de  ladicte  ville,  bien 
garnies  de  gens  de  guerre.  Les  deulx  comtes  d’An- 
gleterre ne  se  bougèrent  de  leurs  logis,  lesquels 
estoient  à ung  village  nommé  Yenettes , à un  quart 
de  lieue  de  la  ville;  et,  quand  lesdits  chevaliers 
lurent  passés  ladicte  rivière,  ils  advisèrent  que  à 
si  petit  nombre  de  gens  que  ils  estoient,  veu  le 
grant tour  de  la  ville,  ils  ne  pou  voient  asségier 
ladicte  ville  tout  au  tour.  Si  ordonnèrent  à faire 
une  bastille  devant  la  plus  forte  porte  de  la  dicte 
ville , du  costé  de  la  foresl  y la  où  les  advenues  des 
adversaires  estoient,  tant  de  ravitaillement  que  d’a- 
voir secours.  Si  fut  icelle  bastille  faicte  et  dres- 
chiée  devant  icelle  porte  et  gardée  par  le  seigneur 
de  Créquy  et  messire  Florimont  de  Brimeu  , che- 
valliers de  l’ordre  de  laThoison  d’or;  et  là  y eult 
maintes  belles  escarmouches,  et  de  grants  armes 
Jàictes  à dreschier  ledict  bastillon,  quy  oneques  ne 
lut  parfaict.  Et  dura  icelle  logis  l’espace  de  cincq 
mois  passés;  et,  environ  le  mois  d’octobre,  s’as- 
semblèrent les  adversaires  du  duc  , jusques  au 

nombre  de  quatre  mille  combattants,  ou  plus,  et 
vindrent  ravitailler  ladicte  ville  de  Comp.iengne/et, 
quant  les  nouvelles  furent  venues  à ceulx  dudict  lo- 
gis , si  leur  fut  acertené  que  ieeulx  venoient  pour 
combattre;  et  lors  les  comtes  deHontiton,  Ligny, 
Arondel , et  messire  Hue  deLannoy,  ordonnèrent 
leurs  gens  pour  combattre;  et  furent  les  quatre 
bastilles  fermées  de  bonnes  gens  de  guerre  pour 
b s garder.  Si  arrivèrent  les  susdits  adversaires  en 
une  place,  environ  une  petite  lieue  de  ladicte  ville; 
et  les  seigneurs  dessusdits  sachants  leur  venue, cui- 
dants  que  lesdicts  adversaires  venissent  combattre, 
marchèrent  en  bataille,  tous  à pied  jusques  à la- 
dite place,  pour  le  grant  désir  que  ils  avoient  de 
combattre.  Et,  quand  cbe  vint  à l’aborder  ensem- 
ble, les  dessusdits  adversaires  se  départirent  sans 
combattre;  et  s en  allèrent  ceulx  de  cheval  à coui’se 
de  leurs chevaulx ; et  ceulx  de  pied  se  frappèrent 
dedans  la  forest  ; et  là  y eult  desdits  adversaires, 
que  morts  que  prins,  environ  trente.  Si  convint  les 
seigneurs  dessusdits  retourner  à pied , comme  des- 
susestdict;  et  ieeulx  comtes  et  seigneurs  revenus, 
trouvèrent  les  adversaires  en  belle  ordonnance  et 
bataille,  et  à cheval,  entre  la  ville  et  la  forest;  et  là 
se  monstrèrent  bien  gens  de  guerre.  Si  commen- 
cha  une  escarmouche  entre  les  deulx  batailles.  Et, 
pour  vray  dire,  se  ils  eussent  combattu  l’ungl’aul- 
tre,  la  bataille  eult  esté  mortelle,  car  la  be°ongne 
estoit  très  hayneuse  , et  si  avoif  des  vaillants  hom- 
mes d’ung  costé  et  d’auJlre.  Mais  à peine  se  pou-. 

voit-il  faire  que  il  y eult  bataille  ; car  les  gens  du 
duc  ne  voulloient  combattre  que  à pied , et  les  ad- 
versaires à cheval  ; si  estoit  chascun  sur  sa  garde. 
Mais,  pendant  icelle  escarmouche  , les  dessusdits 
adversaires  avoient  envoyé  de  leurs  gens  de  pied 
dedans  la  ville  de  Compiengne,  lesquels,  avecque 
ceulx  de  la  ville,  assaillirent  la  bastille  où  le  sei- 
gneur de  Créquy,  messire  Florimont,  et  messire 
Jacques  deBrimeu  estoient.  Or  ne  pou  voient  ceulx 
de  la  bastille  veoir  leurs  gens,  estants  en  bataille, 
comme  dessus  esldict  ; et , pour  che , avoit  esté  dict 
à ceux  de  Créquy,  et  deBrimeu  que  ils  feissent 
gecter  canons , se  on  les  assailloit.  Lesquels  signes 
ne  furent  point  ouis;  et,  par  ainsi,  ne  fut  point 
ladicte  bastille  secourue;  et  fut  prinse  de  bel  as- 
sault.  Et  furent  prins  les  seigneurs  de  Brimeu  et 
Créquy , et  pluiseurs  aultres  ; et  furent  morts  bien 
trente  de  leurs  gens.  Entre  lesquels  y fut  mort  le 
seigneur  de  Limères,  lechastelain  Archambault  de 
Brimeu  ; et  lantost  apprès  fut  porté  à la  congnois- 
sance  des  comtes  de  llontiton , de  Ligny  et  d’Aron- 
del  , lesquels  en  lurent  terriblement  troublés; 
et  non  sans  cause,  car  ils  avoient  faict  une  grant 
perle.  Et  lors  feirent  par  un  roy  d’armes  sommer 
leurs  ennemis  et  requérir  la  bataille.  Mais  ils  ne 
feirent  à che  propos  point  de  responce.  Si  demou- 
rèrent  les  dessusdits  en  bataille,  l’ung  devant 
l’au lire  , jusques  aulx  vespres,  que  les  adversaires 
entrèrent  dedans  ladite  ville,  et  y bouttèrent  grant 
foison  de  vivres  que  ils  avoient  amenées  sur  che- 

vaulx  en  main  ; et  les  gens  du  duc , tous  ensemble, 
repassèrent  la  rivière  d’Oise  à ung  pont  fai  et  de 
batteaulx , qui  pour  lesdictes  bastilles  et  logis 
avoit  esté  faict. 

Le  lendemain  bien  mattin  , les  adversaires  issi- 
rent  de  la  ville , et  allèrent  assaillir  trois  bastilles 
qui  estoient  près  de  la  ville  , et  en  prinrent  les 
deulx,  et  la  troisième  se  tint;  et  che  faict , lesdicts 
adversaires  se  retrayrent  dedans  la  ville.  Et  ce  venu 
à la  cognoissanee  du  comte  de  Ligny,  qui  n’a.voit 
nulle  voullenté  de  partir,  s’en  alla  où  lesdictes  bas- 
tilles avoient  esté  gardées  ; et  faisoit  son  compte 
de  là  attendre  le  duc  auquel  il  avoit  mandé  l’ad- 
, venture  du  jour  ; et  tout  ainsi  que  le  comte  de  Li- 
gny ordonnoit  remectre  gens  dedans  lesdictes 
bastilles  , on  lui  vint  dire  que  les  deulx  comtes 
d’Angleterre,  deliontiton  etd’Arondel  s’en  voul- 
aient aller  , en  disant  que  le  paiement  de  leurs 
gens  estoit  failli,  passé  avoit  huit  jours,  et  que  sans 
argent  ne  demouroient  plus.  Pour  quoy  le  comte 
de  Ligny,  tant  dolant  que  plus  ne  povoit , alla 
devers  lés  susdits  comtes  d’Angleterre  , et  les  re- 
quit qu’ils  voulsissent  demourer  jusques  atant  que 
on  fust  revenu  de  devers  le  duc;  mais  ce  ne  voul- 
drent-ils  point  faire  , et  se  conclurent  d’eulx  par- 
tir. Lors  tint  le  comte  de  Ligey  conseil  avec  la 
noblessequiavecluy  estoit.  Sy  fut  ad  visé  que,  puis- 
que on  ne  povoit  faire  demourer  lesdits  Anglois , 
qui  avoient  la  plus  grosse  compaignie  , que  bonne- 
ment ledict  comte  de  Ligny  ne  povoit  demourer 
♦ " 


Digitized  by  Google 


(|43o4)  DU  sr  DE  SAINT-REMY.  34 7 

sans  grant  dangier  , attendu  que  le  due  esloit  en 
Flandres  ; parquoi  ne  polroit  venir  là  que  ne  fust 
bien  hault  jour.  Et  sembla  que  mieulx  valioit  que 
il  se  partist  avec  les  deux  comtes  dessusdits  , que 
là  demourer  à si  petit  nombre  de  gens  qu’il  avoit. 
S y fut  conclud  que  il  partiroit  ; qui  lui  feit  très 
amère  desplaisance  ; et  partirent  tous  ensemble  et 
laissèrent  leurs  bastilles  et  logis  ; et  ainsi  deinoura 
ladicte  ville  sans  eslre  prinse. 


CHAPITRE  CLXII. 


De  ia  guerre  de  l’évesque  de  Liège  allencontre  des  Bourguignons , au 
pays  de  Namur  et  dudit  Liège , laquelle  fut  fort  rigoreuse. 


Et  pour  revenir  au  propos  des  Liégeois  , qui  es- 
taient entrés  ou  pays  de  Namur  , et  pour  parler 
des  seigneurs  de  Croy  et  de  Mamynes  , chevalliers 
de  l’ordre  delà  Thoison-d’Or,  qui  se  partirent  de 
Compiengne  , et  arrivèrent  en  ladicte  ville  de  Na- 
niur  , au  quinzième  jour  de  juing  , atout  belle  et 
noble-compaignie  de  gens  de  guerre  ; si  ne  dé- 
molira gaires  que  les  députés  de  quatre  membres 
de  Flandres  arrivèrent  en  ladicte  ville  de  Namur, 
le  quinzième  jour  de  juing  , pour  aller  en  la  cité 
de  Liège,  espérants  trouver  traictié  avec  lesdicts  de 
Liège, là  où  ils  vacquèrent  environ  quatorze  jours, 
durant  lesquels  le  sire  de  Croy  ne  feit  aulcune 

guerre  , tant  pour  ce  que  les  susdits  députés  de 
Flandres  ne  eussent  aulcun  empeschement,  comme 
pour  che  qu’ils  entendoient  à fortifier  les  faux- 
bourgs  de  ladite  ville  de Namur,  qui  n’estoient  fer- 
més que  de  palissades.  Ce  nonobstant,  lesdicts  de 
Liège  boulèrent  le  feu,  ce  temps  durant,  en  plui- 
seurs  lieux  audit  pays  de  Namur , et  après  le  retour 
desdits  députés  de  Flandres , qui  ne  besongnèrent 
rien  , car  lesdicts  Liégeois  ne  désiroient  que  la 
guerre.  Et  lors  Lévesque  de  Liège  , nommé  Jehan 
de  Hainseberge  envoya  audit  lieu  de  Namur  porter 
ses  lettres  de  déffiance  audict  seigneur  de  Croy  , 
par  lesquelles  il  deffioitle  duc  pour  cause  de  ce  que 
ledict  évesque  de  Liège  avoit  esté  devers  le  duc 
pluiseurs  journées  , touchant  la  question  desdicts 
Liégeois;  et  finablement  fut  appoinctiée,  en  ladicte 
ville  de  Gand  et  scellé,  que  se  aulcuns  d’eulx  voul- 
loient  faire  guerre  ou  emprinse  l’un  sur  l’autre  , 
ils  le  signifieroient  quinze  jours  devant  ladicte  en- 
treprise ; et  pour  ce  envoya  les  dessusdictes  lettres 
au  seigneur  de  Croy,  lequel  fut  conseillié  de  les 
recepvoir.  Mesmement  le  porteur  d’icelles  disoit 
qu’il  n’avoit  charge  que  de  les  baillier  audict  sei- 
gneur de  Croy.  Et  ce  faict,  sans  attendre  le  temps 
dequinze  jours, que  ledict  évesqueavoit  scellé,  icel- 
lui  évesque  partit  lendemain  , et  alla  faire  boutter 
feux  en  ung  gros  village  nomme  Andenne,  et  fist 
tout  ardoir,  excepté  le  corps  de  l’église  des  cha- 
noines et  chanoinesses.  Et  ce  faict,  ledict  seigneur 
de  Croy  fut  conseillié  de  aussi  deffier  ledict  évesque, 

et  ainssi  le  fit.  Lesquelles  deffiances  présentées  au- 
dict  évesque  , qui  s’estoit  retraict  en  sa  ville  de 
Kuy,  en  attendant  la  puissance  et  commune  de  son 
pays  , et  le  seigneur  de  Hainseberge  , son  père  , 
qui  le  vint  servir  atout  six  cents  Allemands  ou  en- 
viron , le  seigneur  de  Croy  s’en  alla  devant  la  ville 
de  Fosse,  une  ville  fermée,  laquelle  estoit  au- 
dit évesque  , et  la  print  d’assault  et  la  fist  ardoir 
et  destruire  , et  puis  retourna  en  la  ville  de  Na- 
mur.  Ne  deinoura  gaires  que  nouvelles  vindrent 
au  seigneur  de  Croy , que  les  Liégeois  de  dessus  la 
rivière  de  Sambreestoient  assemblez, etqu’ils  voul- 
loient  bouter  feux  en  la  comté  deNamur,  en  ung 
gros  villaige  nommé  Fleru.  Et  pour  en  sçavoir  la 
vérité  , le  sire  de  Croy  y envoya  de  ses  gens  , qui 
trouvèrent  les  Liégeois  assez  près  d’ung  bois,  de 
six  à sept  cents  hommes  à pied  , desquels  en  dé- 
molira morts  environ  six  vingt , et  le  surplus  se 
saulvèrent  ou  bois  et  ailleurs  le  mieux  qu’ils 
peurent.  Tantost  apprès , le  seigneur  de  Croy 
envoya  le  seigneur  de  Reubempré,  son  beau-frère, 
en  la  forteresse  de  Poileinache  , pour  la  garder  al- 
lencontre  des  Liégeois  ; mais  il  ne  fut  mye 
longuement  dedans  ladicte  forteresse  , que,  à une 
saillie  qu’il  fist  allencontre  de  ses  adversaires^  fut 
bleschiéet emmené  prisonnierà  Dinant,où  ilmorut 
de  ladicte  blessure,  dontce  fut  grant  dhommaige. 
L’évesque  de  Liège , et  ceulx  de  ses  pays , se  mi- 
rent sus  tous  ensemble  aux  champs,  et  s’en  allèrent 
bouter  feux  parmi  la  conté  de  Namur  ; et  mirenl  le 

siège  devant  une  forteresse,  nommée  Gosselines, 
que  avoit  en  garde  le  bastart  de  Salme,  et  le 
rendit  aux  Liégeois,  corps  et  biens  saufs,  de  lui  et 
de  ses  compaignons  ; mais  ledict  traictié  lui  fut 
mal  tenu  , car  les  Liégois  lui  tuèrent  environ  cent 
de  ses  gens  , à l’issir  de  ladicte  forteresse  ; et  se 
saulva  ledict  bastart  à grant  peine  ; et  ardirent  la- 
dicte forteresse  ; et  ce  faict , passèrent  la  rivière  de 
Meuse  , à Huy,  et  allèrent  asségier  la  forteresse  de 
Poillinache,  où  le  seigneur  de  Croy  avoit  envoyé 
apprès  la  prinse  du  seigneur  de  Reubempré,  ung 
chevalier  nommé  le  seigneur  de  Sentis.  Si  Passé- 
gièrent  les  Liégois,  et  leur  fut  rendue  par  traic- 
lié  , saufs  corps  et  biens  de  ceulx  qui  estoient 
dedens  ; et  fut  pour  la  cause  que  l’eau  , leur  esloit 
faillie.  Et  là  dedans  estoient  retraits  les  subjects 
du  pays  d’entour  ; et  sur  cest  estât  avoient  induce 
(trêves)  de  par  scellez,  de  vidier  leurs  biens,  jus- 
ques à huit  jours.  Mais  rien  ne  leur  en  fust  tenu,  car 
au  second  jour,  les  feulx  y’ furent  boutez,  et  la  place 
démollie.  Et  en  icellui  siège  envoyèrent  , ceulx  de 
la  ville  de  Trect  , cent  arbalestriers  et  vingt  hom- 
mes d’armes  , avecaultres  gens  , jusques  au  nom- 
bre de  quatre  cents  ; lesquels  furent  tous  rués  jus 
par  le  seigneur  de  Croy  ; et  peu  en  eschappa  qui  ne 
fussent  morts  on  prins.  Et  lantost  apprès  , les  Lié- 
gois allèrent  mettre  le  siège  devant  la  ville  de  Bon- 
ningues,  en  la  conté  de  Namur,  où  estoient  en- 
voyez deulx  gentilshommes  de  par  le  seigneur  de 
Croy  , nommez  Sandras  de  Soies , et  Morlet  de 

Renty,  et  pluiseurs  aultres  compaignonsde  guerre. 
Si  estaient  les  Liégois  bien  trente  raille  hommes  ; 
et  dura  le  siège  environ  vingt-six  jours;  et  là  y 
eult  maintes  belles  escarmouches  ; et  firent  les  Lié- 
gois trois  ou  quatre  assaulx  au  bolverq  de  la  tour; 
maisceulx  dededanssedeflendirent  si  vaillamment 
que  lesdicts  Liégois  n’ypeurentrien  faire;  et  finable- 
mentr  levèrent  leur  siège  sans  eonquester  la  ville. 
Et  durant  icellui  siège , les  Liégois  avoient  laissé, 
pour  garder  le  pays  de  Hazebain,  neuf  mille  hom- 
mes ou  environ  , tant  de  cheval  comme  de  piet.  Si 
est  vray  que  le  seigneur  de  Croy  chevauchoit  sou- 
vent, tant  sur  ceulx  dudit  siège  comme  sur  ceulx 
qui  gardoient  ledict  pays  de  Hazebain  , là  où  il  fist 
maintes  belles  escarmouches.  Et  tantost  apprès  , 
ledict  seigneur  envoya  Jehan  de  Floron  et  Alle- 
mand de  Flesin  , pour  garder  la  ville  de  Valle- 
court , en  la  cité  de  Nainur.  Mais  iceulx  n’eurent 
mie  conseil  de  le  tenir  ; ains  s’en  partirent  et  le  ha- 
bandonnèrent  ; et  les  Liégois,  tantost  apprès  y en- 
trèrent et  le  pillèrent,  et  puisy  bouttèrent  les  feulx. 
Apprès  ces  choses  faictes , les  Liégois  se  relrayrenl 
en  leur  pays  et  bonne  ville  de  Liège  ; et  ne  de- 
moura  tenant  les  champs  que  les  neuf  mille  hom- 
mes qui  gardoient  le  pays  de  Hazebain  , sur  les- 
quels le  seigneur  de  Croy  et  ses  gens  portoient  de 
grands  dhommaiges , et  boutoient  les  feulx  en  plui- 
seurs lieux  du  pays  de  Liège.  Tantost  apprès,  une 
compaignie  de  Liégois  firent  rencontre  de  messire 
Jehan  de  Croy  et  de  pluiseurs  aultres  chevalliers  et 


/ 


352 


MÉMOIRES 


(iî3o) 


aultres  gens , et  desconfïrent  lesdicts  Liégois  ; et  y 
en  eult,  que  morts  que  prins,  bien  quatre  cents;  et 
là  furent  faits  chevalliers  le  seigneur  de  Lannoy  et 
le  bastard  Jehan  de  Namur  ; et  les  fist  chevalliers 
messire  Jehan  de  Croy.  Et  durèrent  icelles  guerres 
ès  pays  de  Liège  et  de  Namur,  les  mois  de  juil- 
let , aoust  et  septembre , lesquelles  furent  très 
rigoreuses , et  si  feurent  moult  dhommageable  à 
chascunedes  parties. 

En  la  fin  dudict  mois  de  septembre,  l’an  mil 
quatre  cent  trente,  furent  prinses  abstinences  de 
guerre  entre  lesdicts  pays  de  Liège  et  de  Namur , 
et  ce,  pour  cause  de  la  mortalité  d’impédimie,  la- 
quelle estoit  si  grande  au  pays  de  Namur  et  ou  pays 
d’environ , que  c’estoit  pitié,  et  dont  le  seigneur 
de  Mamisnes,  chevallier  dudict  ordre  delà  Thoi- 
son  d’or,  fina  vie  par  mort,  dont  ce  fut  dhom- 
maige,  car  il  estoit  vaillant  chevallier.  Et  parle 
traictié des  susdites  abstinences,  fut  appoinctié  que 
une  journée  se  tiendroit  à Malines  , où  lesdils  Lié- 
gois seroient  ouys  par  le  duc,  et  feroient  offres 
pour  estre  receus  à traictié  de  paix  , se  faire  se  po- 
voit. 

CHAPITRE  CLXIII. 


Comment  les  gens  du  duc  de  Bourgongne  furent  rués  jus  devant 
Garmegny  d’un  chevalier  de  France  ; comment  ilz  envoyèrent  de- 
mander la  bataille  au  duc,  quy  estoit  dedans  Roye;  et  la  response 
que  le  duc  luy  fist. 


Et  pour  revenir  à parler  du  deslogement  de Com- 
piengne , vray  est  que  le  due  en  fnst  déplaisant , et 
inesmement  pour  les  places  que  les  adversaires 
avoient  conquises  depuis  Jedeslogement;  et  defaict 
le  duc  assembla  gens  et  les  fist  passer  oultre  la  ri- 
vière d’Esne,  en  tirant  droit  à Garmegny  , forte- 
resse lors  tenant  le  party  contre  le  duc.  En  laquelle 
forteresse  estoit  venu  de  la  nuict  ung  capitaine, 
nommé  Polon  de  Sainct-Trailles,  en  sacompaignie 
environ  deulx  cents  lances;  et  n’en  scavoient  rien  les 

«s 

gensduduc  , et  cuidoienlqu’il  n’yeult  quela garni- 
son accoutumée.  Or avoit ledit Poton  misembusche 
sur  la  venue  des  gens  du  duc  , assez  près  de  ladite 
forteresse.  Or  est  ainsi  que  fortune,  quy  pluiseurs 
choses  de  ce  monde  gouverne,  fist  saillir  u ng  regnart 
en  très  beau  pays;  et  lors  le  cryset  lâchasse  se  fist 
après  iceluy  regnart  ; et  lors  les  adversaires  sail- 
lirent de  leur  embusche  bien  montés  et  armés , la 
lance  ou  poing  , et  se  férirent  dedans  les  gens  du 
duc  quy  estoient  bien  épars  et  sans  ordonnance  , et 

les  pluiseurs  sans  harnois  de  teste.  Sy  se  cuidèrent 
les  aulcuns  mectre  ensemble  , lesquels  furent  tous 
morts  et  prins.  Et  lors  commencèrent  les  aultres  à 
fuir  et  eulxsaulver  qu y polvoit.  Et  là  furent  morts 
Jacques  de  Ilelly  , Anthoine  de  Vienne  et  messire 
Thomas  Breriel,  Anglois.  Prins  lurent  messire 
David  de  Poix  , Gherart  de  Brimeu  et  pluiseurs 
aultres  ; et  en  y ol  de  morts  bien  quarante.  El  fut 
cette  besongne  faicle  le  vingtième  jour  de  no- 
vembre mil  quatre  cent  trente.  Et  ce  mesme  jour, 
leducséantà  table  en  la  ville  de  Péronne,  sceult 
la  nouvelle  de  la  destrousse  de  ses  gens,  quy  moult 
luy  despleust.  Et  en  toulte  diligence  monta  ache- 
vai , et  chevaucha  le  droit  chemin  envers  la  place 
où  ses  gens  avoient  esté  rués  jus;  mais  les  jours 
esloient  lors  sy  cours , et  aussy  pour  la  grand’  com- 
paigniequ’il  avoit,  ne  peult  aller  plus  avant  d’ung 
village  nomme  Lihons  en  Sanlers;et  ericoires  fust 
nuict  ains  (avant)  qu’il  arrivast,  lequel  Lihonsestà 
deulx  lieues  de  ladite  place  de  Garmegny  , et  là  fist 
le  duc  assembler  son  conseil.  Lors  luy  fust  dict  que 
Polhon,  quy  avoitrué  jus  ses  gens,  estoitlogié  au  vil- 
lage de  Garmegny  et  hors  de  la  forteresse  , veu  les 
gens  qu’il  avoit  avec  luy;  et  adonc  se  ofï'ry  le  comte 
de  Ligney  dey  aller  la  nuict,  pour,  au  point  du  jour, 
frappersur  les  logis  dudit  Poton.  Aultres  seigneurs 
estants  audit  conseil  , ne  furent  mie  de  celle  opi- 
nion, veu  que  le  duc  n’avoit  pas  grands  gens,  et  sy 
estoit  bien  avant  en  pays  d’ennemis  pour  mectre 
ce  qu’il  avoit  de  gens  en  deulx  parties.  Sy  deniou- 

rèrent  tous  celle  nuict  ensemble  audit  lieu  de 
Lihons  ; mais  à iceluy  conseil  fut  ordonné  que  le 
duc  envbyeroit  quérir  aulcuns  Àngloisquy  a voient 
leur  siège  devant  Clermont.  Sy  fut  ainsy  laid  ; et 
y fus  moy-mesme  envoyé,  mais  je  ne  les  trou- 
vay  pas,  ains  estoient  retrays  à Rouen,  où  le  roy 
Henry  d’Angleterre,  bien  josneen  Tant , estoit  ; et  là 
tronvay  le  duc  de  Bethford  , lors  régent  de  France, 
auquel  jedis  comment  j’avois  laissié  le ducaudil  lieu 
de  Lihons,  etcommentses  gens  avoient  esté  rués  jus 
et  destroussés.  Sy  me  respondit  le  duc  de  Bethford , 
qu’il  envoyeroit  ses  gens  à son  beau-frère  le  duc, 
et  fist  grant  grand’  diligence  de  les  assembler, 
comme  cy-après  sera  dict.  lit  pour  revenir  à par- 
ler du  duc  , vray  est  que  lendemain  , dudict  logis 
il  se  deslogea  avec  son  armée,  et  chevaucha  droict 
à ladite  forteresse  de  (îarmegny  , mais  ne  trouva 
personne  ; et  s’en  estoit  allé  ledit  Pothon,  ensemble 
ses  gens  et  ceulx  de  ladite  forteresse;  puis  s’en 
allaàRoyeen  Vermandois,  tenant  son  parly.  Or 
est  vray  que  le  duc  de  Bethford  envoya  ung  de  ses 
prochains  parents,  nommé  le  comte  de  Perche, 
frère  au  comte  de  Sombresset , devers  le  duc  ; et 
en  la  compagnie  dudit  de  Perche  ung  vaillant  che- 
valier, nommé  messire  Loys  de  Roberlsart,  clieva- 
lier  de  l’ordre  de  la  garlicre  d’Angleterre  et 
ex ploi lièrent  tant  qu’ils  furent  jusques  à ung 
villaige  nommé  Conty  , à cinq  lieues  de  la  cité 
d’Amiens,  et  là  se  logèrent;  et  à iceluy  logis 
vindrent  sureulx  les  adversaires  , c’est  assavoir  le 

comte  de  Vendosme , le  maréchal  de  Bousquehen 
(Buchau)  capitaine  Escochois  , Pothon  de  Saint- 
Traille,|Amado  deVignolles,  et  aultres,  jusques  au 
nombre  dequatre  à cinq  mille  combattants;  lesquels 
assaillirent IesdessusdilsAnglois,  quy  n’estoienlque 
dequatre  à cinq  cents  hommes,  et  furent  lesdits  An- 
glois  rués  jus.  Et  là  fut  mort,  messire  Loys  de 
Roberlsarl , luy  huitième  ; et  se  feut  bien  saulvé  , 
comme  l’on  disoit,  s’ileust  voullu  , mais  pourcause 
qu’il  estoit  de  ladite  ordre  de  la  garretière,  ne  se 
vonlt  retrayre  au  chastei  deConty.  Le  comte  et  ses 
gens  se  retrayrent  audit  chastei  ; et  n’y  eult  pas 
grand  nombre  de  morts,  mais  ils  perdirent  la 
pLupart  de  leurs chevaulx.  Après  eulx  venoit  ung 
vaillant  chevalier  anglois,  nommé  le  seigneur  de 
Villebv;  lequel  alla  saulvement  devers  le  duc; 
mais  desjà  les  dessusdits  adversaires  avoient  esté 
bien  près  de  la  ville  de  Roye  demander  au  duc 
bataille.  Et  quant  audit  comte  de  Perche , il  ne  fut 
point  devers  le  duc  et  ne  passa  point  Amiens, 
comme  dicl  est.  Après  que  lesdits  adversaires  eul- 
rent  rué  jus  les  logis  dessusdits  de  Conty  , ils  s’en 
allèrent  le  chemin  vers  Roye  , et  envoyèrent  deulx 
officiers  d’armes  devers  le  duc  demander  bataille. 
Sy  adressèrent  les  susdits  héraulls  au  comte  de 
Ligny  , quy  leur  fist  demander  qu’ils  voulloient  : 
et  lors  dirent  qu’ils  requéroient  de  parler  au  duc. 
Sy  leur  fut  dict  qu’ils  dissent  ce  qu’ils  voulloient 
dire.  Sy  dirent  que  ils  estoient  là  envoyés  de  par 
les  dessus  nommés  adversaires  , pour  avoir  bataille 

allenconlre  du  duc  , ce  que  on  luy  fist  scavoir  ; et 
tantost  eulrent  réponse;  laquelle  fut  telle,  que 
pour  le  jour  il  estoit  bien  tari  pour  combattre  ; car 
c’estoit  environ  les  plus  cours  jours  de  l’an  , et 
qu’ils  dissent  à leurs  maislres  que  s’ils  voulloient 
attendre  jusques  à lendemain  mattin , que  le  duc 
les  combalteroit.  Sy  retournèrent  vers  leursdils 
maislres  , et  dirent  la  response  du  duc;  laquelle 
responseoye,  renvoyèrent  leurs  héraults  de  rechief 
devers  le  duc,  en  disant  que  leurs  gens  n’auroient 
que  vivres  pour  icelle  nuict,  et  qu’ils  n’y  de- 
mouroient  plus.  Sy  leur  fut  faicte  réponse,  de  par 
Je  duc,  que  on  leur  bailleroit  bonne  seureté  et 
abstinence  de  guerre  pour  icelle  nuict  et  lende- 
main heure  de  combattre;  et  avec  che  leur  baille- 
roit et  délivre  roi  t la  moitié  des  vivres  qu’ils  pour- 
roient  avoir;  et  s’ils  n’estoient  contents  de  de- 
mou  rer,  ils  venissent  près  de  ladite  ville  de  Roye, 
où  il  les  combatteroit.  Sy  s’en  retournèrent  les- 
dits  héraults  devers  leurs  maislres  et  firent  leur 
response  ; mais  iceulx  adversaires,  ladite  response 
oye  , s’en  allèrent  loutte  la  nuict  chacun  en  leurs 
villes  et  forteresses  ; et  ainsi  se  départirent  et  rom- 
pirent leurs  assemblées  sans  autre  chose  faire.  Et 
leducdemoura  celle  nuict  en  ladite  ville  de  Roye; 
et  lendemain  le  duc  se  partist  et  alla  mettre  le  siège 
devant  une  forteresse , nommée  Lengny-les-Cate- 
gnies , laquelle  luy  fut  rendue  à voullenlé  ; et  y 
eult  aulcuns  de  ladite  ville  pendus  ; et  dura  le 
siège  six  jours  ou  environ  ; et  là  dedans  estoit. 

l’abbé  de  Sainct-Faron-lèz-Meaulx  , et  pluiseurs 
gentilshommes  , tout  à la  voullenté  du  duc;  mais 
ledit  abbé  et  aultres  gentilshommes  furent  mis  à 
finances  , et  depuis  délivrés.  El  le  second  jour  de 
décembre  ensuivant , se  parly  le  duc,  et  s’en  alla  à 
Péronnc  , et  donna  à ses  gens  congié  , pour  cause 
de  l’iver  quy  estoit  grand  ceste  année;  et  dudit 
lieu  de  Péronne  s'en  alla  à Brouxelles  en  Brabant, 
où  estoit  madame  la  duchesse  , et  là  fut  jusques 
au  quatrième  jour  de  janvier. 


CHAPITRE  CLXIV. 


Du  pardon  que  le  duc  fist  aux  Cassellois  pour  leur  rébellion } et 
comment  il  en  fist  exécuter  j et  remit  le  pays  en  justice. 


Le  quatrième  jour  de  janvier  dessusdit,  se  partit 
le  dncdeBrouxelles  et  s’en  allaàSainct-Omer,  pour 
résister  aliencontredeceulx  deCassel,quys’esloient 

rebellés  à ses  officiers  ; et  là  assembla  une  belle  et 

* 

grand’armée.  Elquand  leduc  etses  seigneurs  etses 
gens  furent  prestspourentrer  audit  pays  de  Cassel, 
ils  envoyèrent  devers  le  duc,  en  luy  priant  qu’il  les 
voulsist  prendre  à merchi  ; sy  les  rechupt  par  ainsi 
qu’il  les  auroilà  sa  voullenté  sans  rien  réserver,  et 
que  tous  les  hommes  dudit  pays  de  Cassel , au- 
dessus  de  quinze  ans  et  au-dessous  de  quarante  , 
venroient  hors  de  leurs  pays,  la  teste  nue,  des- 

chaulx  et  nus  pieds  , et  les  gens,  d’église  revest us 
atout  croix  et  bannières , et  eau  bénoiste  ; et  avec 
ce  porteroient  tous  leurs  habillements  de  guerre 
en  quelque  lieu  que  il  plairoit  au  duc.  Si  fust  ainsy 
faict  et  se  rendirent  ainsy  que  dessus  est  dict , et 
issirent  hors  de  leur  pays  ; et  vindrenten  une  place 
ii  une  lieue  près  de  Sainct-Omer  , en  tel  estât  que 
dessus  est  dict,  nommée  ladite  place  le  Noeuf-Fossé. 
Si  fis!  ce  jour  si  très  horrible  temps  de  vent  et  de 
pluye,  qu’il  n’estoit  quy  peust  durer  aulx  champs; 
et  en  iceluy  jour  eult  en  la  ville  de  Sainct-Omer 
maintes  églises  et  maisons  découvertes  du  très  hor- 
rible temps  qu’il  laisoit.  Et  quant  les  dessusdits 
de  Cassei  furent  arrivés  en  ladite  place  , sy  se 
mirent  en  belle  bataille  , les  gens  d’église,  comme 
dict  est,  revestus,  et  tous  les  testes  nues,  des- 
chaux et  nuds  pieds,  nombrés  environ  trente  mille 
hommes.  Et  quant  le  duc  sceult leur  venue  , il  alla 
vers  eulx  atout  son  année  ; et  tantost  qu’ils  le 
perchurent  ils  se  mirent  à genoulx.  Si  passoient 
les  gros  ruisseaulx  d’eaue  parmi  eulx  de  la  pluye  , 
tellement  que  c’esloit  grand’  pitié  à veoir  ; et  lors 
vint  le  prévost  de  l’église  de  Sainct-Omer  et  An- 
drieu  de  Toulonjon  , de  par  madame  la  duchesse  , 
quy  se  mirent  à genoulx  en  l’eaue  et  la  boe  devant 
le  duc,  en  luy  priant,  de  par  madame  la  duchesse, 
qu’il  luy  pleusl  pardonner  le  melFaictaux  dessusdits 
Casselois.  Se  les  receupt  à inerchy  et  leur  pardonna 
leur  meffaiet , réservé  à six  quy  eulrent  les  testes 
coppées  en  la  ville  de  Cassei.  Après  tout  tes  ces> 

choses,  donna  le  duc  congié  à tous  ses  gens  d’armes, 
et  s’en  alla  en  ladite  ville  de  Cassel , là  où  il  fist 
morir  par  justice  les  six  hommes  dessusdits.  Le- 
quel pays  avoit  esté  bien  deulx  ans  ou  environ  en 
dissention  et  guerre  sans  justice.  Et  ces  choses 
faictes  , s’en  alla  le  duc  en  sa  bonne  ville  d’Yppre 
en  Flandres  , en  laquelle  ville  il  ne  séjourna  gaires, 
qu’il  s’en  retourna  à Brouxelles  en  Brabant , là  où 
il  avoit  laissié  madame  la  duchesse. 


CHAPITRE  CLXV. 


De  l’estât  que  le  duc  de  Bourgongnc  tinst  en  la  ville  de  Brouxelles  ; 
et  du  trespas  de  son  cousin  le  prince  de  Piedmont. 


L’an  i43i,  en  la  bonne  ville  de  Brouxelles 
en  Brabant , le  jour  de  tous  les  saincts,  au  disner, 
le  duc  et  la  ducesse  tinrent  leur  estât,  moult  hon- 
nourablement  aecompaigniez  de  très  révérendz 
pères  en  Dieu  les  prélats  qui  s’ensuivent,  assavoir  : 
l’arehevesque  de  Couliongne  , l’évesque  de  Cam- 
bray,  l’évesque  d’Amiens ^ et  pluiseurs  autres  ab- 
bés et  prélats,  et  de  grans,  haulx  et  notables  sei- 
gneurs, comtes,  barons,  chevaliers  et  escuyersjpré- 
sents,  lesquelz  il  voult  montrer  la  bonne  intencion 
et  voulloir  qu’il  avoit  des  ordonnances  (aire  appar- 
tenant à Jadicte  ordre  de  la  Thoison-d’Or.  Si  est 
ainssi  que  à icelle  journée , le  duc  ne  tint  point  l’es- 

taten  sa  personne,  pourtant  que  Jes  nouvelles  qu’il 
avoit  eu  nouvellement  de  son  cousin  le  prince  de 
Piedmont , filz  au  duc  de  Savoye,  lequel  estoit. 
allé  de  vie  à trespas  ; et  à ceste  cause  le  duc  fiot  sou 
sustitut  à tenir  son  estât  pour  la  journée , de  Jehan 
monseigneur  deCIèves  , filz  au  duc  de  Clèves  , son 
nepveu  , qui  très  honnourablement  le  tint.  Le  duc, 
présent  toute  la  noble  compaignie  qui  là  estoit,  fist 
par  son  roy  d’armes  de  Brabant , à ce  ordonné,  sa 
dicte  bonne  intention  et  voullentésçavoir  et  publier 
sollempnellement,  comme  il  appartenoit,  en  la  ma- 
nière qu’il  s’eossuit. 


CHAPITRE  CLXYI. 


La  publication  que  le  duefeist  faire  en  la  ville  de  Brouxelles,  pour  en- 
commenchier  la  feste  de  l’ordre  de  la  Toison-d’Or. 


« Or  , oyez  princes  , seigneurs,  chevaliers  et  es- 
cuyers.  De  par  très  hault  et  très  excellent,  très 
puissant  prince  et  mon  très  redouté  seigneur  Phi- 
lippe , par  la  grâce  de  Dieu  , duc  de  Bourgongne  , 
de  Lothiers,  de  Brabant  et  de  Lembourg,  comte  de 
Flandres,  d’Arthois  et  de  Bourgongne,  palatin,  etc. 
Assavoir  à tous  les  nobles  seigneurs  et  compaignons 
de  l’ordre  de  la  Thoison  , et  à tous  aullres  princes, 
seigneurs , chevaliers  et  escuyers  , que  vous  soiez 
en  la  bonne  ville  deLilleen  Flandre,  la  nuictSainct- 

Andrieu  prochain  venant,  pour  accompaignier  le 
duc  ; lequel  a intencion  et  voullenté  deencommen- 
chier  la  Teste  de  ladicte  noble  ordre  de  la  Thoison- 
d’Or.  Si  fera  très  bonne  chière  à ceulx  qui  venir  y 
vuoldront. 

Il  est  vrai  que  ou  dit  an  le  duc  Put  en  ladicte 
bonne  ville  de  Lille  , accompaignié  des  chevaliers 
et  compaignons  portans  ladicle  Thoison-d’Or  en 
la  manière  qui  s’ensuit,  avec  pluiseurs  grants, 
nobles  et  puissants  seigneurs. 


CHAPITRE  CLXYIL 


De  la  première  feste  de  l’ordre  de  la  Toison  d’or,  que  le  duc  de  Bour- 
gongne  tint  à Lille  j et  des  cérémonies  observées  à ladite  feste. 

Si  est  ainsi  que  lanuict  Sainct-Andrieu , àl 'heure 
de  vespres , le  duc,  accompaignié  de  dix-huit  de 
ses  cofnpaignions  dudicl  ordre  , furent  veslus  de 
robes  vermeilles  fourrées  de  gris , longues  jusques 
dessou bs  les  genoulx , et  par-dessus  grants  et  longs 
manteaulx  de  ladicte  cou  Heur  de  fine  escarlatte  , 
or^  bordées  de  riches  orfroisdefin  etgransetlarges 
et  à la  fachon  de  fusilz  , comme  le  duc  les  porte  ; 
et  estoient  fourrez  de  menus  vairs  moult  ri- 
chement; et  par-dessus  ils  portoient  chapperons 
de  pareil  drap  à longues  coquilles  doubles,  à l’usage 
anchien;  et  par-dessus  iceulx  habits,  ils  portoient 

le  collier  de  ladicle  ordre  à descouverl.  Or,  est-iL 

vrai  que  le  duc  et  ses  compaignions  se  mirent  en 
ordonnance  à l’heure  de  vespres,  en  la  grande 
salle,  deulx  à deulx  ensemble,  el  le  duc  tout  dar- 
rière  eulx  , vestus  et  parez  comme  dit  est.  Si  s’en 
partirent  et  vinrent  à la  porte  dudict  hoslel , où 
leur  vindrent  au-devant  les  processions  , moult  ré- 
véramment  et  sollempnellement  ; et  s’en  allèrent 
ainsi  tenants  leur  ordonnance,  les  saincles  proces- 
sions devant  eulx  , jusques  à l’église  Sainct-Pierre , 
où  ils  entrèrent  dedans  le  chœur,  el  se  seyrent  en 
leurs  sièges  parez  moult  richement  et  nottablement 
ordonnez,  comme  ci-après  s’ensuit.  Tout  le  cœur 
de ladicte  église  estoil,  hault  et  bas,  parez  et  tendus 
de  fines  et  riches  tapisseries  tissues  à or,  el  les  sièges 
pareillement.  Siestoit  par-dessus  le  siège  du  duc,  ung 
tableau  armoiez  de  ses  armes,  de  hacbement  (écus- 
sons ) de  son  ordre  el  devise.  Et  pareillement  aux 
deulx  costezdu  chœur , en  haultes fourmes , estoient 
les  sièges  où  se  seyrent  lesdicts  seigneurs  de  l’ordre; 
et  pardessus  ebascun  siège,  tableaux  armoiez  des 
armes  , hacheinents  , ordre  , noms  et  titres  d’iceulx 
chevaliers;  et  par  leurs  armes  chascun  chevalier 
scet  où  il  doit  seoir;  el  quand  l’ung  d’iceulx  che- 
valiers sont  allez  de  vie  à trespas,  on  mecten  leur 
siège  ung  drap  noir  où  les  armes  sont,  comme 
toutes  ces  choses  sont  bien  à plain  déclarez  es 
chapitre  de  ladicte  ordre.  Or  , fault  parler  d’iceulx 
qui  furent  en  ladite  ordre  en  personne.  A la  pre- 
mière feste,  si  y furent  le  seigneur  de  Roubaix  , 
nieSsire  Anthoine  de  Vergy,  messire  Hue  de  Lan- 

noy,  inessire  Anthoine  de  Toulonjon  , le  seigneur 
de  Jonvelle,  le  seigneur  de  Croy,  messire  Jacques 
de  Brimeu  , inessire  Jehan  de  Groy.  Au  seneslre 
coslez  estoient  assis,  an  plus  près  du  prince,  messire 
Rollant  d’Utekerque  , messire  David  de  Brimeu  , 
le  seigneur  de  Com mines,  messire  Guilbert  de 
Lannoy,  le  seigneur  de  l’Isle-Adain  , le  seigneur 
Florimont  de  Brimeu  , le  Bègue  de  Lannoy  , le 
seigneur  de  Ternant,  et  le  seigneur  de  Créquy  , 
el  |>ar  procureurs  le  seigneur  de  Sainct-George, 
messire  Renier  Pot,  le  comte  deSaint-Pol , elle 
comte  de  Ligny.  Le  seigneur  de  Mamines  esloit 
aile  de  vie  à trespas  ; pour  laquelle  cause  son  siège 
esloit  couvert  de  drap  noir,  et  dessus  icellui  drap 
ses  armes.  Et  ià  se  tinrent  honnourablement  jus- 
ques  à lantquele  sainctserviche  divin  fusl  faict  ; et 
après  vespres  chantées,  se  levèrent  lesdits  seigneurs 
les  plus  josnes devant,  deulx  etdeulx  , par  devant 
le  prince  et  souverain  deladicle  ordre  , en  le  révé- 
rendant.  Si  revindrent , aussi  en  belle  ordonnance  , 
jusques  à l’hostel  du  duc,  dont  ils  estoient  partis  ; 
et  là  entrèrent  tous  en  une  chambre,  là  où  ilsdeves- 
tirent  leurs  manteaulx,  et  plus  ne  fut  ce  jour  faict. 
Or  est  vrai  que  par  grant  dèlibèracion  de  conseil, 
le  duc  et  les  seigneurs  dudict  ordre  avoient  institué, 
faict  et  ordonné  quatre  hommes  officiers  à eulx, 
dont  les  mémoires  s’enssuivent  ; c’est  à savoir, 
ung  chancelier  pour  eulx  servir  en  ladicle  noble 
ordre,  faict  par  un  très-notlable  docteur  en  théolo- 
gie, familier  du  duc,  appelc  maistre  Jehan  Ger- 

•main,  esleu  évesque  de  Nevers;  le  second,  pour 
leur  greffier  et  secrétaire , lin  g notable  homme  ap- 
pelé maître  Jehan  Imber,  familier  et  officier  du 
duc  ; ung  antre  pour  leur  trésorier,  ung  très  puis- 
sant et  riche  homme,  pareillement  familier  et  offi- 
cier du  duc,  appelé  Guy  Guibault,  et  ung  notlable 
homme  et  souffisant  hérault,  appelé  Charolois , 
lequel  estoit  aussi  au  duc.  Icelui  foirent  leur  roy 
d’armes , et  le  nommèrent  Thoison-d’Or,  pour  eulx 
servir  en  leurs  besongnes  etalFaires  ; et  est  autheur 
de  cestuy  livre  , comme  devant  est  dit  en  ung  pro- 
logue. Et  tous  iceulx  quatre  officiers  servansà  la- 
dicte  ordre  pareillement  furent  vestus  chascun 
de  rouges  robbes , manteaux  et  chapperons,  les 
robbes  fourées  et  les  manteaulx,  non  réservé  le 
docteur,  qui  avoit  i’abi  et  foure  comme  à docteur 
appartient.  Et  furent  iceulx  quatre  officiers  assis  ès 
basses  fourmes,  par-devant  le  siège  du  duc,  chascun 
en  son  degré.  Et  lendemain  pareillement,  comme 
la  nuict  Saint-Andrieu  , entrèrent  en  l’église  à huit 
heures  au  matin.  Si  se  sist  chacun  en  son  siège  , et 
quant  lesainct  service  fut  faict  jusques  à l’offrande, 
alla  le  duc , fondateur  et  souverain  de  ladicte  ordre, 
le  premier  à l’offrande  ; et  après  , lui  retourné  en 
son  siège  , le  roy  d’armes  de  l’ordre  , pour  le  plus 
prochain  du  haultain  siège,  appela  le  seigneur  de 
Sainct-George,  ou  son  procureur  pour  lui;  et  pareil- 
lement il  appela messireRegnier  Pot,  ou  son  procu- 
reur pour  lui;  pourquoi,  au  lieu  d’iceulx  chevaliers 
qui  estoient  absents  , il  s’en  apparurent  deux  aultres 

chevaliers  de  Tordre  dessusdit , dont  l’ung  fut* 
messire  Ànthoine  de  Vergy  , qui  se  présenta  au 
lieu  de  monseigneur  de  Sainct-George  , et  le  sei- 
gneur de  Jonvelle  se  présenta  au  lieu  de  messire 
Regnier  Pot. 

Si  se  partirent  de  leurs  sièges,  comme  procu- 
reurs représentans  les  personnes  des  dessusdits 
défaillans.  Si  allèrent  à L’offrande  ces  deulx  en- 
semble , et  chascun  d’ung  pièce  d’or  ; et  aussi  firent 
tous  les  au  lires  chevaliers  de  ladicle  ordre;  etapprès 
allèrent  offrir,  le  seigneur  de  Roubaix  et  messire 
Reliant  d’Ulekerqueensemble,  de  telle  manière  que 
lesaultres  dessusdits;  et  ainsi,  tous  par  ordre,  ils 
allèrent  offrir  tous,  deuxet  deux,  i’ung  à dextre  et 
Taultreàsenestre.  En  telle manièreel  ordonnance  se 
fist  l’offertoire, qui  dura  moult  longuement;  et  es- 
taient, chascune  fois,  appelez  par  le  roy  d’armes,  qui 
les  conduisoit  jusques  à l’hostel,  et  les  raconduisoit 
jusques  à leurs  sièges.  Apprès  ladicte  offertoire 
faicte  , se  fist  une  moult  belle  prédication  , en  ma- 
nière de  collacion , par  le  chancelier  de  ladicte 
ordre , docteur  et  évesque  de  Nevers.  Apprès  icelle 
prédication  , se  parfist  le  sainct  service  divin  , et 
puis  se  partirent  de  l’église  les  susdits  seigneurs  de 
l'ordre  en  leur  très  honnourable  ordonnance, 
comme  j’ai  dict  dessus,  et  s’en  retournèrent  à 
Thostcl  du  duc.  Si  le  convoyèrent  en  sa  chambre  , 
où  il  fut  une  espeftse  avec  icelle  noble  compaignie. 
A toutes  icelles  ordonnances  furent  pluiseurs  hé- 
raulx  , roys  d’armes  et  poursuivans  : premier  pour 

roys  d'armes,  le  roy  de  Berry,  le  roy  de  Brabant , 
le  roy  de  Flandres  , le  roy  d’Arthois  et  le  roy  de 
Hainault  ; et  pour  héraulx,  Sezille,  Bretaigne  , 
Orenge  , Sainct-  Pol  , Nauiur,  Vianne,  Enghien  , 
ZeHande  et  Anthoing.  Et  de  poursuivans  furent  le 
nombre  de  quatorze  , tous  à granls  princes  et  sei- 
gneurs. Quant l’heuredu  disner fut  venue,  environ 
à midy,  les  tables  furent dreschiées  etlrès  nollable- 
ment  parées,  comme  à ung  si  très  liault  et  très 
noble  et  riche  estât  apparlenoit , et  les  dreschoirs 
parez  et  aournez  de  riche  vasselle  et  joiaulx,  si  très 
richement  que  ce  seroit  trop  longue  chose  à ra- 
compter.  Si  s’assisl  le  duc  au  milieu  de  la  table  , 
et  puis  les  seigneurs  de  degré  en  degré  ; c’est  assa- 
voir, les  plus  anchiens  faicls  chevaliers  au  plus  près 
du  souverain  , les  ungs  à dexlre  et  les  au  lires  à 
senestre  , en  la  fourme  et  manière  que  leurs  ta- 
bleaux de  leurs  armes  estoient  à l’église,  comme 
dict  est.  Et  au  bout  d’icelle  longue  table  , par  de- 
vant, audexlre,yavoit  une  petite  table  où  les  quatre 
officiers  de  ladicle  ordre  se  séoient , et  chascun 
atout  leurs  manteaulx  et  habits  deladicte  ordre;  et 
en  icelle  grant  salle  n’y  avoitaultre  table  dreschiée; 
si  furent  servis  très  honnourablement  les  ungs 
apprès  les  aultres  en  leur  degré.  Là  trompettes  et 
inenestreulx  cornoient  et  jouoyent  devant  les  melz 
et  non  ailleurs  ; et  là  estoit  une  doulce  mélodie  à 
ouyr  durant  icelui  disner;  et  ainsi  se  fina  le  disner 
en  très  grant  esjouissement  et  honnourable  ordon- 
nanche.  Apprès  grâces  rendues,  le  duc  et  lesdicls 

seigneurs  se  retrairent  chascun  en  leurs  chambres, 
et  se  desvestirent  de  tous  leurs  habis.  En  aultres 
salles  se  tindrent  les  estâts  de  messeigneurs  de  l’é- 
glise et  des  aultres  nobles  seigneurs  qui  furent 
venus  à ladicte  leste.  Apprès  icelle  noble  feste  et 
sollempnité  passée  , à l’heure  de  vespres  , le  duc 
et  mesdicts  seigneurs  de  l’ordre  se  revestirent  tout 
de  noirs  habits  , manteaulx  et  chapperons  longs 
comme  de  dœul  ; si  se  mirent  en  leur  ordonnance 
comme  ilz  avoient  iaict  au  matin,  chascun  en  son 
ordreet  degré;  et  leur  vindrent  les  processions  au- 
devant;  et,  en  Pesant  dévotes  processions  et  orai- 
sons , ilz  retournèrent  en  l’église  , et  se  mirent  en 
leurs  propres  sièges,  chascun  desoubz  ses  armes; 
et  là  furent  chantées  et  dictes  vegilles  pour  les  tres- 
passez;  et  dura  le  serviche  moult  longuement  et 
bien  avant  en  la  nuict;et  puis,  ledict  service  faict 
s’en  retournèrent  audict  hoslel  en  ordonnance 
comme  dessus.  Quant  che  vint  l’heure  du  soupper, 
ilz  s’assirent  à table  atout  leurs  habis  noirs,  chascun 
en  son  degré,  comme  diet  est.  Des  metz  et  ordon- 
nance d’icelui  soupper,  je  me  lais;  mais  vrai  est 
qu’il  fut  degrant  magnificence.  Et  lendemain  ma- 
tin , de  rechief,  en  noirs  habis  dedoeul,  se  ran- 
gèrent en  leur  ordre;  et  avec  les  processions  re- 
tournèrent à l’église;  et  très  dévouement  y furent 
au  serviche  divin  que  on  fist  pour  les  morts  ; dont 
au  millieu  du  chœur  y avoit  ung  chandellier  de  bois 
paint  de  noir,  sur  lequel  y avoit  vingt-quatre  chier- 
ges  ardans  pour  et  ou  nom  desdicts  seigneurs  de 

Tordre,  chascun  pesant  trois  livres;  et  icelui  de 
mondil  seigneur  le  duc  souverain  estoit  au  milieu, 
plus  grant  que  les  aultres;  et  chascun  chierge  ar- 
moié  de  petits  escuclions  des  armes  desdits  sei- 
gneurs de  ladicte  ordre;  et  estoient  tous  assis  par 
ordre  comme  les  seigneurs  et  les  tableaux  de  leurs 
armes.  Si  se  fist  le  sainct  service  divin  très  révé- 
ramment  ; et  quant  il  fut  l’heure  de  Toffrande  , le 
roy  d’armes  Thoison*d’Or  apporta  à mondit  sei- 
gneur le  duc  son  chierge  , ainsi  armoié  comme 
dict  est,  lequel  mondit  seigneur  le  duc  offrit  à 
l’autel  ; et  puis  , par  le  roi  d’armes  , fut  rapporté 
en  son  lieu  sur  le  chandellier;  et  puis , comme  j’ai 
dict  dessus  , furent  appelez,  chascun  seigneur  en 
son  siège,  pour  aller  à l’offertoire  ; et  leur  appor- 
toit , le  roy  d’armes,  à chacun  son  chierge  ; et  puis, 
comme  dit  est  , rassis  en  leurs  sièges.  Et  les  sei- 
gneurs qui  y furent  deffaillanz  y furent  pareille- 
ment appelez  ; et  y eulrent  chascun  leurs  procu- 
reurs par  lesdiclsseigneursetcompaignionsde  Tor- 
dre, comme  dessus  est  dict  aux  aultres  offertoires. 
Mais  cellui  de  deiFunt  le  seigneur  de  Mamisnes  fut 
offert  par  le  roy  d’armes  de  Tordre,  et  laissié  à 
l’hostel  destaint,  sans  estre  rapporté  en  sa  place 
comme  les  aultres  furent;  et  par  ainssi  demoura 
ladicte  place  vide  tout  le  remain  dudict  service,  en 
desmonstrant  les  trespas  dudict  seigneur  de  Ma- 
misnes; lesquelles  choses  estoient  moult  desvottes 
et  plaisantes  à veoir.  Quant  icelle  offertoire  fut 
passée  , le  greffier  et  secrétaire  de  l’ordre  se  mist 

à l’endroit  des  tableaux  des  frères , mesdits  sei- 
gneurs de  l’ordre , et  là  fut  faicte  par  lui  une  moult 
belle  et  pitoiable  recommandation  à mondict  sei- 
gneur le  due , et  à eulx  tous,  pour  et  au  nom  dudict 
chevallier  seigneur  de  Mamisnes  que  Dieu  par- 
doinstî  dont  les  armes  estoient  allendroit  de  son 
siège  , comme  diet  est , et  le  fist  en  la  manière  qui 
s’enssuit. 

« Très  excellent  et  très  puissant  prince  , mon 
très  redoubté  seigneur,  le  fondateur,  chef  et  souve- 
rain de  ceste  honnorable  et  léable  ordre  de  laTho.i- 
son-d’Or,  et  vous,  nobles  et  honnourez  seigneurs, 
chevalliers,  frères  et  compaignons  dudit  ordre,  cy 
présents  maintenant  à che  service  que  l’on  faict 
pour  les  trespassez  : à l’intention  de  vous,  Mon- 
seigneur, affiert  faire  singulière  et  espécialle  men- 
tion de  l’ame  du  noble  et  vaillant  chevalier  messire 
Robert  de  Mamisnes,  en  son  vivant  frère  et  com- 
pagnon d’icellui  ordre , qui  trespassa  à Namur , en 
vostre  service  , contre  vos  ennemis , l’an  passé  , et 
si  vaillamment  et  grandement  servy  son  naturel 
prinche,  vous,  Monseigneur,  en  vos  guerres, 
voyaiges  , armées;  et  aultrement , en  maintes  ma- 
nières , a faictes  de  haulles  proesses.  »» 

Etainssi,  parmoult  belles,  dévottes et  très  notta- 
blesordonnances,  se  parfistiesainctserviche  divin  ; 
et  puis,  par  la  manière  que  j’ai  dict  dessus,  le  duc  et 
les  seigneurs  de  l’ordre,  en  leur  nottable  et  honnou- 
rable  ordre  etordonnance,  se  partirent  de  l’église,  et 
retournèren  t audi  t hostel  du  duc  ; et  à l’heu redu  soir. 

à table,  mondit  seigneur  le  duc,  en  son  siège  moyen, 
etmesdits  seigneurs,  chascun  en  son  degré,  comme 
dessus  a esté  dict , en  leurs  babils  de  doeul  ; et  puis 
îe  disner  passé*,  pour  tout  le  jour  furent  ainssi  ves- 
tus  jusqu’à  la  nuit.  Et  lendemain,  le  duc  et  les  sei- 
gneurs  dudit  ordre  furent  vestus  de  tels  habits 
qu’il  leur  plust,  à l’église  , où  ils  furent  ensemble 
ouyr  la  messe  de  Notre-Dame;  et  entrèrent  en 
chappitre , où  ils  furent  par  ordre  , et  en  man- 
teaulx  dudit  ordre  , où  ils  esleurent  deulx  cheval- 
liers, pour  estre  frères  et  compagnons  dudict  or- 
dre : c’est  assavoir  le  comte  de  Meurs  et  messire 
Simon  de  Laiaing  , comme  il  sera  dicl  chi  apprès. 


CHAPITRE  CLXVIII. 

La  coppic  des  lettres  de  ^institution  d<fla  noble  ordre  et  confrairîe 
de  laToison-d’Or,  faicte  en  la  ville  de  Lille,  le  vingt-septième  jour 
de  novembre  l’an  de  grâce  mil  quatre  cent  et  treutc-un. 

« Philippe  , par  la  grâce  de  Dieu  , duc  de  Bour- 
gongne,  de  Lolhier,  de  Brabant  et  de  Lembourg, 
comte  de  Flandres  , d’Àrthois  et  de  Bourgon^ne , 
palatin  de  Hainault,  de  Hollande  , de  Zellande  et 
de  Namur,  marquis  du  Sainct  Empire , seigneur 
de  Frise,  de  Salins  et  de  Malines,  seavoir  faisons 

J 

à tous  présents  et  advenir,  que  pour  la  très  grand’ 
et  parlàicte  amour  au  noble  estât  et  ordre  de  che- 

24. 

vallerie,  dont,  de  trèsardantet  singulier  affection, 
désirons  l’honneur  et  accroissement,  parquoi  la 
vraie  foy  chatolicque , la  foy  de  notre  mère  saincte 
église  et  la  tranquillité  et  prospérité  de  la  chose 
publicque,  soient,  comme  poeulvent  cstre,  deffen- 
dues,  gardées  et  maintenues;  nous,  à la  gloire  et 
louenge  du  Tout-Puissant,  nostre  créaleur  et  ré- 
dempteur , en  révérence  de  sa  glorieuse  mère 
vierge  Marie,  et  à l’honneur  de  monseigneur  sainct 
Andrieu  , aposlre  et  martyr  , à l’exaltation  de  ver- 
tus et  bonnes  meurs  , le  quinzième  jour  de  janvier, 
l’an  de  Nostre-Seigneur  mil  quatre  cent  trente,  qui 
fut  le  jour  de  la  sollempnisation  du  mariaige  de  . 
nous  et  de  nostre  très  chière  et  très  aimée  compai- 
gne  , de  certain  nombre  de  chevalliers  que  volions 
eslre  appelez  l’ordre  de  la  Thoison-d’Or  , sous  la 
forme,  condicion  , statuts  ^ manières  et  articles  qui 
s’ensuivent. 

» Premiers  : ordonnons  qu’en  l’ordre  devant 
dicte  aura  vingt- un  chevalliers  , gentilshommes  de 
nom  et  d’armes , et  sans  reproches  ; dont  nous  , en 
nostre  temps,  serons  le  chie f et  souverain  , etap- 
près  nous  , nos  successeurs  ducs  de  Bourgongne. 

» hem , les  frères  et  chevalliers  dudict  ordre  à 
entrer  en  icellui,  deveront  iaissier  et  laisseront 
toutte  aultre  ordre  , se  aultre  en  ont  ou  avoient, 
soit  de  prince  ou  de  coinpaignie,  excepté  empe- 
reurs , rois  et  ducs  , qui , avec  elle  présent  ordre  , 
polront  porter  l’ordre  dont  ils  seront  chiefs , par 
ainssi  que  ce  soit  du  gré  et  consentement  de 

nous  ou  de  nos  successeurs  souverains  , ou  des  frè- 
res de  l’ordre , passé  en  leur  chappitre  , et  non  au- 
trement. Et  pareillement,  nousetnossuccesseursde 
ce  présent  ordre,  en  cas  semblables , porrons  , s’il 
nous  plaît,  porter  l’ordre  des  dessusdits  empereurs, 
rois  et  ducs  , avec  la  nostre  , en  démonstrance  de 
vraye  et  fraternelle  amour  l’un  envers  l’aultre,  et 
pour  le  bien  qui  en  polroit  venir. 

» Item  , pour  avoir  connoissance  dudit  ordre  et 
des  chevalliers  qui  en  seront , nous,  pour  une  fois, 
donnons  à chacun  des  chevalliers,  ung  collier  d’or, 
faict  à nostre  devise  : c’est  assavoir  par  pièces,  à 
façon  de  fusils  touchants  à pierres,  dont  portent 
estincellesardants;  etau  boutd’icellui  collier,  pen- 
dant semblance  d’une  thoison  d’or,  lequel  collier, 
qui  appartiendra  à l’ordre,  et  demourra  toudis  (tou- 
jours) à l’ordre  , nous  et  nosdits  successeurs  souve- 
rains, et  chascun  chevallier  dudit  ordre  , serons 
tenus  déporter  chascun  jour,  autour  du  col,  à des- 
couvert , sur  peine  de  faire  dire  une  messe  de  qua- 
tre sols  , et  quatre  sols  donner  pour  Dieu  , que  ils 
seront  tenus  de  faire  en  conscience,  pour  chascun 
jour,  qu’ils  fauldront  à le  porter,  exceptéen  armes, 
où  il  soufFira  de  porter  la  thoison  sans  le  collier  , 
qui  ainsi  le  vouldra  faire.  Aussi  se  le  collier  avoit 
besoingde  réparation  , il  pourra  pour  ce  estre  mis 
ès  mains  de  l’orfévre  , et  jusques  il  soit  réparé  , ne 
sera  tenu  ledit  chevallier  de  l’amender  de  non 
porter:  et  pareillement , se  en  aulcun  lointaing 
voiage  laisser  le  convenoit  , ou  en  aullre  cas,  ils- 

le  délaissent  a porter  par  aulcun  temps  , tant  par 
maladie  comme  pour  la  sceureté  de  leurs  person- 
nes. Lequel  collier  ne  poulra  estre  enrichi  de  pier- 
res, ni  d’aultres  choses  ; et  ne  le  pourront  donner* 
vendre  ne  gaigier  , ne  aliéner  , pour  quelque  né- 
cessité ou  cause,  ne  en  quelque  manière  que  ce 
soit. 

» Item , que  pour  bonne  amitié  avoir  auditor- 
dre , tous  les  chevalliers  d’icellui  sont  tenus  et  pro- 
céderont , à leur  entrée  , avoir  bonne  et  vraye 
amour  à nous,  nos  successeurs,  souverains  dudit  or- 
dre, Tung  à l’aultre,  et  nous  à eulx  vouloir  pourchas- 
ser et  avancher  à leur  pouvoir  l’honneurel  le  prouf- 
fit  t et  eschever  (éviter)  leur  déshonneur  et  dom- 
' mai<re  de  ceulx  dudict  ordre  ; et  s’il  ovent  aulcune 

O 'J 

cliDse  dire  qui  fust  à la  granl  charge  de  l’honneur 
^ d’aulcun  d’icellui  ordre,  ils  seront  tenus  de  s’ex- 
cuser par  la  meilleure  manière  que  faire  le  poul- 
ront  ; et  se  le  disant,  vouloir  persévérer  publique- 
ment en  ses  paroi  les , ils  sont  tenus  , en  ce  cas  , de 
lui  dire  en  effect  : Nous  , par  le  serment  faict  à 
l’ordre  , sommes  tenus  de  révéler  à tous  les  cheval- 
liers de  l’ordre  , se  aulcune  chose  estoit  dicte  con- 
♦ tre  leur  honneur  ; et  pour  che  advisez , se  vouliez 
persévérer  en  vos  paroles.  Et  ou  cas  qu’il  persévè- 
reroit  , sont  tenus  de  le  donner  à congnoistre  au 
chevallier  duquel  seraient  dictes  les  parolies. 

» Item,  promecteronl  lesdicts  chevalliers,  se 
aulcun  s’efïbrchoil  de  grever  ou  porter  doinmaige 
par  œuvre  de  faict  à nous  et  à nos  successeurs  > 

chiefs  et  souverains  dudit  ordre,  ou  a nos  pays  , 
terres  et  seigneuries , vassaulx  et  subjecls,  ou  que 
nous  ou  iceulx  successeurs  souverains  , emprénis- 
sions  au leunes  armes  pour  la  deffense  de  la  saincle 
foy  chrestienne , ou  pour  deffendre , maintenir  et 
rétablir  la  dignité  , estât  et  liberté  de  noire  mère 
saincle  église  et  du  sainct  siège  aposlolicque  de 
Rome  , en  ce  cas,  les  chevalliers  dudict  ordre,  les 
puissants  en  leurs  personnes , seront  tenus  de  nous 
servir  personnellement , et  les  non  puissants , faire 
servir,  moyennant  gaiges  raisonnables  , s’ils  n’ont 
loialie  ensonne  (embarras),  et  apparant  empesche- 
rnent , duquel  cas  se  poulront  excuser. 

« Item  y que  pour  ceste  cause  et  pour  la  grant 
amour  et  confidence  de  nos  frères  chrestiens , che- 
valliers dudit  ordre , nous , pour  nous  et  pour  nos 
successeurs  souverains , déterminons  que  nous  , ne 
iceulx,  n’entreprendrons  aulcunes  guerres  ou  aul- 
tres  haultes  besognes  , que  avant  ne  l’ayons  faici 
sçavoir  à la  greigneur  (majeure)  partie  desdils  frères 
chevalliers , pour  sur  clic  avoir  leur  avis  et  bon  con- 
seil, saufs  entreprises  secret  tes  et  bastives  , dont  le 
révéler  à pluiseurs  pourroit  porter  préjudice  et 
dommaige  auxdictes  entreprises. 

« Item  y semblablement,  que  les  cheval]  iersde  l’or- 
dre , nos  vassaulx  ou  subjecls  , ou  des  seigneuries 
de  nostre  gouvernement  , ne  se  inecteront  en  aul- 
cunes guerres  ou  voiaiges  loinglains  , sans  le  don- 
ner par  avant  à congnoistre  a nous  et  à nos  succès- 

seurs  , chief  de  l’ordre,  et  sans  nostre  congié  on 
licence  ; mais  par  ce,  ne  entendons-nous  pas  que 
les  chevalliers  de  icellui  ordre,  suhjects  de  nous 
ou  de  nos  successeurs  souverains,  soient  empes- 
chiés  ou  aslraints,  que  au  regard  des  terres  et  tene- 


ments  qu’ils  tiendront  d’aultrui,  qu’ils  ne  puissent 
bien  entrer  en  guerre,  et  servir,  ainssi  qu’il  appar- 
tient par  honneur,  comme  ils  eussent  peu  faireau- 
paravant  l’establissement  de  nostredit  ordre  , et 
nonobstant  icellui  , et  aussi  que  les  non  subjects 
de  nous  et  dudit  chief  de  l’ordre  , ne  puissent  ser- 
vir en  armes  et  faire  voiaiges  à leurs  plaisirs  , par 
ainssi  que  ils  le  nous  donnent  à congnoistre  par- 
avant  que  faire  le  poulront , sans  préjudice  de  leur 
entreprise  ou  voiaige. 

» Item , s’il  advenoit  que  entre  aulcuns  cheval-  * 
liers  de  l’ordre  sourdit  débats  ou  contents  , à cause 
de  leurs  personnes  seulement,  dont  voye  de  faict 
et  inconvénient  fusl  apparent,  che  venu  à la  con- 
noissancedu  souverain  , il  fera  aux  parties  de/Fen- 
dre  , ou  deflendra  toutes  œuvres  de  faict , en  leur 
enjoignant  que  se  submettent  ou  dit  et  ordonnance 
de  lui  et  de  l’ordre  , et  que  , en  leurs  personnes , 
ou  se  ils  ne  peuvent  pas  procurer  , comparoir  au 
prochain  chappitre  ou  assemblée  d’icellui  ordre  , 
pour  dire  che  qu’ils  vouldront  l’ungà  l’encontre 
de  l’au tire;  lequel  souverain  et  chevaliers  de  l’or- 
dre , parties  ouyes , appoincleront  du  débat,  le 
plus  tost  que  faire  se  pourra;  à quoi  les  parties 

seront  tenues  de  obtempérer  et  obéir,  saoul f par 
tout  le  droit  et  baultesse  de  nostre  justice  et  sei- 
gneuries de  nos  successeurs. 

» Item , si  aulcun  , par  son  oultrage  , voulsist 
viilennier  aulcun  chevallier  de  Tordre,  tous  les 
aultres  qui  ad  ce  seront  présents,  ou  qui  faire 
le  pourront,  sont  tenus  de  y pourveoir  et  remé- 
dier. 


» Item , si  aulcun  , non  subject  du  souverain 
dudict  ordre,  estant  en  son  gouvernement,  faisoit 
injure  à aulcun  des  cbevalliersde  Tordre,  subject 
dudict  souverain,  ou  de  ses  seignouries  de  son  gou  - 
vernement,  qui,  par  voies  de  justice,  ne  poeult 
avoir  réparation  , et  queicellui  chevallier,  soi-di- 
sant grevé,  ne  se  voulsist  de  la  chose  submectre  au 
dict  et  ordonnance  du  souverain  de  Tordre,  et  sa 
partie  adverse  le  refusast , en  elle  cas  , le  souverain 
et  chevaliers  de  Tordre  seront  tenus  de  faire  à leur 
dict  frère  et  compaignon  , pour  son  droict,  toulte 
assistance  possible;  et  quant  aux  chevalliers  es- 
tranges  , non  subjecls  du  souverain  de  Tordre  qui 
se  vouldroit  submectre  , et  leur  partie,  en  soi  re- 
fusant, en  ce  cas,  le  souverain  et  chevalliers  en 
feront  telle  assistence  que  bonnement  pourront. 

» Item , et  aussi,  que  audict  ordre  poulront  estre 
chevalliers  non  subjecls  du  souverain  , pourroit 
venir  à guerre  au  seigneur  naturel  desdicts  cheval- 
liers non  subjects  , ne  au  pays  dont  ils  seront  na- 
tifs ; pour  nous  et  nos  successeurs  souverains  du- 
dict ordre , déclairons  que , en  ce  cas,  lesdicls  elle- 

valliers  non  subjects  poulronl  garder  leur  honneur 
et  defFendre  leur  naturel  seigneur,  et  ce,  au  pavs 
dont  ils  seront  natifs,  sans  pour  che  encourir  en 
charge  de  déshonneur , ne  mesprendre  audict  or- 
dre. Mais  se  leurdict  seigneur  voulloit  faire  guerre 
au  souverain  dessusdict  ou  à ses  pays  et  suhjets  , 
attendu  la  fraternité  et  abstriction  de  Tordre,  se 

i 

devront  excuser  de  servir.  Toutlefois  , se  le  sei- 
gneur ne  les  y vol  loi t recepvoir,  ains  les  y voulsist 
constraindre  , le  poulront , sans  pour  ce  encourir 
charge  de  déshonneur,  servir  , en  ce  cas  que  leur 
seigneur  y seroit  en  personne  , et  non  aultrement  ; 
niais  que  parleur  scellé  le  signifie  paravanl audict 
souverain  de  Tordre. 

» Item , si  aulcuns  des  chevalliers  de  Tordre 
allast  en  voiaige  et  service  d’arme  de  seigneurs  es- 
tranges , il  devera  advertir  ; et  se  aulcuns  de  ses 
frères  et  compaignons  d’icellui  ordre,  estoient 
prins  en  bataille  ou  guerre,  il  feroit  son  léal  povoir 
de  à sondict  compaignon  saulver  la  vie  ; et  s’il  es- 
loit  prins  de  sa  main  , lui  quicteroit  sa  foy  , et  le 
délivreroit  franchement  à son  povoir,  sinon  quele- 
dict  chevallier  seroit  le  chief  de  la  guerre  ; et  se 
ledict  seigneur  ne  voulloit  ainssi  consentir , icellui 
chevallier  de  Tordre  ne  se  pourroit,  par  honneur, 
armer  pour  luy,  mais  debveroit  laissier  son  ser- 
vice. 

» Item , que  les  chevalliers  d u die  t ordre  y de- 
meureront durant  le  cours  de  leurs  vies  , se  ils  ne 
commectoienl  casreproehable,  parquoy  ils  en  deus- 

sent  es  Ire  privez  , lesquels  cas,  nous  déclarerons 
tel  qui  s’ensuit  : 

» C’est  assavoir  , se  auîcun  desdits  chevalliers, 
que  jà  n’aviegne  ! est  aclaint  et  convaincu  de  hérésie 
et  erreur  contre  la  foy  chrestienne  , ou  avoit  pour 
che  souffert  paine  et  pugnilion  publieque; 

» Item  , s’il  estoit  actaint  ou  convaincu  de  tra- 
hison ; 

» Item  , s’il  s’enfuyoit  ou  parteist  de  journée  en 
bataille , soit  avec  son  seigneur  ou  aultres  ; ou  ban- 
nières fusseut  déployées,  et  que  on  eult  assemblé 
et  procédé  jusques  à combattre. 

» Pour  lesquels  trois  cas  dessus  déclariez,  affin 
que  l'ordre  et  compaignie  ne  soit  ad  ce  diffamée , 
mais  demeure  necte  ethonnorée , comme  il  appar- 
tient, ordonnons  que  le  chevallier  qui  en  seroil  ac- 
taint ou  convaincu  , ou  des  deulx  ou  de  l’un  d’i- 
ceulx  , soit,  par  le  jugement  du  souverain  et  cum- 
paignons  dudict  ordre,  osté  , privé  et  déboulé  d’i- 
cellui  ordre  , lui  ouy  en  ses  deffences  sur  le  cas  , 
se  deffendre  et  excuser  s’en  voulloit  , ou  par  lui 
sur  ce  duement  appelé  , sommé  et  aclendu  ; ou  s’il 
commectoit  aulcun  aullre  villain  et  énorme  ou 
reprochable  cas  , le  souverain  et  chevalliers  de 
l’ordre  procède roie ni  contre  lui , comme  dessus  est 
dict  ; et  par  aultre  manière  , ne  polroit  estre  privé 
ne  débouté.  Mais  s’il  advenoit  que  le  souverain 
feist  tort,  grief  ou  viollence  à aulcuns  des  cheval- 
liers de  l’ordre  , tout  apprès  que  icellui  chevallier 
auroit  souffisammenl  requis  et  sommé  ledit  souve- 

rain  et  les  chevalliers,  de  luy  en  faire  raison  et 
justice,  et  l’auroit  deuement  attendue,  et  ne  le 
polroit  obtenir;  et  que  par  déclaration  des  frères 
et  chevalliers  pour  che  assemblez  7 de  la  greigneur 
partie  d’eulx  seroit  faicte  la  déclaration  du  tort 
et  relFus  de  justice  ; en  che  cas  , et  non  par  avant, 
ledict  chevallier  ainsi  grevé  poulroit  rendre  ledict 
collier  , et  soi  départir  de  l’ordre  sans  fourfaire  ne 
eslre  chargiez  d’honneur,  en  prenant  gracieulx 
congié;  et  pareillement  pour  aultres  licites  et  rai- 
sonnables causes , selon  l’advis  et  déclaration  des 
chevalliers  de  l’ordre. 

» Item  , et  affin  de  se  oster  tout  tes  difficultés 
qui  pourroient  venir  touchant  les  honneurs,  estât 
et  degré  d’entre  lesdicts  chevalliers , et  mesme- 
ment  que  bonne  et  vraye  amour  et  fraternelle  com- 
paignie  ne  doict  point  avoir  regart  à telles  choses, 
nous  voulions  et  ordonnons  que  tant  en  aller  , soit 
en  l’église  ou  en  chappitre , et  à table  , nommer  , 
parler  et  escripre , et  en  touttes  aultres  choses  tou- 
chant ladicte  ordre  et  amiable  compaignie  , tien- 
nent lieu  et  ordre,  selon  le  temps  que  iis  auront 
receu  l’ordre  de  chevallerie,  et  que  s’il  en  y avoit 
qui  tout  en  ung  mesme  jour  eussent  esté  faicts 
chevalliers,  ordonnons  que  le  plusanchien  d’eage 
tiengne  lieu  premier , en  ce  que  dict  est , et  les 
aultres  ensieuvent , et  quant  à ceulx  qui  seront  en 
l’ordre  par  élection  du  souverain  et  des  chevalliers, 
ordonnons  qu’ils  auront  lieu  selon  le  temps  qu’ils 
seront  receus  audict  ordre  ; et  se  pluiseurs  en  y 

avoit  d’un  ruesme  jour,  ils  aueroient,  selon  comme 
dictest,  exceptez  empereurs,  rois  et  ducs,  les- 
quels pour  hault  essoine  (soin)  de  leurs  dignitez  , 
auront  lieu  en  cesle  ordre  , selon  Je  temps  qu’ils 
averont  receus  l’ordre  de  chevallerie,  sans  point 
avoir  aultre  regart  à noblesse  et  lignaige,  grandeur 
et  seigneuries,  offices,  estats,  richesses  ou  puis- 
sanches. 

» Item,  que  à la  création  et  commenchement  de 
noslredict  ordre  , pour  le  sens,  prud’hommie,  vail- 
lance , vertus  et  bonnes  mœurs  des  chevalliers  ey- 
dessoubs  escripts,  la  confidence  que  avons  de  leur 
loyaulté  et  persévérance,  et  honnourables  et  bon- 
nes œuvres,  nous  iceulx,  selon  leur  anchienetés 
en  l’estât  de  chevallerie,  et  sans  avoir  regart, 
comme  dessus  est  dict,  à noblesse  de  lignage , 
se  avons  nommés  , et  par  ces  présentes  nom- 
mons : c’est  assavoir  nos  très  chiers  et  féaulx  , 
messire  Guille  de  Vienne  , seigneur  de  Saincl- 
Georges  et  de  Saincte-Croix,  nostre  cousin;  mes- 
sire Regnier  Pot,  seigneur  de  Laprugne  et  de  La 
Roche  ; messire  Jehan , seigneur  de  Roubaix  et  de 
Herselles;  messire  Rollant  d’Utekerqué,  seigneur 
de  Hemsrodeet  de  Henstrunt  ; messireÀnthoine  de 
Vergy,  comte  de  Dampmartin  , nostre  cousin  ; mes- 
sire David  de  Rrirnen  , seigneur  de  Ligny;  messire 
Hues  de  Lannoy,  seigneur  de  Sautes;  messire  Je- 
han, seigneur  de  Commines;  messire  Anlhoine  de 
Toulonjon  , seigneur  de  Tranes  et  de  la  Bastie, 
inareschal  de  Bourgongne  ; messire  Pierre  de 

Luxembourg*,  comte  de  Sainct-Pol , de  Conversan 
et  de  Brienne , seigneur  d’Enghien  , nostre  cousin  ; 
messire  Jehan  de  La  Trimouille  , seigneur  de  Jon- 
velle  , nostre  cousin  ; messire  Guilbert  de  Lannoy, 
seigneur  de  Wiileroal  etdeTronchiennes  ; messire 
Jehan  de  Luxembourg,  comte  de  Ligny  et  de 
Beaurevoir,  nostre  cousin;  messire  Jehan  de  VÜ- 
lers,  seigneur  de  l’Isle-Adam  ; messire  Anthoine, 
seigneur  de  Croy  et  de  Renti,  nostre  cousin  ; mes- 
sire  Florimont  de  Brimeu;  messire  Robert,  sei- 
gneur de  Mamisnes  ; messire  Jacques  Brimen  ; mes- 
sire Baulduin  de  Lannoy,  dict  le  Besgue  , seigneur 
de  Mollenbaix  ; messire  Pierre  de  BefFremont , 
seigneur  de  Çharny;  messire  Philippes  , seigneur 
de  Dinant  ; messire  Jehan  de  Croy,  seigneur  de 
Tours-sur-Marne  , nostre  cousin  ; et  messire  Jehan 
de  Créquy  et  de  Capaples  : et  le  surplus,  pour  ac- 
complir ledict  nombre  de  trente  chevalliers  de 
l’ordre , sans  le  souverain  , réservons  à est re  mis  en 
icelle  ordre  au  prochain  chapitre  ou  auitre,  sub- 
séquent à l’élection  de  nous  et  de  nos  compagnons 
dudict  ordre.  V ■ 

» Item/c\ue  en  che  présent  ordre  avons  ordonné 
et  ordonnons  quatre  officiers  : c’est  assavoir,  chan- 
celier , trésorier,  greffier  et  roi  d’arme,  qui  sera 
appelé Thoison-d’Or.Lesdictz officiers  serviront  au- 
dict  ordre  en  la  manière  déclarée  en  certain  livre 
et  articles  que  leurs  avons  faict  bailler  par  escript, 
pour  leur  instruction  et  enseignements,  requis  à 
icelluy  ordre , et  feront  services  chascun  en  droict 

so y d’eulx  acquitter  en  leurdict  serviche,  comme 
il  appartient,  et  de  tenir  secret  tout  che  que  sera 
faict,  dict,  ordonné  et  apoinctié  audict  ordre  que 
céler  se  devera. 

» Item , que  en  faveur  dudict  ordre  ferons,  se 
Dieu  plaît,  en  noslre  ville  de  Dijon  , en  nostre  du- 
chiéde  Bourgongne,  certaines  fondations  du  divin 
serviche , en  l’église  de  nostre  chapelle  des  ducs , 
audict  lieu  de  Dijon  , et  aultres  fondations  des 
vivre  et  sustentation  des  povres  chevalliers,  et  édi- 
fication à che  pertinentes  et  nécessaires  , ainsi  que 
déclariez  est  en  nos  lettres  sur  che  faictes. 

» Item  , que  au  chœur  de  ladicte  esglise  , contre 
le  mur,  dessus  le  siège  du  souverain  de  l’ordre,  sera 
mis  et  fichié  l’escu  de  ses  armes , heanlmes  , tym- 
bres  et  hachements  , et  pareillement  sera  faict  des 
aultres  chevalliers  dudict  ordre,  dessus  leurs  siè- 
ges , au  cœur  de  ladicte  esglise. 

» Item,  combien  que  par  cy-devant  eust  esté  ad- 
visé  de  sollempnisier  la  l'este  et  chappitre  de  che 
présent  ordre,  chascun  an  au  jour  sainct  Andrieu  , 
apostre;  néantmoins  , pour  considération  de  la 
brieflé  des  jours,  et  que  griesve  chose  est  aux  an- 
chiens  chevalliers  et  aux  aultres  qui  sont  de  long- 
laines  contrées,  de  y venirsouventen  si  dure  saison, 
nous,  eue  de  plus  délibération  en  cette  matière, 
ordonnons  la  Peste,  chapitre,  convention,  assem- 
blée et  amiable  compaignie  du  souverain  et  de  tous 
Jes  frères  chevalliers  estre  tenus  de  trois  ans  en 
trois  ans,  au  second  jour  du  mois  de  may,  en  tel 

lieu  que  le  souverain  fera  par  avant  sçavoir,  par 
temps  compétent  et  raisonnable,  selon  la  distance 

des  lieux.  Toutes  voies  nous  réservons  à nous  de 

* * 

povôir  tenir  ladicte  feste,  et  la  anticiper  et  mettre 
à plus/brief  jour,  se  véons  qu’il  y ait  cas  qui  le 
requiert,  tondis  à distanche  et  intervalle  d’un  an 
du  précédent  chappilre  et  non  moins. 

» Item  , etàaffin  que  le  chappilre,  convention  et 
feste  de  l’ordre  soit  entretenue  , comme  dessus  est 
escript,  et  ne  soit  délaissié  ou  empeschié  parles 
nécessités  des  cas  qui  pourroient  advenir,  voulons 
et  ordonnons,  que  si  par  maladies,  prison,  périls  de 
guerre,  dangiers,  de  chevalliers  ou  aultres  quelcon- 
ques causes  raisonnables  et  rechevables,  le  souve- 
rain ou  aulcun  des  chevalliers  de  l’ordre  esloient 
. empeschiés  de  non  povoir  sollemnellement  compa- 
roir audict  chappilre  et  feste  ; en  che  cas  celluy 
qui  auroit  tel  empeschement  seroit  tenu  d’envoyer 
pour  luy  aul Ires  chevalliers  de  l’ordre  ou  sur  plui- 
seurs  : c’est  assavoir  le  commis  du  souverain  pour 
présider,  et  des  chevalliers,  pour  assister  et  compa- 
roiraudictchappitre,  dire  son  excusation  ou  essonne 
(affaire),  tenir  lieu  pour  luy  faire  ses  offrandes  et 
sollempnités,  ou  ce  que  pour  luy  ou  contre  luy  sera 
dict  et  faict,  receut  les  corrections  et  paines , pour 
de  tout  luy  faire  rapport,  et  chascun  pour  faire  au 
lieu  de  son  maistre,  qui  commis  envoyé  aura,  que  il 
mesmes  poeult  et  deust  faire,  si  présent  y estoit;  en 
quoi  sera  obéi  et  entendu  par  eulx  de  l’ordre,  à 
icelluy  qui  personnellement  y debvoit  comparoir. 

» Item y que  dès  le  premier  jour  de  may,  tous  les 
chevalliers  de  Tordre,  venus  au  lieu  de  l’assem- * 
blée,  se  viendront  présenter  devers  le  souverain 
dudict  ordre  , en  son  hostel , devant  l’eure  de  ves- 
près,  et  il  les  recevera  amiablement  et  honnôu- 
rablement,  comme  au  cas  appartiendra. 

» Item , que  le  premier  jour  de  may,  ledict  souve- 
rain el  les  chevalliers  de  Tordre  partiront  ensemble 
de  Thostel  de  îcelluy  souverain  ou  de  son  commis  , 
vestus  pareillement  de  manteaulx  d’escarlatte, 
comme  dict  est  dessus;  lesquelz  manteaulx  et  ha- 
billements le  souverain  et  chaseun  des  chevalliers 
fera  faire  à ses  propres  cousts , frais  et  despens , et 
en  cet  estât  iront  à l’église  ouyr  vespres,  comme 
dict  est. 

» Item  y le  jour  de  la  sollempnité  yrontouyrla 
grand’  messe,  qui  sollempnellement  sera  célébrée 
on  la  révérenche  de  monseigneur  sainct  Andrieu  ; 
à l’offertoire  de  laquelle  messe  sera , par  le  sou- 
verain et  chascun  des  chevalliers  présents  et  pro- 
cureurs des  absents,  offert  une  pièce  d’or  à la  dé- 
vocion  de  celluy  qui  l’offrera  , et  apprès  le  service 
retourneront,  en  la  manière  dicte,  en  Thostel  du 
souverain , qui  an  disner  les  recevera  à sa  table  et 
les  festoiera  honnourablement,  ou  les  fera  festoyer 
par  son  commis. 

» Item , cedict  jour  mfesme  , le  souverain  et  che- 
valliers dudict  ordre , ccmime  dict  est,  partiront  de 
icelluy,  vestus  de  longs  manteaulx  et  affublés  de 
chapperons  noirs  à longue  cornette,  et  iront  ainsi 

à l’église-  ouyr  vegilles  et  service  pour  les  tres- 
passés ; et  lendemain  iront  en  tel  estât  ouyr  la 
messe  pour  les  trespassés  , à l’offertoire  de  laquelle 
le  souverain  et  chascun  des  chevalliers  présents,  et 
procureurs  des  absents  , olïreront  chascun  ung 
chierge  de  chire  armoié  des  armes  de  celluy  pour 
quoy  offert  sera  ; et  à ladicte  offertoire  sera  , par  le 
greffier  dudict  ordre,  leu  ung  rolle  des  noms,  sour- 
noms  et  tiltres  du  souverain  et  des  chevalliers  de 
l’ordre  trespassés , pour  les  âmes  desquelz  et  aul- 
tres  deffunts,  celluy  qui  célébrera  ladicte  messe 
dira  d’abondant  en  la  fin  de  l’offertoire  le  psalme 
de  profundis , et  une  oraison  des  trespassés. 

» Item  y le  jour  ensuivant  le  souverain  et  cheval- 
liers de  l’ordre  , vestus  comme  bon  leur  semblera , 
ironlà  l’église  ouyr  la  grand’  messe,  qui  sera  célé- 
brée sollempnellement  de  l’office  de  Nostre-Dame. 

» Item , le  lendemain  de  ladicte  sollempnité , 
pourront  les  souverains  et  chevalliers  de  l’ordre, 
s’il  leur  plaist,  encommenchier  le  chappitre  pour 
traictier  des  affaires  de  l’ordre  en  tel  lieu  que  par 
le  souverain  ordonné  sera.  Mais  quant  aux  élections 
et  corrections  des  chevalliers  de  l’ordre,  elles  se 
feront  au  chappitre  de  l’église  ou  aura  esté  le  ser- 
vice divin  , si  ce  chappitre  y a convenable  à ce  , et  si 
non  en  tel  lieu  qu’il  plaira  au  souverain;  auquel 
lieu  on  feroit  lesdicles  élections  ou  corrections, 
le  souverain  , chevalliers  et  officiers  de  l’ordre  au- 
ront leurs  manteaulx  et  chapperons  d’escarlatte 
dessusdicts.  • 

» Item , audict  chappitre  sera  parlé  par  le  sou- 
verain ou  son  commis , ou  par  le  chancellier,  de 
l’auclorité  du  souverain , et  enjoingt  à lous  les  che- 
valliers présents,  et  procureurs  des  absents,  et  of- 
ficiers de  Tordre  , que  ils  tiennent  secret  ce  que  es 
consaulx  dudict  chappitre  sera  dict,  faîct , traictié 
et  demené , inesme  les  corrections  faicles  sur  les 
chevalliers  de  Tordre,  sans  rien  revellerà  aulcuns  , 
lors  les  procureurs  des  absents,  qui  en  porronl 
rapporter  à leurs  maistres  che  quy  leur  touchera 
seullement. 

» Item , et  affin  que  ce  présent  ordre  et  amiable 
compaignie  soit  maintenue  en  bons  termes  , et  que 
les  supposts  , chevalliers  et  frères  d’icelluy  ordre, 
travail  len  là  vivre  vertueusement  en  bonnes  mœurs, 

V 

accroissement  d’honneur  et  bonne  renommée,  pour 
exemple  à tous  aultres  chevalliers  et  nobles,  par- 
quoy  le-  debvoir  de  Tordre  de  cheval lerie  et  no- 
blesse soit  maintenue  et  mieulx  congnue,  et  plus 
patent  à tous,  sera  audict  chappitre  , entre  aultres 
choses , louchié  en  général  par  le  chancellier  de 
Tordre , ce  qui  leur  semblera  estre  bon  et  vaiilable, 
et  prouffiler  à la  correction  des  vices  et  inclination 
à amendement  de  vie  et  vertus  par  lesdicts  de 
Tordre  ; et  ce  faict  sera  par  icelluy  mesme  chancel- 
lier, au  nom  dudict  ordre;  et  enjoingt  au  derrairi 
en  siège  desdicts  frères  et  compaignons, selon  l’ins- 
titution et  ordre  que  dessus,  que  il  isse  du  chappi- 
tre, et  attende  au  dehors,  jusques  à ce  que  on  l’ap- 
pellera pour  y retourner 

25, 

» Item,e t que  lui  ainssiparti  dudict  chapitre,  le 
souverain  ou  son  commis  , ou  ledict  chancellier  ou 
nom  du  souverain  et  de  Tordre , demandera  par  ser- 
ment grant  et  sollempnel , à tous  les  chevalliers  et 
au  souverain  , et  à ung  chascun  particulièrement, 
en  commenchant  au  siège  d’en  bas  et  procédant 
continuellement  jusquesen  hault,  que  ils  dient  se 
ils  ont  veu  , sceu  ou  ouy  dire  à personne  digne  de 
foi  que  leur  frère  et  compaignon  issu  dudict  cha-  - * # 
pitre  ait  dict , faict  ou  commis  chose  qui  soit  con- 
tre l’honneur  , renommée  ou  estât  de  chevallerie, 
mesme  contre  lesestatuts,  points  et  ordonnanches 
de  che  présent  ordre  et  amiable  compaignie  , et 
dont  elle  puist  estre  blasmée  et  diffauimée  aul- 
cunemenl. 

» Item , et  s’il  est  trouvé  parle  rapport  des  frères 
chevalliers  de  Tordre  , ou  de  souffisant  partie 
d’eulx,.que  leur  dict  frère  et  compaignon  ait  com- 
mis aulcun  vice  ou  offense  contre  l’honneur  ou  es- 
tai de  chevallerie  ou  noblesse,  mesme  contre  les  pai- 
nes  et  ordonnances  de  che  présent  ordre  , et  aul- 
trescasque  en  ceulx  qui  requièrent  privation  , il  lui 
sera  par  le  souverain  ou  son  commis  , ou  par  ledict 
chancellier,  remonstré  et  blasmé  en  le  admonestant 
caritablement  qu’il  s’en  corrige  , et  en  telle  ma- 
nière que  tous  blasmesou  paroles  diffammaloires  ou 
mal  sonnantz  sur  personnes  de  si  noble  estât  doibt 
cesser  , et  que  dès  lors  en  avant  les  compaignons 
de  Tordre  ayent.de  lui  meilleur  rapport  ; et  quant 
aux  paines,  le  souverain  et  chevalliers  dudict  ordre 

en  appointeront  ainssi  qu’ils  verront  eslre  à (aire 
selon  le  cas;  à quoi  debvera  obéir  le  clic t chevallier 
sur  quoi  lesdicles  pairies  seront  mises  ; et  sera  tenu 
de  les  porter  , souffrir  et  accomplir. 

» Item,  et  sera  pareillement  procédé  après  au  re- 
part de  l’aultre  chevallier  prochain  , et  ainssi  consé- 
quamment des  procureurs,  en  montant  jusques  au 
chief  et  souverain  de  l’ordre.  Sur  lequel , pour  les 
raisons  tou  chiées , et  afin  de  entretenir  l’amour  et 
fraternité  , et  garder  en  che  point  égalité  ; et  mes- 
nient  que  des  greigneurs,  doit  par  raison  venir  le 
meilleur  exemple , voulions  que  l’issue  et  examen 
se  lace  de  lui  comme  des  aultres  , el  la  correction  , 
paine  et  pugnition  , à l’advis  desdicts  chevalliers 
de  l’ordre  , si  le  cas  y eschiet. 

» Item y si  le  chevallier  issu  du  chapitre , esloitpar 
ledict  et  témoignage  des  aultres  ses  frères  et  com- 
paignons , reputéde  bonne  renommée,  honnourable 
el  vertueuse  vie  , et  entendant  aux  haulx  faicts  de 
chevallerie  et  noblesse  , il  sera  par  le  chancellier  , 
de  l’advis  du  souverain  et  des  chevalliers  , dict  et 
exposé , par  manière  de  congratulation,  et  pour  le 
animer  de  tonsjours  bien  (aire,  que  ledict  souve- 
rain el  lesdicts  frères  de  l’ordre  sont  oullre  liez  et 
joyenlxde  la  haulle  et  bonne  renommée  qu’ils  ont 
eue  de  lui  et  des  biens  de  sa  personne  , en  le 
exortant  et  admonestant  à toudis  persévérer  en 
bien  et  se  effbrchierà  mieulx  , affin  que  ses  mérites 
et  louenges  en  accroissent,  et  que  il  , par  son  bon 
exemple,  donne  à tous  occasion  de  faire  bonnes  œu- 

vres  ; etpareillemenl  sera  diet  aux  aulires  cheval- 
liers de  l’ordre  , qui  au  dicl  de  leurs  compaignons 
seront  tenus  et  réputés  bons  et  vertueulx. 

>>  Item , que  se  audict  cliapitre  venoit  à la  con- 
noissance  du  souverain  de  l’ordre,  queaulcun  des 
chevalliers  et  frères  d’icellui  eust  commis  aulcuns 
w cas  ou  crismes  par  quoi  il  en  deubt  estre  privé  se- 
lon les  eslatus  de  ceste  présente  ordonnance , se  le- 
dict  chevallier  estoit  là  présent , le  souveraiu  fera 
mectreson  cas  en  terme;  et  lui  ouy  en  ses  defFenses, 
se  aulcune  chose  voeult  dire  et  prouver  en  son  ex-, 
cusation  et  solution  , lui  sera  sur  che  faict  droicl 
par  le  souverain  et  les  chevalliers  dudict  ordre  ou 
la  greigneur  partie  d’eulx  ; et  se  la  chose  venoit  à 
la  cognoissance  du  souverain  hors  le  temps  du  cha- 
pitre, il  signiffiera  par  ses  lettres  closes  ou  palen- 
’ les  scellées  du  scel  de  l’ordre,  qu’il  envoyera  par 
le  hérault  Thoison-d’or  ou  aultre  personne  nota- 
ble au  chevallier  blasmé  et  chargié  du  cas  , qu’il 
viengne  au  chappilre  prochain,  pour  estre  pro- 
cédé en  sa  matière  ; et  che  faict , che  que  raison 
donra  ; et  se  îe  temps  dudict  prochain  chappitre 
estoit  si  brief  selon  la  distanche  du  lieu  de  la  de- 
mouranche  dudict  chevallier  , la  signification  sera 
faicte  au  chappitre  subséquent,  en  lui  inthimant 
qu’il  viengne  ou  non,  l’on  procédera  contre  lui 
comme  il  appartiendra. 

» Item , et  s’il  estoit  trouvé  que  ledict  chevallier 
ait  commis  auîcun  cas  reprochable  on  digne  de 
^ privation  de  l’ordre  , il , par  le  souverain  et  cheval- 

liers  de  l’ordre  ou  la  greigneur  partie  d’eulx,  en 
seraoslé,  privé  et  débouté  comme  dessus  est  dict; 
et  affin  que  l’ordre  ne  soit  scandalisiée  ou  blasmée 
par  la  coulpe  en  sa  personne  , lui  sera  interdict  et 
deffendu  de  jamais  porter  ledict  collier  ne  aultre 
semblable,  en  lui  enjoignant  et  commandant  par 
les  serments  par  lui  faits  à entrée  en  icelle  ordre  , 
que  ledit  collier  il  rende  ès  mains  du  souverain  ou 
du  trésorier  de  ladicte  ordre  ; et  se  ledict  chevallier 
n’estoit  présent  ad  ce  , lui  seront  envoyées  lettres 
patentes  scellées  du  scel  de  l’ordre,  contenants  la 
privation  , sentence  et  condempnation  , deffence  , 
interdict  , inhibition  , commandement  et  choses 
dessus  dictes. 

» Item , se  ledict  chevalier  ainsy  sommé  es- 
toit  refusant  de  renvoyer  ledit  collier,  ledit  sou- 
verain, s’il  estoitson  subject,  procédera  par  voie  de 
justice  à le  contraindre  ad  che , et  s’il  n’estoit  sub- 
ject du  souverain  , il  procédera  comme  il  appar- 
tiendra , par  l’advis  et  conseil  des  chevaliers  de 
l’ordre. 

))  Item  , ordonnons  que  quant  l’ung  des  cheval- 
liers de  l’ordre  ira  de  vie  à trespas  , ses  hoirs  ou 
ayant  cause  seront  tenus  de  renvoyer  , dedans  trois 
moisaprés,  ledit  collier  dudit  défunt  audit  trésorier 
de  l’ordre;  et  parmi  ces  lettres  dudit  collier,  ses 
hoirs  ou  ayant  cause  seront  tenus  quictes  et  dé- 
chargiés  d’icelluy  collier,  aultrement  non. 

» Item , s’il  advenoit  que  anlcuns  desdits  che- 
valliers perdist  le  collier  par  guerre  et  faict  ho- 

non  râble  , ou  que  en  poursuite  d’aulcun  faict  bon- 
nourable  et  d’honneur  il  fust  faict  prisonnier, 
par  quoy  ledit  collier  fust  perdu  , le  souverain  de 
l’ordre  sera  tenu  , en  ce  cas,  de  donner  à ses  des- 
pens  ung  aultre  collier  audit  chevalier;  mais  se 
ledit  chevalier  perdoit  son  collier  aultrement , il 
seroit  tenu  de  faire  faire  ung  à ses  dépens  sem- 
blable, et  l’avoir. et  porter,  en  dedans  quatre 
mois  apprès,ou  le  plus  tost  que  bonnement  faire  se 
pourroit. 

))  Item  , que  quant  il  y aura  vacqueant  ung  lieu 
en  l’ordre  , par  trespas  d’aulcuns  des  chevaliers  ou 
aultrement , il  sera  prins  jour  pour  remplir  le  nom- 
bre pourveu  d’ung  aultre  des  condicions  devant  es- 
criples  , par  l’élection  et  plus  grand  nombre  de 
voix  du  souverain  et  chevaliers  de  l’ordre  ; en  la- 
quelle élection  et  loultes  aultres  opinions  ou  déli- 
bérations touchant  les  besongnes  de  l’ordre  , la 
voix  du  souverain  aura  lieu  et  sera  comptée  pour 
deulx  et  non  pour  plus  , sinon  au  cas  cy-après 
déclaré. 

» Item y sera  procédé  à ladite  élection  en  la  ma- 
nière quy  s’ensuit;  c’est  assavoir  , qu’après  le  trépas 
d’aulcuns  des  chevaliers  de  l’ordre,  Thoison-d’Or, 
roy  d’armes  , sera  tenu  de  le  tan  tost  donner  à oon- 
gnoistre  au  souverain  quy  , par  ses  lettres-patentes, 
le  signifiera  aux  chevaliers  de  l’ordre  , les  requé* 
rant  et  mandant  que  au  chappitre  de  lors  prochain 
à venir,  se  le  tamps  est  compétent,  et  s’il  estoit  trop 
brief,  à l’aultre  chappitre  à venir  et  prochain  ; après 

ils  soient  de  leurs  personnes  advisés  et  prests  de 

nommer  et  procéder  à l’élection  du  nouvel  frère  et 
compaignon  de  l’ordre  ou  lieu  du  deffunl  ; et  s’ils 
avoit  essoingneou  empeschernent  raisonnable,  par- 
quoy  personnellement  ils  n’y  puissent  comparoir  , 
que  chacun  d’eulx  envoie  audit  chappitre  par 
leur  procureur  et  aultre  sceur  , et  au  souverain  en 
escript  par  sa  cédulle  , semblablement  close  et 
scellée  de  son  scel , le  nom  du  chevalier  qu’il  voul- 

I -v  ' 4 '-y 

dra  pour  ce  nommer. 

y)  hem , et  se  lieu  estoit  vacquant,  par  priva- 
tion , pour  ce  qu’elle  se  feroit  en  chappitre, et  parle 
souverain  et  chevaliers  de  l’ordre  , comme  dict' 
est,  iceluy  souverain  diroit  ou  feroit  dire  aulx  che- 
valiers ou  frères  d’icelle  ordre  présents  et  aux  pro- 
reurs  des  absents  , que  après  ladite  privation  , ils 
ad  visent  à nommer  et  à procéder  à l’élection  au  lieu 
du  privé  que  dessus. 

» hem  , que  ladite  élection  se  fera  ou  lamps  et 
lieu  du  chappitre  ordinaire  et  non  aultrement  , et 
avant  que  l’on  y procède,  par  l’istorieur  ou  greffier 
de  l’ordre  , et  che  que  par  luy  a rapport  au  roy 
d’armes,  Thoison-d’Or , aura  esté  mis  par  escript 
des  hauts  faicts  du  chevalier  trépassé  , à sa  recom- 
mandation et  louante. 

» Item , avant  l’élection  , sera  par  le  souverain 
et  les  chevaliers  présents  et  procureurs  des  absents, 
baillée  cédulle  où  nommeront  des  chevaliers  , se  ils 
sçavent  aulcune  chose  parquoy  les  dessus  nommés 
ne  doibvent  estre  récepvables  à l’élection. 

» Item,  et  après  eesle  généralité,  le  souverain  et 
chevaliers  de  l’ordre  estants  au  siège  audit  chap- 
pilre  , sera  dicl  par  le  chancellier  : Messeigneurs  , 
vous  êtes  icy  assemblés  pour  élire  un  g nouveau 
frère  et  compaignon  ; mais,  pour  y procéder  sainc- 
tement  et  justement,  vous  avez  à faire  les  serments 
quy  s’ensuivent,  et  vous  jurerez  ès  mains  de  mon- 
seigneur le  souverain  ou  de  son  commis  , par  la 
foi  et  serment  de  vos  corps  et  l’obligation  et  astric- 
tion  que  vous  avez  à l’ordre  , que  vous  procéderez, 
chacun  en  droict  soy  , léaleinent  et  justement  à la- 
dite élection  ; et  pour  ce  nommera  chacun  à son  ju- 
gement et  advis  ung  notable  chevalier  , des  condi- 
çions  dessus  escriptes  , bon  et  prouffitable  pour  le 
souverain  et  ses  successeurs  souverains  dudit  ordre, 
leurs  pays  et  seigneuries  , et  pour  le  traitement  et 
bien  dudit  ordre  ; ne  pour  lignaige,  amour,  hayne , 
justement  à votre  povoir  élirez  celuy  quy  moult 
vous  semblera  digne  d’estre  appelé  et  mis  à eesle 
bon  non  râble  ordre  et  amiable  compaignie. 

» Item , lanlost  après  se  lèvera  le  chevalier  du 
premier  siège  , et  révéramment  verra  (viendra)  de- 
vers le  souverain,  ès  mains  duquel  fera  serment,  tel 
que  dicl  est;  et  luy  retourné  en  son  siège  , fera  pa- 
reillement le  prochain  ; après  et  ainsi  les  aultres  , 
conséquamment  et  par  ordre. 

» Item  , demandera  après  le  souverain  ou  son 
commis  au  chevalier  du  premier  siège  , par  le  ser- 
ment que  faict  a , quy  est  le  chevalier  quy  mieulx 
luy  semble  digne  d’estre  appelé  et  receu  à ceste 

ordre.  Alors  se  lèvera  ledit  chevalier,  et  à un  plat 
d’or  et  d'argent  à ce  ordonné  , devant  le  souverain 
ou  son  commis  , venra  mectre  unecédulle  , en  la- 
quelle sera  escript  le  nom  du  chevalier  qu’il  voudra 
nommer;  et ainsy  feront  louslesaullres  conséquem- 
ment pareillement  ; et  mectera  le  souverain  sa  cé- 
dulle  et  celles  qu’il  aura  receues  des  chevaliers 
absents  , closes  et  scellées. 

« Item,  ce  faict,  lechancellier  prendra  toutes  les- 
dilescédulles  et  les  lira  tout  haut;  et  seront  mis  en 
escript  les  noms  contenus  dedans  lesdites  cédtilles 
dont  sera  faict  collation  ensamble,  pour  sçavoir  quy 
auraleplus;etche  faict,  lechancellier  proclamera  le 
nombre  de  voix  que  chacun  des  dénommés  aura,  et 
après,  le  souverain  reprendra  le  plus  de  voix,  et  dira 
en  nommantceluy  quy  plus  enaura  : tel  a le  plus  de 
voix,  et  par  ainsy  est  esleu  et  appelé  à noslre  frère  et 
eompaignon  de  l'ordre  ; et  s’il  y avoit  difficulté  pour 
ce  que  deulx  des  nommés  eussent  aultant  de  voix 
l’ungque  l’aullre  , en  ce  cas  et  non  aultre  des  af- 
faires de  Tordre,  le  souverain,  pour  avanchier  à l’é- 
lection, polra,oultreses  deulx  voix,  donner  encoire 
la  tierche  à iceluy  des  deulx  nommés  que  bon  luy 
semblera.  Mais  sy  le  souverain  ne  le  voulloit  faire, 
on  renouvelleroil  l’élection  première  ; toultefois 
lescédulles  des  absents  demoureront  en  valleur  , 
pour  ce  que  on  ne  poulroit  assez  tost  avoir  les  leurs 
nouvelles. 

» Item  , et  que  l’élection  faicte,  elle  sera  par  le 
greffier  de  Tordre  enregistrée  en  ung  registre  ser- 

vantaJ  ce,  le  jour  que  faict  aura  esté.  El  après  che  , 
sy  lechevalier'esleu  n’estoitau  lieu,  le  souverain,  par 
le  roy  d’armes  Thoison-d’Or  ou  par  aultre  notable , 
signifira  au  chevalier  esleu  sadile  élection  , en  iuy 
requérant  que  le  voeulle  agréablement  recepvoir , 
et  accepter  aimablement  sa  vocation  à l’ordre  ; des 
ordonnances  duquel  luy  sera , avec  lesdi  tes  lettres, 
envoyé  le  double  par  escript,  afin  de  prendre  sur 
ce  son  advis  , en  luy  enseignant  que  se  ladite  élec- 
tion luy  est  agréable  , et  luy  plais t estre  à corn- 
paignie  en  l’ordre,  il  viengne  devers  le  souverain, 
au  jourquy  iuy  sera  signifié,  pour  faire  les  serments 
recepvoir  le  collier  de  l’ordre  et  faire  touttes  aultres 
choses  pertinentes  , et  que  son  inlencion  sur  che  y 
voenlt  le  déclarer  au  porteur  , et  aussy  en  certifier 
le  souverain  , et  en  luy  rescripre  ses  leltres  par  le 
porteur. 

» Item , et  se  ledit  chevalier  esleu  est  grand  sei- 
gneur, par  quoy  il  deust  avec  grands  occupations 
.et  affaires  , ou  dernourast , ou  fut  voyagier  en  lieu 
lointain  , dont  fut  à doubler  de  pouvoir  person- 
nellement comparoir  devers  le  souverain  , s’il  luy 
semble  expédient , polroit. faire  bailler  au  porteur 
de  ses  lettres  ung  collier  d’icelle  ordre,  pour,  après 
ce  que  ledit  esleu  aura  accepté  ladite  élection  , et 
non  aullrement , présenter  ledit  collier  , à condi- 
cion  que  de  sadite  acceptation  et  réception  dudit 
collier  , il  baillera  ses  lettres  audit  porteur  quy  les 
rendra  au  souverain  , et  par  icelles  promectera  de 
venir  au  prochain  chappitre , se  faire  se  poeult  bon- 

nement,  et  sy  non  à Faullre  subséquent,  ou  devers 
le  souverain,  pour  jurer  les  poincts  de  l’ordre  , le 
plus  tosl  que  bonnement  faire  se  polra , et  géné- 
ralement faire  tout  che  à quoy  il  sera  tenu  de  faire. 

» Item  y que  ledit  chevalier  esleu  et  quy  aura 
esté  accepté  à ladite  élection  , venu  devers  le  sou- 
verain pour  faire  les  serments  et  recepvoir  le  col- 
lier de  l’ordre,  se  présentera  au  souverain  , et  luy 
dirà  , selon  sa  manière  de  parler  : j’ay  veu  par  vos 
lettres  comment,  de  la  grâce  de  vous  et  des  très 
honnourés  frères  et  compaignons  de  la  très  hon- 
rable  ordre  de  la  Thoison*d’Or , j’ay  esté  esleu  à 
iceluy  ordre  et  amiable  eompaignie , dont  jé  me 
tiens  très  grandement  honnouré.  J’ay  révérem- 
ment  receu  et  accepté,  et  vous  en  remerchie  de 
très  bon  cœur  ; sy  suis  venu  devers  vous  et  m’y 
présente  prest  pour  obéir , et  de  faire  touchant 
iceluy  ordre  tout  ce  que  je  suis  tenu  de  faire.  A 
quoy  sera  respondu  par  le  souverain,  accompaignié 
de  pins  grand  nombre  de  chevaliers  de  l’ordre  que 
faire  se  polra:  Sire,  nous  , nos  frères  et  compai- 
gnons de  l’ordre  , quant  de  vous  avons  ouy  dire 
tant  de  bien,  espérants  que  y persévérerez  et  les 
augmenterez  de  l’exaltation  et  honneur  de  l’ordre 
de  chevalerie  , et  à nostre  mérite,  louange  etexal-  • 
talion,  et  recommandation,  vous  avons  esleu  à estre 
perpétuellement , se  Dieu  plaist , frère  et  compai- 
gnon  d’iceluy  ordre  et  amiable  eompaignie;  par- 
quoy  avez  à faire  les  serments  quy  s’ensuivent; 
c’est  assavoir  qu’à  vostreléal  polvoir  vous  aiderez 

à garder,  soustenir  et  défendre  les  haultes  seigneu- 
ries et  droits  du  souverain  , tant  que  vous  vivrez 
et  serez  dudit  ordre. 

• «» 

. » Item , que  de  tout  vostre  polvoir  vous  em- 
ploierez et  labourrez  à maintenir  à ladite  ordre 
estât  et  honneur  , et  mecterez  paine à le  augmenter 
sans  le  souffrir  décheoir  ou  amoindrir  7 tant  qu’y 
puissiez  remédier., 

» Item  y s’il  advenoit,  que  Dieu  ne  voeulle!  que 
vous  fust  trouvé  aulcune  faulte,  par  quoy , selon  la 
constitution  de  elle  présent  ordre  , en  fussiez  privé 
et  débouté , et  sommé  et  requis  de  rendre  le 
collier,  vous,  en  ce  cas,  le  rertvoyerez  sain  et 
entier  devers  le  souverain  ou  le  trésorier  de  l’ordre, 
dedans  trois  mois  après  ladite  sommation  faicte  , 
sans  jamais  après  icelle  sommation  porter  ledit  col- 
lier , ne  aullre  semblable  , 11e  pour  ceste  occasion 
avoir  ne  tenir  rancuneou  malveillance  envers  ledit 
souverain, ne  les  frères  chevaliers,  neaulcunsd’eux. 

»>  Item  , que  touttes  au  lires  pugnition  et  cor- 
rection , quy  pour  au  lires  mendres  cas  vous  seront 
enchargiés  ou  enjoingls  par  l’ordre  , vous  les  por- 
terez et  accomplirez  sans  pour  che  aussv  tenir,  ne 
aulcune  rancune  ne  haine  envers  le  souverain. 

» Item  , que  vous  venrez  et  cornpaignerez 
aulx  chappitres  , assemblées  de  l’ordre  ou  y en- 
voyerez  selon  le  statut  et  ordonnance  dudit  ordre, 
et  au  souverain  obéirez  ou  à son  commis  en  touttes 
choses  raisonnablement,  touchant  et  requérant  le 
debvoir  et  affaire  d’icelle  ordre. 


* 


DU  Sr  DE  SAINT-REMY.  200 

» Item , que  de  vostre  léal  polvoir  vous  enten- 
derez  et  accomplirez  tous  lesstatuts,  ordonnances, 
articles  et  points  de  Tordre  que  vous  avez  veu  par 
escript  , et  les  promectez  et  jurez  en  général , 
tout  ainsy  que  se  particulièrement  et  sur  cbascun 
point  en  fissiez  espécial  serment. 

» Item , que  le  chevalier  le  promeetera  et  jurera 
ainsy  ès  foy  et  serment,  et  touchera  la  croix  et  les 
sainctes  évaogilles. 

» Et  ce  faict , ledit  chevallier  se  mectera  révé- 
ramment devant  le  souverain  ou  son  commis  , quy 
prendra  le  collier  de  Tordre  et  luy  mectera  autour 
du  col,  en  disant  ou  fesantdire  semblables parolles: 
Sire  , Tordre  vous  rechoit  à son  amiable  com- 
pagnie, et,  en  signe  de  che,  vous  présente  ce  col- 
lier. Dieu  doinst  que  le  puissiez  long-temps  porter 
à sa  louange  et  service,  et  exaltation  de  saincte 
Eglise,  accroissement  et  honneur  de  Tordre,  de  vos 
mérites  et  bonne  renommée  ! Au  nom  du  Père  et 
du  Fils  et  du  Saincl-Esprit.  A quoi  ledit  cheval- 
lier répondra  Amen  ! Dieu  me  doinst  la  grâce!  Et 
après  che,  le  chevalier  du  premier  siège,  quy  lors 
sera  présent , mènera  le  chevalier  nouvellement 
esleu  devers  le  souverain  en  son  siège,  et  iceliiy  sou- 
verain le  baisera  en  signe  d’amour  perpétuelle;  et 
aussy  le  baiseront  par  ordre  tous  les  aultres  che- 
valiers. ' 

» Item  , se  le  chevalier  esleu  se  excusoit  de  «ne-/ 
cepter  la  élection  , le  souverain  le  signifiera  aulx 
frères  de  Tordre,  en  leur  donnant  à congnoistre,  et 

oppinions,  et  le  greigneur  nombre  de  voix,  es- 

lissent  l’ung  d’entr’eulx  pour  présider  et  deinener 
les  besongnes  de  Tordre,  ou  lieu  du  mineur  à ses 
despensjjusquesà  ce  qu’il  sera  en  eage  de  chevallier; 
el  se  , au  trespas  du  souverain , demouroit  fille  son 
héritière  non  mariée,  voulions  et  ordonnons  que 
semblablement  soit  esleu  ung  des  frères  de  l’or- 
dre , pour  conduire  les  faicts  d’iceluy  ordre,  jus- 
ques  à ce  que  ladicle  fille  soit  mariée  à chevallier 
en  eage  d’emprendre  conduire  la  charge  et  faicts  de 
souverain  de  Tordre  ; auquel , ainsi  esleu  , voulions 
et  ordonnons, durant  ledict  temps,  estre  obéi  ès  be- 
songnes d’iceluy  ordre  comme  au  souverain. 

» Item , et  pour  cbe  que  ce  présent  ordre, 
comme  dessus  est  dict , est  une  fraternité  et  com- 
paignie  amiable , en  laquelle  se  submeclent  de  leu  r 
bon  gré  et  voullenté,  les  frères  et  chevalliers  d’i- 
celuy, et  les  prometteront  et  jureront  garder  el 
franchement  entretenir  sans  enfraindre  ne  aller 
au  contraire,  voulions,  eslablissons  et  décernons 
ledict  ordre , avoir  congnoissance  et  court  souve- 
raine ès  choses  et  cas  qui  touchent  et  regardent 
ledict  ordre;  et  se  les  frères  et  compaignons  d’i- 
celuy, etquetouttes  sommations,  privations,  ap- 
pointements, sentences,  jugements,  arrests  et 
choses  passées  et  faicles  par  ladicte  ordre , ès  cas 

qui  lui  louchent,  el  sur  les  frères  et  chevalliers 
* / 

d’iceluy , soient  exécutoires  et  vallables  comme  de 
court  souveraine,  sans  ce  que,  pour  les  empes- 
chier , l’on  puisse  ou  doive  dire  , par  appel , com- 

Mbmoires  d*  Saint-Remy.  — T.  FIII.  .20 


402  MÉMOIRES  (i43i) 

» 

plainte  , supplication  . ou  aultrement , comment 
que  che  soit,  traire  ou  adreschier  à quelque  sei- 
gneur , prince  , juge  , court , compaignie  , ne  aul- 
trement quelconques,  ne  que  le  souverain  et  frè- 
res dudict  ordre,  soient  pour  che  tenus  de  respon- 
dre,  attendu  la  volontaire  et  franche  subinission 
jurée  solempnellement  comme  dict  est. 

» Tous  lesquels  poincls , conditions  , articles  , et 
choses  dessusdic,tes,  et  ehascurie  d’icelles,  que 
avons  ordonné  etestabli,  ordonnons  et  establissons, 
comme  dessusdict  est,  nous,  pour  nous,  et  nos  hoirs 
et  successeurs  ducs  de  Bourgongne  , chiefs  et  sou- 
verains de  noslre  présent  ordre  et  amiable  com- 
paignie de  la  Toison-d’Or,  promettons, tenir  garder 
et  accomplir  à noslre  pouvoir,  entièrement  et  in- 
violablement  à tousjours;  et  se  ès  choses  dessus 
escriples  ou  aulcunes  d’icelles  avoit  aulcune  obs- 
curté,  double  ou  difficulté , nous  en  réservons  et 
retenons  à nous  et  à nosdicts  successeurs,  ducs  de 
Bourgongne,  souverains  dudict  ordre,  la  déter- 
mination , interprétation  et  déclaration  ; et  si 
adjouster,  corrigier,  muer  et  esclarcir  en  l’advis  et 
délibération  de  nos  frères  et  compagnons  dudict 
ordre  , excepté  le  premier  article,  faisant  mention 
du  nombre  et  de  la  condition  des  chevalliers  dudict 
ordre;  le  second,  faisant  mention  , et  disant  que 
les  frères  et  chevalliers  de  l’ordre  , ne  doibvent, 
iceluy  receu,  eslre  de  nul  aultre,  sinon  par  la  condi- 
tion audict  article  déclarez;  la  quatrième  article,  de 
l'amitié  que  les  souverains  et  chevalliers  doibvent 

avoir  1 u ng  envers  l an  Ire  ; la  cinquième,  du  service 
que  Jes  chevalliers  de  l’ordre  sont  tenus  de  faire 
au  souverain;  la  huitième,  comment  le  souverain 
debvra  procéderpour  apaisier  les  débats,  si  aulcuns 
en  sourdoient  entre  les  chevalliers  de  l’ordre,  à 
cause  de  leurs  places  ; la  neufviesme  et  dixiesme, 
de  l’assistance  que  le  souverain  et  chevalliers  de 
l’ordre  dehveront  faire  à leurs  frères  et  compai- 
gnonsjla  onziesme,  en  quel  cas  les  chevalliers 
non  snbjects  du  souverain  , pourront  servir  allen- 
contre  de  lui,  sans  charge  d’honneur;  la  douziesme 
quelle  courtoisie  les  chevalliers  de  l’ordre  debve- 
ront  faire  à leurs  frères  et  compagnons  , s’ils  es- 
taient prins  en  guerre  et  en  bataille  où  ils  fussent; 
les  treiziesme , quinziesme  et  seiziesme  articles 
touchant  les  cas  parquoy  se  dehveront  faire  pri- 
vation de  l’ordre,  et  aultres  pour  lesquels  les 
chevalliers  se  pourront  despartir  ; la  dix-septiesme 
article,  contenant  la  manière  et  ordre  qui  se  deb- 
vera  tenir  en  aller  seoir  , escripre,  parler  et  aultres 
faicts  des  choses  , regardant  à la  situation  de  l’ordre 
devantdicte  ; le faisant  mention  de  l’é- 

lection à faire , quant  il  y aura  lieu  vacquant  d’aul- 
cuns  chevalliers  de  l’ordre  , que  le  souverain  aura 
deulx  voix  ; le  cinquante-deuxiesme,  delà  manière 
de  la  réception  duchevallieresleu;  et  iceluy  mesrue 
article,  et  les  cinquante-trois  cinquante-quatre, 
cinquante -cinq  et  cinquante-septième  , des  ser- 
ments que  dehveront  faire  les  chevalliers  de  l’or- 
dre. Lesquels  articles  et  chascun  d’etilx  ci-dessus, 

désignez  selon  leur  forme  et  manière,  voulions 
demourer  fermes  et  entiers  , sans  par  nous , nos 
successeurs  souverains,  ne  aultre,  y estre  faict  mu- 
tation aulcune.  Et  voulions  que,  au  vidimiis  de 
cestes,  soubz  noslre  scel  d’iceluy  ordre,  ou  aultres 
authentiques  pleine  foy  y soit  adjoustée  comme 
à l’original.  Et  affîn  que  che  soit  chose  ferme  et 
estable  à lousjours  , nous  avons  faict  mectre  noslre 
scel  à ces  présentes. 

»>  Données  à nostre  ville  de  Lille,  le  vingt-sep- 
tiesme  jour  de  novembre , l’an  de  grâce , mil 
quatre  cent  trente  et  un.1  » 


CHAPITRE  CLXIX. 

Ou  nombre  des  officiers  de  l’ordre  de  la  Toison  d’or  ; et  comment  ilz 
doibvent  exercer  leurs  offices; et  du  serment  qu’ils  sont  tenus  de 
faire. 

« Premièrement  en  iceluy  ordre,  aura  ung 
officier  nommé  chan cellier;  et  pour  tant  que  l’olfice 
est  grant  et  de  grant  charge,  et  requiert  d’avoir 
homme  nottable , voeult  et  ordonne  mondit  sei- 
gneur le  duc, que  nulne  soit  à iceluy  office,  pourveu 
s’il  n’est  constitué  en  prélature  ecclésiasticque , 
comme  archevesque  ou  évesque  , ou  dignité  not- 
table , cathédralle , ou  collégiale  église,  ou  per- 

„jL t 

1.  Voyez  ces  statuts  , t.  3 , folio  i , à 63  de  la  Historia 
de  la  insigne  orden  de  la  Toison  de  Ore,  por  don  Julian 
de  Pinedo  y Salazar. 

sonne  séculière  de  grant  recommandation  ou 
expérience  , clercq  gradué  en  théologie  ou  en 
droit  canon  et  civil. 

» Item  y que  le  chancellier  aura  en  garde  et 
gouvernement  le  scel  de  l’ordre  qui  sera  mis  en 
u ng  coffre  fermant  à clef;  et  ne  polra  ledict  che- 
vallier , sceller  d’iceluy  scel  anlcunes  lettres  tou- 
chant l’honneur  d’aulcuns  chevalliers,  sinon  par 
l’ordonnance  expresse  du  seigneur  souverain  et  de 
six  compaignons  dudict  ordre , ù tout  le  moins 
soubscrits  à la  signature.  Mais,  en  l’absence  dudict. 
scel  de  l’ordre, mondictseigneurlesouverain  pourra 
bien  faires  sceller  icelles  lettres  de  son  scel  de  secret. 

» Item  , aura  la  charge  , ledict  chancellier,  de 
par  le  souverain  ou  son  commis  , d’enquérir  ou 
demander  audict  chappitre,  aulx  chevalliers  de 
l’ordre,  qui  y seront , de  l’cstat  du  gouvernement 
de  ung  chascun  d’iceulx  chevalliers,  qui,  pour 
ceste  cause,  isseront  hors  du  chappitre,  l’ung 
apprès  l’aultre;  et  les  oppinions  ou  despositions 
desdicts  chevalliers  révélera  ou  récitera  pour,  par 
lesdicls  souverain  et  son  commis , y eslre  prins 
conclusions  ; laquelle  conclusion  , soit  qu’elle 
tende  à recommandation  et  louange  , ou  à correc- 
tion , peine  ou  pugnition , iceluy  chancellier  pro- 
posera, remonslrera,  et  prononchcra  sur  le  che- 
vallier à qui  ce  louchera. 

» Item , avec  che,  ledict  chancellier  , ou  temps 
de  l’élection  à faire  des  chevalliers  de  l’ordre,  re- 
cepvera  du  souveraio  et  chevalliers  les  cédulles  de 

ladicte  élection,  et  fera  conparison , présents  les 
officiers,  du  nombre  des  voix  que  aura  chascun  che- 
vallier nommé  pour  ladicle  élection. 

» Item,  et  que  ledict  chancellier , ou  aultre  de 
Tordre  , commis  par  ledict  souverain  , ensemble 
aulcuns  chevalliers  de  Tordre,  à ce  députés  par  le- 
dict souverain  , sera  ou  temps  du  chappitre , à l’au- 
dition des  comptes  du  trésorier  de  Tordre. 

» Item , que  ledict  chancellier  aura  la  charge,  de 
par  le  souverain  de  Tordre  , de  proposer  et  mectre 
avant  audict  chappitre  dudict  ordre , touttes  les 
choses  qui  seront  advisées  pour  l’honneur  , prouf- 
fict , et  bien  d’iceluy  ordre,  et  touttes  les  fois  que 
par  iceluy  sou  verain  ou  son  commis  ordonné  lui  sera. 

» Item,  audict  ordre,  aura  ung*  aultre  appelé 
trésorier,  qui  aura  en  garde  touttes  Chartres,  privi- 
lèges , lettres,  mandements,  escriptures,  muni- 
ments  et  enseignements,  touchant  la  fondation  et 
les  appartenances  d’iceluy  ordre , et  aussi  la  garde 
de  tous  joyaulx  , reliques,  aornements  et  veste- 
rnents  d’esglise,  tapisserie  et  libraire  appartenants 
audict  ordre  , et,  avec  che,  la  garde  et  gouverne- 
ment des  manteaulx  d’escarlalte , appartenants  au 
souverain  et  chevalliers  de  Tordre,  servants  à Testât 
et  sérimonies de  ladicte  assemblée,  convention  et 
chappitre;  lesquels  manteaulx  il  debvera,  à ladicte 
assembléeetconvention  àchascun  chevallier  bailler 
le  sien,  pour  adoncques  en  user;  et  après  , les  re- 
cepvera  et  gardera  soigneusement  pour  le  temps 
advenir.  Mais  les  habits  desdicts  officiers  demeu- 

reront  devers  eulx,  et  seront  pour  eulx  en  user 
à leurs  voullentés;  et,  s’il  y av oit  officiers  nou- 
veaulx,  ils  en  feront  faire  à leurs  despens  , habits 
tels  qu’il  appartiendra,  sur  les  gaiges  qu’ils  auront 
du  souverain. 

>»  Item , après  le  trespas  ou  privation  d’aulcuns 
des  chevalliers  de  Tordre,  fera  le  trésorier  oster  les 
armes,  heaulmes  et  lymbres  d’icelny  chevallier 
de  sa  place  au  chœur  de  l’église  de  la  fondation , 
et  les  transporter  où  faire  se  debvra,  selon  Tordre; 
et  quant  aullre  chevalier  sera  en  ce  lieu  esleu  et 
receu  , iceluy  trésorier  fera  mectre  ses  heaulmes  , 
tymbres  et  armes  , en  la  place  qui  lui  sera  deue  au 
chœur  de  ladicte  église. 


» Item,  aura  encoires  ledict  trésorier  la  charge 
de  la  dotation  et  fondacion  dudict  ordre,  et  des 
dons,  laiz,  augmentations  , prouffictz  , bienlFaitz 
et  émolumens  d’icellui  qu’il  recepvra  et  fera  venir 
ens,  bien diligamment , et  parce,  les  fondacions  , 
penssions  et  charges  ordinaires  aux  gens  d’églises , 
povres  chevaliers  et  officiers  de  Tordre  , selon  l’or- 
donnance de  la  fondacion  ; et  sur  ce,  en  fera  aussi 
les  aultres  missions  et  despens  nécessaires  et 
convenables  pour  le  faict  de  Tordre , au  comman- 
dement du  souverain  ou  de  son  commis , et  de 
tout  rendre  bon  et  léal  compte  au  chapitre  ordinaire, 
par- devant  icellui  souverain  ou  son  commis  ou 
ceulx  de  Tordre  ad  ce  desputez. 

» Item , fera  faire,  ledict  trésorier,  livres  ou 
seront  escripts  tous  les  dons  , aulmosnes  , laiz  et 

bienffaitz  que  l'on  fera  à Tordre,  de  quelques  choses 
que  che  soit;  et  des  joiaux  et  aornemens  fera  in- 
ventaire et  ostencion  à chascun  chappitre,  si  lon- 
guement qiTilz  porront  durer  ou  estre;  et  des  dons 
pécunieulx  et  prouffielz  des  rentes,  revenus  et 
possessions  , comme  dit  est  ; et , à chascun  chap- 
pitre  , nommera  par  nom  et  surnom  les  bienffaic- 
teurs  dudict  ordre,  et  déclarera  les  dons  qui  y 
auront  esté  faielz  , affin  de  avoir  mémoire  et  prix  , 
et  pour  eulx  , et  donner  exemple  et  couraige  de 
#y  faire  bien. 

» Item , des  Chartres , privilèges,  fondacions, 
augmentations,  acquestz  , lettres,  munimens  et 
enseignemens  dudict  ordre,  fera,  ledit  trésorier, 
faire  livres  et  cartulaires  collationnés  aulx  origi- 
naulx,  et  approuvé  par  scellés  authentiques  etsaingz 
de  nos  notaires  ou  personnes  publiques;desquelscar- 
lulaires , l’un  demourra  en  ladicte  église,  et  l’autre 
sera  mis  au  trésor  des  Chartres  de  Bourgongne;  et 
si  y sera  foi  adjoustée  comme  aux  originaulx  , 
affin  que  s’ils  estoient  d’aventure  perdus,  on  peist 
avoir  recours  et  soi  aidier  desdits  cartulaires. 

»>  Item,  ung  aultre  officier  aura  audict  ordre, 
appelé  greffier,  qui  sera  prébende  d’une  des  bandes 
en  l’église  où  sera  faicte  ladicte  fondacion  d’icellui 
ordre,  ou  aultre  personne  noltable  et  habile cîercq, 
homme  d’église  ou  séculier  ; lequel  greffier  sera 
tenu  de  faire  de ulx  livres  en  parchemin  , en  chas- 
cun desquelz  sera  escripte  la  fondacion  dudict  or- 
dre, les  causes  , ordonnances  et  status  d’icellui  ; et 

au  commenchement  desdicts  livres  sera  hisioriez  la 

* 

représentation  du  fondateur,  et  des  vingt -quatre 
chevalliers  premiers  dudict  ordre  ci-dessus  nom- 
mez ; desquelz  livres  i’ung  sera  attachié  au  chœur 
à chaisne  de  fer,  en  ladicte  église,  devant  le  siège 
du  souverain  , et  l’autre  aussi  sera  attachié  à chaisne 
de  fer  ou  chappitre  devant  le  siège  d’icellui  sou- 
verain. 

» Item , que  ledict  greffier  meetera  par  escript, 
en  ung  livre  ad  ce  ordonné,  touttes  les  proesses 
louables  et  honnourables  fait  du  souverain  et  de 
tous  les  chevaliers  dudit  ordre,  faitz  depuis  lafon- 
dacion  d’icellui , dont  il  sera  informez  par  Thoison- 
d’Or,  roy  d’armes;  et  sera  tenu  de  monstrer  au 
chappitre  enssuivant  la  minute  qu’il  aura  sur  ce 
faicteau  rapport  dudit  Thoison-d’Or,  pour  là  eslre 
leu  et  corrigié,  se  mestier  est , et  apprès  mis  en 
grosse  audit  livre;  laquelle  sera  leute  avec  la  mi- 
nute ou  chappitre  subséquent. 

» Item y en  ung  aultre  livre  escripra,  ledict 
greffier , les  appointemens , conclusions  et  actes  des 
chappitres  ordinaires  , les  fautes  commises  par  les 
chevaliers  de  l’ordre,  dont  ils  auront  estez  blasmez 
et  reprins  en  chappitre,  les  corrections , pugnitions 
et  peines  qui  pour  che  leur  auront  esté  ordonnées , 
et  avec  ce, les  combinances  des  chevaliers  de  l’ordre 
qui  ne  seront  comparus  en  chappitre , et  n’y  auront 
pour  eulx  souffisamment  envoyez  à faire  remons- 
trer  leurs  excusations. 

» Item  , ung  autre  officier  aura  ordonné  , c’est 

assavoir  ,ung  roy  d’armes  , appelé  Thoison-d’Or, 
prudent,  de  bon  renom  etsouffisamment  à l’office  ; 
auquel  mondit  seigneur  le  souverain  fera  baillier 
un  g esmail  qui  sera  dudict  ordre , qu’il  portera  tant 
qu’il  vivera  ; et  apprès  le  trespas  d’icellui , ses  hé- 
ritiers seront  tenus  de  rendre  au  trésorier  de  l’ordre 
ledict  esmail,  s’il  n’avoit  été  perdu  en  aulcun  voyage 
ou  faict  honnourable , sansfraulde  ; auquel  cas  ses 
héritiers  seront  quittes  dudict  esmail,  qui  ainsi 
perdu  seroit;  et  sera  tenu  ledict  souverain  de  lui  en 
faire  avoir  ung  autre. 

» Item , le  roy  d’armes  dessusdict  aura  charge 
de  porter  ou  faire  porter  les  lettres  du  souverain 
aux  chevalliers  de  l’ordre  et  aultres  où  il  les  fauldra 
envoyer;  signifier  à icellui  souverain  le  trespas  des 
chevalliers  de  l’ordre  quant  le  cas  adviendra  ; porter 
ou  faire  porter  lettres  de  élections  aux  chevalliers  ; 
rapporter  leurs  responses  ; et  généralement  de  faire 
ou  faire  faire  toutes  les  messageries  et  choses  dues, 
qui  par  le  souverain  ou  officiers  de  l’ordre  lui  se- 
ront ordonnées. 

» Item , ledit  roy  d’armes  , Thoison-d’Or,  enc- 
querra  dilligamment  des  prouesses  et  haulx  faits, 
honnourables  entreprinses  du  souverain  et  cheval- 
liers de  l’ordre  , dont  il  fera  véritable  rapport  au 
greffier  de  l’ordre  , pour  estre  mis  en  escript , 
comme  faire  se  debvera. 

» Item , quant  l’office  du  chancelier  de  l’ordre 
sera  vacquant  doresnavant  , le  souverain  appellera 
des  chevalliers  de  l’ordre  le  plus  qu’il  pou  Ira  re- 

couvrer,  et  néant  moins  du  nombre  de  six,  et  ad  ce 
présents  le  trésorier  et  le  greffier  de  Tordre,  se 
bonnement  faire  se  poeult , procédera  à élection 
du  nouveau  chancellier,  promeu  à prélature  ecclé- 
siasticque  , comme  archevesque  , évesque,  ou  di- 
gnité notlable^  catbédralle  ou  collégiale,  église  ou 
personne  séculière  de  grant  recommandation  et 
expérience  , clercq  gradué  en  théologie  ou  en 
droit  canon  ou  civil  ; laquelle  élection  ainssi  faicte 
sera  signiffiée  à l’esleu  , en  lui  assignant  jour  de 
venir  devers  le  souverain  pour  faire  les  sermens 
pertinens  , en  requérant  que  son  intencion  sur 
che  il  signiffie  et  certifie  audict  souverain. 

» Item , s’il  s’excusoit  d’accepter  ladicte  élec- 
tion , ledit  souverain  procédera  à élection  d’ung 
aultre  , et  fera  comme  en  l’article  dessus  pro- 
chain est  contenu  ; et  jusques  il  y ait  chancellier 
esleu  , et  qu’il  ait  faict  le  serment  , le  office  sera 
exercé  par  ung  commis  , par  l’advis  et  aulhorité  du 
souverain  et  des  chevalliers  de  Tordre. 

» Item , et  que  chancellier  esleu , et  qui  aura 
accepté  l’élection  , fera , ès  mains  du  souverain  ou 
son  commis , les  sermens  que  s’enssuit  : c’est 
assavoir,  qu’il  comparera  aux  chappitres  et  assem- 
blées de  Tordre  en  personne , sinon  que,  par  mala- 
dieou  aultre  essongne  ou  cause  recepvable,ilen  fust 
empeschié  ; auquel  cas  il  le  fera  sçavoir,  sans 
fraulde,  par  ses  lettres  au  souverain  , qui , en  son 
absence  , pour  icelle  fois  , commectera  la  charge 
de  l’office  à noltable  personne , des  condicions  des- 

susdites,  telle  qu’il  lui  plaira  , qui  sera  seruienté 
comme  au  cas  appartient. 

» Item , qu’il  ne  scellera  du  scel  de  l’ordre  aul- 
cunes  lettres  touchant  l’honneur  des  chevalliers , 
sinon  du  commandement  du  souverain  , présens 
six  des  chevalliers  de  l’ordre  à tout  le  moins. 

» Item  y que  pour  amour,  haine,  crainte,  fa- 
veur ou  affection  aulcune , il  ne  laissera  de  loyaul- 
ment  et  duement  à son  povoir  dire  et  proposer , ès 
chappitres  et  assemblées  de  l’ordre  , toutes  les 
choses  qui  lui  seront  chargiées  par  le  souverain  ; et 
que  les  conclusion»  pri  uses  ès  chappitres , touchant 
la  correction  ou  corrections  d’auleuns  chevalliers 
ou  aultrement , il  dira  où  il  appartiendra  ; et  ainssi 
que  faire  se  debvera , selon  le  contenu  de  cette 
ordre,  tiendra  secret  les  consaulx  d’icellui;  et 
généralement  à son  povoir  exercera,  en  tout  et  par- 
tout, bien  et  duement  ledit  office. 

» Item  , sera  faicte  la  élection  du  trésorier  de 
l’ordre  quant  le  cas  y écherra  , ainssi  que  celle  du 
chancellier  ; et  fera  les  sermens  qui  se  ensuivent  ; 
c’est  à savoir,  que  bien  et  duement  il  gardera  et 
gouvernerai  son  povoir  les  joiaulx,  meubles,  rentes, 
revenus  et  biens  de  l’ordre  qu’il  aura  en  gou- 
vernement, sans  en  rien  distribuer,  fors  en  usaiges 
à quoi  ils  seront,  par  le  souverain  de  l’ordre,  appli- 
quez et  ordonnez. 

» Item , que  bien  et  loiauiment  il  distribuera 
aux  gens  d’église  ce  qui  leur  sera  ordonnez  pour 
le  divin  service  , aux  officiers  de  l’ordre  pour 

l’exercice  de  leurs  offices,  et  aux  povres  cheval- 
liers pour  leur  vivre  et  su  bs  tentât  ion  , selon  les 
fondacion  et  dotation  sur  ce  faictes  ; et  de  che  fera 
son  devoir,  sans  en  rien  retenir  rie  retarder. 

» Item , qu’il  rendra  bon  et  loial  compte  des 
rentes  et  revenusappartenantes  audit  ordre,  comme 
des  dons  et  largesses  qui  laictz  y seront,  sans  riens 
céler  ni  retenir;  et  en  touttes  aultres  choses  exer- 
cera le  faict  de  son  office  bien  et  loiaulement  à son 
povoir. 

» Item  , que  vacquant  le  dieu  du  greffier  de 
l’ordre  , il  sera  , par  le  souverain  , six  des  cheval  - 
1 iers  de  l’ordre , et  néant  moin s,  esleu  u ng  au  tre  gref- 
fier, nottable  personne  des  conditions  dessusdictes; 
lequel  greffier,  ainsi  esleu  , et  qui  aura  accepté  , 
fera , ès  mains  du  souverain  ou  de  son  commis,  le 
serment  qui  se  enssuit  : c’est  assavoir  que  bien  vé- 
ritablement et  diîigamment  à son  povoir  il  mectra 
par  escripl  et  en  registres  les  haulx  faictz  et  hon- 
nourables  des  chevaliers  qui,  par  le  roy  d’armes 
d’icellui  ordre,  lui  seront  rapporlés;  et  pareille- 
ment mectra  léalement  par  escript  les  peines  et 
corrections  données  aux  chevalliers  de  l’ordre  ès 
chappitres  et  assemblées;  enregistrera  lesactes des- 
dits chappilres , et  se  acquittera  et  fera  son  debvoir 
en  toutes  escriptures  touchant  l’office  ; tiendra  se- 
crets les  consaulx  de  l’ordre;eticel  lui  office  exercera 
bien  et  loiaulment  et  duement , à son  pouvoir. 

» Item  f à Sélection  du  roy  d’armes  , nommé 
Thoison-d’Or,  ou  procédera  en  la  manière  que  dict 

est  du  trésorier  et  greffier;  et  fera  les  sermens 
qui  s’enssuivent  ; c’est  assavoir  qu’il  enquerra  des 
haulx  faitz  des  chevaliers  de  l’ordre , sans  faveur, 
amour,  hayne,  dhominaige,  prouffictou  autre  af- 
fection ; et  en  fera  véritable  rapport  au  greffier  de 
l’ordre,  pouçestre  mis  ès  cronicques  ou  registres, 
comme  faire  se  debvera. 

» Item , que  bien  et  dilligamment  il  fera  ou 
faire  fera  les  messages  qui  lui  seront  enchargiés  , 
et  obévra  au  souverain  et  chevalliers  de  l’ordre  en 
to  ut  les  choses , servant  loiaulmentet  dilligamment 
à son  povoir.  » 


CHAPITRE  CLXX. 


Comment  le  prince  d'Orange  et  les  Bourguingnons  furent  desconfits 
à la  bataille  des  Daulphinois,  devant  Anthonnejet  comment  le 
seigneur  de  Montagu  fut  privé  de  l’ordre  de  la  Toison-d’Or. 


En  celuy  an , le  prince  d’Orenges  , quy  estoit 
gouverneur  de  Languedoc  , fist  de  grants  con- 
questes  en  iceiuy  pays  sur  les  gens  d’armes  du 
daulphin.  Or  advint  qu’il  mist  ung  siège  devant 
une  place  nommée  Anthonne,que  les  gens  du  daul- 
phin tenoient.  Le  daulphin,  pour  secourir  ses  gens, 
fisl  ung  grant  amas  de  gens  d’armes  et  de  traict. 
Entre  lesquels  y furent  le  seigneurde  Gaucourt, 
gouverneur  du  daulphin,  et  pluiseurs  aultres  sei- 

gneurs  dudit  pays  , et  aussy  de  Lionnois;  et  avec 
eulx , Digne  de  Villedras  , Edile  de  Ribedieux, 
Sallesart,  et  pluiseurs  aultres  capitaines.  Et,  quand 
ils  furent  assemblés, ilsse  mirent  aulxchamps  pour 
combattre  le  prince  d’Orange,  quy  estoit  gran- 
dement accompaigné  de  pluiseurs  grands  seigneurs 
deBourgongne  ; lesquels,  véants  leurs  adversaires, 
se  mirent  en  belle  ordonnance  avec  bannières 
déployées  et  cotles  d’armes  vestues.  Que  vous 
diroye?  les  puissances  s’assemblèrent  ensemble  et 
combattirent  ; mais  la  fortune  tourna  sur  les  Bour- 
gongnons;  et  là  furent  pluiseurs  grants  seigneurs 
deBourgongne  morts  et  prins.  Le  prince  d’Orenges 
se  saulva  ; et  aussy  fist  le  seigneur  de  Montagu , 
quy  portoit  l’ordre  de  la  Toison-d’Or , dont  il  fut 
fort  repris;  et  pourceque,  par  le  chapitre  de  la 
Toison-d’Or,  il  y a trois  choses  parquoy  on  peult 
perdre  ladicte  ordre,  c’est  assavoir  si  ung  des  che- 
valiers dudict  ordre  estoit  atteint  ou  convaincu  de 
trahison,  d’hérésie,  ou  que  il  se  trouvast  en  jour- 
née de  bataille,  ou  cottes  d’armes  et  bannières 
fussent  desployées,  et  procéder  aussy  avant  que 
jusques  à combattre  sans  estre  victorieulx,  mort 
ni  prins,  pour  l’ung  de  ces  trois  cas , il  seroit  privé 
et  déboulté  de  iceluy  noble  ordre  et  fraternelle 
compaignie  de  l’ordre  de  la  Toison-d’Or.  Or  est 
vray  que  le  seigneur  de  Montagu  ne  fut  victo- 
rieulx, mort  ni  pris.  Pour  laquelle  cause  il  fut 
mandé  à comparoir  en  personne  devant  le  duc, 
fondateur,  chief  et  souverain  , et  les  aultres  che- 

valiers  de  l’ordre  de  la  Toison  d’or , au  prochain 
chapitre  lors  ensuivant.  Auquel  chapitre  le  sei- 
gneur de  Montagu  ne  comparut  point,  mais  en- 
voya pour  ouir  che  de  quoy  on  le  vouldroit  accuser. 
Auxquels  il  fut  dict  que  ledict  de  Montagu  , leur 
inaistre , avoit  offense  faict , et  commis  cas  par 
quoy  il  debvoit  estre  privé  et  déboutté  de  la  noble 
compaignie  de  la  Toison-d’Or  , et  de  ne  jamais 
porter  le  collier  ni  enseigne  d’iceluy  noble  ordre, 
en  leur  enjoingnant , de  par  le  duc,  et  ceulx  de 
l’ordre,  qu’ils  deissent  au  seigneur  de  Montagu, 
leur  niaistre,  qu’il  renvoyast  le  collier,  et  que 
jamais  il  ne  le  portast.  A quoy  ieeulx  notables  gens 
envoyés  de  par  le  seigneur  de  Montagu  respon- 
dirent,  et  monslrèrent  maintes  belles  et  grandes 
excusations  pour  ledict  seigneur  de  Montagu  , di- 
sants que,  au  jour  de  la  bataille,  il  avoit,  par  sa  vail- 
lance, sauvé  maints  chevaliers  et  escuyers  d’eslre 
morts  ou  prins  , et  que  , par  pluiseurs  fois , il  sous- 
tint  le  faix  des  ennemis,  les  fist  arrester  et  retar- 
der de  la  chasse  qu’ils  faisoient  sur  eulx , et  prenoit 
prouver  , par  nobles  hommes,  qu’en  che  feut  le 
derrain  rel rayant  de  la  besogne  ; et , s’il  ne  vouloit , 
à son  droit  escient,  estre  mort  ou  prins,  autre- 
ment ne  povoit  faire.  Et  si,  pour  bien  faire,  il 
falloil  qu’il  perdist  icelle  noble  compaignie  de 
l’ordre , il  luy  sembloit  que  c’estoit  une  dure  chose 
à porter;  mesmeinent  qu’il  s’esloit  gouverné  icelui 
jour  si  vaillamment  que  corps  de  chevalier  povoit 
faire.  Toultefois,  quelque  renions! rance  que  les 

gens  du  seigneur  de  Montagu  sjceussent  Taire,  Je 
seigneur  de  Montagu  ne  Jent  receu  à excusation 
nulle;  et  Tut  procédé  allenconlre  de  luy;  et,  par 
les  opinions  ceux  de  l’ordre  de  la  Thoison-d’Or 
estans  en  leur  chapitre,  nonobstant  pluiseurs  pour- 
suites, qui  lors  se  Teirent,  depuis,  le  seigneur  de 
Montagu  Tut  jugiéde  non  jamais  porter  le  collier 
delà  Thoison-d’Or,  et  d’estre  privé  et  déboutté  de 
la  noble  compaignie  d’icelle  ordre.  Quand  le  sei- 
gneur de  Montagu  sceut  la  sentence,  il  Tut  dol- 
lent  et  desplaisant  que  jamais  homme  ne  povoit 
plus  estre  ; car  il  estoit  vaillant  chevalier  et  de 
grant  courage.  Pour  laquelle  cause  , il  fist  ses  or- 
donnances , et  fisl  finances  pour  s’en  aller  au  sainct 
voyage  du  sainct  Sépulchre  de  Jérusalem  ; duquel 
voyage  ne  retourna  oncque  depuis,  et  là  fina  ses 
jours. Dieu  en  aye  Paine!  Àulcuns  voeullentdireque 
le  prince  d’Orenges  avoit  porté  le  collier  de  l’ordre 
de  laThoison-d’Or  ; mais  bien  poeull  estre  que,  à la 
cause  de  ladicle  journée , il  perdit  d’avoir  ledict 
collier  et  compaignie  ; car  il  esloit  bien  homme 
pour  estre  en  icelle  belle  compaignie  , n’eust  esté 
la  douloureuse  et  mauldicle  aventure  quy  luy  ad- 
vint. Je  lairay  à parler  de  la  bataille  de  Languedoc, 
et  parlerai  de  celle  desBarrois,  où  le  duc  de  Bar 
Tut  prins,  etBarbasan  mort. 

CHAPITRE  CLXXI. 


De  la  guerre  du  duc  de  Bar,  René  d’Anjou,  contre  le  comte  de  Vau- 
dernont,  lequel,  avec  le  secours  des  gens  de  guerre  que  le  duc  de 
Bourgongne  luy  feit,  combattis!.  ledit  duc  de  Bar,  quy  fut  prison- 
nier et  envoyé  au  duc  de  Bourgongne,  et  perdist  la  bataille. 


Une  grant  guerre  se  meult  entre  Régné  d’An- 
jou, fils  du  roy  Loys , nommé  roy  de  Sézille  , 
lequel  Régné  avoit  ung  oncle  de  par  sa  mère  , c’est 
assavoir  le  cardinal , filz  et  héritier  du  duc  de  Bar, 
son  frère  ; lequel  frère  morut  à la  bataille  d’Agin- 
court,  l’an  xv,  dont  cy-devant  est  faicle  mencion. 
Or  est  vrai  que  ledict  cardinal  donna  et  fist  son  hé- 
ritier dudict  Régné  , son  nepveu  ; et  lui  donna  et 
délaissa  la  duchié  de  Bar,  et  plmseursaultres  belles 
seigneuries  ; et  par  le  moyen  d’icelles  seigneuries  , 
et  aussi  qu’il  estoit  filz  de  roy,  issu  de  la  très  chres- 
tienne  maison  de  France,  la  fille  et  héritière  de  la 
duchié  de  Lorraine  lui  fut  donnée  en  mariage , 
qui  fut  ung  grant  bien  pour  les  duchiés  de  Bar  et 
de  Lorraine  ; car  de  long-temps  avoit  en  icelles 
seigneuries  guerres  et  divisions  , qui,  par  icellui 
mariage,  furent  en  paix  et  unis  soubz  ung  seul  sei- 
gneur. Aulcuns  disoient  que  ladicte  seigneurie  de 
Lorraine  s’estoit  entretenue  si  long-temps  qu’il 
n’es  toit  mémoire  du  contraire,  tousjours  venansde 

père  en  filz.  Or  esloit  lors  un  nommé  Ferry  de 
Lorraine,  yssu  de  la  maison  de  Lorraine  , lors  si 
prochain  du  duc  de  Lorraine  que  son  nepveu  et 
cousin-germain  de  l’héritière,  femme dudicl Régné, 
fils  du  roys  Loys.  Si  advint,  ne  sçai  si  ce  fut  par 
partage  ou  aultrement,  que  guerre  s’esmeut  entre 
icellui  Régné,  duc  de  Bar  et  de  Lorraine  , allen- 
contre  du  comte  de  Yaudemont,  seigneur  de  Gen- 
ville  , de  Boves  et  aultres  seigneuries.  Régné  , duc 
de  Bar  et  de  Lorraine, se  trouva  le  plus  puissant,  et 
tellement  que  le  comté  de  Yaudemont  eust  esté 
tout  destruit,  n’eu  si  été  qu’il  se  retraict  devers  le 
duc  , lequel  pour  lors  estoil  en  la  ville  de  Gand;  et 
là  lui  remonstra  que  ses  prédécesseurs , ducs  de 
Lorraine  , avoient  lousjours  esté  amis  et  alliés 
de  la  maison  de  Bourgongne,  en  lui  requérant  qu’il 
lui  voulsist  faire  ayde  de  gens  d’armes  et  de  traict. 
Leduc  lui  ordonna  et  accorda  cappitaines  de  Pi- 
cardie , qui  eslevèrent  grant  nombre  d’archiers  ; et 
avec  cerescripvist  et  manda  aulx  grands  seigneurs 
de  Bourgongne  qu’ils  se  missent  sus  en  armes  , et 
qu’ils  feissent  toutte  l’assistance  et  ayde  qu’ils 
ponrroient  audict  comte  de  Vaudemont.  Tant  fut  la 
chose  exploittiée,  que  Bourguignons  et  Piccards  se 
trouvèrent  ensemble  avec  le  comte  de  Vaudemont; 
et  se  mirent  avec  eulx  deulx  chevaliers  d’Angle- 
terre,l’ung  nommé  messire  Jehan  Adam,  etl’aultre 
messire  Thomas  Gargaron.  Quant  icelles  compai- 
gnies  furent  enssemble  , ils  prirent  le  chemin  pour 
tirer  en  la  comté  de  Vaudemont,  que  Régné,  duc 

de  Bar,  destruisoit  du  tout  par  feu  et  espée.  Quant 
le  duc  de  Bar  sceult  le  comte  de  Vaudemont  et  les 
Bourguignons  venir  , il  print  les  champs  pour  aller 
au-devant  d’eulx.  En  sa  compagnie  avoit  Fran- 
çois , Barrois , Lorrains  et  Allemands  , en  bien 
f>rant  nombre;  et  tant  procédèrent  le  duc  de  Bar 
et  ses  adversaires  ,que  il  s viren  t l’u  ng  l’au  tre.  Le  duc 
de  Bar,  qui  a merveilles  grans  gens,  ne  fist  guerre 
de  compte  du  conte  de  Vaudemont  ne  des  Bourgui- 
gnons ; et  les  Bourguignons  au  contraire  ; car 
quant  ils  veirent  la  grant  puissance,  ilz  prinrent 
place  la  plus  avantageuse  qu’ilzpeurent  pour  eulx, 
laquelle  estoitde  grans  buissons  et  haies,  que  ilz 
avoient  endossez  ; et  aux  deulx  ailes  de  leur  ba- 
taille, s’estoient  fermé  de  leur  carroy;  etoultreavec 
ce  les  archiers  s’esloient  fortifiés  de  penchons 
avisiez  aux  deulx  bouts.  Quant  le  duc  de  Bar  vit 
qu’ils  avoient  prins  place,  bien  cuida  qu’ils  fussent 
à sa  vollenté;  et  ordonna  batailles  pour  les  com- 
battre à pied  et  à cheval;  et  de  cette  opinion  es- 
toirent  la  plupart  de  ses  gens,  excepté  ung  vail- 
lant chevallier  nommé  Barbasan,  natif  de  France, 
qui  fut  d’opinion  contraire,  disant  que  mieulx  les 
vauldroit  affamer  que  combattre , veu  le  lieu  où  ils 
estoient  : car  de  nul  costé  du  monde  ne  povoient 
avoir  vivres  ; et  si  estoit  la  puissance  du  duc  de 
Bar  si  grande  que  bien  povoient  garder  que  vivres 
neleur  povoient  venir.  Son  oppinion  fut  rebouttée. 
Et  disoient  aulcuns  que  grant  honte  seroit  de  les 
laissier  en  la  place  où  ils  estoient  sans  combattre  , 

veu  le  pelit  nombre  qu’ils  estoienl;  et  y eullaulcuns 
qui  dirent  à Barbasan  : « Qui  a paour  des  lœulles  , si 
» ne  va  pas  an  bois.  Il  respondit:  Icelles parolies  sont 
» pour  moi.  La  inerclu  Dieu,  j’ai  vescu  sansreproche, 
» et  aujourd’hui  l’on  verra  si  je  le  dis  par  lachelé  ne 
» pour  crainte d’eulx;  mais  le  dis  pour  le  mieulxet 
» pour  éviler  les  dangiers  qui  en  pourroient  adve- 
» nir.  » Que  vous  en  dirai- je?  Le  duc  de  Bar  et  toutte 
sa  puissance,  sans  grant  ordonnance  , marchèrent 
comme  tous  à cheval,  et  par  espécial  les  Alle- 
mands, lesquels  cuidoient  de  prime  fâche,  à la 
puissance  de  leurs  corps  et  chevaulx , defïaire  de 
tous  points  les  Bourguignons.  Mais  ils  les  trouvè- 
rent si  bien  ordonnez,  et  for lifiez d’arrière  et  aulx 
costez,  que  peu  leur  firent  de  mal;  et,  au  contraire, 
ils  furent  receus  à pointes  de  lances  et  de  traicts  , 
servis  à si  grant  habondance,  que  eux  et  leurs  che- 
vaulx furent  navrez  et  bleschiez,  par  telle  fachon 
que  en  grant  désarroi  ils  se  retrayrent.  Le  duc  de 
Bar  véant  ce  desroi , se  mit  à pied  , en  sa  compai- 
gnie  pluiseurs  grans  seigneurs  d’Allemaigne , le 
bon  chevallier  Barbasan  , et  pluiseurs  aultres;  et 
quant  ils  se  trouvèrent  auprès  de  la  bataille,  les 
archiers  bourguignons  commenchèrent  à tirer  sur 
eulx  , tellement  que  pluiseurs  en  furent  mors  et 
bleschiez;  et  avec  ce,  les  Bourguignons  estoient 
si  bien  fermez  et  en  si  belle  ordonnance,  que  le 
duc  de  Bar  ne  ses  gens  ne  leur  povoient  faire  mal 
sans  grant  perte.  Les  Bourguignons  véants  le  desroi 
des  gens  du  duc  de  Bar,  issirent  hors  de  leur  fort 

et  combattirent  le  duc  de  Bar  ; et  ses  gens  à peu  de 
perte  , obtinrent  la  victoire  ; et  là  fut  le  duc  de 
Bar  prins;  le  comte  de  Salverne,  et  pluiseurs  aultres 
grans  seigneurs  d’Àllemaigne  mors;  le  bon  cheval- 
lier Barbasan  mort  ; le  seigneur  de  Rodemarcq 
prins  , et  pluiseurs  autres.  Le  duc  de  Bar  fut  prins 
de  la  main  d’ung  homme  d’armes  Hainuyer,  nommé  - 
Martin  Frinart , qui  depuis  fut  bailli  de  Nostre- 
Dame  de  Ilaulx , auquel  le  duc  donna  dix  mille 
francs  d’argent  comptant , et  cinq  cents  francs  de 
rente  pendant  sa  vie,  etle  duc , comme  raison  , enlt 
le  duc  de  Bar  son  prisonnier.  En  icelle  battaille, 
oust  de  grants  seigneurs  de  Bourgongne,  c’est  as- 
savoir messire  Anthoine  de  ïoulorigon  , mareschai 
de  Bourgongne , et  la  plus  grant  partie  des  sei- 
gneurs , chevalliers  et  escuyers  de  la  duchié  et 
comté  de  Bourgongne , les  gens  du  prince  d’O- 
renges  et  son  étandart.  Icelle  journée , fustàgrant 
honneur  et  profit  du  duc,  et,  par  espécial,  du  comte 
deVaudemont  : car  tout  eust  esté  destruit , n’eus t 
esté  le  secours  et  ayde  que  le  duc  lui  fist.  Lors 
estoit  commune  renommée  que  l’intencion  du  duc 
de  Bar  estoit  la  comté  de  Vaudemont  et  la  sei- 
gneurie de  Genville  concquisler  comme  bien  lui 
sembloit  eslre  au-dessus  de  conqueste  la  duchié 
et  comté  de  Bourgongne,  et aultre chose  avec.  Et 
quant  à moy , je  luy  ouy  une  fois  dire  en  la  ville 
de  Dijon,  lui  estant  prisonnier  du  duc,  queau 
jour  qu’il  fust  prins  à la  battaille  dessusdicle , que 
bien  lui  sembloit  avoir  gens  assez  pour  combattre 

tout  le  monde  pour  ung  jour  ; niais,  en  peu  d’heures 
fortune  l’avoit  bien  bas  mis,  disant,  puisqu’il  fal- 
loit  que  ainsi  fust-il , debvoit  bien  louer  Dieu , 
d’estre  dieu  en  lai  main  de  son  beau-cousin  de  Bour- 
gongne;  et  disoit  lors  : l’homme  propose  et  Dieu 
dispose.  Je  layray  à parler  de  la  bat  taille  de  Bar- 
rois,  et  parleray  d’une  besongne  qui  se  fist  assez 
près  de  Beauvais,  et  qui  s’appelle  la  battaille  du 
Bregier. 


CHAPITRE  CLXXII. 


De  la  bataille  du  Bregier,  où  les  Franchois  furent  desconfits  des 

Anglois. 

i 

Bien  advezouy  parler  comment  aulcuns,  de  le- 
gier  et  créance  voullaige,  se  boutlèrent  à croire 
que  les  faicls  de  la  Pucelle  estoient  choses  mira- 
culeuses  et  permises  de  par  Dieu  , et  fort  y furent 
pluiseurs  enclins  de  le  croire.  Or  advint  apprès  de 
Jehanne  la  Pucelle,  que  aussi  aulcuns  de  folle 
créance , mirent  sus  un  fol  bregier,  lequel,  comme 
avoitdict  la  Pucelle  Jehanne,  disoit  qu’il  avoit  ré- 
vélation divine,  afin  qu’il  se  mist  sus  en  armes, 
afin  d’aidier  ce  noble  roy  de  France.  Icelle  folie 
fust  expérimentée  à la  charge , perle  et  déshon- 
neur du  royaulme.  Et  advint  que  pluiseurs  notta- 
bles  seigneurs  et  cappitaines,  eulx  confiants  en 

iceluy  bregier,  se  mirent  aulx  champs;  et  quant 
les  Anglais  le  sceurent,  ils  firent  une  grant  assem- 
blée pour  résister  allencontre  d’eulx.  Dé  la  part 
des  Franchois  estoient  le  mareschal  de  Boussac, 
Polhon  de  Saincle-Trailles,  La  Hire , et  pluiseurs 
aulfcres  cappitaines  ; en  leur  compaignie,  lechief, 
ce  meschant  bregier.  De  la  part  des  Anglois , es- 
loient  le  comle  d’Aron del , le  seigneur  de  Talle- 
bot,  el  pluiseurs  aultres  : lesquels  Franchois  et 
Anglois  assemblèrent  à battaille , et  combattirent 
très  vaillamment  les  ungs  et  les  aultres.  Touttefois 
la  fortune  tourna  sur  les  Franchois  ; et  là  furent 
pluiseurs  morts  et  prins;  le  vaillant  Polhon  de 
Saincte-Trailles  , qui  depuis  fust  mareschal  de 
France,  y fust  prins;  et  se  y fust  prins  le  poivre 
bregier,  sur  lequel  estoit  l’espérance  des  Fran- 
chois. Le  mareschal  Boussac,  La  Hire,  el  aultres, 
se  retrajrentà  Beauvais;  et  les  Anglois,  à grant  hon- 
neur, triomphe  et  gloire  , s’en  retournèrent  atout 
leurs  proies  et  conquestes.  Et  là  fust  mené  le  bre- 
gier. Qu’il  devinst  depuis,  je  ne  sçai.  Mais  jeouy 
dire  qu’il  avoit  esté  gecté  en  la  rivière  de  Seine  et 
nôyé.  Icelle  battaille  fust  appellée  la  battaille  du 
Bregier  : laquelle  battaille  est  plus  au  long  es- 
cripte  es  livres  de  ceulx  qui  en  ont  cronicqué.  Et 
atani  je  me  passe,  et  me  souffist  d’en  faire  mencion. 


CHAPITRE  CLXXIII. 


Comment  le  duc  de  Bethfort.  régent  de  Franche,  asségia  Laigny-sur- 
Marne , laquelle  fut  ravitaillée  des  Franchois,  et  le  siège  délaissié 
par  ledict  régent. 


En  Fan  i432  , le  duc  de  Bethfort,  lors  régent  de 
France,  assembla  une  grant  armée  pour  mectre  le 
siège  devant  la  ville  de  Laigny-sur-Marne , que 
les  Franchois  tenoient  et  occupoient.  Après  ce  que 
le  régent  ot  faicl  son  amas  de  gens,  il  s’en  alla  assé- 
gier  icelle  ville  de  Laigny  , et  fist  faire  pont  sur  la 
rivière  de  Marne;  et,  moyennant  iceluy  pont, 
fusl  la  ville  toutte  asségiée  , et  puis  approchie  el 
battue  de  bombardes  et  canons  , et  aultre  artille- 
rie , ainsi  qu’il  esloit  coutume  de  faire  en  siège  de 
si  grand  prince  que  lors  esloit  le  duc  de  Bethfort, 
régent  de  France.  Dedans  laquelle  ville  estoit 
cappitaine  po  :r  les  Franchois,  ung  gentil  cheval- 
lier, nommé  Jehan  Foucault , qui,  à la  garde  d’i- 
celle ville  se  gouverna  honnourablement.  Que 
tous  diroie-je  ? Après  ce  que  le  siège  eust  esté 
par  grant  espasse  devant  icelle  ville,  les  Franchois 
se  assemblèrent  en  grant  nombre,  entre  lesquels 
estoient  le  bastard  d’Orléans,  chevallier  vaillant 
et  bien  renommé,  et  grant  nombre  d’autres  sei- 
gneurs, cappitaines  et  nobles  hommes.  Et  quant 

le  régent  sceult  la  venue  des  Franchois,  il  print 
place , cuidant  combattre  ; en  laquelle  place  ,*  les 
gens  de  son  siège  se  retrayrent  comme  tous  en- 
semble. Quant  les  Franchois  furent  venus  , ils  de- 
mourèrent  à cheval  en  moult  belle  et  grant  ordon- 
nance ; et  bien  sembloit  que  ils  ne  demandassent 
que  la  baltaille.  Et  lors  levèrent  une  grant  escar- 
mouche; et,  pendant  icelle  escarmouche,  ils  firent 
boulter  foison  vivres,  qu’ils  avoient  faict  amener 
avec  eulx;  et,  avec  ce,  y bouttèrent  pluiseurs 
vaillants  hommes  pour  aydier  ceulx  de  la  ville. 
Icelles  choses  faictes,  et  la  ville  ravitaillée  et  ra- 
fraischie  de  gens,  comme  dict  est,  les  Franchois 
s’en  retournèrent  en  leurs  villes  , chasteaulx  et 
places  , quant  le  régent,  qui  avoit  veu  le  ravitail- 
lement, leva  son  siège,  et  s’en  alla  à Paris.  Iceluy 
jour  fust  le  jour  Sainct-Laurent,  l’an  dessusdict, 
que  lors  il  fist  si  très  chaud,  que  pluiseurs  Anglois 
moururent  de  la  chaleur;  et  le  régent  fust  telle- 
ment féru  du  soleil,  qu’il  en  fust  malade;  car  il 
esloit  sanghin , cras  et  replet,  et  aussi  je  crois 
bien  que  desplaisance  et  envie  lui  furent  fort 
contraires  , car  , à la  vérité  dire  , il  estoit  vaillant 
chevallier;  et,  s’il  avoit  desplaisance,  ce  n’estoit 
pas  merveilles. 

CHAPITRE  CLXX1Y. 


I Je  la  seconde  feste  et  solempnité  de  la  Toison-d’Or,  quy  fut  tenue 

à Bruges. 


La  seconde  solempnité  et  chapitre  de  Tordre  de 
la  Thoison-d’Or  en  Tan  dessusdict,  fut  tenu  en  la 
ville  de  Bruges  , à la  Sainct-Andrien  , mil  quatre 
cent  trente-deux.  Etcomparurentpersonnellement 
avec  le  souverain  dudict  ordre,  le  seigneur  de  Rou- 
haix,  Messire  Rolland  d’Utquerque,  messire  David 
de  Brimeu  , messire  Hues  de  Lannoy,  le  seigneur 
de  Commines , le  comte  de  Sainct-Pol  , messire 
Guillebert  de  Lannoy  , le  seigneur  de  Croy,  mes- 
sire Jacques  de  Brimeu  , messire  Baulduin  de  Lan- 
noy , le  seigneur  de  Ternand  , messire  Jehan  de 
Croy,  messire  Jehan  de  Créqui  , et  le  comte  de 
Nevers  ; et  par  procureurs  comparurent  messire 
Anthoine  de  Vergy  , le  comte  de  Ligny  , le  sei- 
gneur de  l’Isle-Adam,  le  seigneur  de  Charny;  mes- 
sire  Regnier  Pot , et  messire  Anthoine  de  Toulon- 
jon  estoient  allés  de  vie  à trépas;  et  messire  Elori- 
mont  et  messire  Simon  de  Lalaing  estoient  prison- 
niers de  guerre.  Apprès  les  solempnités  du  service 
divin  en  l’église  Sainct-Donat,  le  souverain  et  che- 
valliers , et  frères  dudict  ordre  entrèrent  ou  cha- 
pitre de  ladicle  église  de  Sainct-Donat , le  premier 

jour  de  décembre,  vestus  de  leurs  habits  d’icelui  or- 
dre, comme  il  appartenoit.  Ouquel  chapitre  lesouve- 
rain  et  chevalliers,  séant  aussi  en  sièges  paraulxjes 
ungsàdexlre,  les  aultresà  sénestre,  selon  l’ordre, 
procédèrent  à l’élection  de  deux  chevalliers  , pour 
estre  frères  dudict  ordre,  l’ung  au  lieu  de  messire 
Regnier  Pot , et  l’aultre  au  lieu  de  deffunt  messire 
Anthoinede  Toulonjon  , ainssi  qu’il  est  accoutumé 
en  ordre  de  faire.  Et  fut  esleu  messire  Andrieu  de 
'Foulon jon  , pour  lors  pèlerin  en  la  Terre  Saincte  . 
frcre  et  compaignon  de  l’ordre,  au  lieu  de  messire 
llegnier  Pot  ; mais  ledict  messire  Andrieu  alla  de 
vie  à trespas  oudit  saint  voyage;  et  par  ainssi  ne 
porta  point  Je  collier  dudict  ordre,  et  le  seigneur 
d’Anthoing  fut  esleu  à seigneur  et  compaignon 
dudict  ordre,  au  lieu  de  messire  Andrieu  de  Tou- 
lonjon ; et  lui  fut  porté  le  collier  de  l’ordre  par 
Thoison-d’Or  ; lequel  ilreceut  très  amiabîement  eL 
aggréablement  ; et  depuis  , ledit  seigneur  d’An- 
thoing alla  devers  le  duc  le  merchier  très  humble- 
ment , et  aussi  à messeigneurs  de  l’ordre  fist  le 
serment  ès  mains  du  duc  aussi , et  par  la  manière 
qu’il  est  accoustumé. 

CHAPITRE  CL XXV. 

Comment  Pierre  de  Luxembourg,  comte  de  Sainct-Pol,  assi{gia  la 
ville  de  Sainct-Valery  , quyluy  fut  rendue  par  traictiéjdu  trespas 
du  comte  de  Sainct-Pol  ; et  des  emprinses  et  conqucstes  que  mon- 
seigneur Jehan  de  Luxembourg,  comte  de  Ligny , fistsur  les  Fran- 
chois. 


Au  mois  de  juing  mil  quatre  cent  trente-trois  „ 
se  partirent  le  ducet  la  duchesse,  pour  aller  secourre 
et  visiter  ses  pays  de  Bourgongne,  auxquels  ses  en- 
nemis estoient  entrés;  et  avoient  couru  par  plui- 
seurs  fois  , tant  à puissance  comme  aultrement , 
où  ils  avoient  prins  et  ravis,  tant  par  force  comme 
par  traictié  ou  emblée,  pluiseurs  villes  et  forte- 
resses , lesquelles  ils  tenoient  ainssi  que  cy-apprès 
sera  faicte  mencion.  Si  emmena  le  duc  une  très 
grand’  et  noble  armée  en  sa  compaignie,  et  par 
espécial  de  pluiseurs  lieux  de  Piccardie;  et  fut 
son  parlement  de  la  ville  d’Arras  ; et  à l’environ  de 
ladicte  ville  fut  faicte  son  assemblée,  là  où  il  fut 
ordonné  par  le  duc  et  son  conseil  ce  qu’il  s’ens- 
suit:  c’est  asçavoir  que  Pierre  de  Luxembourg, 
comte  de  Sainct-Pol  et  d’Enghien  , chevallier  de 
l’ordre  de  la  Thoison-d’Or  , asségeroit  une  bonne 
ville  nommée  Sainct-Walery-sur-Somme , qui  est 
place  de  mer,  laquelle  pour  ce  temps  estoit  ravie 
et  remplie  des  ennemis  du  duc,  qui  luy  portoient  et 

faisoient  grant  contraire  et  dhommaige , et  à tout  le 
pays  à l’environ  ; et  messire  Jehan  de  Luxembourg, 
comte  de  Ligny  , aussi  chevallier  de  ladicte  ordre , 
auroit  certain  nombre  de  gens  d’armes  pour  garder 
la  rivière  de  Somme,  que  les  ennemis  n’entrassent 
èsdicts  pays  du  duc,  tant  Piccardie , Arlhois  , 
comme  Flandres  et  liainault,  Or  est  vray  que  le 
comte  de  Sainct-Pol  en  brief  temps  fist  après  son 
amas  de  gens  d’armes  où  il  y eust  une  moult  grande 
et  noble  compaignie.  Et  environ  l’entrée  du  mois 
de  juillet , il  mist  le  siège  devant  Sainct-Walleri , 
là  où  il  fut  par  l’espace  de  cinq  sepmaines  ou  en- 
viron ; et  tant  constraint  iceulx  estants  dedans  la- 
dicte ville,  par  force  d’armes  , que  il  les  conquesta 
par  certain  traictié  faict  entre  luy  et  eulx.  Lequel 
traiclié  fust  tel,  que  ceulx  de  ladicte  ville  auroient 
jour  et  temps,  durant  ung  mois,  pour  combattre 
ou  rendre  ladicte  ville,  et  bonnes  trêves  et  absti- 
nence de  guerre  entre  luy  et  eulx  , durant  icelluy 
terme  , voire  par  ainsi  que  ledict  comte  seroit  plus 
fort  sur  les  champs  à icelle  journée  que  lesdicts 
adversaires,  ils  se  renderoient  saufs  leurs  corps  et 
biens;  et  pour  tous  leurs  prisonniers  et  habille- 
ments de  guerre  , ils  debveroient  avoir  dudict 
comte  la  somme  de  mille  salus  d’or,  et  pour  tous  ces 
traictiés  et  accords  entretenir,  iceulx  de  ladicte 
ville  donneront  hostages  suffisants.  Si  tint  ledict 
comte  de  Sainct-Pol  la  journée  qui  lut  le  ving- 
tième jour  d’aoust  l’an  dessusdict  ; et  lust  en  sa 
compaignie  sur  les  champs,  pour  tout  le  jour,  en- 

viron  six  mille  combattants,  tant  des  marches  de 
Piccardie  comme  d’Angleterre.  Or  est  ainssi  que 
ceulx  de  ladicle  ville  de  Sainct-Walleri  ne  eurent 
point  de  secours;  et  ne  s’y  apparurent  nuis  d’eulx 
à ladicte  journée  ; et  se  rendirent  par  la  forme  des- 
susdite. Icelle  ville  rendue,  que  vous  avez  ouy  , le 
comte  de  Sainct-Pol  entra  dedans  Normandie  atout 
sa  noble  compaignie  , et  mist  siège  devant  une  for- 
teresse, nommée Monceaulx,quy  alors estoit  emplie 
des  ennemis  du  duc  ; sy  se  mirent  en  composition  r 
et  prindrent  journée  de  rendre  ladite  ville  , ou  de 
combattre,  le  vingtième  jour  d’octobre  ensuivant; 
et  de  ce  faire  livrèrent  deulx  gentilshommes  de 
leur  compaignie,  pour  pleiges  et  hosîages  de  la- 
dite journée  entretenir  ou  de  ladite  place  rendre. 
Il  est  vray.  durant  ce  temps,  et  devant  le  vingtième 
jour  d’octobre,  le  comte  de  Sain  t-Pol  al  la  de  vie  à tres- 
pas;et  tantostapprès  le  trespasduditcomte,  ungca- 
pitaineadversairedu  duc,  appelé  Lahire,  nccompai- 
gniéd’aultres  capitaines,  tels  quePolhon  deSainct- 
Trailies,  et  au  1 1res  , à grand’  puissance  de  gens 
d’armes  , passa  la  rivière  de  Somme  et  cnlraès  pays 
du  duc,commed’Arthois,IIaynault,  Yermendois  et 
Cambrésis,et  y boulta  les  feux  en  pluiseurs  villaiges 
et  églises,  et  y fist  de  grands  pi lleries  et  prinses  de 
prisonniers.  Lors  estoit  en  la  comté  de  Sainct-Pol,  le 
comte  de  Lignyavec  son  nepveu,  fils  dudit  défunt, 
que  Dieu  pardoint  ! en  très  grand  deul  pour  la  mort 
de  son  frère,  non  sachant  la  venue  des  adversaires  ès 
plus  prochaines  villes  et  places  à eux  obéissants, 

atout  leurs  butins.  Iceulx  adversaires  avoient  nou- 
vellement prins  une  forteresse,  nommée  Haplen- 
court,  séant  sur  la  rivière  de  Somme,  en  laquelle 
avoient  enfermé  cinquante  ou  quarante  hommes, 
lesquels  polvoientgrandementgrever  ou  paysàl’en- 
viron.Sy  fut  ainsy^que  le  comte  de  Ligny,  atout  une 
très  grosse  puissance , alla  mectre  le  siège  devant 
ladite  forteresse  de  Ilaplencourt  ; et  tant  les  cons- 
traint  par  force  d’armes  , que  iceulx  adversaires  se 
rendirent  à la  voullenté  dudit  comte.  Sy  les  fist 
tous  pendre,  excepté  cinq.  Durant  ledit  siège 
quy  dura  cinq  jours  ou  environ  , lesdits  adversai- 
res se  mirent  ensemble  , faisants  semblant  de  vou- 
loir lever  le  siège.  Mais  ils  ne  furent  pas  conseillés, 
et  s’en  retournèrent  chascun  en  leurs  places.  Là 
furent  des  chevaliers  de  Tordre  , avec  le  comte  de 
Ligny  , le  seigneur  d’ An thoing  et  messire  Simon 
de  Lalaing.  Ces  choses  faicles,  le  comte  de  Ligny 
se  partit  et  donna  congié  à ses  gens  jusques  au 
vingtième  jour  d’octobre,  que  ladite  journée  de 
Monceau Ix  se  debvoit  tenir;  laquelle  journée  il  tint 
pour  et  au  nom  de  son  nepveu,fils  et  héritier  de  feu 
le  comte  Pierre  de  Sainct-Pol , comme  sa  première 
armée.  Syyeust  une  belle  compaignie,  nombrée  de 
cinq  à six  mille  combattants  ; et  y furent  de  la 
noble  ordre  de  la  Thoison-d’Or  , le  seigneur  d’An- 
thoing , messire  Simon  de  Lalaing  , et  les  trois  de 
Brimeu  dessus  nommés.  Mais  à icelle  journée  ne 
s’y  apparurent  nuis  de  ses  adversaires  , ains  lais- 
sèrent leurs  hostages  comme  ils  les  avoient  livrés, 

et  ne  rendirent  point  la  place,  ne  tindrent  pro- 
messes  milles  qu’ils  eussent  faictes  ; donc,  après 
icelle  journée  ainsy  passée  , chascun  de  mesdits 
seigneurs  se retray  rent  dedans  leurs  villes,  mai- 
sons et  forteresses.  Ke  demoura  gaires  après  que 
lesdits  adversaires  de  mondit  seigneur  le  duc, 
tant  de  la  garnison  de  la  cité  de  Laon  comme  de  là 
environ  , refirent  une  grosse  assemblée  pour  cui- 
dier  eschieller  et  prendre  la  ville  de  V revin,  en 
Térasse,  mais  ils  faillirent  à leur  enprinse  ; sy  se 
retrayrent , et , en  retournant,  bouttèrent  les  feux 
en  pluiseurs  lieux  en  la  comté  de  Marie  ; et  pares- 
pécial  , ils  ardirent  tous  les  faulbourgs  de  la  ville 
de  Marie,  laquelle  chose  vint  à la  eongnoissance 
dudit  comte  , quy  estoit  en  sa  ville  de  Guise.  Sy 
se  partist  haslivement  atout  ce  qu’il  pot  avoir  de 
gens,  et  tira  après  lesdits  adversaires;  sy  lesrataing 
à un  passaige  là  où  ils  cuidoient  passer  la  rivière  , 
assez  près  de  ladite  ville  de  Marie  ; et  furent  prins 
en  desroy  et  rués  jus.  Et  là  y eut  sur  la  place  envi- 
ron deux  cents  ou  environ,  tant  de  pied  comme 
de  cheval  , et  de  prisonniers  environ  soixante-six , 
lesquels  lurent  tous  pendus  ; et  la  cause  , pour  ce 
qu’ils  avoient  boutté  les  feux  en  la  comté  de  Marie 
et  ailleurs. 

CHAPITRE  CLXXVI. 


Comment  5e  duc  de  Bourgongue  partis  d’Arras  , pour  aller  en  Bour- 
gongne , contre  ses  ennemis  , quy  gastoient  le  pays  ; de  piuiseurs 

places  quy  se  rendirent  à luypar  traictid  ou  aultremcnt- 

« » 

Or  failli  revenir  à parler  comment  le  duc  sç 
partit  de  la  ville  d’Arras  pour  aller  en  Bourgongne, 
ainssi  que  devant. est  dict.  Vray  est  que  avant 
, son  parlement , fut  conclu  qu’il  laisseroit  aulcuns 
commis  pour  gouverner  et  garder  ses  pays,  tant 
Arthois , Flandres  , Brabant  , comme  Haynault , 
Hollande  , Zellande  et  Namur.  Si  y furent  d’iceulx 
commis,delanobleordredela  Thoison,  le  seigneur 
de  Roubaix,  le  seigneur  de  Commines,  messireHues 
de  Lannoy  et  messire  Rolland  d’Utequerke,  avec 
piuiseurs  aultres.  Environ  le  parlement  du  duc  fu- 
rent commis  et  envoyez,  de  par  luy,  ambassadeurs 
au  sainct  concile,  à Basle, c’est  assavoir  messire  Guil- 
bert  de  Lannoy,  chevallier  dudit  ordre , avec  plui- 
seurs  aultres  nobles  et  soulfisants  clercqz , et  pour 
déclarer  l’ernprinse  et  allée  dudit  duc  et  de  la  du- 
chesse, qui  se  estoient  parljs  pour  secourir  et  ai- 
dier  sondict  pays  de  Bourgongne,  où  ses  adversai- 
res estoient  entrez,  comme  dict  est.  Après  ces 
choses  ainssi  par  luy  ordonnées  et  par  son  noble 
conseil  , tant  en  la  ville  d’Arras  comme  ailleurs  , 

fault  revenir  à parler,  et  de  ses  advenues  depuis» 
icelle  ville  d’Arras  jusques  à sondit  pays  de  Bour- 
gongne  , et , au  surplus,  de  ses  emprinses  et  con- 
questes,  avec  les  grands  faicts  d’armes  qui  ont  esté 
faictset  accomplis  audict  pays  de  Bourgongne  , ès 
jours  , termes  et  dactes  cy-apprès  dictes.  Or  est 
vrai  que  le  duc  ordonna  pour  sa  conduicte  deulx 
principaulx  capitaines;  c’est  assavoir,  messire  Jehan 
de  Croy  faisoit  l'avant-garde;  le  duc,  avec  plui- 
seurs  nobles  capitaines  , qui  faisoit  la  bataille  ; et 
le  seigneur  de  Crequy,  l’arrière-garde.  Et  en  ceste 
noble  assemblée  avoit  une  très  granl  et  très  noble 
armée  de  chevalliers  et  escuyers.  Leducentraau 
pays  deChampaigne  , où  on  le  tenoit  pour  adver- 
saire. Le  duc  et  son  armée  passa  la  Marne  assez  près 
d’Espinay,  en  tenant  son  chemin  devers  la  cité  de 
Challons,  et  en  oultre,  devers  la  cité  deTroyes  , 
auquel  chemin  il  eust  grant  faulte  de  vivres  ; mais 
il  séjourna  par  trois  jours  devant  la  ville  deTroyes, 
là  où  vindrent*  pluiseurs  marchands  des  villes  et 
forteresses  obéissants  à luy  , qui  très  grandement 
avitaillèrent  et  pourveyrent  son  ost  de  vivres  et  aul- 
tres  affaires  dont  ils  avoient grant  nécessité, et  firent 
de  moult  granls  réconforts  en  pluiseurs  manières  ; 
et  là  vindrent  les  grants  seigneurs  de  Bourgongne 
à noble  compaignie  , allencontre  du  duc.  Le  quart 
jour  se  deslogea,  et  alla  mectre  le  siège  devant  une 
bonne  ville  , nommée  Mussy-l’Evesque  , séant  sur 
la  rivière  de  Saône  , à l’entrée  du  pays  de  Bourgon- 
gne. Le  duc  selogea  à Poitthières,  une  forte  abbaye, 

ainssi  que  à une  lieue  près  de  Mussy-l’Evesque. 
Le  seigneur  de  Charny , messire  Jehan  de  Croy 
le  seigneur  de  Créquy  et  le  bastart  de  Sainct-Pol , 
et  pluiseurs  aultres  granls  seigneurs,  mirent  le 
siège  5 et  en  peu  d’heures  fut  ladicte  ville  de  Mussi 
tellement  approchée  , qu’il  y eneust  logiez  devant 
lesfossez ; et  tant  fut  approchée',  que  au  bout  de 
huit  jours  ils  se  mirent  en  traictié  de  rendre  ou  com- 
battre , au  huitième  jour  ensuivant  ; et  au  cas  qu’ils 
ne  seroient  secourus,  ils  renderoient  ladicte  ville , 
et  s’en  iroient  , saufs  corps  et  biens  , rendant  tous 
prisonniers,  et  la  ville  entière.  Et  de  ce  faire  et 
entretenir,  livrèrent  hostages  de  ladicte  ville.  A la- 
quelle journée  ne  s’apparut  nuis  pour  combattre  ne 
secourir.  Si  fut  la  ville  rendue  par  la  manière  que 
dit  est , et  furent  renvoyez  lesdicts  hostages.  Ap- 
près  la  reddition  de  ladicte  ville,  se  alla  le  duc, 
atout  sa  noble  compaignie  , à Chastillon  , où  estoit 
la  duchesse  ; et  de  Chastillon  se  partist  la  duchesse, 
atout  son  estât , très  noblement  accfompaigniée  , et 
s’en  alla  à Dijon  , en  Bourgongne,  là  où  elle  se 
tint  une  très  grand’  espace  de  temps  ; et  la  con- 
duisoient messire  Anthoinede  Vergy  et  le  seigneur 
de  Neuf-Chastel.  Ces  choses  faictes  , le  duc  se 
parti  de  Chastillon  , atout  son  armée , et  tira  devers 
une  forte  place , .nommée  Lizines  , séant  ou  pays 
de  Bourgongne  , là  où  il  avoit  grosse  garnison  de 
.ses  adversaires.  Si  y mist  le  siège,  ,et  ordonna 
comme  chiefs  de  l’ost  le  seigneur  de  Charny  et  mes- 
sire Jehan  de  Croy,  chevalliers  delà  noble  ordre 

de  la  Thoison-d’Or.  Et  se  tint  le  duc  en  un  petit 
chastelet , nommé  Haussy-le-Seigneur  , assez  près 
dudit  Lizines;  et  y lut  le  siège  par  l’espace  dé 
douze  jours  ou  environ;  lesquels  douze  jours, 
iceulx  adversaires  furent  si  contraints , par  force 
d’armes que  pour  eulx  rendre  à la  voilenté  du 
duc.  El  ainssi  se  rendirent  ; et  esloient  environ 
mille  à douze  cents  combattants.  Se  leur  fut  dict 
que,  s’ils  scavoien  t tro u ver  manière  de  rendre  Passy , 
une  ville  fermée  , et  cliasleau  séant  à un  quart  de 
lieu  de  là  endroit,  on  leur  saulveroil  la  vie;  ou  si 
ce  non,  ils  inorroienl  tous.  Et  alors,  iceulx  coiupai- 
gnons  traictèrent  tant  devers  iceulx  de  Passy,  que 
ilseulrent  quinze  jours  de  indusse  (trêve)  pour  leur 
secours  aller  querre;  et  en  casqu  ils  se  trouveroient 
plus  forts  sur  les  champs  que  le  duc,  ils  demou- 
roient  paisiblement  en  leurs  possessions  ; et  si  ce 
non,  ils  esloient  tenus  de  rendre  ladite  place  ; et 
de  ce,  livrèrent  bons  et  seurs  hostages.  Le  duc, 
après  ce  qu’il  ot  ouy  leur  responce  , leur  dict  que 
pour  quinze  jours  qu’ils  demandoient , il  leur  don- 
neroit  ung  mois,  lequel  lut  le  premier  jour  de 
septembre  ; et  sur  che  recupt  lesdits  hostages.  Le 
duc  , espérant  avoir  journée  de  battaille  , sans  Jail- 
lir , manda  la  noble  chevalerie  et  gentillesse  , les- 
quels y vindrent  bien  et  diligemment , et  durant 
icellui  terme  d’ung  mois,  le  duc  se  tira  à Dij  on 
vers  la  duchesse , et  ordonna  les  seigneurs  de 
Charny  , messire  Jehan  de  Croy  et  le  seigneur  de 
Créquy  , avec  grant  foison  de  gens  pour  conquerra 

et  recouvrer  pluiseurs  places  et  forteresses  enne- 
mies du  duc,  à l’environ  d’icelles  places  de  Passy 
et  de  Ligines;  assavoir  à Maligny  , une  forteresse 
moult  belle  , là  où  il  furent  l’espace  de  trois 
jours.  Si  se  rendirent,  saulfs  leurs  corps  et  biens  ; 
et  dedans  estoient  environ  cinquante  ou  soixante 
combattants.  Apprès  , lesdicts  seigneurs  tirèrent 
devers  Ligny-le-Chastel , qui,  tantost  apprès  la 
sommacion  faicte,  se  mirent  en  l’obéissance.  Et 
pareillement  se  rendirent  pluiseurs  au] très  forte- 
resses. Apprès  tirèrent  à ung  lieu  nommé  Orby  , là 
où  il  y a bonne  ville  fermée  ; si  y mirent  le  siège  ; 
et  y furent  environ  quatre  ou  cinq  jours.  Auquel 
terme  ceulx  de  ladite  ville,  doubtants  la  force  de 
l’ost,  se  mirent  én  traictié  avant  que  les  bombar- 
des ne  canons  eussent  tiré,  ne  à euîx  fait  grant 
dhommaige,  par  ainsi  que  ils  auraient  tel  traictié 
et  appoincteinent  que  ceulx  dudit  Passy,  et  de  ce, 
livreroient  bons  et  seurs  hostages,  jusques  au  nom- 
bre de  six.  Si  leur  fut  accordé,  par  ainsi  qu’ils  fu- 
rent constraints  de  donner  et  délivrer  vivres  pour 
l’ost  avitailler  , moyennant  que  on  leur  payast  ; et 
ainsi  fut  faict.  Puis  de  là  s’en  allèrent  mectre  le 
siège  devant  un  fort  chastel;  nommé  Coursant  , et 
y furent  environ  huit  jours,  et  furent  lant  battus 
de  canons  et  de  bombardes,  qu’ils  furent  cons- 
traints, par  force  d’armes , que  toutte  la  garnison 
se  rendist  prisonniers;  et  furent  enmenés  prison- 
niers plus  de  soixante  à quatre-vingts  hommes 
de  guerre.  Durant  icellui  siège  de  Coursant  , vind- 

. rent  par  seurlé , après  sommacions  faictes  par  offi- 
ciers d’armes,  héraulx  ou  poursuivants,  devers 
Jesdits  seigneurs,  c’est  assavoir  le  seigneur  de 
Sanies,  le  capitaine  de  Venissy  et  le  capitaine  de 
Saincl-Falle  ; et  leur  fut  accordé  tout  tel  traictié 
que  ceulx  de  Passy  avoient.  Donc  , pour  tout  ce 
faire  et  entretenir,  ils  livrèrent  hostages  et  seurs  ; 
et  pour  ce  que  ladicte  journée  du  premier  jour  de 
septembre  approclioit  de  la  rerldicion  de  Passy  , 
comme  dict  est,  iceulx  seigneurs  de  Charny,  mes- 
sire  Jehan  de  Groy  et  le  seigneur  de  Créquy  se 
retrayrent  à Moinbar,  et  à l’environ  , atout  leur 
armée,  et  là  actendirent  le  duc,  lequel  avoit  as- 
semblé une  très  grande  armée  de  gens  de  sondict 
pays  de  Bourgongne,  et  tant  qu’à  ladicte  journée 
ils  se  trouvèrent  ensemble  huit  mille  combattants 
ou  environ.  Si  vint  aussi  en  l’aide  du  duc  le  sei- 
gneur de  Tallebot,  atout  mille  combattants  Àn- 
glois  ; y et  si  esloit  le  seigneur  de  l’Isle-Adam , ma- 
réchal de  France.  Si  est  ainssi  que  , quand  ils  fu- 
rent assemblez  tous  ensemble , nouvelles  vindrent 
au  duc  , que  le  seigneur  de  Chasteau-Villain  , et 
le  damoiseau  de  Commersi , adversaires,  avoient 
asségié  une  place  nommée  Bourg,  assez  près  de 
Lengres,  tenant  le  parti  du  duc.  Si  prist  le  duc 
conseil  quel  secours  il  leur  polroit  faire.  Si  fut  or- 
donné que  messire  Anthoine  de  Vergy  et  le  sei- 
gneur de  Créquy,  iroient  avec  le  comte  de  Fri- 
bourg et  messire  Jehan  de  Vergy  , atout  une  grosse 
et  noble  compaignie  de  gens,  prinseen  l’ost  du  duc, 

nonobstant  que  la  journée  estoit  le  mardy  ensui- 
vant , que  le  duc  debvoit  tenir  la  journée  pour  com- 
battre devant  Passy , comme  dit  est.  Et  fut  envoyé 
le  secours  à Bourg,  le  prochain  dimence  devant. 
Le  duc  se  tira  à unggros  village  nommé  Ravières, 
à deulx  lieues  près  de  Passy;  et  là  , par  bonne  dé- 
libéracion  de  conseil , fut  ordonné  que  le  seigneur 
de  Charny  et  messire  Jehan  de  Croy  , comme  chiefs 
de  l’ost,  iroient  tenir  la  place  pour  le  duc  devant 
Passy;  et  mèneroient  et  conduiroient  la  noble  ar- 
mée du  duc;  et  il  demourroit  audict  Ravières , 
accompaignié  de  sa  noblesse  : et  ainssy  fut  faict. 
Et  la  cause  pourquoy  le  duc  n’alla  point  au  lieu  où 
la  journée  se  debvoit  tenir,  fut  pouree  que  les 
adversaires  ne  se  comparurent  poinct  à puissance  à 
ladicte  journée,  comme  apprès  sera  dict.  Or  est 
vray  que  le  seigneur  de  Charny  et  messire  Jehan  de 
Croy  tindrent  la  journée,  comme  dessus  est  dict,  à 
laquelle  nul  ne  s’apparut  pour  combattre;  dont  la- 
dicte ville  et  chastel  de  Passy  se  rendirent  comme 
leur  traictié  le  portoit^et  en  prinrent  lesdicts  sei- 
gneurs la  possession;  et  pareillement  se  rendirent 
toutles  les  villes  et  forteresses  dont  ci-devant  est 
faict  mencion.  Si  furent  les  hostages  renvoyés  et 
délivrés,  comme  raison  estoit,  apprès  ceste  journée 
ainssy  tenue  par  le  duc.  Et  les  choses  dessus  faictes 
et  passées,  il  donna  congié  à la  plus  grant  partie 
des  gens  quy  là  estoient  venus  à son  mandement  ; 
et  se  retournèrent  le  seigneur  de  Tallebot,  anglois , 
le  seigneur  de  i’Isle-Adam,  et  pluiseurs  aultres  , à 


(1433)  DU  Sr  1)£  SAUNT-ttEMY.  44 1 

Paris  et  ailleurs  , dont  iis  estoient  partis;  et  les  re- 
merchia  le  duc  moult  honnorablement , en  faisant 
de  moult  nobles  et  riches  dons.  Et  aussy  pluiseurs 
seigneurs  de  Bourgongne  s’en  retournèrent  en 
leurs  lieux  et  maisons.  Le  duc  print  son  chemin  à 
Noyers  , et  là  ordonna , par  bonne  délibéracion  de 
conseil , qu’il  envoieroit  mectre  le  siège  devant 
une  forte  ville  nommée  Chamblires  , là  où  estoient 
ses  ennemis  à grant  puissance  ; et  furent  chiefs 
d’icelle  armée  le  seigneur  de  Charnyet  messire 
Jehan  de  ,Croy;  et  y furent  par  l’espace  de  six 
jours  ou  environ  , que  iceulx  furent  si  contraints 
par  force  d’armes,  que  ils  se  rendirent,  saulfs 
corps  et  biens.  Or  fault  parler  de  cinq  chevalliers, 
quy  tous  furent  en  leur  temps  frères  et  compai- 
gnons  de  la  noble  ordre  de  la  Thoison-d’Or;  c’est 
assavoir  messire  Jehan  et  messire  Ànthoine  de 
Yergy , le  seigneur  de  Neufchastel,  le  seigneur  de 
Créquy  et  le  seigneur  de  Montagu  , avecque  eulx 
le  comte  de  Fribourg,  qui  par  le  duc  furent  en- 
voyés pour  lever  le  siège  que  tenoient  le  damoiseau 
de  Commersi  et  le  seigneur  de  Chasleau-Villain  , 
et  aultres  devant  Bourg  ; et  fut  le  parlement  le 
vingt-huitième  jour  d’aoust , an  dessusdit.  Or  est 
ainssi  que  , quand  lesdits  de  Chasteau-Villain  et  de 
Commersi  sceurent  la  venue  desdils  seigneurs,  et 
qu’ils  venoient  sur  eulx  à puissance  , ils  levèrent 
leur  siège  et  se  retrairent  dedans  la  cité  de  Lengres. 
Quand  les  seigneurs  dessusdits  sceurent  leur  partes 
ment  et  là  où  ils  estoient  retraits,  ils  se  m cirent 

apprès  eulx  en  chemin  , et  s’en  altèrent  devant 
ladicte  cité  de  Lengres , là  où  ils  furent  depuis  dix 
heures  au  malin  jusqu’à  sept  heures  aux  vespres; 
et  làyeult  de  granls  armes  et  escarmouches  faictes. 
Apprès  partirent  iceulx  seigneurs  de  là , et  allèrent 
mectre  le  siège  devant  une  forte  place  nommée 
Cavenchy,  là  où  ily  avoil  dedans  environ  soixante 
combattants,  lesquels  se  rendirent,  saulfs  corps 
et  biens.  Si  fut  conclu  par  lesdils  seigneurs 
de  abattre  ladicte  place,  laquelle  appartenoit  au 
seigneur  de  Chasteau  - Villain;  et  fut  abattue  et 
toutte  démolie.  Apprès,  envoyèrent  iceulx  sei- 
gneurs sommer  une  aultre  place  nommée  Villers, 
appartenant  pareillement  au  seigneur  de  Chasteau- 
. Villain,  lesquels  se  rendirent,  et  mirent  les  gens 
en  la  main  du  duc.  Apprès  touttes  icelles  choses 
faictes,  se  retournèrent  iceulx  seigneurs  tous  en 
leurs  hosteulx,  réservé  le  seigneur  de  Créquy,  quy 
s’envint  logier  à Jumeaulx,  ung  gros  village,  à 
trois  lieues  près  de  Dijon  y et  y mena  ses  gens , 
pource  qu’il  avoit  eu  nouvelles  que  le  seigneur  de 
Chasteau-Villain  y voulloit  boutter  les  feulx.  Si  se 
y tint,  par  l’espace  de  trois  jours,  pour  garder 
ledit  village  ; mais  nul  ne  s’apparut  pour  che  faire. 
Le  duc  manda  le  seigneur  de  Créquy,  qu’il  ve- 
nist  vers  luy  hastivement  en  la  ville  d’Espoisse* 
pour  conclure  à ses  affaires  , et  pour  aller  devant 
À val  Ion , comme  cy  après  sera  dit. 

CHAPITRE  CLXXVII. 


Comment  le  duc  print  la  ville  d’Avallon  d’assauit,  et  la  forteresse 

de  Pierre  Pétrins. 


Apprès  les  choses  dessus  faictes  et  passées , le 
duc  se  partit  de  Noyers,  et  tira  son  chemin  vers 
Espoisse,  laquelle  siet  en  son  pays  de  Bourgongne, 
là  où  il  se  tint  une  espace  de  temps  ; et  là  fut 
conclud  et  délibéré  , par  noble  conseil , d’aller 
inectre  le  siège  devant  la  ville  d’Avallon , là  où  il 
y avoit  grant  garnison  de  ses  adversaires,  jusques 
au  nombre  de  trois  cents  ou  environ  , lesquels 
avoient  prins  et  emblé  ladicle  ville,  et  laisoient 
moult  de  dhommaige  au  pays  de  Bourgogne.  Si  fu- 
rent ordonnés  les  choses  et  gouvernements  du  siège 
les  seigneurs  de  Charny  etmessire  Jehan  de  Croy , 
lesquels  tindrent  le  siège  d’un  geosté  de  la  ville; 
et  , d’aullre  costé  , fut  ordonné  le  seigneur  de 
Créquy  , avecque  le  seigneur  de  Chastellus,  le 
seigneur  de  Prébles , le  bastard  de  Sainct-Pol , et 
le  seigneur  de  Humières.  Et  dura  icellui  siège  trois 
sepmaines , ou  environ  ; auquel  terme  la  ville  et 
muraille  furent  moult  travaillées  et  endomma- 
gées de  bombardes  et  canons , et  moult  de  gens 
morts  et  navrés  , tant  par  traicts  d’artillerie  , 
comme  aultrement.  Pour  laquelle  cause,  on  com- 

mença  à parlementer  les  ungs  aulx  aultres  , en 
demandant  à ceuîx  de  dedans  pluiseurs  grants  de- 
mandes, tant  de  la  réparacion  de  la  ville , comme 
de  rendre  aultres  places  et  forteresses  prinses  et 
tenues  de  iceulx  de  leur  parti;  à quoi  nul  traiclié 
ne  s’y  povoit  trouver.  Et  advint  qu’en  iceulx  jours 
que  on  parlemenloit , unggrant  pan  de  mur  de  la 
ville,  lequel  avoit  esté  fort  battu  de  bombardes , 
chéy t ès  fossés,  dont  ceulx  de  l’ost,  qui  che  virent , 
furent  moult  joyeulx  et  crièrent  à l’arme.  Et  adonc, 
sans  nulle  ordonnance,  et  oultre  le  commande- 
ment du  duc  quy , par  pluiseurs  fois,  avoit  def- 
fendu  que  on  ne  l’assaillist  point,  iceulx  de  l’ost 
assaillirent  bien  asprement  et  rudement;  duquel 
assault  il  y eult  moult  de  gens  morts  et  navrés, 
d’ung  cos  té  et  d’aultre.  En  telle  manière  fut  as- 
saillie , que , par  force  d’arçies  , il  convint  retraire 
les  assaillants , et  faillirent  à leur  emprinse;  et, 
nonobstant,  ceulx  de  la  ville,  apprès  la  relraicte 
faiete,  se  mirent  ensemble,  pour  eulx  conseiilier 
qu’ils  avoient  à faire.  Et  ainssy  que  à neuf  heures 
de  nuicl,  doubtants'que  derechief  ils  ne  fussent 
assaillis,  et  aussy  que  iLs  ne  pourroient  payer  les 
grants  demandes  que  on  leur  avoit  icelluy  jour 
faictes , se  conclurent  de  eulx  en  aller  et  haban- 
donner  la  ville,  et  à icelle  heure,  ils  firent  secret- 
lemenl  delFermer  une  petite  posterne,  pour  eulx 
enfuir.  Si  saillirent  moult  ruddement , tant  à che- 
val comme  à pied;  de  laquelle  saillie  le  guet  se 
percent;  et  crièrent  à l’arme;  et  Là  y eut  unegrant 

mortalité  à l’assembler  ensemble,  tant  d’ung  costé 
comme  cPaultre;  et  en  eschappa  trente,  ou  environ, 
de  ceulx  de  dedans;  et  le  surplus , par  force  d’ar- 
mes, furent  rebouttés  dedans  la  ville,  et  ceulx 
de  l’ost  avecque  eulx  ; et  mesme  par  les  murailles  , 
tant  abbatues  que  droictes , et  par  force  d’assault 
prinrent  la  ville,  et  mirent  tout  à sacquement.  A 
laquelle  furent  prins  deulx  cents  prisonniers  et 
quatre  cents  chevaulx  de  selle,  et  grant  foison  de 
gens  morts  et  navrés ^ comme  il  est  de  coustume 
faire  en  tel  cas.  Icelle  conqueste  et  prinse  d’A val- 
lon faicte , le  duc  entra  dedans,  et  visita  ladicte 
ville  , laquelle  il  trouva  fort  adommagiée  par  les 
bombardes  et  canons;  et  si  trouva  iceulx  deulx 
cents  prisonniers  , lesquels  eulrent  tel  traictié 
avecque  le  duc , que  , pour  leur  vie  saulve  et  avoir 
délivrance  de  prison  01s  feirent  rendre  en  l’obéis- 
sance du  duc  Mailly -la -Ville  , Mail ly-le-Chas tel,  et 
Sainct-Vry , emplies  de  grosses  garnisons  , et  quy 
moult  avoient  adommagié  le  pays  environ.  Touttes 
lesquelles  garnisons  se  partirent;  et  par  ainssy 
lesdits  prisonniers  furent  quictes  et  mis  à déli- 
vrance , comme  raison  estoit.  Apprès  icelles  choses 
fàictes,  le  duc  se  tira  à Véselay , là  où  il  séjourna 
jusqnes  au  jour  des  âmes;  et  envoya  mectre  le 
siège  devant  une  forteresse  nommée  Pierre-Petrin s. 
Le  duc  se  partit  de  Véselay,  et  vint  audit  siège  de 
Pierre- Pétrins.  Si  list  visiter  la  place,  et  trouva 
que  la  basse-cour  estoit  imprenable  d’assault  ; 
niais  néanmoins  ils  assaièrent  lendemain  , au  point 

du  jour  ; moitié  assault,  moitié  emblée  , si  l’assail- 
lirent et  remportèrent  d’assault;  et,  par  force 
d’armes  , ils  poursuivirent  , et  continuèrent  si  ru- 
dement leur  emprinse , qu’ils  les  feirent  retraire 
au  donjon  ; et  là  le  duc  fut  des  premiers  montant 
au  bolverq  et  entrant  dans  la  basse -court.  Si 
feurent  si  constraints  iceulx  adversaires  , qu’ils 
traictèrent  d’eulx  partir,  saulfs  leurs  biens,  et  ung 
baslon  en  leurs  mains  , et,  avecqueche  , de  rendre 
tous  prisonniers  qu’ils  avoient  en  leurpovoir,  là 
où  qu’ils  fussent  avecque  une  bonne  ville  et  ehas- 
tel  nommés  Crevant;  et  ainssy  fut  faict  et  accom- 
pli. Orest  vray  que,  en  touttes  les  emprinses  faictes 
et  conquestes  advenues,  depuis  la  venue  du  duc  de 
Bourgongne  en  icelluy  sonclit  pays,  le  seigneur 
deCharny  a esté  et  estoit  tousjours  gouverneur  du 
pays  de  Bourgongne , aya M povoir  de  tout  par- 
donner à tous  malfaicteurs , abolir  et  recepvoir 
hommes,  place,  ville  et  forteresse;  de  donner 
saulf-conduit , et  de  (aire  touttes  choses  quy  ap- 
partiennent à lieutenant  de  prince  , tout  et  en 
icelle  manière  que  se  le  duc  y eust  esté  en  per- 
sonne ; là  où  il  s’est  gouverné  grandement  et  hô- 
nourablement.  Et  ainssy  a esté  tousjours  , touttes 
les  concquestes  durant  jusques  en  fin  , le  seigneur 
de  Croy  , en  la  compaignie  du  duc  et  auprès  de 
luy,  à touttes  choses  faire,  tant  en  consaulx  comme 
à touttes  les  journées  et  lieux  là  où  il  espéroit  avoir 
battaille , comme  son  premier  chambellan  et  le 
plus  prochain  de  son  corps.  El  aussy  le  seigneur 


(*433)  DU  Sr  DE  SAINT-REMY.  44  7 

de  T.ernant  a accompaignié  le  duc  tousjours  durant 
lesdits  voyaiges  , armées  et  concquestes.  Esquelles 
concquestes  et  durant  touttes  les  choses  dessus- 
dictes , tant  par  les  redditions  des  forteresses  ad- 
versaires du  duc,  comme  parcelles  quy  ont  esté 
prinses  et  conquestées  par  force  d’armes  , par 
pl (liseurs  parties  , depuis  le  premier  jusque  siège 
mis  par  le  duc  devant  Mussy-l’Evesque  , jusques 
à l’accomplissement  de  Pierre  - Pétrins , se  sont 
partis  et  vidiés,tant  du  pays  de  Bburgongne  comme 
des  frontières , à l’environ  deulx  mille  bons  com- 
battants, ou  plus,  comme  les  traictiés  et  accords 
en  font  vraie  mencion. 


CHAPITRE  CLXXVIII. 


Do  la  troisième  Teste  et  chapitre  de  l’ordre  de  la  Toison-d’Or , tenue 
à Dijon , où  le  nombre  des  chevalliers  fut  accru  de  six. 


La  vigilleSainct-Andrieu, mil  quatre  cent  trente- 
trois  devant  la  sollempnilé  des  vespres  , fut  tenu 
chapitre  de  la  chappelle  des  ducs  à Dijon  ; et  y feut 
procédé  aux  élections  quy  estoient  à faire,  pour 
ce  quele  nombre  des  chevaliers  quy  esloient  là  pré- 
sents estoit  petit  , et  pour  remplir  les  lieux  de  huit, 
chevaliers  quy  estoient  à élire  : c’est  assavoir  , le 
premier  ou  lieu  de  rnessire  Renier  Pot,  au  lieu 
duquel  l’an  précédent  avoit  esté  esleu  rnessire  An- 

drieu  deToûlonjon  /quy  avant  que  son  élection  luy 
futsignifiéeestoittrespasséauretourdu  voyaigedela 
terre  saincte  ; le  second  ou  lieu  du  comte  de  Saincl- 
Pol  trespassé  depuis  le  précédent  chapitre  ; et  six 
aultres  quy  (‘eurent  mis  de  creue  (accroissement)  ; 
ordonnance  n’estoit  que  de  vingt-cinq  chevaliers; 
car  la  première  et  depuis  fut  advisé  que  on  en  mec- 
troit  encoires  six , quy  feroient  le  nombre  de  trenle- 
un.  Ainsy  y eultà  cechapitre  huit  chevaliers esleus, 
dont  les  noms  s’ensieult:  c’est  assavoir  le  seigneur 
de  Crevecœur  , messire  Jehan  de  Vergy , messire 
Baudot  de  Noyelle,  messire  Jehan , bastard  de  Sainct- 
Pol , le  comte  de  Charollois  , seul  fils  du  souverain 
dudit  ordre , le  comte  de  Varnembourg  et  le  sei- 
gneur de  Neufchastel  ; lesquels  huit  chevaliers  es- 
leus feurent  très  joyeulx  de  leur  élection  , recou- 
rent très  agréablement  le  collier,  et  firent  les  ser- 
ments audit  lieu  de  Dijon  , appartenant  à faire 

pitres  dudit  ordre. 

CHAPITRE  CLXXJ.X. 

• ' ' < i 

Comment  les  adversaires  du  duc  de  Bourgongne  prinrent  d’assault  la 
ville  de  Mont-Sainct- Vincent  ; et  comment  ils  abandonnèrent 
le  siège. 

% - 

v 

Le  jour  des  rois  audit  an  , fut  prinse  des  ad- 
versaires du  duc  la  ville  du  Mont-Sainçt-Vincent 
au  pays  de  Charollois,  et  fut  prinse  d’assauit. 


comme  il  est  déclaré  ès  cha 

c’est  assavoir  de  Uodigues  Cbappelle  , Sallesarl  et 
pluiseurs  aultres  capitaines  ; et  esloient  en  nombre 
de  quatorze  cent  combattants.  Le  duc  eult  nou- 
velles de  ladite  prinse  le  lendemain  au  vespre,  en 
la  ville  de  Dijon  où  il  estoit  ; et  lanlost  après  icelles 
nouvelles  ouies  de  ladite  prinse,  assembla  son  con- 
seil que  dès  icelle  nuict  il  y envoyeroit  de  ses  gens. 
Sy  y envoya  le  bastar  J de  Sainct-Pol  et  messire 
Baudart  de  Noyelle,  le  seigneur  d’Âuxy  et  aultres, 
atout  cinq  centscombaltanls;  lesquels  s’en  allèrent 
logier  à ung  villaige  à trois  lieues  près  de  ladite 
ville  de  Mont-Saint- \ incent  ; et  prinrent  dix  ou 
douze  prisonniers  desdits  adversaires  , par  quoy 
on  sceult  quels  gens  estoient  en  ladite  ville.  Les 
chevaliers  dessusdils  firent  sçavoir  au  duc,  quy 
pour  lors  estoit  à Dijon,  toultes  nouvelles  de  sesdits 
adversaires  ; et  lors  se  parly  le  due  , ces  nouvelles 
ouyes  , en  toulte  haste  pour  les  approcliier  ; et  s’en 
alla  à Challons  sur  la  Somme  ; et  quant  le  duc  feut 
illec  arrivé  , il  fist  son  mandement  en  sa  duchié  et 
comté  de  Bourgongne , et  assembla  grand  nombre 
de  gens  , lesquels  allèrent  à Buschy,  où  les  cheva- 
liers dessusdits  nommés  avoient  esté  dix  à douze 
jours  en  gardant  le  pays  du  duc.  Et  allèrent  adviser 
la  ville  du  Mont  Saint-Vincent , pour  y inectre  le 
siège  ; et  quant  ils  eulrent  advisé  la  ville , ils  se  lo- 
gèrent a demie  lieue  de  la  ville  pour  lendemain 
inectre  le  siège.  Mais  les  dessusdits  adversaires  , 
doubtants  du  siège  qu’ils  véoient  approcliier,  se 
partirent  et  s’enfuirent  par  bois,  baies  et  chemins 

ou  pays  de  Bourbonnois  , dont  ils  estoient  partis  , 
sans  ce  que  les  gens  du  duc  s’en  perchussent,  qu'il 
ne  fut  jour;  et  quant  les  nouvelles  vinrent  en  l’ost, 
les  seigneurs  en  furent  moult  esbahis.  Sy  firent 
tantost  mectre  gens  sus  pour  aller  après  , mais  ils 
estoient  sy  eslongiés  qu’il  n’en  y eult  nuis  prins. 
Aulcunsdes  gens  du  duc  entrèrent  en  la  ville,  la- 
quelle estoit  destruite  desdits  adversaires  ; et  les 
aultres  s’en  tirèrent  à Challons.  Tantost  après  se 
parlist  le  duc,  deChallons  pour  aller  à Chambéry , en 
Savoie  , aux  nopces  du  comte  de  Genèves  , fils 
aisnë  du  comte  de  Savoie  , et  cousin  germain  .du 
duc.  Se  furent  en  sa  compaignie  pluiseurs  grands 
seigneurs  des  pays  de  Bourgongne  et  de  Picardie, 
comme  cy-après*sera  dict. 


CHAPITBE  CLXXX. 


De  la  feste  des  nopces  du  comte  de  Genève  , fils  aisné  du  duc  de  Sa- 
voie , et  de  Anne  , fille  du  roy  de  Cyppre , en  la  ville  de  Chambéry; 
des  princes,  seigneurs,  dames  et  damoiselles  quy  y furent;  et  de  la 
pompe  et  esbattemens  de  ladicte  feste. 

*i  ' # 

Le  dimanche  septiesme  jour  de  février , audict 
an  mil  quatre  cent  trente-trois , fust  faicte  la  feste 
et  solempnité  des  nopces  de  Loys , aisné  filz  du  duc 
de  Savoie  , nommé  comte  de  Genève  , et  de  Anne , 
fille  du  roy  de  Cippre , en  la  ville  de  Chambéri, 

en  Savoie.  El,  à iceluy.iour , entra  ladicte  dame  des 
nopces  , en  ladicte  ville  de  Chambéri,  environ 
quatre  heures  après  midi , accompaigniée  du  car- 
dinal de  Cippre,  oncle  de  ladicte  darne,  et  deulx 
chevalliers  nottables  du  royaulme  de  Cippre,  et  de 
pluiseurs  aul très  chevalliers,  et  escuyers  dames  et 
damoiselles.  Sy  furent  en  la  compaignie  du  comte 
de  Genève,  seigneur  des  nopces,  allencontre  de 
ladicte  dame  , le  duc  et  les  ducs  de  Savoie  et  de 
Bar,  Jehan  monseigneur  de  Clèves  Jehan,  mon- 
seigneur de  Nevers  , Philippe,  monseigneur  de  Sa- 
voie, le  prince  d’Orange  et  le  marquis  de  Sa- 
lusse,  le  comte  de  Fribourg,  Christophe  de  Har- 
court, et  pluiseurs  grants  seigneurs  de  Bourgon- 
gne , de  Savoie  et  d’ailleurs,  dont  le  recorder 
seroit  trop  long  à escripre.  Et  quant  les  seigneurs 
dessusdicts  furent  issus  de  ladite  ville  de  Cham- 
béry , se  partist  le  comte  de  Genève , seigneur  des 
nopces,  accompaignié  de  Jehan,  monseigneur  de 
Clèves  , Jehan,  monseigneur  de  Nevers,  Philippe, 
monseigneur  de  Savoie  , son  frère , et  pluiseurs 
chevalliers  et  escuyers  ; et  allèrent  au-devant  de 
ladicte  dame,  plus  avant  que  lesdicts  aultres  sei- 
gneurs dessus  dicts  ne  firent  ; et  trouvèrent  la- 

o 

dicte  dame , une  petite  lieue  de  la  ville.  Or  n’a  voit 
oncques  veu  le  comte  de  Genève,  seigneur  des 
nopces,  ladicte  dame  : si  la bienviengna et  baisa  ; 
et  aussi  firent  les  dessusdits  de  Clèves,  de  Nevers  ' 
et  de  Savoie  ; et  ce  faict , retourna  le  comte  de 
Genèves , vers  les  grans  seigneurs  dessusdicts  , les- 

quels  attendoient  ladicte  dame,  environ  un  quart 
de  lieue  de  la  ville.  Et  les  trois  aultres  , de  Clèves, 
de  Ne  vers,  et  de  Savoie,  demourèrent  avec  ladicte 
darne  , et  l’accompaignèrent  jusques  où  les  grants 
seigneurs  estoient.  Quant  ladicte  duchesse  fust  ar- 
rivée là  où  les  grants  seigneurs  l’attendoienl,  hors 
de  ladicte  ville,  elle  fust  receue  grandement  et 
hormourablement.  Et  là  estoit  le  cardinal  de  Cip- 
*pre,  à qui  les  honneurs  furent  faicts  premiers; 
et  le  baisa  chascun  des  grants  seigneurs  à la  joue , 
et  puis  après  ladicte  dame  des  nopces  ; et  ce  fait , 
entrèrent  dedans  la  ville  en  très  grant  et  très  noble 
compaignie.  En  icelle  entrée,  estoit  la  dame  vestue, 
et  aussi  les  dames  et  damoiselles  de  sa  compai- 
gnie , de  la  livrée  du  comte  de  Genèves,  seigneur 
des  nopces  ; laquelle  livrée  estoit  robbes  vermeil- 
les, et  dessus  les  manches  ung  estocq.  Enquel  es- 
tocqpendoit  une  plume d’austrice,  faicte  debrodure 
et  d’orfaivrerie  très  gracieusement;  et  espousa 
en  tel  estât.  À icelle  entrée  et  tout  au  long  de  la 
ville,  fust  la  dame  menée  par  deulx  chevalliers  à 
pied,  nommez  messire  Jehan  de  Fisc,  et  messire 
Loys  de  la  Morée , à destre  du  duc  et  du  duc  de 
Bar , et  ainsi  accompaigniée  j usques  à la  chappelle 
du  chas  tel , là  où  elle  fust  grandement  receue.  De- 
vant la  chappelle,  estoient  pluiseurs  grants  dames 
et  damoiselles,  chevalliers  et  escuyers,  qui  lare- 
ceurent  grandement  et  honnourablement  ; et  là 
estoient  les  dames  : premièrement  madame  Mar- 
guerite , fille  au  duc  de  Savoie  , sœur  au  comte  de 

Genèves,  seigneur  des  nopces,  et  royne  de  Sézille  ; 
la  dame  de  Gaucourt,  la  dame  de  Vau  vert , la 
dame  de  Bargectes,  la  dame  de  Cutille,  et  plui- 
seurs  aultres  dames  et  damoiselles,  dont  les  noms 
seroient  trop  longs  à escripre.  Or  fusl  la  dame 
menéç  en  la  cliappelle  par  le  duc  et  le  duc  de  Bar , 
et  là  où  les  solempnités  de  saincte  église  furent 
faictes.  Et  ce  faiet,  fust  la  dame  menée  en  sa  cham- 
bre pour  lui  ordonner;  et  là  fust  revestue  d’une 
riche  robbe  de  drap  d’or;  et  tanlost  apprès,  fust 
la  dame  menée  par  les  ducs  et  damoiselles,  là  où 
estoit  la  rovne  de  Sézille  hors  de  la  chambre  , jus- 
ques  en  court  du  ehastel , pour  aller  soupper  ; et, 
en  icelle  court , vindrent  assembler  avec  les  dames 
et  damoiselles  le  duc  et  les  ducs  de  Savoie  et  de 
Bar,  et  pluiseurs  grans  seigneurs  qui  là  estaient. 
Et , durant  ladicte  feste  , les  princes  et  princesses 
s’assemblèrent  en  ladicte  court  , à l’heure  que  on 
debvoit  disner  ou  soupper.  La  dame  fust  menée 
en  la  salle  par  le  duc  et  le  duc  de  Bar.  Lors  lavèrent, 
puis  assirent  à table,  comme  cy-apprès  est  escript , 
le  cardinal  de  Cippre,  le  duc,  la  dame  des  nop- 
ces, la  royne  de  Sézille,  le  duc  de  Bar,  Jehan 
monseigneur  de  Clèves,  et  Jehan  monseigneur 
de  Nevers  ; la  seconde  table  , le  prince  d’Oranges  , 
la  dame  de  Vauvert , le  viscomte  de  Moriène  , la 
damoiselle  de  Bon-Repos  , messire  Jehan  d’Asson- 
ville,  la  dame  du  Chastiau-le-Palus  , la  damoiselle 
deSallenove  ; la  tierce  table  , Christophe  de  Har- 
court , le  duc  de  Savoie,  la  dame  de  Gaucourt,  le 

comte  de  Monrevel,  le  seigneur*' de  Tallenchon  ; 
la  quarte  table  , Tévesque  de  Moriène  , l’évesque 
de  Thurin  , l’évesque  de  Vêlais,  le  Provost  de 
Mongat;  la  quinte  table,  le  marquis  deSalusse,  la 
dame  de  Millan,  la  bailliesse  de  Savoie,  la  darne  de 
Bargictes , la  dame  de  la  Marche  ; la  sixième  table,  • 
le  seigneur  de  Bussi,  le  seigneur  de  Vauvert , le 
seigneur  de  Palus,  la  femme  de  Pierre  de  Menton, 
la,  femme  de  Guille  de  Genèves  ; la  septiesme  ta- 
ble, le  comte  de  Fribourg,  la  dame  de  Piémont , 
le  seigneur  de  Blammont,  la  dame  de  Chorague,  la 
dame  de  Barbazan,  la  dame  de  Monnajour,  la  dame 
des  Âllemens.  Et,  avec  che,  y avoit  pluiseurs  che- 
valliers et  escuyers  qui  alloient  devant  les  mests  : 
premiers,  Guille  du  Bois,  premier  maistre  d’hostei 
du  duc  ; messire  Pierre  Amblart,  maistre  d’hoslel 
de  Savoie;  Melfroy  de  Salusse , mareschal  de  Sa- 
voie ; messire  Ymbert , bastard  de  Savoie  ; le  bas- 
tard  de  laMorée,  messire  Nicolle  de  Menton,  le 
seigneur  de  Briaux,  messire  Boni  face  d’Oussex , 
le  seigneur  de  Battray  , Pierre  de  Menton,  Phili- 
bert de  Menton,  Jehan,  mareschal.  Ladicte  salle 
fut  très  grandement  et  plantureusement  servie  ; et 
tant  belle  chose  estoit  à veoir  que  merveilles.  Et 
pour  entremètz  de  viandes  , y eult  chèves  tous 
blans , et  sur  chascun  chève  avoit  une  bannière  des 
grans  seigneurs  qui  là  estoient,  dont  il  y avoit  grant 
foison.  A p près  , y eult  aussi  ung  aultre  entremetz 
héraulx  du  duc  de  Savoie  ^ lesquels  es- 
toiént  vestus,  et  leurs  chevaulx  couverts,  des  armes 

de  Savoie  ; et  apprès  eulx  avoit  quattre  trompettes 
sur  chevaulx  de  artifice  , couverts , eulx  et  leurs 
chevaulx , desdictes  armes  ; apprès  lesdictes  trom- 
pettes avoit  douze  gentilshommes,  qui  portoient 
chascun  une  bannière  en  main,  armoyee  des  duces, 
comtés  et  seigneuries  du  duc  de  Savoie  ; et  estoil 
chascun  gentilhomme  vestu  et  armoyé  , et  leurs 
chevaulx.  Lesquels  chevaulx  estoient  tous  d arli 
fice  excepté  les  deux  chevaulx  des  deulx  héraulx 
dess’usdicts  , qui  estoient  chevaulx  à chevaulchier  ; . 

et  ainssi  entrèrent  en  ladicte  salle  , trompettes  et 
clarons  jouants,  et  les  douze  gentilshommes  , atout 
leursbannières,  saillants  et  poursaillants,  tellement 
que  belle  chose  estoit  à veoir.  A îcellui  soupper 
avoit  pluiseurs  trompettes  et  menestreulx  dé  di- 
vers pays,  jouant  devant  lagrant  table.  Apres  che, 
v eult  pluiseurs  rois  d’armes  , héraulx  et  poursui- 
vants, de  divers  lieux  , dont  les  noms  s'ensuivent: 
le  roy  d’armes  delà  Thoison-d’Or,  Authenche, Sa- 
voie , France , comté  de  Genève.  Héraulx  : Herme- 
nie,  Romarion  , Monreal,  Argueil , Esprunier  , , 
Hurier  Ziiflant , Humhle-Requeste , Doulce-len- 
sée  Léal-Poursuile , auxquels  lut  donne,  par  le 
duc  de  Savoie,  deulx  cents  francs,  monnoie 
de  Savoie  , pour  crier  largesse.  Apprès  soupper 
commenchèrent  les  dances,  où  y eultgrant  noblesse; 
dont  il  y eult , entre  les  aultres  choses  , vingt-six 
chevalliers  , escuyers  , dames  et  damoiselles  , qui 
danssèrent  deulx  et  deulx,  dont  le  duc  et  la  dame 
de  Gaucourt  furent  premiers  ; le  duc  de  Bar  et  la 

daine  de  Rie  ; apprès  le  prince  d’Orange  el  la  dame 
deGensy  et  le  marquis  deSalusse;  la  dame  de  Vetis- 
sel,  et  pluiseurs  aultres,  jusques  au  nombre  dessus- 
dit. Lesquels  chevalliers  , escuyers  , dames  et  da- 
moiselles  furent  tous  vestus  de  drap  de  soie  vermeil, 
' et  dessus  -battu  re  à fachon  de  drap  d’arg'ent , très 

richement  faict.  Et  avoient  les  chevalliers  et  es- 

♦ ♦ 

cuyers  leurs  robbes  bordées  de  martres  , et  les 
dames  et  damoiselîes,  colliers  et  brodures  de  lai- 
tices  f.  Àinssi  danssèrent  icelle  nuit  les  dessus 
nommés  ; et  après  les  dances  fut  appareillé  ung  très 
bel  bancquet  pour  tous  ceulxqui  bancqueter  voul- 
loient  : ainssi  passa  la  première  nuit  en  très  grant 
joye.  Lelundy,  huitiesme  jour  du  mois  ensuivant  , 
furent  les  princes  et  princesses  dessus  nommés,  en 
la  grande  chappelle  dudict  chaslel  ouir  messe  ; la- 
quelle fut  célébrée  par  Lévesque  de  Morienne  , et 
chantée  parles  chappelains  du  duc,  tant  mélodieu- 
sement que^  c’estoit  belle  chose  à ouir  ; car  pour 
l’eure , on  tenoit  la  chappelle  du  duc  la  meilleure 
, du  monde  , du  nombre  qu’ils  estoient.  Et  à icelle 
.messe  ne  fut  à l’offrande  que  la  dame  des  nopces. 
Apprès  icelle  messe  chantée,  se  relrayrent  les  des- 
sus nommés  en  leurs  chambres  , et  tantost  apprès 
se  rassemblèrent  en  la  court  du  chastel , et  allèrent 
ensemble  disner  en  la  grant  salle.  L’assiette  de  la 
grant  table  fut  : le  cardinal  de  Cippre  , la  royne  de 
Sézille  , le  duc  , la  dame  des  nopces , le  duc  de 

Bar,  Jehan  monseigneur  de  Cleves  , .Jehan  mon- 
seigneur de  Ne  vers  ; et  aux  aultres  tables  furent 
assis  les  chevalliers  , escuyers  , dames  et  damoi- 
selles  , comme  le  jour  devant  avoient  esté.  S y fut 
la  salle  servie  très  grandement  ; et  allèrent  les  che- 
valliers , escnyers  , trompettes  et  inénestreulx  de- 
vant les  mets  , comme  le  jour  précédent.  A icellui 
disner,  eut ung  entremelz  d’une  nef  à voille,mast 
et  hune  ; en  laquelle  hune  avoit  ung  homme  ; et 
ou  chastel  de  derrière  estoit  le  patron  de  la  nef , 
au  long  de  la  salle  formée  de  seraines.qui  chan- 
toient  très  gracieusement;  et  estoit  icelle  nef  char- 
gée de  poissons  , desquels  en  fut  deschargiez  partie 
devant*  la  grant  table.  En  ce  mesme  disner  jouè- 
rent trompettes  et  ménestreulx  , comme  le  jour 
devant  et  leur  fut  donné  par  Ymbert , bastart 
de  Savoie  , cinquante  francs  pour  crier  largesse. 
Ainsi  se  passa  le  disner.  Apprès  les  dansses  , qui 
dansser  voulloit.  Au  souper  furent  les  seigneurs  , 
dames  et  damoiselles  en  la  salle,  et  fut  l’assiette 
faicte  comme  celle  du  disner  ; et  fut  ladicte  salle 
grandement  servie  ; et  durant  icel lui  soupper  y eult 
ungentremetz,d’ung  destrier  menez  par  deulx  var- 
lets  , à fachon  d’olifant  ; et  dessus , ung  chastel  de 
bois,  là  où  il  y avoit  u ng  gentil  homme , lequel  avoit 
ailes  de  plumes  de  paon , et  ordonnez  à façon  de 
Dieu  d’amour  ; et  tenoit  en  sa  inain  ung  arc  dont 
il  trayoit  de  table  en  table  dessus  les  dames  et  da- 
moiselles , roses  blances  et  vermeilles;  et  ainssi 
alla  deulx  tours  au  long  de  la  salle  ; et  fut  si  bien 

faict  quec’estoit  belle  chose  à veoir.  Apprès  jouè- 
rent les  trompettes  et  ménestreulx  devant  la  table; 
et  leur  fut  donné  par  le  cardinal  de  Cippre  cin- 
quante francs  pour  crier  largesses.  Et  apprès  grâces 
dictes  commenchèrent  les  dansses  ; èsquelles  dans- 
ses  y eut  pluiseurs  grans  seigneurs , daines  et  da- 
moiselles , jusques  au  nombre  de  trente  à quarante, 
tous  vest-us  de  blanc,  or  , clinquant , et  sur  leurs 
testes  , bourlets  pareilles  des  robbes.  Etavoient  les 
chevalliers  etescuyers  leurs  robbes  à longhes  man- 
ces,  agues,  et  chains  de  grosses  chain tures  plaines 
de  clochettes  ; et  les  dames  et  damoiselles  , justes 
robbes  ; et  danssèrent  en  tel  estât  deulx  et  deulx. 
Et  menoit  le  duc  la  royne  de  Sézille  , le  duc  de 
Bar  la  daine  de  Bargectes  ; et  tous  les  aultres  pareil- 
lement danssèrent  comme  la  nuit  devant;  et  apprès 
icelles  dansses  fut  apporté  vin  et  espisses  ; et  ainssi 
passa  icelle  nuit.  Le  mardi  ensuivant  furent  les  sei- 
gneurs , dames  et  damoiselles  , en  la  chapelle  des- 
susdicte,  oyr  mes^e.  Apprès  la  messe  allèrent  dis- 
ner  en  la  salle  , excepté  le  duc  et  le  duc  de  Savoie , 
lesquels  disnèrent  en  leurs  chambres.  L’assiette  de 
la  grant  table  : le  cardinal  de  Cippre  , la  royne  de 
Sézille  , le  due  de  Bar,  la  dame  des  nopces  , Jehan 
monseigneur  de  Clèves,  Jehan  monseigneur  de 
Nevers , et  les  aultres  tables  , ainssi  que  devant 
avoient  esté,  réservé  que  Philippes  de  Savoye  fut 
assis  en  la  place  du  duc  de  Savoie  , son  père.  Là  y 
eult  ung  en  Ire  me  tz  de  quatre  hommes,  en  fourme 
d’hommes  saulvaiges  , lesquels  portoient  ung  jar- 

din  vert  plain  de  roses  , et  dedans  ledit  jardin  avoit 
ung  bosquetin  en  vie  , lequel  avoit  les  cornes  do- 
rées d’or  , et  estoit  ledict  boucquetin  si  bien  atta- 
chié  sur  le  jardin  qu’il  ne  se  povoit  bougier  ; et 
ce  jour  jouèrent  trompettes  et  ménestreulx  ; et 
leur  donna  messirede  Salnsse  trente  francs,  mon- 
noie  du  pays  , pour  crier  largesse.  Ainsi  passa  le 
disner  dessusdict  ; et  après  le  disner,  les  dansses. 
Icellui  jour,  au  soupper,  furent  lesdicts  princes 
et  princesses  , en  la  salle  comme  dessus.  A icellui 
soupper  y eult  ung  entremetz  de  quatre  hommes  , 
lesquels  portoient  ung  pasté  au  long  de  la  salle;  et 
fut  ouvert  devant  la  grant  table  ; et  avoit  dedans 
ledit  pasté  ung  homme  en  forme  d’ung  aigle  , si 
proprement  ordonné  de  teste,  de  becq  , d’eilles 
et  de  corps  , que  bien  ressembloit  à ung  aigle  ; et 
faisoit  ledict  aigle  semblant  de  voiler  hors  du  pasté, 
et  alors  issoient  de  dessus  lui  coulions  (pigeons) 
blans,  lesquels  voulloient  sur  les  tables  de  la  salle  ; 
et  sembloient  aulcunes  fois  , que  lesdicts  coulions 
ississent  de  dessous  ses  eilles.  Se  fut  porté  deux 
tours  au  long  de  ladiete  salle  ; et  ce  faict,  jouè- 
rent trompettes  et  ménestreulx  ; et  donna  Phi- 
lippes  , monseigneur  de  Savoie  , cinquante  francs 
pour  crier  largesse  ; et  le  marquis  de  Salusse  en 
donna  pareillement  cinquante.  Laquelle  largesse 
fut  criée  ainssi  que  dessus.  En  ce  point  passa  le 
soupper.  Apprès  commenchèrent  les  dansses  des 
seigneurs  et  dames  dessusdicles  , jusques  au  nom- 
bre de  trente  ou  quarante  , lesquejs  furent  tous 

vestus  de  robbes  , cbapperons  et  chappeaux  noirs 
couverts  de  clinquant  , et  sur  les  cbappeaux 
grans  plumes  d’icellui  or,  et  leurs  cbapperons  en 
formes  , et  les  chevalliers  et  esciiyers  , faulx  visai- 
ges,  et  les  dames  non.  Se  danssèrent  en  tel  estât, 
excepté  le  duc,  lequel  fut  lui  dixième  ou  douzième 
vestu  de  palletles  de  drap  vermeil , et  par-dessus 
longhes  robbes  à queues  traisnantes  et  très  dé- 
liées ; etavoient  sur  leurs  chiefs  rôtis  bourlais  ; et 
dessus  lesdicts  bourlais  , voiles  pareilles  desdictes 
robbes,  et  ainssi  vindrent  dansser  avecque  les 
dames.  Apprès  lesdictes  dances  fut  ordonnez  ung 
très  beau  bancquet,  là  où  les  seigneurs  et  damoi- 
selies  banequelèrent  en  très  grant  joie  , et  léesse 
Apprès icellui  bancquet  recommenchèrent  les  dan- 
ces comme  devant.  Et  le  merquedi  ensuivant , 
il  n’y  eult  ni  disner  ni  soupper  en  ladicte  salle; 
mais  il  y eult  dances,  esquelles  y eult  dix -huit 
chevalliers  et  escuyers  vestus  de  robbes  de  drap 
jaunes  couverts  de  clocquetles  , chapperons  et 
robbes  tenans  ensemble;  et  avoient  les  chappe- 
rons grans  oreilles  comme  foîz  ; et  ainssi  danssèrent 
avec  les  dames.  Le  jeudi  y eut  pareillement  dansses, 
au  vespre  , sans  nul  desguisement  ; et  là  y eult 
maintes  chansons  chantées  , tant  de  musicque  , 
comme  de  bregieretes  ; et  apprès  , vin  et  espisses 
furent  donnés.  Et  ainssi  se  passa  cette  belle  feste, 
comme  vous  avez  oui  ; et  de  icelui  soir  les  ungs 
prindrent  congié  des  aultres  ; car  lendemain  se 
partirent  les  princes  , le  duc  et  le  duc  de  Bar  , et 

pi uisenrs  aultres  chevalliers  et  escuyers,  clames  et 
damoiselles  qui  là  estoient  venus  en  grant  nom- 
bre. Car , à la  vérité  , ce  fut  une  grande  et  noble 
assemblée  de  princes  et  grans  seigneurs  , de  dames 
et  damoiselles;  et  fut  la  feste,  sans  tournoy  et 
jousté  ,.  aussi  belle  qu’on  povoit  venir  ; et  pour  la 
beauté  d’icelle  , je  le  mis  par  escript. 


CHAPITRE  CLXXXI. 


Comment  le  duc  de  Bourgongne  envoya  gaster  le  pays  de  Beaujolois  j 
en  comment  il  retourna  en  ses  pays  de  Flandres  et  de  Brabant. 


Tantost  après  icelle  feste,  le  duc  retourna  à Di- 
jon ; et  fut  le  dix-huitième  jour  de  février,  où  il 
fîst  assembler  pluiseurs  gens  de  guerre  , lesquels 
il  ordonna  à estre  en  la  compaignie  du  bastard  de 
Sainct-Pol  et  de  messire  Bauldot  de  Noyelle , et  les 
envoya  au  pays  de  Beaujolois  et  ès  marches  d’en- 
vion  ; et  entrèrent  èsclit  pays  de  Beaujolois  lesdils 
seigneurs  , et  y firent  de  grands  dommages  , et  y 
prinrent  pluiseurs  forteresses,  et  bouttèrent  les 
feux  en  pluiseurs  lieux.  S y ne  trouvèrent  nul  qui 
se  offrist  à les  combattre  , et  ainsy  retournèrent 
en  Bourgongne.  Le  darrain  jour  de  mars,  se  partist 
Je  duc,  de  Dijon,  pour  aller  en  ses  pays  de  Brabant, 
de  Flandres,  Arthois  et  Haynault.  Or  est  vray  que, 
avant  son  parlement,  le  duc  ordonna,  par  bonne  dé- 

libération  de  conseil,  que  la  duchesse  demourroit 
es  pays  de  Bourgongne , ayant  le  gouvernement 
des  dessusdils  pays;  et  messire  Anlhoine  et  mes- 
sire  Jehan  de  Vergÿ  seroient  capitaines  du  pays. 
Après  icelles  ordonnances  se  partit  le  duc  pour  re- 
tourner en  Flandres,  et  arriva  en  sa  ville  d’Arras , 
le  dix-septième  jour  d’apvril  ensuivant  i434  » et 
de  là  à Lille , Bruges  et  Gand , et  en  pluiseurs 
aultres  villes.  En  ce  temps,  le  comte  de  Ligny 
prinst  une  forte  abbaye , nommée  Sainct-Vincent , 
auprès  de  la  cité  de  Laon.  Et  estoit  ladite  abbaye  sy 
près  de  ladite  cité  , que  de  canons  et  de  serpenti- 
nes ils  jectoient  tous  les  jours  l’ung  dedans  l’aultre. 
À merveilles  coustoit  audit  comte  de  Ligny  à gar- 
der icelle  place , en  espérant  de  mectre  la  cité 
en  subjection.  Mais  rien  n’y  vallut;  ains  par  cer- 
tain appoinctement  se  partit  le  comte  de  Ligny  de 
ladite  place  , et  (eurent  ceulx  de  ladite  cité  tenus 
d’abattre  icelle  forteresse;  laquelle  chose  ils  firent 
à grand’  déplaisance,  et  feu  t toute  démolie. 


(i434) 


DU  Sr  DE  SA  INT- REM  Y. 


CHAPITRE  CLXXXII. 


Comment  le  duc  de  Bourgongne  partit  de  son  pays  de  Flandres  pour 
estrc  au  jour  que  les  Franchois  avoient.  prins  de  combattre  ou  ren- 
dre la  place  de  Gransy,  laquelle  fut  rendue  jet  de  pluiscurs  for- 
teresses prinses  autour  de  Mascon  j et  de  la  prinse  de  Chaumont  et 
Belle-Ville  j et  comment  les  ducs  et  duchesses  de  Bourgongne  et  de 
Bourbon  s’assemblèrent  à Nevers,  faisant  grosses  chieres  les  ungs 
aux  aultresj  et  de  la  conclusion  quy  se  tiendroit  en  la  ville  d’Arras. 


» 

En  icelle  saison  i434>  fut,  par  les  nobles  et 
grands  seigneurs  de  la  duchié  et  comté  de  Bour- 
gongne,  le  siège  mis  devant  Gransy,  que  les  Fran- 
chois tenoient;  et  tant  y fut  procédé  que  les  Fran- 
chois prindrent  traictiéet  jour  de  combattre  ou  ren- 
dre la  place.  Le  duc  , quy  estoit  en  Flandres,  sceult 
le  jour.  Sy  fist  son  mandement , et  assembla  gens 
pour  estre  à ladite  journée;  et  se  partist  de  son  pays 
de  Picardie,  accompaignié  de  messire  Jehan  de 
Clèves  , des  seigneurs  de  Croy , de  Haultbourdin  , 
d’Auxy,  de  Waurin,  de  messire  Simon  deLalaing, 
de  Lancelot  de  la  Trimouille  , et  de  pluiseurs  au- 
Itres  , et  vint  tenir  ladite  journée;  etluy  vindrent 
au-devant , de  ses  pays  de  Bourgongne  , le  prince 
d’Oranges  , messire  Anthoine  et  messire  Jehan  de 
Vergy,  le  seigneur  de  Neufchastel,  le  seigneur  de 
Sainct-George,  le  seigneur  de  Ternant  et  la  cheva- 
lerie de  Bourgongne.  Lesdits Franchois  ne  vindrent 

point,  et  fut  ladite  place  rendue  et  desinolie.  Au 
départir  de  la  journée,  le  duc  et  la  duchesse,  quy 
esloil  allée  au-devant  du  duc,  et  le  seigneur  de 
Cliarollois,  s’en  allèrent  à Dijon  ; et  pour  ce  que  les- 
dits  Franchois  avoient  prins  pluiseurs  places  en 
Cliarollois  et  environ  Mascon,  le  duc  envoya  les  sei- 
gneurs de  Haulbourdin  et  de  Warin  ès  frontières 
de  Cliarollois  ; et  messire  Antlioine  de  Vergy 
mena  avec  luy  messire  Simon  de  Lalaing  , messire 
Robbert  deSaveuses  , Lancelot  de  la  Trimouille  , 
lîarpin  de  Ricammes,  et  les  gens  de  messire  Jehan 
de  Mornes  et  le  seigneur  d’Auxy  devant  Lengres  ; 
et  ardirent  le  pays  allenviron  ; etyot  une  grosse 
escarmouche  devant  Lengres.  Au  retour  , le  duc 
envoya  le  seigneur  de  Charny , accompaignié  des- 
dits seigneurs  de  Lalaing-,  de  Saveuses  , de  Ri- 
cammes, avec  au  lires  de  Rourgongne,  à Mascon,  où 
ils  trouvèrent  le  seigneur  de Ternant  accompaignié 
de  Jehan  seigneur  de  Grou  ville  et  pluiseurs  aullres; 
et  leür  ordonna  de  mectre  le  siège  devant  pluiseurs 
forteresses,  que  les  Franchois  Lenoient  environ  la- 
dite ville  de  Mascon  , ce  qu’ils  firent  ; et  prièrent 
et  abattirent;  et  firent  ceulx  de  dedans  tous  prendre. 
Pareillement  envoya  les  seigneurs  de  Hautbourdin 
et  de  Waurin,  et  pluiseurs  aultre  mectre  le  siège 
devant  une  forte  place  , nommée  Chaumonl  ; et  es- 
taient dedans  environ  deulx  cents  combattants.  Le 
duc,  mesme  ce  temps  pendant  durant  le  siège, 
envoya  quérir  le  prince  d’Oranges  et  pluiseurs 
aultres  seigneurs;  et  s’en  allèrent  devant  ladite 

place  3e  Chaumont  ; et  là  fut  tant  que  elle  se 
rendit  à sa  voullenté,  et  les  fît  tous  pendre.  Au  par- 
tir de  là  , il  manda  le  seigneur  de  Charny  y et  luy 
dict  l’heure  et  le  jour  qu’il  seroit  audit  lieu  de 
Masco»  , et  luy  ordonna  qu’à  icelle  heure  , luy  et 
tousses  gens  partissent,  et  menassent  vivres  avec 
eulx  , et  allassent  devant  Villefrance  , prendre  le 
siège  et  enclorre  le  duc  de  Bourbon  dedans,  et  que 
ie  lendemain  il  y seroit  à (avec)  toute  sa  puissance. 
Les  seigneurs  dessusdits  se  partirent  à l’heure  or- 
donnée etse  mirent  aulx  champs;  et  parlèrent  au  duc 
quy  à icelle  heure  entra  audit  Mascon  ; et  se  mirent 
en  chemin  environ  le  soleil  couchant  ; et  environ 
minuitleurs  chevaucheurs  rencontrèrent  leseignenr 
de  la  Crette  , le  seigneur  de  Chabannes  et  la  puis- 
sance du  duc  de  Bourbon  , quy  s’estoient  party  de 
Belleville  pour  venir  ruerjus  lelogis  dudit Saveuses, 
quy  avoit  esté  logie  en^ung  villaige  au-dehors  de 
Mascon.  Lesdils  Franchois  eulrent  le  premier  cry 
et  rebouttèrent  les  coureurs  dedans  leurs  gens  ; 
mais  lantost,  messire  Simon  de  Lalaing  et  aultres, 
quy  faisoient  l’avant  garde  devant  le  charroy  , 
mirent  pied  à terre  et  jeclèrentdeur  cry;  et  tantost 
îesdits  Franchois  retournèrent  en  grand  desroy  à 
Belleville.  Mais  pourche  que  c’estoit  nuict  on  ne 
les  chassa  point , et  se.remirent  lesdils  Picards  et 
Bourgongnons  en  leur  chemin  en  belle  ordon- 
nance , et  passèrent  auprès  dudit  Belleville,  et  ar- 
rivèrent devant  Yiftefrance.  Le  lendemain,  environ 
huit  heures  du  matin , ils  se  mirent  en  bataille  assez 

près  de  la  ville;  et  là  descendirent  et  repeuretateulx 
et  leurs  chevaulx  ; et  conclurent  que  quant  ils  au- 
roient  repeus,  ils  drescheroient  une  grosse  escar- 
mouche, etadviseroientde  prendre  leur  logis  ; mais 
tantost  qu’ils  furent  descendus,  ung  messagier  ap- 
porta lettres  du  duc,  par  lesquelles  il  leur  manda 
qu’il  nevenroit  point,  etque  tantost  ces  lettres  veues, 
ilss’en  retournassentaudit  lieu  deMascon.Etàceste 
cause  , après  ce  qu’ils  eurent  repeus  , se  mirent  en 
retour  en  bonne  ordonnance.  Et  pour  cequüls  sça- 
voienl  le  duc  de  Bourbmvavec  grand’  puissance  , et 
que  le  pays  environ  Villefranceestcouvertelestroit, 
ils  ordonnèrent  deux  cents  archiers  à pied  avec  les 
arrières-cou  rreurs  ; et  firent  mener  leurs  chevaulx 
par  leurscompaignons,  jusquesà  che  que  on  verroit 
au  large.  Mais  peu  de  gens  se  monstrèrent  pour 
venir  après  eulx.  Ils  se  remirent  en  leur  train,  et  au 
repasser  devant  Belleville.  enlt  une  très  grosse  es- 
carmouche à pied  et  à cheval  ; et  fut  bien  avant  en 
la  nuict  avant  qu’ils /fussent  retournés  à Mascon. 
Le  lendemain  fut  par  le  ducvconclud  d’aller  as- 
ségier  Belleville,  ce  qu’il  fisl  ; et  le  fist  tellement 
battre,  qu’il  fut  conclud  que  à certain  jour,  à l’obbe 
du  jour  , ung  chascun  seroit  armé  le  plus  près  des 
fossés  qu’ils  polroient  ; et  eut  ledit  de  Lalaing  la 
charge,  «à  certain  nombre  de  gens  garnis  d’eschelles, 
après  que  la  bombarde  auroit  geclé,  en  trer  ès  fossés 
et  monter  amont;  et  les  aultres  sievir  (suivre)  rnoic- 
tié  eschelles,  moictié  assault.  Maïs  Cependant  le  sei- 
gneur de  Hautbourdin  , par  le  moyen  du  seigneur 

de  Plansy,  parlementa  et  fist  tant  qu’ils  se  offrirent 
d’eulx  rendre  , et  d’en  aller  saufs  leurs  vies  ung 
baston  à la  main  ; et  laisseroient  chevaulx  , harnois 
ettoutlesaullres  bagues.  Ceulx  de  la  ville  quy  voul- 
drent  demeurer  demourèrent;  et  leur  accorda-t-on 
tous  leurs  biens  meubles;  mais  les  vivres  furent 
d’avantaige  pour  la  garnison  quy  y entra  ; et  y lu- 
rent mis  en  garnison  le  seigneur  de  Cliarny  , An- 
thoineet  Guillede  Wandres,  et  pluiseurs  aultres. 
Leduc,  pour  l’hiver  quy  approchoit , s’en  alla  à 
Challons , et  laissa  grosse  garnison  à Mascon  , quy 
coururent  tout  le  pays  de  Dombes  et  y prinrent 
pluiseurs  places  ; et  quant  au  duc  de  Bourbon, il  se 
tenoit  à Villefranee.  Ne  demoura  gaires  de  tamps 
aprèsqu’tine  journée,  pour  traictierde  la  paixentre 
le ducetleduc  de  Bourbon,  se  print;  et  assemblè- 
rent leurs  gens  ensemble  en  la  ville  de  Belleville. 
Les  gejisdu  duc  de  Bourbon  se  bouttèrent  à voulloir 
soustenir  queleduc  de  Bourbon  venoitde  lalmnie 
Saincl-Loys  , et  devoit  aller  devant  le  duc  ; pour 
laquelle  cause  on  se  partis!  sans  rien  faire.  Tantost 
après  , à l’heure  que  on  enlendoit  la  chose  eslre  en 
plus  grand  aigreur  et  plus  ennemie  que  devant , le 
duc  de  Bourbon  envoya  devers  le  dur  requerre  un0, 
sauf-conduit  pour  ung  chevalier  de  son  hostel 
nommé  messire  Gasconnet , son  maistre  d’hostel 
pour  aller  devers  le  duc,  auquel  il  fist  tant  de  si 
belles  offres  de  par  le  duc  de  Bourbon  , pour  Venir 
à paix,  que  journée  fut  accordée  et  prinse  de  euxas- 
scmblcrà  Nevers  , à certains  briefs  joursensuivant. 

&n*. 

Icelle  journée  accordée  , le  duc  renvoya  son  ar- 
mée. A icelle  journée  deNevers  , assemblèrent  le 
duc  et  le  duc  de  Bourbon  , et  les  daines  de  Bour- 
gongne  et  de  Bourbonnois,  aussi  le  connestable  de 
France  et  pluiseurs  princes,  chevaliers,  barons, 
escuyers  ; et  là  firent  grand*  feste  les  ungs  aux 
aultres  ",  et  sy  grand*  chière  faisoient , qu*il  sera- 
bloit  que  jamais  ne  eussent  eu  guerre  ensemble. 
Et  dès  la  première  nuict , souppèrent  les  princes 
ensemble  en  la  chambre  du  seigneur  de  Croy  , et 
aussy  pluiseurs  chevaliers  et  escuyers.  Mais  ne  fut 
mie  sans  boire  d*autant  ; et  toulloient  les  couppes 
et  tasses  les  ungs  aux  aultres  ; et  là  disoient  plui- 
seurs saiges,  quy  les  regardoient  faire  telle  chière 
et  de  sy  bon  cœur  , qu’il  esloit  fol  quy  en  guerre 
se  bouttoit  et  se  faisoit  tuer  pour  eux.  .Le  duc  et  la 
duchesse  de  Bourbonnois  , sa  propre  seur,  s’entre- 
faisoient  grand’  chière,  et  grand’liesse  demenoient. 
Là  y furent  faicts  pluiseurs  beauix  bancquets  et 
belles  danses.  Après  fut  conclud  que  une  journée 
se  tenroit  en  la  ville  d’Arras  , à la  Sainct-Jehan  de 
lors  prochain  venant,  pour  la  paix  pour  leroyaulnie 
de  France,  entre  leroy  Charles,  septième  de  ce  nom, 
et  le  duc.  Après  pluiseurs  festoiements  et  chières 
iàictes  , le  duc  et  le  duc  de  Bourbonnois  et  plui- 
seurs princes  quy  là  estoient , s’en  retournèrent 
ert  leurs  pays;  et  quant  au  duc  et  la  duchesse  , et 
leur  fils  de  Charollois  retournèrent  en  Picardie, 
Flandres  , Brabant , etc.  ; et  print  le  duc  son  che- 
min par  la  ville  de  Paris  , et  fist  sçavoir  à messire 

Jehan  , seigneur  de  Saveuses  et  aultrés  , qu’ils 
fussent  au-devant  de  luy  ; lesquels  le  firent  atout 
belle  et  grand’  ccmpaignie  de  gens  d’armes  et  de 
traict  , et  jusques  en  la  ville  d’Àuxoire.  Le  duc 
fut  par  aulcuns  jours  en  la  ville  de  Paris,  où  il  et 
sa  compaignie  firent  très  grand’  chière  ; et  de  Paris 
s’en  alla  en  ses  pays  dessusdits  , où  il  fut  be- 
songnanten  ses  affaires  jusques  à la  journée  et  con- 
vention d’Arras. 


CHAPITRE  CLXXXIII. 

• 

De  la  journée  quy  se  tint  à Arras,  entre  le  duc  et  les  ambassadeurs 
du  saint-père,  les  ambassadeurs  desroys  de  France  et  d’Angleterre, 
pour  la  paix  Rnalle  du  royaulme  de  France,  laquelle  fut  faicte  et 
conclue  entre  le  duc  et  les  ambassadeurs  de  France  ; des  seigneurs 
quy  se  trouvèrent  à ladicte  journée,  et  des  armes  quy  y furent 
faictes  entre  deulx  gentilshommes  , chevalliers  ; assavoir,  messire 
Jehan  deMerlo,  Castillian,  et  le  seigneur  de  Charny,  Bourgui- 
gnon , dont  le  duc  estoit  juge. 


Au  nom  de  Dieu  , de  la  glorieure  vierge  Marie 
et  de  toute  la  saincle  cour  de  Paradis  , Amen. 
Vraie  mémoire  soit  faicte  de  la  très  noble  assem- 
blée, laquelle  se  fit  en  la  très  bonne  ville  d’Ar- 
ras , en  l’an  i435  , pour  parvenir  , par  la  grasce 
de  Dieu  , au  très  sainct  bien  de  paix  par  moult 
long-tamps  désirée  de  toutte  la  chrétienté  ; et  ob- 
viera la  très  grand’ et  horrible  division  estant  entre 
les  roys  , princes  et  seigneurs  de  France  , d’An- 

glèterre  et  de  Bourgongne.  En  icelle  assemblée 
furent  de  parle  père  saint,  nommé  Eugènes,  à 
icelle  heure  tenant  son  siège  en  la  cité  de  Flo- 
rence , et  de  par  le  saint  cmicile  tenu  àBasle-sur- 
le-Rhin,  en  Allerriaigne  , accordé  de  Dieu , du  père 
saint  et  de  sainte  église , fut  envoyé  en  ladite  cité 
d’Arras  , deux  cardiriaulx  , dont  ï’ung  fut  iceluy 
de  Cippre  , et  î’aultre  de  Saincte-Croix  ; ef  en- 
trèrent en  ladite  ville  au  jour  cy-après  déclaré , 
accompaigniés  par  la  manière  qu’il  s’ensuit.  Il  est 
vray  que  Iq  huitième  jour  de  juillet,  an  dessusdit , 
entra  le  cardinal  de  Cippre  , légat  , accompaignié 
eommes’ensuit:  premier  de  l’archevesque  d’Aux, 
lequel  avoit  soubs  luy  deux  docteurs  chapel- 
lains  et  gentilshommes  ; l’évesque  de  Brexionam 
en  Dace,  du  royaulme  de  Suède;  se  avoit  en  sa 
conpaignie  un  docteur,  l’archidiacre  de  Mest  en 
Lorraine,  avec  pluiseurs  chappellains  , au  nombre 
de  treize  chevaulx  que  mulles  ; l’évesque  d’Al- 
binghe,  soubs  leducdeMillan,  accompaignié  d’un  g 
chevalier  et  d’ung  docteur  , à quinze  que  mulles 
que  chevaulx  ; l’évesque  de  Uzé  servi  de  moult 
nobles  docteu’rs;  sire  Nicolle  Lassessequin  , lequel 
estoil  au  sainct  concilie,  de  par  le  roy  de  Poullane 
(Pologne),  à quinze  chevaulx  ; l'abbé  de  Versela  v, 
lesacrastin  de  Lion-s ur-le-Rhosne;  si  esloient  les  fa- 
miliers de  son  hostel,  son  auditeur,  docteur,  l’arce- 
diacredeThurin,  docteur,  ungmaistreen  théologie, 
son  confesseur,  six  chappelains,  seize  gentils- 
hommes , tous  ceux  de  son  hostel.  Les  anltres  ar- 

chevesquesetévescpies  quy  entrèrent  dedans  Arras, 
cent  et  cinquante  que  mules  que  chevaulx,  en  la 
compagnie  du  cardinal  de  Cippre.  Le  treizième 
jour  dudit  mois,  vint  en  la  ville  d’Arras , le  cardinal 
de  Saincte-Croix  , légat  du  pape,  moult  honnou- 
rablement  accompaignié  de  l’évesque  de  V iseu  , 
au  royaulme  de  Porlingal  , de  sire  Loys  de  Garcie, 
docteur  en  théologie  , de  messire  Luc  de  Saincte- 
Victoire , archeprestre  de  Juvelles,  et  d’aultres 
nobles  , familiers  et  serviteurs  , jusques  au  nombre 
de  cinquante  chevaulx  que  mules.  Le  vingt-cin- 
quième juillet , arriva  une  noble  et  puissante  am- 
bassade , de  par  le  roy  d’Angleterre  , moult  gran- 
dement accompaigniée,  jusques  au  nombre  de  trois 
cents  chevaulx:  sy  y. furent  l’archevesque  d'York, 
Lévesque  de  Norvic , Lévesque  de  Sainct-David  , 
le  comte  de  Sulforch,  messire  Gautier  de  Hunghe- 
fort , baron  , messire  Jehan  Rateclif,  et  aultres  , 
jusques  à six  chevaliers  et  quatre  docteurs.  Le 
vingt-troisième  jour  dudit  mois  de  juillet , entra 
en  sadite  ville  d’Arras , le  duc  accompaignié  , 
premier  du  duc  de  Gueldres,  lequel  avoit  en  sa 
compaignie  deux  cents  chevaulx. 

Item,  entra  avec  le  duc,  le  damoiseau  deCIèves, 
son  nepveu  , à vingt-quatre  chevaulx  ; en  après  , 
estoit  le  comte  d’Eslampes  , cousin  germain,  du 
duc  , fils  au  comte  de  Nevers  , à quarante  chevaulx 
ou  environ.  Après  estoit  le  comte  de  Nassau,  bra- 
branchon  , noblement  accompaignié  , jusques  au 
nombre  de  quatre-vingt  et  six  chevaulx  ; après 

esloil  le  damoisei  de  Gasebecqyioblement  accom- 
paigriié  , et  ses  gens  montés  de  quarante  chevaulx 
ou  environ.;  après  le  comte  de  Rousseclare,  à dix- 
sept  chevaulx  ; après  le  dainoisel  de  Rousselare , 
frère  audit  seigneur,  à dix  chevaulx  ; après estoit 
le  commandeur  de  Chanteraine  , accompaignié  de 
quatorze  chevaulx  ; Jehan  seigneur  de  Witem , 
à dix  chevaulx  ; Guille  de  Sombref  et  Jehan  de 
Sombref,  frères,  richement  montés  de  dix-sept 
chevaulx  ; messire  Clair  de  Sainct-Guernies  et  son 
frère  , nomrçté  Henry  , à sept  chevaulx  ; Jehan 
de  Castregat , à quatrè  chevaulx  ; Jehan  Hin- 
cart  et  son  frère,  à six  chevaulx  ; et  pluiseurs 
au  1 très  nobles  du  pays  de  Brabant.  De  Hollande  y 
eut  de  grands  seigneurs  et  nobles  hommes,  pre- 
miers le  seigneur  de  Mont-fort,  Hollandois,  accom- 
paignié et  richement  monté  de  quarante  chevaulx 
ou  environ  , et  de  deux  chevaliers  et  dix  gentils- 
hommes ; le  seigneur  de  Wassenaire , à vingt- 
quatre  chevaulx  ; messire  Guillaume  d’Argiemont, 
seigneur  de  Ysselain  , oncle  du  duc  de  Gueldres  , à 
dix-sept  chevaulx  ; Guillaume  de  Valduit , maré- 
chal de  Hollande  à héritage , à dix-sept  chevaulx  ; * 
et  pluiseurs  aultres  de  Hollande  quy  ne  sont  point 
icy  eomprins.  Avec  les  dessus  nommés  estoient 
pluiseurs  prélats  et  gens  d’église  ; c’est  assavoir  les 
évesques  de  Cambray , d’Arras  et  d’Auxoire  , con- 
fesseur du  duc  , le  prévost  deTrect , l’archidiacre 
de  Rouen  , le  grand  prieur  de  France  et  pluiseurs 
aultres  prélats.  En  oultre,  estoient  en  la  coin* 

paignie  du  duc  , de  la  noble  ordre  delaThoison- 
d’Or  , pluiseurs  ducs  , comtes  et  barons  , lesquels 
ne  sont  pas  escripts  parordre  selon  leur  degré,  pour 
ce  qu’ils  sont  venus  à pluiseurs  fois  ; premiers  le 
comte  de  Ne  vers , le  comte  de  Ligny  , le  seigneur 
d’Antoing  , le  seigneur  de  Croy,  le  seigneur  de 
Commines,  messire  Rollant  d’Utequerke  , ipessir  e 
Simon  de  Lalaing  , messire  Bauldot  de  Noyelle  ,1e  • 
seigneur  de  Créquy,  le  seigneur  de  Charny  , le 
seigneur  de  Crèvecœur , messire  Jehan  de  Croy, 
le  seigneur  de  Roubaix,  le  seigneur  de  Ternant , 
messire  David  , messire  Jacques  et  messire  Flori- 
montde  Brimeu  , messire  Hues,  messire  Guille- 
bert  et  messire  le  Besgue  de  Lannoy.  Et  avec  che , 
y avoit  grand’  foison  de  chevaliers  et escuyers,  sei- 
gneurs et  barons  du  duc  et  de  ses  pays , tant  de 
Bourgongne  , Arthois  , . Haynault  et  Flandres, 
dont  il  s’ensieuit  une  partie  de  leurs  noms,  sans 
y comprendre  les  chevaliers  et  escuyers  d’escuyrie, 
chambellans,  maistres d’hostel  et  aultres  familiers  * 

de  sa  cour.  Premiers  : le  comte  de  Faulkem- 

• • 

berghe  , le  seigneur  d’Arguel , fils  du  prince  d’O- 
ranges  , le  vidame  d’Amiens  , le  seigneur  de  Chas- 
tillon  , le  seigneur  de  Lignes,  messire  Jehan  de 
Kornes , le  seigneur  de  Humières,  le  seigneur  de 
Saveuses  , messire  Jacques  de  Sars , messire  Jehan 
Villain  , le  seigneur  de  Lens,  messire  Guillan  de 
Hallewin , leseigneur  d’Isenghien,  le  seigneur d’In- 
chy , le  seigneur  de  Landas  , le  seigneur  de  Fossés, 
le  seigneur  de  Robecque  , messire  Gauwain  de 

Baiiloeul,  messire  Lancelot  deChau-Maisnii,  le  sei- 
gneur de  Sombrin  , le  seigneur  de  Croisilles , mes- 
sire Paien  de  Beaufort,  inessire  le  Besj^ue  d’An- 
treulle , le  seigneur  de  Waurin  , le  seigneur  de 
Fleurent , le  seigneur  de  Roÿe  , le  seigneur  de 
Chauny,  le  seigneur  de  Saint-Simon  , le  seigneur 
de  Moroeul , le  seigneur  d’Aulphemont,  Jacques 
de  La-Hainaide,  Jacques  de  Dinselle,  Jehan  de  Vil- 
lerval,  Jehan  d’Avelus , Jehan  de  Potiers,  Henry 
de  la  Tour  , Guillaume  de  Yandre  , Robert  de  Sa- 
veuses , Philibert  de  Jaucourt , Joffroy  deThoisy, 
le  seigneur  deThoisy.  La  plupart  d’iceulx  yindrent 
à pluiseurs  fois  , et  pour  ce  ne  sont  pas  mis  par 
ordre  selon  leur  degré.  Et  quant  le  duc'feut  entré 
en  sadite  ville  d’Arras,  il  s’en  alla,  ainsy  accom- 
paignié,  jusques  à l’hosleldu  cardinal  de  Saincte- 
Croix,  et  là  descendit  et» entra  dedans,  le  duc  de 
Guehlreset  le  damoiseau  de  Clèves  avec  luj;  et  là 
se  firent  grands  révérences  et  honneurs  ; et  puis 
remonta  à cheval  et  s’en  alla  devers  le  cardinal  de 
Cippre,  lequel  estoit  logié  sur  le  grand  marchié. 
Et  vintau-devant  du  duc,  tout  à pied,  et  bien  loing 
dé  son  hostel  ; et  là  se  firent  grands  révérences  et 
honneurs  ; et  puis  remonta  à cheval  et  s’en  alla 
jusques  àson  hostel,  que  on  dist  à la  Cour-le-Comte 
auprès  de  Sainct-Vaast  ; et  estoient  au  nombre  de 
deux  mille  chevaulx  ou  environ.  Le  comte  de  Vau- 
demont  arriva  en  la  ville  d’Arras  le  derrain  jour  de 
juillet,  accompaignié  de  chevaliers  et  escuyers , et 
aultres  en  nombre  de  trente-six  chevaulx.  Et  ice- 

Juy  jour  , vint  l’ambassade  envoyée  de  par  le  roy 
Charles  de  France.  Sy  estoit  le  premier  , le  duc  de 
Bourbon  , accompaignié  du  seigneur  de  la  Fayelle, 
maréchal  de  France  pour  le  roy  Charles  dessusdit, 
de  vingt-cinq  chevaliers  et  trente  gentilshommes  , 
bien  richement  , à trois  cents  chevaulx  ou  envi- 
ron. Après  vint  le  comte  de  Richemont , connes- 
tahle  de  France,  pour  le  roy  Charles  dessusdit, 
moult  grandement  accompaignié  de  sept  chevaliers 
eld’escuyers  jusquesà  quarante  ou  environ,  à onze 
cent  soixante  chevaulx.  Sy  y furent  pour  cheva- 
liers messire  Gilles  de  Saint-Simon,  messire  Pierre 
Gruljo,  messire  Pierre  Bragonnet , le  seigneur 
de  Margny,  messire  Jehan  de  Chevery,  le  seigneur 
de  Saint  Pierre  et  messire  Franchois  de  Chaunay. 

Item  y avec  lesdils  abassadeurs  de  France  , assa- 
voir le  duc  de  Bourbon  et  comte  de  Richemont , y 
avoit  pour  chascun  vingt-quatre  archiers  bien 
monté'  et  armés  , et  Vestns  de  robbes  de  livrées  à 
orphaivreries  ; et  avec  ce  y avoit  rois  d’armes,  hé- 
raults  , poursuivants,  trompettes,  ménestreulx  , 
chapellains  et  tous  officiers  quy  appartiennent  à 
estât  de  prince  , moult  noblement  et  riche-  * 
ment  habillés  ; l’archevesque  de  Rains  , per 
et  chancellier  de  France  , pour  le  roy  Charles  des- 
sus nommé  , révéremment  et  richement  monté 
et  adourné,  accompaigniés  de  vaillants  et  nobles 
hommes  et  clercqs , au  nombre  de  quinze  et 
soixante  chevaulx.  Le  comte  de  Yendosme  estoit 
moult  nohleme.it  accompaignié  de  chevalliers  et 

escuyers  , au  nombre  de  soixante  chevaulx  ; le 
seigneur  de  La  Fayette,  mareschal'de  Franck, 
noblement  monté  à trente  chevaulx:  Christofle 
de  Harcourt,  moult  bien  accompaignié  de  cheval- 
liers , escuyers  et  aultres , à soixante  chevaulx,  ou 
environ  ; maistre  Adam  de  Cambray  , premier  pré- 
sident en  parlement,  moult  bien  accompaignié  ; 
le  grant  doyen  de  Paris , moult  bien  accompaignié; 
seigneur  Jehan  Castenier,  l’ungdes  trésoriers  de 
France,  moult  bien  accompaignié.  Somme  totale 
en  icelle  ambassade  de  France  pour  le  roy  Charles 
de  France,  il  estoit  entre  neuf  cents  et  mille  che- 
yaulx,  ou  environ.  La  duchesse  de  Bourgongne 
entrale  troisième  jourd’aoust  ensuivant;  et  furent 
au-devant  d’elle  Brabanchons,  Hainnuyers,  Hol- 
landois  , Flamands  , Artésiens  , Picards,  Boürgon- 
gnons , Namurois , et  moult  d’aultres  grants  sei- 
gneurs et  princes , et  par  espécial , les  Franchois , 
moult  honnorablement , tels*  que  le  duc  de  Bour- 
bon , le  comte  de  Richemont , l’archevesque  de 
Rains*  le  comte  de  Vendosme,  Christofle  de  Har- 
court, le  mareschal  de  la  Fayette  et  aultres  ; 
et  estaient,  à son  entrée  , de  onze  à douze  cents 
chevaulx.  Et  estoit  la  duchesse  en  une  litière  moult 
richement  dorée,  garnie  et  couverte,  acostée  des 
grants  ducs  et  comtes,  et  de  cinq  chariots  dorés 
de  fin  or  moult  richement,  couverts  de  draps 
d’or,  emplis  de  dames  et  de  damoiselles  sur  ha- 
quenées,  au  nombre  de  douze  , sieuvant  la  littière 
touttes  vestues  d’une  coulleur  de  noir,  richement 

ouvjrées  d’orphaivrerie;  et  allèrent  ainssy  tout  au 
long  de  la  ville  jusqu  es  au  grant  marchié.  Et, 
quand  elle  fut  devant  les  hostels  de  mesdits  sei-# 
gneurs  de  France  , elle  voulut  prendre  congié 
d’eulx  , en  les  remerchianl,  et  se  firent  de  grants 
révérences;  mais,  néantmoins,  ils  ne  voulurent 
arrester  jusques  à tant  qu’ils  vindrent  à l’hostel  du 
duc;  et  là  prinrent  congié,  puis  retournèrent  à 
leurs  hostels.  Le  seigneur  de  Longueval,  baron, 
vint  en  ladicte  ville  d’Arras,  le  septième  jour 
d’aoust , à douze  chevaulx,  elestoient  tous  ceulx 
de  sa  compaignie  gentilshommes.  Le  comte  de 
Sainct-Pol  et  le  comte  de  Ligny  y entrèrent  le 
huitième  jour  d’aoust,  accompaigniés  moult  gran- 
dement et  honnorablement  de  Thieubaut,  mon- 
seigneur,  frère  audit  comte  de  Sainct-Pol,  et  de 
chevaliërife  et  escuyerie.  Là  estoient  messire  Daviot 
de  Poix,  messire  Baudart  de  Cuvillefs,  et  le  sei- 
gneur  de  Belleforière  ; messire  Ferrande,  Espai- 
gnol;  messire  Jacques  de  Lievin  , chevallier;  et 
de  gentilshommes  richement  montés  environ  cin- 
quante  , et  de  chevaulx  environ  soixante-dix.  Le 
comte  de  Meurs  vint  en  ladicte  ville,  le  neuvième 
jour  d’aoust , bien  accompaignié  de  chevalliers  et 
escuyers  des  pays  d’Allemaigne , jusques  au  nom- 
bre de  seize  ou  environ , et  de  chevaulx  envii*ofi 
cinquante.  Messire  Rollant  d’Utekerke  y entra  che 
jour,  bien  accompaignié,  et  ses  gens  richement  ves- 
tus  de  sa  livrée  de  brodure  et  orphaivrerie,  douze 
crenequins  arbalétriers  devant  luy , et  sept  paiges 


MÉMOIRES 


478  MÉMOIRES  (1*34) 

derrière  luy,’  et  moult  beaulx  chevaulx , sans  les 
sommiers  et  bagaiges. 

Le  jeudi , onzième  jour  d’aoust , y eult  faicles 
armes  dont  le  duc  fut  juge  ; et  se  feirent  par  deulx 
gentils  hommes  chevalliers , dont  l’ung  estoit  du 
royaulme  de  Castille,  et  avoit  nom  messire  Jehan 
de  Merlo,  et  l’aultre  le  seigneur  de  Charny,  du  • 
pays  de  Bourgongne.  Si  estoient  les  armes  telles 
que  de  courre  chascun  trois  lances  assises  et  rom- 
pues, chascun  arrné  à voullenté  ; et  se  feirent 
par  la  manière  qu’il  s’ensieult.  Le  jour  dessusdit, 
entra  ledit  de  Merlo,  à neuf  heures  du  matin  , par 
la  feneslre  et  entrée  des  lices , monté  tout  armé  sur 
son  cheval , et  avoit  ung  heaulmet  atout  ung  blanc 
plumas  en  sa  main,  une  bannerette  vermeille,  atout 
une  croix  blanche  sur  son  cheval  tout  couvert  de 
drap  vermeil  ; et  avoit  son  espée  chainte,  elfaisoit 
mener  ung  coursier  en  main  apprès  Iuy*f 

Item y on  portoit  apprès  luy  quatre  lances  touttes 
blanches.  En  sa  compaignie  estoient  quatre  cheval- 
liers que  le  duc  luy  avoit  ordonnés  pour  luy  con- 
duire; et  estoient  en  sa  compaignie  environ  vingt 
chevaulx;  et  s’en  vint  présenter  ainssy  devant  le 
duc  , et  dict  : « Très  excellent  et  puissant  prince 
» et  redoubté  seigneur,  je  me  viens  présenter  de- 
» vant  vous , pour  accomplir  che  que  j’ai  promis  à 
» faire.  » Le  duc  luy  dict  qu’il  estoit  le  très  bien 
venu,  et  qu’il  le  tenoit  bien  pour  présenté.  Envi- 
ron demie  heure  apprès  , vint  le  seigneur  de  Char- 
ny, acconvpaignié  de  très  grant  foison  de  seigneurs, 

chevalliers  et  escuyers,  rois  d’armes,  héraulx  et 
trompettes;  et  y fut  le  comte  de  SufForl , Ànglois, 
lequel  lenoit  une  lance;  le  prince  d’Arguel , fils 
au  prince  d’Orenges  , portoit  une  aullre  lance  ; 
apprès  venoienl  le  comte  de  Sainct-Polel  le  conlte 
de  Ligny , lesquels  portoient  aussy  chascun  une 
lance  quy  estoient  toultes  bleues.  Lecomte  d’Es- 
tampes  alloit  apprès,  lequel  portoit  son  beau I me; 
apprès  alloient  le  comte  de  Nevers,  quy  portoit  le 
manicle,  et  inessire  Simon  de  Lalaing,  Je  grant 
garde-bras.  On  menoit  derrière  luy  quattre  beaulx 
coursiers  par  quattre  paiges,  couverts  moult  riche- 
ment de  drap  vermeil , brodé  d’or;  et  son  coursier 
surquoy  il  estoil,  estoit  couvert  de  drapd  ’orviol- 
let,  et  avoit  une  journade  (casaquin)  de  pareil  par- 
dessus son  harnois , en  sa  main  une  bannerette, 
dont  à l’ung  des  lez  estoit  l’imaige  deNostre-Dame, 
et  àl’aullrecosté  l’imaige  de  sainctGeorge. Les  qua- 
tre seigneurs  dessusdits,  qui  portoient  les  lances, 
vindrent  requerre  au  duc  que  on  visitast  les  me- 
sures des  lances;  et  ainssy  feu t faict  : mais  elles 
ne  feurent  mie  trouvées  toutle  d’une  longueur  ; 
et,  pource  que  on  inecloit  ung  peu  trop  longue- 
ment à les  mectre  à point,  ledict  seigneur  de 
Charny  envoya  dire  au  seigneur  de  Merlo  que  il  lui 
envoyast  deulx  de  ses  lances,  et  qu’il  luy  envoie- 
roit  deulx  des  siennes.  Ledict  seigneur  de  Charny 
essaya  son  cheval  deulx  courses  avant  che  qu’ils 
besongnassent  ; et,  apprès  le  cri  et  les  defFenses 
faictes  , ils  firent  leurs  courses  par  la  manière 

qu’il  s’enssieult.  La  première  course , ils  faillirent  ; 
et  aussy  la  deuxième  et  la  troisième  ; la  quatrième 
assist  ledit  de  Merlo;  la  cinquième,  ils  faillirent; 
la  sixième , ils  croisèrent.  Or  est  vray  que  le  che- 
val dudict  de  Merlo  fuyoit  lousjours,  et  ne  voulioit 
le  cop  actendre.  Il  fit  requérir  au  duc  qu’il  luy 
donnast  grâce  de  rechangier  de  cheval,  et  le  duc 
luy  accorda  ; si  descendit  ès  lices  , présent  tout  le 
peuple,  puis  remonta  moult  habillement  sur  ung 
aullre  cheval , et  parfirent  leurs  courses.  Le  pre- 
mier cop  apprès  le  changement,  ils  rencontrèrent 
très  ruddement  de  bonne  et  noble  assiette  , et  rom- 
pirent tous  deulx  leurs  lances  très  vaillamment. 
Le  treizième  cop  loucha  ledict  de  Merlo;  le  qua- 
torzième, ils  faillirent;  lequinzième,  ils  croisèrent; 
le  seizième  , ils  assirent  tous  deulx  , et  rompit 
ledit  de  Merlo  sa  lance;  et,  en  che  point,  les  fit 
cesser  le  duc  et  les  fit  venir  devant  luy,  et  dict 
premièrement  audictde  Merlo  : « Je  liens  les  armes 
» de  cheval  de  vous  et  de  vostre  compaignon  pour 
» accomplies  ; et  les  avez  faicles  bien  et  vaillain- 
» ment  Et  pareillement  en  ditautantau  seigneurde 
» Charny.  » En  che  point  prinrent  congié  du  duc, 
et  se  partirent  hors  des  lices.  Mais  ils  laisoient  diffi- 
culté de  partir  hors  l’ung  devant  l’aultre  ; et  firent 
demander  au  duc  comment  il  luy  plaisoit  qu’ils 
fissent;  à quoi  le  duc  respondit  que  ils  vidassent 
chascun  par  où  ils  estoient  entrés,  et  qu’il  n’y 
avoit  point  de  péril  lequel  vidast  premier.  En  che 
point  se  conclut  la  journée.  Or  faull  ung  peu 

parler  de  elle  que  Jedit  de  Merlo  entra  dedans 

les  lices,  l’espée  chain  te,*  et  atant  eurent  trois 
ou  quatre  courses.  Les  conducteurs  , lesquels 
estoient  du  conseil  du  Seigneur  de  Charny, 
parlèrent  au  duc  ; en  disant  que  ledict  de 
Merlo  avoit  son  espée  chainle  en  courant,  quy 
n’es  toit  point  chose  acouslumée.  Si  en  fut  parlé 
audict  seigneur  de  Merlo  quy,  tantost,  libéralle- 
ment,  la  deschaindit.  Le  lendemain  vendredy, 
lesdicts  de  Merlo  et  de  Charny  firent  armes  à 
pied  , comme  ils  avoient  promis , par  leurs  scellés  , 
grant  temps  devant,  dont  le  duc  fut  juge;  et  fi- 
rent par  la  manière  quy  s’enssuit.  Les  preneurs 
ad  che  commis  et  ordonnés  par  le  duc  furent 
huict  ; et,  à l’heure  de  sept  heures  du.maltin, 
entra  ledict  de  Charny  par  la  dextre  entrée  du 
champ,  sur  ung  coursier,  moult  richement  armoyé 
de  ses  armes,  et  moult  notlablement  accompaignié;  - 
et  portoit  le  comte  de  Sufïort  son  espée,  le  comte 
de  Sainct-Pol  la  large  , le  comte  de  Ligny  la  lance, 
et  le  comte  d’Estampes  la  hache;  et  s’en  alla  tout 
droit  dedans  son  pavillon , lequel  estoit  moult  riche 
de  drap  de  Damas,  armoyé  de  ses  armes  ; et  puis  s’en 
alladevantlehourd(échaffaud)oùleducestoitaccüm- 
paignié  moult  honourablement,  et  se  mit  à genoux. 
Là  le  seigneur  de  Santés  parla  pour  luy , et  dict  en 
telle  manière  : « Mon  très  redoublé  seigneur , vous 
» véez  cy  monseigneur  de  Charny  , lequel  se  pré- 
» sente  devant  vous,  comme  à son  juge,  pour  faire 
» che  pourquoi  il  est  ichy  venu.  »>  Et  le  duc  luy 

dict  qu’il  le  tenoit  bien  pour  présenté.  Àpprès  che, 
il  se  retraict  en  son  pavillon  , et  avoit  en  sa  main 
une  baniéretle  là  où  il  y avoit,  à l’ung  descostés, 
l’imagede  Nostre-Dame  , et , à l’aultre  lez,  sainct 
Georges;  et  en  fesoil  souvent  le  signe  de  la  croix. 
Tantosl  apprès,  vint  ledict  de  Merlo,  tout  à pied  , 
accompaignié  de  ceulx  quy  l’avoienl  accompaignié 
le  joui^  de  devant,  lesquels  portoient  ses  bastons  ; 
et  estoit  armé  de  tout  plein  harnas,  le  bachinet 
en  teste,  visière  levée,  ung  bien  délié  couvce- 
chief  devant  sa  visière,  lequel  il  avoit /à  la 
journée  devant,  autour  de  son  bras  ; et  estoit 
vestu  de  sa  cotte  d’armes;  et  ainsy  entra  en  son 
pavillon , puis  alla  faire  la  révérence  au  duc  leur 
juge  ; apprès  retourna  en  son  pavillon.  Icelles 
choses  faictes  , les  seigneurs  quy  accompaignèrent 
le  seigneur  de  Gharny  allèrent  devers  le  duc  , et 
par  espécial  le  seigneur  de  Santés , et  dist  en  telle 
manière  : « Mon  très  redoublé  seigneur,  vous  nous 
» avez  ordonnez  au  conseil  du  seigneur  deCharny, 
» et  si  avez  veues  les  lettres  contenants  ce  pourquoi 
» ils  sont  ici  assemblés  au  faict  des  armes.  Nous 
» avons  veu  que  le  chevallier  qui  est  ici  venu  , a 
» porté  un  becq  de  faucon  en  lieu  de  hache,  et  vous 
» savez  qu’ils  doibvent  combattre  de  haches:  et  nous 
» semble  qu’il  y a grant  différence  ; si  vous  plaise  à 
» en  ordonn  er;  et  ledit  seigneur  de  Gharny  est  prest 
» à faire  che  qu’il  vous  plaira.  » Ces  paroles  ouyes,le 
duc  alla  au  conseil , et  sur  ce  il  leur  respondit  : 
« Il  me  semble  qu’eux-mesmes  en  soient  d’accord 

» enssemble,  et  parlez  aux  deulx  parties.»  Doncsur 
teste  res  ponce  faicle  par  le  duc  , les  seigneurs  par- 
lèrent les  ungs  aux  aultres  ; el  y eull  assez  paroles, 
niais  enfin  , ils  se  conclurent  ; et  s’en  revinrent  les- 
dicts  seigneurs  qui  avoient  parlé  au  duc , el  lui  di- 
rentainssy  : ((Mon  très  redoublé  seigneur , inon- 
» seigneurdeCliarny  estd’accord,pourl’honneurde 
» vous  el  de  gentillesse, et  pour  son  honneur,  et  non 
» pas  pour  droict,  que  l’aullre  se  combatte  de  son 
» becdefaucon.ce  que  on  n’a  point  veu  ou  royatiluie 
» de  France  ; car  becq  de  faucon  n’est  mie  hache, 
a ains  sont  deulx  choses.  » Apprès  ces  parolles,  ils 
se  retrayrent.  Leduç  tenoit  unellesche  en  sa  main  ; 
si  demanda  aux  gardes  , c’est  à entendre  aux  pre- 
neurs, s’ils  eongnoissoientbien  le  signe,  et  ils  dirent 
(jue  oil.Ta  ntost  apprès,  les  cris  et  defTences,  ainssi 
qu’il  est  accoutumé  faire,  furent  faictes  ; et  ce 
faict,  le  seigneur  de  Charny  saillit  de  son  pavillon, 
en  cotte  d’armes,  garni  de  tous  ses  basions,  la  lance 
branlant  en  son  poing,  el  d’un  hardi  courage 
tira  pas  à pas  pour  aller  vers  le  pavillon  de  sa  partie. 
Apprès  saillit  ledict  de  Merlo  de  son  pavillon,  sa 
visière  levée,  sa  lance  au  poing,  le  couvre-chief 
sur  sa  visière,  lequel  il  fist  hoster  par  ung  gentil- 
homme de  son  pays;  et  bien  hardiement  en  che 
point,  la  lance  au  poing,  s’en  alla  au-devant  de 
son  compaignon , lequel  s’estoit  fort  avanchié. 
Adonc  , ledit  de  Charny,  quant  il  le  veist  si  près 
de  lui  que  pour  jecter  la  lance,  il  la  jecta  , et 
nuis  bien  hastivement  print  sa  hache  à deulx  mains. 

Mais  adonc  , ledit  de  Merlo,  par  grant  vertu  , jecla 

sa  lance  et  assena  iedictde  Charnyou  bras  sénestre, 
et  le  ferra  en  l’extrémité  de  son  brachelel,  au- 
dessus  du  gantelet,  tant  que  la  lance  se  tint  atta- 
chée une  es  passe.  Mais  ledit  de  Charny,  bien  habille- 
rnenl  escous(délivra)  son  bras,  et  se delferra. Ledit 
de  Merlo  print  son  becq  de  faucon  à deulx  mains, 
et  s’en  vint  bien  hardiement  contre  ledict  de 
Charny;  et  là  se  rencontrèrent  bien  et  vaillamment. 
Quant  ils  se  furent  l’ung  une  espasse  com- 
battus de  leurs  haches,  et  faits  l’ung  l’autre  tourner 
et  dépasser,  et  monstré  les  tours  d’armes  qu’ils 
scavoient , comme  vaillants  et  hardis  chevalliers, 
le  duc  jecta  sa  flesche  en  bas,  et  disl  : « Holà! 
» holà  ! » Adonc,  les  preneurs  les  prindrent  sus  en 
che  point  ; les  conducteurs  vindrent  devers  le  duc, 
en  disant  qu’ils  les  avoient  prins  subs  plus  lost  que 
les  parties  n’eussent  voullu.  Si  demandèrent  au 
duc  quel  chose  il  lui  plaisoit  qu’ils  fissent,  ou 
s’ils  viendroient  tous  deulx  enssemble  devers  luy, 
ou  chacun  à part  soy.  Si  vint  le  seigneur  deCharny, 
et  se  mis  t à genoux  , et  leva  sa  visière  , et  parla  le- 
dict  de  Sanies  , et  disl  : « Mon  très  redoublé  sei- 
» gneur  , vechy  le  seigneur  de  Charny  , tout  prest 
» de  faire  et  parfaire  son  debvoir.  » A quoi,  le  duc 
responditque  il  avoit  trèsbien  et  vaillamment  faict, 
et  que  il  tenoit  les  armes  bien  accomplies.  Apprès 
vint  ledit  de  Merlo,  sa  visière  levée  , etsemist  à 
genoulx  devant  le  duc,  etdist  : « Très  hault  et  très 
» excellent  et  puissant  prince,  redoublé  seigneur, 

» je  suis  venu  de  bien  loing  devant  voslre  seignou- 
»>  rie  , là  où  je  ai  eult  moult  de  travail  par  terre  et 
>»  parrner,  et  une  grande  despense  pour  si  peu  de 
» chose  faire.J’eusse  bien  voulu  qu’il  vous  eust  pieu 
» de  nous  laisser  ungpeu  esbastre,et  encoires  pren- 
» dre  un  petit  de  plaisir  en  armes.  » Le  duc  lui  dit 
qu’il  avoit  très  bien  et  très  vaillamment  faict , et 
qu’il  tenoit  les  armes  accomplies.  Alors  ledit*  che- 
vallier répliqua,  et  dict  : « Très  redouté  seigneur, 
» les  loings  voyages  et  travail  que  j’ai  faict  pour  ve- 
» nirdevant  vostre  seigneurie,  laquelle  est  tant  et  si 
« noblement  recommandée  par  tout  le  monde,  me 
» fait  penser  etanvier que  vous  ne  nous  avez  laissiez 
» plus  avant  besognier,  s’il  vous  eult  pieu.»  Le  duc 
lui  respondil  : « Vous  ne  debvezeslre  mal  content  ; 
« car  vous  avez  faict  très  vaillamment;  aussi  a l’autre; 
» si  tienge  les  armes  pour  touttes  parfaictes  et  ac- 
» complies.» — «Adonc, répondit-il , puisque  il  plaist 
» ainssi  à vostre  noble  seigneurie  , il  en  soit  fait  à 
» vostre  noble  plaisir  , car  je  ne  puis  aultre  chose 
» faire.  » Et  en  che  point,  il  se  retraict  pour  aller  de- 
vers son  pavillon.  Le  seigneur  de  Santés  vint  dire 
au  duc  quel  chose  il  lui  plaisoit  qu’ils  fissent,  et  que 
on  avoit  veu  aultrefois  que  on  les  faisoit  toucher  ens^ 
semble.  Adonc,  dist  le  duc  que  on  les  fist  venir 
tous  deulx,  et  que  on  les  fist  touchier  enssemble 
par  bonne  amour.  Ils  vindrent  tous  deulx  devant 
le  duc,  et  ostèrent  leurs  gantelets,  et  bénigne- 
ment ils  se  touchèrent  enssemble  , et  Dieu  scet  les 
révérences  et  remerciances  qu’ils  faisoient.  Si  prin- 

renlcongié  du  duc  et  se  parlirentdu  champ  honno- 
rablement.Le  vingt-deuxième  jour  du  moisd’aoust, 
entra  en  ladite  ville  d’Arras  lévesque  de  Liège  , en 
compaignie  de  nobles  chevaliers  et  escuyers,  gen- 
tilshommes et  aultres  , richement  habilités  , au 
nombre  de  deulx  cents  quarante-six  chevaulx  ; et 
s’en  alla  tout  droictà  l’hostel  du  duc.  En  cemesme 
jour  , entra  l’ambassade  d’Angleterre  en  la  ville 
d’Arras;  pour  laquelle  cause  le  duc  monta  à cheval 
pour  aller  au-devant  d’eulx  , très  noblement  ac- 
compaignié  de  ses  seigneurs  , comtes,  barons , che- 
valiers et  escuyers.  Pareillement  se  mirent  en- 
semble tous  les  eardinaulx  et  tous  les  archevesques 
et  évesques  quy  estoient  en  ladite  ville,  et  s’en 
allèrent  alîencon ire  de  ladite  ambassade;  en  la- 
quelle ambassade  estoient  le  cardinal  de  Vincestre, 
le  comte  de  Hontinton,  le  comtede  Suffort  et  plui- 
seurs  aultres,  lesquels  venoient  du  royaulnie  d’An- 
gleterre. Sy  les  accompaigna  toutte  la  compaignie, 
jusques  en  l’église  Nostre-Dame  en  la  cité , là  où 
lesdits  cardinal  et  seigneurs  d’Angleterre  furent 
logiés.  Et  là  y eut  de  grands  honneurs  et  révérences 
faicles , et  puis  s’en  départirent.  Le  cardinal  de 
Vincestre  et  le  comte  de  Hontinton  furent  noble- 
ment accompaigniés  de  nobles  barons  , chevaliers 
et  escuyers,  moult  richement  et  notablement  ha- 
bilités et  montés,  jusques  au  nombre  de  cinq  cents 
chevaulx  ou  environ. 

: Or  faut  parler  du  disner  que  fistle  duc,  en  son 
hostel  en  la  ville  d’Arras.  Vrayesl  que  le  premier 

jour  de  septembre,  tint  le  duc  estai,  et  fist  ung 
moult  noble disner,  là  ou  furent  conviés  les  no- 
bles seigneurs  d’Angleterre  , ambassadeurs  , dont 
dessus  est  faicte  mention  ; et  y furent  les  estais 
moult  grands  et  honnourables.  L’assiette  de  la 
grand’  table  fut  : l’archevesque  d’York  , le  car- 
dinal de  Vincestre  , le  duc,  le  duc  de  Gueldre  , 

' , 

Lévesque  de  Liège,  duc  de  Buillon  , le  comte  de 
Suiïbrt  , le  comte  de  Hontinton  ; et  puis  les  nobles 
barons,  chevaliers  et  escuyers  aux  aultres  tables, 
de  degré  en  dégré.  Comme  ils  furent  servis,  ne  faut 
pas  demander  , car  le  duc  fut  en  son  vivant  ung 
trésor  d’honneur  , et  par  tant  je  me  passe  déplus 
rien  dire.  En  iceluy  jour,  entra  en  la  ville  d’Arras 
une  grand’  ambassade  envoyée  par  l’université  de 
Paris  , où  il  y avoit  de  moult  notables  docteurs  et 
clercqs.  Le  six  dudit  mois  de  septembre,  se  partirent 
lesdits  ambassades,  prélats  et  nobles  d’Angleterre , 
et  s’en  retournèrent  en  Angleterre  sans  rien  be- 
songnier  , ne  pour  trêves  ne  pour  la  paix  , et  sans 
espérance  dey  besongnier  ; et  très  déplaisants  s’en 
retournèrent , pour  ce  qu’ils  véoient  que  le  duc 
estoit  du  tout  enclin  à faire  paix.  El  le  merquedy 
septième  dudit  mois  , la  veille  Nostre-Dame  , vint 
le  comte  de  Charollois  , fils  du  duc;  et  fut  apporté 
deLens  en  Arthois  en  une  litière,  moult honnoura- 
blement,  et nollablementaccompaignié.  Au-devant 
de  luy  furent  les  ambassades  de  France  et  la  noble 
chevalerie  du  pays  du  duc;  et  fut  rechupt  à grand’ 
joie.  Or  est  vray  que  lendemain  , jour  de  Nostre- 

Dame  , en  l’église  de  Sainct-Vaasl , les  cardipaulx 
de  Saincle-Croix  et  de  Cippre  , ensemble  les  am- 
bassadeurs de  nostre  sainct-père,  du  sainct  concile, 
et  le  duc  , et  aussy  tous  les  princes  et  ambassades 
de  France  , de  quelque  part  qu’ils  fussent , et  mes- 
mement  tous  les  aul  1res  princes  , comtes  , barons, 
et  chevaliers  et  escuyers  quy  en  la  ville  estoient, 
furent  là  assemblés  ; et  là  fut  chantée  une  belle 
messe  par  les  chantres  de  la  chappelle  ; et  là  fut 
consacrée  très  heureuse  paix  pour  le  royauline  de 
France  , jurée  par  les  princes  et  ambassadeurs  de 
France  , pour  et  ou  nom  du  roy  , et  par  le  duc  , en 
pardonnant  la  mort  de  feu  le  duc  Jehan  de  Bour- 
gongne,  son  père;  et  aussy  pour  les  princes  et  aul- 
tres  comtes  , chevaliers  et  escuyers  quy  là  estoient, 
excepté  messire  Jehan  de  Luxembourg  , comte 
de  Ligny  qui  ne  le  voult  point  jurer  , ponraulcunes 
causes  qui cy -après  seront  dictes.  Laquelle  paix  est 
escripte  bien  au  long  en  ce  présent  livre.  Et  ce 
mesine  jour  Nostre-Dame  , tint  le  duc  ung  moult  et 
noble  estât,  là  où  il  donna  à disner  aux  seigneurs 
de  France,  et  à tous  les  aultres  ducs  et  comtes  à 
ceste  heure  estants  à Arras,  et  au  cardinal  de  Cippre. 
Et  fut  l’assiette  telle  qu’il  s’ensieult  : à la  grand’ 
table  , l’archevesque  deRains  , chancellier  et  pair 
de  France  ; le  cardinal  de  Cippre,  fils,  frère  et  oncle 
desroys  de  Cippre;  après,  estoit  le  duc,  et  le  duc  de 
Bourbon  et  le  comte  de  Richemonl,  connestable  de 
France;  lecomle  de  Vendosme  etChristofle  de  Har- 
court. L’assiette  de  la  petite  table  , quy  estoit  en  la 

salle  que  on  dist  la  chambre  fut  : Lévesque  de 
Liège , le  duc  de  Gueldres , le  comte  de  Meurs  et  le 
seigneur  de  la  Fayette  , maréchal  de  France. 


CHAPITRE  CLXXXIV. 


Du  jugement  d’armes  quy  sc  fist  à Arras , à l'occasion  du  débat  entre 
messire  Collart,  dict Florimont  de  Brimeu,  d’une  part,  et  messire 
David  de  Brimeu,  son  oncle  , d’aultre  part  , pour  les  armes  de  la 
bannière  et  seigneurie  de  Brimeu. 


Or  faut  parler  du  jugement  d’armes  quy  se  fist, 
le  treizième  jour  d’aoust,  en  Fhostel  du  duc,  par 
nobles  chevaliers  et  escuyers.  Et  fut  la  question  telle, 
que  ung  seigneur  de  Brimeu,  ch ief  désarmés  de  Bri- 
men  , lequel  avoit  ung  frère  maisnédeluy,  nommé 
Guille,  et  n’a  voit  d’enfants  que  une  fille,  laquelle 
il  maria  à ung  chevalier  , nommé  messire  David  de 
Poix  , issu  de  Poix  , nonobstant  qu’il  n’estoit  pas 
seigneur.  Or  morut  ledit  seigneur  de  Brimeu;  et 
demoura  audit  David  toute  la  seigneurie  et  terre  de 
Brimeu  , à cause  de  sa  femme  ; et  print  les  armes 
et  le  nom  de  Brimeu  en  délaissant  celles  de  Poix, 
dont  il  estoit  issu.  S y est  vray  que  Guille  de  Bri- 
ineu  , son  second  frère  , à quy  les  armes  debvoient 
appartenir,  fut  moult  courrouchié  de  ce  que  ledit 
de  Poix  avoit  prins  les  armes  dessusdites  , et  le 
voult  débattre  ; mais  néant  moins  ledit  de  Poix  ne 
les  voult  laisser;  et,  luy  assailly  de  procès , s’en 

voult  deffendre,  en  telle  manière  que  il  convint  que 

chevaliers  et  escuyers  les  apointassent.Sy  lut  con- 
sidéré que  ledit  de  Poix  , quy  avoit  ladite  terre  de 
Brimeu,  esloit  trop  plus  riche  et  puissant  que  ledit 
Guille  en  son  tamps  chevalier,  lequel  estoit  moult 
anchien,  et  avoit  cinq  fils  de  bien  josneasge.Se  fut 
appoinctié  entre  lesdites  parties  , que  pour  obvier 
auxmaulxetaux  perles  quy  s’en  pourraient  en sievir 
(ensuivre),  que  ledit  de  Poix  les  portera’ t toutte  sa 
vie  en  bataille  et  fait  d’armes,  là  où  il  appartiendrait, 
tant  en  bannières  et  pegnons  comme  en  eottesd’ar- 
mes,et  ainsy  les  héritiers  quy  de  luy  isseroient  ; et 
ledit  seigneur  Guille  les  porterait  en  son  scel,sa  vie 
durant,  non  aultrement  ; car  il  estoit  sy  anchien  , 
que  il  estoit  excusé  de  luy  jamais  armer;  et  après  sa 
mort  les  débatlist  qui  y sentirait  avoir  droit.  Or 
issit  dudit  de  Poix  ung  fils  quy  pareillement  les 
porta  ; et  de  ce  fils  ungaultre  ; et  tant  que  celle  gé- 
nération , issue  de  Poix  , joyrent  et  portèrent  les 
armes  cinquante  ans  ou  environ.  Or  failly  icelle 
lignie  de  père  à fils,  et  la  terre  de  Brimeu  re- 
tournée à femme.  Sy  est  ainsy  que  ledit  Guille  de 
Brimeu  , quy  avoit  cinq  fils , comme  dict  est  , tres- 
passa  , dont  l’aisné  de  ses  fils  reprint  lesdites  armes 
de  Brimeu  que  son  père  avoit  transportées , comme 
dict  est;  et  se  maria;  et  dudit  mariage  issy  ung  fils 
nommé  Collart  , dict  Florimont  de  Brimeu  , en  son 
tamps  chevalier.  Or  vesquirent  grand  tamps lesdits 
Florimont  frères  , et  leditFlorirnont  fils  de  l’aisné. 
Or  trespassa  ledit  aisné  Irère,  chief  desdiles  armes 

el  père  dudit  Florimont.  Et  l’aisné  après  lors  vivant 
voult  prendre  les  armes  , el  dict  qu’elles  luy  appar- 
tenoient  comme  à celuy  quy  es  toit  venu  plus  pro- 
chain del’estocq,caril  estoit  fil sdfttdit  siredeBrimeu; 
et  ledit  Florimont  dict  qu’il  estoit  fils  du  fils  aisné 
dudit  sire  Guillaume , et  disoit  qu’elles  luy  appar- 
tenoient  mieutx , et  comme  raison  estoit  les  deb- 
voit  avoir.  Et  sur  ces  poincts  dessusdicts,  entre  ces 
deux  chevaliers  , oncle  et  nepveu  , en  fut  envoyé 
à Paris,  Amiens  el  ailleurs,  à pluiseurs  clercqs, 
maislres  el  licenciés  ès  lois  , et  aultres  seigneurs  à 
ce  congnoissants  en  parlement , pour  en  avoir  leur 
conseil  et  advis.  Si  en  furent  pluiseurs  oppinions 
oyes,  grands  rolles  et  escriptures  faites  , lesquelles 
furent  lancées  devant  lesdits  seigneurs  chevaliers 


ad  ce  commis  pour  juger,  et  présents  pluiseurs  roys 
d’armes  et  héraults  cy -après  déclarés.  Et  premiè- 
rement furent  demandées  les  oppinions  desdits  roys 
d’armes  et  héraults.  Et  par  moy  portant  la  parolle 
de  toutte  l’office  d’armes  , ainsy  que  par  eulx  or- 
donné m’esloit  , fut  dict  que  ledit  Florimont , fils 
de  l’aisné  frère  , debvoit  succéder  et  avoir  les  armes 
plaines  , comme  son  père  et  ses  devanchiers  les 
avoienteueset  portées  ; et  quele  transport  que  ledit 
rnessireGuille  a voit  fait  de  ses  armes  audit  de  Poix, 
avoit  esté  de  nulle  valeur  , et  qu’il  ne  debvoit  por- 
ter préjudice  au  prochain  des  armes  ; c’est  assavoir 
masle  , car  femme  poeult  bien  avoir  la  seigneurie  , 
niais  les  armes  non.  Et  se  ne  poeult  par  droict 

homme  nul  vendre  , transporter,  ne  aliéner  ses  ar- 
mes,que  elles  ne  voisent(aillent)tousjours  d’homme 
à homme  et  de  degré  en  degré;  et  en  oultre  que 
possession , tant  soit  de  long  ternie,  est  de  nulle 
vaileur  en  armes  , puisqu’elle  soit  prinse  indue- 
ment.  L’oppinion  de  l’office  d’armes  proposée  par 
ma  bouche  , le  chancellier  de  Bourgongne  de- 
manda aux  chevaliers  et  esçuyers  leurs  advis  , les- 
quels furent  tous,  excepté  ung.  de  l’oppinionde  l’of- 
fice d’armes  ; et  par  ainsy  demeurèrent , à messire 
Florimont , les  plaines  armes  de  la  seigneurie  et 
bannière  de  Brimeu  , et  la  terre  à l’héritier.  1 


1.  Le  manuscrit  de  la  bibliothèque  du  roi  n°  986g5  , an- 

cien fonds  Colbert  n°  6o3  , finit  ici;  mais  je  dois  à l’obli- 

geance du  marquis  Levert,  la  communication  d’un  manus- 

crit plus  complet.  C’est  de  ce  manuscrit  que  je  tire  les 

chapitres  qui  suivent  jusqu’à  la  fin. 

CHAPITRE  CLXXXV. 


, Coppie  du  traictié  de  la  paix  faicte  et  conclue  en  la  ville  d’Arras , en- 

l 

tre  le.duc  de  Bourgongne  et  l’ambassade  du  roy  Charles  de  France, 
VII®  de  ce  nom. 

«Philippe,  parla  grâce  de  Dieu,  duc  de  Bourgon- 
gne, de  Lothier,  de  Brabant  el  de  Lembourg,  comte 
de  Flandres  , d’Arthois  , de  Bourgongne  , palatin  de 
Haynault,  de  Hollande,  de  Zellande  et  deNarnur, 
marquis  de  Sainct-Empire  , seigneur  de  Frise,  de 
Salins,  de  Malines,  savoir  faisons  à tous  présents 
et  advenir  , que  comme,  pour  et  afin  de  parvenir 
à paix  générale  en  ce  royaulme,  aient  esté  tenues 
pluiseurs  conventions  et  assemblées,  et  mesme- 
ment  en  nostre  cité  d’Auxerre  , et  en  la  ville  de 
Corbeil , et  derrain  ait  esté  accordé  de  tenir  en 
cette  ville  d’Arras  , certaine  journée  et  convention 
sur  le  faict  de  ladicte  paix  générale  ; pour  laquelle, 
mon  très  redoublé  seigneur  le  roy  Charles , ayt 
envoyé,  et  y soit  venus  nos  très  chiers  et  amés 
frères  et  cousin  le  duc  de  Bourbonnois  et  d’Au- 
vergne, le  comte  de  Richemont,  connestable 
de  France,  le  comte  de  Vendosme,  grant  maistre 
d’hostel , et  très  révérend  père  en  Dieu , l’arche- 
vesque  et  duc  de  Rains  , chancellier  ; Christofle 
de  Harcourt,  Guillebert,  seigneur  de  la  Fayette, 
mareschal  de  France  ; maistre  Adam  deCambray, 

premier  président  en  parlement,  et  maistre  Jehan 
• Tuderl,  doyen  de  Paris,  conseiller  et  maistre  des 
requestes  de  l’hostel  ; Guille  Chartier , aussi  con- 
seiller ; Jehan  Castenier  , et  Robert  Marlière  se- 
crétaire de  inondict  seigneur  le  roy  , et  tous  ses 
ambassadeurs  ; et  de  la  part  de  noslre  très  chier 
sire  le  roy  d’Anglelterre  , y sont  venus  très  révé- 
rend père  en  Dieu,  Farchevesque  d’Yorck,  nos 
amès  cousins  , les  comtes  de  Hontinton  et  de  S uf- 
fort  , et  pluiseurs  aullres  gens  d’église  et  séculiers; 
et  aussi  y soyons  venus  et  comparus  en  nostre  per- 
sonne, à compaignie  de  pluiseurs  de  nostre  sang 
et  aultres  , nos  féaulx  et  subjects  en  granl  nombre; 
à laquelle  convention  et  journée,  de  par  notredicl 
sainct-père  le  pappe,  ayt  esté  envoyé  très  révé- 
rend père  en  Dieu,  noslre  très  chier  et  espécial  ami 
le  cardinal  de  Saincte-Croix,  atout  bon  et  souffi- 
sant  pouvoir  de  noslre  sainct-père;  et  de  parle 
sainct  concile  de  Basic  , semblablement  y aient 
esté  envoyés  très  révérend  père  en  Dieu , nostre 
très  chier  et  très  aîné  cousin,  le  cardinal  de  Cippre, 
et  pluiseursdessus  nommés,  ayant  pouvoir  souflisant 
sur  ce,  dudict  concile  ; par  devant  lesquels  cardi- 
naulx  légaulx  et  ambassadeurs  de  nostre  sainct- 
père  et  du  sainct  concile  , sont  comparus  lesdicts 
ambassadeurs  de  France  d’une  part , et  d’Angle- 
terre d’aultre,  et  nous  aussi  en  noslre  personne  , 
touttelois  qu’il  a esté  besoing;  et,  par  icelles 
ambassades,  ayant  esté  faictes  pluiseurs  ouver- 
tures et  oblacious  d’ung  costé  et  d’aullre.  El  coin- 

bien  que  finalement,  de  la  part  de  mondict  sei- 
gneur, par  lesdicts  ambassadeurs,  ayent  esté 
faicles  aulx  gens  et  ambassadeurs  d’Angleterre , 
grants  et  nottables  offres  et  oblacions,  afin  de  par- 
venir à ladicle  paix  générale  : lesquelles  il  sembloit 
aulxdicts  cardinaulx  et  aultres  légats  et  ambassa- 
deurs de  nostre  sainct-përe  et  du  sainct  concile, 
estoient  justes  et  raisonnables,  et  ne  les  debvoierit 
ou  polvoient  raisonnablement  refuser  lesdicts  am- 
bassadeurs d’Angleterre,  et  que  lesdicts  cardinaulx 
de  Saincte-Croix  et  de  Cippre  , et  aultres  ambassa- 
deurs du  sainct  concile , eussent  prié  et  requis  à 
iceulx  ambassadeurs  d’Angleterre  les  accepter, 
en  leur  disant  et  remonslrant  que  aultrement  et 
ou  cas  qu’ils  ne  vouldront  entendre  par  effect  à 
ladicte  paix  générale  , ils  avoient  charge  et  com- 
mandement de  nostre  sainct-père  et  du  concile 
de  nous  exhorter , requérir  et  sommer  de  entendre 
avec  mondict  seigneur  le  roy,  à paix  particulières 
avec  lui,  en  tant  que  louchier  nous  polvoit.  Touttes  - 
voies , lesdicts  ambassadeurs  d’Angleterre  n’ont 
voulu  accepter  lesdictes  offres  à eulxfaictes,  mais 
se  sont  départis  de  nostre  ville  d’Arras,  sans  aul- 
cune  conclusion  , et  sans  vouloir  prendre  ne  ac- 
cepter lesdictes  offres , ne  jour  certain  de  retour- 
ner. Parquoy,  après  leur  département , par  lesdicts 
cardinaulx  et  aultres  légaulx  en  ce  ayant  esté 
exhortés,  requis  et  sommés  de  vouloir  entendre 
par  effect  à ladicte  paix  particulière  et  réunion  avec 
nostre  seigneur  le  roy,  moyennant  que  pour  le  cas 

de  la  mort  de  feu  nostre  très  chier  seigneur  et 
père,' que  Dieu  pardoint!  que  ,•  pour  nostre  in  té- 
rest  en  ceste  partie,  nous  seroient  de  par  notredict 
seigneur  le  roy  et  ambassadeurs  dessus  nommés, 
ad  ce  souffisamment  fondés  pour  lui  et  en  son  nom 
laides  offres  raisonnables  , à fin  de  satisfaction, 
recompensation  et  aultrement  que  en  debvroient 
eslre  contents  : lesquelles  offres,  parlesdicts  am- 
bassadeurs d’iceluy  monseigneur  le  roy,  ayent 
esté  baillées  par  escript , en  ung  rolle  aulx  cardi- 
naulx  et  ambassades  du  concile  ; et  par  iceulx 
avons  présenté;  duquel  rolle  de  mot  à mot,  la  te- 
neur s’ensuit  : 

« Nous,  Charles  , duc  de  Bourbonnois  et  d’Au- 
vergne ; Arthus  , comte  de  Richemont , connes- 
table  de  France  ; Loys  de  Bourbon  , comte  de 
Vendosme  ; Régnault  , archevesque  de  Rains , 
chan cellier  de  France  ; Christophe  de  Harcourt  ; 
Guillebert  , seigneur  de  la  Fayette  , mareschai 
de  France  ; Adam  de  Cambray  , président  en 
parlement  ; et  Jehan  Tudert  , doyen  de  Pa- 
ris ; Guille  Chartier  , Estienne  Moreau  , con- 
seillers ; Jehan  Costenier  et  Robert  Molière , se- 
crétaires,et  tous  ambassadeurs  du  roy  de  France, 
notre  souverain  seigneur,  estant  présentement  en 
la  ville  d’Arras  , faisons  pour  et  ou  nom  de  luy  au 
duc  de  Bourgongne  et  de  Brabant,  pour  son  inte- 
rest  et  querelle  qu’il  a et  peut  avoir  à l’encontre  du 
roy  à cause  delà  mort  de  feu  le  duc  Jehan  , duc 
de  Bourgongne  , son  père  , comme  aultrement, 

afifin  de  parvenir  avec  lui  au  traicté  de  paix  et 
concorde;.*  - . 


« Item  , que  le  roj  dira,  ou  par  ses  ge ris  nota- 
bles sou ffisants  fondés,  fera  dire  au  duc  que  la  mort 
de  feu  le  duc  Jehan  son  père,  que  Dieu  absolve! 
fut  inicquementet  maul vaisement  faiete  par  ceulx 
qui  perpétrèrent  le  cas  et  par  mauvais  conseil , et 
lui  en  a tousjours  despleu , et  de  présent  déplaist 
de  tout  son  cœur  ; et  que  s’il  eust  seeu  le  cas , en 
tel  asge  et  entendement  qu’il  a de  présent,  il  y 
eust  obvié  à son  polvoir  ; mais  il  estoit  bien  jeune 
et  avoit  pour  lors  bien  petite  congnoissance et  ne 
fut  point  si  advisé  que  pour  y pourveoir;  et  priera 
au  duc  que  toute  rancune  ou  haine  qu’il  poeult 
avoir  à l’encontre  de  lui  à cause  de  ce,  il  oste  de  son 
cœur , et  que  entre  eulx  il  y ait  bonne  paix  et  amour, 
et  si  en  fera  de  ce  expresse  mencion  ès  lettres  qui 
seront  faictes  de  l’accord  et  traictié  d’entre  eux. 

» Item,  que  tous  ceulx  qui  perpétrèrent  ledict 
mauvais  cas  ou  qui  en  furent  consentants  , le  roy 
les  habandonnera  , et  fera  toute  diligence  de  les 
faire  prendre  , s’il  est  possible  , quelque  part  que 
trouvez  pourront  estre,  pour  estre  pugnis  en  corps 
et  en  biens;  et  se  appréhendés  ne  peuvent  estre,  les 
bannira  et  fera  bannir  à tousjours  ; sans  grasce  ne 
rappel,  hors  du  royaulmeet  Daulphiné,  avec  confis- 
cation de  tous  leurs  biens  ; et  seront  hors  de  tous 


traictiés. 

» Item  y ne  souffrira  le  roy  aulcun  d’eulx  estre 
recepté  ne  favorisié  en  aulcun  lieu  de  son  obéis-. 

sance  ; et  fera  crier  et  publier  par  tous  les  lieux 
desdits  royaulme  etDaulphiné,  accoutumés  de  faire 
cris  et  publications  , que  aulcun  ne  les  récepte  ou 
favorise , sur  peine  de  confiscation  de  corps  et 
de  biens. 

» Item  y que  le  duc  , le  plus  tost  qu’il  pourra  , 
bonnement  après  ledict  accord  passé  , nommera  * 
ceulx  dont,  il  est  ou  sera  informé  , qui  perpé- 
trèrent ledict  mauvais  cas  , ou  en  furent  con- 
sentants , affin  que  , incontinent  et  dilligeminent 
soit  procédé  à l’encontre  de  eulx  , de  la  part 
. du  roy  ; et  en  oultre  , pource  que  le  duc  n’a 
encore  pu  avoir  vrai  congnoissance  ne  deue  infor- 
mation de  tous  ceulx  qui  perpétrèrent  ledict  mau- 
vais cas  et  en  furent  consentants , touteffois  qu’il 
en  sera  cy  * après  deuement  informé  d’aulcuns 
aultreS  j il  les  pourra  autrement  nommer  et  signi- 
fier par  les  lettres-patentes  ou  autrement  souffisam- 
menl  au  roy , lequel , en  ce  cas  , sera  tenu  de  faire 
procéder  tantost  et  diligemment  allencontred’eulx, 
par  la  manière  dessus  dicte. 

» Item , que  pour  l’ame  dudict  feu  duc  Jehan 
de  Bourgongne  ; de  feu  messire  Archambault  de 
Foiz;  de  monseigneur  de  Noailles,  qui  fut  mortavec 
lui , et  de  tous  aultres  trespassés  à cause  des  divi- 
sions et  guerres  de  ce  royaultne  , seront  faictes  les 
fondation!  et  édifices  qui  s’ensuivent  ; c’est  assa- 
voir , en  l’église  de  Montereau,  en  laquelle  fut  pre- 
mièrement enterré  le  corps  dudict  feu  Jehan  , duc 
de  Bourgongne  , sera  fondée  une  chappelle  et  ca- 

pellenie  perpétuelle  d’une  messe  basse  de  requiem  , 
chacun  jour  perpétuellement  ; laquelle  sera  rentée 
et  douée  convenablement , à rentes  amorties,  jus- 
ques  à la  somme  de  soixante  livres  parisis  par  an , 
et  aussi  garnie  decalices  et  adournements  d’église, 
bien  et  souffisammenl , aux  dépens  du  roy  ; et  la- 
quelle chappelle  sera  à la  collacion  du  duc  et  de  ses 
successeurs  ducs  de  Bourgongne  à tousjours, 

» Item  , que  en  ladicte  ville  de  Monterèau,  ou 
au  plus  près  d’icelle  que  faire  se  pourra  , sera  con- 
struite et  édiffiée  par  le  roy  et  à ses  despens  , une 
église,  couvent  et  monastère  de  chartreux  ; c’est 
assavoir  pour  ung  prieur  et  douze  religieux  , avec 
les  cloistres  , salles  , réfectoires , granges  y et  aul- 
tres  édifices  qui  y seront  nécessaires  et  convenables; 
et  lesquels  chartreux  , c’est  assavoir  ung  prieur  et 
douze  religieux  seront  fondés  par  le  roy , de  bonnes 
rentes  et  revenus  annuels  et  perpétuels , et  bien 
amortis  , souffisants  et  convenables  , tant  pour  les 
vivres  des  religieux  etentretenement  du  divin  ser- 
vice , comme  pour  le  soustenement  des  édifices 
du  monastère  et  aultrement  } jusques  à la  somme 
de  huit  cent  livres  parisis  par  an  , à l’ordonnance  et 
par  l’advis  de  très  révérend  père  en  Dieu  , le  car- 
dinal de  Saincte-Croix  , ou  de  celui  ou  ceux  qu’il 
vouldra  à ce  commettre. 

» Item y et  que  sur  le  pont  de  Montereau,  ou 
lieu  où  fut  fait  ledit  mauvais  cas  , sera  faicte  , édi- 
fiée et  bien  entaillée  et  entretenue , à tousjours , 
une  belle  croix  aux  dépens  du  roy  , de  telle  façon 

et  ainsi  qu’il  sera  advisé  par  ledit  cardinal  ou  ses 
commis. 

» Item , que  en  l’église  des  chartreux  de  Dijon  , 
en  laquelle  gist  et  repose  de  présent  le  corps  du- 
dict  feu  duc  Jehan,  sera  fondée  par  le  roj  et  à ses 
despens,  une  haule  messe  de  requiem  , qui  se  dira 
chacun  jour  perpétuellement  , au  grant  autel,  à 
telle  heure  qu’il  sera  advisé  ; et  laquelle  fonda- 
cion  sera  douée  et  assurée  de  bonnes  rentes  amor- 
ties , jusques  à la  somme  de  cent  livres  parisis, 
par  an , et  aussi  garnie  de  calices  et  ornements 
comme  dessus. 

» Item , que  lesdictes  fondacions  et  édifices  se- 
ront commenchés  à faire  le  plus  tost  rjue  faire  se 
pourra  bonnement  ; en  espécial  commencera  l’en  à 
dire  et  célébrer  les  messes  incontinent  après  ledict 
accord  passé  ; et  au  regard  des  édifices  qui  se  doi- 
vent faire  en  la  ville  de  Montereau  ou  au  plus  près 
d’icelle  , l’en  commencera  à ouvrer  dedans  trois 
mois  après  ce  que  ladicte  ville  de  Montereau  sera 
réduite  en  l’obéissance  dû  roy  ; et  si  commencera 
l’en  diligemment  et  sans  interruption  , tellement 
que  tous  iceulx  édifices  seront  achevés  et  parfaits 
dedans  cinq  ans  après  ensuivant  ; et  quant  aux- 
dictes  fondacions , l’en  y besoingnera  sans  délay  , 
le  plus  tost  que  faire  se  poulra.  Et  pour  ces  causes, 
tan  tost  après  ledit  accord  passé  , sera  faict  et  as- 
sommé ladicte  fondacion  de  la  haulte  messe  ès 
chartreux  de  Dijon  , comme  dessus  est  faicte  men- 
cion  , avec  tout  ce  qui  en  deppend  , de  livres  , ca- 

lices,  et  aultres  choses  ad  ce  nécessaires  ; et  aussi 
sera  dicte  et  célébrée,  aux  despens  du  roy,  la  basse 
messe  quotidienne  qui  doit  estre  fondée  en  l’église 
de  Montereau  , jusques  à ce  que  la  ville  sera  ré- 
duite en  l’obéissance  du  roy  ; et  au  surplus  , tou- 
chant les  fondacions  et  édifices  qui  Se  doivent  faire 
en  ladicte  ville  de  Montereau  de  la  part  du  roy  , 
sera  mis  dedans  lesdicts  trois  mois  , apprès  la  red- 
diction  d’icelle  ville  en  l’obéissance  du  roy  , ès 
mains  de  celui  ou  ceulx  que  y vouldra  commettre 
icelui  cardinal  de  Saincte-Croix  , certaine  somme 
d’argent  souffisant  pour  commencier  à faire  lesdicts 
édifices  et  acheter  les  calices  ad  ce  nécessaires  ; et 
d’aultre  part  seront  aussi  lors  ad  visées  , assises  et 
délivrées  les  rentes  dessus  déclarées,  montants  pour 
ledict  lieu  de  Montereau  , à huit  cents  soixante 
livres  parisis  an , par  un  bien  revenans  et  seure- 
ment  amorties  et  assises  au  plus  près  que  bonne- 
ment faire  se  pourra  dudict  lieu  de  Montereau,  sans 
y comprendre  les  cent  livres  parisis  de  rente,  qui 
tantost  doivent  estre  assises  pour  la  fondation  de 
la  haulte  messe  ès  chartreux  dudict  Dijon. 

» Item , que  pour  et  en  récompensa  lion  des 
joaulx  et  autres  biens  meubles  que  avoit  le  duc 
Jehan  au  temps  de  son  décès  , qui  furent  prins  et 
perdus  , et  pour  avoir  et  en  accepter  des  autres  en 
lieu  d’iceulx , le  roy  payera  et  fera  payer  réaiment 
et  de  faict  au  duc  la  sommede  cinquante  mille  riez, 
escus  d'or  , du  poids  de  soixante-quatre  livres  au 
marcq  deTroyes,  huit  onces  pour  le  marcq,  et  vingt- 

quatre  karat  ung  quart  de  karat  Je  remède  d’aloy, 
ou  aullre  monnoie  d’or  coursable  à la  valleur , aux 
termes  qui  ensieuvent  ; c’est  assavoir  quinze  mille 
à Pasques  prochain  venant  en  ung  an,  qui  commen- 
cera l’an  mil  quatre  cent  trente-sept , et  quinze  à 
Pasques  ensievant  , mil  quatre  cent  trente -huit  ; 
et  les  vingt  mille  qui  resteront , aux  autres  Pasques 
ensievant,  qui  commencera  mil  quatre  cent  trente- 
neuf.  Et  avec  ce  sera  saulvé  et  réservé  au  duc  son 
action  et  poursieutte  au  regard  du  beau  collier  de 
feu  le  duc  son  père  , allencontre  de  tous  ceulx 
qui  l’ont  eu  ou  ont  peu  avoir,  ou  recouvrer  pour 
ledict  collier  et  joyaulx  avoir  à son  profit , en  oultre , 
pardessus  lesdicts  cinquante  mille  escus. 

» Item  , que  de  la  part  du  roy  , au  duc  , pour 
partie  de  son  intérest , seront  délaissiés,  et  avec’que 
ce  bailliés  et  transportés  de  nouvel  pour  lui  et  ses 
hoirs  procréés  de  son  corps  , et  les  hoirs  de  ses 
hoirs  , en  descendant  tousjours  en  ligne  directe 
masle  , les  terres  et  seignouries  qui  s’ensieuvent  ; 
c’est  assavoir  la  cité  et  comté  de  Mascon  , ensemble 
toutes  les  villes , villages  , terres  , cens  , rentes  et 
revenus  quelconques  qui  sont  et  appartiennent  et 
doivent  compéter  et  appartenir  en  domaine  au  roy 
et  à la  couronne  de  France  , en  et  partout  les  vil- 
lages royaulx  de  Mascon  et  de  Sainct-Gengon  , et 
ès  mectes  d’iceulx  , avec  toutes  les  appartenances 
et  appendances  d’icelle  comté  de  Mascon  et  de  aul- 
tres  , et  par  tous  lesdicts  bailliages  de  Mascon  et  de 
Sainct-Gengon  , et  tout  en  fief  et  arrière -fiefs  , 

confiscations  , patronages  d’église  , collations  et 
bénéfices,  comme  en  aultie  droit  et  prouffils  quel- 
conques , sans  y rien  retenir  de  la  part  du  roy  de 
ce  qui  touche  et  peut  toucliier  la  domaine  , seignou- 
rie  et  jurisdiction  ordinaire  des  comtés  et  lieux  des- 
susdicts,  et  osî  saulvé  et  réservé  au  roy;  sembla- 
blement les  fiefs  et  hommaiges  des  choses  dessus 
dictes,  et  le  ressort  et  souveraineté  ensemble, garde 
et  souveraineté  des  églises  et  subjets  d’icelles  , de 
fondacion  royale  , estants  ès  mectes  desdicts  bail- 
liages , enclavés  en  iceulx  , et  le  droit  de  régalle , 
là  où  il  a lieu  , et  aultres  droits  royaulx  apparte- 
nants d’anchienneté  à la  couronne  de  France  et  ès 
bailliages  dessusdicts  ; et  pour  ladicte  cité  et  comté 
de  Mascon  , ensemble  des  villes  , villaiges  , terres 
et  domaine  dessusdicts,  joyr  et  user  par  le  duc  et 
sesdicts  hoirs  , à tousjours , et  les  tenir  en  foy  et 
hommage  du  roy  et  de  sa  cour  de  parlement , sans 
moyen  pareillement , et  en  telles  franchises , droits 
et  prérogatives  comme  les  aultres  pers  de  France. 

» Item  , et  avec  ce  , de  la  part  du  roy  seront 
transportés  et  baillés  au  duc  et  à cellui  de  sesdits 
hoirs  légitimes  et  procréés  de  son  corps  auquel  il 
délaissera,  après  son  décès,  ladicte  comté  de  Mas- 
con , tous  les  prouffits  et  émoluments  quelconques 
qui  escherront  esdicts  bailliages  royaulx  de  Mascon 
et  de  Sainct-Gengon  , à cause  des  droits  royaulx  et 
de  souveraineté,  appartenants  au  roy  en  iceulx  bail- 
liages , soient  par  le  moyen  de  la  garde  et  souverai- 
neté des  églises  quy  sont  de  fondacion , et  des  sub- 

jects,droitet  régalle,  et  aultrement,tant  confiscation 
pour  quelque  cas  que  ce  soit , amendes , exploits 
de  justice  , le  prouffit  et  émolument  de  la  mon  oie, 
comme  aultres  prouffits  quelconques  , pour  en 
joyr  par  le  duc  et  sondit  hoir  après  luy,  durant 
leurs  vies  et  du  survivant  d’eulx  , tant  seulement 
et  par  la  manière  qu’il  s’ensuit  : c’est  assavoir 
qu’à  la  nomination  du  duc  et  sondit  hoir  après  luy, 
le  roy  commectera  et  ordonnera  celuy  quy  sera 
bailly  de  Mascon  pour  le  duc  , juge  royal  et  com- 
mis de  par  luy  à congnoislre  tous  ces  royaulx  et 
aultres  choses  procédants  des  bailliages,  pays,  lieux 
et  enclavements  dessusdits  , aussy  avant  et  tout  en 
la  forme  et  manière  qu’ils  ont  faict  et  acccoustumé 
de  faire , par  cy-devant  les  bailli  fs  royaulx  de  Mas- 
con et  de  Saint-Gengon  , quy  ont  esté  le  tamps 
passé  ; et  lequel  bailly  de  Sainct-Gengon  est  et  sera 
bailly  par  ce  moyen;  et  semblablement  seront 
commis  de  par  le  roy  , à la  nomination  du  duc  et 
de  sondit  hoir  , tous  aultres  officiers  nécessaires 
pour  l’exercice  de  ladite  jurisdiction  et  droits 
royaulx  , tant  chastelains,  capitaines,  prévosts  , ser- 
gents , comme  receveurs  et  aultres  officiers  néces- 
saires , quy  exerceront  lesdites  offices  au  nom  du 
roy  , au  prouffit  du  duc  et  de  son  hoir  après  luy  , 
comme  dict  est. 

» Item,  et  semblablement , de  la  part  du  roy,’ 
seront  transportés  et  bailliés,  audict  duc  et  à son 
droit  hoir  apprès  luy , tous  les  prouffits  des  aydes  ; 
c’est  assavoir , les  greniers  au  sel , quatrièmes  de 

vins  vendus  en  détail , impositions  de  touttes  den- 
rées, tailles,  fourages,  et  subvencions  quelconques 
quy  ont  ou  auront  cours,  et  quy  sont  et  seront 
imposés  ès  élections  de  Mascon , Chaslons , Ostuii 
et  Lengres,  si  avant,  que  icelles  élections  déten- 
dent ens  et  partout  la  duchié  de  Bourgongne  et 
comté  de  Charollois,  et  ladicte  comté  de  Mascon, 
et  tout  le  pays  de  Mascongnois  , et  ès  villes  et 
terres  quelconques  enclavées  en  icelle  comté,  du- 
chié  et  pays  ; pour  jouyr,  de  la  part  du  duc  et  de 
sondict  hoir  apprès  luy  , de  toutes  ces  aydes,  tailles 
et  aultres  subventions,  et  en  avoir  les  prouffits, 
durant  le  cours  de  leur  vie  et  du  survivant  d’eulx, 
auquel  le  duc  et  son  droit  hoir  après  luy  ap- 
partient la  nomination  de  tous  les  officiers  ad 
elle  nécessaires , soient  esleus , clercs,  receveurs 
ou  aultres,  commissions  et  institutions,  comme 
dessus. 

» Item , et  aussy  sera  par  le  roy  transporté  et 
baillié  au  duc,  à tousjours,  pour  luy  et  pour  ses 
hoirs,  soient  rnasles  ou  femelles,  descendants  en 
directe  ligne,  en  héritage  perpétuelle,  la  cité  et 
comté  d’Auxerre  , avecque  touttes  ses  apparte- 
nances quelconques  , tant  en  justice,  domaine, 
fiefs , arrière  fiefs , patronages  d’églises , colla- 
cions  de  bénéfices , comme  aultrenient , à les  tenir 
du  roy  et  de  la  couronne  de  France , en  foy  et 
en  hommaige  et  en  pairie  de  France  , sous  le  res-, 
sort  et  souveraineté  du  roy  et  de  sa  court  de  parle- 
ment, sans  moyen  pareillement,  et  en  telles  frau- 

chises,  droits  et  prérogatives,  comme  les  aultres 
pers  de  France. 

« Item , et  avecque  seront  transportés  et  baiiliés 
par  le  roy,  au  duc  et  à celluy  de  ses  hoirs  auquel 
il  délaissera  , apprès  son  décès  , ladicte  comté 
d'Auxerre,  tous  les  proffits  et  émoluments  quel- 
conques quy  esclierront  en  ladicte  cité  et  comté 
d’Auxerre,  et  en  toutes  les  villes  et  terres  encla- 
vées  en  icelle,  quy  ne  sont  pas,  soient  à églises  ou 
aultres  , à cause  des  droits  royaux  en  quelque  ma- 
nière que  che  soit,  tant  en  régalles,  constitutions  , 
' amendes  et  exploits  de  justice , le  prouffit  et  émo- 
lument de  la  monnoie,  comme  aultrement;  pour 
en  jouir  , par  le  duc  et  son  droit  hoir  apprès  luy , 
durantleur  vie  et  du  survivant  d’eulx,  tant  seule- 
ment et  par  la  manière  dessus  déclairée  ; c’est  assa- 
voir, que.  à la  nominacion  du  duc  et  de  son  hoir 
apprès  luy , le  roy  commectera  et  ordonnera  celluy 
quy  sera  baillif  d’Auxerre  , pour  le  duc,  juge 
royal  et  commis  de  par  luy  à congnoistre  de  tous 
cas  royaulx  et  aultres  choses  ès  mectes  de  la  comté 
d’Auxerre  et  des  enclavements  d’icelle  , aussy 
avant,  et  tout  parla  forme  que  ont  fait  et  accous- 
tumé  de  faire  par  ci-devant  les  baillifs  de  Sens , 
audict  lieu  d’Auxerre;  et  lequel  baillif  de  Sens  ne 
se  entremectera  aucunement  durant  la  vie  du  duc 
et  de  sondict  fils , son  droit  hoir  , mais  en  lessera 
convenir  ledit  baillif  d’Auxerre  , quy  sera  juge 
commis  de  par  le  roy  à la  nominacion  du  duc  et 
de  son  droit  hoir  , tous  aultres  officiers  nécessaires 

pour  l’exercité  de  ladite  jurisdicion  et  droits 
royaulx  en  ladicte  comté  d’Auxerre,  tant  chas te- 
lains,  capitaines,  prévosts , sergents  , comme  re- 
ceveurs et  aultres,  quy  exerceront  leurs  offices 
au  nom  du  roy , au  proulfit  du  duc , et  de  son  droit 
hoir  apprès  luy,  comme  dict  est. 

» Item , et  en  outre,  delà  part  du  roy,  seront 
transportées  et  bailliés  au  duc , et  à son  droit  hoir 
apprès  luy,  tous  les  proffits  des  aydes;  c’est  assa- 
voir des  greniers  de  sel , quatriesmes  de  vins  ven- 
dus en  détail,  impositions  de  touttes  denrées, 
tailles  et  aultres  aydes  et  subventions  quelconques, 
quy  ont  ou  auront  cours,  et  quy  sont  ou  seront 
imposés  en  ladicte  comté  et  ès  villes  enclavées, 
pour  en  jouyr  par  le  duc,  et  son  droit  hoir  apprès 
luy,  et  en  avoir  les  prou ffits  durant  leur  vie  et  du 
survivant  tant  seulement,  auquel  le  duc,  et  à son 
droit  hoir  apprès  luy  appartiendra  la  nominâcion 
de  tous  les  officiers  ad  che  nécessaire , comme  dit 
est. 


» Item , et  aussy  seront , par  le  roy , transportés 
et  bailliés  au  duc , pour  luy  et  ses  hoirs  légitimes 
procréés  de  son  corps , et  les  hoirs  de  ses  hoirs , 
soient  masles  ou  femelles , descendants  en  ligne 
directe,  à tousjours  et  en  héritage  perpétuel,  les 
chastel , ville  et.  chastellenie  de  Bar-su r-Seine  , 
ensemble  touttes  les  appartenances  et  appen- 
dances  d’icelle  chastellenie,  tant  en  domaine, 
justice,  jurisdicion,  fiefs,  arrière- fiefs , patro- 
nages d’églises  , collacion  et  bénéfices , comme 

aultres  proffits  et  émoluments  quelconques,  à les 
tenir  du  roy  , en  foy  et  hommage , et  en  pairie  de  * 
France,  soubs  le  ressort  et  souveraineté  du  roy  et 
de  sa  court  de  parlement ^ sans  moyen. 

» Item , avec  che , appartiendra  au  duc , et  de 
la  partie  du  roy  luy  seront  bailliés  et  transportés , 
pour  luy,  et  pour  celluÿ  de  sesdicts  hoirs  auxquels 
il  délaissera,  apprès  son  trépas,  ladicte  seigneurie 
de  Bar-sur-Seine , tous  les  proffits  des  aydes  , tant 
du  grenier  i\  sel,  se  grenier  y a accouslumé,  qua- 
triesmes  de  vins  vendys  à détail,  imposicions  de 
touttes  denrées,  tailles  , fouages,  aultres  aydes  et 
subventions  quy  ont  ou  auront  cours,  sont  ou 
seront  imposés  en  ladicte  ville  de  Bar  , et  ès  villes  , 
villages  , subjects  , et  ressortissants  à icelle  chas- 
tellenie,  pour  jouyr  de  la  part  du  duc  et  de  son 
droit  hoir,  et  eri  avoir  les  proffits  par  la  main  des 
grenetiers  et  receveurs  royaulx  quy  seront  ad  che 
commis  par  le  roy  à la  nominacion  du  duc , durant 
la  vie  de  luy  et  de  son  droit  hoir  apprès  luy  , et 
du  survivant  d’eulx. 

» Item  , et  aussi  que  de  la  part  du  roy  sera  trans- 
porté et  baillié  au  duc , pour  luy  et  ses  hoirs 
comtes  de  Bourgongne,  à tousjours  et  à héritage 
perpétuel , la  garde  de  l’église  de  Luxeul , ensem- 
ble tous  les  droits  , proffits  , et  émoluments  quel- 
conques appartenants  à ladicte  garde,  laquelle  le 
roy,  comme  comte,  et  à cause  de  la  comté  de 
Champaigne  , dit  et  maintient  à luy  appartenir  , 
combien  que  les  comtes  de  Bourgongne  prédeces- 

seurs  ayenl  par  cy-devant  prétendu  et  querellé  au 
contraire;  disant  et  maintenant  icelle  abbaye  et 
église  quy  est  hors  du  royaulme  et  es  mectes  de  la 
comté  de  Bourgongne,  debvoir  estre  de  leur  garde; 
et  pour  cbe,  pour  le  bien  de  paix,  et  pour  obvier 
à tous  débats  , sera  délaissié  par  le  roy,  et  demourra 
la  garde  entièrement  au  duc , pour  luy  et  pour  ses 
successeurs , comtes  de  Bourgongne. 

» Item,  aussy  seront  par  le  roy  transportées  et 
bailliéesau  duc,  pour  luy  et  ses  hoirs  masles  légi- 
times , procréés  de  son  corps , et  descendus  en 
ligne  directe,  à tousjours  en  héritage  perpétuel , 
les  chastellenies , villes  et  prévostés  foraines  de 
Péronne  , Mont-Didier  et  Roye  , avecque  tou  lies 
les  appartenances  et  appendances  quelconques  , 
tant  en  domaine,  justice,  jurisdicion , fiefs,  arrière- 
fiefs,  palronnages  d’églises,  collacions  de  bénéfices, 
comme  aultres  droits , proffits  et  émoluments  quel- 
conques, à les  tenir  du  roy  et  de  la  couronne  de  * 
France  , soubs  le  ressort  et  souveraineté  du  roy  et 
de  sa  court  de  parlement , sans  moyen. 

» Item,  avecque  che,  baillera  et  transportera 
le  roy  au  duc,  et  à celluy  de  ses  droits  hoirs  masles 
auquel  il  délaissera  , apprès  son  décès ,'  lesdictes 
villes  et  chastellenies  de  Péronne,  Mont-Didier  et 
Roye,  tous  les  proffits  et  émoluments  quelconques 
quy  escherront  en  icelles  villes  et  chastellenies  et 
prévostés  foraines,  à cause  des  droits  royaulx,  en 
quelque  manière  que  che  soit,  tant  enrégalles, 
constilucions  , amendes  et  exploits  de  justice  , 

comme  autrement;  pour  en  jouyr  par  le  duc  et 
son  droit  hoir  masle  apprès  luy,  durant  leur  vie  et 
du  survivant  d’eulx  , lant  seulement  en  et  par  la 
manière  dessus  déclairée;  c’est  assavoir  qu’à  la 
nominacion  du  duc  et  de  son  droit  hoir  masle  après 
luy  , cornmeclera  et  ordonnera  celluy  quy  sera 
gouverneur  ou  bail lii'  desdictes  villes  et  chaslelle- 
nies  , pour  mon  dict  seigneur  de  Bourgongne  , 
juge  commis  de  par  luy  à congnoislre  de  tous  cas, 
et  aullres  choses  procédants  desdictes  villes , chas- 
tellenies  et  prévostés  Foraines,  et  ès  villes  et  terres 
subjectes  et  ressortissantes  à icelles,  aussy  avant , 
et  par  la  forme  et  manière  que  ont  acoustuméde 
Faire  par  ci-devant  les  baillifs  royaulx  de  Verman- 
dois  et  d’Amiens;  et  en  outre  seront  commis,  se 
mestier  est,  par  le  roy,  à la  nominacion  de  mon 
dict  seigneur  de  Bourgongne  et  de  son  droit  hoir 
masle,  tous  aul  très  officiers  nécessaires  pour  l’exer- 
cite  de  ladicte  jurisdicion  des  droits  royaulx. 

» Item  , et  semblablement,  de  la  part  du  roy, 
seront  transportés  et  bailliés  au  duc , et  à son  droit 
hoir  masle  apprès  luy,  tous  les  prouffits  des  aydes  ; 
c’est  assavoir  du  grenier  au  sel  , quatriesme  de 
vins  vendus  à détail,  imposicion  de  toultes  denrées, 
tailles,  fouages,  et  aultres  aydes  et  subvencions  , 
quy  ont  ou  auront  cours,  et  quy  sont  ou  seront 
imposés  ès  dictes  villes,  chastellenies  et  prévostés 
foraines,  pour  en  jouyr  parle  duc,  et  son  droit  hoir 
masle  apprès  luy  , durant  le  cours  de  leur  vie  et 
du  survivant  d’eulx  ; auquel  duc  et  son  droit  hoir 

inasle  , appartiendra  la  nomination  de  tous  les  of- 
ficiers ad  ce  nécessairés,  soient esleus  . clercs,  etc., 

* * 

et  au  roy  la  commission  et  institution  comme  des- 
sus. 

» Item  , et  en  oultre  de  la  par!  du  roy , sera  dé- 
laissé au  duc  et  à celui  de  ses  héritiers  auquel, 
apprès  son  décès,  il  laissera  la  comté  d’Arthois , la 
composition  des  aydes  audict  comté  d’Arthois  , 
ressorts  et  enclavements  d’icelles  , montant  à pré- 
sent à vingt-quatre  mille  francs  pour  un  an  ou  en- 
viron , sans  ce  que  le  duc  et  son  droict  hoir  ap- 
près lui,  durant  leurs  vies,  soient  abstraints  d’en 
avoir  aultre  don  ou  octroy  du  roy  ne  de  ses  suc- 
cesseurs , et  nommeront  le  duc  et  son  droict  hoir 
apprès  lui,  officiers  compellans , tant  esleus,  re- 
ceveurs, sergents  , comme  aultres  ; lesquels,  ainsi 
nommés,  le  roy  sera  tenu  (le  instituer  et  commettre 
lesdicts  officiers  , et  leur  en  fera  baillier  ses  lettres. 

» Item y et  que  le  roy  baillera  et  transportera  au 
duc  pour  lui , ses  hoirs  et  oyant  cause , à tousjours, 
touttes  les  cités,  villes  et  forteresses  , terres  et  sei- 
gneuries, appartenantes  à la  couronne  de  France, 
sur  la  rivière  de  Somme  d’ung  costé  et  d’aultre , 
comme  Sainct-Quentin  , Corbie,  Amiens,  Abbe- 
ville et  aultres  , ensemble  toutte  la  comté  de 
Ponthieu  , deçà  et  delà  : ladicte  rivière  de  Somme, 
Dourlens,  Saint-Ricquier , Crèvecœur,  Arleux  , 
Mortaingne  , avec  les  appartenances  et  dépendan- 
ces quelconques  , et  touttes  aultres  terres  qui  peu- 
vent appartenir  à ladicte  couronne  de  France,  de- 

puis  ladicte  rivière  <ïe  Somme  inclusivement , en 
tiranl  du  coslé  dWrthois  , Ae  Flandres  , de  Hay- 
nault , tant  du  royaulme  que  de  l’empire,  en  pre- 
nant aussi  au  regard  des  villes,  séants  sur  ladicte 
riyière  de  Somme  , du  coslé  de  France,  les  bail- 
, lières  et  escheyinaiges  d’icelles  villes,  pour  jouir 
de  par  le  duc,  ses  hoirs  et  oyants-causes  , à tous- 
jours  desdictes  cités,  villes  , et  en  tous  prouffïts  et 
revenus,  tant  de  domaines,  d’aides,  ordonnances 
pour  la  guerre,  et  aussi  tailles  et  immolumervts 
quelconques,  et  sans  y retenir , de  par  le  roy  , fors 
les  foi,  homrnaige  et  souveraineté;  et  lequel  trans- 
port et  bail  se  fera  , par  le  roy  , comme  dict  est , 
de  la  somme  de  quatre  cent  mil  escus  d’or,  viés 
de  soixante-quatre  en  marcq  de  Troyes,.  huict 
onces  pour  le  marcq  *;  et  d’alloy  , à vingt-quatre 
karats  ung  quart,  de  remède  ou  aqltre  monnoye 
d’or , courant  à la  valeur  : duquel  rachat,  de  la  part 
de  monseigneur  de  Bourgongne , seront  baillées 
lettres  bonnes  et  souffisantes&  par  lesquelles  il 
promectra , pour  lui  et  les  siens  , que  touttes  et 
quantes  fois  il  plaira  au  roy  ou  aulx  siens  faire 
ledict  rachat,  le  duc  ou  eulx  seront  tenus,  en  re- 
cevant ladicte  somme  d’or,  de  rendre,  et  laissier 
au  roy  , aulx  siens  , touttes  lesdictes  cités,  villes, 
forteresses  et  seigneuries  , comprises  en  ce  présent 
article,  tant  seulement , et  sera  content  en  oultre, 
le  duc  , de  recevoir  le  payement  desdicts  quatre 
-cent  raille  escus  d’or  à deulx  fois  , c'est  assavoir  à 
chascune  fois  la»  moitié  , pourveu  qu’il  'ne  sera 

. tenus  de  rendre  lesdictes  cités,  villes  , etc. , jus- 
ques  ad  ce  que  ledict  payement  soit  accompli , et 
que  il  ait  receu  le  derrain  denier  desdicls  quatre 
cent  mil  escus , et  cependant  aura  le  duc,  les  frais 
siens  de  touttes  lesdictes  cités,  villes  , forteresses  , 
et,  sans  rien  déduire  ne  rabattre  du  principal;  et 
est  à entendre  (pie  audict  transport  et  bail  que  fera 
le  roy,  ne  seront  point  comprins  la  cité  deTour- 
nay  , et  bailleve  dudict  Tournay  et  Tournésis  , et 
Sainct-Amand  , ainçois  demeureront  ès  mains  du 
roy  , réservé  Mortaingne  qui  y est  comprinse , et 
demourra  au  duc,  ainsi  que  dessus  est  dict.  Et  com- 
bien que  ladicte  cité  de  Tournay  ne  doit  poinct 
estre  baillée  au  duc;  ce  nonobstant  , est  réservé  à 
iceluy  duc.,  l’argent  à lui  accordé  par  ceulx  de  la- 
dicte ville  de  Tournay  , par  certain  traiclié  qu’il  a 
avecques  eulx  , durant  jusques  à certain  temps  et 
années  advenir;  et  , lequel  argent,  lesdicts  de 
Tournay  entièrement  payeront  au  duc;  et  est 
assavoir  que , au  re^lrd  de  tous  officiers  qui  seront 
nécessaires  à mectre  et  instituer  ès  cités,  villes 
et  forteresses  dessusdictes , au  regard  des  domai- 
nes monseigneur  de  Bourgongne  et  les  siens  , les 
y inectront  et  institueront  pleinement  à leurs  vol- 
lenlés  ; et  au  regard  des  droicts  royaulx  , et  aussi 
des  aydes  , tailles  et  aultres  , la  nomination  en  ap- 
pertiendra  à monseigneur  de  Bourgongne  et  aulx 
siens,  et  les  institucions  et  commissions  au  roy, 
comme  dessus  est  déclaré  en  cas  semblable. 

» Item , et  pour  ce  que  le  duc  prétend  avoir  en 

la  comté  de  Boulongne  sur  la  mer,  laquelle  il  tient 
et  possède , et  pour  le  bien  de  paix  , icelle  comté 
sera  et  demourra  au  duc  , et  enjoyra  à tousprouf- 
fits  et  émoluments . par  lui  et  ses  enfants  masles, 
procréés  de  son  corps  seulement;  et,  en  apprès 
sera  et  demourra  icelle  comté  à iceulx  qui  droict 
y ont  ou  auront;  et  sera  chargié  le  roy  de  con- 
tenter'et  appaisier  les  parties  prétendants  avoir 
droict  en  icelle,  tellement  que  cependant  il  n’y 
demande  ne  querelle  rien,  ne  en  face  autcune 
poursuicte  allencontre  du  "duc  et  de  ses  enfants 
masles. 

« 

» Item  y que  leschastel,  ville,'  comté  et  sei- 
gneurie de  Gien-sur-Loire,  que  l’en  dict  avoir  esté 
donnée  et  transportée  piéça  avec  la  comté  d’Es- 
tampes  et  seignourie  de  Dourdan  , par  feu  mon- 
seigneur le  duc  de  Berry  , à feu  le  duc  Jehan  , père 
du  duc , seront  de  la  part  d^  roy  ,»  mis  et  baillés  , 
réaiment  et  de  faict,  ès  mains  du  duc  de  Bourbon- 
nois  et  d’Auvergne,  lantosl  Apprès  ledict  accord 
passé,  pour  le  tenir  et  gouverner  l’espace  d’un  an 
apprès  ensuivant , et  jusques  ad  ce  que  durant  Ie- 
dicl  an  , Jehan  de  Bourgongne,  comte  d’Estarapes, 
ou  le  duc  pour  lui,  auront  mon strée  ou  faict  mon- 
slrer  au  roy  , ou  à son  conseil  , les  lettres  dudict 
don,  faicles  à mondict  seigneur  de  Bourgongne, 
par  mondict  seigneur  , duc  de  Berry  ; lesquelles 
-.veues,  si  elles  sont  trouvées  souffisantes  et  valla- 
bles  souverainement  et  de  plain,  sans  procès,  nous, 
duc  de  Bourbonnois , serons  tenus  de  bailler  et 

délivrer  audict  comte  d’Esiampes,  lesdictes  villes, 
chasteaulx  et  comté  de;  Gien-sur-Loire,  à luiap- 
parlenants  par  le  moyen  du  don  , nonobstant  quel- 
conques conditions  et  oppiniorts  d’aultres  qui 
vouldroient  prétendre  droict  en  ladicte  comté  de 
Gien  j aulx  quels,  se  aulcuns  en  y a , sera  réservé 
leur  droict  pour  le  poursuivyr  par  voie  de  justice , 

quant  bon  leur  semblera,  contre  ledicl  comted’Es- 
tampes.  * 

> °Iue  par  le  roy  ,*  sera*  réservé  et  payé 
à monseigneur  le  comte  de  Nevers , et  audict  mon- 
seigneur d’Esiampes,  son  frère,  lasommede  trente- 
deulx  mil  huict  cents  escus  d’or,  que  feu  le  roy 
Charles , derrain  trespassé , fist , comme  l’en  dict , 
prendre  en  l’église  de  Rouen , où  icelle  sommé 
estoit  en  dépost , comme  deniers  de  mariage , ap- 
perlenants  à feue  madame  Bonne  d’Arthoi”,  mère 
desdicls  seigneurs , en  cas  que  l’en  fera  directe- 
ment apparoir  que  icelle  somme  ayt  esté  jet  soit 
allouée  en  compte,  au  proufiit  dudiet  feu  roy 
Cliarles , à payer  icelle  somme  de  trente-deulx 
mil  huict  cent  escus, ’d  or,  a tels  termes  raisonna- 
bles qui  seront  advisés,  apprès  le  payement  laict 
et  accompli  au  duc  de  cinquante  mil  escus;  et  au 
regard  des  debtes  que  ledict  duc  , et  maintient  à 
lui  estre  deus  par  feu  le  roy  Charles , tant  à cause 
de  dons  et  pensions,  comme  aultrement,  mon- 
tant à bien  grants  sommes  de  deniers,  son  droict 
tel  qu’il  a , et  doict  avoir  pour  la  reconnoissance 
d icelles  debtes,  lui  demourra  sauf  et  entier. 

33. 

» Item , le  duc  ne  sera  tenu  de  faire  aulcune 
foy  , hommaige  , ne  service  au  roy  , des  terres  et 
seigneuries  qu’il  tient  à présent  au  royaulme  de 
France,  ne  d’icelles  qui  lui  pourront  escheoir  cy- 
apprès,  par  succession  audict  royaulme;  mais  sera 
et  demourra  exempt  de  sa  personne,  en  tout  cas,  de 
subjection , hominaiges  , ressort,  souverainetés, 
et  aullres  du  roy , durant  la  vie  de  lui.  Mais  apprès 
son  décès , le  duc  fera  à son  filz  et  successeur  en 
la  couronne  de  France,  hommaige  de  fidélité  et 
service,  tel  qu’il  appartient;  et  aussi  se  le  duc  al- 
loit  de  vie  à trespas  avant  le  roy,  ses  héritiers  et 
ayants  cause,  feront  au  roy  lesdicts  bommaiges, 
services,  et  ainsi  qu’il  appertiendra. 

)>  Item , et  pour  ce  que  cy-apprès  le  duc,  tant 
es  lettres  qui  se  feront  dala  paix  , comme  en  aul- 
tres  lettres  et  escriptures ; et  aussi  de  bouche,  re- 
congnoislra,  nommera,  et  polra  nommer  et  re- 
congnoistre  là  où  il  appartiendra  le  roy  , souverain 
seigneur,  offrants  et  consentants  lesdicts  ambas- 
sadeurs du  roy , que  lesdictes  nominations  et  re7 
congnoissances , tant  par  escript  que  de  bouche, 
ne  portent  aulcun  préjudice  à l’exernption  person- 
nelle du  duc,  sa  vie  durant  ; et  que  icelle  exemp- 
tion , demeure  en  sa  vertu  , selon  la  teneur  de  l’ar- 
ticle précédent,  et  aussi  que  icelles  nominations  et 
recongnoissances  ne  estendent  que  aulx  terres  et 
seigneuries  que  icelui  duc  tient  et  tiendra  en 
ce  royaulme. 

» Item  y et  au  regard  des  féaulx  et  subjects  du 

duc  , des  seigneuries  qu’il  a et  tient  et  doit  avoir 
parce  présent  traiclié,  elquy  luy  pourront  escheoir 
par  succession  au  royaulme  de  France,  durant  les 
vies  du  roy  et  de  luy,  ils  ne  seront  point  constraints 
d’eulx  avoir  au  commandement  du  royaulme  de 
ses  officiers,  supposé  qu’ils  tiennent  avec  ce  du  roy 
anlcunes  terres  et  seigneuries  ; mais  est  content  le 
roy , que  touttes  les  fois  qu’il  plaira  au  duc  mander 
de  ses  féaulx  et  subjects,  pour  ses  guerres,  soit  ou 
royaulme  ou  en  dehors,  ils  soient  tenus  et  cons- 
traints de  y aller,  sans  pol  voir  ne  debvoir  venir  au 
commandement  du  roy,  se  lors  il  les  mandoit  ; et 
pareillement  sera  faict  au  regard  des  serviteurs  du 
duc  , quy  sont  ses  familiers  et  de  son  hostel  , sup- 
posé qu’ils  ne  soient  pas  ses  subjects. 

»j  Item  , toutlefois  , s’il  advenoit  que  les  Anglois 
ou  aultres  leurs  alliés  , fassent  guerre  cy-après  au 
duc  et  à ses  pays  subjects,  et  à l’occasion  de  çe 
présent  traictié  ou  a librement,  le  roy  sera  tenu 
de  secourir  au  duc  et  à ses  pays  ou  subjects  , 
auxquels  l’en  feroil  guerre  , soit  par  mer,  soit  par 
terre , à toutte  puissance  ou  aultrement,  selon  que 
le  cas  le  requerra  , et  tout  ainsy  comme  son  propre 
faict. 

» Item , et  que  de  la  part  du  roy  et  de  ses  succes- 
seurs roy  s de  France,  ne  sera  faicte,  ne  promise, 
ne  soufferte  faire  par  les  princes  et  seigneurs  des- 
susdits, aulcune  paix , traictié  et  accord  avec  scs 
adversaires  et  ceulx  de  la  part  d’Angleterre  , sans 
le  signifier  au  duc  ou  à son  héritier  principal  apres 

luy  , et  sans  leur  exprès  consentement  les  y ap- 
peller  et  comprendre  se. compris  y veullent  eslre, 
pourvu  que  pareillement  soit  faict  de  la  part  du 
duc  et  de  son  héritier  principal  , au  regard  et  en  - 
tant  qu’il  touche  la  guerre  d’entre  France  et  An- 
gleterre. 4 . 

))  Item  , que  le  duc  et  ses  féaulx  subjecfs  et 
aultres  , quy  par  cy-devant  ont  porté  en  armes 
l’ensaingne  de  inondit  seigneur , c’est  assavoir  , la 
croix  Saint-Andrieu  , ne  seront  pas  constrainls 
prendre  auitre  ensaingne  en  quelque  mandement 
ou  armée  qu’ils  soient  en  ce  royaulme  ne  ailleurs 
dehors,  soit  en  la  présence  du  roy,ou  conneslable, 
ou  maréchaulx  , et  soient  à ses  gaiges  souldés  ou 
aultrement. 

» Item , que  le  roy  fera  restituer  et  dédomma- 
gier*de  leurs  pertes  raisonnables  et  aussy  de  leurs 
ranchons,  ceulx  quy  furent  prins  le  jour  de  la 
mort  dudit  feu  le  duc  Jehan  de  Bourgongne  , et 
quy  y perdirent  leurs  vies  ou  furent  grandement 
ranchonnés.  * ■ 

»>  Item , que  au  surplus  abolicion  générale  soit 
faicte  , tous  cas  advenus  et  choses  dictes,  passées  et 
faictes  à l’occasion  des  divisions  de  ce  royaulme  , 
excepté  ceulx  quy  perpétrèrent  ledit  maiilvaiscas 
où  furent  consentants  de  la  mort  dudit  feu  monsei- 
gneur le  duc  Jehan  de  Bourgongne, lesquels  seront 
et  demourront  hors  de  tous  traictiés , et  que  au  sur- 
plus chascun  costé  et  d’aultre  retourne  au  sien  ; 
c’est  assavoir  les  gens  d’églises  à leurs  églises  et  bé- 

iiéfices  , et  séculiers  à leurs  terres,  rentes  , héri- 
tages , possessions  et  biens  immeubles  en  Testât 
qu’ils  seront,  réservé  au  regard  des  terres  et  sei- 
gneuries estants  en  la  comté  deBourgongne  , les- 
quelles le  duc  et  feu  monseigneur  son  père  ont 
eues,  ou  retenues,  ou  ont  donné  à aultruy  comme 
confisquées  a eulx  , ad  cause  des  guerres  et  divi- 
sions , lesquelles  seront  eldemourront , nonobstant 
ladite  abolicion  et  accord  , à ceulx  quy  les  tiennent 
et  possèdent  ; mais  partout  ailleurs  , chascun  re- 
viendra à ses  terres  et  héritages  , comme  dict  est  , 
sans  ce  que  pour  démolicions,  empirements , gardes 
des  places  ou  réparations  quelconques  , on  puist 
rien  demander  l’ung  à l’aullre;  et  sera  chascun  tenu 
quictedes  charges  et  renies  escheuesdu  tamps  qu’il 
n’aura  joy  de  ses  terres  et  héritages  ; maisau  re- 
gard des  meubles  prins  d’un  costé  et  d’aultre,  ja- 
mais n’en*  pourra  eslre  aulcnne  querelle  d’ung 
costé  ne  d’aultre. 

» Item , et  par  ce  présent  traie  lié  soient  estai  rites 
etabollies  toutes  injures  et  rancunes,  tant  de  pa- 
roles et  de  faict  comme  aultrement , advenues  cy- 
devant  à l’occasion  des  divisions  , et  tant  d’une  part 
comme  d’aultre,  sans  ce  que  nul  en  puist  aul- 
cune  chose  demander  ou  faire  question  , ne  repro- 
chier ou  donner  blasme  pour  avoir  tenu  au  le  un 
party,  et  que  ceux  quy  diront  ou  feront  le  contraire 
soient  pugnis  comme  transgresseurs  de  paix,  selon 
la  qualité  du  méfiait. 

« Item  , en  ce  présent  traictié  seront  compris  , 

expressément  de  la  part  du  duc,  toutes  les  gens 
d’église  , nobles  , bonnes  villes  et  aultres  de  quel- 
que çstat  qu’ils  soient,  quy  ont  tenu  ou  party  de 
feu  mondit  seigneur  son  père  , et  joyront  des  béné- 
fices de  ce  présent  traictié , tant  au  regard  de  l’abo- 
licion  que  de  recouvrer  et  avoir  leurs  héritages  et 
biens  immeubles  à eulx  empeschiés  , .tant  au 
royaul me  comme  en  Daulphiné,  à l’occasion  des- 
dites  divisions,  pourvu  qu’ils  accepteront  ce  présent 
traictié  et  en  voudront  joyr. 

»>  Itei7i , et  renoncera  le  roy  à l’alliance  qu’il  a 
faicleà l’empereur,  contre  le  duc,  et  à toutes  aultres  - 
alliances  par  luy  faicles  avec  quelconques  aultres 
princes  ou  seigneurs  quy  soient  allencontre  du  duc, 
pourvu  que  le  duc  le  fasse  pareillement  ; et  sera 
tenu  et  promectera  en  oultre  , le  roy  au  duc,  de 
le  soutenir  et  aidier  allencontre  de  tousceulx  quy 
Je  vouldroient  grever  ou  luy  faire  domriiaige  , par 
voie  de  guerre  ou  aullrement. 

» Item y et  consentira  le  roy,  et  de  ce  baillera  ses 
lettres  , que  s’il  advenoit  que  cy-après  de  sa  part 
fut  enfraintle  présent  traictié  , ses  vassaulx  , sub- 
jets et  serviteurs  , présents  et  advenir,  ne  soient 
plus  tenus  de  l’obéir  et  servir,  mais  seront  tenus 
des  lors  de  servir  le  duc  et  ses  successeurs  allen- 
contre de  luy , et  que  audit  cas  , tous  sesdits  léaulx 
vassaulx  et  subjects  soient  absous  et  quictes  de  tous 
serments  de  fidélité  et  aultres,  et  de  toutes  pro- 
messes et  obligations  de  service,  en  quoy  ils  pour- 
roient  estre  tenus  par  avant  envers  le  roy  , sans 

ce  que  pour  le  tamps  advenir  il  leur  puist  estre  im- 
puté pour  charge  ou  reproche , ny  que  l’on  leur 
puist  rien  demander  ; et  que  pour  lors  et  dès  main- 
tenant le  roy  leur  commande  de  ainsy  le  faire,  et 
les  quicle  et  décharge  de  toutes  obligations  et  ser- 
# ments  au  cas  dessusdit , et  que  pareillement  soit 
faict  et  consenti  du  coslé  du  duc  , au  regard  de 
sesvassaulx,  féaulx  , subjects  et  serviteurs. 

» Item  , et  seront , de  la  part  du  roy , faictesles 
' promesses,  obligations  et  submissions  louchant 
l’entérinement  de  ce  présent  traictié  ès  mains  de 
monseigneur  le  cardinal  de  Saincte-Croix  , légat 
de  notre  Saint-Père  le.pape  , de  monseigneur  le 
cardinal  deCippre  et  aultres  ambassadeurs  du  saint 
concilie  de  Basle  , le  plus  ample  que  l’on  pourra 
adviser,  et  sur  les  peines  d’excommuniement  7 
aggravation  et  réaggravation,  interdit  en  ses  terres 
et  seigneuries,  et  aultrement,  le  plus  avant  que 
la  censure  de  l’église  se  pourra  extendre  en  ceste 
partie , selon  la  puissance  que  en  ont  mesdits  sei- 
gneurs lescardinaulx  de  notre  sainct-père  le  pape 
et  du  concile  , pourvu  que  pareillement  soit  faicte 
du  costé  du  duc. 

» Item  , avec  ce  , fera  le  roy  bailler  au  duc  avec 
son  scellé  , les  scellés  des  princes  et  seigneurs  de 
son  sang  et  de  son  obéissance , comme  du  duc 
d’Angoulesjne,  Charles  son  frère  , du  duc  de  Bour- 
bon , du  comte  de  Richemont , le  comte  de  Ven- 
dosme  , le  comte  de  Foix  , le  comte  d’Erminacq  et 
aultres  que  l’on  ad  visera  , èsquels  scellés  desdils 

princes  sera  incorporé  le  scellé  du  roy  ; et  pro- 
mecteront  de  entretenir  de  leur  part  le  contenu  du- 
dit scellé,  et  s’il  estoit  enfraint  de  la  partie  du  roy, 
de  en  ce  cas  eslre  aydant  et  confortant  au  duc  et  les 
siens  allencontre  du  roy  ; et  pareillement  sera  faict 
du  cos  té  du  duc. 

, • 

» Item  , et  que  pareillement , le  roy  fera  bailler 

semblables  scellés  des  gens  d’église,  des  aultres 
nobles  et  des  bonnes  villes  de  ce  royaulme  et  de 
son  obéissance  ; c’est  assavoir  ceux  desdites  gens 
d’église,  nobles  et  bonnes  villes,  que  le  roy  voudra 
nommer,  avec  seureté  de  paines  corporelles  et  pé- 
cunielles  , et  aultres  seure#tés',  que  messeigneurs 
les  cardinaulxet  prélats  adviseront  y appartenir. 

» Item  , et  s’il  advenoit  cy-après  , qu’il  y eut 
aulcune  faulte  ou  obmission  en  l’accomplissement 
d’aulcuns  des  aultres  dessusdits  y ou  aulcune  in- 
fraction ou  alteinptat  faicts  contre  le  contenu  des- 
dits articles , d’une  part  et  d’aultre  , ,et  nonobstant 
cette  présente  paix  , traictié  et  accord  seront  et  de- 
mouront  vallables  et  en  leur  plaine  force , vertu 
ou  vigueur,  et  ne  sera  pourtant  icelle  paix  réputée, 
cassée  ne  annullée  ; mais  les  attemptats  seront 
réputés,  et  les  malfaicts  contre  icelle  paix  amen- 
dés , et  aussy  les  défaultes  et  obmissions  accom- 
plies et  exécutées  duement,  tant  seulement  que 
dessus  est  escript , et  ad  ce  constraints  ceulx  qu’il 
appartiendra  par  la  forme  et  sur  les  peines  dictes. 

» Item y ayant  esté  de  rechief  très  instamment 
exhortés  , requis  et  sommés  par  lesdits  cardinaulx 

et  ambassadeurs  du  saint  concilie  , de  vouloir  en- 
tendreetde  nous  incliner  et  condescendre,  moyen- 
nant les  offres  dessusdites  quy  leursembloienteslre 
raisonnables  , ne  les  polvions  ne  debvions  de  rai- 
son refuser  ainsy  qu’ils  nous  ont  dit,  à paix  et  réu- 
nion avec  inondil  seigneur  le  roy , en  nous  disant 
et  remonstrant  en  oullreque  ainsy  le  debvions  faire 
selon  Dieu  , raison  et  tout  honneur  , nonobstant  les 
serments  , promesses  et  alliances  piéçà  faites  entre 
feu  notre  très  chier  seigneur  le  roy  d’Angleterre 
derrain  trépassé  , et  nous  , pour  pluiseurs  grands 
causes  et  raisons  à nous  remonslrées  et  alléguées 
par  lesdits  cardinaulx  et  aultres  ambassadeurs  de 
par  notre  sainct-père  et  le  concilie;  nous,  pour  ré- 
vérence de  Dieu,  principalement  pour  la  pitié  et 
compassion  que  nous  avons  du  povre  peuple  de  ce  , 
royaulme  , quy  tant  a souffert  eq  tous  estats  , et 
aux  requestes  , prières  et  sommations  à nous  faites 
par  lesdits  cardinaulx  , que  nous  tenons  et  ré- 
putons  pour  commandement,  comme  prince  ca- 
tholique et  obéissant  fils  de  l’église,  eu  sur  ce 
grand  avis  et  mesme  délibéracion  de  conseil  en 
grand  nombre  avec  pluiseurs  grands  seigneurs 
de  notre  sang  et  lignaige  et  aultres  nos  féaulx  et 
vassaulx  , subjects  et  gens  de  conseil  en  grand 
nombre,  ayant  pour  nous  et  nos  successeurs,  féaulx, 
vassaulx  et  adhérants  en  ceste  partie  , fait  et  fai- 
sons bonne  , léalle  , ferme  , seure  et  entière  paix 
et  réunion  avec  mondit  seigneur  le  roy  et  ses  suc- 
cesseurs , moyennant  les  offres  et  aultres  choses 

cy-dessgs  escriptes,  quy  de  la  part  de  monseigneur 
le  roy*et  ses  successeurs  nous  doivent  estre  faictes 
et  accomplies  ; et  lesquelles  offres  , de  nostre  part 
et  en  tant  qu’il  nous  touche , avons  agréables  et  les 
acceptons.  Et  dès  maintenant  consentons  et  faisons 
les  renonciations,  promesses,  submissions  et  aultres 
choses  dessus  déclairées , quy  sont  à faire  de  nostre 
part , et  recongnoissons  mondit  seigneur,  le  roy 
Charles,  nostre  souverain  seigneur,  au  regard  des 
terres  et  seigneuries  que  avons  en  ce  royaulme,  pro- 
mettant pour  nous,  nos  hoirs  etsuccesseurs,  parla  foy 
et  serment  de  nostre  foy  et  corps,  en  parollede  prince, 
sur  nostre  honneur  et  obligation  de  tous  nos  biens 
présents  et  advenir  quelconques , ladite  paix  et 
réunion  , et  toutes  et  singulières  choses  cy-dessus 
transcriptes  , tenir  , garder  , entretenir  et  accom- 
plir de  nostre  part , et  en  tant  que  touchier  nous 
peult  inviolablement  et  à tousjours  de  point  en 
point,  tant  par  la  forme  et  manière  dessus  escriptes, 
sans  faire  ou  venir  ou  souffrir  faire  ou  venir  au  con- 
traire cou  vertement  et  en  appert  ne  aultrement  en 
quelque  manière  que  ce  soit  ; et  pour  les  choses 
dessusdites  etchascune  d’icelles  tenir  , entretenir 
et  accomplir,  nous  submettons  à la  coercion,  con- 
clusion et  constrainte  de  nostre  sainct-père  le  pape, 
du  saint -concilie  et  desdits  cardinaulx  , légats  et 
aultres  ambassadeurs  du  concilie , et  à toutles  cours 
tant  d’église  comme  séculiers , voulant  et  octroyant 
par  icelles  etchascun  d’icelles  estre  constraints  et 
, ^ complis  par  la, censure  de  l’église,  tant  et  sy 

avant  qu’il  semblera  expédient  auxdits  cardinaulx 
et  légats  , ou  cas  que  faulte  auroil  de  nia  part 
ès  choses  a van  tdi  tes  ou  aulcunes  d’icelles,  renun- 

s 

chant  à toutes  allégations  et  exceptions  , tant  de 
droit  que  de  fait , que  pourrions  dire  ou  allégier  au 
contraire,  et  en  espéciai  au  droit , disant  que  gé- 
nérale renunciation  ne  vault  , se  l’espécial  ne  pro- 
cède et  tout  sans  fraulde , baras  ou  mabengein.  Et 
afin  que  ce  soit  ferme  chose  et  estable  à tousjours, 
nous  avons  fait  rnectre  notre  scel , en  nostre  ville 
d’Arras , le  vingt  - unième  jour  de  septembre  , 
l’an  de  grâce  1 435. 

CHAPITRE  CLXXXVI. 


Des  offres  que  le  duc  Philippe  de  Bourgongne  fist  faire  au  roy  d’An- 
gleterre, delà  part  du  roy  de  France,  pour  trouver  la  paix  des 
deux  royaul  mes , quy  ne  furent  ni  agréables  ni  receues  audit  roy 
d’Angleterre. 


En  icelluy  mois  de  septembre  , l’an  dessusdict , 
le  duc , pour  le  désir  qu’il  avoit  à la  paix  générale 
d’entre  France  et  Angleterre  , pratiqua  envers  les 
ambassadeurs  du  roy,  dessus  nommés,  ladicte  paix 
et  traictié  des  deulx  royaulmesdessusdicts.  Et  pour 
parvenir  à icelle  , furent  advisées  certaines  et 
grandes  offres  qui  se  feroient,  de  par  le  roy,  au  roy 
d’Angleterre  ; et , ad  ce  faire  et  pratiquier,  y furent 

inesseigneurs  les  cardinaulx  de  Saincte-Croix  et  de 
Cyppre  ; et  par  ung  notable  clercq  de  l’ordre  des 
frères  prescheurs  , rescripvirent  mes  seigneur  s les 
cardinaux  , audict  roy  d’Angleterre  ; et  le  duc  y 
envoya  , par  moi  Thoison-d’Or  , les  offres  grandes 
et  honnourables  que  le  roy  faisoitau  roy  d’Angle- 
terre , lesquelles  offres  seront  cy  -apprès  déclairées  ; 
c’est  assavoir  que  le  roy  offroit  au  roy  d’Angle- 
terre , moyennant  qu’il  renonchast  à la  succession  , 
til Ire  et  demande  qu’il  fesoit  à la  couronne  de 
France,  la  dqchiéde  Normandie , tout  entièrement, 
saulfet  réservé l’hommaige;  la  duchié  de  Guyenne, 
ce  de  quoi  ils  possessoient;et  tout  ce  qu’ils  tenoient 
en  Picardie  , d’anchienne  conqueste.  Et  pour  lors 
le  roy  se  vouloit  obligier  à ce  traictié  faire  ; et  pour 
che  que  le  roy  d’Angleterre  n’avoit  que  quatorze 
ans  , et  que  la  coustume  d’Angleterre  est  telle  que 
il  faut  que  ung  enfant  masle  ait  vingt  et  ung  ans 
ains  qu’il  soit  tenu  pour  eagié  ; or  , il  y a de  qua- 
torze jusquesà  vingt-un  ans,  sept  ans  ; cedict  temps, 
le  roi  d’Angleterre  ne  seroit  point  obligié  ; mais 
quand  il  seroit  en  eage  , et  ledit  traictié  de  paix 
et  offres  dessusdictes  lui  plaisoient,et  estoit  content 
de  ratifier  ledict  traictié  de  paix;  et  il  lui  plaisoit, 
pour  plus  grande  amour  et  allianceavoir  et  prendre 
madame  Arragonne  , fille  aisnée  du  roy  à mariage, 
le  roy  lui  donneroit  ; et  ou  cas  que  iceutx  traictiés 
et  offres  ne  voldroit  prendre  , il  pourroit  revenir 
à toutes  ses  premières  demandes  et  querelles.  Et 
pour  ce  qu’il  sembloit  à pluiseurs  notables  seigneurs 

du  conseil  , que  attendu  que  le  roy  d’Angleterre 
avoi  t esté  couronné  de  nou  vcl  à Paris,  roy  de  F rance  ; 

4 que  de  prime  face  , ne  vouldroit  point  de  sitost 
devenir  homme  du  roy  , me  fut  commandé  à moi , 
Thoison-d’Or , de  dire  au  roy  d’Angleterre  ou  à son 
conseil  , que  durant  la  vie  du  roy  d’Angleterre  , il 
ne  seroit  point  tenu  de  relever  la  duchié  de  Nor- 
mandie ne  aultres  tenues  du  roy  ; et  pourroit  estre 
ordonné  , s’il  lui  plaisoit , que  son*premier  fils  ou 
les  fils  aisnés  de  ses  successeurs  seroient  nommés 

* A 

ducs  de  Normandie  ; et  seroient  doresnavant  les 
lettres  des  fils  aisnés  des  roys  d’Angleterre;  et 
durant  la  vie  de  leurs  pères  , roy  d’Angleterre , re- 
leveroient  ladicte  duchié  du  roy  ; et  par  ainsi,  le 
roy  d’Angleterre  ne  releveroit  pas  du  roy.  Toutes 
lesquelles  offres  furent  par  moi , Thoison-d’Or  , 
portées  en  Angleterre;  lesquelles  ne  furent  point 
acceptées  , et  mal  prendrent  en  gré  mon  allée  ; et 
me  fut  répondu  , par  le  chancellier  d’Angleterre  , 
les  paroles  qui  s’ensuivent  : « Thoison-d’Or , le  roy 
>»  d’Angleterre  et  deF  rance , mon  souverain  seigneur, 
» a veu  les  lettres  et  offres  que  vous  lui  avez  appor- 
» tées, lesquelles  lui  ont  moult  despieu,  et  non  sans 
» cause  ; pour  lesquelles  choses  il  a assemblé  ceux 
» de  son  sangellignaige,poury  avoir  advis,  et  vous 
» en  polvez  bien  retourner  de-là  la  mer.  » Et  aultre 
réponse  je  n’eus  ; et  toutteffois  le  duc  avoit  escript 
lettres  closes  au  roy  , et  assez  gracieuses  , par  les- 
quelles il  lui  signifioit  que  ce  nonobstant  qu’il  eust 
fait  paix  an  roy  , et  que  ait  pardonné  la  mort  et 

intérest  de  feu  monseigneur  son  père,  touteffoisil 
n’entendoit  point  de  avoir  guerre  à lui  ne  à ses  voi- 
sins, mais  sevouloit  employer  de  tout  son  polvoirau 
bien  de  la  paix  générale  y et  pour  icelle  avoit  ob- 
tenu du  roy  les  offres  dont  dessus  est  faicte  men- 
cion,  lesquelles  offres  lui  sembloient  dignes  d’estre 
acceptées.  Et  quant  au  notabble  religieux  envoyé 
par  messeigneurs  lescardinaulx,  ambassadeurs  des- 
susdicts,  devers  le  roy  d’Angleterre , fut  la  réponse 
toute  telle  que  celle  de  bouche  me  fut  dict  ; et  aultre 
response  ne  firent  lesdits  Anglois.  Les  ambassadeurs 
de  France  s’en  retournèrent  moult  bernent , et  leur 
■ feit  le  duc  de  grands  dons  , tant  en  or  , argeqt , 
vaisselle,  comme  aultres  choses;  et  pareillement 
le  feit  à la  pluspart  des  grands  seigneurs  qui  là  es- 
taient ambassadeurs  ; et  ne  demoura  gaires,  après 
ce  que  lesdicts  ambassadeurs  furent  arrivés  devers 
le  roy  en  la  ville  deChinon  , que  la  royne  accou- 
cha d’un  beau  fils  auquel  le  roy  feit  donner  le  nom 
comme  le  duc  ; et  furent  les  premières  lettres  que 
le  roy  escripvit  oncques  au  duc. 

Comment  le  roy  de  France  Jura  la  paix  d'Arras  solempnellement , et 
ia  fisl  aussy  jurer  aux  grands  seigneurs  quy  estaient  entour  Juy 
et  comment  le  mariage  de  madame  Catherine,  deuxième  fille  . dû 
roy  , fut  traictié  avccqueiç  comte  de  CLarroiJois. 

Ne  demoura  gaires,  apprèsque  les  ambassadeurs 
du  roy  furent  partis  de  la  ville  d’Arras,  que  le  duc 
envoya  son  ambassade  , c’est  assavoir  messire 
Jehan  de  Croy , le  seigneur  de  Harsy,  le  seigneur 
de  Crèvecœur,  et  aullres , lesquels  avoient  char°e 
’ de  requérir  au  roy  de  faire  le  serment  de  la  paix, 
et  jurer  tous  les  articles  de  ladicte  paix  de  poinct 
en  poinct,  et  avecques  ce,  que  le  roy  fist  jurer  tous 
les  princes  de  son  sang  qui  là  furent,  et  aullres 
grants  seigneurs  qui  là  estoient.  Le  roy  recheupt 
grandement  et  honnourablement  ladicte  ambas- 
sade, et  ordonna  jour  et  heure  où  ils  jurèrent  la- 
dicte paix,  laquelle  chose  fist  solempnellement; 
et  si  le  fist  jurer  à messire  Charles  d’Anjou  ; et  à 
tous  les  aultres  grants  seigneurs  qui  entour  lui  es- 
toient; lesquels,  tous  jurèrent,  excepté  le  bastard 
diOrléans, qui  ne  le  voull  jurer,  et  s’excusa,  di- 
sant que  le  duc  d’Orléans  et  le  duc  d’Angoulesme, 
son  frère,  estoient  en  Angleterre;  et  que,  sans 
le  commandement  et  les  congiés  et  licences  d’eulx, 
ne  vouldroit  rien  faire  de  ladicte  paix.  Sy  fust 

le  roy  moult  joyeulx  , et  bien  le  debvoit  estre , car  / 
ce  (ust  le  plus  grant  bien  que  lui  advinst  oncques  ; 
et,  par  icelle,  recouvra  tout  son  royaulme,  et  se 
trouva  au-dessus  de  scs  ennemis  , craint  et  doubté 
de  ses  voisins;  et , en  telle  renommée  et  gloire  , 
régna  jusques  à la  mort;  et  qu’il  soit  vray  que 
depuis  trois  cents  ans  , n’eust  roy  en  France  quy 
mieulx  se  gouverna  que  luy.  Et  pour  revenir  à 
parler  desdicts  ambassadeurs  du  duc,  le  roy  leur 
fist  grant  ehière  et  honneur,  et  leur  donna  de 
grants  dons  ; et  là  se  traicla  le  mariage  de  madame 
Katerine,  seconde  fille  du  roy,  et  du  comte  de  Cha- 
rollois,  seul  fils  et  héritier  du  duc  , en  la  forme  et 
manière  que  cy-apprès  sera  dict. 


CHAPITRE  CLXXXVIII. 


La  coppie  des  lettres  que  le  roy  escripvit  au  duc  de  Bourgongne. 


« Très  chier  et  très  amé  cousin,  pour  ce  que 
bien  savons  que  très  grant  plaisir  prenez  à oyr 
nouvelles  de  nous  et  de  nostre  estât , vous  signi- 
fions que  grâce  à Nostre-Seigneur , nous  sommes 
en  très  bonne  santé  et  disposition  de  nostre  per- 
sonne , et  que  pareillement  désirons  estre  et  sa- 
voir de  vous  et  de  vostre  estât,  duquel , et  de  vos 
nouvelles,  nous  veueillez  souvent  rescripre  et 
acertener;  car  d’en  oyr  en  bien  nous  sera  très  grant 

resjouissement  et  plaisir;  et  comme  autrefois,  vous 
avons  rescripl  que  par  vos  gens  et  ambassadeurs 
retournés  devers  vous,  vous  avez  peu  savoir  com- 
ment nous  avons  esté  très  contents  et  très  parfaite- 
ment joyeulx , quant  par  la  révélation  de  beau - 
cousin  de  Bourbon  , de  Aiehemmont  et  de  Ven- 
dosme , de  nostre  amé  et  féal  chancellier,  de  nostre 
cousin  Christofle  de  Harcourt , et  d’aultres  , nos 
gens , qui  ont  esté  à Arras,  devers  vous , avons  esté 
acertenez  plainement  du  bon  et  finable  appoincte- 
ment  pris  et  formé  avec  vous,  touchant  la  bonne 
amour,  paix  et  union  d’entre  nous  et  vous,  qui  es- 
toit  la  chose  en  ce  monde , que  tousjours  avons  plus 
pourquise  et  désirée;  espérant  fermement  que  tout 
bien  s’en  ensieuvra  à la  gloire  et  louange  de  Nostre  - 
Seigneur,  et  à la  bonne  prospérité  de  touttes  nos 
affaires  et  les  voslres , et  mesme  de  toutte  la  chose 
publicque  de  nostre  royaulme,  et  semblablement 
de  touttes  vos  seignouries.  Et  ad  ce  que  tout  le 
monde  puist  mieulx  congnoistre  et  percevoir  que 
de  vray  intérest  avons  accepté,  voulions  et  dési- 
rons icelle  paix  inviolablement  entretenir,  et,  en 
tant  que  polroit  estre  possible,  augmenter  et  ac- 
croistre  la  proximité  et  affinité  d’entre  nous  et 
vous  de  nostre  propre  mouvement,  apprès  ce  qu’il 
a plu  à notre  créateur  délivrer  aujourd’hui  nostre 
très  chier,  très  amée  compagne  , de  ung  beau-filz  à 
la  santé  d’elle  et  de  l’enfant,  vous  avons,  nonobs- 
tant vostre  absence , esleu  et  nommé,,  par  affection 
cordiale,  pour  estre  nostre  compère,  et- pour 

donner  vostre  nom  à nostredit  fislz,  et  le  avons 
faict  tenir  de  par  vous  , sur  les  saincts  fonts  de 
baptesme,  par  nostre  cousin  de  Bourbon,  vostre 
frère,  et  par  beau-frère,  Charles  d’Anjou  ; les- 
quels, eu  représentant  vostre  personne,  lui  ont 
donné  vostre  nom;  et  pour  la  confiance  que  nous 
avons  que  doyez  estre  joyeulx  de  la  nativité  de 
nostredict  filz,  et  de  ce  que,  comme  dict  est , lui 
avons  faict  donner  et  porter  vostredict  nom,  le  vous 
rescripvons  et  faisons  savoir  par  cestui  propre  mes- 
sage , que  pour  ce  envoyons  devers  vous , vous 
priant,  que  en  ayant  considération  à votre  bonne 
intention,  véuilliez  avoir  agréable  ce  que 'faict 
en  avons,*  et  répuler  nostredict  filz  pour  vostre 
filleul , comme  se  en  propre  personne  le  eussiez 
levé  et  tenu  sur  les  saincts  fonts;  car  Dieu  scet 
qu’en  toulte  bonne  amour  et  intention  l’avons  ainsi 
faict,  et  mesme  pour  toujours  mieulx  accroistre 
et  continuer  amour  entre  nous  et  vous,,  nostre 
lignée  et  la  vostre.  En  oultre  , vous  prions  bien 
que  la  personne  et  bonne  délivrance  de  nostre 
beau-frère,  le  roy  de  SézilJe,  dont  autrefois  vous 
avons  bien  espécialement  escript , vueilliez,  pour 
l’amour  de  nous,  avoir  en  bonne  mémoire  et  re- 

i 

commandation  , et  tellement  que  selon  que  nostre 
fiance  y est,  que  briefs  s’en  doive  percevoir  de 
nostre  intercession,  car  tout  le  plaisir  bien  et  cour- 
toisie que  lui  ferez,  répu  tons  à nous  estre  faict 
semblablement.  Et  vous  prions  d’avoir  la  personne, 
estât  et  bon  droict  de  nostre  cousin  , l’évesque  de 

Tournay , pour  singulièrement  recommandé,  et 
que  soyez  content  de  lui , et  qu’il  demeure  pai- 
sible en  son  évescliié , selon  ce  que  autrefois  vous 
avons  requis  et  rescript  , sans  lui  donner  sur  ce 
aulcune  vexation  , et  vous  nous  ferez  très  agréable 

V O 

plaisir.  Au  surplus,  de  nos  nouvelles  qui,  de  par  # 

la  grâce  de  Dieu,  sont  depuis  ladicte  paix  pros- 

pérées,  et  de  jour  en  jour  prospèrent  de  bien  en 

rnieulx,  que  désormais  plus  encore  feront  par 

vostre  bon  aide  et  moyen,  vous  en  polrez  estre  en 

brief  informés  pleinement,  par  vos  aul très  gens  qui 

encoires  sont  ici,  et  qui , dedans  briefs  jours,  doib- 

verit  partir  pour  retourner  par-devers  vous.  Pour 

cbe,  de  cette  heure  plus  avant  ne  vous  rescripvons. 

» Donnéà  Chinon  , le  quatrième  jour  de  février; 

» et  ainsi  signé,  Charles. 

» Et  plus  bas,  Picquart.  » 

♦ 

• _ LL  1 ■ LL.1ÜÜL1..  ■ 5 — ' .J1  _ ■■  J J.  

« 

CHAPITRE  CLXXXIX. 

La  coppie  de  la  response  que  le  duc  de  Bourgongne  fist  aux  lettres 

du  roy. 

<(  Mon  très  redoubté  seigneur,  je  me  recommande 
à vous , tant  et  si  humblement  que  je  puis  ; et  vous 
plaise  sçavoir,  mon  très  redoubté  seigneur,  que  j’ai 
receu  vos  gracieuses  et  bénignes  lettres,  qu’il  vous 
a pieu  moi  envoyer  ; parlesquelles,  de  vostre huini- 

lire  , m’avez  signifié  le  bon  effect  et  disposition  de 
vostre  personne,  et  comment  parrr.es  gens  et  ambas- 
sadeurs qui  ont  esté  devers  vous,  j’ai  peu  savoir  que 
vous  avez  esté  content  et  parfaictement  joyeulx  , 
quant  parla  relation  de  beau-frère  de  Bourbon  et 
Richemont , beau-cousin  de  Vendosrne,  et  d’âul- 
tres,  vos  gens,  qui  ont.esté  devers  moi  à Arras,  avez 
esté  content  plainement^du  bon  final  appoincte- 
ment,  prins  et  fermé  avec  moi  , touchant  la  bonne 
paix  et  union  d’entre  vous  et  moi  , qui  est  la  chose 
en  ce  monde  , que  tousjours  avez  pourquise  et  dé- 
sirée , afin  de  inviolablement  entretenir , et , en 
tant  qu’il  polroit  estre  possible,  augmenter  et 
accroistre  la  proximité  et  affinité  d’entre  vous  et 
moi  de  vostre  propre  mouvement.  Apprès  ce  qu’il 
a pieu  à nostre  créateur  délivrer  madame  la  royne 
vostre  compagne,  d’ung  beau  fils  à la  santé  d’elle 
et  de  l’en  faut  ^nonobstant  mon  absence  m’avez 
esleu  et  nommé  par  affection  cordiale,  pour  estre 
vostre  compère  , et  pour  donner  mon  nom  à mon- 
seigneur vostre  filz  , et  l’avez  faict  tenir  de  par  moi 
sur  les  saincts  fonts  de  baptesme  , par  ledict  frère 
de  Bourbon  , et  par  beau-cousin  , Charles  d’An- 
jou ; lesquels,  en  représentant  ma  personne  , lui 
ont  donné  mon  nom  ; et  pour  la  confiance  que 
advez  que  doye  estre  joyeulx  de  la  nativité  de 
monseigneur  vostre  filz , et  de  ce  que  lui  faicles 
donner  mon  nom.  Le  m’avez  escript  et  faict  savoir 
par  ces  lui  propre  message , que  pour  cette  cause 
avez  envoyé  devers  moi , afin  que  , en  ayant  consi- 

dération  à voslre  bonne  intention  , veuille  avoir 
agréable  ce  que  faiclen  avez  et  réputer  vostredict 
fils  pour  mon  fillœl  , comme  se  en  personne  l’eusse 
levé  et  tenu  sur  lesdicts  saincls  fonts  de  baptesme. 
Si  vous  plaise  savoir,  mon  très  redoubté  seigneur, 
que  de  votre  bon  estât  et  disposition  , et  aussy  de 
la  délivrance  de  madite  dame  votre  compaigne  , 
j’ay  esté  et  suis, comme  raison  est,  tant  parfaitement 
joyeulx  qu’en  ce  monde  plus  ne  pourroye,  priant 
Nos  t re-Seigneur  Jésus- Christ  que  par  sa  miséri- 
corde veuille  à vous  , à madame  et  à vostre  noble 

• % « * i 

lignée  , donner  telle  et  sy  bonne  prospérité,  que 
par  moy-mesme  le  vouldroye  et  pourroy  mieulx 
souhaidier.  Et  puisque  votre  humilité  désire  démon 
estât  estre  acertené,  il  est  vray  mon  très  redouté 
seigneur,  que  je  , ma  très  chière  et  très  amée 
compaigne  , et  mon  fils  de  Charçllois  , estions  en 
bonne  santé  de  nos  personnes  , grâces  à Dieu  le 
tout-puissant  , quy  semblable  nous  veuille  tout 
tamps  envoyer  ; et  vous  remcrehie  , mon  très  re- 
doublé seigneur  , tant  humblement  et  cordiale- 
ment que  faire  le  puis  , de  la  très  singulière  amour 
et  affection  que  de  votre  grand’  bonté  m’avez  mon- 
trée , en  me  avoir  en  mon  absence  , de  votre  mou- 
vement, esleu  pour  estre  parin  de  mondit  seigneur 
vostre  fils  et  luy  donner  mon  nom;  car  plus  grand 
r honneur  ne  me  pourroit  être  faict , et  certaine- 
ment je  l’ay  plus  agréable  et  à greigneur  plaisir 
que  dire  ne  pourroye , parquoy  je  congnois  vérita- 
blement que  se  le  cas  se  polvoil  offrir  plus  grand  , 

que  plus  volontiers  le  eusssiez  fait  et  feriez  , à la 
contemplation  de  ladite  paix  et  union  ; laquelle  , 
com  ne  Dieu  sait  , je  suis,  très  parfaitement  et  sur 
touttes  choses . désiran  t de  l’enlretenement  par  moy 
et  les  miens  garder  et  entretenir  ; car  par  le  moyen 
d icelle,  le  peuple  et  chose  publique  de  votre 
royaulme  et  des  pays  ypkins > sera  au  bon  plaisir 
de  Dieu  délivré  de  la  très  angoisseùse  et  pi- 
toyable persécution  où  long-tamps  ils  ont  esté; 
à laquelle  paix  et  union,  quant  à mon  honneur  l’ay 
peu  bonnement  faire,  j’ay.  esté  très  enclin,  disposé 
et  volontaire;  et  oncques  sy  grand’  joie  ne  me 
advint,  que  quant  j ay  peu  veyr  le  tamps  qu’elle 
a esté  réformée;  dont  je  loue  le  hault  roy  des  roys, 
quy  est  auteilr  de  vraie  paix.  Mon  très  redoubté 
seigneur , sur  ce  qu  il  vous  a pieu  moy  rescripre 
•*  touchant  l^paiii*cousin  le  roy  de  Sézille  , j’ay  en- 
tendu qu  i 1 ïwiefm e n t envoyer  de  ses  gens  de- 

4 .vers  moy , lesqults.  venus  ei  oys  , je  ferav  en  son 
^ taict;  pour  I honneur  et  révérence  de  vous , ce  que 
bonnement  me  sera  possible  de  faire  ; et  au  regard 
de  messire  Jehan  de  Harcourt,  dont  vos  lettres  font 
mention  , je  vous  en  a y par  deulx  fois  fait  savoir 
mon  intention  et  les  causes  quy  ad  ce  me  meuvent  ; 
parqncy  , mon  très  redoubté  seigneur , je  vous  sup- 
plie très  instamment  qu’il  vous  plaise  escripre  à 
| notre  saint-père  le  pape,  qu’il  veuille  translater 
ledit  messire  Jehan  aultre  part,  et  avoir  mon  amé 
et  féal  conseiller  l’archidiacre  , chief  de  mon  con- 
seil en  l’absence  de  mon  chaneellier,  pour  singu- 

Jièrement  recommandé,  en  manière  que  sa  pro- 
motion , que  je  ay  désirée  , puist  briefmenl  sortir 
son  efTeét , et  vous  me  ferez  très  parfaicte  amour 
et  plaisir  , etc.  » 


CHAPITRE  CXC. 


f 

La  cinquième  feste  et  chapitre  de  la  Thoison-d’Or  fut  tenue  à 

Brouxeiles. 


Le  cinquième  chnppitre, feste  et  solempnité  delà 
devantditeordredelaThoison-d’Or;  futtenneàBru- 
xelles,  à la  Saint-Andrieu,  audit  an  mil  quatre  cents 
trente  cinq;  à laquelle  feste  furent  en  personne  avec 
le  duc, souverain  duditordre,  les  seigneurs  cy-après 
nommés  : premier,  le  seigneur  de  Roubaix,  messire 
Hue  deLannoy  , le  comte  de  Ligny  , le  seigneur 
de  Croy  , messire  Jacques  de  Brimeu.,  le  comte  de 
Meurs  , le  seigneur  d’Anthping  , le  comte  de  Cha- 
rolïois  , messire  Rolanl  d’Utekercque,  messire  Da- 
vid de  Brimeu  , le  seignéur  de  Commines  , messire 
Guilbert  de  Lannoy  , le  seigneur  de  Ternant , le 
seigneur  de  Créquy  , le  seigneur  de  ITlle-Adam  , 
messire  Florimont  de  Brimeu  , messire  Baudoin 
de  Lannoy , messire  Simon  de  Lalaing  , le  seigneur 
de  Crèvecœur,  le  basfard  de  Saint-Pol , le  comte  de 
Vernembourg.  S’ensuivent  ceulx  quy  comparurent 
par  procureurs:  les  seigneurs  de  Saint-Georges  , 

messire  Antoine  de  Vergy , le  seigneur  de  Jon- 
velle  , le  seigneur  de  Charny  , messire  Jehan  de 
Croy  , messire  Jehan  de  Vergy  , messire  Baudot  de 
Noyelle,  messire  Guy  de  Pontailler,  le  seigneur 
de  NeufchaMel.  Au  tarnps  d’icelle  solempnité  et 
chappitre  , n’avoir  nui  des  chevaliers  d’iceluy 
ordre  allé  de  vie  à trépas.  Se  commencèrent  en 
chappitre  à procéder  aulx  corrections  et  requestes, 
lesquelles  durèrent  par  l’espasse  de  quatre  jours  , 
car  il  y avoitde  grands  et  pesantes  matières  et  re- 
questes quy  pour  lors  lurent  bail  liés. 


CHAPITRE  CXCL 

$ 

De  la  proposition  que  le  souverain  baillif  de  Flandres  fist  par  le  com- 
mandement et  en  présence  du  duc  de  Bourgongne , comte  de  Flan- 
dres, et  aux  doyens  jurés  et  mestre  de  bourgeoisie  de  la  ville  de 
Gand  -,  et  la  réponse  faicte  sur  icelle. 

4 

Le  lundy  huitième  jour  de  mars,  Pan  dessusdit , 
en  la  présence  des  eschevins  des  deulx  bans  en- 
semble , les  deulx  doyens  et  tous  les  aultres  doyens 
et  jurés , et  les  membres  de  bourgeoisie  , dedans 
la  ville  de  Gand,  fut  pronunchié  parla  bouche  du 
souverain  baillif  de  Flandres  , a commandement 
du  duc  , ce  quy  s’ensuit.  Quant  le  duc  fut  assis  en 
sa  chaière , et  qu’il  donna  CQngié  et  commande- 
ment au  dit  souverain  de  dire  sa  parole,  il  commença 
et  dist  : « Vous  , seigneurs  généralement-,  nostre 

1res  redoubté  seigneur  et  prince  vous  Fait  dire 
parmoy,  avons  tous,  bon  jour,  et  vous  remercie 
de  ce  qu’il  vous  trouve  en  sy  nottable  nombre. 
» Notre  très  redoubté  seigneur  et  prince  naturel  , 
que  vous  véez  ichy  devant  vous  en  présence  , 
est  cy  venu  d’encosté  vous , pour  une  chose  quy 
moult  luy  toucheau  cœur,  etplusque  nulleaultre 
qu’il  eust  oncques  à faire,  laquelle  il  m’a  com- 
» mandé  de  vous  dire  „ que  se  vous  vueilliez 
mieulx  prendre  en  gré  que  je  ne  vous  sauroie 
dire  , car  je  ne  suis  pas  aprins  à parler  espéciale- 
ment  et  de  si  hault  matière  , je  vous  diray,  sous 
» la  correction  de  sa  révérente  princeté  , voussei- 
» gneurs  généralement , que  nostre  très  redoubté 
» seigneur  a intention  que  vous  ayez  en  bonne  re- 
» tenue  et  retentive  la  journée  quy  a esté  à Arras , 
» touchant  la  paix  quy  fut  fermée  entre  le  roy  de 
» France  , nostre  souverain  seigneur,  et  luy  y à la- 
» quelle  paix  le  a voient  meu  deulx  principales 
» causes,  la  première,  très  misérable  povreté  et 
destruction  , quy  long-temps  avoient  régné  de- 
dans la  couronne  de  France,  comme  il  avoit  veu 
par  expérience , descendant  de  son  pays  de  Bour- 
gongne , et  venant  en  son  pays  de  Flandres  , que 
les  chevaulx  quy  en  sa  compaignie  venoient  , 
» mouroient , que  les  povres  gens  mangeoient  et 
>»  se  combattoient  pour  avoir  la  char  , laquelle 
» chose  luy  estoit  grevable  à véoir  , et  l’advisa  en 
» grand’  compassion  , avec  tant  d’aullres  diverses 
» maleurtésetchetivetésquy  régnoientou  royaume 

»>  de  France,  quy  estaient  innumérabïes  à dire. 
»>  L’aultre  point  esloit  la  remembrance  qu’il  avoit 
» eue  du  pape  Martin  de  saincte  mémoire  , plui- 
» seurs  fois  et  par  divers  temps  , parquoy  il  estoit 
»»  sémons  , nu  nom  de  Dieu  , de  s’employer  à paix 
» et  d avoir  compassion  sur  la  couronne  de  France, 
» pareillementdenotresaint-pèrele  papeEugennes, 
» quy  à présent  est,  et  semblablement  du  saint 
» concilie,  de  cardinaulx  , d’archevesques  et  aul- 
» très  sai notes  gens.  Mon  très  redoubté  seigneur  , 
» meu  de  pitié,  et  doublant  le  péril  de  Dieu,  s’est 
» appliqué  à paix  et  a fait  meclre  une  journée  en 
» sa  ville  d’Arras,  où  il  estoit  escripfau  roy  d’Angle- 
» terre  , et  à aultres  seigneurs  et.  princes  de  son 
» sang  qu’ils  y envoyassent  leurs  ambassadeurs  ; 
» car  mon  très  redoubté  seigneur  se  vonloit  pener 
» de  faire  une  paix 'générale.  A laquelle  journée 
>»  fut  envoyé  le  cardinal  de  Saincle-Croix  par  nostre 
» sainct-père  le  pape , le  cardinal  de  Cippre  de  par 
»»  le  sainct  concilie  , et  aultres  évesques  et  prélats 
» en  grand  nombre.  Et  avoit  mon  très  redoubté 
» seigneur  , tant  fait  que  aulx  Ariglois  fut  consenti 
» l’ung  tiers  et  meilleur  tiers  de  la  couronne  de 
» France,  ce  qu’ils  ne  vouldrent  point  accepter; 
» et  se  excusèrent  sur  le  josne  tamps  et  eage  du 
» roy  d’Angleterre  ; sur  quoy  leur  fut  consenti  le 
» tamps  de  sept  ans  , en  la  fin  duquel  sept  ans  , il 
» pourroit  estreàson  choix  de  accepter  ladite  paix 
» ou  de  estre  en  tel  estai  que  il  estoit  ad  ce  jour , 
» laquelle  chose  ne  vouldrent  accepter  ; ains  se 


« 

» partirent  les  ambassadeurs  d’Angleterre  de  la 
» ville  d’Arras , sans  rien  vouloir  emprendre  aul- 
» cune  charge  ne  prendre  charge  de  reporter  aul- 
» cune  chose.  Mon  très  redoublé  seigneur  cecon- 
» sidérant , et  par  la  diligence  quy  luy  futfaictede 
» par  lesdits  cardinaulx  , accepta  ladite  paix  parti- 
culière  ; et  pour  soy  mectre  en  son  devoir,  fit 
» aulxdits  Anglois  avoir  trois  mois  de  jour,  dedans 
» lesquels  ils  pouvoîent  estre  comportés  à ladite 
» paix,  s’il  leur  eust  plu  ; et  pour  ce  que  mon 
» très  redoublé  seigneur  se  voult  mieulx  mectre 
» en  son  debvoir  , lesdits  cardinaulx  ont  envoyé 
» de  par  eulx  nottables  docteurs  , pour  sommer  le 
» roy  d’Angleterre  qu’il  voulsist  accepter  cette 
» paix;  et  semblablement  y envoya  mon  très  re- 
» doublé  seigneur  le  roy  d’armes  de  la  Thoison- 
» d’Or.  Aulxquels  ambassadeurs  ne  roy  d’armes  # 
»»  ne  fut  baillée  aulcune  réponse;  mais  fut  mis  ledit 
» roy  d’armes  en  une  chambre  fermée  ; et  luy 
» furent  dictes  pluiseurs  rudes  parolîesjet  fut  me- 
» nacié  d’eslre  noyé  ; et  aussy  dirent  pluiseurs  pa- 
» rolles  touchant  la  personne  et  princeté  de  mon 
» très  redouté  seigneur , combien  que  telles  per- 
» sonnes  sont  accouslumées  d’aller  franchement 
» en  toutes  places,  et  aussy  que  nostre  trèsredoubté 
» seigneur  peult  sentirqu’ilsont  intention  *de  tour- 
» ner  tout  le  courroux  sur  luy  et  ses  pays , comme 
» il  peut  apparoir,  et  que  mondit  seigneur  est 
» plus  à plain  informé  , et  que  ils  ont  envoyé  der 
» vers  l’empereur,  l’archevesque  de  Coulongne  , 

» l’évesque  de  Liège , le  duc  de  Gneldres , 
» le  duc  de  Mons , le  comte  de  Meurs  et  le 
» comte  de  Nevers  , afin  qu’ils  volsissent  estre 
» ennemis  à notre  très  redoubté  seigneur  et 
» prince.  Semblablement  peut  apparoir  leurinati- 
» vaise  intention  , car  ils  ’ ont  rescript  aulx 
» villes  de  Hollande  etZellande  pour  iesinjurer; 
» et  que  à mon  très  redoubté  seigneur  ils  ne 
» feissent  assistance  nulle,  enlx  offrant  partout 
»>  grands  sommes  de  deniers.  Lesquelles  lettres,  les 
» bonnes  villes  de  Hollande  , ont  envoyé  à mon 
» très  redoubté  seigneur  , luy  priant  que  sur  ce 
» il  voulsist  faire  telle  réponse  qu’il  luy  plairoit , 
» fust  à venir  à paix  ou  à guerre.  Pareillement 
» peut  apparoir  leur  mauvaise  volonté  ; car  en  An- 
» glelerre  , depuis  la  paix  d’Arras  , ils  ont  occis 
» certain  nombre  de  Flamands  et  noyés  ; et  aussy 
» ont  pris  sur  la  mer  certain  nombre  de  vaissaulx 
>»  quy  a voient  charge  et  avoir  de  Portingal  et  des 
» Flamands.  AuPortingal  alors  renHirentleur  avoir, 
» et  retinrent  l’avoir  des  Flamands,  disant  que  à 
» mon  très  redoubté  seigneur,  ils  feroient  guerre  de 
» feu  et  de  sang.  Aussy  s’en  sont-ils  mis  en  peine  de 
» prendre  par  traison  sa  ville  d’Ardre,  dont  les  mal- 
» faicteursqui  le debvoient avoir  livré  sont  ès mains 
» de  nostre  très  redoubté  seigneur.  Et  combien  que 
» mon  très  redoubté  seigneur  avoit  intencion  de 
» vivre  à paix  , et  ses  pays  tenir  en  bonne  justice , 
» ce  ne  luy  peuit  advenir , dont  il  luy  desplait;el, 
>»  puisque  il  se  veult  defFendre  , luy  semble  que 

» en  nulle  manière  il  ne  se  peult  mieux  deflfendre 

» queaequerreson  paternel  patrimoine  et  hérilajge, 

» quy  est  la  ville  de  Calais  , et  laquelle  est  perpé- 

» tuelles  marge  de  ses  pays  de  Flandres  et  d’Ar- 

» lois;  pour  laquelle  ville  de  Calais,  son  pays  de 

» Flandres  prend  innumérable  dommage  et  perte  ; 

))  etaadviséqueson  pays  de  Flandres  est  fondé  sur 

» la  drapperie,et  que  la  laine  d’Angleterre  est  mise 

» si  hault,  que  les  marchants  ne  peuvent  prouffiler; 

» et,  plus  eslre,  il  faut  payer  ung  tiers  de  buillon  , 

» et  bailler  deulx  phlorins  pour  ung  noble;,  par  les- 

» quelles  instilucions  et  ordon nances  la  mohnoye  de 

» nostretrèsredoubtéseigneurseroiten  voie  de  aller 

» néant,  et  son  pajs  estre  sans  gaignaige ; et  aussy 

» trouvoit  mon  très  redoubté  seigneur  que  la  laine 

» d’Espaigneetd’Escoche  se  commençoient  à régler 

» selon  l’Englesse  , et  que  l’ën  acceptoit  lesdicles 

» laines  autant  que  l’en  soulloil(avoitcoutume)faire 

» les  Englesses.Mon  très  redoubté  seigneur  advisant 

» queson  peuple  croissoit,  et  marchandise  et  gaigna- 

» gnediminuoienten  sonpays,etquebonnementn’y 

» pouvoientdemoureren  estât;  et  aussy  considérant 

» la  mauvaise  in tencion  des  Anglois,  voulloit  faire, 

° # 7 
» comme  bon  droicturier  seigneur* et  prince,  et 

>;  comme  bon  pasteur,  et  voulloit  oster  le  loup  hors 

» des  brebis  ; et  estoient  son  in  tencion  et  vollenté, 

» par  la  grâce  de  Nostre-Seigneur,  et  à l’ayde  des 

» bon  nés  gens  de  la  ville  de  Gand,  d’avoir  et  recon- 
« .«  © 

» querre  son  héritage  , et  de  pour  che  mouvoir  sa 

» son  sang*,  et  tousses  bons  au  lires  subjects;  et  leur 
» faisoit  prier, surtout  le  service  que  jamais! uy  pour- 
» roient  faire,  et  sur  la  foy  et  serment  .qu’ils  leur 
» doibvent,  queen  che  il  iuy  voulsissent  faire  assis- 
» lance,  en  quoy  ils  luy  feroient  le  plus  grant  plaisir 
» et  agréable  service  que  oncque  Iuy  feirent;  et  que 

» en  che  ils  voulsissent  ensuyrles  traces  de  leurs 

• • * » • * » s 

» devanciers,  quy,par  pluiseurs  et  diverses  fois, 
» avoient  faict  aux  seigneurs  et  princes,  ses  devan  - 
» ciers , de  bonne,  mémoire , comme  au  Pont-à- 

• * • y ' ‘ , * * * . » 

» Choisy,  en  Brabant,  à Hem,  en  Vermandois,  etail- 
» leurs;  que  en  che  ils  voulsissent  adviser  comment 
» c’estoit  prèsd’iceulx  ses  pays,  et  quesouIJoitestre 
» Flandres  anciennement,  et  le  granl  dommage  de 
» son  pays  de  Flandres  et  tous  les  aultres  pays  en 
» prendroient,et  aussy  que  en  che  voulsissent  pen- 
» sera  l’amour  de  nostre  très  redoubté  seigneur  et 
» prince,  quy,  par  sa  puissance  et  bien  conquis, 
» oultre  plus  de  deulx  cents  lieues,  et  jusques  à 
))  Lyon  , sur  le  Rosne,  grant  nombre  de  villes  et 
a fermetés;  et  s’ilestoit  ainsy,  que  ils  cessent  ces- 
» tuy,  quecheseroit  grandement  à son  déshonneur 
» etd’iceulx  ses  pays;  et  grandement  àson  honneur 
» et  à l’honneur  d’eulx  ; se  il  le  conquéroit  , et 
» qu’il  en  seroit  mémoire  aussy  longuement  que  le 
» monde  dureroit,  et  che  on  mecteroit  en  chroni- 
» ques grandement  à leur  honneur.  Et  pour  chèque 
» personne  de  prince;  et,  avecque  che,  détour 
» ceste  cause,  travailler  les  princes  et  seigneurs  de 

» t 

» aulcunspourroient  dire  que  il  selesseroit  conten- 
» ter  d’argent,  il  h’est  pas  ainssy;  car  il  aime 
» rnieulx  vostre  service  que  chè  que  luy  donnissiez 
» ung  million  d’or.  Sur  laquelle  requeste  mon  très 
» redoubté  seigneur  requierre  avoir  response  de 
» vousquy  soit  bonne  , et  à demain.  » 

Lors  parla  mon  très  redoubté  seigneur  de  sa 
bouche  ces  mots  : «Mes  bonnes  gens,che  que  vous 
»>  a dict  est  tout  vrày,  et  vous  prie  que  m’ay- 
» diez  à conquerre  mon  héritage , et  vous  me 
» ferez  le  plus  grant  plaisir  et  service  que  jamais 
me  pourriez  faire , et  le  recongnoislrai  toutle 
» ma  vie.  » 

Lendemain  matlin,  neuvième  jour  dudict  mois 
de  mars,  vint  le  duc,  à heure  de  douze  heures, 
sur  la  loge  des  Foulons,  où  sa  réponse  luy  fut 
donnée  par  la  bouche  de  maistre  Bouts  de  la  Helle , 
pensionnaire  de  la  ville  , en  telle  manière  qu’il 
s’ensieult  : 

« Trè^  chier  seigneur  et  prince  naturel , les 
» trois  membres  de  cette  ville  de  Gand  ont  esté 
»?  assemblés,  chascun  à sa  place,  où  ils  ont  ac- 
» coustumé  d’assembler;  et  sur  che  qtie,  à la 
» requeste  quy  hier  leur  fut  faicte  par  monsei- 
» gneur,  nostre  souverain  baillif  de  Flandres  , 
» de  par  l’humilité  de  vostre  princeté,  sur  che 
>j  ferme  sont  d’ung  accord  de  rendre  à vostre  per- 
» sonne  de  princeté  ceste  response  que,  par  l’ayde 
» de  Dieu  et  de  vos  aultres  subjects  'et  bien  veuil- 
» lants,  ils  vous  ayderont  à conquerre  vostre  héri- 

» tage  et  patrimoine;  et  ad  che  vous  présentent 
» corps  et  avoir  , priant  à l’humilité  de  vostre 
» princeté  que  ceste  response  vous  soit  agréable, 
» et  que  vous  le  veuillez  avoir  en  vostre  recom- 
» mandacion  et  princeté.  Amen . » 


Fin  des  Mémoires 

de  Jean  Lefebvre  y seigneur  de  Sàikt-Remy. 

APPENDICE. 


Malgré  la  défense  faite  par  Henri  V, 
non-seulement  de  chanter,  mais  même 
de  composer  des  vers  en  l’honneur  de 
son  triomphe  d’Azincourt,  il  existe  ce- 
pendant dans  les  bibliothèques  d’An- 
gleterre , plusieurs  poèmes  anglais  du 
temps  sur  ce  sujet.  Th.  Hearne,  dans 
son  édition  de  la  vie  de  Henri  V , par 
Th.  JElmham,  rapporte  en  Appendice 
le  morceau  suivant,  tiré  des  manuscrits 
de  la  bibliothèque  du  Musée  Britanni- 
que ( Vitellius . D.  XII , II , fol.  1 1 4). 

APPENDICE. 

The  siégé  of  Harflet  etbatayl  of  Agencourt,  by  K.  Henry  Y. 

Ouhe  king  at  Westmester  he  laye, 

And  his  bretheryne  everich  one , 

And  many  other  lordes , that  ys  no  nave. 

The  kyng  to  them  corne  a none , * 

« Serys,  he  sayde,  be  swete  Sen  John , 

» To  Frawnce  I îhynke  to  take  the  wave, 

» To  wreke  me  there  upon  my  fone , 

» And  get  my  lond  , if  it  I maye. 

» Of  good  conseille  y wole  youe  praye , 

» What  ys  youre  will,  that  y schall  do?  » 

The  dewke  of  Garance  then  gan  say  : * 

» My  lorde , it^ys  my  will  yt  be  so.  » 

And  other  lordes  answeryd  therto 
And  sayd  : « We  holde  hit  for  the  bfcste, 

« Wit  yove  we  bethe  redy  for  to  go 
» Wyle  the  brethe  will  we  lest  ». 

« — Gramercy,  lordynges  » , sayd  oure  kyng, 

✓ 

« I schall  yowe  quyte,  zif  y maye. 

» Y warne  yowe,  he  sayd  bothe  old  and  zong. 

»>  Wake  yowe  redy  w*  oute  delay, 

*>  Atte  Southe  Hamtone  to  take  yowre  day e. 

» At  sent  Peterys  tyd,  at  Lamas, 

» Be  the  grâce  ofGod,  that  ys  no  naye. 

» Over  the  salte  see  y thynke  to  passe  ». 

The  kyng  let  orden  than  full  rathe , 

Hertely  and  wl  good  chere , 

His  grette  gonnes  and  engynes  bothe , 

And  scbyppyd  hen\at  London  ail  y fere , 

Wit  ail  hys  lordys  sothe  to  say. 

The  Mayere  was  redy,  and  met  him  there , 

« With  thecraftcys  of  London  in  good  aray. 

« Hayll,  comlye  king,  the  Mayer  gan  say , 

» The  grâce  of  God  now  be  wt  ihe  , 

>»  And  spede  yone  zow  well  in  youre  jprnàye' 
» Almythy  God  iu  trenyte , 

» And  gravent  zow«ber  more  degrc  , 

» To  fel  yowre  enemyes  nyzt  and  day* 

» Amen , ».  Seyd  ail  the  comenle  : 

««  Gramercy,  serys,  » oure  kyng  gau  say  , 

To  sent  Poulys  than  he  holde  the  way , 

And  offeryd  ther  full  wordely. 

And  so  then  to  the  quene , lhat  uys  no  nay , 

1 le  toke  hys  levé  full  revereutlye. 

Thorow  outt  london  than  gan  he  Tyde , 

To  sent  Gorge’s  he  com  iu  hy , 


And  there  he  offred  lhat  y we  tyde , 

And  many  olher  iordys  lhat  werc  hqn  by. 

To  Southe-IIamton  l^e  went  unto  that  stroud  , 
For  solhe  he  wolde  no  lenger  dwelle. 


There  fore  here  travail  was  quyte  fui  well , 
They  wold  hâve  made  a quent  affray. 


Ho  he  was  solde  certenly. 

« Syr , he  sayde , there  ys  schoche  a mane , 
» Thys  day  thynke  youe  to  betray.  » 


« My  nowne  trwc  knyght  be  God  veray.  » 
They  thqt  had  liim  sold,  they  song , welaway  ! 
Here  lyves  they  losl  full  sone  a none. 


1 5oo  schyppys  there  he  fond , 

W*  stremeres  and  top  castels, 

Lordes  of  thys  lond  oure  kyng  gan  sell 
For  a mylyon  of  goode,  as  I here  say. 


The  Elle  of  Marche,  the  sothe  to  say , 
That  ys  grasyos  in  ail  degre , 

He  warnyd  the  kyng , that  y s nonaye , 


— Gramercy,  cossen  » , sayd  oure  kyng  so  fie  ; 

Oure  kyng  zyd  wt  ryall  aray 
And  saylde  fayre  one  the  sait  sec . 

To  saynes  mowle  tell  that  he  corne, 

And  Londyd  atRedecans,  thesothe  to  saye, 
On  our  lady  daye  eve  the  Sompcyon.  • 
In  Normandie  his  banerys  he  gan  display , 
Aud  to  Harflete  he  toke  the  way. 

He  mosterde  fayre  be  fore  the  toune, 

And  otherlordgp,  thatnys  no  nay, 

W*  banerys  bryzt  and  penoun. 

And  there  they  pyzthere  tentysse  adowne, 
That  weryn  on  browys  w*  armys  gaye. 

Fyrst  the  kyng’s  tente  w*  the  crowne , 

Aud  other  lordys  w*  Good  aray. 


« My  brother  Garance , oure  kyng  gan  say , 

V 

» The  toder  syde  of  the  touâe  ze  shall  kepe 
» Wyzt  my  dowzter,  and  w*  her  maydynys  gay , 
» To  wake  the  French  men  of  her  slepe.  » 

« — London , he  sayde,  schali  w*  hym,  mete , 

» My  gonnes  schali  play  wt  Harflete 
» A game  at  the  tenys,  as  y wene. 

>*  Myne  engynes  , that  be  of  tre  so  clene , 

» They  schali  be  set  by  sayde  thys  bylle 
» Over  ail  Harflet  that  they  may  see , 

» To  marke  the  chase,  whan  they  play  weli. 

« S we  to  game,  sayd  good  grâce, 

« My  children  bene  fedy  everich  one  ». 

Lvery  gret  gonne  that  there  was, 

In  her  mowthe  they  had  a stone. 

The  captayne  of  Harflete  sone  auone 
To  oure  kyng  sent  he  anone, 

To  wete  , w‘  was  hys  will  to  done , 

That  was  corne  thedyr  w*  suche  a mayne. 

« Dely  ver  me  thys  toune , oure  kyng  gan  saye.  » 
» — Nay , syr  » , he  sayd.  « Be  Sent  Dcnyce , 

» I scliall  hit  get,  zef  that  ymy,i 
» Be  the  grâce  of  God  as  my  tenyce. 

» My  pleyeres  that  y hâve  heder-y  brouzt  , 

« Balles  beth  of  stones  roude , 

» By  thelielpe  of  hym  that  me  dore  bouzt , 
v **  They  scliall  bet  zbwre  walles  otite  the  groud.» 
The  Frenche  men  cryde  : « a mouud , a inouud  î 
» Thystowne;  lheysayde,  be  howyzt  we  to  hepc 
The  kyng  sayd  : « lie  wold  not.fre  the  gronde , 

» Or  he  had  getyn  now  yarflet  ». 

Tryal  mauve  oure  kyng  ded  tnake. 

And  tkorow  the  dyke  they  gan  pas. 

The  Frenche  men  spyd  ther  wallysgan  schakc. 

And  conter  menyd  a zeyne  in  thaï  place.  ' 

To  gyderes  there  yn  they  gau  race. 

Hyt  ys  gret  frad,  to  Se  haiu  fyzt. 

Presoneres  oure  men  there  they  dyde  tahu 
And  out  of  the  mynde  they  had  liara  dy/.l. 

The  Frenche  men  than  lie»  at  a styzt , 

To  se  oure  meu  so  strong  and  stoul. 

They  fered  the  mayney  wt  mayn  and  myzt , 

W‘  smolder  and  styuche  they  drowe  ham  ont. 
Lestenyzt  lordys  ail  a bowzt, 

Of  pamplys  sehall  ze  here. 

The  ballys  of  hym  lordyly  gau  rouzt , 

Amoug  the  houses  of  Harflete  thev  \vm\ 

Tliau  sayd  Good  grâce  : « than 
» Hâve  y Uo  felowys,  go  we  to  game  ». 

Ainong  the  howses  the  balles  ren  , 

And  mad  many  a frenchemen  lame 
« Go  be  fore  than  sayd  Londn,  in  famé.  » 

Hys  bail  foui l fayre  he  gan  throwe 
A gayne  the  stepyl  of  stone  roue. 

The  bcllys  tliey  roung  up  a rawe. 

« 5o  lus  myne,  sayde  niessyngerc  , 

• » 

» I woll  hit  wyn  zif  that  y may  ». 

The  wall , that  was  y made  fuie  seure , 

He  brake  hyt  douue , the  sothe  to  say. 

The  kynge’s  douzter  sayd  : « Harke  huw  they  play.  * 

» Helpe  my  maydonys  at  tliis  tyde 
» Alas,  that  nys  no  naye  ». 

The  wallys  they  bete  doune  on  every  syde. 

The  Englys  men  sayd  : « To  long  we  a byde.  . 

» Let  us  go  in  on  asente  ». 

Where  so  ever  the  balles  gan  glyde , 

The  houses  of  Harflete  they  gan  ail  to  rent. 

An  Euglysse  man  the  bohverke  brent. 

* f « , 1 

Women  cryde,  alas!  that  they  were  bore. 

The  Frein  he  men  sayd:  « Now  be  wescbent. 

« 

» For  us  now  tbys  toune  ys  y lore , 

^ Hyt  is  best,  that  we  there  fore; 

» That  we  séhe  the  kyng  of  grâce, 

» That  he  will  assaye  us  no  more , 

>»  For  to  distroye  ws  in  thys  place.  • 

» But  the  Dolfyn  rescu  us  in  tbys  cace , - . 

» Thys  toune  to  hym  delyver  will  we  ». 

A messyngere  they  lete  make , 

Aud  to  the  kyng  the  com  in  hye. 

Lord  Gaucort  certen  lye, 

For  he  was  captayne  in  that  placée , 

And  the  lord  yike  com  hey , 

And  other  allso  bothe  more  and  lasse. 

To  fore  the  kyng  whan  was  com  , 

I wote  they  set  hym  on  herckne. 

Hayle!  comly  prynce,  saydey»  mav  timbras  , 

» The  grâce  of  god  now  hit  ys  w*  the. 

» For  trewys  we  wol  seke  the , 

» For  that  it  be  sonday  at  noue , 

» A but  we  rescevyd  may  bc  , 

» Wc  schall  to  zow  delyver  thys  townc  ». 

The  kvng  than  seyd  to  hym  full  sone  : 

»*  I graunt  zow  grâce  ail  at  thys  tyde. 

» On  of  zow  go  forthe  anon 
» The  remenant  w‘  me  schall  abvde , 

»»  On  to  zow  for  the  ryde  ». 
lie  wend  the  Dolfyn  to  bave  foond  ther  ryzt,' 

I le  was  gone , lie  dorst  not  b y do.  • 

Of  he!p  the  capteyn  he  souzt  that  tyder  ♦ 

« Harflete  for  us  is  loste  for  ay.  ÿ 
» The  walles  bcne  bete  on  every  syde, 
u We  may  it  no  leugre  kepe,  by  God  wer  ay, 

« Of  Gode  concell  y woll  youe  praye. 

» What  is  yôàre  will,  y1 1 schall  done? 

» We  moste  zy  we  hym  batayll  be  souda  y 
« Or  els  to  hym  delyver  the  towne.  » 

The  lord  es  of  Rone  togeder  gan  rowne. 

And  bade  the  towne  he  schuld  up  zelde. 

« The  kyng  England,  fèrce  as  lyoo  , 

» We  wol  not  met  hym  in  the  felde  ». 

Tliç  capteyn  went  a zeyn,  wl  out  lettyug , 
I>effore  oure  kyng  on  kues  gan  fall, 

« Hayle  »» , he  sayde,  « comly  kyng, 

» Most  wordy  prynce  in  the  worled  ryall. 

» Ser,  y hâve  y brozt  zowe  the  kyeis  ail 

...  ^4.  ••  V.  />.‘  : * ; 7 '?*  '*  'mW  *” 

»>  Of  Harflete,  that  fayre  cet  y.  • 

» Al  ys  zowre  oune , towe,  torvn  and  hall , 

»»  At  zowre  will,  lord,  for  to  be.  »> 

» — I thankyd  be  God , than  sayd  ourc  kyng  . 
*»  And  Mary  moder,  that  ys  so  fre* 

» Mynounkyl  Dorset',  wt  outlettyng  , 

n ' * . . y 

» Capteyne  of  Uarflete  he  schall  be , 


And  ali  that  ys  in  that  cete. 

* 

Wi  zow  stell  hyt  schall  a byde, 

To  a mend  the  town  in  ail  the  gre. 

*»  To  se  the  towne  there  over  ail. 

» Wyffe  ne  chyld  let.none  abyde , 

» But  hawe  hem  out,  bolhe  gret  and  sinall, 

» And  let  stoffe  the  towne  on  every  syde 
» Wt  Englys  men , there  yu  to  be  ». 

i 

Tliey  left  no  Frenche  blode  w‘  in  the  wnl! , 

But  hym  fore  ail  the  comynalte  * 

With  C.  men  and  schyldren  a man  myzf  see, 

Whan  they  went  out.  For  they  gan  wepe. 

The  g ete  gonnys  and  engynestrewlycho 
They  were  brouzt  into  Harflele. 

Oure  kyng  in  to  the  towne  zede , 

And  rest  hym  there  as  hys  wylle  wasse» 

« Svrs,hesayd,  so  God  me  spede, 

» To  Calys  ward  y thynke  to  passe.  »» 

Ilere  endet  the  segge  of  Harflet , and  begyn- 
nilhe  bataylle  ofAgynk  Corte. 

Whan  Harflet  was  gette,  that  rjall  towne, 

Thorowzt  the  grâce  of  God  omnypotent , 

Oure  kyng  he  mad  livra  redy  bound  , 

And  to  Caleys  ward  full  fayre  went. 

« My  brother  Gloucetor  weramenî 
» Ze  schall  ryde  ail  by  me  syde , 

» My  cosyn  Yorke  ze  take  entent, 

» For  sothe  ye  schall  also  thys  tyde.  • 

» Me  cosyn  Honting-Tone  scall  w*  me  ryde; 

» The  Elle  of  Suffolke,  that  ys  so  fre, 

» The  Erle  of  Oxinford  schall  not  abyde, 

» He  schall  com  forthe  w1  hys  many , 

»'  The  zong  Erle  of  Devenschere  certaynlv , 

» The  lord  of  Clyfort  that  newer  wolde  fayle , 

» The  lord  Canuse  that  ys  douzte , 

» And  also  ser  John  Cornewall, 

» Syr  Gylbert  Umfervile  was  in  a wayle. 

» The  lord  Whylby , so  God  me  spede , 

*>  Syr  Thomas  Harpynghame  vol  not  faylle, 

»»  Ne  ser  Willyam  Bonecer,  whan  we  hâve  nede  *», 
Toward  Calys  fui  fayre  they  zede , 

In  to  the  contre  of  Pecardy, 

And  out  of  Normandy  than  they  zede, 

Now  Crystsave  ail  this  company. 

Oure  kyng  rodeforthe,  hlessyd  he  be, 

Ne  spared  nother  dale  ne  downe , 

Be  townes  gret  and  castelles  hy , 

Tyll  he  corne  to  the  watyr  of  Some. 

The  Frenche  men  the  breggys  had  throwe  downe  t 
There  over  the  water  he  rayzt  not  passe. 

Oure  kyng  he  made  ham  redy  bound, 

And  to  the  water  of  Tyevy  he  com  in  haste. 

Oure  kyng  forthe  w»  good  spede 
Into  the  contre  of  Côrnewayle , 

To  Agyngcort  now  as  we  rede, 

There  as  oure  kyng  and  hys  bàteyle, 

Me  the  watyr  of  Swerdes  wl  out  fayle 
The  Frensche  men  oure  kyng  they  gan  aspye» 

And  they  thowzt  hyra  assayle 

• *'&  ' * 

AU  in  the  felde  certanly. 

The  lord  Ha  / y untrewe  knyzt 
*Un  tel  oure  kyng  he  corne  in  hye 
And  sayd,  « syre,  zeld  zow  wt  oute  fyzt, 
r And  save  zowre-self  and  zowre  meyny  » . 

And  oure  kyng  bade  hym  go  hys  way  in  hy , 

And  byde  no  longer  in  hir  syzt. 

Be  the  help  of  God  now  fui  of  myzt 

The  Frensche  men  hade  oure  kyng  a bount  tas  te, 

W*  Bateylys  houge  on  every  syde. 

The  duke  of  Orleance  sayd  : «I  ham  Cryste 
» The  kyng  of  England  w*  us  sali  abyde. 

» Whozaffe 

SmOB 


■ ii: 


hym  lewe  thys  ways  to  rydc? 

» There  fore,  he  sayd,  I schall  be  hynggyde 
» Or  than  he  com  at  Cales  ». 

The  dewke  of  Brabayne  answarde  thaï» 

And  sayd  : « Be  God  in  trenyte 
» They  ben  so  few  of  Englys  in  men  , 

» Thave  no  daynle  hem  to  se.  » 

» — Alas!  •»  he  sayde , « what  nedys  us  to  fie. 

» So  many  of  us  for  to  corne  here , 

» For  of  ham  shall  hâve  not  on  presoner  ». 

The  dewke  of  Burben  answerd  ; « Be  Sent  Denys , 
Andothere  lordys  many  one , 

» We  schall  go  play  hem  at  dyes 

» 

» Thys  lordys  of  England.  »»  Everychone 

The  genlel  men , they  sayd  : « Be  swyte  Sente  Johne  , 

» Tliar  archoristhey  sold  full  feyere  plente , 

»»  That  sex  ail  of  the  beste  bowemen 
» Ail  for  a blanke  of  owre  money.  » * 

The  duke  of  Lamson  sayd  wt  astrene  chere 
» And  won  to  God  shall  i make , 

» To  take  the  kynk  of  Euglond  to  me  presonere , 

» Or  ellys  be  slayne  for  hys  sake. 

» His  baner , he  sayd , y schall  downe  schake 
» In  feld  thys  day,  zyf  I may  stond. 

» Thys  other  menay  y shall  gar  quake, 

» And  stryke  of  every  archer  is  ryzt  hond.  » 

And  than  answeryd  the  dewke  of  Bare 
W*  wordys  that  were  mocche  of  pryd. 

« Be  God , he  sayd , I woll  not  spare 
» Over  zondir  Englysshe  men  for  to  ryde. 

» And  that  they  wyll  us  abyde. 

» We  schall  *over  throw  ail  y fere. 

» Gowre  and  se  hem  at  thys  tyde , 

» And  com  home  agayne  tyll  our  devère.  » 
Ourgracyus  kyng,  that  is  so  gode, 

He  batayled  bam  ryally. 


t*  t* 

Stakyhel  etle  hewe  doune  in  a woode 


And  pyzt  be  fore  oure  archeres  so  fre. 

The  Frenche  nieu  oure  ordenance  gan  aspye, 

They  that  were  busked  to  ryde , 

They  leyzt  a downe  w*  sorwe  in  heye, 

And  uponc  here  fete  theye  gan  abyde. 

The  duke  of  Yorke  than  full  sone 
Refore  oure  kyng  he  fell  on  kne  : 

« My  leche  lorde , grawnte  me  a bone, 

» The  nawere  thys  day  y1  ye  graunt  me  ; 

« Before  youe  in  thys  felde 
» Be  my  banere  sclayne  wylle  I bee , 

» Rathere  than  to  move  my  bake  or  yelde.  » 

« — Gramarey , cossyn  » , sayd  oure  kyng, 

» Thynke  on  ryzt  of  meryc  Englond.» 

And  than  he  gave  hame  ail  hys  blessyng , 

And  bâd  the  duke  schulde  up  stoiide. 

».  Criste  »>,  he  sayd , « that  schepe  bothe  see  ami  sond; 
>»  And  arte  a kyng  of  myzt, 

>»  Thys  daye  holde  on  us  thy  holy  hond 
*>  And  sped  me  welle  in  ail  ryzt. 

»»  Helpe,  Sent  Jorge,  Oure  Lady  knyzt, 

»>  Sent  Edward , that  ys  SO  fre , 

»>  Oure  Lady,  Godys  moder , bryzt , < , 

>»  And  Sent  Thomas  of  Caunterbery , 

»»  And  bq^l  ail  roen  blythely  to  be  >». 

And  sayd  : « Felowys,  we  scball  wele  sped 
»>  Every  man  in  hys  degre, 

» I scball  quyte  full  well  zoure  mede  >». 

Our  kyng  sayd  : » Felowys,  what  tyme  of  day  ? •• 

« — Syre,  they  sayd , it  is  ny  pryme.  V 
» — . So  we  to  thys  ilke  jornaye*  J 

» The  relagius  of  Englond  ail  by  oa  tbyng , • 

» Ora  pro  nob\s  for  us  they  syng.  » 

Oure  kyng  cnelyd  doune  a H in  that  strownde , 

And  ail  the  Englys  men  in  eche  asyde, 

And  thryys  tbere  ibey  kyssed  the  gronde. 

And  on  ther  fete  gan  they  stond  up  ryzte. 

« 

« Cryst , said  oure  kyng,  as  I am  thy  knyzt, 

» And  let  never  yt  good  reme  for  me  bave  hyndryng  , 
» Only  ne  lliys  daye  wylle  I never  be  takex 
» Avaunt  baner  w‘  out  lettyng 
» Sant  Joyrg  before  eny  of  myne  , 

» The  banerè  of  the  trenyte , y1  is  heven  kyng , 

» And  Sente  Edward  is  baner  at  thys  tyd. 

» Our  lady  »,  he  sayd , « yt  is  heven  que 
»»  Myn  oune  baner  w*  her  schall  abyde  ». 

The  Frenche  men  ail  be  dene 

Sent  Jorge  be  fore  oure  kyng  they  dyd  se, 

They  trompyd  up  full  meryly. 

The  grete  batell  togederes  zed. 

Oure  archorys  they  schot  full  hartely , 

They  made  the  Frenche  men  faste  to  blede  ; 
lier  arowys  they  wente  wt  full  good  spede. 

Oure  enemyes  w*  them  they  gane  downe  twrow e 
Thorow  breste  plats,  liabourgenys  and  basnets, 

XI  M.  Was  slayne  on  a rewe.l 
Denters  of  dethe  men  myzt  well  deme , 

So  fercelly  in  fellde  theye  gan  fythe. 

The  heve  up  on  here  helmys  schene 
W*  axeys  and  swerdys  bryzt. 

When  oure  arowys  were  at  a flyzt, 

Amon  the  Frenche  men  was  a weîl  sory  schere. 

There  was  to  bryng  of  gold  bokyîyd  so  bryzt, 

That  a man  myzt  hold  a strong  armoure. 

Oure  gracyus  kyng  men  myzt  knowe 
That  day  fozt  w‘  hys  owene  hond  , 

The  Erlys  was  dys  comwytid  up  on  a rowe , 

That  the  had  slayne  undcrstond.  . 

Ne  there  schevyd  oure  other  lordys  of  thy  lond , 

For  sothe  that  was  a full  fayre  daye.’ 

There  fore  al!  Englond  maye  this  syng  ; 

Laws  deo , we  may  well  saye. 

The  dnke  of-Cloucetor,  y*  nys  no  nay  , 

That  day  full  wordely  he  wrozt, 

On  ewry  syde  he  ruade  goode  waye. 

The  Frenchemen  fasle  togrond  they  hrowzl. 

The  Erle  of  Hontyngton  sparyd  nozt* 

• * 

The  Erle  of  Oxynforthe  layd  on  ail  soo. 

The  youqg  Elle  of  Devynschyre  he  ne  rouzt. 

The  Frenche  men  faste  to  grunde  gan  goo . 

Our  Englis  men  they  were  foull  seker  do , 

And  ferce  to  fyzt  as  eny  lyone. 

Basnetys  bryzt  they  crasyd  a to , 

And  bet  the  Frenche  banerys  a doune. 

As  tlionder  strokys  there  was  a scownde,/ 

Of  axys  and  sperys  ther  they  gan  glyd. 

The  lordys  of  Franyse  leste  her  renowne 
Wt  greysoly  wondys  they  gan  abyde. 

The  Frensche  men,  for  ail  here  pryde, 

Thay  fell  downe  ail  at  a flyzt. 

« Je  me  rende , » they  cryde  on  every  syde . » 
Our  englys  men  they  undertod  nozt  a ryzt. 

Ther  poil  axis  owt  of  her  hondys  they  twizt , 
And  layde  ham  a long  stryte  up  on  the  grasse  ; 
They  sparyd  nother  deuke,  erllenc  knyzl; 
There  fore,  say  we , Deo  grcicyas. 

And  whan  that  batayll  scomfyt  was 
On  the  friday  at  after  none , > 

Oure  kyng  to  hys  longyng  hys  wàye  he*  toke , 
The»e  as  he  lay  the  nyzt  beforcne  , 

Ty  11  hit  was  satyrday  be  the  morne. 

Ihrow  ouzt  thc  fellde  he  rode  a gayne. 

Now  schall  ye  berc  of  thc  lordys  y1  were  forlorne. 
The  Erlle  of  Mereke  that  tliere  was  slaync , 

The  Erlle  of  Rossey , the  sothe  to  saye , 

And  also  the  Erle  of  Barbun. 

The  Erlle  of  Drewis  went  never  awaye, 

The  Erle  of  Danmartyne  dyid  that  daye. 

The  Erle  of  Saynys  w*  ail  his  gent, 

The  Erle  of  Grawnte  y*  wl  owte  délayé 
And  also  the  Arsbeschop  of  Sons. 

The  lord  Raufermont  was  nozt  absent, 

The  lord  Daufy , so  God  me  spede. 

The  lord  Phylyp  Daufay  of  Amyance, 

And  the  lord  Amerey  to  ground  is  zellde. 

The  lord  Rohart  ffret  ail  in  that  tyde , 

The  lord  Waren  was  slayne  in  that  batayllc , 

The  lord  Gremeron  in  that  retaylle. 

The  lord  Yalen  hewyd  that  was  so  stowte, 

The  lord  Mantance  leyd  downe  the  selle, 

And  the  lord  Gonsay  for  ail  hys  rouzt , 

The  lord  Gondcret  Gantlonyd  lont, 

Telord  Donggardyn  that  was  so  gaye , 

The  lord  Wremzys  that  was  so  stoute. 

The  lord  Mont-Goyle,  the  sothe  to  say, 

The  lord  Quenys,  as  I yow  tell, 

W the  lorde  Dampothe  was  slayn  that  day , 

And  the  lord  Gengeret  of  Dalfoure. 

The  deuke  of  Orlyawns,  y1  was  full  woo, 

That  day  he  was  take  presonere. 

The  deuke  of  Braband  slayne  was  there , 

The  duke  of  Barefaste  hym  ly , 

The  duke  of  Lamson  went  never ffere, 

Ne  te  Errle  of  Ncvres  scertaynlye . 

Sere  Bursygand  he  gan  yellde , 


Mp.motrfs  de  Saikt-Remy.  — T.  VI  IL 

And  thus  owre  kyng  conqucred  the  ffelde , 
Thonow  the  grâce  of  C.od  omnypotent , 

Ne  toke  hys  presoners  young  and  ollde  , 
And  to  Kales  ffull  fayre  he  wentc. 

Here  endythe  the  batayll  of  Agyng  Corte. 


,'V  > . 

